
ANTROJO LEIDIMO PRATARMĖ 


Knyga „Scenarijai, kuriais gyvena Žmonės“ parašyta 7-ajame 
dešimtmetyje, neabejotinai besiskiriančiame nuo šių dienų. Tuo 
metu JAV buvo tiesiog didžiulė, neužgriozdinta erdvė, teikian- 
ti daugybę galimybių ir vietos augti. Tuo tarpu šiandien jauni, 
vidurinės klasės amerikiečiai, sprendžiantys, kokį gyvenimo 
kelią pasirinkti, susiduria su atšiauriu, konkurencija paremtu 
pasauliu, ribojančiu laisvą judėjimą bei neteikiančiu privilegijos 
klysti. Knygoje „Scenarijai, kuriais gyvena žmonės“ analizuoja- 
mi žmonių pasirinkimai bei jų priežastys. Dabar, kaip ir anks- 
čiau, šioje Knygoje tyrinėjami ilgalaikiai gyvenimo sprendimai 
bei stengiamasi padėti žmonėms išmintingai pasirinkti iš kelių 
alternatyvų. 

Neturintis ribų 6-7 dešimtmečių amerikietiškas optimiz- 
mas buvo įspraustas į šiandienos bauginančias ir savanaudiškas 
„Žiurkių lenktynes“. 6-ajame dešimtmetyje pradėję dirbti žmonės 
galėjo tikėtis dvigubų pajamų per keletą metų, tuo tarpu 1973— 
1987 m. vidutinės namų valdos pajamos sumažėjo tūkstančiu 
dolerių, atsižvelgiant į jų vertę 1987-aisiais. Nepaisant to, gausos 
ir gerovės vaizdiniai vis dar tvyro kolektyvinėje pasąmonėje, 
žmonių kasdienybėje skatindami nusivylimą ir cinizmą. 

Mūsų visuomenė vis ryškiau skyla į dvi dideles grupes. 
Sėkmės sulaukusiems lenktynių dalyviams atsiveria neišsen- 
kančios vartotojiškų prekių atsargos bei galimybės apsisaugoti 
nuo ydingų sąlygų, kuriomis turi gyventi pralaimėjusieji. Kitų 


apsauginis tinklas ima irti, palikdamas bauginančią prarają. Šei- 

mų, kuriose tėvai jaunesni nei 30 metų, skurdo rodiklis siekia 35 
procentus. Ten, kur skurdas, tamsiame horizonte matyti ir pra- 
rasti namai, priklausomybė nuo narkotikų, įniršis bei neviltis. 

Musglumina reti atvejai, kai niūriomis ar net šiurpinančio- 
mis sąlygomis gimę vaikai tampa kuo puikiausiai funkcionuo- 
jančiais, laimingais visuomenės nariais ir priešingai — apsupti 
ramybės bei gerovės vaikai nesugeba susidoroti su gyvenimu 
ir galiausiai pasiduoda. Tame pačiame laikraštyje rašoma apie 
namų neturinčią merginą, kuri baigia studijas Stanfordo uni- 
versitete su pagyrimu, ir benamio, kuris pasirodo esąs pasitu- 
rinčios San Francisko šeimos pirmagimis, mirtį. Šios tikros gy- 
venimo istorijos, viena vertus, teikia vilties, kita vertus, skatina 
cinizmą. Jos taip pat parodo, jog žmogaus aplinka (nesvarbu, ar 
tai skurdus, ar pasiturinčiųjų rajonas) nelemia jo likimo. 

Nėra abejonių, kad mus supanti aplinka riboja mūsų gyve- 
nimo galimybes. Vieni žmonės gimsta turte, kiti —- skurde; vie- 
ni turi didelę, rūpestingą šeimą, kiti gyvena su įbaugintomis, 
atsiskyrusiomis motinomis; vieni turi patikimus, nuosaikius 
tėvus ir mokytojus, kiti turi taikstytis su nesubrendusiais, nuo 
priklausomybių kenčiančiais globėjais. Vieni niekuomet nesusi- 
duria su prievarta, mirtimi ir užgauliojimu, tuo tarpu kiti gy- 
vena jų apsupti kiekvieną dieną. Vieni turi griežtus, disciplinai 
pirmenybę teikiančius tėvus, o kiti paliekami vienui vieni ir gali 
elgtis kaip panorėję. 

Vis dėlto kiekvienas jaunas Žmogus turi pasirinkti, kaip 
sutiks gyvenimą, —- gulėdamas ant nugaros ar griebdamas jį už 
ragų. Kiekvienas individas turi dvasinį branduolį, kuris egzis- 
tuoja nepriklausomai nuo aplinkos ir yra lygiai taip pat svarbus 


žmogaus likimui. Sio dvasinio branduolio nepalaužia agoniją ke- 

liantys sunkumai, kova su nelaimėmis, priimti labai išmintingi 
sprendimai ar nesuvokiamas pasiaukojimas. Šis dvasinis bran- 
duolys stumia savo šeimininką į priekį ir padeda jam išgyventi 
sunkiausius laikus. Šios knygos tikslas - išspręsti žmogaus liki- 
mo galvosūkį ir atskleisti, kas kuria žmonių gyvenimo scenari- 
jus: kokie komponentai juos apibrėžia ir kaip kiekvieno Žmogaus 
individualus dvasios ir aplinkybių derinys veikia galutinį gyve- 
nimo kelio pasirinkimą. 

Praėjus bene dvidešimčiai metų nuo pirmojo leidimo, 
„Scenarijus, kuriais gyvena žmonės“ skaitys nauja, painioje fin 
de siėcle" realybėje gimusi karta. Knygoje kalbama apie spaudi- 
mą, su kuriuo kiekvienas susiduriame kasdien, bei vyresniųjų 
iš kartos į kartą perduodamus kovos mechanizmus. Pristatoma 
teorija teigia, kad Žmogaus scenarijus, arba gyvenimo kelias, 
yra nulemtas ankstyvoje vaikystėje ir išlieka nepermaldaujamai 
stabilus, nebent imamasi aktyvių veiksmų siekiant ką nors pa- 
keisti. Vaikai nusprendžia, kad bus laimingi arba prislėgti, opti- 
mistiški arba menki, laimėtojai, švaistūnai ar nevykėliai, sveiki 
ar alkoholikai, teisininkai, modeliai, darbininkai, bedarbiai ar 
dirbantys per daug, ilgaamžiai, ligoti ar linkę į savižudybę, ir 
visą likusį gyvenimą savo sprendimą stengiasi paversti realybe. 
Scenarijaus įtaka išliks stipri iki gyvenimo pabaigos, nebent bus 
imtasi aktyvių sąmoningų veiksmų sprendimui pakeisti. Kny- 
goje aptariama psichoterapija gali padėti žmogui išsilaisvinti ir 
kurti produktyvius bei optimistinius savarankiškus gyvenimo 
planus, paremtus šiandienos realijomis. 

Knyga „Scenarijai, kuriais gyvena žmonės“ padėjo milijo- 


nams žmonių geriau suprasti savo gyvenimą. Laikai pasikeitė, 


“ Pranc. amžiaus pabaigos (žvaigždute pažymėtos vert. past.). 

tačiau pagrindai išliko tie patys. Aš tikiu, kad „Scenarijai, ku- 
riais gyvena Žmonės“ gali padėti jums priimti sprendimus, ku- 


rie maksimaliai pagerintų jūsų gyvenimo kokybę. 


Claude'as Steineris 


1990 


ĮVADAS IR PADĖKA 


Pradėjęs rašyti šią knygą tikėjausi, kad ji bus ankstesnio mano 
darbo „Žaidimai, kuriuos žaidžia alkoholikai“ pataisytas leidi- 
mas, kuriame būtų atsižvelgiama į alkoholikams skirtą terapiją ir 
pristatoma scenarijų teorija. Darbui įsibėgėjus knyga greitai pra- 
rado iš anksto sudarytą planą ir pavirto visiškai nauju darbu — 
transakcine gyvenimo scenarijų analize. Panaudojau kai kurias 
„Žaidimų, kuriuos žaidžia alkoholikai“ dalis, tačiau ši knyga iš 
esmės yra ekstensyvi ir kartu glausta ataskaita apie naujausius 
scenarijų teorijos plėtros kelius. Iš knygos dalių, kuriose panau- 
dota „Žaidimų, kuriuos žaidžia alkoholikai“ medžiaga, kruopš- 
čiai pašalinau dvi sąvokas, nes nemanau, kad jas būtina toliau 
vartoti. Du žodžiai, kurių nusprendžiau atsisakyti ir kuriuos 
šimtus kartų buvo galima rasti „Žaidimuose, kuriuos žaidžia al- 
koholikai“, yra „vaistai“ ir „pacientas“. Abu šie terminai, mano 
nuomone, yra neatsiejami nuo medicinos, kuri, kaip vėliau pa- 
aiškinsiu plačiau, neturi nieko bendra su psichoterapija. Šios są- 
vokos turi neišnykstantį įspūdį, jog medicina ir psichoterapija iš 
dalies yra pagrįstai susijusios, nors iš tiesų taip nėra. 

Nepaisydamas Joy Marcuso prieštaravimų, jog sąvokos 
„diagnozė“ reikėjo atsisakyti kaip ir „vaistų“ bei „paciento“, 
tekste ir toliau ją vartoju. Esu įsitikinęs, kad diagnozė ne visuo- 
met susijusi su medicina. Tai terminas, kurį reikalaučiau vartoti 
aptinkant ir pritaikant terapiją scenarijams. 

Tikiuosi, kad pakankamai pabrėžiu Erico Berne'o, kaip pa- 
grindinių scenarijų analizės idėjų kūrėjo, vaidmenį ir kad be jo 
* Games Alcoholics Play. 

padrąsinimo bei paramos šios knygos apskritai nebūtų. Taip pat 
esu labai dėkingas Hogie Wyckoff už jos indėlį į mano politinį 
sąmoningumą, ypač susijusį su lyčių vaidmenų scenarijais. Jos 
įžvalgos apie vyrų ir moterų scenarijus davė pradžią banalių 
scenarijų tyrinėjimui, kuris lėmė tolesnį bendrą darbą, susijusį 
su valdžia, konkurencija ir bendradarbiavimu. 

Noriu padėkoti Carmen Kerr už atidų skaitymą ir I sky- 
riaus apie Ericą Berne'ą kritiką. 

Taip pat dėkoju Joy Marcusui už dėmesingą skaitymą ir 
gausius pasiūlymus III skyriaus pataisoms. 

Privalau paminėti ir savo pagrindinių pajėgų grupę, kurio- 
je-iš lėto auga „be džiaugsmo“ scenarijaus supratimas ir su juo 
susijusios terapijos tyrimai. Visiškai atverdami save ir noriai bei 
atvirai priimdami mane, Woymingas, Laura, Rickas, Olivia ir 
Hogie man labai padėjo suprasti banalius scenarijus, neleidžian- 
čius mums visiškai mėgautis ir užvaldyti savo kūnų. 

Taip pat norėčiau padėkoti daugeliui žmonių, su kuriais 
dirbau Radikaliosios psichiatrijos centre 1969-1972 m., su kuriais 
grūmiausi ir išmokau suprasti valdžią bei piktnaudžiavimą ja, su 
kurių pagalba išvysčiau savo bendradarbiavimo idėjas. 

Padėkos nusipelno Marion Weisberg už pasiūlytą knygos 
pavadinimą „Scenarijai, kuriais gyvena žmonės“. 

Sunku tinkamai pripažinti Susan Tatum indėlį - jį lengvai 
galima įsprausti į stereotipą, kad ji išspausdino keletą knygos 
dalių. Tiesa, ji surinko ir perrinko mano rankraštį, tačiau taip 
pristatyti jos pagalbą būtų neteisinga; jos mąstymas, supratimas 
ir įnašas slypi šios knygos puslapiuose, ir man sunku tai tinka- 
mai įvertinti. Taip pat noriu padėkoti Karen Parlette už pagalbą 


surenkant tekstą ir paverčiant rankraštį viena visuma. 

Ačiū tariu ir Fredui Jordanui, geraširdžiam ir švelniam 
žmogui, kurio reta, tačiau pačiu laiku suteikta paguoda ir para- 
ma palengvino nerimo pilną ilgos knygos rašymą ir kurio galu- 


tinis kruopštus skaitymas knygai suteikė dabartinę formą. 


Claude'as Steineris 


1974 


ĮŽANGA 


Pagrindinės transakcinės psichologijos prielaidos 


Ericas Berne'as, daugeliui žinomas kaip knygos „Žaidimai, ku- 
riuos žaidžia Žmonės“ autorius, vis dėlto nėra garsus tuo, ką aš 
laikau svarbiausiu jo egzistencijos faktu. Jis buvo daug pasiekęs 
pionierius, radikalių pažiūrų mokslininkas psichiatrijos srityje. 

Teigdamas, kad Ericas Berne'as buvo radikalių pažiūrų 
mokslininkas, turiu mintyje, jog jis iš naujo patikrino pagrin- 
dines psichiatrijoje teisingomis laikytas prielaidas, o jo tyrimai 
lėmė idėjų, kurios visiškai prieštaravo anuomet faktais laiky- 
tiems teiginiams, atsiradimą. Kvalifikuoti profesionalai, ypač 
psichoanalitikai, negali priimti jo koncepcijų iš esmės, t. y. radi- 
kaliai, nepakeisdami savo turimų Žinių apie tai, kas verčia žmo- 
nes susierzinti, kas daro juos nelaimingus ar lemia disfunkcijas 
bei kas gali atnešti jiems pokyčių. 

Prieš pradėdamas gilintis į detales, noriu trumpai prista- 
tyti tris koncepcijas, kurios kartu atskiria sutartinę analizę nuo 
šiandieninės vyraujančios psichiatrijos pažiūrų. 

Žmonės gimsta sveiki. Pozicija „Aš sveikas, tu sveikas“ yra 
minimalus reikalavimas padėti galinčiai psichiatrijai ir ilgalai- 
kei emocinei bei socialinei gerovei. 

Patiriantys emocinių sunkumų Žmonės vis dėlto yra pilna- 
verčiai ir ne mažiau protingi. Jie geba suprasti savo bėdas ir pro- 
cesus, kurie padeda jiems iš jų išsilaisvinti. Norėdami išspręsti 


savo sunkumus, jie turi įsitraukti į gydymo procesą. 

Suteikus adekvačių žinių ir ėmusis tinkamų veiksmų visi 
emociniai sunkumai yra išgydomi. Kliūtys, su kuriomis susi- 
duria psichiatrai, gydydami šizofreniją, alkoholizmą, depresinę 
psichozę ir kt., kyla dėl jų nesugebėjimo ar nemokšiškumo, o ne 


dėl nepagydomumo. 


Žmonės yra sveiki 
Pirmoji ir, mano įsitikinimu, pati svarbiausia koncepcija, 
kurią Berne'as pristatė psichiatrijos srityje, puikiai atsispindi 
jo aforizme: „Žmonės gimsta princais ir princesėmis, tačiau tė- 
vai paverčia juos varlėmis.“ Daugelį savo radikalių idėjų Ericas 


Berne'as pristatė aforizmų forma, paslėpdamas savo minčių 


prasmę nuo klausytojų, tikėdamasis taip sušvelninti jų keliamą 


nuostabą ar šoką. Pateikta tokiu netiesioginiu būdu mintis, kad 
žmonės gimsta sveiki ir kad emociniai sunkumai, nepasiten- 
kinimas bei įniršis kyla ne iš vidaus, o yra perduodamas tėvų, 
priimtina tiems, kurie, susidūrę su ta pačia tiesiogiai išreikšta 
mintimi, greičiausiai ją atmestų. 

Iš tikėjimo žŽmogiškąja prigimtimi kylančio įsitikinimo, kad 
žmonės gimsta sveiki, Berne'as išvystė egzistencinę poziciją, ku- 
rią neseniai išpopuliarino Amy ir Thomo Harrisų' darbai. Eg- 
zistencinės pozicijos apibrėžia mūsų jausmus apie save ir kitus 
žmones. Pirmoji pozicija yra: „Aš sveikas, tu sveikas.“ Kai dėl 
gyvenimiškų aplinkybių Žmonės nukrypsta nuo centrinės į ki- 
tas tris pozicijas („Aš sveikas, tu nesveikas“, „Aš nesveikas, tu 
sveikas“, „Aš nesveikas, tu nesveikas“), jie tampa prasčiau funk- 
cionuojantys, nelaimingi, praranda pusiausvyrą, nesugeba opti- 


maliai prisitaikyti socialinėse grupėse. 


* Harris, Thomas A. I'm OK - You're OK. New York: Herper 8 Row, 1969. 

Norėdami visiškai išnaudoti savo potencialą, žmonės turi 
priimti „Aš sveikas, tu sveikas“ poziciją. Ja nesiekiama įteigti, 
kad bet kokie žmonių veiksmai yra priimtini. Egzistencinė „Aš 
sveikas, tu sveikas“ pozicija yra požiūris į žmones, neatsižvel- 
giant į jų veiksmus ar turimą valdžią. Tai požiūris, reikalingas 
intymiuose, artimuose santykiuose, siekiant emocinės ir socia- 
linės gerovės. Berne'as teigia, jog toks požiūris yra ne tik tinka- 
mas, bet ir teisingas. 

Kai, bendraudamas su žmonėmis, psichiatras remiasi šia 
pozicija (aš sveikas, tu sveikas, taip pat tavo motina, tėvas, sesuo, 
brolis ir kaimynas), jis automatiškai atskiria save nuo daugelio 
kitų psichiatrų bei turimo išsilavinimo. Jis nesiekia „paciento“ 
viduje įžiūrėti neurotinio konflikto, psichozės, charakterio su- 
trikimo ar kokios kitos psichopatologijos diagnozės kategorijos, 
kurias Berne'as laikė įžeidžiančiomis. Vietoj to jis tiria socialinės 
interakcijos metu Žmogui įtakos turinčius veiksnius bei spaudi- 
mą, kurie padeda gana nesudėtingai paaiškinti žmogaus elgesį 
ir jausmus. Psichiatras turėtų remtis įsitikinimu, kad psichiniais 
„pacientais“ žmonės tampa ne dėl vidinių silpnybių, bet dėl iš- 
orinių aplinkybių. Šis požiūris psichiatrijoje nėra naujas: jį jau 
daug anksčiau numatė Wilhelmas Reichas ir Carlas Rogersas, juo 
remiasi Ronaldas Laingas. Tačiau šis požiūris užsitarnavo prastą 
reputaciją ir yra menkai teremiamas psichiatrijos srityje. Nuos- 
tata „Aš sveikas, tu sveikas“ psichiatrijoje yra gana neįprasta, 
nes daugelis psichiatrų vadovaujasi medicinoje naudojamu ligų 
modeliu, kai, susidūręs su pacientu, gydytojas pirmiausia turi 
diagnozuoti sutrikimą apžiūrėdamas, apklausdamas bei ištirda- 
mas Žmogų, taip siekdamas sužinoti, kas jam ar jai yra negerai 


(„Tu nesveikas, mes turime sužinoti, kas tave kankina“). 

Jo tikėjimo bazine Žmogaus sveikata pasekmė - transakci- 
nė analizė nukreipia dėmesį nuo to, kas vyksta Žmogaus viduje, 
į tai, kas vyksta tarp Žmonių, o tai dažniausiai yra nesveika, t. y. 
slogu ir destruktyvu. 

Leiskite man savais žodžiais perteikti šią pirmąją iš trijų 
esminių transakcinės analizės prielaidų taip: 

Iš prigimties žmonės linkę ir geba pasiekti harmoniją savy- 
je, tarpusavyje bei gamtoje. 

Palikti vienui vieni (Žinoma, suteikus atitinkamas išgyve- 
nimo sąlygas) Žmonės pasižymi natūralia tendencija gyventi, rū- 
pintis savimi, būti sveiki ir laimingi, išmokti sutarti su kitais ir 
gerbti kitas gyvybės formas. 

Jei žmonės yra nelaimingi, nesveiki, nesidomi mokslu, ne- 
bendradarbiauja, yra savanaudžiai ar negerbia gyvybės, prie- 
žasčių reikia ieškoti engiančioje išorinėje aplinkoje, kuri nugali 
esminę natūralią įgimtą gyvenimo tendenciją. Tačiau net nuga- 
lėta ši tendencija išlieka potenciali ir pasiruošusi vėl iškilti, kai 
priespauda išnyks. Netgi nesuteikus šiai tendencijai galimybės 
pasireikšti Žmogaus gyvenime, ji perduodama kitai naujagimių 


kartai. 


Bendravimas ir susitarimai 
Kitas radikalus Berne'o iškeltas požiūris yra susijęs su jo 
santykiais su žmonėmis, su kuriais dirbo. Toje srityje jo mintys 
nebuvo dangstomos aforizmais ir juokais. Berne'as skyrė daug 
energijos kurdamas lygiaverčius santykius su savo klientais, 
tolygiai paskirstė atsakomybę (nors užduotys retsykiais ir skir- 
davosi) siekdamas bendro psichoterapijos tikslo bei lygiaverčio 


intelekto ir potencialo indėlio į procesą. 

Savo darbo metoduose jis pradėjo naudoti tokią neįprastą ir 
neortodoksišką kalbą ir bendravimo būdą, jog beveik tuoj pat tarp 
jo ir kitų specialistų kilo konfliktas. Tiksliau tariant, jis rėmėsi prie- 
laida, kad jo pacientai geba suprasti, ką jis apie juos galvoja, ir kad jis 
gali kalbėtis su jais tiesiai šviesiai. Jis atmetė psichiatrijoje priimtus 
skirtingus bendravimo būdus kalbant su klientais ir dalijantis min- 
timis su kitais kolegomis psichiatrais. Išvystęs naujas savo teorijos 
koncepcijas, kiekvienu atveju jis vartodavo žodžius, kurie dauge- 
liui žmonių būdavo iškart suprantami. Pavyzdžiui, pastebėjęs, jog 
žmonių elgesį galima suskirstyti į tris labai skirtingas grupes, jis 
jas pavadino tėvo elgesiu, suaugusiojo elgesiu ir vaiko elgesiu, taip 
norėdamas išvengti tokių sudėtingų mokslinių pavadinimų kaip 
eksteropsichika, neopsichika ir archeopsichika. Kalbėdamas apie 
žmogaus komunikaciją ir pažinimą, jis šį sąveikos vienetą pavadi- 
no ne „tarpasmeninės komunikacijos vienetu“, o tiesiog veiksmu. 
Tarp žmonių nuolat kylančias problemas jis vadino ne „socialinės 
disfunkcijos modeliais“, o tiesiog žaidimais. Tai, kaip žmonės gy- 
vena savo gyvenimą remdamiesi ankstyvaisiais sprendimais, jis 
vadino ne „gyvenimo pakartojimo potraukiu“, o scenarijumi. 

Taip jis kuo aiškiausiai parodė, jog neketina įsiteikti savo 
bendradarbiams profesionalams, kurie kone visi kaip vienas at- 
metė naująją terminologiją ir koncepcijas. Pasitelkęs savo meto- 
dus jis siekė suartėti su žmonėmis, su kuriais dirbo, ir sukurti 
bendravimo kanalą, kuris padėtų dirbti kartu. Šis požiūris buvo 
paremtas įsitikinimu, kad visi žmonės — tiek vyrai, tiek mote- 
rys* — įskaitant „pacientus“, turi funkcionuojančią suaugusiojo 


ego būseną, kuri tiesiog turi būti aktyvuota ir paskatinta. 


* Siekdamas išvengti seksualinių konotacijų, kurias kelia vien vyriškosios giminės („jis“, 
„jo“) vartojimas, šioje knygoje tikslingai vartoju tiek vyriškąją, kiek moteriškąją gimines. 

Logiška tokio požiūrio pasekmė buvo atvejai, kai jis kvies- 
davo savo klientus į diskusijas ar konferencijas, susijusias su 
kliento būkle, kuriose dalyvaudavo ir kiti Berne'o kolegos. Jis 
sukūrė pritrenkiančią programą, kurios esmė - leisti psichiatri- 
jos klinikos pacientams stebėti įstaigos darbuotojų ir studentų 
diskusijas apie grupinės terapijos sesijas?. Šios diskusijos, kai 
klinikos personalas buvo atidžiai stebimas pacientų, o pacien- 
tai kruopščiai stebimi darbuotojų, buvo paremtos kitu Berne'o 
aforizmu: „Tai, ko neverta sakyti pacientui, apskritai neverta 
sakyti.“ 

Nenuostabu, kad daugelis specialistų, priverstų remtis šiuo 
„akvariumo“ požiūriu, jautėsi labai nepatogiai. Tai privertė juos 
suvokti, kiek daug informacijos, kurią jie pateikdavo konferenci- 
jose, buvo nesuprantama arba nepateikiama žmonėms, kuriems 
padėti buvo jų pareiga. 

Kitas žingsnis pratęsiant šį požiūrį buvo be galo svarbus te- 
rapijos kontraktas (žr. XX skyrių). Tai paprasčiausias susitarimas 
tarp Žmogaus ir jos ar jo terapeuto, leidžiantis paskirstyti atsa- 
komybę tarp abiejų pusių. Klientas kreipiasi pagalbos ir duoda 
visišką sutikimą bei pasižada bendradarbiauti psichoterapijos 
metu, o terapeutas priima atsakomybę padėti pasiekti norimų 
pokyčių ir visuomet išlaikyti kontrakto ribas. Remiantis tran- 
sakcine analize, be šio susitarimo psichoterapija negali tinkamai 
padėti. Tai iš psichoterapijos srities išbraukia veiklos kryptis, 
kurių metu psichiatrai ar psichinės sveikatos specialistai verčia 
žmones, kuriuos vadina „pacientais“, dalyvauti kasdienėse ar 
savaitinėse smegenų plovimo, sensorinės deprivacijos sesijose 


be jų sutikimo ar bendradarbiavimo. 


3 Berne, Eric. Staff-Patient Staff Conferences. American Journal of Psychiatry 125 (1968): 286-293. 

Tai taip pat pašalina daugelį miglotų „terapeutinės“ vei- 
klos formų, kurios nieko konkretaus nesiūlo ir nieko tikslaus iš 
jų nesitikima — bent jau ne iš tiesų galinčios padėti priemonės 
kliento sunkumams palengvinti. Dar daugiau, šiuo požiūriu no- 
rima pasakyti, kad, priešingai nei medicinos srities žinios, ku- 
rios (teisingai ir klaidingai) suvokiamos kaip itin sudėtingos ir 
nesuprantamos paprastiems pasauliečiams, psichiatrijos srities 
žinios gali ir turi būti pasiekiamos bei suprantamos visoms su- 


sijusioms šalims. 


Pagydomumas 

Berne'as tikėjo, kad psichinių sutrikimų turinčius Žmones 
galima išgydyti. Tai reiškia, kad buvo manoma, jog galima išgy- 
dyti ne vien silpnu neurotiškumu pasižyminčius žmones, bet ir 
vartojančiuosius narkotikus, šizofrenikus, kenčiančiuosius nuo 
gilios depresijos ir funkcinių psichinių sutrikimų (t. y. sutriki- 
mų, kuriuos sukelia ne identifikuojamos fizinės ligos, antsvoris 
ar galimas nustatyti cheminis disbalansas). Sakydamas „išgy- 
dyti“ Berne'as, kaip pats dažnai pabrėždavo, turėjo galvoje ne 
paversti šizofrenikus drąsiais šizofrenikais ar alkoholikus - su- 
imtais alkoholikais, tačiau padėti jiems, kaip jis pats sakydavo, 
„Susigrąžinti narystę žmonių rasėje“. 

Mintis, kad psichiatrai iš tiesų gali išgydyti sunkius žmo- 
nių, su kuriais jie dirba, emocinius sutrikimus, buvo bene pati 
radikaliausia ir labiausiai pritrenkianti iš visų paskutiniu metu 
pristatytų psichiatrijoje. Nepaisant nieko, Ericas Berne'as šiuo 
klausimu buvo nepalaužiamas. Savo transakcinės psichologijos 
sekėjams ir mokiniams jis pateikė tokią taisyklę: „Transakcinės 


analizės specialistas stengiasi išgydyti savo pacientą per pirmąją 

sesiją. Jei jam nepasiseka, jis visą savaitę mąstys apie tai ir mėgins 
ją ar jį išgydyti per antrąją sesiją. Taip tęsis tol, kol jam pavyks 
arba jis pripažins savo nesėkmę.“ Faktas, kad psichiatrams iki 
šiol nepasisekė išgydyti alkoholizmo, šizofrenijos ir depresijos, 
Berne'ui nereiškė, jog šie sutrikimai yra nepagydomi, kaip buvo 
linkę manyti daugelis profesionalių psichiatrų. Tai paprasčiau- 
siai reiškė, kad psichiatrai dar nesurado tinkamo ir veiksmingo 
terapijos būdo. Ericui Berne'ui buvo nepriimtinas įprastas psi- 
chiatrų profesionalų išsisukinėjimas (t. y. tvirtinimas, kad kli- 
entai yra neišgydomi arba nemotyvuoti pasveikti) dėl žmonių, 
kuriems jie nesugebėjo padėti. 

Cituoju paskutinį viešą Berne'o kreipimąsi: 

„Kitas būdas, kuriuo mes (psichoterapeutai) išsisukame 
nuo mėginimo padėti, yra klaidingas įsitikinimas apie asmeny- 
bės visumą. Kadangi kalbama apie visą asmenybę, mes klausia- 
me, kaip galima tikėtis ką nors išgydyti per mažiau nei penke- 
rius metus?“ Jei žmogui kojos piršte kyla infekcija dėl rakšties, 
jis pradeda po truputį šlubčioti, kojos raumenys įsitempia. Ka- 
dangi kūnas turi kompensuoti įsitempusius raumenis, nuga- 
ros raumenys taip pat turi įsitempti. Tuomet ir kaklo raumenys 
patiria įtampą, paskui - galvos raumenys ir anksčiau ar vėliau 
žmogų pradeda kankinti galvos skausmas. Dėl infekcijos pakyla 
temperatūra, padažnėja pulsas. Kitaip tariant, viskas yra susiję: 
visa asmenybė, įskaitant skaudančią galvą; jis netgi pyksta ant 
rakšties ar ant to, dėl kieno kaltės ji atsidūrė piršte, taigi žmo- 


+ Kalba, kurią jis sakė 1970 m. birželio 20 d., vos trys savaitės iki mirties, buvo pavadinta 
„Nepaisant tarpasmeninės interakcijos ar neverbalinio bendradarbiavimo įtakos“, o visas 
tekstas išspausdintas memorialiniame Ericui Berne'ui skirtame Transakcinės analizės žurnalo 
leidime 1971 m. sausį, 6—13 p.p. (Transactional Analysis Journal I:1, January 1971), kurį galima 
įsigyti Tarptautinės transakcinės analizės asociacijoje (International Transactional Analysis As- 
sociation), 3155 College Avenue, Berkeley, CA 94705. 

gus veikiausiai sugaiš nemažai laiko lankydamasis pas advoka- 
tą. Dalyvauja visa jo asmenybė. Taigi jis susisiekia su chirurgu. 
Šis žmogų apžiūri ir sako: „Ką gi, tai labai rimta. Kaip matai, 
visa tavo asmenybė su tuo susijusi. Visas tavo kūnas dalyvauja. 
Tu karščiuoji, tavo kvėpavimas pagreitėjęs, pulsas padažnėjęs, 
visi raumenys įsitempę. Aš manau, tai užtruks trejus ar ketve- 
rius metus, tačiau negaliu garantuoti rezultatų. Savo profesijoje 
mes nieko neužtikriname, bet manau, kad per trejus ar ketve- 
rius metus (žinoma, daug kas priklausys nuo paties tavęs) mes 
tave išgydysime.“ Tuomet pacientas sako: „Ech. Gerai. Aš jums 
pranešiu rytoj“ ir apsilanko pas kitą chirurgą. Šis jam sako: „O, 
tavo kojos piršte kilo infekcija dėl rakšties.“ Jis paima pincetą ir 
ją ištraukia. Netrukus nukrinta temperatūra, sulėtėja pulsas, at- 
sipalaiduoja galvos raumenys, po jų - nugaros, dar vėliau - ko- 
jos raumenys. Žmogus pasveiksta per 48 valandas ar net grei- 
čiau. Štai taip reikėtų praktikuoti psichoterapiją. Reikia surasti 
ir pašalinti rakštį. Tai supykdys nemažai žmonių - jie įrodinės, 
kad pacientas nebuvo visiškai ištirtas. Tačiau nėra negarbinga 
paklausti: „Gydytojau, kiek pacientų jūs visiškai ištyrėte?“, nes 
atsakymas į šį klausimą yra: „Ar bent numanote, koks priešiškas 
esate?“ Taigi kiekvienas rašo įvairius darbus. Tačiau tėra vienas 
darbas, kurį verta rašyti ir kuris turėtų būti pavadintas Kaip iš- 
gydyti pacientus, - tai vienintelis darbas, vertas sugaišto laiko, jei 
iš tiesų ketinate atlikti savo pareigą.“ 

Šiame pareiškime Berne'as savo įprasta užmaskuota kalbėji- 
mo maniera iškelia stulbinančią analogiją. Ar jis norėjo pasakyti, 
kad psichiatrija gali būti tokia pat paprasta, kaip rakšties pašali- 
nimas, turint galvoje, kad emocinius sunkumus mes išmanome 


taip pat gerai, kaip ir infekcijas? Ar jis teigė, kad greitas gydymas 

gali būti veiksmingas taikomas sutrikimams, su kuriais susijusi 
„Visa asmenybė“? Ar jis turėjo mintyje, kad psichiatrai klaidina 
savo pacientus ir vengia atsakomybės? 

Aš manau, kad taip, ir toks jo požiūris paskatino mane pa- 
rašyti šią knygą. 

Trys pagrindiniai anksčiau pateikti principai yra giliai įsi- 
tvirtinę transakcinės psichologijos srityje. Išskyriau ir pabrėžiau 
tai todėl, kad juos laikau fundamentaliais savo teorijos aspek- 
tais. Žinoma, transakcinė analizė yra kur kas daugiau, nei iki 
šiol pristačiau; kitas detales plačiau aptarsiu tolesniuose šios 
knygos puslapiuose. Tačiau minėtosios prielaidos, manau, yra 
transakcinės analizės principai, kurie negali apsieiti be išskyri- 


mo ir gilesnio nagrinėjimo. 


Aš sveikas. Tu sveikas. Kokį žaidimą tu žaidi? Paliesk 
mane Cha Cha Cha 


Aš nerimauju, kad transakcinė analizė, pirmiausia sukurta 
kaip psichiatrijos teorija ir praktika, dėl savo patrauklumo ir po- 
puliarių savybių taps vartotojiška preke, parduodama kiekvie- 
noje vitrinoje, ištampyta, komercinė ir vis priimtinesnė nuolat 
didėjančioms vartotojų minioms. Kyla pavojus, jog ji praras es- 
mines, skiriančias ją nuo kitų, savybes ir grįš prie įprastesnės 
minties, kuri leidžia tikėti, kad žmonių asmenybės turi defek- 
tų nuo gimimo, kuri leidžia psichiatrams gydyti žmones tarsi 
jie būtų neįgalūs ir kuri teigia, jog emocinių sunkumų turintys 
žmonės yra nesveiki ir dažnai nepagydomi. 

Pastebėjau, kad transakcinę analizę mėginama homoge- 


nizuoti, iš naujo interpretuoti ir kad ją pamažu naikina masinė 

rinka, siekianti gauti didžiausią įmanomą pelną, neatsižvelg- 
dama į mokslinę šios teorijos naudą. Galbūt tik juokais, tačiau 
galiu prognozuoti, jog greitai šalyje bus steigiamos transakcinės 
analizės mokyklos, bažnyčios, mėsainių užeigos, panašiai kaip 
jau yra sukurti transakcinės analizės „atlik pats“ namų terapi- 
jos rinkiniai, garso įrašai, turai Havajuose ir trumpi seminarai, 
skirti verslo produktyvumui pagerinti. Nenoriu pasakyti, kad 
mokyklos, mėsainių užeigos ar „atlik pats“ rinkiniai yra pras- 
ta mintis, tačiau tai, ką man iki šiol yra tekę matyti, panašiau į 
greitą pasipelnymą ir indėlį į nacionalinio produkto augimą nei 
į Erico Berne'o transakcinę analizę. 

Vienas iš transakcinės psichologijos pakeitimų pavyzdžių 
yra darbas „Aš sveikas - tu sveikas“, kuriame Amy ir Thomas 
Harrisai pristato subtilų, tačiau kartu fundamentalų posū- 
kį. Netinkamą „Aš nesveikas, tu sveikas“ poziciją jie pateikia 
kaip pirmąją ir universalią poziciją, iš kurios žmonės turi iš- 
silaisvinti. Ramiausiai nekreipdami dėmesio į tvirtą Berne'o 
nuostatą šiuo klausimu, Harrisai apverčia vieną pagrindinių jo 
teiginių apie Žmones ir sugrąžina mintį, kad žmonės pradeda 
gyvenimą nesveiki ir jaučia poreikį išsivaduoti iš įgimtosios 
nuodėmės. 

1972 m. lapkričio 22 d. The New York Times numeryje iš- 
spausdintas interviu kuo aiškiausiai patvirtina šį požiūrį. Ko- 
respondentas rašo: „Pirmąją Harriso remiamą ir aštrios kritikos 
sulaukusią poziciją („Aš nesveikas, tu sveikas“) universaliai 
priima visi maži, purvini ir nevikrūs vaikai, gyvenantys aukš- 
tų, švarių ir miklių suaugusiųjų valdomame pasaulyje (ar bent 
jau taip atrodo vaikams). Čia slypi pagrindinis Harriso ir Erico 


Berne'o teorijų skirtumas. Kaip Harrisas apibūdino, Berne'as ti- 

kėjo, kad mes gimstame princais ir kad civilizacijos procesas pa- 
verčia mus varlėmis, tuo tarpu pats Harrisas yra įsitikinęs, kad 
mes visi gimstame varlėmis.“ 

Siekdamas to ar ne, Harrisas palaiko įprastą požiūrį ir pri- 
ima menkinančią nuostatą, kad žmonės iš prigimties yra suvar- 
žyti ir dėl to nesugeba gyventi adekvačiai be nuolatinio autori- 
teto ir civilizacijos. 

Transakcinė psichologija naudojama bankuose, oro linijose 
ir lenktynių trasose kaip priemonė, kurios mokomi darbuoto- 
jai, siekiant pagerinti klientų aptarnavimo įgūdžius. Galbūt tai 
nebūtų blogai, jei tai, ko mokoma, iš tiesų būtų transakcinė psi- 
chologija. Deja, tiesa ta, kad, siekdami patenkinti savo poreikius, 
bankai, oro linijos ir lenktynių trasos iškraipo ir pertvarko tran- 
sakcinę analizę ne tik subtiliais būdais, kurie nuplėšia esminius 
jos principus, bet kartais ir itin šiurkščiai. 

Pavyzdžiui, straipsnyje „Lažybų punktai ramina pralaimė- 
jusiuosius Ego triada“, išspausdintame tame pačiame The New 
York Times (1973 m. kovo 21 d.), rašoma: 

Lažybų punktai įsigijo T.A.K.A. sistemą (Transakcinė analizė kli- 
entų aptarnavimui) iš Amerikos oro linijų, kurios ją sukūrė remiantis 
„Aš sveikas - tu sveikas“ darbe pristatyta teorija. Pasak autoriaus, dr. 
Thomaso A. Harriso, kiekvieno žmogaus asmenybė yra padalyta į tris 
ego būsenas: tėvo, suaugusiojo ir vaiko. 

Per lažybų punktų darbuotojų mokymus pardavėjai ir kasininkai 
mokomi atpažinti, kurios ego būsenos gali būti lošėjas, ir reaguoti pasi- 
telkiant atitinkamą savo ego būseną. 

Štai, pavyzdžiui, šaukiantis, grasinimais besisvaidantis ar per 
langelį rankas kaišiojantis klientas leidžia vadovauti vaiko ego būsenai. 


Tėviškai besielgiantis klientas yra autoritetingas ir keliantis reikalavi- 


36 | SCENARIJAI, KURIAIS GYVENA ŽMONĖS 


mus, tikėtina, kad jis pateiks plačių, visiems bendrai taikomų teiginių. 
Jei vyrauja suaugusiojo eg0 būsena (sprendimus priimanti triados da- 
lis), asmuo elgiasi ramiai ir racionaliai. 

„Mes stengiamės pasukti elgesį į suaugusiojo lygmenį, - sako Eri- 
ka Van Acker, lažybų punktų mokymų vadovė. — Tačiau kartais reikia 
suvaidinti kitą vaidmenį. Jei klientas piktas ir vadovaujasi vaiko eg0 
būsena, mūsų darbuotojas turėtų jį atremti pasitelkdamas tėvo ego. Jis 
gali pasakyti ką nors panašaus į „toks elgesys čia netoleruojamas“. 

Sąvokos „glostymas“ ir „glostyti“ yra labai svarbios T.A.K.A. 
„Paprastai, - sako panelė Van Acker, - viskas, ko reikia norint nura- 
minti susierzinusį klientą, tai jį paglostyti. Tereikia būti maloniam, ir 
klientas nusiramins.“ 

Skaitytojui gali kilti klausimas, kaip ir kodėl šiuo atveju 
transakcinė analizė naudojama neteisingai. Trumpai tariant, 
transakcinė analizė buvo sukurta kaip tam tikra sutartimi pa- 
remta terapijos technika. Berne'as buvo labai įtarus ir priešiškai 
nusiteikęs vienpusių situacijų, kuriose vienas žmogus laiko vi- 
sas kortas savo rankose, atžvilgiu. Galbūt tai lėmė jo pomėgis 
žaisti pokerį, kur kiekvienas žaidėjas pradeda žaidimą turė- 
damas lygias galimybes. Bet kuriuo atveju transakcinė analizė 
buvo paremta dvipusiu bendradarbiavimu, ji veikia remiantis 
susitarime nustatomomis taisyklėmis. Vienpusis jos naudojimas, 
siekiant kontroliuoti elgesį, prilygsta piktnaudžiavimui jos gali- 
mybėmis, panašiai kaip klientui paslapčia pakišami raminamie- 
ji, siekiant priversti jį nupirkti panaudotą automobilį. 

Nerimauju, jog per kitus penkerius metus transakcinė 
analizė bus visiškai diskredituota dėl netinkamo naudojimo ir 
kad bet kuris rimtai nusiteikęs Žmogus paprasčiausiai atmes 


jos vertę. Vienas iš mano tikslų — aiškiai, blaiviai ir suprantamai 

pristatyti transakcinę analizę, kuri yra ištikima ir remiasi Erico 
Berne'o iškeltais principais5 Iš transakcinės analizės atimamas 
radikalumas ir sudėtingumas. Sioje knygoje noriu juos jai sugrą- 


Žinti. 


Ericas Berne'as 


Ericas Berne'as buvo 46 metų gydytojas, psichiatras ir 15 
metų psichoanalitiko vardo siekęs mokslininkas, kai atsižadėjo 
tikslo juo tapti. 

Jis atsisveikino, kaip pats sakė, geruoju, kai 1956 m. San 
Francisko psichoanalizės institutas atmetė jo prašymą narystei 
ir psichoanalitiko vardui gauti. Atmetimas jam veikiausiai buvo 
gana skaudus, tačiau tai paskatino intensyviau siekti įgyvendin- 
ti savo ilgametes ambicijas — psichoanalizės teorijai suteikti ką 
nors naujo. 

Jis niekada nekalbėjo apie prašymo atmetimo priežastis 
tikriausiai todėl, kad buvo dėl to piktas. Įtariu, kad jis nebuvo 
pakankamai nuolankus psichoanalizės koncepcijų atžvilgiu 
(Ericas tikrai toks nebuvo, kai susipažinau su juo prieš dvejus 
metus). Pagrindinis jo konfliktas su psichoanalize tuomet buvo 
tai, kad, jo manymu, profesionalus terapeutas turėjo kur kas ak- 
tyviau stengtis išgydyti savo pacientą, nei tuometiniams psicho- 
analitikams buvo leidžiama. 

Beveik dešimt metų jis atliko intuicijos tyrimus. Susido- 


mėjimas ja kilo dirbant armijos psichiatru. Kasdien, turėdamas 
5 Esu įsitikinęs, kad tarptautinė TA asociacija, priimdama absoliučią /a:ssez-faire (pranc. nesi- 
kišimo) poziciją ir pateisindama ją atsižvelgimu į jos narių sistemos naudojimą siekiant lai- 


mėjimų, tinkamai nesaugo mokslinio ir šviečiamojo TA statuso (žr. Steiner, Claude M. Inside 
TA. Issues in Radical Therapy I, 2 (1973): 3-4). 

dirbti su tūkstančiais iš armijos paleistų karininkų, Ericas, no- 
rėdamas save pralinksminti, pradėjo žaisti mažytį žaidimą. Žai- 
dimo tikslas buvo atspėti paleistojo iš kariuomenės profesiją po 
to, kai jis atsako į šiuos du klausimus: „Ar jūs jaudinatės?“ ir „Ar 
kada nors lankėtės pas psichiatrą?“ 

Berne'as pastebėjo, kad jis galėjo stebėtinai tiksliai atspėti 
vyrų profesijas, ypač jei tai buvo mechanikai ar ūkininkai. 

Šie atradimai paskatino parašyti seriją straipsnių apie intu- 
iciją (žr. Dusay“ šių straipsnių apžvalgą), kuriuos užbaigė sukur- 
ta transakcinė analizė. 

Būdamas gydytojas, jis gebėjo diagnozuoti psichopatologiją 
ir savo pacientams pritaikyti psichiatro požiūrį, kas, jo manymu, 
jiems yra ir kokie jie iš tiesų turėtų būti. Taigi Ericui nebuvo sve- 
tima atvirai priimti pasitelkus intuiciją surinktą informaciją ir ją 
panaudoti be išankstės nuostatos. 

Būtent tuomet, kaip pats dažnai sakydavo, jis nustumdavo 
į šalį visą tą išmoktą „džiazą“ ir pradėdavo klausytis, ką sako 
pacientai. 

Taigi Berne'as per savo terapiją ėmė taikyti Žinias apie in- 
tuiciją. Jis nevartojo psichiatrijos studijų metais išmoktų sąvokų 
ir kategorijų, nesistengdavo nuspręsti, kad žmogus yra, pavyz- 
džiui, „ryškus latentinis homoseksualas“ ar „paranojiškas šizof- 
renikas“. Ericas verčiau įsijausdavo į pacientą ir rinkdavo infor- 
maciją pasitelkdamas intuiciją. 

Štai, pavyzdžiui, vyrą, kuriam būtų priskyręs „ryškaus 
latentinio homoseksualo“ diagnozę, Berne'as pasitelkdamas in- 


tuiciją įvertino „tarsi jis būtų mažas vaikas, stovintis nuogas ir 


* Dusay, John M. Eric Berne's Studies in Intuition. Transactional Analysis Journal I, 1 (1971): 
y y 97 
34-45. 

seksualiai susijaudinęs prieš grupę vyresniųjų, labai raustantis 
ir kankinamas beveik nepakeliamos gėdos“. Tokį Žmogaus api- 
būdinimą jis vadino „ego įvaizdžiu“, t. y. intuityviu terapeuto 
akimis matomu Žmogaus įvaizdžiu, kuris iš dalies apibūdina jo 
ego? Čia svarbu pabrėžti, jog esminis skirtumas tarp ego įvaiz- 
džio ir diagnozės „ryškus latentinis homoseksualas“ yra tai, kad 
ego įvaizdis paremtas beveik vien kliento suteikta informacija, 
tuo tarpu diagnozė „latentinis homoseksualas“ didžiąja dalimi 
būtų paremta Erico Berne'o ir jo psichoanalizės dėstytojų turima 
informacija. 

Per savo terapiją toliau naudodamas ego įvaizdžius Berne'as 
pastebėjo, kad suartėjimas su žmogumi, paremtas intuicijos su- 
teikta informacija apie jo jausmus ir išgyvenimus, buvo kur kas 
veiksmingesnis nei suartėjimas, paremtas diagnoze, kurią jis, 
kaip psichiatras, būtų nustatęs. 

Jis pradėjo pastebėti kiekvieno paciento ego įvaizdį, kuris 
paprastai būdavo susijęs su jo vaikyste, taigi žingsnis po Žžings- 
nio į kiekvieno psichiatrinio atvejo analizę Ericas įtraukė kliento 
vaikystės jausmų, kurie pasireiškė per terapiją, supratimą. Vienos 
moters vaikystės ego įvaizdis buvo „maža šviesiaplaukė mergai- 
tė, stovinti tvoros juosiamame, ramunių pilname sode“, kitas ego 
įvaizdis buvo „automobilio keleivio sėdynėje bijantis važiuoti 
berniukas, kurio įpykęs tėvas lekia didžiuliu greičiu“. 

Galiausiai Berne'as pastebėjo, kad kiekvieno žmogaus vi- 
duje egzistuoja vaiko ego įvaizdžiai, kuriuos jis pavadino ego 
būsenomis. Tuomet jis atrado, jog vaiko ego būsena ryškiai ski- 


riasi nuo brandžios ego būsenos, kurią žmogus pasitelkia inte- 


7 Berne, Eric. Intuition v. the Ego Image. Perleista iš Psychiatric Ouarterly, Vol. 31, October 1957, 
p.p. 611-27. Utica, New York: State Hospitals Press. 

rakcijoje su pasauliu ir kurią aiškiai mato aplinkiniai. Dar vėliau 
jis pastebėjo, kad yra dvi brandžios ego būsenos: viena racionali, 
kurią jis pavadino suaugusiojo, kita - ne visuomet racionali, ku- 
rią jis pavadino tėvo ego būsena, nes ji atrodė tarsi nukopijuota 
iš tėvų. 

Jis stebėjo pacientus ir toliau atmetinėjo studijų metu gau- 
tą informaciją. Atrado veiksmų ir laiko struktūravimo svarbą, 
stebėjo susitarimus, žaidimus, pramogas ir galiausiai scenarijus. 
Baigiantis 7-ajam dešimtmečiui jo teorija buvo beveik visiškai 
išplėtota. 

Galiausiai jis visiškai atsisakė psichiatrinių diagnozių. Eri- 
cas dažnai juokaudavo apie žmonių sutrikimų diagnozavimą: 
mažiau iniciatyvos už terapeutą rodantis asmuo laikomas pasy- 
viai priklausomu, o rodantis daugiau iniciatyvos — sociopatu. 

Jis nenutraukė teorinių ryšių su psichoanalize, tačiau jų 
svarba metams bėgant vis menkėjo ir beveik visai išnyko grupi- 
niame jo darbe. 

Iš pradžių Berne'as teigė, kad transakcinė analizė naudinga 
siekiant socialinės kontrolės, t. y. vadinamųjų elgesio išsišokimų 
kontroliavimo, tuo tarpu psichoanalizė atlieka tikrąjį terapeuto 
darbą. Pamažėle jis pradėjo pastebėti, kad pagrindinį pacientų 
gydymo darbą gali atlikti transakcinė psichologija, o psichoana- 
lizę jis pritaikė tik miglotai tyrinėdamas scenarijus. Vėliau net ir 
į scenarijus jis pradėjo gilintis be psichoanalizės ir ja rėmėsi tik 


pristatydamas retus, išskirtinius atvejus. 


$ Man teko redaguoti Berne'o pristatymų savaitiniame seminare įrašus, kurie buvo paversti 
8 valandų trukmės įrašu, pavadintu Eric Berne: Out of His Later Years (Ericas Berne'as: vėles- 
nieji jo metai), kurį galima įsigyti iš: TA/Simple, 2901 Piedmont, Berkeley, CA 94705. 

Scenarijai 


Ankstyvaisiais transakcinės psichologijos praktikos metais 
Ericas Berne'as vis dar rėmėsi psichoanalizės metodais, kitaip 
tariant, dar vesdavo privačius, vadinamuosius „ant kušetės“, 
psichoterapijos seansus, dar naudojo intensyvią asmeninę anali- 
zę ir buvo nepaprastai kruopštus. Į šių individualių sesijų darbą 
jis įtraukė ir scenarijų analizę. Scenarijų teorija nuo pat pradžių 
buvo transakcinės analizės teorijos dalis. Pirmojoje savo knygoje 
apie transakcinę analizę? jis rašė: 

Pasirodo, žaidimus galima laikyti didesnių ir sudėtingesnių veiks- 
mų grupių, vadinamų scenarijais, dalimi. Scenarijus yra sudėtingas, 
iš prigimties periodinis, tačiau nebūtinai besikartojantis, nes visiškas 
įgyvendinimas gali pareikalauti viso gyvenimo, veiksmų derinys. Sce- 
narijų analizės objektas yra pasirodymo įgyvendinimas ir tobulinimas 
tuo pat metu. 

Berne'as manė, kad scenarijų egzistavimą lemia potraukis 
kartoti - psichoanalitinė koncepcija, kuri teigia, kad Žmonės lin- 
kę kartoti nelaimingus vaikystės įvykius, — ir jautė, jog scenarijų 
analizės užduotis yra išlaisvinti Žmones iš potraukio iš naujo iš- 
gyventi situaciją ir padėti jiems pasirinkti naują kelią. Berne'as 
buvo įsitikinęs, kad grupinė terapija yra gana informatyvi scena- 
rijų aspektu ir kad kelios savaitės grupinės terapijos gali suteikti 
kur kas daugiau žinių nei ilgi mėnesiai ant kušetės. Tačiau kartu 
jis jautė, kad „scenarijai yra itin sudėtingi ir kupini išskirtinių sa- 
vybių reiškiniai, todėl neįmanoma adekvačiai jų analizuoti vien 
pasitelkus grupinę terapiją“, taigi būtina skirti laiko per indivi- 


dualias sesijas aiškintis tai, kas buvo atrasta grupėje. 


? Berne, Eric. Transactional Analysis in Psychotherapy. New York: Grove Press, 1961. 


SCENARIJAI, KURIAIS GYVENA ŽMONĖS 


Taigi Ericas Berne'as praktikavo scenarijų analizę nuo pat 
transakcinės psichologijos sukūrimo pradžios, tačiau daugiausia 
ją naudojo per individualias sesijas. Bėgant metams jis pamažu 
apleido psichoanalizės praktiką ir tik formaliai skirdavo indivi- 
dualias sesijas „ant kušetės“ kartą per savaitę ar dvi, kurių metu 
taikė scenarijų analizę. 

Kartais Berne'as pristatydavo dalį vis dar vykstančios sce- 
narijaus analizės. Šie pristatymai dažniausiai būdavo apie žmo- 
nes, linkusius vėl kartoti konkrečius ilgalaikius modelius, arba 
asmenis, kurie pasižymėjo užprogramuotais trukti tam tikrą lai- 


ko tarpą gyvenimo scenarijais. 


Erico Berne'o scenarijus 


Su Ericu Berne'u susipažinau vieną 1958 m. antradienio va- 
karą jo namuose ir darbo kabinete Vašingtono gatvėje, San Fran- 
ciske. Tiksliai nepamenu, kokia buvo to vakaro diskusijos tema, 
tačiau tiksliausiai prisimenu, kad diskusijai pasibaigus mėgavau- 
si ateityje man tapsiančiu įprastu 7-Up gėrimu, kai jis priėjo prie 
manęs ir tarė: „Jūs puikiai kalbate. Tikiuosi, sugrįšite ir kitąkart.“ 

Aš sugrįžau. Per kitus metus labai artimai su juo susipaži- 
nau. Mūsų santykiai vystėsi lėtai, prireikė ne vienų metų kojoms 
apšilti. Buvo prastų akimirkų, kai maniau, jog mūsų keliai išsi- 
skirs, buvo ir labai gerų. Paskutiniais jo gyvenimo metais mūsų 
santykiai buvo itin tvirti, ir esu dėkingas, kad pojo mirties išliko 
akivaizdu, jog mus siejo gili abipusė meilė. 

Kiekvieną 1967 m. antradienio vakarą nuo 8.30 iki 10.00 
Ericas Berne'as pradėjo organizuoti susitikimus su grupe susi- 


domėjimą parodžiusių asmenų, daugelis kurių buvo psichinės 

sveikatos specialistai. Pasibaigus susitikimui visi buvo kviečiami 
pasivaišinti gaiviaisiais gėrimais. Jei skambutis į duris pasigirs- 
davo anksčiau nei 8.20, jis neatidarydavo durų, o vakaras pasi- 
baigdavo tuomet, kai visi (žinoma, išskyrus Ericą Berne'ą) išsi- 
skirstydavo. Kartais tai būdavo pirma ar antra valanda nakties. 

Jis visuomet ten būdavo, išskyrus atvejus, kai keliaudavo 
skaitydamas paskaitas, atostogaudavo ar - taip nutikdavo itin re- 
tai — sirgdavo. Seminarus vesdavo pats, daugelis jų buvo įrašinė- 
jami. Kiekvienos savaitės tema buvo paskiriama iš anksto ir buvo 
tikimasi, kad pristatantysis atsakys į grupės klausimus. Ericas 
Berne'as kalbėdavo pats, kai nebuvo kam pristatyti, ir kartais su- 
trumpindavo nenusisekusius pristatymus. Kartais jis skaitydavo 
savo rašomas knygas, įsiklausydavo į mūsų kritiką ir vėliau ja 
pasinaudodavo. Kartais pasakodavo apie vieną iš savo grupių, su 
kuriomis tuo metu dirbo, ar atvejų, kuriuos tuo metu nagrinėjo. 

Per susitikimus ir apskritai gyvenime jis nepakentė klaidi- 
nimų ir hierarchinio ar profesinio pasipūtimo - arba, kaip jis pats 
tai vadindavo, „džiazo“. Susidūręs su tokiu gluminančiu elgesiu 
jis kantriai klausydavosi, o vėliau, papsėdamas pypkę ir pakėlęs 
antakius, pasakydavo kažką panašaus į: „Visa tai yra puiku ir 
nuostabu, bet, mano supratimu, pacientas nebus išgydytas.“ 

Jis paneigdavo profesinę mistifikaciją reikalaudamas var- 
toti trumpus žodžius, sakinius, rašyti glaustus darbus, trumpai 
pristatinėti, trumpinti susitikimus. Nevertino tokių būdvardžių 
kaip „pasyvus“, „priešiškas“, „priklausomas“ ir, kalbant apie 
žmones, skatino vartoti veiksmažodžius. Ypač įžeidžiančiais lai- 
kė žodžius-etiketes (alkoholikas, šizofrenikas, maniakas). 

Jis labai stengėsi užtikrinti, kad mokslinių susitikimų darbo 


valandomis vyrautų suaugusiojo ego būsena, kuri leidžia visiš- 

kai sutelkti dėmesį ir dirbti maksimaliu pajėgumu. Jis nepalaikė 
fizinio terapeutų kontakto grupėse, kavos ar alkoholinių gėrimų 
vartojimo per susitikimus, „šviesių idėjų“ (suktų būdų sulaukti 
dėmesio), trukdymo darbui. Moksliniuose susitikimuose draudė 
išsišokimus (atsiprašinėjimų forma), tikrosios prasmės užtušavi- 
mus (įmantriais žodžiais), dėmesio blaškymą (šviesias mintis ir 
hipotetinius pavyzdžius) ir gėrimus. 

Kiekvieną antradienį ir trečiadienį Ericas praleisdavo San 
Franciske, kur užsiimdavo privačia praktika ir dirbdavo konsul- 
tantu, o likusiu laiku grįždavo į Karmelį, kur rašydavo ir taip 
pat užsiimdavo praktika. Savaitgalius irgi leisdavo Karmelyje ir 
kaip galėdamas dažniau lankydavosi paplūdimyje. 

Atrodė, jog svarbiausia jam buvo rašyti. Esu įsitikinęs, kad 
tam jis skyrė pirmenybę ir daugiausia laiko. 

Berne'as buvo itin principingas žmogus. Jo knygos „Tran- 


sakcinė analizė psichoterapijoje“ dedikacija skamba taip: 


In Memoriam 
Patris Mei David 
Medicinae Doctor Et Chirurgiae Magister 


atgue Pauperibus Medicus 


Šis jo tėvo apibūdinimas, mano nuomone, puikiai atspindi 
Erico gyvenimo principus. 

Neblėstantis jo siekis buvo išgydyti pacientus. Su šiuo sie- 
kiu glaudžiai susijęs jo bjaurėjimasis darbuotojų konferencijomis 
ir tam tikru rašymo stiliumi, kurio tikslas, anot Berne'o, - pa- 
teikti post hoc pasiteisinimus ar pasiaiškinimus dėl neatliekamo 
darbo. 


SCENARIJAI, KURIAIS GYVENA ŽMONĖS 


45 


46 


Ericas didžiavosi oriu savo tėvo skurdu, kuriame jis gyve- 
no dirbdamas mažo miestelio gydytoju, įtariai žvelgė į asmenis, 
kurių akis buvo išlavinta gudriau nei paprastai uždirbti dolerį. 
Pajutęs, jog uždarbis yra pagrindinė priežastis, kodėl asmuo gili- 
nasi į transakcinę analizę, nesidrovėjo priekaištauti ir kritikuoti. 
Jis dažnai mus tikrindavo San Franciske atvirai paskelbdamas 
kvietimus pristatyti TA negaunant honoraro ir atidžiai stebėda- 
vo, kas sutikdavo dalyvauti tokioje veikloje ir kas - ne. Ericas 
buvo labai atidus savo finansų atžvilgiu: jo buhalteris ilgai už- 
truko įtikinėdamas, kad jei Berne'as neleis pinigų asmeninėms 
reikmėms ar patogumui, jo pinigus išleis dėdė Semas. Tik tuo- 
met jis liovėsi nerimauti dėl tokių mažų išlaidų kaip 25 centai už 
Rokforo padažą ar dėl itin prabangių marškinių kainos. Atrodė, 
tarsi jis siekė gyventi skurdžiai ir oriai. Orumas jam buvo visų 
svarbiausia, todėl net būdamas šykštus nesidomėjo pigiais san- 
doriais ar didmenine prekyba. 

Jis buvo be galo lojalus gydytojų ratui bei pačiai profesijai ir 
visuomet siekė išlaikyti ryšį su tradiciniais metodais. Tai neleido 
jo tėvo ego apskritai kritikuoti medicinos ar psichiatrijos profe- 
sijų, nors vaiko ego nesivaržydamas šaipydavosi iš kai kurių šių 
profesijų atstovų praktikos. 

Kita vertus, Ericas buvo šmaikštus, padykęs, tikras vel- 
niūkštis. Tai ryškiausiai atsispindėjo jo humore, kuris nuolat jau- 
čiamas jo rašto darbuose. Geriausias to pavyzdys yra straipsnis 
„Kas buvo prezervatyvas?'“* 

Berne'as buvo drovus ir labai domėjosi linksmybes mėgs- 
tančia vaikiška kitų žmonių dalimi (vaiko ego). Net savo teoriją 


suformulavo daugiausia pasitelkęs intuityvią, vaiko ego būseną 


** Bernstein, E. Lennard. Who Was Condom?. Human Fertility 5,6 (1940): 172-76. 

(žr. I skyrių). Jis mylėjo vaikus, žavėjosi jais ir aplinkinių vaiko 
ego, tačiau drovumas neleido jam atskleisti savojo, nebent aplin- 
ka būdavo visiškai saugi. Mėgo kurti ypatingas progas, kurių 
metu būtų pamaloninamas ar liaupsinamas, todėl po seminaro 
visuomet vykdavo vakarėlis. Berne'as labai mėgdavo triukšmin- 
gus vakarėlius ir itin nemaloniai elgdavosi su žmonėmis, kurie 
savo „brandumu“ trukdydavo jam linksmintis. 

Tačiau, mano vertinimu, progos, kurių metu jis būtų liaup- 
sinamas ar linksmai leistų laiką, būdavo labai retos, ojo gyveni- 
mas buvo skirtas darbui ir pagrindiniam tikslui - rašyti knygas 
apie žmonių gydymą. 

Viena iš genialių jo pristatytų idėjų - kad žmonių gyveni- 
mai yra nulemti ankstyvoje vaikystėje ir kad vėliau jie pareigin- 
gai laikosi savo scenarijaus. Aš manau, kad paties Erico gyve- 
nimas buvo paremtas scenarijumi, kuris lėmė ankstyvą jo mirtį 
dėl širdies ligos. Tragiško pasitraukimo priežastis buvo didžiulis 
priešinimasis pamilti kitus ir priimti jų meilę bei toks pat stiprus 
siekis būti nepriklausomam nuo kitų. 

Žinau, jog jis man prieštarautų primindamas, kad vainiki- 
nių arterijų trombozė yra paveldima liga ir kad jis kaip tik galė- 
damas rūpinosi savo širdimi: laikėsi dietos, mankštinosi ir nuo- 
latos tikrindavosi sveikatą. Medicininiu požiūriu jis išties darė 
viską, ką galėjo. Tačiau aš vis tiek nesutinku, kai pagalvoju apie 
jo mirtį, kuri lyg ir turėjo būti šokiruojanti, tačiau tokia nebuvo. 
Kažkuri tiek jo, tiek mano dalis nujautė, kad taip įvyks ir kada 
įvyks. Tačiau likusi jo dalis apsimetė, kad viskas bus gerai, o aš 
patikėjau tuo apsimetinėjimu. 

Berne'as labai domėjosi iš anksto nulemtos gyvenimo tru- 


kmės fenomenu. Keletą kartų jis pristatė atvejus, kai Žmogus 

tikėjosi sulaukti keturiasdešimtmečio ar šešiasdešimtmečio, bet 
ne daugiau, o paskutinėje jo knygoje „Ką reikia sakyti po žodžio 
„labas“?'““' akivaizdžiai atsiskleidžia susižavėjimas Žmonėmis, 
kamuojamais širdies ligų. Tiesą sakant, pagrindinė jo minima 
mirčių priežastis buvo vainikinių arterijų trombozė. Aš žinojau, 
kad jo tėvas mirė, kai Berne'ui buvo vienuolika, o motina mirė 
nuo minėtos ligos būdama šešiasdešimties. Ericas vos keliomis 
dienomis pergyveno motinos amžių ir mirė dėl tos pačios prie- 
žasties. Esu įsitikinęs, kad jo gyvenimo scenarijuje buvo pažy- 
mėta gyvenimo trukmė ir kadjis jį nugyveno taip, kaip planuota. 
Ericas niekuomet tiesiogiai neišreikšdavo suvokimo apie mirties 
sulaukus šešiasdešimties galimybę, tačiau, atsižvelgus į viską, 
ką jis kalbėjo apie vainikinių arterijų trombozę ir ribotos gyve- 
nimo trukmės scenarijus, galima daryti išvadą, jog pats gyveno 
šiuo scenarijumi ir tai žinojo. Savo 60-0jo gimtadienio proga su- 
rengto vakarėlio metu jis mums pasakė baigęs rašyti paskutines 
dvi savo knygas ir dabar yra pasirengęs mėgautis gyvenimu. 
Tačiau po dviejų savaičių paskelbė pradedąs rašyti naują kny- 
2gą- psichiatrijos vadovėlį medicinos studentams. Mano nuomo- 
ne, jis neleido sau ilsėtis iki pat paskutinės gyvenimo dienos, ir 
tuomet, kaip buvo planuota, jo širdis pasidavė. 

Kai kuriais aspektais Berne'as iš tiesų rūpinosi savo širdi- 
mi, tačiau kartais atrodė, kad visiškai jos nepaiso. Mane be galo 
liūdina mintys apie tai, koks jis buvo mylimas ir, deja, kiek ne- 
daug naudos iš tos meilės turėjo, kiek nedaug tos meilės iš tikrų- 
jų pasiekė ir suminkštino jo širdį. Romantiški Berne'o santykiai 
netrukdavo ilgai ir nesuteikdavo ramybės bei paguodos, kurios 


jis taip troško. Jis atkakliai gynė savo atsiskyrėlišką poziciją ir 


"“ New York: Grove Press, 1972. 

dirbo vienas. Tai mane išties piktina, kaip kad Žmogų gali pik- 
tinti akivaizdus nesirūpinimas savo fizine sveikata persivalgant 
ar rūkant. Taip, galbūt Berne'as rūpinosi savo širdimi medici- 
niniu požiūriu (nors niekuomet nemetė rūkyti pypkės, kurios 
pirmą dūmą visuomet įtraukdavo), tačiau jam nesisekė to daryti 
emociniu atžvilgiu. 

Jis niekuomet nepriėmė nuoširdaus rūpesčio. Berne'as pa- 
garbiai klausydavosi, kai kiti kritikuodavo jo darbą, individua- 
lizmą ar norą konkuruoti, tačiau galiausiai darydavo tai, kas jam 
atrodė teisinga. Prireikus psichoterapijos, jis neprisijungė prie 
grupės, nesikreipė į transakcinės analizės specialistą, o dirbo su 
psichoanalitiku, taikančiu individualią psichoterapiją. 

Žinoma, aš tikrai nenoriu pasakyti, kad jis buvo absoliučiai 
pasyvus meilės ir žmogiškojo bendravimo atžvilgiu. Jis sufor- 
mulavo keletą svarbių, su meile susijusių koncepcijų. Savo teoriją 
nukreipė į žmonių tarpusavio sąveiką, meilę. Berne'as domėjosi 
artimais santykiais. Jis suformulavo veiksmų, kurie viešai buvo 
vadinami „Žmonių atpažinimo vienetais“, koncepciją, tačiau mes 
juos suprantame kaip žmogiškąją meilę. Paskutiniaisiais savo 
gyvenimo metais Ericas parašė dvi knygas: „Sekso vaidmuo 
žmogiškojoje meilėje““* ir „Ką reikia sakyti po žodžio „labas“?“ 
Mano nuomone, šie darbai iš dalies buvo mėginimas išsilaisvin- 
ti iš asmeninio scenarijaus apribojimų. Deja, tiek jo, tiek mano 
įžvalgos apie veiksmus ir scenarijus kilo per vėlai ir nesuteikė 
jam jokios asmeninės naudos. 

Tiesą sakant, ankstyvuoju transakcinės analizės laikotar- 
piu (1955-1965 m.) Berne'as mėgino subtiliai ir galbūt net nesą- 


moningai atkalbėti mus nuo veiksmų, intymumo ir scenarijų 


* New York: Simon and Schuster, 1971. 

tyrimų. Anot jo, intymumas yra vienas iš būdų, kuriais žmonės 
gali struktūruoti laiką. Intymumą jis apibūdino kaip situaciją, 
susidarančią tuomet, kai nėra atsitraukimo, ritualų, žaidimų, 
pramogų ir darbo. Intymumą Berne'as apibūdino pašalinimo 
metodu. Kitaip sakant, jis nebuvo apibrėžtas. Berne'as tikėjo, 
kad intymumas iš esmės yra nepasiekiama būsena ir kad žmo- 
gus gali laikyti save laimingu, jei per visą gyvenimą patiria 15 
minučių intymumo. Kuomet Karmelio transakcinės analizės se- 
minare buvo pradėti tyrinėti veiksmai ir plėtojamos technikos, 
paremtos fiziniu kontaktu, Ericas sunerimo ir kasmetinėje kon- 
ferencijoje oficialiai pareiškė: „Jei terapeutai liečia savo pacien- 
tus, jų terapija nėra paremta transakcine analize.“ 

Berne'o nusistatymas prieš fizinį kontaktą terapinėse gru- 
pėse turėjo pagrindą. Jis nerimavo, kad transakcinė analizė 
taps terapija, kurios metu terapeutai galės nesivaržydami vel- 
tis į seksualinius santykius su grupės nariais, kaip jau vyko 
Geštalto psichologijoje. Jis buvo itin sąžiningas terapeutas, to- 
dėl jautė, kad tokia veikla kliudys pasiekti teigiamų rezultatų 
ir transakcinei analizei pelnys prastą vardą. Būtent todėl jis 
neleido savo sekėjams liesti žmonių, su kuriais ir kuriems dir- 
bo. Šiuo įsakymu nebuvo siekiama uždrausti prisilietimų tarp 
žmonių, tačiau tai suveikė būtent taip. Pats Berne'as nesulaukė 
prisilietimų, kurių jam taip reikėjo. Taip pat labai įdomu tai, jog, 
visuose jo rašto darbuose apie transakcinę analizę (iš viso apie 
2000 puslapių) mažiau nei 25-iu0se puslapiuose jis nagrinėjo 
prisilietimus. 

Scenarijų atžvilgiu jo požiūris buvo panašus. Mes, išklausę 
jo scenarijų analizės darbo pristatymus, buvome suglumę. At- 


rodė, jog tai sudėtingas, gilus, beveik magiškas procesas, kurį 

tikrai išmanė vien Ericas Berne'as; kuriuo mes, jaunesni, prak- 
tiškesni, mažiau į individualios terapijos taikymą linkę kolegos 
ne itin domėjomės arba laikėme per toli pažengusiu bei kom- 
plikuotu. Scenarijai buvo laikomi pasąmoningais, pakartojimo 
potraukio valdomais fenomenais, kurių terapija galėjo vykti per 
individualias sesijas. 

Mano nuomone - kaip nutinka kiekvienam didžiam nova- 
toriui - asmeninis Erico Berne'o gyvenimo scenarijus apribojo 
jo gyvenimą ir visišką fenomeno, kuriuo jis domėjosi, tyrimą. Jo 
gyvenimo trukmės apribotas scenarijus, paremtas prisilietimų 
draudimais, trukdė iki galo teoriškai ištyrinėti scenarijus ir pri- 
silietimus bei privertė jį savo sekėjams sukurti subtilių barjerų. 
Galiausiai šie barjerai lėmė tai, kad jo paties scenarijus jam liko 
neaiškus, dėl to jo nebuvo įmanoma pakeisti. Fizinio kontakto 
draudimai tarsi maitino jo gyvenimo scenarijų ir širdies skaus- 
mą. Jis laikėsi atokiau nuo tų, kuriuos mylėjo ir kurie, kaip ir aš, 
jam atsakė tuo pačiu. Tas atstumas neleido mums jo paguosti ir 
nuraminti, tad galiausiai jis tiesiog išslydo iš mūsų gyvenimo. 
Vis dar jaučiu tuštumą, kurią jis paliko. Ojuk Karmelio paplūdi- 
miuose galėjo gyventi iki devyniasdešimt devynerių... 

Berne'ą mirtis užklupo staiga. 1970-ųjų birželio 23-iąją, an- 
tradienį, mes kaip visada gyvai diskutavome kassavaitiniame 
San Francisko transakcinės analizės seminare. Kitame susitiki- 
me aš buvau suplanavęs pristatyti darbą „Prisilietimo ekono- 
miškumas“. Ericas Berne'as atrodė sveikas ir laimingas. 

Atvykęs į seminarą kitą antradienį, birželio 30-ąją, suži- 
nojau, kad jį ištiko širdies smūgis. Kartą aplankiau jį ligoninėje. 
Atrodė, kad jo sveikata gerėja. Antras širdies smūgis trečiadienį, 


liepos 15-ąją, buvo lemtingas. 

Negaliu sakyti, kad esu objektyvus Erico Berne'o mirties 
atžvilgiu. Net ir šiandien, praėjus trejetui metų po jo mirties, 
ašaros vis dar kaupiasi mano akyse vos apie jį pagalvojus. Vis 


dėlto norėjau užrašyti šias savo mintis. 


Scenarijų analizė 


Be genialių Berne'o įžvalgų apie tai, kad dauguma žmonių 
gyvena iš anksto nulemtus ir suplanuotus gyvenimus ir kad pri- 
pažinimo veiksmai yra labai svarbūs tiriant žmonių elgesį, sce- 
narijų analizė ir veiksmų teorija niekuomet nebūtų užsimezgusi. 
Aš manau, jog be pradinių Erico Berne'o minčių apie scenarijus 
bei reagavimą į kitą Žmogų ir, dar svarbiau, be jo padrąsinimo 
nebūčiau prisidėjęs prie scenarijų analizės plėtros ir neparašęs 
„Prisilietimų ekonomiškumo“. 

Savo darbą, susijusį su scenarijais ir reagavimu į aplinki- 
nius, laikau Berne'o tyrimo, kurio metu dėl asmeninio scenari- 
jaus apribojimų jis negalėjo laisvai naudotis savuoju suaugusiojo 
ego, tęsiniu. Mano asmeninio scenarijaus apribojimai, ypač susi- 
ję su vyriškosios lyties vaidmenimis, nebūtų leidę peržengti tra- 
giškojo scenarijaus analizės ribų. Tikiu, kad be Hogie Wyckoff 
indėlio, susijusio su „kiauliškuoju tėvo ego“, „puoselėjančiuoju 
tėvo ego“ ir lyčių vaidmenų scenarijais, mano darbas būtų susto- 
jęs ties „Prisilietimų ekonomiškumu“. 

Esu laimingas, jog; pastebėjau, kad ir pats planavau savo mir- 
tį ankstyvame šešiasdešimtmetyje. Man pavyko pakeisti šį nusis- 
tatymą ir užsibrėžti naują tikslą - sulaukti devyniasdešimt devy- 
nerių. Dėstydamas savo studentams sulaukiau asmeninės naudos 


iš jų suteikto atgalinio ryšio, kritikos ir, kai prireikdavo, terapijos. 

Mano darbas su scenarijais prasidėjo 1965 m., kai dirbau 
su alkoholikais San Francisko ypatingųjų problemų centre. 
Pradėjau pastebėti, kad alkoholikų scenarijai nebuvo nei pasą- 
moningi, nei sunkiai aptinkami. Darbas su alkoholikais padėjo 
man sukurti scenarijų matricą ir nuoseklią scenarijų analizės 
sistemą. Ericas Berne'as entuziastingai priėmė mano darbą ir 
nuolat mane skatindavo. Vėliau pajutau, jog reakcijų į kitą žmo- 
gų tyrimas yra ypač svarbus, ir, nors iš pradžių buvau linkęs 
paklusti Berne'o draudimui terapijos grupėse liesti pacientus, 
po kurio laiko nusprendžiau, kad prisilietimus, ypač fizinius, 
būtina išnagrinėti. Tęsiau savo darbą su prisilietimais už tera- 
pijos grupių ribų ir galiausiai taip gimė prisilietimų ekonomiš- 
kumo teorija. 

1965-1970 m. Berne'as entuziastingai plėtojo scenarijų ana- 
lizę, paremtą scenarijų matricos ir draudimų idėjomis, bei para- 
šė knygą „Ką reikia sakyti po žodžio „labas“?“ (1972 m.), kurioje 
pristatė savo požiūrį. Nelaimei, nespėjau su juo pasidalyti savo 
mintimis apie prisilietimus, banaliuosius scenarijus ir bendra- 


darbiavimą, kurios ir yra šios knygos pagrindas. 


Scenarijų analizės svarba psichiatrijoje 


Pajutę, kad gyvenimai tapo nevaldomi, kupini liūdesio ir 
emocinio skausmo, pagalbos žmonės dažnai kreipiasi į psichi- 
atrą. Tačiau dauguma nusivylusiųjų pirmiausia apsilanko pas 
dvasininką, gydytoją ar draugus ir tik tuomet, nesulaukę atsa- 
kymų, atsiveria psichiatrui. Daugelis amerikiečių nepasitiki psi- 
chiatrais ir kreipiasi į juos tik tuomet, kai beviltiškumas nebelei- 


džia atidėlioti arba jei atranda priimtiną psichiatrinį požiūrį. 

Psichinės sveikatos asociacijos visoje šalyje nepailsdamos 
įtikinėja Žmones, jog jie turėtų pasinaudoti teikiamomis psichi- 
atrinėmis paslaugomis. Vis dėlto dauguma žmonių jų vengia ir, 
užklupti emocinių sunkumų, leidžia motinai gamtai pradėti na- 
turalų gydymo kursą. Tai, kad kęsdami emocinius sunkumus 
žmonės nesikreipia pagalbos į specialistus, psichiatrai vertina 
kaip nuovokumo trūkumą ar, kai kurių teigimu, norą susirgti 
(ir išlikti sergančiais). Mano galva, kol kas žmonės parodė pui- 
kų nuovokumą, atmesdami daugumai prieinamą psichiatrinę 
pagalbą. 

Keletas tų, kurie vis dėlto kreipėsi į psichiatrą, mano ma- 
nymu, nepatyrė didelės žalos. Priešingai nutiko JAV senatoriui 
Tomui Eagletonui, kurio trumpalaikės ambicijos tapti Jungtinių 
Valstijų viceprezidentu 1972 m. rinkimuose rodo, kokia žalinga 
gali būti psichiatrinė terapija. Kaip pabrėžė Ronaldas Laingas, 
Eagletonas padarė klaidą kreipdamasis į psichiatrą, kuris savo 
diagnoze ir gydymu (elektros šoko terapija) sužlugdė bet kokius 
didesnius ateities politiko karjeros troškimus. Eagletonas galė- 
jo pasirinkti tokį psichiatrą kaip Ericas Berne'as, kuris nebūtų 
naudojęs elektros šoko terapijos ir radęs alternatyvių depresijos 
gydymo būdų. 

Dauguma žmonių, kurie kreipiasi į psichiatrus, iš esmės 
tėra „atvėsinami“, nuraminami ir sugrąžinami į laikiną funkcio- 
navimo būseną. Ir tik keletas išties sulaukia pagalbos. Esu įsiti- 
kinęs, kad sėkmingai padedantys savo klientams psichiatrai yra 
tie, kurie atmeta didžiąją dalį išmoktos psichiatrijos kurso me- 
džiagos ir priima požiūrį, paremtą asmenine patirtimi, išminti- 
mi bei humanistiniais įsitikinimais, kurie nugali slogų ir žalingą 


psichiatrijos mokymą. 

Gali atrodyti, kad psichiatrijos mokymas yra paremtas ke- 
liomis skirtingomis mąstymo mokyklomis, kurios laikosi skir- 
tingų požiūrių. Tačiau, mano galva, menki nesutarimai tarp 
skirtingų psichiatrijos mokyklų yra nereikšmingi. Tiesą sakant, 
šie menki nesutarimai tik temdo faktą, kad iš esmės visos psichi- 
atrijos teorijos sutinka trimis pagrindiniais aspektais: 

Kai kurie žmonės atitinka norminius reikalavimus, kiti — 
ne. Šias žmonių grupes skiria plonytė linija, tačiau psichiatrai 
elgiasi taip, tarsi galėtų nesunkiai atskirti sveikus Žmones nuo 
patiriančių sunkumų ar psichiškai nesveikų. 

Psichinių ligų ir emocinių sunkumų priežastys glūdi žmo- 
gaus viduje, ir psichiatrijos praktikos esmė yra ligos diagno- 
zavimas bei darbas su individu, siekiant jį išgydyti. Kai kurie 
sutrikimai, pavyzdžiui, alkoholizmas, šizofrenija ar maniakinė 
depresija, yra neišgydomi. Psichiatro darbas yra padėti tokių 
ligų aukoms geriau jaustis, išmokyti juos susidoroti ir prisitai- 
kyti — dažnai pasitelkiant įvairius medikamentus. 

Kamuojami psichinių sutrikimų Žmonės nesupranta ir mi- 
nimaliai arba visiškai nekontroliuoja savo būklės, lygiai kaip, 
anot spėjimų, yra ir fizinių ligų atveju. 

Šios prielaidos prasiskverbia į psichiatrijos mokymą ir yra 
giliai įrėžiamos daugumai (daugiau nei 50 proc.) praktikuojan- 
čiųjų psichoterapiją, nesvarbu, ar tai (mažėjančia pagal prestižą 
tvarka) gydytojas, psichologas, socialinis darbuotojas, medici- 
pasimokęs psichoterapeutas. 

Taigi nenuostabu, kad daugelis emocinių sunkumų pati- 


riančių žmonių nelinkę kreiptis į psichoterapeutą. Mes nenori- 


5 Problema tampa vis ūmesnė kylant psichoterapeutų hierarchijos laiptais. 

me girdėti, kad patiriamų problemų priežastys slypi tik mumyse 
ir kad tuo pat metu mes jų nesuprantame ir nekontroliuojame. 
Nenorime šito girdėti ne todėl, kad priešinamės pokyčiams ar 
esame nemotyvuoti, bet dėl to, kad tai yra netiesa, tai žeidžia 
mūsų protinius gabumus ir atima iš mūsų galią valdyti savo gy- 
venimą bei likimą. 

Scenarijų teorija siūlo alternatyvų požiūrį. Pirmiausia mes 
tikime, kad žmonės gimsta sveiki, kad netgi patirdami emocinių 
sunkumų jie išlieka sveiki ir kad jų sunkumus galima supras- 
ti bei išspręsti gilinantis į sąveiką su aplinkiniais ir suprantant 
engiančius draudimus bei atribucijas, kurie jiems buvo peršami 
vaikystėje ir išliko aktyvūs tolesniame gyvenime. Transakcinė 
scenarijų analizė siūlo ne klaidinančią teoriją, kuri suprantama 
tik psichoterapeutams, o paaiškinimus, kurie paremti blaiviu 
mąstymu ir suprantami žmogui, kuriam reikalingi, - Žmogui, 
patiriančiam emocinių sunkumų. 

Scenarijų analizę galima vadinti ne emocinių sutrikimų, 
o sprendimų teorija. Scenarijų teorija paremta įsitikinimu, kad 
žmonės kuria sąmoningus planus vaikystėje bei ankstyvojoje 
paauglystėje, kurie tolesnius jų gyvenimus paverčia nuspėja- 
mais. Laikoma, kad tokiais sprendimais paremti žmonių gy- 
venimai turi scenarijus. Taip, kaip ir ligos, scenarijai turi savo 
pradžią, eigą ir pasekmes. Dėl tokio panašumo nesunku supai- 
nioti scenarijų ir ligą. Tačiau scenarijai yra paremti sąmoningai 
priimtais sprendimais, o ne patologiniais audinių pokyčiais, 
todėl juos galima panaikinti arba išspręsti pasitelkus panašius 
sąmoningus sprendimus. Tokius tragiškus gyvenimo scenarijus 
kaip savižudybė, priklausomybė nuo narkotikų ar neišgydomas 


psichinis sutrikimas (šizofrenija ar maniakinė depresija), lemia 

ne liga, o scenarijaus formavimasis. Šie sutrikimai yra scenarijų, 
o ne ligų pasekmė, todėl įmanoma išvystyti supratimą ir me- 
todą, kuris padėtų kompetentingam terapeutui, kaip sakydavo 
Berne'as, „įgyvendinti pasirodymą ir tuo pat metu sukurti nau- 
ją“. Negatyvios psichiatrijos prielaidos taip pat sukuria teigiamų 
galimybių ir viltį, kurių svarbą plačiai aprašė Frankas“ ir Golds- 
teinas“. Jų darbai akivaizdžiai atskleidžia, kad psichinės sveika- 
tos darbuotojų prielaidos apie klientus turi itin didelės įtakos jų 
darbo rezultatams. Jų tyrimai parodė, kad jei psichinės sveikatos 
specialistas kelia ligos ir chroniškumo prielaidas, jos yra projek- 
tuojamos į klientą ir iš tiesų išsivysto chroniškumas bei liga. Tuo 
tarpu išgijimo prielaidos lemia ar bent yra susijusios su kliento 
sveikatos pagerėjimu. Taigi, jei emociniai sunkumai laikomi tam 
tikra ligos forma, kaip yra daugeliu atvejų, tai yra potencialiai 
žalinga ir gali iš tiesų sukelti ligą žmonėms, kurie kreipiasi pa- 
galbos į psichiatrą. Kita vertus, prielaida, kad psichiniai sutriki- 
mai yra išgydomi, nes juos lemia grįžtami sprendimai, išlaisvi- 
na žmonių pajėgumą, stiprybę ir vidinę tendenciją pasveikti bei 
nugalėti savo liūdesį. Teigiamų galimybių siūlantys specialistai, 
turintys profesinės problemų sprendimo patirties, gali padėti 
emocinių sunkumų kamuojamiems Žmonėms susigrąžinti gy- 
venimo kontrolę ir sukurti naujų, juos tenkinančių planų. 
Tolesniuose skyriuose kalbama apie gyvenimo scenarijus ir 


apie tai, kaip su jais dirbti naudojant transakcinę analizę. 


“4 Frank, Jerome D. The role of Hope in Psychotherapy. International Journal of Psychiatry 5 
(1968): 383-95. 

"5 Goldstein, Arnold P. Therapist-Patient Expectations in Psychotherapy. New York: Pergamon 
Press, 1962. 

1 DALIS 
TRANSAKCINĖS ANALIZĖS 
TEORIJA 


Rengiant šią knygą man buvo sudėtinga nuspręsti, ką daryti su 
tolesniu skyriumi. Kadangi tai yra egzistuojančios transakcinės 
analizės (TA) teorijos apžvalga, logiška, jog jam dera būti čia, 
visų kitų skyrių priekyje. 

Tiesa, jis sausas, varginantis, anot kai kurių Žmonių, net 
nuobodus. Jis gali sukelti pranašiško ženklo įspūdį ir neskatinti 
skaityti toliau. Vienu metu net maniau, kad šią medžiagą turė- 
čiau paversti priedu knygos gale, o ne leisti jai tapti neperžen- 
giamu barjeru, stovinčiu tragiškų ir banalių scenarijų bei už jų 
slypinčių „gero gyvenimo“ turtų kelyje. 

Vis dėlto akivaizdu, kad logika nugalėjo. Nepaisant to, ma- 
nau, kad šį skyrių galite apeiti ir juo remtis tuomet, kai prireiks 
toliau knygoje minimų sąvokų reikšmių. Kiekviena nauja sąvoka 
yra paryškinta, o jos reikšmė pateikta rodyklėje, todėl nemanau, 
kad bus sunku ją surasti. Taigi skaitykite arba praleiskite, tačiau 


tikiuosi, kad knyga jums patiks.“ 


“6 Glaustesnę šio skyriaus versiją galite rasti brošiūroje „TA paprastai“ (TA Made Simple), iš- 
leistoje 1973 m., kurią už 1,25 dolerių galima įsigyti TA/Simple, 2901 Piedmont Ave., Berke- 
ley, CA 94705. 

I skyrius 


STRUKTŪRINĖ IR TRANSAKCINĖ 
ANALIZĖ 


Transakcinės analizės (TA) teoriją sudaro trys blokai, t. y. trys 
pastebimos ego funkcionavimo formos: suaugusiojo ego, tėvo 
ego ir vaiko ego. Iš pirmo žvilgsnio jos gali priminti tris pagrin- 
dines psichoanalizės koncepcijas - superego, ego ir id, tačiau iš 
tiesų tai yra visai kas kita. 

Tėvo, suaugusiojo ir vaiko ego skiriasi nuo superego, ego ir 
id tuo, kad visos trys koncepcijos yra ego apraiškos. Taigi jos at- 
spindi matomą elgesį, o ne hipotetinius konstruktus. Kai vyrauja 
viena iš trijų ego būsenų, pavyzdžiui, vaiko ego, stebėtojas regi 
bei girdi dainuojantį, šokantį ir besijuokiantį vaiką. TA terapeu- 
tai susikoncentruoja ties ego ir sąmoningumu, nes jiems pavyko 
atrasti, jog šios koncepcijos geriau nei kitos padeda paaiškinti ir 


prognozuoti socialinį elgesį. 


Struktūrinė analizė 


Vienu metu Žmogus gali operuoti tik viena iš trijų ego 
būsenų. Kuri iš jų tuo momentu yra aktyvi, nustatoma stebint 
girdimas ir matomas Žmogaus povyzos arba ego charakteris- 
tikas. Ego būsenos skiriasi griaučių ir raumenų kintamaisiais 
bei verbaliniu turiniu (žodžiais ir garsais). Kiekvienai ego bū- 
senai būdingi tam tikri gestai, pozos, manieros, veido išraiškos, 
intonacijos bei žodžiai. Siekdamas nustatyti ego būseną, greta 
akivaizdžiai regimos informacijos, stebėtojas gali pasitelkti as- 


menines emocines reakcijas ir mintis. Tėviška stebėtojo reakcija 

gali rodyti, jog prieš jį atsiskleidžia vaiko ego būsena, tuo tarpu 
nepilnavertiškumo ar maištingumo jausmai gali reikšti, kad ste- 
bima tėvo ego būsena, ir t. t. 

Tiksliausiai ego būseną galima nustatyti remiantis trimis 
informacijos šaltiniais: 1) stebimo asmens elgesiu; 2) emocine 
stebėtojo reakcija; 3) stebimo asmens nuomone. Nustatydamas 
ego būseną, transakcinės analizės terapeutas sako ne „Tu esi 
vaikas!“, o „Tu elgiesi ir kalbi taip, tarsi vadovautumeisi vaiko 
ego stadija, ir taip manau todėl, kad tai man sukelia globėjiškus 
jausmus. Kaip tu manai?“ Žinoma, jei yra daugiau stebėtojų, į 
jų nuomones taip pat turi būti atsižvelgiama (žr. VI skyrių, ku- 
riame pateikiamas tolesnis transakcinės analizės diagnozavimo 


aprašymas). 


Vaiko ego 

Iš esmės vaiko ego lieka visiškai nepakitęs nuo vaikystės. 
Žmogus, būdamas šios ego būsenos, elgiasi lygiai taip pat, kaip 
elgėsi būdamas vaikas. Atrodo, kad vaiko ego niekada nebūna 
vyresnis nei septynerių metų ir gali būti vos savaitės ar dienos 
amžiaus. Žmogus, būdamas šios ego būsenos, sėdi, stovi, vaikš- 
to ir kalba taip, kaip tuomet, kai jam buvo, pavyzdžiui, treji. Šį 
vaikišką elgesį papildo atitinkamas trimečio suvokimo, minčių 
ir jausmų lygis. 

Vaiko ego būsena tarp suaugusiųjų yra linkusi greitai pasi- 
traukti dėl bendro socialinio vaikiško elgesio draudimo. Vis dėl- 
to vaiko ego būseną galima pastebėti situacijose, kurios leidžia 
elgtis vaikiškai, pavyzdžiui, sporto renginiuose ar vakarėliuose. 
Puiki vieta vaiko ego tarp suaugusiųjų stebėti yra futbolo varžy- 


bos. Cia itin dažnos vaikiškos džiaugsmo, pykčio, įsiūčio ir pasi- 

tenkinimo išraiškos, gana nesudėtinga pastebėti, jog, nepaisant 
kaulų dydžio ir antrinių lytinių charakteristikų, iš džiaugsmo, 
kai jo komanda pelno įvartį, šokinėjantis žmogus niekuo nesi- 
skiria nuo penkiamečio. Panašumų yra daugiau nei vien tik re- 
gimas elgesys, nes žmogus ne tik elgiasi, bet ir jaučia, mato ir 
mąsto kaip vaikas. 

Vaiko ego būsenos apimtas žmogus yra linkęs aukštu balsu 
kalbėti trumpais žodeliais, tokiais kaip „vaje“, „oho“, „tai bent“, 
„puiku“. Net jo poza būdinga vaikiškajai: žemyn palenkta gal- 
va, išplėstos akys, išskėstos, šleivai pakreiptos kojos. Sėdėdamas 
žmogus gali suptis ant kėdės krašto, muistytis, kūprintis. Šoki- 
nėjimas, plojimas rankomis, garsus juokas ar verksmas taip pat 
yra vaiko ego būsenos dalis. 

Be situacijų, kurios nedraudžia vaikiško elgesio, fiksuota 
vaiko ego būsenos forma pasižymi vadinamieji šizofrenikai ir 
žmonės, dirbantys komikais, aktoriais bei aktorėmis, nes jų pro- 
fesijos reikalauja sugebėjimų natūraliai pereiti prie vaiko ego. 
Be jokios abejonės, vaiko ego būsena lengvai pastebima vaikų 
elgesyje. 

Jaunesnės nei metų vaiko ego būsenos itin retos, nes natū- 
raliai šią būseną išreiškiantį asmenį paprastai kankina sunkus 
sutrikimas. Vis dėlto šią ego būseną galima stebėti tarp „norma- 
lių“ žmonių didžiulio streso, skausmo ar džiaugsmo atvejais. 

Vaiko ego būsenos nederėtų nuvertinti. Manoma, kad tai 
geriausia žmogaus dalis, leidžianti iš tiesų mėgautis savimi. Tai 
spontaniškumo, seksualumo, kūrybiškų pokyčių ir džiaugsmo 


šaltinis. 

Suaugusiojo ego 

Suaugusiojo ego būseną galima laikyti kompiuteriu, bejaus- 
miu asmenybės organu, kuris renka ir apdoroja informaciją bei 
prognozuoja. Suaugusiojo ego surenka informaciją apie pasaulį 
pasitelkdamas jusles, ją apdoroja pagal loginę programą ir prirei- 
kus prognozuoja. Šio ego suvokimas remiasi schemomis. Vaiko 
ego būsenos žmogus suvokia pasitelkdamas spalvas bei erdvę ir 
tik iš vieno požiūrio taško tuo pačiu metu, tuo tarpu suaugusiojo 
ego suvokimas gali būti juodai baltas, dažnai dviejų dimensijų 
ir iš keleto požiūrio taškų vienu metu. Suaugusiojo ego būsenos 
žmogus laikinai atitrūksta nuo savo emocinių ir kitų vidinių pro- 
cesų. Tokia būklė nepakeičiama norint tinkamai stebėti ir pro- 
gnozuoti išorinę realybę. Taigi suaugusiojo ego būsenos žmogus 
tampa bejausmis, nors ir geba prireikus pasitelkti vaikiškus ar 
tėviškus jausmus. Tėvo ego būsena dažnai painiojama su suau- 
gusiojo ego, ypač jei Žmogus ramus ir elgiasi racionaliai. Tačiau 
suaugusiojo ego yra ne tik racionalus, bet ir neturi emocijų. 

Anot Piaget išsamaus „formalių operacijų“? apibūdinimo, 
atrodo, kad suaugusiojo ego pamažu bręsta vaikystėje ir kad tai 


yra interakcijos tarp individo ir išorinio pasaulio rezultatas. 


Tėvo ego 
Tėvo ego iš esmės sukuriamas iš nukopijuoto tėvų ar kitų 
autoritetų elgesio. Priimamas visas tėvų elgesys, be to, jis nemo- 
difikuojamas. Tėvo ego būsenos žmogus yra tarsi jo tėvų ar glo- 
bėjų elgesio „vaizdo įrašas“. 
Taigi apskritai tėvo ego būsena yra nesuvokianti ir nekogni- 


tyvi. Tai paprasčiausiai nuolatinis ir kartais despotiškas spren- 


7 Piaget, Jean. Logic and Psychology. New York: Basic Books, 1957. 

dimų pagrindas, svarbus vaikų ir civilizacijų išlikimui tradicijų 
bei vertybių šaltinis. Ši būsena veikia pagrįstai tuo atveju, kai 
adekvati informacija yra neprieinama suaugusiojo ego, tačiau 
kai kurių žmonių tėvo ego nepaiso atitinkamos suaugusiojo ego 
turimos informacijos. 

Nors ir visiškai perimta iš kitų, tėvo ego būsena nėra visiš- 
kai fiksuota ir laikui bėgant gali keistis. Taigi asmeniniai žmo- 
gaus patyrimai gali kai ką pridėti arba atimti iš tėvo ego reper- 
tuaro. Pavyzdžiui, pirmagimiai turi kur kas daugiau galimybių 
išsiugdyti platesnes ir gilesnes tėviškas reakcijas. Tėvo ego būse- 
na keičiasi visą gyvenimą, nuo paauglystės iki senyvo amžiaus, 
nes žmogus nuolat susiduria su tėviško elgesio reikalaujančio- 
mis situacijomis bei atranda naujų autoritetų ar asmenų, kuriais 
žavisi, ir perima jų elgesio modelius. 

Pavyzdžiui, žmogus gali išmokti rūpestingo tėviško el- 
gesio ir atsisakyti slogių jo aspektų. Kai kurie tėviško elgesio 
elementai žmonėms perduodami genetiškai, tarkim, tendencija 
rūpintis jaunesniu ir jį ginti, tačiau didžioji tėviško elgesio dalis 
yra išmokstama, pagrindžiama dviem tendencijomis - rūpintis 


ir ginti. 


Galvoje skambantys balsai 
Struktūrinė analizė buvo sukurta remiantis fundamenta- 
liomis ego būsenų koncepcijomis. Toliau iškeliamos kitos struk- 
tūrinės analizės koncepcijos. 
Ego būsenos veikia po vieną, t. y. Žmogus visuomet yra vie- 
nos iš trijų būsenų. Ši ego būsena vadinama veikiančiąja, ir laiko- 
ma, jog ji turi vykdomosios galios. Veikiant vienai ego būsenai, 


žmogus gali pasijusti tarsi stebėtų savo elgesį iš šalies. Jausmas, 

kad „aš“ nėra veikiančioji ego būsena, kyla tuomet, kai vaiko ar 
tėvo ego turi vykdomosios galios, tuo tarpu „tikrasis aš“, galbūt 
suaugusiojo ego, stebi negalėdamas veikti. Taigi vienai ego būse- 
nai turint energijos, reikalingos elgesiu susijusių raumenų gru- 
pėms aktyvuoti, įmanoma, kad kita ego būsena taps sąmoninga, 
nors ir nesugebės aktyvuoti raumenų. 

Kai žmogus būna vienos ego būsenos kitai ego būsenai ste- 
bint iš šalies, tampa įmanomi vidiniai dialogai tarp šių dviejų 
ego būsenų. Pavyzdžiui, po keleto kokteilių vakarėlyje muzika 
gali nunešti žmogų į daug erdvės reikalaujantį vaikišką šokį. 
Tuo momentu veikia vaiko ego būsena, tuo tarpu tėvo ego stebi 
žmogaus sukinius ir sumurma kažką panašaus į: „Atrodai kaip 
tikras kvailys, Čarli“ arba „Tai puiku, bet ar pagalvojai apie savo 
nesveiką nugarą?“ Dažnai panašūs neveikiančiosios ego būse- 
nos komentarai nuvainikuoja vaiko ego ir leidžia tėvo ego per- 
imti vadovavimą. Tokiu atveju Čarlis liausis šokęs, galbūt paraus 
ir grįš į savo vietą. Situacija apsivers, ir Čarlis, dabar jau tėvo 
ego būsenos, nepritariamai žiūrės į kitus šokėjus. Suprasti vei- 
kiančiosios ir stebinčiosios ego būsenų pokalbius - labai svarbus 
terapijos žingsnis. 

Šie vidiniai dialogai gali vykti tarp bet kurių dviejų ego bū- 
senų. Vienas specifinis dialogas tarp kritiško tėvo ir natūralaus 
vaiko ego (žr. 83 psl.) yra vienas svarbiausių psichoterapijoje. 

Kai kurie Žmonės teigia, kad jiems nuolat ramybės neduoda 
kalbos, kurias jie suvokia kaip balsus galvoje. Kartais šie pasisa- 
kymai net yra girdimi ir atrodo, jog tai sako kitas žmogus, tačiau 
kur kas dažniau Žmonės yra įsitikinę, kad balsai sklinda iš vi- 
daus. Dažniausiai tai žeminantys pareiškimai, pavyzdžiui, „Tu 


esi blogas, kvailas, bjaurus, pamišęs ir ligotas“, trumpai tariant, 

„Tu nesveikas“ arba prognozuojantys nesėkmę bei užkertantys 
kelią veiksmams teiginiai, pavyzdžiui, „Tu nesugebėsi to pada- 
ryti“ arba „Tai pati kvailiausia mintis, net nemėgink“. 

Šiuos vidinius pranešimus pastebėjo kiti teoretikai, tarp jų 
Ellisas“ ir Freudas“. Ellisas kalba apie „katastrofiškus lūkesčius“, 
o Freudas - apie „primityvų, griežtą superego“. Šią priešišką na- 
tūralaus vaiko ego atžvilgiu tėvo ego būseną Wyckoff pavadino 


kiauliškuoju tėvo ego. 


Pralaidumas ir užteršimas 

Kartais sunku teisingai nustatyti ego būseną, nes žmonės 
vaiko ir tėvo ego linkę užmaskuoti tarsi tai būtų suaugusiojo 
ego būsena. Nuomonės ir vertinimo nuostatos dažnai formuluo- 
jamos racionalia kalba. Be skrupulų suaugusiojo ego būsena ap- 
simetinėjantis tėvo ego geba labai logiškai išreikšti savo požiūrį. 
Suaugusiojo ego būsenos apimtas vyras gali paklausti žmonos: 
„Kodėl vakarienė dar neparuošta?“ Apimtas suaugusiojo ego 
būsena apsimetančios tėvo ego būsenos jis gali pateikti identišką 
klausimą. Tačiau skirtumas tas, kad pirmuoju atveju vyras pa- 
prasčiausiai paklausia, o antruoju atveju tarsi spaudžia žmoną ir 
verčia ją jaustis kalta už tingumą ir neorganizuotumą.*' 

Kartais atrodo, tarsi dvi raumenų grupės vienu metu būtų 
valdomos dviejų skirtingų ego būsenų. Pavyzdžiui, dėstytojo 
balsas ir veido išraiškos gali rodyti suaugusiojo ego stadiją, tačiau 


nekantrus rankos atmetimas atskleidžia tėvo ego. Tokiais atvejais 


"8 Ellis, Albert. Reason and Emotion in Psychotherapy. New York: Lyle Stuart, 1962. 

* Freud, Sigmund. New Introductory Lectures in Psychoanalysis. New York: Norton, 1933. 

2 Wyckoff, Hogie. „Permission.“ The Radical Therapist 2,3 (1971): 8-10. Dar kartą išleista Rea- 
dings in Radical Psychiatry, Claude Steiner, redaguota New York: Grove Press, 1974. 

"2 Wyckoff, Hogie. Problem-Solving Groups for Women. Issues in Radical Therapy L, 1 (1973). 

greičiausiai veikia suaugusiojo ego būsena apsimetantis tėvo ego 
arba suaugusiojo ir tėvo ego būsena greitai keičia viena kitą. 

Ego būsenų kaita priklauso nuo jų ribų pralaidumo. Tai yra 
svarbus psichoterapijos kintamasis. Mažas pralaidumas neįlei- 
džia situacijoje tinkamų ego būsenų. Tėvo, suaugusiojo ir vaiko 
ego būsenų neįleidimas visuomet yra problemiškas, nes nejlei- 
džiančioji ego būsena kliudo veikti daugiau naudos tam tikroje 
situacijoje galinčioms suteikti ego būsenoms. 

Pavyzdžiui, vakarėlyje suaugusiojo ego yra ne toks nau- 
dingas kaip vaiko ego. Vakarėlių tikslas yra pasilinksminti, ką 
puikiai išmano vaiko ego, tuo tarpu bejausmis suaugusiojo ego 
informacijos analizavimas ir apskaičiavimai gali visiškai suga- 
dinti vakarėlio tikslą. Neįsileidžiančiuoju suaugusiojo ego pasi- 
žymintis tėvas negali panaudoti tinkamesnio — tėvo — ego au- 
gindamas vaikus. Tarkim, kai sūnus klausia tėvo: „Tėveli, kodėl 
aš turiu eiti miegoti?“, suaugusiojo ego atsakymas bus paskaita 
apie miego fiziologiją, psichologiją ir sociologiją. Kur kas nau- 
dingesnį ir tinkamesnį šioje situacijoje atsakymą galėtų pasiūlyti 
tėvo ego paprasčiausiai pasakydamas: „Nes esi pavargęs ir, jei 
neisi miegoti, rytoj jausiesi paniuręs.“ 

Kita vertus, per didelis ego būsenų pralaidumas lemia ki- 
tokią problemą: žmogus dažniausiai nesugeba išlaikyti suaugu- 
siojo ego būsenos gana ilgą laiko tarpą. 

Kiekviena ego būsena, būdama bendrojo ego dalis, iš dalies 
yra adaptyvus organas, pasižymintis prisitaikymo prie realybės 
reikalavimų funkcija. Hartmannas** paaiškino, kaip ego visuma 


funkcionuoja prisitaikydama. Šią funkciją dalijasi visos trys ego 


* Hartmann, Heinz. Ego Psychology and the Problem of Adaptation. Išspausdinta Organization 
and Pathology of Thought, redagavo D. Rapaport. New York: Columbia University Press, 1951. 

būsenos, kurių kiekviena yra tinkamiausia skirtingose specifi- 
nėse situacijose. Galima teigti, kad tėvo ego reikalingiausias si- 
tuacijose, kuriose reikėtų kontroliuoti vaikus, nežinomas aplin- 
kybes, baimes, nepageidaujamą elgesį ir vaiko ego. Suaugusiojo 
ego būsena praverčia tuomet, kai reikia tikslių prognozių. Vaiko 
ego naudingiausias kuriant naujas idėjas, dauginantis, patiriant 
ką nors nauja, organizuojant poilsį ir t. t. 

Šiuo atveju adaptyvumas reiškia vertingą gebėjimo rea- 
guoti į realybę funkciją. Prisitaikymas prie despotiškų žmonių 
reikalavimų labai dažnai, išskyrus atvejus, kai asmuo yra visiš- 
kai fiziškai kontroliuojamas, yra nesveika ir nereikalinga reakci- 
jos forma. Taigi iš esmės adaptacija yra žmogaus labui veikian- 
ti funkcija, išskyrus atvejus, kai reaguojama į žmogaus gerove 
nesirūpinančius aplinkinius. Nelaimingo žmogaus vaiko ego 
būsena dažnai visiškai prisitaiko prie kiauliškojo tėvo ego. Tai 
lemia despotiškas vaikų auginimo metodas, kai tėvai verčia vai- 
kus paklusti, nepalikdami vietos jų pačių pasirinkimams. 

Dar viena itin svarbi sąvoka yra užteršimas. Šis fenomenas 
pasireiškia tuomet, kai suaugusiojo ego būsena faktais laiko 
tam tikras idėjas, kylančias būnant tėvo ar vaiko ego būsenos. 
Pavyzdžiui, tėvo ego keliama idėja, kad „masturbacija veda į 
beprotybę“ arba kad „moterys yra pasyvūs padarai“, gali tapti 
suaugusiojo ego būsenos dalimi. Arba suaugusiojo ego būsena 
gali būti užteršta idėja, jog „suaugusiaisiais negalima pasitikė- 
ti“. Pašalinti suaugusiojo ego užteršimą yra terapinis anksty- 
vosios gydymo stadijos reikalavimas, kuris gali būti įgyven- 
dintas pasitelkus tiksliai suplanuotą terapeuto suaugusiojo ego 
būsenos konfrontaciją su neatitinkančiomis ir teršiančiomis 


idėjomis. 

Sėkmingas ego būsenų užteršimo pašalinimo būdas yra 
kliento kalbėjimas pirma už vieną, paskui už kitą ego būseną pa- 
kaitomis. Kilusi psichodramos srityje ir vėliau adaptuota Geštalto 
psichologijos terapijoje, ši technika itin įtikinamai demonstruoja 
ego būsenų egzistavimo realumą. Jaučiantis kaltę dėl masturba- 
cijos Žmogus gali būti paprašytas per tėvo ego kalbėti apie mas- 
turbacijos blogį, per vaiko ego - apie kaltę ir beprotybės dėl mas- 
turbacijos baimę ir per suaugusiojo ego - apie gerai žinomą faktą, 
kad masturbacija yra nekenksmingas ir visiškai normalus reiš- 
kinys. Šių skirtingų požiūrių verbalizavimas leidžia atskirti ego 


būsenas, tampa lengviau panaikinti suaugusiojo ego užteršimą. 


Transakcinė analizė 


Taip, kaip ego būsenos yra struktūrinės analizės viene- 
tai, taip operacijos (transakcijos) yra transakcinės analizės sude- 
damosios dalys. Teorija teigia, kad Žmogaus elgesį lengviausia 
suprasti tiriant jį ego būsenų požiūriu, o elgesys tarp dviejų ar 
daugiau Žmonių geriausiai suprantamas iš operacijų požiūrio 
taško. Operacija, arba transakcija, sudaryta iš stimulo ir atsako 
tarp dviejų konkrečių ego būsenų. Paprasčiausios operacijos metu 
veikia tik dvi ego būsenos. Vienas pavyzdys yra transakcija tarp 
dviejų suaugusiojo ego būsenų: „Kiek yra penkiskart septyni?“, 
„Trisdešimt penki“. Lygiai taip pat bet kurios kitos dvi ego būse- 
nų kombinacijos gali veikti transakcijos metu. Tačiau iš devynių 
galimų kombinacijų keturios yra dažniausios, o kitos penkios — 
labai retos. Keturios dažniausios kombinacijos yra T (tėvo ego) ir 
V (vaiko ego), T (tėvo ego) ir T (tėvo ego), S (suaugusiojo ego) ir S 


(suaugusiojo ego), V (vaiko ego) ir V (vaiko ego). 

Operacijos keičia viena kitą sklandžiai, jei stimulas ir atsa- 
kas pasireiškia paraleliai arba papildo vienas kitą (1A schema). 

Bet kokių transakcijų metu komunikacija tęsiasi, jei atsakas 
į prieš tai kilusį stimulą nukreipiamas į stimulo šaltinio ego bū- 
seną ir jei tas atsakas kyla ego būsenoje, į kurią buvo kreiptasi. 
Bet koks kitas atsakas sukuria kryžminę transakciją ir pertraukia 
komunikaciją. 1 schemoje transakcija A yra papildanti ir leidžia 
tolesnę komunikaciją, tuo tarpu transakcija B yra kryžminė, to- 
dėl komunikacija nutrūks. Kryžminės transakcijos ne tik atsa- 
kingos už komunikacijos trukdžius, bet ir yra pagrindinė žai- 
dimų dalis. Nuvertinimai (žr. IX skyrių) yra viena iš svarbiausių 
kryžminės transakcijos rūšių. 

Be paprastųjų ir kryžminių operacijų labai svarbios dvis- 
luoksnės, arba užslėptosios, transakcijos. Jos vyksta dviem lygiais — 
socialiniu ir psichologiniu. 1 schemoje transakcijos C stimulas kyla 
tarp Sir S: „Padirbėkime prie šių ataskaitų ilgėliau, panele Smit, 
galėsime pavakarieniauti pakeliui į kontorą“ ir tarp V bei V: „Pa- 
vakarieniaukim ir išgerkim kartu, Sele, galbūt vėliau ką nors 
nudirbsim.“ Užslėptosios transakcijos metu socialinis lygmuo 
dažnai užmaskuoja tikrąją (psichologinę) transakcijos reikšmę, 
todėl, nesuprantant užslėptojo lygio ir dalyvaujančių ego būse- 
nų, neįmanoma suprasti ir tarpasmeninio elgesio. Kiekvienas, 
remidamasis atvira Selės ir jos bendradarbio komunikacija, ti- 
kėsis, jog tą vakarą juodu atliks nemažą dalį darbo. Tuo tarpu 
labiau patyręs stebėtojas supras, kad kur kas labiau tikėtinas ki- 


toks rezultatas. 


SCENARIJAI, KURIAIS GYVENA ŽMONĖS 


1 schema 


S 
„1—> S 
Suaugusieji 
a a 
+——— 
A. Papildanti transakcija B. Kryžminė transakcija 
Stimulas (s): Kiek yra 3x57 s: Kiek yra 3x5? 
Atsakas (a): Penkiolika. a: Aš nekenčiu matematikos! 


== jų 
Socialinis lygmuo a 
+——— 
Sp 
— 
Psichologinis lygmuo ą 
+——— 


C. Dvisluoksnė, arba užslėptoji, transakcija 
Socialinis (s): Padirbėkime ilgiau, panele Smit. 
Psichologinis (s): Išgerkime kartu, Sele. 
Socialinis (a): Gerai, padirbėkime. 
Psichologinis (a): O, Bilai, maniau, kad niekada 
manęs nepakviesi! 

Žaidimai ir atlygis 

Žaidimas yra elgesio seka, 1) sudaryta iš eilės operacijų, 
turinti pradžią ir pabaigą, 2) turinti slaptą motyvą, t. y. psicho- 
loginį lygmenį, kuris skiriasi nuo socialinio, 3) lemianti abiejų 
žaidėjų atpildą. 

Motyvacija įsitraukti į žaidimus kyla iš atlygio. Svarbias 
asmenybės dalis struktūrinė analizė apibūdina panašiai, kaip 
aprašomos sudedamosios variklio dalys. Transakcinė analizė 
gilinasi į tai, kaip tos dalys sąveikauja tarpusavyje, panašiai 
kaip variklio skerspjūvis parodo, kaip sujungtos atskiros dalys. 
Norint suprasti, kodėl žmonės apskritai sąveikauja, reikia rasti 
ba tikrą varomąją jėgą (kaip degalai). Pastarojo reiškinio pa- 
aiškinimas slypi motyvacinėse stimulo alkio, struktūros alkio 
ir pozicijos alkio koncepcijose. Žaidimai patenkina visas tris al- 
kio formas, o pats pasitenkinimas laikomas žaidimo privalumu, 


arba atlygiu. 


Stimulo alkis 

Daugybė tyrimų parodė, kad stimuliacija yra vienas iš pir- 
minių aukštesniųjų organizmų poreikių. Remdamasis šiais duo- 
menimis bei klinikiniais įrodymais, Berne'as iškėlė stimulo alkio 
ir prisilietimų sąvokas. 

Prisilietimas yra ypatinga stimuliacijos forma, kurios indivi- 
das gali sulaukti iš kitų. Prisilietimai yra nepakeičiami individo 
išgyvenimui, todėl apsikeitimas jais — viena svarbiausių žmonių 
veiklos rūšių. Prisilietimai varijuoja nuo tiesioginio fizinio kon- 
takto (glostymo pagiriant) iki pripažinimą žyminčių žodžių. Kad 


prisilietimas būtų veiksmingas, jį reikia pritaikyti specialiai re- 

cipientui. Pavyzdžiui, Spitzas*? įrodė, kad ankstyvame amžiuje 
fiziniai prisilietimai yra būtina vaikų išgyvenimo sąlyga. Kita 
vertus, suaugusiesiems tereikia retkarčiais sulaukti simbolinių 
prisilietimų, tokių kaip pagyrimas ar pripažinimo išraiška. Nors 
ir įmanoma išgyventi sulaukiant minimalaus prisilietimų skai- 
čiaus, tačiau jų trūkumas kenkia tiek fizinei, tiek emocinei sveika- 
tai, tad prisilietimų alkis yra pagrindinė Žmonių varomoji jėga. 

Stimulo alkį patenkina prisilietimai arba pripažinimas. Pri- 
silietimų poreikis paprastesnis nei pripažinimo, ir yra sakoma, 
kad žmogui prisilietimai reikalingi tam, „kad neišdžiūtų jo stu- 
buro smegenys“. Paprastai tiesioginio fizinio kontakto poreikis 
gali būti patenkinamas simboliniu prisilietimu arba pripažini- 
mu. Taigi vidutinis suaugęs žmogus gali patenkinti prisilietimų 
alkį, be kitų būdų, pasitelkdamas ritualą, kuris iš esmės yra pri- 
pažinimo išraiškų apsikeitimas. Toliau pateikiamas šešių prisi- 
lietimų ritualas: 

A: Labas. 

B: Labas. 

A: Kaip gyveni? 

B: Gerai. O tu? 

A: Gerai. Ką gi, pasimatysime. 

B: Taip, pasimatysime. 

Transakcijų aspektu Žaidimai yra sudėtingesni nei pateiktasis 
ritualo pavyzdys, tačiau jie vis dėlto tėra apsikeitimas prisilietimais. 
Reikia pažymėti, kad, kaip ir „Labas“, posakis „Eik po velnių!“ taip 
pat yra prisilietimas, ir kartais, negalėdami pelnyti pirmojo - tei- 


giamo - prisilietimo, žmonės pasitenkina antruoju, neigiamu. 


23 Spitz, Renė. Hospitalism, Genesis of Psychiantric Conditions in Early Childhood. Psychoanalytic 
Study of the Child 1 (1945): 53-74. 

Kai kurių Žmonių tėvo ego neleidžia priimti atviro ar tie- 
saus pripažinimo, reikalaudamas labiau užmaskuotų jo formų. 
To pavyzdys galėtų būti atmetanti susižavėjimo jos išvaizda 
išraiškas moteris, kuri tai interpretuoja kaip seksualinį prieka- 
biavimą. Tačiau ji mielai priima komplimentus apie jos siuvimo 
talentą, nors ir paslapčia dėl to įsižeidžia. Dėl vienų ar kitų prie- 
žasčių negebantys pasiekti ar priimti tiesioginio pripažinimo 
žmonės yra linkę pasiekti pripažinimą žaisdami žaidimus, kurie 


yra turtingas prisilietimų šaltinis. 


Struktūros alkis 

Patenkinti struktūros alkį yra socialinis žaidimo privalumas. 
Norėdamas tai padaryti, žmogus siekia dalyvauti socialinėse si- 
tuacijose, kuriose prisilietimų pelnymo tikslais laikas yra orga- 
nizuojamas. Struktūros alkiu laikomas poreikis sukurti socialinę 
situaciją, kurioje individas gali sąveikauti su aplinkiniais. Šis laiko 
struktūrizavimo poreikis yra išplėtotas stimulo alkis, todėl jį gali- 
ma laikyti sudėtingesne šio bazinio poreikio forma. Žaidimuose 
laikas struktūrizuojamas įvairiais būdais. Pavyzdžiui, žaidimas 
„Jei ne dėl tavęs...“ sukuria didžiulę laiko struktūrą, pasižyminčią 
nesibaigiančiais abipusiais kaltinimais. Jis taip pat leidžia sukurti 
papildomą laiko struktūrą, nes atsiranda galimybė tokioms pra- 
mogoms** kaip „Jei ne dėljo (jos)...“, žaidžiama su giminėmis ir kai- 


mynais, ir „Jei ne dėl jų..., žaidžiama baruose ar bridžo klubuose. 


Pozicijos alkis 
Patenkinti pozicijos alkį laikoma egzistenciniu žaidimų pri- 


valumu. Pozicijos alkis yra poreikis ginti tam tikras esmines, 


“ Pramoga yra eilė paprastų, papildomų transakcijų, kurios susijusios su vieninteliu objektu. 

visą gyvenimą išliekančias egzistencines pozicijas. Jas iliustruoja 
tokie teiginiai kaip „Aš niekam tikęs“, „Jie niekam tikę“ ar „Visi 
yra niekam tikę“. Jos patenkinamos pasitelkiant vidines transak- 
cijas, vykstančias žaidėjo galvoje tarp jo ir kito asmens (dažniau- 
siai tėvo). Pozicijos alkis patenkinamas iš vidaus, dažniausiai iš 
tėvo ego, kylančių prisilietimų ar pripažinimo. 

Taigi pasibaigus žaidimui „Prievartautojas (-a)““, žaidėjai 
grįžta namo, ir Meri veikiausiai sau pasakys: „Tai tik įrodo, kad 
vyrai tikri gyvuliai, kaip tėvelis ir sakė!“, o jos tėvo ego atsakys: 
„Šaunuolė mano maža mergaitė!“ Ši vidinė transakcija turi pri- 
silietimo vertės ir tuo pat metu sustiprina egzistencinę žaidėjos 
poziciją. Kaip vėliau bus aptariama plačiau, kiekvienas žaidimas 
turi papildomą poveikį - jis gali patobulinti žmogaus scenarijų 
ar gyvenimo planą. 

Žaidimas suteikia žaidėjams prisilietimų be intymumo grės- 
mės. Teorija teigia, kad du ar daugiau žmonių gali kurti laiko 
struktūrą tik darbo, ritualų, pramogų, žaidimų, užsisklendimo ar in- 
tymumo metu. Intymumo - socialinės situacijos, kurios nevaržo 
kiti išvardyti laiko struktūrizavimo elementai, - metu prisilie- 
timai teikiami tiesiogiai, todėl yra patys stipriausi. Intymumas 
gali gąsdinti, nes jis prieštarauja tėvo ego nustatytiems apsikei- 
timo prisilietimais draudimams. Taigi žaidimas yra kruopščiai 
subalansuota procedūra, padedanti gauti prisilietimų, kurių ne- 
kritikuoja tėvo ego. 

Svarbu paminėti, kad prisilietimų galima gauti ir nesii- 
mant žaidimų, kurie iš esmės yra gudravimo būdas, ir kad žai- 
dimų — priimtino metodo sulaukti stimuliacijos — išmokstama 


vaikystėje stebint tėvus. Taigi, atsisakydamas žaidimų, Žmogus 


5 Žr. „Prievartautojas (-a)“. 

turi rasti alternatyvų būdą, kaip gauti prisilietimų ir planuoti 
laiką, tačiau iki tol jis bus apimtas nevilties, primenančios Spit- 
zo stebėtą išsekimą““, kuris pasireikšdavo, kai vaikai negaudavo 
pakankamai prisilietimų. 

Du žaidimus aptarsime išsamiau. Pirmasis yra „lengva“ 
(pirmojo lygmens) žaidimo, vadinamo „Kodėl tau ne... - Taip, 
bet“, versija; antrasis — „vidutinio sudėtingumo“ (antrojo lyg- 
mens) žaidimas „Prievartautojas (-a)“. Žaidimo lengvumas ar 
sudėtingumas nurodo jo intensyvumą ir galimą žalą. Pirmojo 
lygmens žaidimo versija yra „lengva“, arba „švelni“, trečiojo ly- 
gmens versija - „sudėtinga“, arba „sunki“. 

Žaidimas „Kodėl tau ne... — Taip, bet“ dažniausiai žaidžia- 
mas ten, kur tik žmonės susiburia į grupes, ir dažniausiai vyksta 
taip: ponios Blek ir Vait yra pradinės mokyklos mokinių mamos. 

VAIT: Žinoma, aš labai norėčiau dalyvauti Tėvų ir moky- 
tojų asociacijos susitikime, tačiau negaliu rasti auklės. Ką man 
daryti? 

BLEK: Kodėl tau nepaskambinus Merei? Ji mielai prižiūrė- 
tų tavo vaikus. 

VAIT Ji miela mergaitė, tačiau per jauna. 

BLEK: Kodėl tau nepaskambinus auklių firmai? Ten dirba 
patirties turinčios moterys. 

VAIT: Taip, bet kai kurios iš tų pagyvenusių moterų atrodo 
per daug griežtos. 

BLEK: Kodėl tau neatsivedus vaikų į susitikimą? 

VAIT: Taip, bet aš jausčiausi labai nepatogiai, jei būčiau vie- 


nintelė atsivedusi vaikus. 


26 Išsekimas mikroskopiniame lygmenyje pasireiškia kaip centrinės nervų sistemos audinių de- 
hidratacija ir susitraukimas. Išsekimo simptomai: apatija, krentantis svoris ir galiausiai mirtis. 

Galiausiai po keleto tokių transakcijų stoja tyla, kurią vei- 
kiausiai sutrikdo kito žmogaus nuomonė, pavyzdžiui: 

GRYN: Iš tiesų nelengva planuoti veiklą, kai turi vaikų. 

Žaidimas „Kodėl tau ne... - Taip, bet“ buvo pirmasis, kurį 
analizavo Berne'as. Jis patenkina visas tris žaidimo sąvokos 
dalis. Tai transakcijų eilė, turinti pradžią (klausimą) ir pabaigą 
(susierzinimo tylą). Žaidimas turi paslėptą motyvą, nes socia- 
liniame lygmenyje tai dviejų suaugusiojo ego klausimų ir atsa- 
kymų eilė, tačiau psichologiniame lygmenyje klausinėja reiklus, 
nuolat prieštaraujantis, nesugebantis greitai ir veiksmingai iš- 
spręsti problemos vaiko ego, o jam atsako vis labiau suirztantis 
tėvo ego, kuris siekia padėti, tačiau negali išsikapstyti iš keblios 
padėties. 

Galiausiai žaidimo atlygis yra toks: tai turtingas prisilieti- 
mų šaltinis, nes žmonių susibūrimuose jis sukuria lengvai pa- 
naudojamą laiko struktūrą. Jis taip pat sustiprina egzistencines 
grupę sudarančių žmonių pozicijas. Šiuo atveju pozicijos pavyz- 
dys yra Gryn pareiškimas „Iš tiesų nelengva planuoti veiklą, kai 
turi vaikų“. Vait žaidimas įrodo, kad tėviško elgesio (patarimų 
davėjo) tipas neatneša nieko gera ir visuomet siekia dominuoti 
prieš kitus, o kartu įtikina, kad turėti vaikų nėra didelis džiaugs- 
mas, nes jie riboja veiklos galimybes. Blek žaidimas parodo, kad 
vaikai arba vaikiškai besielgiantys suaugusieji visuomet yra 
nedėkingi ir nelinkę bendradarbiauti. Egzistencinis žaidimo as- 
pektas atitinka tiek Blek, tiek Vait scenarijus. Abi žaidėjos palie- 
ka žaidimą jausdamos pyktį arba prislėgtos, priklausomai nuo 
to, kuris jausmų uždarbis (Žr. toliau) joms priimtinesnis. Po gana 
ilgos „Kodėl tau ne... - Taip, bet“ ir panašių Žaidimų sekos Blek 


ar Vait gali, kaip joms atrodytų, pagrįstai padaryti ką nors dras- 

tiško, pavyzdžiui, padauginti alkoholio, apsilankyti psichinės 
sveikatos įstaigoje, mėginti nusižudyti ar paprasčiausiai pasi- 
duoti. 

„Kodėl tau ne... - Taip, bet“ gali žaisti beveik kiekvienas, 
tačiau psichologinis žaidimo „Prievartautojas (-a)“ turinys pri- 
traukia kur kas mažiau individų. Tai seksualinis žaidimas, todėl 
jame turi dalyvauti vyras ir moteris, nors jis gali būti žaidžiamas 
ir tarp tos pačios lyties asmenų.?? Paprastai šis žaidimas vyksta 
taip: 

Vakarėlyje gana ilgai flirtavę vyras ir moteris atsiduria miega- 
majame, vyras skaito „Sekso džiaugsmus“ ?š Sujaudintas viliojančios 
situacijos, vyras žengia žingsnį ir mėgina pabučiuoti moterį. Moteris 
griežtai atstumia vyrą ir staiga išeina. 

Čia vėl vyksta eilė transakcijų, šį kartą prasidedančių sek- 
sualiniu viliojimu ir pasibaigiančių seksualiniu atstūmimu. So- 
cialiniame lygmenyje žaidimas primena tiesmuką, vyro etiketo 
pažeidimu pasibaigusį flirtą, kurį moteris atstumia vadovauda- 
masi savo įsitikinimais. Psichologiniame lygmenyje žaidimas 
vyksta tarp dviejų vaiko ego — moteris suvilioja ir pažemina 
vyrą. 

Žaidimo atlygį vėlgi sudaro prisilietimai, sukurta laiko 
struktūra ir — egzistenciniu atžvilgiu — pozicijos „Moterys (vy- 
rai) yra niekam tikę“ patvirtinimas, kurį lydi pyktis ar nusimini- 
mas, priklausomai nuo to, kuris uždarbis (žr. toliau) pasirenka- 
mas pagal scenarijų. Scenarijus šiuo atveju taip pat pakeičiamas, 
nes po gana didelio šio žaidimo epizodų skaičiaus jis gali baigtis 
žmogžudyste, išprievartavimu, savižudybe ar depresija. 


7 Zechnich, Robert. Social Rapo — Description and Cure. Transactional Analysis Journal III, 4 


(1973): 18-21. 
2 Comfort, Alex, ed. The Joy of Sex. New York: Crown Publishers, 1972. 

Su Žaidimų atlygiu yra susijusi koncepcija, vaizdingai va- 
dinama pašto ženklų mainais. Pašto ženklais keičiasi arba, kitaip 
tariant, išgyvena apsimestinius jausmus, tokius kaip liūdesys ar 
kaltė“, žaidimus žaidžiantys Žmonės, kurie juos renka ir taupo. 
Tuomet, kai jų sukaupiama pakankamai, jie gali būti iškeičiami 
į nemokamą emocinį protrūkį, išgertuves, mėginimą nusižudyti 
ar kokį kitą svarbų scenarijaus įvykį. 

Uždarbis yra individo keičiamų pašto ženklų rinkimo pa- 
grindas arba priežastis. Pavyzdžiui, žmogus, kurio egzistenci- 
nė pozicija yra „Aš esu niekam tikęs“, gali nuolatos didinti savo 
menkos savigarbos uždarbį rinkdamas pilkus pašto ženklus, 
tuo tarpu asmuo, kurio pozicija yra „Tu esi niekam tikęs“, gali 
daryti tą patį pasitelkdamas pykčio uždarbį, rinkdamas pykčio 


(raudonus) pašto ženklus. 


Vaidmenys ir lygmenys 

Kaip jau minėta, žaidimai gali būti lengvi ir sudėtingi. Pa- 
teiktasis „Kodėl tau ne... - Taip, bet“ pavyzdys yra švelniausia 
(pirmojo lygmens) žaidimo versija, nes ji palyginti nepavojinga. 
Sudėtingą (trečiojo lygmens) šio žaidimo versiją iliustruoja alko- 
holikas, kuris iki gyvenimo pabaigos į bet kokį pasiūlymą atsa- 
ko „Taip, bet“. 

Trečiojo lygmens žaidimuose galimi netgi fiziniai sužeidi- 
mai. Anksčiau aprašytas žaidimas „Prievartautojas (-a)“ yra ant- 
rojo lygmens. Pirmojo lygmens „Prievartautojas (-a)“ paprastai 
žaidžiamas kokteilių vakarėliuose ir susideda iš flirto bei paže- 
2 Neapsimestiniai jausmai yra susiję su įvykiais ir nėra linkę trukti ilgai, nebent išlieka jų 
priežastys. Vilties praradimas gali išlikti ilgiau po gilios netekties. Džiaugsmas ir pyktis pa- 


sižymi kulminacijos taškais ir atoslūgiais. Pyktis yra neapsimestinė ir labai svarbi emocija, 
tačiau jis gali būti laikomas uždarbio rūšimi, jei išlieka ilgiau nei jį sukėlę įvykiai. 

minimų, tuo tarpu kur kas retesnė, trečiojo lygmens, žaidimo 
forma gali pasibaigti teismo rūmuose ar net morge. 

Kiekvienas žaidimus žaidžiantis individas juose atlieka 
savo vaidmenį. Pavyzdžiui, Alkoholiko žaidime yra penki vaid- 
menys: Alkoholikas, Gelbėtojas, Persekiotojas, Atpirkimo ožys 
ir Sąsaja. Tačiau, kaip pažymi Karpmanas““, trys vaidmenys yra 


pagrindiniai. Tai Persekiotojas, Gelbėtojas ir Auka. 


3 Karpman, Stephen B. Script Drama Analysis. Transactional Analysis Bulletin 7, 26 (1968): 
39-43. 


II skyrius 


STRUKTŪRINĖ ANTRINĖS SISTEMOS 
ANALIZĖ 


Scenarijų analizė reikalauja antrinės sistemos struktūrinės analizės 
supratimo, arba, kitaip tariant, vaiko ego struktūros analizės?" 

Įsivaizduokime penkerių metų mergaitę Merę (2A sche- 
ma), gebančią operuoti trimis ego būsenomis. Būdama tėvo ego 
būsenos (T) ji subara ir apkabina savo mažąjį broliuką, kaip tai 
daro jos mama; suaugusiojo ego, mažojo profesoriaus, būsenos (S.) 
ji pateikia sudėtingų klausimų („Tėveli, kas yra seksas?“, „Kam 
reikalingas kraujas?“ ); vaiko ego būsenos (V.) ji elgiasi taip, kaip 
elgėsi būdama dvejų: kalba vaikiškai, patiria įniršio protrūkius 
ar voliojasi ant grindų. 

Praėjus trisdešimčiai metų Merė (2B schema) vis dar suge- 
ba būti trijų ego būsenų. Jos tėvo ego (T.) rūpinasi vyru ar prižiū- 
ri naujagimį, suaugusiojo ego (S,) moka ruošti maistą, operuoti 
apendicitą ir tiksliai prognozuoti įvykius bei žmonių elgesį, o 
jos vaiko ego (V.) yra identiškas penkerių metų Merės atspindys. 
Viena iš trijų trisdešimt penkerių metų Merės vaiko ego būsenų 
veikia kur kas dažniau nei kitos dvi. Taigi Merės asmenybė, ko- 
kią ją pažįsta aplinkiniai, priklauso nuo to, kuri iš trijų galimų 
vaiko ego būsenų veikia dažniausiai. 

Jei vaiko ego (V.) dažniausiai leidžia veikti (T), jos scenari- 
jus veikiausiai buvo nulemtas tėvų elgesio, kai Merei buvo, pa- 


vyzdžiui, penkeri. Jos elgesys bus paremtas tėvų demonstruo- 


21 Antrinės sistemos struktūrinės analizės klausimu daugumos transakcinės analizės specia- 
listų nuomonės išsiskiria, todėl toliau pristatau savo požiūrį. 

tais ir įpirštais pavyzdžiais. Ši vaiko ego būsena (T. esantis V.) 
taip pat vadinama adaptuotuoju vaiko ego, nes ji susiformavo 
pagal tėvų reikalavimus. Žmonių, gyvenančių savo atžvilgiu pa- 
gal destruktyvius scenarijus, atveju ši ego būsena gali itin kon- 
troliuoti psichiką ir elgesį, todėl ji taip pat vadinama elektrodu. 
Tokiais atvejais T. esantis V. dar vadinamas burtininku arba žmo- 
gėdra, mat gali atrodyti, kad ji turi nežemiškų galių, kokiomis 
pasakose pasižymi raganos ar žmogėdros. T. esantis V. taip pat 
vadinamas kiauliškuoju tėvo ego, nes verčia žmones jaustis nesvei- 
kais ir todėl, kad jo funkcija yra priversti žmones daryti tai, ko 
jie nenori. Ši ego būsena tėra naudinga tik situacijose, kuriose 


žmonės siekia engti kitus ar atimti vienas kito nuosavybę. 
2 schema 


B. Trisdešimt penkerių metų Merė (dešinėje). 
T.. Prižiūri naujagimį, rūpinasi vyru. 
S,. Gamina, tvarko finansus, skaito. 
V.. Dažniausiai veikia vienas iš trijų: 
T. Adaptuotasis vaiko ego, elektrodas, 
ragana ar kauliškasis tėvo ego. 
S. Mažasis profesorius. 
V. Tikras vaikas, princas ar princesė. 


A. Penkerių metų Merė (žemiau). 
T.. Pabara mažąjį broliuką. 
S.. „Tėveli, kas yra seksas?“ 
V.. Vaikiška kalba, įniršio protrūkiai. 

Jei Merės vaiko ego (V.) dažniausiai elgiasi kaip S, mažasis 
profesorius, ji pasižymės išskirtiniu smalsumu ir gyvybingumu, 
palyginti su emocionaliu, stipriu, galbūt net triuškinančiu V. el- 
gesiu, kuris vadinamas tikruoju vaiko ego, arba princu ar princese. 
Tirdamas intuiciją, kai mėgino atspėti žmonių profesijas naudo- 
damasis asmenine intuicija (žr. 39 psl.), Berne'as pirmiausia gili- 
nosi į mažojo profesoriaus ego būseną. 

Būdamas tikrojo vaiko ego būsenos (V.), Žmogus yra tarsi 
„užsivedęs“ ar išgyvena potyrių kulminaciją. Kai kurių žmonių 
vaiko ego yra ypač natūralus ir neapsimestinis, tačiau, visuome- 
nei griežtai smerkiant tokią elgesio formą, tik saujelės Žmonių 
vaiko ego yra toks ryškus. Iš esmės ūmi psichozė, kurios metu 
sutrikęs tikrasis vaiko ego visiškai perima kontrolę, yra tikrojo 
vaiko ego prasiveržimas po ilgalaikio tėvo ego dominavimo. 

Labai svarbu nesupainioti trisdešimt penkerių metų Merės 
tėvo ego (T.) ir tėvo ego - vaiko ego būsenoje (T. esančio V.). Abi 
šios ego būsenos išoriškai panašios tam tikrais tėviško elgesio 
modeliais, pavyzdžiui, grasinimu pirštu bei žodžiais „privalėti“, 
„turėti“ ir t. t. Tačiau tiriant detales išryškėja svarbių skirtumų. 
T esantis V. yra maža mergaitė, besielgianti kaip mama, tuo tar- 
pu T yra mama. 

T. esantis V. nori būti panašus į mamą, todėl ją imituoja 
(„Jonuk, žiūrėk, kad būtum geras“) ir tuo pat metu nuolat stebi, 
ar tėvai rodo pritarimo ženklus („Kaip man sekasi, mamyte?“ ). 

Skirtumai tarp tėvo ego (T) ir kiauliškojo tėvo ego, blogo- 
sios raganos, žmogėdros, elektrodo ar adaptuotojo vaiko ego (T. 
esančio V.) turi būti kruopščiai išnagrinėti. 

Išoriškai šios ego būsenos panašios: abi jos yra tėvo ego bū- 


senos ir visiškai perimtos iš kitų. Abi pasižymi priežiūros ir ap- 

saugos savybėmis. Pagrindinis skirtumas tarp jų yra galia, vertė 
žmogiškuose santykiuose ar, nevartojant mokslinių žodžių, — 
gerumas. 

Tėvo ego būsena (T.) taip pat vadinama puoselėjančiuoju 
tėvo ego. Šios ego būsenos funkcijos (žr. 3 schemą), be kitų, — 
prižiūrėti bei saugoti, ir jos atliekamos tiek veiksmingai, tiek 
įtikinamai. Tuo tarpu kiauliškasis tėvo ego nėra nei iš tiesų pri- 
žiūrintis, nei apsaugantis. 

Pavyzdžiui, puoselėjantysis tėvo ego pasakys: „Pasirūpink 
savimi, nemylėk vyro, kuris tavęs negerbia“, tuo tarpu kiauliš- 
kasis tėvo ego patars: „Rūpinkis savimi, visi vyrai yra kiaulės“. 
Žmogaus viduje puoselėjantysis tėvo ego gina tikrąjį vaiko ego 
nuo kiauliškojo tėvo ego. Tarkim, jei kiauliškasis tėvo ego sako: 
„Tuesi kvailas (-a), puoselėjantysis tėvo ego paprieštarauja: „Ne- 
klausyk jo, tu esi labai protingas (-a), ir aš tave myliu“. 

Skirtumą tarp T. ir T. esančio V. aiškiai iliustruoja polici- 
ninkai, nes dėl savo darbo specifikos didelę laiko dalį jie turi 
vadovautis tėvo ego. Kai kurie įprastai veikia būdami puoselė- 
jančiojo tėvo ego būsenos ir yra vadinami tvarkos sergėtojais, 
nes saugo ir prižiūri žmones, kuriems tarnauja, o pastarieji savo 
ruožtu juos gerbia ir vertina. Kiti veikia būdami kiauliškojo tėvo 
ego būsenos ir „saugo“ žmones ne tik nuo to, kas jiems nepavo- 
jinga, bet ir nuo to, kas gali atnešti naudos. Jų „apsauga“ paremta 
priespauda ir engimu, dažnai pastiprinta kyšiais, todėl šie parei- 
gūnai yra pikti ir išsigandę, o Žmonės, linkę išlaikyti juos piktus 
ir išsigandusius, patys jų bijo ir nekenčia. 

Reikia patikslinti, kad labai tikėtina, jog engiančius įstaty- 
mus turintis ginti ar į kampą įspraustas pareigūnas supyks ar 


išsigąs ir pasiduos kiauliškojo tėvo ego būsenai, taigi jo elgesiui 

itin didelės įtakos turi darbo sąlygos. Apibendrinant, skirtumai 
tarp puoselėjančiojo ir kiauliškojo tėvo ego būsenų yra akivaiz- 
džiausi policininko darbe. 

Kiauliškojo tėvo ego būsenos apimti Žmonės nėra nei įti- 
kinantys, nei galingi, išskyrus atvejus, kai dominuoja prieš kitą 
individą. Niekas nesižavi fundamentalistiško Berklio gatvės pa- 
mokslininko šventojo Huberto „pragaru ir prakeikimais“. Viskas 
yra gerai, koljis neturi valdžios, tačiau jei turėtų galios bendruo- 
menėje, kaip daugelis kitų kiauliškojo tėvo ego būsenos apimtų 
žmonių, jis išties būtų bauginantis. Daug vyrų ir kelios moterys 
turėjo tokios valdžios ir sukėlė neapsakomų kančių milijonams 
žmonių. Be valdžios jie būtų likę maži, išsigandę, pamišę dėl 
savo kiauliškojo tėvo ego ir, svarbu pabrėžti, visuomet kupini 
gerų norų bei įsitikinę, kad savo veiksmais saugo ir puoselėja 
kitus. Galia kiauliškąjį tėvo ego paverčia pavojingu, engiančiu ir 
destruktyviu. Netekę savo galios, blogi žmonės vėl gali atrodyti 
sveiki, nors ir išsigandę ar pikti. 

Apibendrinant kiauliškasis tėvo ego iš tiesų yra išsigandęs 
ar piktas vaiko ego, mėginantis apsaugoti ir prižiūrėti, tačiau pa- 
tiriantis nuolatinę nesėkmę, tuo tarpu puoselėjantysis tėvo ego 
yra pasitikintis savimi, mylintis ir kompetentingai atliekantis 
apsaugos ir priežiūros funkcijas. 

Tėvo ego būsena vaiko ego būsenoje (T) yra tarsi fiksuota 
ego būsena, nepasiduodanti pokyčiams ar neverta keisti. Kitaip 
nei tėvo ego (T.), kuris, kaip jau paaiškinta anksčiau, laikui bė- 
gant keičiasi, su T. esančiu V. geriausia susitvarkyti jį sustab- 
dant. Terapijos kontekste tai reiškia, kad iš T. esančio V. turi būti 
atimama bet kokia galimybė veikti ir neleidžiama daryti įtakos 


likusiai asmenybei. 

3 schema 


Ego būsenos, jų pavadinimai ir funkcijos 


Ego būsena Pavadinimai 


Puoselėjantysis 
tėvo ego 


Suaugusiojo 
ego 


---—->-—>->-—->———>—->->--——BETEETT > - --—->--->>->->->->-->>->-->-->->->-->-->>->-->>>->-->->>->>--- 


Piktasis burtininkas, 
adaptuotasis vaiko ego, 
elektrodas, kiauliškasis 
tėvo ego 


Mąžasis profesorius 
"e 


Tikrasis vaiko ego, 
princas, princesė 

Funkcijos 


Priežiūra 
Apsauga 
Geroji magija 
Intymumas 


Racionalumas 
Logika 
Sąmoningumas 


Blogoji magija 
Priespauda, 
engimas 


Intuicija 
Sąmoningumas 


Spontaniškumas 
Intymumas 


Suaugusiojo ego būsena vaiko ego būsenoje (S.) vadinama 
mažuoju profesoriumi, nes ši asmenybės dalis, intuicija, geba itin 
tiksliai suvokti pagrindinius tarpasmeninius santykius sudaran- 
čius kintamuosius (3 schema). Šis supratimas atsiskleidžia per 
gebėjimą aptikti tikrąją (paslėptąją) transakcijų reikšmę. Mažasis 
profesorius geba suprasti tai, ką praleidžia antrinės sistemos su- 
augusiojo ego (S.). Nepaisant to, kituose, ne su psichologinėmis 
transakcijomis susijusiuose, reikaluose mažasis profesorius vei- 
kia turėdamas ribotą informacijos kiekį. Puiki analogija, siekiant 
iliustruoti šį teiginį, yra itin sumanus kaimo gyventojas, geban- 
tis kuo geriausiai susidoroti su bet kokia iškilusia asmenine si- 
tuacija savo gimtajame kaime, tačiau atvykęs į didmiestį papras- 
čiausiai nesugeba įveikti kur kas sudėtingesnių, reikalaujančių 


didelio kiekio jam neprieinamos informacijos, situacijų. 


Egogramos 


Dar viena ypač naudinga transakcinės analizės koncepcija 
yra egograma?* Tai paprasta diagrama, iliustruojanti santyki- 
nį kiauliškojo tėvo (KT), puoselėjančiojo tėvo (PT), suaugusiojo 
(5), tikrojo vaiko (TV) ir adaptuotojo vaiko (AV) ego stiprumą 
(4 schema). Ši diagrama naudinga, nes vienu žvilgtelėjimu paro- 
do, kurios ego būsenos linkusios dominuoti asmenybėje. Ją taip 
pat galima panaudoti asmenybės pokyčiams iliustruoti ar dviejų 


žmonių santykiams palyginti3 


22 Dusay, John M. Ego Games and the Constancy Hypothesis. Transactional Analysis Journal II, 


3 (1972): 37-41. 
3 Karpman, Stephen B. Fingograms. Transactional Analysis Joumal III, 4 (1973): 30-33. 

4 schema 


Prieš Po 


KT PT S TV MP KT PT 5 TV MP 


A. Džeko egograma prieš ir po terapijos 


Džekas Džilė 
KT 
KT 
PT PT 
S S 
TV TV 
MP MP 


Santrumpos: kiauliškasis tėvo ego — KT; puoselėjantysis tėvo 
ego —- PT; suaugusiojo ego — 5; tikrasis vaiko ego — TV; mažasis 
profesorius - MP“. 


B. Santykių egograma 


* Dusay'aus originalioje egogramoje parodomas adaptuotasis vaikiškasis 
ego, ne mažasis profesorius. Su derama pagarba jo darbui, AV pakeičiau 
MP, kadangi, mano nuomone, KT ir AV yra ta pati ego būsena. 


2 DALIS 
SCENARIJŲ ANALIZĖ 


III skyrius 


EDIPO KOMPLEKSO PERSVARSTYMAS 


Scenarijus iš esmės laikomas pradiniu gyvenimo kelio planu. Ly- 
giai kaip teatro tragedijose, gyvenimo scenarijus yra paremtas 
Aristotelio dramos principais. Pasak Aristotelio, geros tragedijos 
siužetą sudaro trys dalys: prologas, kulminacija ir atomazga. Jei 
pavyzdžiu laikytume į savižudybę vedančią depresiją, tuomet 
žmogaus gyvenimo prologas yra jo ar jos vaikystė, o pagrindiniai 
veikėjai — jis (ji) ir jo (jos) tėvai. Kulminacija yra laikotarpis suau- 
gusiojo amžiuje, kai Žmogus priešinasi scenarijui ir išvengia savo 
likimo arba prieina atomazgą (savižudybę), taip pasiekdamas (-a) 
laimę. Tačiau kulminacijos situacija itin nestabili. Ji simbolizuoja 
kovą tarp dviejų šalių: scenarijaus, arba į save nukreipto destruk- 
tyvumo tendencijos, ir troškimo išvengti atomazgos. Taigi kul- 
minaciją laimingų santykių ar klestėjimo laikotarpio pavidalu 
staiga pakeičia atomazga, kai žmogus liaujasi priešintis scenari- 
jui ir likimui leidžiama eiti savo keliu — depresija laimi, žmogų 
apima nusivylimas, beviltiškumas ir galiausiai jis ar ji nusižudo. 

Be minėtų trijų dalių, anot Aristotelio, geros dramos siužete 
tragiškasis herojus yra geras žmogus, kuris įvykdo tragišką klaidą 


(hamartia)?* Tragiškoji klaida tragedijoje yra tarsi pasivaikščiojimas 


4 Aristotle. Poetics. New York: The Modern Library, 1954. 

tamsoje?, kai tragiškasis herojus siekia tikslo, tačiau jo veiksmai 
nulemia visiškai priešingą rezultatą (peripeteia). Po to, kai veikda- 
mas tamsoje herojus nulemia savo paties pralaimėjimą, jis staiga 
„Suvokia tiesą, kuri atveria jam akis tarsi staigus žaibo blyksnis 
tamsoje“ (anagnorisis)“. Tuo momentu jis suvokia, ką sau padarė. 

Kai kurių Žmonių gyvenimai eina tuo pačiu keliu, kurį 
Aristotelis aprašo kaip „geros“ tragedijos siužetą, todėl šių žmo- 
nių scenarijai vadinami hamartiniais. Jų gyvenimus gaubia visiš- 
ka tamsa, ir jie tegali sekti kažkieno kito nurodymus, kurie veda 
į susinaikinimą. Kai kurie patiria prabudimą, kurio metu suvo- 
kia, kas jiems nutiko, kai jau yra per vėlu arba prieš pat mirtį. Kiti 
miršta taip niekuomet ir nesužinoję, ką gyvenimas jiems buvo 
parengęs*. Jų žiūrovai su siaubu stebi negalėdami sustabdyti 
artėjančios tragiškos pabaigos; aiškiai matantiems, kas vyksta, 
stebėtojams gali atrodyti, kad pagrindinis veikėjas savanoriškai 
ir net noriai naikina save. Alkoholizmas ir priklausomybė nuo 
kitų medžiagų, visą gyvenimą trunkanti depresija, kuri baigiasi 
savižudybe, beprotybė - visos šios būklės pasižymi hamartinių 
scenarijų savybėmis. 

Įžvelgus panašumų tarp šiandieninio gyvenimo kelio ir 
antikinės Graikijos tragedijų, Žmonių negalavimai tampa aiš- 
kesni ir suprantamesni nagrinėjant Aristotelio ir vėliau - Freudo 
mintis apie tragedijas. 

Visuose tragiškuose scenarijuose ir konkrečiai Oedipus Rex 
tragedijoje visiems puikiai pažįstamas herojus įvykdo kai ką, kas 


> Frumker, Sanford C. Hamartia: Aristotle's Meaning of the World 6c Its Relation to Tragic 
Scripts. Transactional Analysis Journal III, 1 (1973): 29-30. 

3 Lucas, F. L. Tragedy, Serious Drama in Relation to Aristotle's Poetics. London: Hogarth Press, 
1971, 109-123. 

37 Esu skolingas padėką Sanfordui Frumkeriui už išsamų harmatia koncepcijos išaiškinimą. 

* Karaliaus Edipo. 

žiūrovams iš anksto žinoma ir kas vėliau sąlygoja nepermaldau- 
jamas, iš anksto nuspėjamas, lemiamas pasekmes. Herojus tarsi 
vaikšto ant bedugnės krašto užrištomis akimis. Iš pat pradžių 
žiūrovai žino apie neišvengiamą herojaus baigtį ar pasikeitusią 
fortūną, tačiau jie vis tiek žavisi ne tik tuo, kokie panašūs yra tra- 
gedijos ir jų pačių gyvenimo įvykiai, bet ir tuo, kaip nuspėjamai 
atsiskleidžia scenarijus. 

Ne tik daugelis žiūrovų iš anksto žino apie tragiškus Sofo- 
klio Edipo poelgius ir jų pasekmes, bet ir pačioje tragedijoje trys 
orakulai išpranašauja tą patį: Edipas nužudys savo tėvą ir nu- 
lems kraujomaišą. Tiresijus taip pat išpranašauja šiuos įvykius 


sakydamas: 


Tačiau paaiškės, kad [Lajaus žudikas] kilęs iš Tėbų 

Toks apreiškimas nepatenkins aklo žmogaus 

Kuris dabar jau praregėjo; skurdžius, kuris dabar jau praturtėjo?“ 

Visos tragedijos pranašystės išsipildo, o jų neišvengiamu- 
mas dar labiau sustiprina žavėjimąsi Edipo tragedija. 

Lygiai taip pat yra ir scenarijų atveju — galimi įvykiai mė- 
ginami nuspėti. Štai kartą pas mane apsilankė keturiasdešimt 
penkerių metų vyras ir pasakė, jog yra įsitikinęs, kad jo alko- 
holizmą prieš penkiolika metų išpranašavo Siamo išminčius ir 
kad būtent tai yra jo negalavimo priežastis. Jis paaiškino, kad 
būdamas jaunas jis lankėsi Siame ir susitiko su vietiniu žyniu. 
Persimetęs su juo vos keletu žodžių, senolis išpranašavo, kad 
vyras mirs būdamas alkoholikas. Praėjus penkiolikai metų vy- 


ras pajuto nenugalimą potraukį alkoholiui ir pabūgo, jog, iš tiesų 


3 Sophocles. The Oedipus Cycle. New York: Harcourt, Brace and World, 1949. 

mirs būdamas alkoholikas. Jis suvokė (jo suaugusiojo ego Žino- 
jo), kad alkoholizmo priežastis negalėjo būti senolio pranašystė, 
tačiau, nepaisant to, jautė (jo vaiko ego tikėjo), kad tai tiesa ir kad 
jis bejėgis prieš akivaizdžiai neišvengiamą rezultatą. Šis žmogus 
buvo tarsi scenoje vykstančios tragedijos stebėtojas. Jo gyveni- 
mo įvykiai rutuliojosi pagal orakulo pranašystes, o jam beliko 
stebėti, kaip ir Edipas netikėdamas stebėjo Tiresijo pranašystės 
išsipildymą. 

Scenarijus yra gyvenimo planas, kurio rėmuose telpa žŽmo- 
gui svarbūs įvykiai. Šį planą nulemia ne dievai - jo šaknys slypi 
ankstyvoje vaikystėje ir neapgalvotuose vaiko sprendimuose. 
Galima spėti, kad pirmiau aprašyto alkoholiko atveju senas iš- 
mintingas žmogus pastebėjo paciento polinkį į savęs naikinimą, 
kuris vėliau jo gyvenime iš tiesų atsiskleidė. Gana dažnai tokie 
žmonės kaip ligoninės priimamojo darbuotojai, kuriems tenka 
bendrauti su daugybe Žmonių, pastebi į save nukreipta destruk- 
cija paremtus gyvenimo kelius kur kas anksčiau, nei patys veikė- 
jai juos suvokia. Scenarijus valdo žmogaus elgesį nuo vėlyvosios 
vaikystės visą likusį gyvenimą, nustatydamas bendrus, tačiau 
pačius svarbiausius, kontūrus, taigi išsilavinęs stebėtojas dažnai 
geba gana tiksliai nustatyti ir prognozuoti Žmogaus gyvenimo 
kelio kryptį. 

Tų, kurie yra girdėję mažų vaikų, vėliau tapusių inžinieriais, 
teisininkais ar gydytojais, gyvenimo planus, paprastai nestebina 
vaikystėje priimtų sprendimų koncepcija. Sėkmės ir laimėjimų 
požiūriu suprantama, kad vaikas dažnai priima sprendimus 
apie savo karjerą, tačiau šis teiginys kur kas labiau stebina, jei 
vartojamas be išankstinės nuostatos apie laimėjimus, t. y. alko- 


holiką ir savižudį laikant lygiais inžinieriui ir teisininkui. 

Prieš Freudui aprašius Oedipus Rex, sprendžiant iš jo ko- 
mentarų Sapnų interpretacijose??, mitas buvo laikomas likimo tra- 
gedija, „kurios tragiška pabaiga, manoma, slypi kontraste tarp 
aukščiausios dievų valios ir tuščių žmonijos pastangų išveng- 
ti jai gresiančio blogio“. Šis likimo požiūris kilo iš Aristotelio 
„Poetikos““. Freudas atmetė šį požiūrį pasilikdamas prie savo 
hipotezės, teigiančios, kad auditoriją labiau jaudina ne likimo 
tragedijos, o kraujomaišos turinys. 

Freudas teigė, kad dažnas jo vyriškosios lyties pacientų 
troškimas nužudyti savo tėvus ir sugulti su motinomis turi savo 
analogijų pasakojime apie Edipą.“ Pasak Freudo, Edipo trage- 
dija yra netiesioginės baimės ir gailesčio šaltinis, nes ji atspindi 
pagrindinę namų dramą, kurią išgyvena visi su tėvais augantys 
vaikai. 

Tačiau, analizuojant Edipo komplekso scenarijų, vertėtų la- 
biau susitelkti ties nulemtu, išpranašautu ir vis dar vykstančių 
karaliaus Edipo likimo aspektu. Tai paskatintų skaitytoją stebėti 
ir dar kartą apmąstyti Freudo atmestą teoriją, teigiančią, kad Ži- 
nia, kurią žiūrovai gauna iš tragedijos, ir patirtis, kuri juos giliai 
sujaudina, iš tiesų yra suvokimas ir atsidavimas dieviškajai va- 
liai bei savo bejėgiškumo žiūrint į akis likimui įsisąmoninimas. 

Stebėtojo vaiko ego sujaudina tiek Edipo tragedijos ir jo pa- 
ties gyvenimo namuose panašumas, tiek, regis, negrąžinamai 
atsiskleidę tam tikri specifiniai likimo nulemti įvykiai. Nagri- 


nėdamas tiek graikų, tiek šiuolaikines žmonių tragedijas, stebė- 


» Freud, Sigmund. The Interpretation of Dreams. Išspausdinta The Basic Writings. New York: 
Modern Library, 1938. 

49 Aristotle. Poetics. New York: The Modern Library, 1954. 

* Freud, Sigmund. The Interpretation of Dreams. Išspausdinta The Basic Writings. New York: 
Modern Library, 1938. 

tojas psichologas sužino (ar bent turėtų sužinoti), kad Žmonės 
pasiduoda tam tikrų savo namų dievybių — savo tėvų - valiai, 
prieš kurių įsakymus jie yra bejėgiai, todėl aklai jais remiasi visą 


gyvenimą, net jei kartais jie lemia susinaikinimą. 


IV skyrius 


EGZISTENCINIAI VAIKŲ KEBLUMAI 


Kiekviena Žmonių karta sukuria primityvų produktą — sveiką 
vaiką. Todėl vaikai automatiškai gimsta itin keblioje situacijo- 
je, nes visuomet egzistuoja neatitikimas tarp galimybių, kuo jie 
galėtų tapti, ir to, ką jiems leidžiama pasiekti. Prieštaravimas 
gali būti didžiulis - kai kurių vaikų potencialas nužudomas vos 
jiems gimus, tuo tarpu kitiems vaikams gali būti leidžiama tobu- 
lėti ir pasiekti įvairių laimėjimų. 

Scenarijus paremtas jauno Žmogaus suaugusiojo ego spren- 
dimu, kuris priimamas remiantis visa tuo metu prieinama in- 
formacija ir kuris nustato, kad tam tikra pozicija, lūkesčiai ir 
gyvenimo kelias yra pagrįstas egzistencinių keblumų, kuriuos 
patiria jaunas žmogus, sprendimas. Keblumų kyla dėl konflikto 
tarp jo paties autonominių tendencijų ir artimiausių šeimos na- 
rių nustatomų draudimų. 

Didžiausia įtaka ir spaudimas kyla iš tėvų vaiko ego (5A 
schema). Kitaip tariant, tėvų vaiko ego būsena yra pagrindinis, 


lemiamas veiksnys formuojantis scenarijui. 


Burtininkai, žmogėdros ir prakeikimai 


Pasakų pasaulis suteikia naudingų detalių apie asmenybę. 
Pasakose paprastai veikia piktasis burtininkas, arba žmogėdra, 


bei gerasis burtininkas, arba fėja krikštamotė ar riteris sergėto- 

jas“. Šis faktas, kaip ir Edipo tragedijos atveju, yra tikslus, in- 
tuicija paremtas spėjimas. Burtininkus namuose, žinoma, sim- 
bolizuoja motinos ir tėvai. Tai reiškia, kad kai kuriems vaikams 
motinos ir tėvai turi panašios įtakos kaip tiek geri, tiek pikti 
burtininkai, ir toks požiūris į tėvus gali tapti svarbiu veiksniu 
formuojantis vaikų asmenybėms. 

Kiekvienas Žmogus turi tris ego būsenas ir, norint suprasti 
žmogų, taip pat svarbu suprasti jo motinos ir tėvo ego būsenas 
(5A schema). Pagal į susinaikinimą vedančius scenarijus gyve- 
nančių žmonių motinos arba tėvo vaiko ego (V, arba V,,) grei- 
čiausiai pasižymi visomis piktojo burtininko savybėmis. Šis 
būrtininkas, dar vadinamas tėvo ar motinos pamišusiu vaiko 
ego, atžalai turi didžiausios įtakos. Tokiais atvejais trejų ar ke- 
tverių metų vaikui vadovauja neginčytinas, sutrikęs, išsigandęs, 
dažnai nepastovus ir visuomet iracionalus vaiko ego. 

Crossman“ pabrėžia, kad geruose namuose vaikas yra pri- 
žiūrimas, saugomas, jį augina jo tėvų tėvo ego būsena, o jų suau- 
gusiojo ir vaiko ego vaidina kur kas menkesnius vaidmenis. Šie 
menkesni vaidmenys jokiu būdu negali būti laikomi nesvarbiais, 
nes tėvų suaugusiojo ego skatina atžalą mokytis logikos dėsnių, 
o vaiko ego yra ypač svarbus tėvams siekiant sužadinti ir padrą- 
sinti tikrąjį atžalos vaiko ego. Bet kokiu atveju tėvų puoselėjantis 
tėvo ego neša sunkiausią vaiko ugdymo naštą, ir nei vaiko, nei su- 
augusiojo ego neleidžiama visiškai perimti situacijos kontrolės. 

4 Burtininkės (burtininkai) iš tiesų yra galingi vyrai ar moterys, savo galias galintys panaudoti 
geriems ar piktiems tikslams. Taigi šioje knygoje aš vartosiu „piktojo burtininko“ ir „gerojo 
burtininko“ terminus, tačiau jie neturi nieko bendra su lytimi. Toks terminų vartojimas ne tik 
tikslesnis, bet ir padeda išvengti dažno klaidingo terminų „motina ragana“ ar „piktoji pamotė“ 
aiškinimo, kurį motinos naudoja turėdamos omenyje save, kai iš tiesų šis terminas nurodo 


kiekvieno Žmogaus ego būseną. 
3 Crossman, Patricia. Permission and Protection. Transactional Analysis Bulletin 5, 19 (1966): 152-53. 

5 schema 


A. Scenarijaus matrica 


Tėvas B 


Atžala 


B. Scenarijus 


"Tėvas B 
"Tu man trukdai, nie- 


ko manęs neprašyk! Mažoji našlaitė Enė 


Gerai, tėveli. Aš nieko neprašy- 
siu (nemaldausiu) (neverksiu) 


Motina 


000 


Motina 


Pagrindiniai puoselėjančiojo tėvo ego tikslai - padėti vai- 
kui nesustoti pusiaukelėje, pasirūpinti atžala ir ją apsaugoti. Gi- 
mus kūdikiui puoselėjančiojo tėvo ego reakcija yra „Aš pasirū- 
pinsiu tavimi, kad ir kas nutiktų“. Šis puoselėjimo atsakas yra 
instinktyvus ir kartu išmoktas. Pavyzdžiui, ką tik pagimdžiusi 
kūdikį moteris turi keletą instinktyvaus elgesio modelių, tokių 
kaip maitinimas krūtimi, kurie užtikrina pagrindinę apsaugą. 
Tačiau vien tik instinktyvios priežiūros nepakanka visam vaiko 
augimo laikotarpiui, todėl visiškai saugiuose namuose būtina 
išmokta priežiūra ir adekvatus elgesys. Kuomet puoselėjantysis 
tėvo ego tinkamai atlieka apsaugos funkciją, tėviška priežiūra 
nustumia į šalį motinos ar tėvo vaiko ego poreikius. Puoselėjan- 
tysis tėvo ego leidžia vaikui būti savimi - laisvai judėti ir kalbėti, 
tyrinėti, vaiką minimaliai varžo draudimai. 

Kita vertus, jei tėvai patys gyvena slegiančioje aplinko- 
je, pavyzdžiui, abu tėvai dirba po aštuonias valandas per die- 
ną arba namuose auga dar aštuoni vaikai, ir šeima turi dalytis 
vieną kambarį, tuomet vaikas gali neturėti vietos ar galimybių 
išreikšti save. Tokioje situacijoje motinos ir tėvo vaiko ego 5a- 
kys: „Liaukis! Netriukšmauk, nesitrankyk, nesijuok, nedainuok, 
nedūk!“ Nors puoselėjančiajam tėvo ego tokia veikla kelia daug 
džiaugsmo, tėvo ar motinos vaiko ego sukyla ir užgožia puo- 
selėjantijį tėvo ego. Vystantis jaunėlio ego būsenoms, reakcijos, 
kurias vaikas mato savo tėvų elgesyje, taps jo paties tėvo ego. 
Jis įsimena tėvų atsakus, kurie kyla ne iš puoselėjančiojo tėvo, o 
besivaržančio, pikto ir išsigandusio vaiko ego. Šiuo atveju vaiko 
tėvo ego būsena atspindi motinos ar tėvo vaiko ego, ir ji vadi- 
nama piktuoju burtininku, elektrodu, pamišusiu vaiko ego ar 


kiauliškuoju tėvo ego. 

Taigi hamartiniuose-geniniuose namuose už vaikų auginimą 
ir ugdymą yra atsakingas ne motinos ar tėvo — tėvo ego (T, ar 
T.,), o pseudotėvo ego, kuris iš tiesų yra vaiko ego būsena (V, 
ar V. „J. Ji iš esmės nesugeba atlikti pagrindinių tėvo ar motinos 
funkcijų ir, kai vaiko ego tampa pseudotėvo ego, atžala paprastai 
susikuria išsiskiriantį scenarijų. 

Kebli vaiko situacija hamartiniuose-geniniuose namuose ilius- 
truota 5B schemoje. Šiame pavyzdyje ketverių metų mergaitės, 
kuri vėliau tapo mažąja našlaite Ene, tėvas leido savo vaiko ego 
(V) tapti pseudotėvo ego. Jo vaiko ego erzino dukters norai. Jis 
taip pat buvo įsitikinęs, kad geriausias būdas išugdyti mažos 
mergaitės charakterį ir per daug jos neišlepinti, — atsakyti jai 
viską, ko ji panorėdavo, ir pakeisti tai kuo nors kitu. Jei mažoji 
Kalėdų proga norėjo pliušinio meškiuko ir tėvas tai žinojo, jis 
nupirkdavo jai panašų mielą žaislą, kurio ji nenorėjo, manyda- 
mas, kad jai tai bus naudinga. Netrukus mergaitė suprato, kad 
jos norai niekuomet neišsipildydavo. 

Keblumas buvo tas, kad aplinkybės, kurių ji visiškai ne- 
galėjo kontroliuoti, paversdavo viską, ko ji leisdavo sau trokš- 
ti, automatiškai nepasiekiamu. Ji išmoko, kad, neišsakius savo 
norų, jų išsipildymo galimybės padidėdavo. Enė taip pat paste- 
bėjo, kad, net stengdamasi išlaikyti savo troškimus paslaptyje, 
kartais nevalingai juos išduodavo verkdama iš nusivylimo. Taigi 
norėdama, kad tėvas nepastebėtų ar nesuprastų jos norų, Enė 
nusprendė, jog verkimas nepageidautinas. Tėvas nuolat buvo 
laimingas, nes duktė nieko nenorėdavo, nieko neprašydavo ir, 
kuo nors nusivylusi, neverkdavo. Šis iš tėvo vaiko ego (V..) kilęs 
draudimas tapo mergaitės tėvo ego (T). Maža mergaitė užaugo 


ir subrendo, tačiau kol neatsisakė savo scenarijaus, ilgai savyje 

nešiojosi tėvo vaikišką draudimą „nieko manęs neprašyk“. Metų 
metus jis turėjo nepermaldaujamos įtakos visiems svarbiems jos 
sprendimams bei veiksmams. 

Tėvai savo vaikams perduoda ribojančius draudimus bei 
atribucijas norėdami patenkinti savo poreikius. Kitas pavyzdys 
yra mažo berniuko motina, labai bijojusi agresyvių vyrų, mat jos 
pačios vyras ją mušė ir galiausiai paliko. Gimus sūnui ji nenorė- 
jo, kad jis taptų agresyvus ir vyriškas. Taigi, siekdama paveikti 
jo elgesį, naudojo tokius draudimus kaip „nebūk agresyvus“, 
„nebūk pernelyg atkaklus“ ir atribucijas „tu esi švelnus“, „tu esi 
ramus“. Berniukas užaugo nevyriškas, pasižymintis moteriško 
vaidmens charakteristikomis. Jis buvo kitoks nei kiti berniukai, 
todėl šie iš jo šaipydavosi, ir anksčiau ar vėliau kažkas pavadino 
ji „Žydru“, o jis žodį „žydras“ susiejo su homoseksualo sąvoka. 
Žodyne perskaitė, kad žodis „homoseksualas“ žymi vyrą, turin- 
tį lytinių santykių su kitais vyrais. Vieną dieną jis vaikštinėjo 
parke, prie jo priėjo vyras, ir juodu išgyveno homoseksualinius 
potyrius, kurie jam suteikė malonumo, todėl nuo to momento 
jis nusprendė, kad iš tiesų yra homoseksualus, ir tęsė savo gy- 
venimo kelią ta kryptimi. Taigi jis nukeliavo nuo draudimų ir 
atribucijų rinkinio iki sprendimo būti tuo, kuo neprivalėjo būti. 
Jo pasirinkimo tapti homoseksualiu nelėmė laisva valia; priimti 
šį sprendimą jį privertė tiek spaudimas namuose, tiek kitos išo- 
rinės aplinkybės. Jis negalėjo laisvai užmegzti seksualinių san- 
tykių su moterimis — scenarijaus analizė galiausiai jį išlaisvino ir 
suteikė galimybę pasirinkti seksualinius, meile paremtus santy- 
kius tiek su moterimis, tiek su vyrais. 

Būtent taip spaudimas namuose metams bėgant susijungia 


su tam tikromis aplinkybėmis ir, remdamiesi tuo, Žmonės prii- 

ma gyvenimo sprendimus. Kai kurie vaikai verčiami būti nelai- 
mingi, kvaili ar nevikrūs dėl panašių priežasčių. 

Būtų iš tiesų įdomu paspėlioti, kodėl tėvas ar motina no- 
rėtų, kad jų vaikas taptų nerangus ar kvailas. Įsivaizduokite gi- 
musį neplanuotą ar nelauktą vaiką. Tris vaikus jau pagimdžiusi 
motina nebenorėjo daugiau vaikų, tačiau vieną naktį pastojo, 
nes vyras namo grįžo gerokai padauginęs alkoholio ir ją išprie- 
vartavo. Vyras buvo nusiteikęs prieš abortus, todėl vaikas gimė, 
o gimdymas buvo itin sunkus. Motinai prireikė penkiolikos 
siūlių. Šis kūdikis nuo pat pradžių tapo susierzinimo šaltiniu. 
Visi jį laikė nevikriu; viskas prasidėjo netinkamai, o motinai jis 
priminė jos brolį, kuris taip pat buvo nevėkšla. Todėl ji dažnai 
galvodavo ir sakydavo: „Šitas vaikas visai kaip dėdė Čarlis - irgi 
visai nevikrus.“ Greitai tėvai pradėjo jį vadinti „nevėkšla“, pa- 
šiepdami kaskart jam suklydus. Tėvų poreikius patenkino min- 
tys, kad jų sūnus yra nevykėlis, nes tai suteikė jiems galimybę 


išlieti pyktį ir tinkamai juo nesirūpinti. . 


Draudimai 


Draudimas, arba pasakų kalba - „prakeikimas“, yra visiškas 
laisvo vaiko elgesio apribojimas arba vienoks ar kitoks jo varžy- 
mas. Tai visuomet yra veiklos paneigimas. Draudimai atspindi 
tėvų — vaiko ego (V, ar V „) baimes, norus, pyktį ir troškimus. 
Draudimai skiriasi savo dydžiu, intensyvumu, suvaržymo ribo- 
mis ir dalyvaujančiojo pykčio kiekiu. Kai kurie draudimai veikia 
mažą elgesio sritį, pavyzdžiui, „nedainuok“, „nesijuok taip garsiai“, 
„nevalgyk per daug saldainių“. Kitų draudimų ribos labai plačios, 


pavyzdžiui, „nebūk laimingas“, „nemąstyk“, „nieko nedaryk“. 

Draudimų intensyvumas proporcingas nepaklusnumo 
pasekmėms. Taigi, jei draudimas „nebūk laimingas“ yra labai 
intensyvus, menkiausia džiaugsmo išraiška gali lemti sunkias 
pasekmes. Tas pats draudimas gali būti minimaliai intensyvus, 
o tai reiškia, kad jam nepaklusus bus sulaukta menko nepritari- 
mo. Elgesio draudimo ribos priklauso specifinio apibrėžto nuo 
piktosios pamotės arba žmogėdros požiūrio: draudimai gali būti 


1 


„nemąstyk“, nesidžiauk“, nesimėgauk seksu“, „nerodyk pykčio“, 
„nebūk sveikas“ arba „nepriimk pripažinimo“, „neatstumk pri- 
pažinimo“, „nepripažink kitų“. 

Pagal pykčio kiekį vieni draudimai turi destruktyvių ilga- 
laikių pasekmių, o kiti ne. Juos, kaip ir žaidimus, galima kla- 
sifikuoti pagal lygmenis. Pavyzdžiui, alkoholiko Bruto trečiojo 
lygmens draudimas buvo „niekada nesėdėk rankų sudėjęs“. Tai 
buvo ne tik ilgalaikis, bet ir toks kupinas pykčio draudimas, jog, 
galiausiai jis nebegalėjo dirbti labai nemėgstamo darbo ir grie- 
bėsi vienintelio ginklo — alkoholio — kuris, jo manymu, galėjo 
padėti. 

Kita vertus, dauguma tėvų draudimų nėra nei destrukty- 
vūs, nei ilgalaikiai pasekmių atžvilgiu. Pavyzdžiui, motina gali 
pasakyti vaikui: „Niekada neliesk elektros lizdo sienoje!“ Šis 
pirmojo lygmens draudimas gali būti gana veiksmingas kon- 
troliuojant vaiko elgesį, bet jis tikrai neatrodo kupinas pykčio. 
Šis draudimas veikiausiai tęsis tik tol, kol vaikas išmoks saugiai 
naudotis elektros prietaisais, nebent tai platesnio draudimo, to- 
kio kaip „nieko neliesk“ arba „nežaisk su elektros ir mechani- 


niais prietaisais — tai vyrų darbas“, dalis. 

Atribucijos 


Tragiški scenarijai paprastai yra paremti negatyviais drau- 
dimais, kūriuos lydi sunkios bausmės. Tačiau vaikus taip pat 
stipriai veikia atribucijos. Ronaldo Laingo išplėtota atribucijų 
koncepcija paaiškina, kaip tėvai priverčia vaikus daryti dalykus, 
o nejų nedaryti. Laingo žodžiais tariant: 

Vienas iš būdų priversti kitą daryti tai, ko norima, yra įsakyti. 
Priversti kitą būti tuo, kuo norima, ar priversti jį manyti, kad jis yra 
(nepaisant to, ar tai yra tai, ko norima), kitaip tariant, priversti jį 
įkūnyti tam tikrą projekciją yra visiškai kas kita. Hipnozės (ar pana- 
šios būklės) metu žmogui nemėginama įteigti to, kuo jam būti, - jam 
įteigiama tai, kas jis yra. Tokios atribucijos dažnai yra galingesnės 
už įsakymus (ar kitas prievartos bei įtikinimo formas). Instrukcijos 
nereikia apibūdinti kaip instrukcijos. Susidariau įspūdį, kad daugelį 
savo ankstyviausių ir ilgiausiai išliekančių instrukcijų mes gauname 
atribucijų forma. Tam tikroje situacijoje mums buvo liepta elgtis tam 
tikru būdu. Tarkim, berniukas ar mergaitė ne tik instruktuojami būti 
geri ar blogi — jiems aiškiai pasakoma, kad jie yra geri ar blogi. Jie 
gali būti linkę tiek į viena, tiek į kita, tačiau jei jie yra viena ar kita, 
jiems nebereikia sakyti to, ką jau buvo leista suprasti. Geriausias bū- 
das naudoti tokią komunikaciją veikiausiai nėra verbalinė kalba. Kai 
atribucijos yra skirtos instruktuoti ar uždrausti, ši funkcija gali būti 
atmesta, taip leidžiant tam tikrą klaidinimą, panašų į įteigimą hipno- 
zės metu. 

Žmogui gali būti liepiama kažką jausti ir neprisiminti, kad taip 
buvo liepta. Kodėl nepasakius jam tiesiai, jog jis tai jaučia? Dar 2e- 
riau, žmogui stebint, pasakyti esančiam greta, kad tas žmogus tai jau- 


vo 


cC1a. 

Veikiamas hipnozės jis tai jaučia ir tuo pat metu nežino, kad jam 
buvo įteigta taip jaustis. Kiek iš to, ką mes paprastai jaučiame, mums 
buvo įteigta jausti hipnozės metu? Kiek iš to, kas mes esame, mums 
buvo įteigta hipnozės metu? 

Tavo žodis man įsakymas. Tarpusavio santykiai gali turėti tiek 
galios, jog tu tampi tuo, kuo aš noriu, kad būtum. Man nereikia nieko 
sakyti. Atribucija — taip, kaip aš vartoju šį terminą, gali būti kinetinė, 
taktilinė, užuodžiama ar vizualinė. Tokia atribucija yra lygiavertė „ab- 
soliutaus paklusimo“ instrukcijai. 

Taigi, jei aš tave užhipnotizuosiu, nesakysiu „įsakau tau jausti 
šaltį“. Aš leisiu tau suprasti, kad yra šalta. Tu iškart pajusi, jog tau 
šalta. Manau, kad dauguma vaikų pradeda savo kelią tokios būsenos. 

Mes nupasakojame jiems situaciją; jie užima savo vietą erdvėje 
taip, kaip mes nurodome. Tuomet jie gali pasirinkti tapti mažyčiu savo 
galimybių, kurias mes pateikiame, fragmentu. 

Tai, ką mes jiems išsamiai nupasakojame, manau, neturi didelės 
reikšmės. 

Tai, kuo mūsų nurodymu jie yra, veikia kaip instrukcijos dramai — 
scenarijus. 

Specialistas, naudojantis hipnozę, žino, ką jis daro, tuo tar- 
pu mėgėjas - dažniausiai ne. Keletas tėvų šią techniką apibūdino 
kaip apgalvotą gudrybę. 

Kur kas dažniau tėvai patys sutrinka, kai vaikas padaro X, 
o tėvai jam liepia daryti Y, tačiau pabrėžia, kad jis yra X. 

„Aš visuomet stengiuosi padrąsinti jį susirasti naujų drau- 
gų, bet jis toks drovus. Ar ne, brangusis?“ 

„Aš vis kartoju jam, kad būtų atsargus, bet tu toks nerūpestin- 


gas, ar ne?“ 

Pateikiu ilgesnę Laingo citatą norėdamas parodyti jo iškal- 
bą ir genialų mąstymą. Manau, kad jo knyga „Šeimos politika'*4 
(iš kurios ir buvo cituota) yra neatsiejama nuo scenarijų supra- 
timo. 

Taigi atribucijos nusako vaikui, ką jis turi daryti, o draudi- 
mai nurodo, ko daryti nevalia, norint įgyti ir išlaikyti tėvų pa- 
lankumą. Šios koncepcijos yra labai senės elgesio modifikacijos 
programos dalis. Kai paklūstama atribucijoms, tai lemia pasti- 
prinimą; kai nusižengiama draudimams, tai gresia bausmėmis. 
Šeimos pastiprinimo sistema leidžia kontroliuoti vaikų elgesį 
taip pat, kaip psichologai kontroliuoja žiurkių elgesį, pasitelkda- 
mi apdovanojimus ir bausmes. 

Tėvai pradeda naudoti atribucijas tarsi užkeikimus nuo 
pat pirmųjų naujagimio dienų. Pavyzdžiui, tėvai dažnai pro- 
gnozuoja, kad vaikas bus sveikas, ligotas, protingas, kvailas, 
laimingas ar nelaimingas. Vieno alkoholiko motina išskaitė jo 
ateities alkoholizmą žvaigždėse ir dažnai tai kartodavo jam 
vaikystėje. Mitai, kuriuos dažnai sudaro su vaiko ateitimi su- 
sijusių tėvų norų elementai, dažnai perduodami vaikams. Ypač 
besididžiuojančiam savo sugebėjimu suvokti kitų Žmonių jaus- 
mus vyrui buvo papasakota, kad, vos tik gimęs, jis atsimerkė 
ir apsidairė aplink. Tuo tarpu kai tik kas nors bloga nutikdavo 
kitam Žmogui, jis tuoj pat prisimindavo, jog gimė penktadienį, 
tryliktąją, tad patiriamos nesėkmės neturėtų stebinti. Paprastai 
suaugę Žmonės mieliau tiki, kad dabartinę jų situaciją nulėmė 
likimas, o ne prognozavo tėvai. Tokios prognozės poveikis buvo 
plačiai išnagrinėtas, ir ji pavadinta savaime išsipildančia pra- 


*“ Laing, Ronald D. The Politics of the Family and Other Essays. New York: Pantheon Books, 
Random House skyrius, 1971. 

našyste“. Apskritai veiksmai, kurių tikėtasi, greičiausiai įvyks 
vien todėl, kad tokio elgesio buvo laukiama. 

Vaikų vardai kartais parenkami subtiliai užsimenant, ko iš 
jų tikimasi: iš Džono jaunesniojo tikimasi, jog jis seks tėvo pė- 
domis, Džesė veikiausiai sukels pragarą, Džidžė bus seksuali, o 
Alfredas - švarus ir tvarkingas. Knygoje „Ką reikia sakyti po žo- 
džio „labas“?“ Berne'as puikiai aprašo, kaip vardas gali tapti sce- 
narijaus programavimo šaltiniu. Jis taip pat kalba apie du su šiuo 
klausimu susijusius — „pamestinuko“ ir „sužeistos motinos“ — 
scenarijus, kuriuos jam teko stebėti ir kurie atlieka svarbų vai- 
dmenį Žmonių gyvenime. Pirmasis scenarijus yra įsitikinimas, 
kad žmogus yra pamestinukas, todėl jo ir tėvų iš tiesų nesieja 
kraujo ryšys. Antrasis scenarijus paremtas įsitikinimu, kad gi- 
mimo metu žmogus sunkiai sužeidė, pavertė invalide ar suluo- 
šino savo motiną. Šie įsivaizduojami ar realūs gimimo scenarijai 
gali turėti ilgalaikių pasekmių. Pastebėjau, kad „pamestinuko“ 
scenarijus gali būti dvejopas: „karaliaus (ar karalienės) sūnus (ar 
duktė)“ arba „paleistuvės (ar benamio) sūnus (ar duktė).“ Taip 
pat pastebėjau, kad pastarasis scenarijus, ypač „paleistuvės duk- 
tė“, gali būti labai įtikinamas. Berne'as pabrėžė, kad „su scenari- 
jumi „motina mirė gimdydama“ beveik niekas negali tinkamai 


susidoroti be pagalbos“. 


Burtai 


Transakcinė ir scenarijų analizė susijusi su operacijų na- 
grinėjimu ir supratimu socialiniame (girdimos, matomos bei 


akivaizdžiai suvokiamos transakcijos tarp žmonių) ir psicholo- 


45 Merton, Robert K. Social Theory and Social Structure. Glencoe, Illinois: Free Press, 1957. 

giniame (paslėptas, užmaskuotas, neaiškus bendravimas, kuris 
gali lydėti socialinio lygmens transakcijas) lygmenyse. 

Tikslus žmonių elgesio supratimas ir prognozavimas pri- 
klauso nuo psichologinio lygmens transakcijų suvokimo aš- 
trumo, be kurio žmogus geba suprasti tik išorinius transakcijų 
aspektus. Analizuoti žaidimus socialiniame lygmenyje, kuris 
akivaizdžiai yra atviras ir aiškus, stebėtojui nesudėtinga. Tačiau 
psichologinį žaidimų lygmenį galima suprasti tik pasitelkus in- 
tuiciją bei suvokimo galias, kurių neįmanoma nei paprastai pa- 
aiškinti, nei išmokyti. 

Analizuojant scenarijus, kai nagrinėjami ankstyvaisiais 
gyvenimo metais Žmonių priimti sprendimai, paremti tėvų 
draudimais ir atribucijomis, reikia suprasti, kaip tėvai perduo- 
da vaikams informaciją apie tai, ko jie nori iš vaiko, - ką jis 
turi daryti ir ko nedaryti. Tik labai retai tėvai pasako vaikams 
kažką aiškaus, pavyzdžiui, „noriu, kad tu mirtum“, „nenoriu, 
kad mąstytum“ ar „tu esi visiškai niekam tikęs“. Kur kas daž- 
niau tokie dalykai vaikams pasakomi užslėpto bendravimo, 
kuris kartais yra labai šiurkštus, bet kartu itin subtilus, metu. 
Bet kokiu atveju, kad ir kokios subtilios yra šios atribucijos ir 
draudimai, jie veikia kaip burtai, mat šios žinutės paveikia 
vaikus kaip stebuklingos, slėpiningos galios visam likusiam 
gyvenimui. 

Tėvų gebėjimai paveikti vaikus (gebėjimai juos formuoti, 
priversti daryti vienus dalykus ir vengti kitų) pagal savo norus 
yra vienas iš bendro sugebėjimo, kuriuo pasižymi visi žmonės, 
aspektų. Tai gebėjimas kerėti. Burtų analizė yra transakcinės 
analizės paantraštė, nes ji nagrinėja paslėptas žinutes, jų įtaką 


bei pasekmes. 

Žmones galima palenkti į gerąją ir į blogąją pusę. Tokios 
galios gali būti vadinamos gerąja ir piktąja magija. Su abiem ma- 


gijos rūšimis susiję puoselėjantysis ir kiauliškasis tėvo ego. 


Geroji magija 

Puoselėjantysis tėvo ego geba įkvėpti žmonėms jėgų, pri- 
versti juos jausti ir būti protingiems, geriems, supratingiems, 
gražiems bei sveikiems. 

Gerojoje magijoje gali dalyvauti du, trys ar daugiau žmo- 
nių: burtininkas (arba siuntėjas), subjektas (arba gavėjas) ir tre- 
čiasis asmuo (arba perdavėjas). Magiškos žinutės burtininko 
subjektui gali būti perduodamos tiesiogiai arba netiesiogiai 
per trečiąjį asmenį. Taip pat gali dalyvauti ketvirtasis, penk- 
tasis ir šeštasis asmuo, tiesą sakant, šias žinutes gali perduoti 
visa grupė. 

Gerosios magijos Žinutės veikia tarsi paskatinimai bei su- 
manumo, gerumo, supratingumo, grožio, sveikatos ir t. t. atri- 
bucijos. Taigi burtininkas gali pasakyti subjektui: „Aš žaviuosi 
tavo sumanumu“, „Tu tokia graži“ arba „Tu toks sveikas.“ Jis gali 
perduoti Žinutes ir per trečiąjį asmenį: „Argijinesumani?“, „Dži- 
lės akys gražios“ arba „Gydytojas sakė, kad Džekas yra sveikas 
kaip ridikas.“ Per trečiąjį asmenį gautos žinutės veikia taip pat 
ar net stipriau, nei perduotos tiesiogiai burtininko subjektui. Pa- 
vyzdžiui, minėtąjį Džeką Žinutė veikia dvejopai: 1) jis girdi ir tiki 
žinute („Džekas yra sveikas“), skirta trečiajam asmeniui, 2) jam 
įtakos turi tai, kaip žinutė veikia trečiąjį asmenį, kuris galiau- 
siai pradeda tikėti tuo, kuo tiki burtininkas. Antrasis procesas 


gali vykti subjektui nedalyvaujant, taigi, jei burtininkas pasako- 

ja trečiajam asmeniui apie Džilės sumanumą, grožį ar sveikatą, 
trečiasis asmuo perduos žinutę Džilei, kai tik jie susitiks. 
Gerosios magijos Žinutės ypatingos tuo, kad jų galia nebū- 
tinai priklauso nuo vartojamų žodžių. Patys žodžiai tėra įrankis. 
Žinutė „Aš žaviuosi tavo sumanumu“ iš tiesų gali būti neigiama, 
pabrėžianti per didelį sumanumą, tuo tarpu žinutė „Aš žaviuosi tavo 
sumanumu“ reiškia visai ką kita. Vienoms žinutės dalims suteikia- 
ma energijos, iš kitų energija atimama. Toks energijos svyravimas 
labai reikšmingas, kartais net reikšmingesnis už pačius žodžius. 
Gerosios magijos šaknys slypi puoselėjančiajame tėvo ego — 
būsenoje, kurios funkcijos yra kitų Žmonių priežiūra ir apsauga. 
Bendras puoselėjančiosios magijos žinučių tikslas yra padidin- 
ti žmonių galias ir išlaisvinti juos iš jų pačių despotiškos įtakos 
(kiauliškojo tėvo ego) bei suteikti jiems galių išsilaisvinti iš en- 
giančios aplinkinių priespaudos. Šią jėgą žmonės vadina angelu 
sargu, gerąja fėja ar fėja krikštamote, saugančia juos nuo blogio. 
Puoselėjančiąsias žinutes Žmogus gali kaupti ir saugoti 
savo puoselėjančiajame tėvo ego ir panaudoti puoselėjant save — 
tai taip pat yra galingas teigiamų jausmų šaltinis. Tiesa, savęs 
puoselėjimas priklauso nuo aplinkinių ir, nepastiprintas išorinė- 


mis puoselėjančiosiomis žinutėmis, galiausiai praranda galią. 


Piktoji magija 
Viskas, kas buvo pasakyta apie gerąją, tinka ir piktajai ma- 
gijai, išskyrus tai, kad ji turi kitą tikslą ir šaltinį. Geroji ir pikto- 
ji magija skiriasi savo poveikiu recipientui. Jei Žmogus įgauna 
daugiau galios, tai geroji magija; jei žmogus galią praranda, vei- 


kia piktoji magija. 

Labai svarbu suvokti, kad piktieji burtai atribucijų forma 
pasitelkiami, anot burtininko, recipiento „gerovei“, tačiau iš tie- 
sų bet kokia atribucija, kad ir kokia gera ji atrodo ar skamba, gali 
turėti neigiamos įtakos. Pavyzdžiui, grožio atribucija gali būti 
žalinga „visuomenės idealą atitinkančiai“ moteriai, nes tai truk- 
do jai sudaryti įspūdį, jog ji protinga ar gali vadovauti. 

Ne tik piktieji burtai dažniausiai yra žalingi, tačiau ir kai ku- 
rie atrodantys geri kerai iš tiesų gali būti blogi, nes recipientas jų 
nepageidauja arba, nors ir pageidaujami, jie sumenkina jo galias. 

Galios naudojimas siekiant pakenkti žmonėms greičiau- 
siai turi du pagrindinius šaltinius. Vienas šaltinis yra neprite- 
klius. Kai egzistuoja toks nepriteklius, kad tam tikro ištekliaus 
yra mažiau, nei minimaliai reikia siekiant patenkinti visų situ- 
acijoje dalyvaujančių Žmonių poreikius, tuomet neišvengiamai 
daugiau galios turintys žmonės siekia panaudoti ją prieš kitus, 
norėdami gauti savo ištekliaus dalį. Prieš kitus naudojama galia 
gali būti šiurkšti fizinė jėga, kai vienas Žmogus nužudo kitą ir 
atima jo maistą ar žemę. Taip pat gali būti naudojama ir psichinė 
jėga, kai daugiau galios turintis žmogus sukuria tokią situaciją 
silpnesniajam, jog; šis atiduoda savo ištekliaus dalį nesipriešin- 
damas, taigi jo nebereikia spausti. Tai vadinama „gluminančia 
priespauda““ - situacija, kai žmonės leidžiasi engiami, nes jiems 
priimtinos engimą pateisinančios gudrybės. 

Antroji galios prieš kitus naudojimo priežastis yra tai, ką 
Fanita English“ taikliai pavadino „karšta bulve“. Taip siekiama 
apsiginti nuo vidinių ar išorinių kaltinimų menkavertiškumu. 
49 Steiner, Claude M. Radical Psychiatry. Leidinyje Going Crazy, redagavo Hendrik M. Ruiten- 
beek. New York: Bantam Books, 1972. 


7 English, Fanita. Episcript and the „Hot Potato Game. Transactional Analysis Bulletin, Vol. 8, 
1969 spalis, 77-82. 

Kitaip tariant, kai situacijoje Žmogus jaučiasi niekam tikęs arba 
per prastas, jis gali perduoti šį jausmą kitam Žmogui, kaip Žai- 
dime „karšta bulvė“. Įrodęs, kad kitas Žmogus irgi yra niekam 
tikęs, jis trumpam atsikrato savo menkavertiškumo jausmo. Taip 
pat Žmogus paprastai jaučiasi stipresnis, gyvybingesnis ir galin- 
gesnis žinodamas, kad gali kontroliuoti kitus ar daryti jiems įta- 
ką. Kitais žodžiais tariant, jei jis gali kitą žmogų priversti jaustis 
prasčiau už save, tuomet jaučiasi sąlygiškai gerai. 

Suprasti anksčiau aptartus piktosios magijos atvejus 1a- 
biausiai padeda į šeimą ateinančio vaiko situacija. Tarkim, vai- 
kas gimsta šeimoje, gyvenančioje prastos reputacijos kvartale. 
Šeimą sudaro motina, tėvas, senelis, taip pat du berniukai ir dvi 
mergaitės, kurių amžius atitinkamai 10, 8, 6 ir 4 metai. Visi jie 
gyvena trijų kambarių bute. Vienintelės šeimos pajamos —- gau- 
nama pašalpa, senelis yra alkoholikas, o du vyresnieji vaikai turi 
problemų su teisėsauga. Tuomet šeimoje gimsta jaunėlis vardu 
Ultimas. | 

Akivaizdu, jog šioje situacijoje nėra jokių pagrindinių fi- 
zinių patogumų. Nėra nei pakankamai erdvės, nei maisto, nei 
dėmesio, nei laiko, nei energijos pasirūpinti Ultimu. Visi šeimos 
nariai supranta, kad šis naujagimis sumažins jų erdvės, mais- 
to, energijos ir dėmesio dalį. Žinoma, kiekvienas naujagimis iš- 
gyvena tam tikrą laiko tarpą, kai jam suteikiama viskas, ko tik 
prireikia, tačiau ateina diena, paprastai sulaukus pirmojo gim- 
tadienio, kai nepriteklius pradeda veikti Ultimą. Situacija greitai 
pavirsta žvėriška, kiekvienas rūpinasi tik savimi. Prieš Ultimą 
bus panaudota tiek fizinė jėga, siekiant neleisti jam pasiimti rei- 
kalingų išteklių dalies, tiek psichologinė jėga, tokių Žinučių kaip 


/ / 


„tu esi kvailas“, „tu per daug judi“, „tu keli per daug triukšmo“, 

„eik iš čia“, „eik Žaisti greitkelyje“, „tu esi blogas berniukas“ ir 
t. t., forma, kurios sumenkina jo galias ir neleidžia pareikalauti 
to, kas jam teisėtai priklauso. Tai nepritekliaus burtų pavyzdys. 

Greta fizinio nepritekliaus, keliančio tiek fizinę, tiek psi- 
chologinę priespaudą, egzistuoja situacijos, kuriose šeimos su- 
augusieji pasižymi įvairių lygių menkavertiškumu. Pavyzdžiui, 
tėvas negali rasti padoraus darbo, todėl jaučiasi nevykėlis. Šįryt 
žmona pavadino jį „niekam tikusiu dykūnu“. Popietę, kai tėvas 
jaučia, jog turėtų eiti ieškoti darbo, žiūri televizorių, Ultimas 
mokyklines atostogas leidžia namuose, klausydamasis muzikos. 
Nevykėliu besijaučiantį tėvą, kuris gėdijasi savo elgesio, pra- 
deda erzinti sūnus, todėl pareikalauja, kad jis suplautų indus. 
Kai sūnus, sekdamas tėvo pavyzdžiu, atsisako, tėvas pavadina 
ji „niekam tikusiu tingiu dykūnu“. Tuo konkrečiu momentu jis 
perduoda „karštą bulvę“ sūnui ir jam trumpai palengvėja. Kitą 
kartą, kai motina, padengusi stalą, jaučiasi prasta aprūpintoja, 
nes pietums nėra nieko daugiau tik blynų, Ultimas sako: „Mama, 
mokykloje sužinojau, kad reikia valgyti mėsos bent kartą per 
dieną“. Motina piktai pasižiūri į vaiką ir taria: „Užsičiaupk, ber- 
niuk“. Taip vėl „karšta bulvė“, motinos menkavertiškumo jaus- 
mas, perduodamas sūnui. Motina pajunta trumpą išsilaisvinimą 
iš kaltės, kurį pakeičia teisuoliškas pasipiktinimas Ultimo aki- 
plėšiškumu. Ultimas jaučiasi taip, tarsi būtų padaręs kažką labai 
blogo. Jis palieka situaciją jausdamas kaltę ir savanaudiškumą. 
Visi šie jausmai tampa jo kiauliškojo tėvo ego dalimi ir gali ne- 
duoti ramybės visą likusį gyvenimą. 

Piktuosius kerus kiti vadina prakeikimais, vudu ar raupais. 
Burtų galia gali būti neišmatuojama, ypač jei visi grupės nariai 


atsisuka prieš vieną. Vudu mirtimi vadinami atvejai, kai žmogų 

nužudo visų kitų kaimo gyventojų „pikta akis“. Pamišimas, arba 
šizofrenija, yra mūsų „civilizuotas“ vudu mirties atitikmuo — 
psichinė žmogžudystė pasitelkus bendrus piktuosius kerus. 

Labai svarbu suvokti visišką vaiko bejėgiškumą susidūrus 
su piktojo burtininko prakeikimais. Skaudesniais atvejais na- 
mus, kuriuose vaiko ego (V, ar V,,) veikia kaip pseudotėvo ego, 
galima palyginti su koncentracijos stovykla, kurioje pora po sep- 
tyniasdešimt kilogramų sveriančių sargų fiziškai ir psichologiš- 
kai terorizuoja vos dvidešimt kilogramų sveriantį trimetį, vers- 
dami jį paklusti. Kai kurių hamartiniuose scenarijuose esančių 
draudimų griežtumo neįmanoma sumažinti. Tai bus aptariama 
vėliau skyriuje apie terapiją. 

Taigi scenarijus yra sprendimas, kurį jaunas asmuo priima 
pasirinkdamas arba savo poreikius bei lūkesčius, arba išorinių 
draudimų spaudimą, su kuriuo susiduria šeimoje. Scenarijaus 
matrica (5 schema) ypač naudinga norint įsivaizduoti skirtingas 
jėgas, kurios verčia vaiką priimti vieną ar kitą sprendimą. Dia- 
grama parodo, kad tėvai ar jų pakaitalai turi daugiausia įtakos 
vaikui priimant sprendimus, ypač ankstyvojoje vaikystėje, kai 
kiti žmonės negali tiesiogiai jo paveikti. Šis požiūris randa savo 
vietą kažkur tarp ekstremalaus sociologinio požiūrio, pagal kurį 
žmogaus elgesys laikomas vien tik kultūrinės įtakos rezultatu, 
ir požiūrio, kad vaiko elgesį lemia griežtos vidinės jėgos ir di- 


namika. 

V skyrius 


SPRENDIMAI 


Jei įgimti vaiko saugumo lūkesčiai vystymosi laikotarpiu nėra 
patenkinami, tikėtina, kad jis ar ji susikurs scenarijų. Vaikui at- 
rodo, tarsi svetimos jėgos neleidžia jam augti ir, jei jis nepasiduo- 
da šiam spaudimui, jo gyvenimas taps itin sunkus. Taip vaikas 
priverčiamas atsižadėti savo prigimtinės teisės. Jis tai daro pa- 
keisdamas savo norus bei lūkesčius taip, kad jie atitiktų esamą 
situaciją. Šis procesas yra kritinis scenarijų vystymosi taškas ir 
yra vadinamas sprendimu. 

Scenarijaus sprendimas priimamas tuomet, kai, pasitelkęs 
visus savo prisitaikymo sugebėjimus, jaunėlis pakeičia savo lū- 


kesčius ir pasistengia juos pritaikyti namų situacijai. 


Sprendimo priėmimo laikas 


Kiekvienas žmogus priima sprendimą skirtingo amžiaus. 
Normaliai besivystančio individo gyvenime toks svarbus spren- 
dimas, nustatantis jo ar jos identitetą bei siektinus tikslus, turėtų 
būti priimamas gana vėlai, nes tokiu būdu jis yra paremiamas 
platesnėmis žiniomis. Jei vaikas nesusiduria su jokiu iracionaliu 
išoriniu spaudimu, gyvenimo sprendimai bus priimti ne anks- 
čiau nei paauglystėje. 

Scenarijus yra prievartinio ir per ankstyvo sprendimo, pri- 
imto dėl spaudimo, rezultatas. Išorinis spaudimas verčia indi- 
vidą priimti sprendimą, kai jis dar nėra pasirengęs tinkamai to 


padaryti. 

Emocinių sutrikimų sunkumas gali būti matuojamas pagal 
piktybiškumą. Tiek šizofrenija, tiek depresinė psichozė, taip pat 
toks savęs žalojimas kaip alkoholizmas, laikomi trečiojo lygio, 
tragiškais, scenarijais. Jie yra paremti trečiojo lygmens draudi- 
mais ir itin anksti priimtais sprendimais. Vadinamieji neuro- 
tiniai sutrikimai ir paprasčiausias kasdienis nepasitenkinimas 
yra pirmojo ir antrojo lygio banalieji scenarijai“, paremti pirmojo 
bei antrojo lygmens draudimais ir (ar) atribucijomis. Jų sprendi- 
mai gali būti priimami net ir paauglystėje. 

Sprendimų kokybė ir perspektyvumas priklauso nuo ma- 
žojo profesoriaus tuo metu turimų įgūdžių. Šios ego būsenos 
logikos, suvokimo ir pažinimo lygmuo skiriasi nuo suaugusio 
asmens suaugusiojo ego būsenos. Be to, mažasis profesorius yra 
priverstas veikti neturėdamas pakankamai žinių, nes jo infor- 
macijos šaltiniai riboti. Kuo jaunesnis žmogus priima sprendi- 
mus, tuo labiau tikėtina, kad mažasis profesorius veikia pasitel- 
kęs ribotą informaciją bei netobulą logiką. 

Sprendimo priėmimas sumažina spaudimą bei padidina 
trumpalaikį pasitenkinimą. Pavyzdžiui, 100 psl. minėtas jau- 
nuolis prisiminė, kad jo motina labai jaudindavosi, kai jis, bū- 
damas mažas, žaisdavo su šiurkštesniais kaimynų vaikais. Jis 
taip pat pastebėjo, kad šiurkštesnių vaikų elgesio imitavimas 
sukeldavo didelį motinos nepasitenkinimą. Joks berniukiškas 
elgesys, primenantis tėvo veiksmus, nesulaukė motinos para- 
mos, nes būtent dėl tėvo kaltės motina nemėgo vyriškumo ir 
galios demonstravimo. Jis troško pritapti prie berniukų, tačiau 


šis noras susilaukė tokio didelio pasipriešinimo ir spaudimo, 


+ Esu skolingas padėką Kathy Dusay už sąvokos „banalieji“ pasiūlymą, kuri puikiai apibū- 
dina kasdienius, paprasčiausius scenarijus. 

jog jis prisiminė savaitės dieną ir metus, kai nusprendė tapti 
„geru mamytės berniuku“, mat šis sprendimas akivaizdžiai pa- 
lengvino jo gyvenimą. Trisdešimt penkerių jis pradėjo lankytis 
terapijos seansuose ir tuo metu išties buvo švariai apsirengęs, 
tvarkingas, mandagus, dėmesingas ir pagarbus — tikras geras 
mamytės berniukas. Nelaimei, prieš dvidešimt metų priimti 
sprendimai siekiant prisitaikyti dabar buvo visiškai pasenę ir 
kėlė didelį diskomfortą. Sprendimai turėjo įtakos seksualiniam 
jo gyvenimui - šis gyvenimo aspektas buvo, jei galima taip va- 
dinti, nuasmenintas, jame dominavo vujarizmas ir masturba- 
cija. Taip jis prisitaikė prie motinos spaudimo būti geru, tyliu, 
mažu berniuku. Sprendimai taip pat veikė ir jo požiūrį į darbą, 
nes bet kokią veiklą jis laikė nenorimu pritarimu motinos reika- 
lavimams. Visa tai lėmė vaikišką požiūrį į bet kokias pastangas, 
kuris visuomet buvo varžomas su kartėliu sumišusio privers- 
tinio sutikimo. Kartėlis kilo dėl to, kad, nors jis ir nusprendė 
būti geru mamos sūneliu, šis sprendimas buvo paremtas dideliu 
pykčiu ir apmaudu. | 

Reikėtų pažymėti, jog, tai, ką psichoanalitikai vadina trau- 
mine neuroze - neuroze, kylančia dėl traumuojančių įvykių, — 
yra situacijos, kai verčiantis vaiką priimti sprendimą spaudimas 
yra staigus ir netikėtas, o ne trunkantis ilgą laiko tarpą. Šiuo 
atveju pagrindinė scenarijaus dalis taip pat yra sprendimas, ta- 
čiau jis priimamas dėl ypač nemalonios situacijos, o ne dėl ilga- 
laikio, nesilpstančio spaudimo. 

Labai svarbus, nuo mažų dienų verčiantis vaikus priim- 
ti per ankstyvus scenarijų sprendimus, draudimų ir atribucijų 
derinys yra su lytimi susijusio programavimo dalis, vadinama 


lyties vaidmenimis. Remiantis jais mergaitės ir berniukai yra 

skiriami į dvi žmonių stovyklas, kuriose tikimasi skirtingo el- 
gesio tam tikrose ypač svarbiose dimensijose. Lyties vaidmenų 
scenarijai, mano manymu, gali būti itin žalingi, piktybiniai ir 
turintys ilgalaikių pasekmių, kurie bus aptarti vėliau, skyriuje 
apie banaliuosius vyrų ir moterų scenarijus. 

Geri scenarijai, arba gyvenimo planai, pasižymintys soci- 
aliai priimtinomis savybėmis (pavyzdžiui, kankinio, didvyrio, 
inžinieriaus, gydytojo, politiko, dvasininko) taip pat gali būti 
nebrandžių ir priverstinių sprendimų rezultatas. Tokių scenarijų 
pasekmės iš esmės yra teigiamos, tačiau sprendimai dažnai pri- 
imti neturint reikalingos informacijos bei savarankiškumo. 

Leidžiantys asmenybei sveikai vystytis sprendimai turi 
būti priimti savarankiškai ir laiku. Taigi tinkamo ir scenarijumi 
nesekančio ego formavimosi metu sprendimas priimamas tuo- 
met, kai turima pakankamai reikalingos informacijos, savaran- 


kiškumo ir nesusiduriama su išoriniu spaudimu. 


Sprendimo forma 


Poziciją, kurioje vaikas ateina į pasaulį, Erikas Eriksonas“? 
vadino baziniu pasitikėjimu. Anot jo, bazinis pasitikėjimas atsiranda 
situacijoje, kai kūdikis jaučia abipusę vienybę ir harmoniją su pa- 
sauliu. Tai akivaizdžiausia, kai motina ir vaikas bendrauja pačiu 
elementariausiu būdu, pavyzdžiui, maitinant krūtimi. Dar svar- 
besnis abipusis motinos ir vaiko ryšys vaikui dar esant gimdoje. 

Transakcinėje analizėje šis bazinio pasitikėjimo jausmas 
gali būti palygintas su pirmąja iš keturių galimų egzistencinių 


žmogaus pozicijų. Sios pozicijos yra: „Aš sveikas, tu sveikas“, 


9 Erikson, Erik HR. Identity: Youth and Crisis. New York: W. W. Norton, 1968. 

„Aš nesveikas, tu sveikas“, „Aš sveikas, tu nesveikas“ ir „Aš ne- 
sveikas, tu nesveikas.“ 

Pirminės „Aš sveikas, tu sveikas“ pozicijos šaknys slypi 
biologiniame motinos ir vaiko ryšyje, kuris lemia besąlygišką 
motinos atsaką į vaiko poreikius. Norint suprasti šį reiškinį, už- 
tenka įsivaizduoti katę ir jos mažylius maitinimo metu. Išgirdu- 
si alkano kačiuko miauksėjimą, motina katė tuoj pat susiranda 
savo mažylį ir stengiasi pradėti jį žindyti. Tai galima interpre- 
tuoti kaip motiniško instinkto išraišką arba automatinio, stimu- 
lo sukelto elgesio modelį: nemalonus kačiuko kniaukimas ska- 
tina motiną katę žindyti savo mažylį, nes taip ji gali sustabdyti 
nėmalonų stimulą. Šiuo pavyzdžiu noriu pabrėžti egzistuojantį 
biologinės kilmės motinos atsaką į alkano vaiko verksmą ir tai, 
kad ši universali biologinė reakcija beveik užtikrina pirminį abi- 
pusį ryšį, kuris, kalbant apie žmones, sukuria bazinį pasitikėji- 
mą, arba „Aš sveikas, tu sveikas“ poziciją. 

Ši bazinio pasitikėjimo „Aš sveikas, tu sveikas“ pozici- 
ja išskiria vadinamąją „princo“ ar „princesės“ poziciją, kurios 
vaikai linkę laikytis*?. Vaikai šios pozicijos išsižada ir pakeičia 
ją „Aš nesveikas“, „Tu nesveikas“ arba abiem tik tuo atveju, jei 
pirminis abipusis ryšys nutraukiamas ir atimama apsauga, kuri 
prieš tai buvo suteikiama besąlygiškai (dar gimdoje). Nesaugu- 
mas dėl negarantuotos sąlyginės apsaugos verčia vaiką manyti, 
kad kažkas negerai jam, motinai arba abiem. Nereikia nė sakyti, 
kad šis sprendimas priimamas išties sunkiai. Tam, kad princas 
įsitikintų, jog iš tikrųjų jis yra varlė“', turi egzistuoti nemažas 
5 Transakcinėje analizėje vaikai laikomi princais ir princesėmis tol, kol tėvai paverčia juos 
varlėmis. 


>" Skaitytojas veikiausiai pastebės, kad šis požiūris („Aš sveikas, tu sveikas“) prieštarauja Harriso 
požiūriui, teigiančiam, kad pirminė universali žmogaus pozicija yra „Aš nesveikas, tu nesveikas“. 

išorinis spaudimas. Svarbu pabrėžti skirtumą tarp vis dar ge- 
rai besijaučiančio vaiko, nors ir jį supančios aplinkybės sukelia 
nepatogumų, ir mažylio, kuris prie aplinkos diskomforto prisi- 
taiko nuspręsdamas, kad jam kažkas negerai, ir šis sprendimas 
padeda jam jaustis geriau. Tokioje situacijoje atrodo, kad vaikas 
gali pasirinkti išlikti nemaloniai besijaučiančiu princu arba tapti 
patogiai besijaučiančia varle. 

Tapimas varle reikalauja ne tik pakeisti poziciją iš „Aš svei- 
kas“ į „Aš nesveikas“, bet ir sukurti sąmoningą konkretų varlės, 


kuria tampama, įvaizdį. 


Varlės, princai ir princesės 


Scenarijus verčia individą elgtis taip, tarsi jis būtų kitas 
žmogus. Tai kur kas daugiau nei vien paprasčiausias vaidinimas 
ar išorės kaukė. Negalintis suprasti išorinio spaudimo reikšmės 
mažylis savo sprendimą turi paversti sąmoningai suprantamu 
modeliu. Šis modelis paprastai paremtas išgalvoto ar mitologi- 
nio asmens paveikslu, komiksų, filmų, televizijos ar net realaus 
herojaus įvaizdžiu. Mitinis personažas įkūnija dilemos, į kurią 
patenka vaikas, sprendimą. Pavyzdžiui, vienas vyras vardu Sal- 
vadoras sąmoningai galvojo, kad jis yra Jėzus Kristus, ir prisi- 
minė, jog vaikystėje tėvai apkaltino jį nužudžius savo jaunesnįjį 
brolį. Tokių kaltinimų priežastys liko neaiškios, kaip ir tai, ar 
jie juokavo, ar kalbėjo rimtai. Bet kuriuo atveju, dar būdamas 
vaikas, Salvadoras mėgino suprasti šiuos kaltinimus. Augdamas 
krikščioniškoje šeimoje jis mokėjo katekizmo pagrindus, todėl 
nusprendė, kad yra visai kaip Jėzus Kristus ir kad išpirks įgimtą 


nuodėmę kaip Jėzus, gyvendamas tyrą gyvenimą. Taigi Salva- 

doras sukūrė savo scenarijų, remdamasis Jėzaus Kristaus gy- 
venimu. Tai puikus pavyzdys, kaip, pasitelkdami visiems gerai 
žinomus mitus ar pasakas, situaciją namuose vaikai paverčia su- 
prantama. Salvadoras sąmoningai išlaikė Jėzaus Kristaus asme- 
nybę visą gyvenimą ir prisipažino, kad kartais mąsto apie savo 
į Kristaus panašų identitetą net tris ar keturis kartus per dieną. 
Pavyzdžiui, kai kartą jis prašė nakvynės draugo namuose iš šis 
atsakė, jis pagalvojo: „Šiuose namuose man nėra vietos“. Kitą 
kartą, ypač nesėkmingu gyvenimo laikotarpiu, jis stipriai susi- 
žeidė kaktą, ir virš antakių ištryško kraujas. Salvadoras tuojau 
pat sukūrė erškėčių vainiko viziją. Tai taip pat buvo sąmoninga 
identifikacija. Epizodai, kurių metu mitinio scenarijaus veikėjo 
asmenybė tampa sąmoningai suvokiamu identitetu, yra dažnas 
scenarijų fenomenas. 

Imitacijai pasirinktas veikėjas gali būti tiek stilizuotas, vi- 
siškai išgalvotas personažas, tiek realus žmogus. Kitas vyras 
vardų Džunijoras savo mitiniu herojumi pasirinko tėvą, kuris 
mirė, kai berniukui buvo septyneri. Džunijoras jį pažinojo tiek iš 
blankių savo prisiminimų, tiek iš liūdnų ir kartu malonių moti- 
nos pasakojimų. Tuo tarpu mitiniu dar vieno žmogaus - Nieto — 
personažu tapo komiksų veikėjas Kapitonas Nepaprastasis, apie 
kurį skaitė būdamas dvylikos. Stengdamasis elgtis taip, kaip 
įsivaizdavo besielgiantį savo tėvą, Džunijoras rengėsi ir atrodė 
kaip tikras žmogus iš kūno ir kraujo. Tuo tarpu Nieto išvaizda 
buvo itin nereali, beveik primenanti robotą. 

Pasirinktas mitinis herojus taip pat gali skirtis savo sudė- 
tingumu. Pavyzdžiui, kai Salvadoras savo mitiniu personažu 
pasirinko Jėzų Kristų, tuo metu jo turimas Jėzaus paveikslas 


buvo gana detalus. Supratimą apie Jėzaus Kristaus asmenybę jis 

įgijo skaitydamas katekizmą ir Bibliją, tačiau jo sukurtos detalės, 
išplėtojusios Jėzaus paveikslą, labai skyrėsi nuo to, ko aplinki- 
niai galėjo tikėtis. Tarkim, būdamas vaikas jis nusprendė, kad 
„Jėzus buvo užmezgęs romaną su Marija Magdaliete“ ir kad iš 
esmės jis buvo ne skaistuolis, o seksualiai aktyvus gelbėtojas, 
užmegzdavęs santykius su bėdų ištiktomis moterimis ir siekęs 
jomis rūpintis ir jas saugoti. Šis konkretus Salvadoro mitinio vei- 
kėjo suvokimas vėliau virto veiksmais, todėl jis gyveno aktyvų 
seksualinį gyvenimą su moterimis, kurioms reikėjo jo globos. 

O, pavyzdžiui, Bruto mitinis veikėjas buvo paremtas pa- 
veikslu „Žmogus su kauptuku“, vaizduojančiu didžiulės naštos 
spaudžiamą, beveik į žmogų nepanašų vyrą. Todėl Brutas sun- 
kiai dirbo niekada neprieštaraudamas ir nemėgindamas maiš- 
tauti. 

Reikėtų paminėti, kad, rinkdamiesi mitinį veikėją, vaikai 
jo paveikslą visuomet papildo išgalvotomis detalėmis ir pritaiko 
ji prie specifinių savo aplinkybių, norų bei informacijos. Dėl šios 
priežasties nustatant scenarijų svarbu mokėti atskirti asmeninę 
herojaus interpretaciją, kurią jis ar ji pritaikė sau, nuo gerai žino- 
mos, populiariosios versijos. 

Tėvus dažnai šokiruoja vaikų scenarijumi paremtas elge- 
sys, ir jiems sunku suprasti savo vaidmenį. Tėvai trokšta, kad 
vaikai paklustų ir elgtųsi taip, kaip nurodyta, tačiau mėgindami 
laikytis draudimų vaikai savaip juos detalizuoja, ir galiausiai 
tėvai lieka pritrenkti. Klasikinis pavyzdys yra aštuoniolikmečio 
vaikino Badžio atvejis. Badis nusprendė, kad jis nieko iš nieko 
neims. Šis sprendimas pavirto tokiu dideliu jautrumu ir smur- 
tiniais atsakais reaguojant į tėvų spaudimą, jog, priverstas per- 


žengti savo ribas, jis tiesiog nekontroliuojamai pašėldavo. Sie 

siautėjimo protrūkiai buvo tokie ekstremalūs, jog tėvams nuo 
keturiolikos metų jį tekdavo hospitalizuoti ar kitaip izoliuoti. 
Badis prisimena, kaip būdamas šešerių vijosi vyresniąją savo se- 
serį, rankoje laikydamas mėsininko peilį. Motina jį piktai suba- 
rė: „Badi, tu esi per mažas vaikytis savo seserį su peiliu rankoje!“ 
Šioje situacijoje akivaizdu, kad jei motina tokį elgesį būtų laikiusi 
padoriu aštuoniolikmečiui, būtų surikusi „Niekše!“, o Badis, ne 
pagal metus subrendęs jaunuolis, taip pasielgė būdamas šešerių. 
Panašiai ir seksualinį potraukį savo dukteriai jaučiantis vyras 
skatina ją seksualiai rengtis bei elgtis ir tuomet mėto jai seksuali- 
nes užuominas. Kai jis pagaliau susivokia, kad trylikametė duk- 
tė laukiasi kūdikio, jam itin sunku pripažinti, kad ji tiesiog vyk- 
dė jo nurodymus, tik truputį juos pakeisdama. Ta pati situacija 
dažna alkoholikų ir nuo kitų medžiagų priklausančių Žmonių 
atvejais, kai jie pasakoja apie tėvų nerimą sužinojus, kad jų vai- 
kai tapo alkoholikais ar narkomanais po ilgų metų, per kuriuos 
tėvai skatino vartoti įvairias medžiagas kaip vaistą nuo streso, 


mėgino pateisinti savo bei kitų Žmonių piktnaudžiavimą. 


VI skyrius 


TRANSAKCINĖ SCENARIJŲ ANALIZĖ 


Scenarijus pradeda tirti vis daugiau specialistų. Kiekvienas (ar 
kiekviena grupė) pabrėžia skirtingus aspektus. 

Aš ketinu tęsti savo tyrimą būdu, kurį vadinu „transakcine 
gyvenimo scenarijų analize“, norėdamas pabrėžti, kad dėmesio 
centre atsiduria transakcijos. Tai turėtų išskirti mano požiūrį iš 
kitų bei atskirti jį nuo struktūrinės scenarijų analizės, kuri, mano 
manymu, artimesnė psichoanalizei. 

Paskutiniu metu apie struktūrinę scenarijų analizę buvo 
rašoma labai daug. Ši tyrimų kryptis susitelkė ties scenarijų 
matricos detalėmis, gilinosi į draudimų šaltinius ir turinį; šiais 
klausimais besidomintys skaitytojai gali rasti daugybę straips- 
nių paskutinių trejų metų „Transakcinės analizės žurnalo“ 
(Transactional Analysis Journal) numeriuose. 

Mano susidomėjimas scenarijų teorija kilo iš troškimo pa- 
dėti Žmonėms tapti savarankiškiems ir nepriklausomiems nuo 
žalingo tėvų bei visuomenės programavimo. Esu įsitikinęs, kad 
scenarijų analizės tikslas - suteikti informacijos ir pasiūlyti po- 
kyčių įgyvendinimo strategiją. Todėl manau, kad itin detalūs ty- 
rimai istoriniu bei struktūriniu scenarijų aspektais yra ne kas 
kita, kaip atitraukimas nuo šios užduoties. Tam tikras struktūri- 
nės informacijos kiekis reikalingas siekiant veiksmingai išspręs- 
ti problemas. Šios žinios taip pat turi estetinės vertės, nes padeda 
paprastai paaiškinti praeities ir dabarties įvykius. Tačiau manau, 
kad svarbiausi transakcinės scenarijų analizės faktai yra „čia ir 


dabar“ vykstančios transakcijos. 

Taigi mane labiau domina atsakymas į klausimą „Ką tu 
gali padaryti dabar, siekdamas išsilaisvinti iš sprendimo nieka- 
da niekuo nepasitikėti?“, o ne tokie dalykai kaip „Tavo sprendi- 
mą niekuo nepasitikėti lėmė motinos ar tėvo draudimas?“ arba 
„Draudimą nustatė tėvo ar motinos T, T, V. ar V.?“ 

Struktūrinės scenarijų analizės dėka scenarijaus matricoje 
daugėja ego būsenų padalinių (iki šiol daugiausia išskirta 28). 
Tuo tarpu transakcinė scenarijų analizė leidžia sukurti daugiau 
technikų, kurias terapeutai problemų sprendimo grupėse gali 
naudoti susitarimu paremtai transakcinei analizei. Struktūriškai 
scenarijų galima analizuoti individualios psichoterapijos seansų 
mėtu, tuo tarpu transakcinė scenarijų analizė veiksmingiausia 
terapijos grupėse, nes ji paremta tarp žmonių vykstančių tran- 


sakcijų nagrinėjimu. 


Trys pagrindiniai gyvenimo scenarijai 


Norint sukurti pokyčių įgyvendinimo strategiją, svarbu ne 
tik susipažinti su scenarijų sudarančiais komponentais, bet ir iš- 
tirti Žmogaus scenarijų kur kas platesniais aspektais. 

Yra trys esminiai būdai, kuriais savarankiškas Žmogaus gy- 
venimas gali būti suardytas ir paverstas scenarijumi. Apžvelgęs 
daugybę mano dėmesį patraukusių laimės neatnešančių gyveni- 
mo stilių ir ištyręs jų ekstremalumus supratau, kad žmonės gali 
pasiduoti į savižudybę vedančiai depresijai, išprotėti arba tapti 
priklausomi nuo vienų ar kitų medžiagų. Depresija, beprotybė 
ir priklausomybės yra trys pagrindiniai gyvenimo trikdžiai, o 
juos atitinkančius scenarijus aš vadinu Scenarijumi be meilės, 


Scenarijumi be proto ir Scenarijumi be džiaugsmo. 

Depresija, arba Scenarijus be meilės 

Daugelis amerikiečių nesėkmingai nepailsdami ieško lai- 
mingų, meile pagrįstų santykių. Šis sunkumas dažniau turi 
įtakos moterims nei vyrams. Taip veikiausiai yra todėl, kad jos 
jautresnės meilės poreikio atžvilgiu ir prasčiau prisitaiko prie 
gyvenimo be meilės. Adekvataus dėmesio trūkumas, kuris le- 
mia chronišką prisilietimų alkį bei įvairius depresijos laipsnius 
ir gali pasibaigti savižudybe arba ekstremaliausia depresijos for- 
ma - katatonija, - sudaro vieną ilgą žmonių kančios giją. Scena- 
rijus be meilės paremtas ekonomiškais prisilietimais - tam tikrų 
ankstyvojoje vaikystėje nustatytų draudimų rinkiniu, kuris re- 
guliuoja vaikų gebėjimą sulaukti dėmesio. Šie draudimai labai 
suluošina normalias augančio vaiko tendencijas ir gebėjimus 
gauti prisilietimų. Pasekmės - įvairūs depresijos laipsniai, ku- 
riuos lydi jausmai, jog žmogus yra nemylimas ir (arba) jo neįma- 


noma mylėti. 


Beprotybė, arba Scenarijus be proto 

Kita didelė Žmonių dalis gyvena jausdami neišnykstančią 
baimę, jog jie eina iš proto, ir, remiantis statistiniais duomeni- 
mis, 1 proc. šių žmonių iš tiesų yra hospitalizuojami. Kiekviena- 
me šalies mieste yra bent viena ar daugiau lengvai pasiekiamų 
psichinės sveikatos klinikų: Yps:lanti An Arbore, Bellevue Niujor- 
ke, Napa ir Agnew San Francisko įlankos teritorijoje, La Castaneda 
Meksike. Daugelis puikiai žino, kur jų regione yra „pamišėlių 
namai“, į kuriuos jie būtų išsiunčiami, jei išprotėtų. Išties be galo 
daug Žmonių jaučia beprotybės baimę. 

Pamišimas yra ekstremaliausia Scenarijaus be proto išraiš- 


ka. Proto netekimas, nesugebėjimas susidoroti su pasauliu ar 

jausmas, kad Žmogus nekontroliuoja savo gyvenimo, liaudiškai 
vadinami valios neturėjimu, tingumu, nežinojimu, ko nori, kvai- 
lumu ar pamišimu. Tai paremta vaikystėje nustatytais draudi- 
mais, griaunančiais vaiko gebėjimą mąstyti ir suprasti pasaulį. 
Scenarijaus be proto pagrindą sudaro mokymas nesinaudoti su- 
augusiojo ego ankstyvame amžiuje, o kertinis jo akmuo - nuolai- 


dy transakcijos. 


Priklausomybės, arba Scenarijus be džiaugsmo 

Daugelis amerikiečių vienaip ar kitaip yra priklausomi nuo 
narkotikų. Kalbu ne vien apie matomas, akivaizdžiai žalingas 
priklausomybes, tokias kaip alkoholizmas ar priklausomybė 
nuo heroino, bet ir apie mažiau akivaizdžią bei kur kas dažnesnę 
priklausomybę nuo narkotikų, sukeliančių trokštamus kūniškus 
jausmus. Norėdami jaustis gerai, žmonės geria kavą, aspiriną, 
rūko cigaretes, vartoja barbitūratus, raminamuosius, -amfeta- 
miną bei nereceptinius vaistus. Nuo pat mažų dienų vaikams 
draudžiama tyrinėti savo kūną ir sužinoti, kas padeda pasijusti 
geriau, o kas pablogina būklę. 

Jei Žmogui pradeda skaudėti galvą, paprastai jis klausia sa- 
vęs ne „Kodėl man skauda galvą? Kur aš susižeidžiau ar kokia 
situacija sukėlė galvos skausmą?“, o „Kur yra aspirinas?“ Tai pa- 
grindinis bet kokių medžiagų vartojimo modelis. Žmonės nesi- 
stengia mąstyti, kodėl jiems norisi išgerti grįžus iš darbo, kodėl 
jie turi išgerti tabletę norėdami užmigti ar kodėl jiems reikalin- 
ga kita, padedanti nubusti. Jei jie to paklaustų savęs ir išlaikytų 
glaudų ryšį su savo kūnu, nesunkiai rastų atsakymus. Tačiau 
nuo pat ankstyvojo amžiaus vaikai mokomi nekreipti dėmesio 


į savo kūno siunčiamas žinutes bei pojūčius, nesvarbu, malonūs 

jie ar ne. Nemalonūs kūno pojūčiai malšinami medikamentais 
arba, jei galintys padėti vaistai yra neprieinami, pasyviai tole- 
ruojami. Žmonės nesimėgauja net maloniais kūno pojūčiais, o 
vaikai patiria nuolatinį spaudimą, neleidžiantį jiems būti paki- 
lios nuotaikos, džiaugtis kūniškais potyriais ir atitraukiantį nuo 
kūniškų jausmų, malonumų ar skausmo. Dėl to daugelis žmonių 
praranda ryšį su kūniškais pojūčiais, jų kūnai tampa atskiru vie- 
netu, jie nebegali bendrauti su savo fiziniu „aš“ ir taip tampa 
nelaimingi. 

Žmones gali kankinti vienokie ar kitokie skausmai, ta- 
čiau nepalaikydami ryšio su savo kūnu jie jų tarsi ir nejaučia. 
Jiems taip pat neprieinami ir malonūs potyriai, kuriuos kūnas 
galėtų suteikti. Ekstremali tokio kūno susvetimėjimo forma yra 
priklausomybė nuo įvairių medžiagų, o lengvesnių to išraiškų 
atveju Žmonės, ypač vyrai (nors ir nemaža dalis moterų), papras- 
čiausiai praranda ryšį su savo tiek teigiamais, tiek neigiamais 
jausmais. Jie nesugeba mylėti, nejaučia ekstazės, nemoka verkti 
ar nekęsti ir iš esmės gyvena savo galvose, visiškai atsiskyrę nuo 
likusio kūno. Galva laikoma centru, skirstomuoju skydu, kom- 
piuteriu, vadovaujančiu kūnui, kuris tėra darbui ar tam tikroms 
funkcijoms atlikti sukurta mašina. Jausmai, nesvarbu, geri ar 


blogi, laikomi tinkamo funkcionavimo kliūtimis. 


Kaip jau minėjau, šių trijų gyvenimo scenarijų — be meilės, 
be proto ir be džiaugsmo - kraštutiniai atvejai yra visa apimanti 
depresija ir katatonija, pamišimas ir priklausomybė nuo vienų 
ar kitų medžiagų. Tačiau kur kas dažniau kasdieniame gyve- 
nime pasitaiko tokių drastiškų scenarijų pasekmių, pavyzdžiui, 


bėgama nuo vienų nesėkmingų romantiškų santykių prie kitų, 

galiausiai nusprendžiama likti „senmerge“ ar „senberniu“ arba 
sustabarėjama, jausmai visiškai užgožiami ir tampama nuo ka- 
vos ir cigarečių priklausomu, daug geriančiu, nelaimingu žmo- 
gumi arba nuolat išgyvenamos krizės dėl nesugebėjimo išspręsti 
kasdienių problemų. Šios banalios trijų scenarijų apraiškos gali 
būti sumišusios, kitaip tariant, žmogų gali veikti Scenarijus be 
meilės ir Scenarijus be džiaugsmo arba Scenarijus be meilės ir 
Scenarijus be proto arba visi trys. 

Kiekvienas iš šių slogių scenarijų paremtas itin specifi- 
niais draudimais bei atribucijomis, kurias tėvai nustato vai- 
kams, ir kiekvienas iš šių scenarijų gali būti labai veiksmingai 
nagrinėjamas ir galiausiai jo atsisakoma grupinės terapijos si- 
tuacijose. 

Apskritai kiekvieną žmogų daugiau ar mažiau veikia visi 
trys scenarijai, nors galbūt tik vienas iš jų bus akivaizdžiai ma- 
tomas ar išgyvenamas. Žmonės gali nugalėti vaikystės draudi- 
mus, atribucijas ir sprendimus, turinčius įtakos jų sugebėjimams 
mylėti, išgyventi kūniškus potyrius bei kontroliuoti pasaulį, ir 


išsilaisvinti iš slogių scenarijų. 


Diagnozė transakcinėje analizėje 


Sąvoka „diagnozė“, reiškianti gebėjimą atskirti dvi situ- 
acijas vieną nuo kitos, labai svarbi norintiems išspręsti kilusią 
problemą ar pataisyti netrokštamą situaciją. Medicinoje ypač 
svarbus gebėjimas nustatyti ligą ir skirti specifinį, negalavimą 
sukeliantį procesą paveikiantį gydymą. Tačiau terminą „diagno- 
zė“ vartoja ne vien gydytojai. Automobilių mechanikai vartoja 


terminą „diagnostika“, norėdami išsiaiškinti, kurią automobi- 

lio detalę reikia keisti ar taisyti. Psichologai šią sąvoką sieja su 
psichologiniais testais, padedančiais diagnozuoti emocinius ar 
psichinius sutrikimus. Šioje knygoje „diagnozės“ sąvoką sieju su 
scenarijų identifikavimu. 

Leiskite pabrėžti, kad aš griežtai nepritariu tam, kaip psi- 
chinės sveikatos specialistai diagnozuoja „psichopatologijas“. 

Esu įsitikinęs, kad viena yra apžiūrėti automobilį ir, atlikus 
tam tikrus bandymus, nuspręsti, kad reikia keisti žvakes, o ne 
remontuoti karbiuratorių. Šis procesas taip ir turėtų vykti, nes 
automobilis negali atsakyti į jam pateikiamus klausimus, taigi 
vienintelis būdas sužinoti, ar buvome teisūs, yra pakeisti žvakes 
ir stebėti, ar gedimas išnyko. Automobilių diagnozę atliekantis 
specialistas veikiausiai pagerintų savo sugebėjimus nustatyti 
gedimą, jei kitas toks pat kvalifikuotas mechanikas atliktų ne- 
priklausomą diagnostiką ir padarytų savo išvadas. Dvi, tris ar 
keturias tokias nepriklausomas išvadas galima palyginti ir, jei 
didžioji dalis sutaria dėl gedimo, yra didelė tikimybė, jog pra- 
dinė apžiūra ir išvada buvo teisingos. Nepaisant to, specialistų, 
sutikusių, kad reikia keisti automobilio žvakes, išvados bus pri- 
pažintos teisingomis tik tuo atveju, jei atlikus remonto darbus 
gedimas išnyks. Panašus procesas vyksta ir gydytojams sten- 
giantis diagnozuoti fizinį negalavimą. 

Mano nuomone, psichologai ir psichiatrai nusipelno būti 
labiausiai smerkiami dėl netinkamai naudojamo diagnozavimo 
proceso: psichologinių testų atveju mokslinėje literatūroje, ku- 
rioje aptariamos tokio pobūdžio priemonės, beveik vienareikš- 
miškai pripažįstama, jog, naudodami populiariausius — projek- 
cinius — testus, skirtingi specialistai paprastai padaro skirtingas 


išvadas. Šie testai nėra labai patikimi, todėl jų negalima laikyti 

naudingomis terapijos gairėmis*. Tačiau net ir tuo atveju, jei 
keturi specialistai sutartų dėl diagnozės, jie niekada nepriimtų 
bendro sprendimo dėl terapijos strategijos. 

Žinodami, kad psichologinių testų rezultatai linkę skirtis, 
specialistai tendencingai nesivargina lyginti savo išvadų su kitų 
profesionalų; veikiausiai tai sudarytų per daug keblumų. Mano 
patirtis parodė, kad du specialistai, kalbėdami apie tą patį atve- 
ji, vengia konfrontuoti ir verčiau yra linkę užglostyti savo nuo- 
monių skirtumus. Daugeliu atžvilgiu diagnostiką atliekantys 
profesionalai elgiasi panašiai kaip ir politikai - savo nuomonių 
skirtumus priima labai rimtai ir atvirai tą parodo, tačiau visuo- 
met yra pasirengę paspausti vienas kitam rankas dūmų pilname 
kambaryje. 

Kad ir kaip būtų, aš nepritariu psichologinei bei psichiatri- 
nei diagnozei dėl to, kad specialistai visiškai ignoruoja tiriamo 
asmens nuomonę ir požiūrį. Labai mažai tikėtina, kad nuspren- 
dęs, jog Žmogus kenčia dėl „disociatyvaus tipo isterinės neuro- 
zės“ ar dėl „šizoafektinio tipo šizofrenijos, kurią lydi depresija“, 
specialistas paklaus individo, ką jis mano apie šią diagnozę. Tie- 
są sakant, diagnozės tikslingai slepiamos nuo klientų; kai ku- 
riuose specialistų bendruomenėse klientui atskleista diagnozė 
netgi laikoma darbo etikos pažeidimu. Tai pateisinama raciona- 
lizacijomis, neva pacientai tinkamai nesupranta savo diagnozės 
ir ji juos labai nuliūdina. Aš manau, kad toks pateisinimas teisin- 
gas, nes daugelis žmonių išties nesupranta daugelio diagnozių 
(aš ir pats jų gerai nesuprantu net ir po ilgų studijų bei prakti- 
> Bet kokių empirinių testų rezultatai (palyginti su projekcinių testų) paprastai nepriklauso 
nuo to, kas juos atlieka, nes jie yra mechaniniai ir neatsižvelgia į žmogiškąjį faktorių. Tačiau 


dažnai skirtingi testai, net ir tiriantys tą patį aspektą, nesutinka tarpusavyje, 0 net jei ir priei- 
nama prie bendros išvados, testai nesiūlo jokių specifinių gydymo būdų. 

kos metų). Dar daugiau, šios diagnozės skamba itin įžeidžiamai 
(kaip jums patiktų būti vadinamiems pasyviai agresyviais ar 
nevisavertėmis asmenybėmis?), dažnai kelia daug žalos dėl to, 
kad prikimba kartą nustatytos, todėl manau, kad jos pagrįstai 
nuliūdina daugelį klientų. 

Kai kurias diagnozes aš laikau tokiomis įžeidžiančiomis, 
jog, jei būtų nustatytos man ar artimam žmogui, imčiau gintis 
taip pat, kaip pavadintas ne tokiu įmantriu, tačiau užgaunančiu 
žodžiu, pavyzdžiui, „idiotas“ ar „žioplys“. Dažnai kartoju, kad, 
jei kas nors mano draugą ar draugę pavadintų šizofreniku (-e), 
turėtų reikalų su manimi. Ši situacija niekuo nesiskirtų nuo tos, 
kai mano draugas ar draugė būtų įžeisti ir aš reikalaučiau atsi- 
imti žodžius bei atsiprašyti. 

Transakcinės analizės, kaip ir bet kurios kitos srities, dia- 
gnozės gali būti tokios pat nemalonios ir užgaunančios. Išvada, 
kad žmogus gyvena pagal tragišką nevykėlio scenarijų, paremtą 
jo piktosios pamotės draudimu mąstyti ir nuolat pastiprinamą 
žaidimu „Kvailys“, skamba ne ką geriau nei diagnozė „chroniška 
nediferencijuota šizofrenija“. 

Transakcinės analizės scenarijaus diagnozės pamokomoji 
galia, humaniškumas ir pagalba priklauso nuo to, kaip prie jos 
prieinama ir kaip ji pateikiama klientui. 

Transakcinės scenarijų analizės diagnozė, pavyzdžiui, 
scenarijaus tipas, draudimai, atribucijos, sprendimo priėmimo 
laikas ar somatinis komponentas, nustatomi remiantis iš keleto 
skirtingų šaltinių surinkta informacija. 

Specialisto išvados. Jos dažniausiai daromos pasitelkus suau- 
gusiojo ego intuiciją. (Šis procesas panašus į žaidimą, kurio metu 


Berne'as mėgino atspėti iš armijos demobilizuotų vyrų profesi- 

jas ir vėliau nustatinėjo ego būsenas. Už šį procesą atsakingas 
specialisto mažasis profesorius vaiko ego bei suaugusiojo ego 
būsenų atveju). 

Asmeninė subjekto reakcija į diagnozę. Tai pats svarbiausias di- 
agnozavimo elementas scenarijų analizėje. Nesvarbu, kad pats 
specialistas yra įsitikinęs savo diagnozės tikslumu, nes tik su- 
bjektas gali pasakyti, ar išvados yra tikslios, teisingos ir ar turi 
prasmės. 

Kitų terapijos grupės narių reakcija. Skiriamasis transakcinės 
diagnozės bruožas yra tai, kad ji nustatoma bendradarbiaujant 
terapeutui, subjektui ir kitiems terapijos grupės nariams. 


Atidžiai įsiskaitykite į šį dialogą. 


DŽEDERIS: Aš jaučiuosi labai prastai, nes nuviliu daugelį 
žmonių. Pažadėjau dukteriai nusivesti ją į cirką, tačiau taip pat 
turiu nudažyti svetainę. O Merei pažadėjau padėti nusipirkti 
reikalingų knygų. Atrodo, nesugebu įvykdyti įsipareigojimų ki- 
tiems Žmonėms. 

TERAPEUTAS: Tu vadovaujiesi savo motinos draudimu 
„niekada nesakyk ne“. 

DŽEDERIS: O, ne. Pasakyti „ne“ man visiškai nesunku. 
Pažiūrėkite, kaip sudrausminu Džonį. O kai bendrovės Fuller 
Brush pardavėjas paskambino į duris, griežtai atsisakiau ką nors 
pirkti. 

TERAPEUTAS: Nenoriu dėl to ginčytis. Tokia mano nuo- 
monė, ir tu gali sutikti arba ne. 

DŽEDERIS: Tikriausiai jūs teisus... 

O dabar palyginkite jį su šiuo pokalbiu: 


DŽEDERIS: Aš jaučiuosi labai prastai, nes nuviliu daugelį 
žmonių. Pažadėjau dukteriai nusivesti ją į cirką, tačiau taip pat 
turiu nudažyti svetainę. O Merei pažadėjau padėti nusipirkti 
reikalingų knygų. Atrodo, nesugebu įvykdyti įsipareigojimų ki- 
tiems Žmonėms. 

TERAPEUTAS: Man kilo mintis apie draudimą, kuriuo pa- 
remtas tavo scenarijus. Ar norėtum ją išgirsti? 

DŽEDERIS: Taip. 

TERAPEUTAS: Manau, tavo motina nustatė tau draudimą 
sakyti „ne“. 

DŽEDERIS: O, ne. Pasakyti „ne“ man visiškai nesunku. Pa- 
žiūrėkite, kaip sudrausminu Džonį. O kai bendrovės Fuller Brush 
pardavėjas paskambino į duris, griežtai atsisakiau ką nors pirkti. 

TERAPEUTAS: Suprantu, ką turi galvoje. Tuomet galbūt 
tavo motinos draudimas „niekada nesakyk ne“ orientuotas į 
moteris? Iš tiesų regis, kad vyrams gali atsakyti lengvai. Ką apie 
tai manai? 

DŽEDERIS: Na, nežinau. Tai atrodo per daug paprasta. 

DŽEKAS (grupės narys): Aš manau, jog tai tiesa. Pastebė- 
jau, kad, jei šioje grupėje ką nors pasako vyras, tu jam prieštarau- 
ji, o kai kalba moteris, tu paprastai pritari. 

DŽEDERIS: (tyli, mąsto apie tai, ką išgirdo). 

MERĖ (grupės narė): Aš taip pat sutinku. Manau, jog tai tikra 
tiesa. Ko gero, motina tikrai uždraudė tau sakyti „ne“ moterims. 

DŽEDERIS: Ką gi, tai nemalonu, nes jaučiuosi, tarsi nega- 
lėčiau paleisti motinos sijono, bet tikriausiai tai tiesa. Dabar, kai 


apie tai pagalvojau, veikiausiai jūs mąstote teisingai... 

Pateiktos interakcijos parodo, kaip nereikia ir kaip tinkamai 
nustatyti diagnozę transakcinėje scenarijų analizėje. Veikiausiai 
pastebėjote, kad pirmajame pokalbyje terapeuto diagnozė buvo 
tik iš dalies teisinga. Antrasis pokalbis neatrodė naudingas dau- 
giausia dėl to, kad Džederis, nors ir išoriškai priėmė diagnozę, 
viduje ją atmetė. 

Antrasis pokalbis pasižymi keliomis išskirtinėmis charak- 
teristikomis. Terapeutas paklausė Džederio, ar šis norėtų tuo 
konkrečiu momentu išgirsti savo diagnozę. Gavęs sutikimą te- 
rapeutas pateikė pirminę išvadą. Padedant kitiems terapijos gru- 
pės nariams diagnozė buvo aptariama ir koreguojama tol, kol 
galiausiai Džederis ją priėmė. Skubu pridurti, kad diagnozės pri- 
ėmimas nereiškia, jog ji pagrįsta ar teisinga. Kartais Žmogus pri- 
ima bet kokią terapeuto diagnozę. Tai dažnai yra žaidimo „Oho, 
koks jūs nuostabus, profesoriau“ dalis, kurioje subjektas atlieka 
vargšės Aukos, o terapeutas — nuostabaus visažinio Gelbėtojo 
vaidmenį. Šis žaidimas neduoda jokių rezultatų ir dažnai bai- 
giasi tuo, kad Žmogui terapija nesuteikia reikalingos pagalbos, o 
terapeutas supyksta ir pavirsta susierzinusiu Persekiotoju. Taigi, 
jei dirbdamas su klientu terapeutas jaučia, kad beveik visuomet 
yra teisus, jis turėtų apsvarstyti, ar tik klientas nežaidžia su juo 


minėto žaidimo. 


Dar kartą noriu pabrėžti, kad pagrindinis transakcinės ana- 
lizės diagnozės tikslas yra pasiūlyti terapijos požiūrių, kurie pa- 
dėtų įgyvendinti terapijos kontraktą, t. y. padėtų išspręsti žmo- 
gaus problemą. Pagrindinė terapinė scenarijų analizės operacija 
yra leidimas. "Tai, kaip terapeutas suteikia leidimą, bus aptariama 


skyriuje apie terapiją. Kol kas užtenka pasakyti, kad leidimas yra 

terapinė transakcija, kuri leidžia žmogui atšaukti savo sprendi- 
mą paisyti tėvų nustatytų draudimų. Suteikti leidimą terapeutui 
padeda kliento tėvų draudimų ir atribucijų, jų šaltinio bei turi- 
nio supratimas. Jis turėtų gebėti atskirti priešingą scenarijų nuo 
tikrųjų scenarijaus pokyčių. Taip pat terapeutas turėtų mokėti 
aiškiai suprasti įvairius asmens sprendimo aspektus, kurie turi 
įtakos kasdieniam jo gyvenimui. Tai žmogaus mitinis herojus, 
somatinis komponentas bei pagrindinis jo žaidimas. Kita aktu- 
ali informacija bus pateikta skyrelyje „Kontrolinis scenarijaus 
sąrašas“ (žr. 156 psl). Turėdami galvoje mano komentarus apie 


sąlyginę šios informacijos svarbą, leiskite paaiškinti išsamiau. 


Draudimai ir atribucijos 


Pagrindinius draudimus ir atribucijas paprastai nustato 
vienas iš tėvų, tuo tarpu priešingos lyties tėvas dažnai yra jų šal- 
tinis. Tuomet tos pačios lyties, kaip ir vaikas, tėvas moko atžalą 
prisitaikyti ir paklusti šiems draudimams ir atribucijoms. Taigi, 
jei motina nemėgsta per didelio vyrų ir berniukų atkaklumo ir 
pritaria jautrumui bei šilumai, ji draudžia savo sūnums būti at- 
kakliems ir užsispyrusiems bei priskiria jiems šilumą ir jautru- 
mą, o atkaklumu nepasižymintis, jautrus vyras tampa puikiu 
tėvo pavyzdžiu. 

Draudimai ir atribucijos nėra vienintelė tėvų įtakos vaikams 
forma. Tėvai kur kas anksčiau nei terapeutai vaikams gali suteik- 
ti leidimus, kurie yra ne ribojantys, o priešingai - išlaisvinantys. 

Leiskite iliustruoti šį teiginį pavyzdžiu, kaip maža mer- 
gaitė gali tapti gražia moterimi (6 schema). Misteriui Amerikai 


patinka gražios moterys, kitaip tariant, jo vaiko ego patinka 

gražios mergaitės. Jis veda gražią moterį, Misis Amerika, ir juodu 
susilaukia dukters. Mažosios Mis Amerikos tėvo vaiko ego liepia 
jos vaiko ego būti gražia maža mergaite, o jos motinos suaugu- 
siojo ego pamoko ją, kaip tą padaryti. Būdama graži moteris, 
Misis Amerika moka naudotis kosmetika, tinkamai rengtis, sto- 
vėti bei kalbėti ir perduoda šias žinias dukteriai. Grožio kilmė, 
kaip bus pažymėta toliau, yra beveik nepriklausoma nuo fizinių 
savybių. Tai paaiškina, kodėl kai kurios visomis fizinio grožio 
savybėmis pasižyminčios moterys nėra gražios, ir atvirkščiai. 
Taip pat derėtų paminėti, kad daugelis tokių fizinių charak- 
teristikų kaip svoris, laikysena, odos struktūra, veido bruožai 
ir t. t, yra tėvų draudimų („mėgaukis (maistu, bet ne seksu)“, 
„nepralenk manęs“, „nesidžiauk“, „nebūk stiprus“) ir atribucijų 
(„tu labai sudžiūvęs (-usi)“, „tu per aukštas (-a)“, „tu nerangus 
(-i)“) rezultatas. 

Mis Amerikos pavyzdys iliustruoja, kaip susituokdami 
žmonės suformuoja vadinamąją vaikų auginimo komandą. Pa- 
našiai ir atkaklaus vyrų elgesio nekenčianti moteris, aprašyta 
anksčiau, ištekėjo už atkaklumu nepasižyminčio vyro, nes jų 
komanda gali užauginti paklusnius ir užsispyrimu nepasižy- 
minčius sūnus (Žr. 100 ir 115 psl.) 

Taigi, mėginant nustatyti individo draudimus bei atribu- 
cijas, naudinga prisiminti galiojančią hipotezę, kuri vyrams 
skamba: „Motina tau sako, ką daryti, o tėvas parodo kaip“, o 
moterims — „Tėvas tau sako, ką daryti, o motina parodo kaip“. 
Tai, kaip tos pačios lyties tėvas rodo atžalai, kaip derėtų prisitai- 
kyti prie draudimų bei atribucijų, vadinama programa. 

Galiojančią hipotezę galima laikyti taisykle, kitaip tariant, 


labai tikėtina, kad ji pasitvirtins netgi neturint išankstinių žinių 

apie konkretų atvejį. Tačiau buvo pastebėta išimčių, todėl hipo- 
tezę reikėtų naudoti atsargiai. 

Tai, kad hipotezė beveik visuomet pasitvirtina, ko gero, 
yra dėl griežto lyčių vaidmenų programavimo, kurio neišven- 
gia didžioji Šiaurės Amerikos gyventojų dalis. Kultūroje, kurio- 
je „vyrai yra vyrai“, o „moterys yra moterys“, labai artimo ryšio 
tarp, tarkim, tėvo ir sūnaus, ar motinos buvimo pavyzdžiu savo 
sūnums draudimai yra giliai įsišakniję. Tačiau šiandien, kai sek- 
sualiniai barjerai tarp tos pačios lyties partnerių mažėja, o stere- 
otipiškas „vyriškas“ ir „moteriškas“ elgesys tampa lankstesnis, 
ši taisyklė nustatant draudimus ir atribucijas greitai nebebus 
naudinga. 

Kita užduotis yra nustatyti draudimų sritį, plotį ir inten- 
syvumą. Čia praverčia žinios apie vaikus, jų raidą bei ugdymo 
detales. Terapeuto užduotis yra įsivaizduoti, jog jis yra nema- 
tomas kliento namų situacijos stebėtojas. Turint galvoje, kad 
draudimai paprastai nėra išrėžiami tiesiai, o verčiau leidžiami 
suprasti, apie juos užsimenama ar jie pateikiami juokų forma ar 
tėvams supykus, tampa įmanoma atkurti specifinę paklusnumo 
reikalaujančią vaiko ego būseną. Aš galiu nesunkiai susikurti 
gyvą kliento tėvų akimis matomą namų situaciją ir nujausti nu- 
statomą draudimą. Šie vidiniai vaizdiniai yra ne kas kita kaip 
išlavinti spėjimai, kuriuos reikia patikrinti palyginant su klien- 
to prisiminimais, nes tik jis visuomet yra galutinis diagnozės 
teisingumo vertintojas. Tą patį procesą galima naudoti ir atri- 


bucijų turiniui nustatyti. 


SCENARIJAI, KURIAIS GYVENA ŽMONĖS 


137 


6 schema 


Kaip užauginti gražią moterį 


7 Štai 
Būk 
“ kaip tą 
grazi padaryti 


Misteris Amerika Misis Amerika 


Mis Amerika 


Priešingas scenarijus 


Iki šiol daugiausia dėmesio buvo skiriama tėvų vaiko ego 
būsenos įtakai jų vaikams. Tačiau kitas ne mažiau svarbus įtakos 
šaltinis yra tėvo ir motinos puoselėjantieji tėvo ego. 

Formuojantis scenarijui vaikas gauna ne tik draudimus ir 
atribucijas iš T. esančio V, bet ir šiems prieštaraujančių žinučių iš 
puoselėjančiojo tėvo ego (T). 

Taigi kol jauno vaikino piktoji pamotė draudžia jam verkti 


ar demonstruoti savo jausmus, abiejų tėvų tėvo ego (T.) drąsina jį 

būti mylinčiu vyru (7A schema); kol alkoholikės tėvas reikalauja, 
kad ji nemąstytų ir pasiduotų savo priklausomybei, abiejų tėvų 
tėvo ego tikisi, kad mergina susilaikys nuo gėrimo (7B schema). 
Jaunas žmogus, susidūręs su abiem reikalavimais, paprasčiau- 
siai paiso piktosios pamotės draudimų, tačiau gyvenimo kelią 
paprastai apibūdina nuolatinė kaita tarp scenarijaus pagrindą 
sudarančio piktosios pamotės draudimo laikymosi ir paklusimo 
tėvų tėvo ego, arba priešingam scenarijui. 

Priešingas scenarijus yra paklusimas kultūriniams bei so- 
cialiniams reikalavimams, kurie perduodami per tėvo ego. Al- 
koholiko atveju priešingas scenarijus atsinaujina per blaivybės 
periodus tarp išgertuvių. Jei patyrinėtume ilgamečio alkoholiko 
istoriją, visuomet rastume periodų, kai atrodo, jog tragiškos sce- 
narijaus pabaigos bus išvengta. Tiek pats alkoholikas, tiek jį su- 
pantys Žmonės, rodos, tikėjo, kad tragiškų pasekmių, kurių visi 
bijojo, iš tiesų nebus. Ši situacija, kai, regis, tragedijos herojus su- 
gebėjo apeiti tragišką savo baigtį, yra pagrindinis gero tragiško 
scenarijaus reikalavimas tiek realiame gyvenime, tiek scenoje. 
Kiekvienas, matęs senovės graikų tragediją arba bet kokią mo- 
dernią tragiškos pjesės versiją, žino, jog, nepaisant išankstinių 
žinių apie pasekmes, žiūrovai nuoširdžiai viliasi ir, regis, tiki, 
kad žinomos ir neišvengiamos pabaigos bus išvengta. Kitaip ta- 
riant, žmonės visada trokšta ir nori tikėti, kad viskas baigsis ge- 
rai. Priešingas scenarijus yra šios tendencijos išraiška, kuri kartu 


yra ir puoselėjančiojo tėvo ego apraiška. 

7 schema 


A. Scenarijaus matrica: jaunas vaikinas 


Būk Būk 
mylintis mylintis 
vyras vyras 


Neverk! 

Nerodyk 

jausmų! 
(Būk šaltas) 


Būk 
blaivi 


Nemąstyk! 
(Gerk) 


Noriu dar kartą pabrėžti, kad prieštaringuose instrukcijų 
rinkiniuose, kuriuos tėvai perduoda savo vaikams ir kurių vie- 
nas atspindi scenarijų, o kitas — priešingą scenarijų, piktosios 
pamotės draudimai beveik visuomet yra neverbaliniai, neper- 
duodami žodžiais tiesiogiai. Dėl šios priežasties daugeliui žmo- 
nių sunku pripažinti, jog jiems buvo nustatomi tokie draudimai. 
Reikia ilgai dirbti, kad galiausiai jiems taptų aišku, jog šie drau- 
dimai buvo pateikiami netiesiogiai, pritarimo ar prieštaravimo 
vienokiam ar kitokiam elgesiui, užuominų ar pokštų forma. Tai- 
gi draudimas „nebūk atkaklus“, galbūt niekuomet neišsakytas 
žodžiais, nustatomas nuolat stiprinant pasyvų elgesį ir atkakliai 
smerkiant. Tuo tarpu priešingo scenarijaus instrukcijos, kurias 
nustato tėvų tėvo ego, paprastai išdėstomos žodžiais ir ne visa- 
da yra susijusios su tylų pritarimą sukeliančiais pastiprinimais. 
Nurodymas „Daryk taip, kaip sakau, o ne taip, kaip darau aš“ 
apibūdina situaciją, kai puoselėjančiojo tėvo ego žodinis paliepi- 
mas vaikui prieštarauja veiksmams, už kuriuos atsakingas tėvų 
vaiko ego. 

Priešingas scenarijus neišsilaiko ilgai todėl, kad raganiškie- 
ji draudimai yra kur kas veiksmingesni ir reikšmingesni. Prie- 
šingo scenarijaus elgesiui būdingas nestabilumas ir trapumas, 
nes jis pasipriešina kur kas galingesnėms scenarijaus tenden- 
cijoms. Išgyvendamas priešingo scenarijaus tarpsnį, Žmogus 
jaučia gilų, primityvų vidinį diskomfortą (lydimą nestabilios 
išorinės gerovės jausmo), kurį alkoholikai dažniausiai lokali- 
zuoja pilvo gilumoje. Šis diskomfortas susijęs su tuo, kad prie- 
šingas scenarijus verčia sukilti prieš piktosios pamotės norus, o 
tai baugina. Greta šio diskomforto egzistuoja ir stiprus vidinis 


komfortas, susijęs su scenarijaus elgesiu. Pavyzdžiui, vienas al- 

koholikas pasakojo, kad, pasiekęs patį aukščiausią gėrimo taš- 
ką ir net nuolat vemdamas, išgirdo motinos balsą: „Argi tai ne 
smagu, Džeri?“ 

Kaip galima suprasti iš pavyzdžio, scenarijaus reikalavi- 
mus įgyvendinantis alkoholikas savo asmenybėje išlaiko tas 
tendencijas, kurios tyliai pritaria tėvų norams, todėl yra sieja- 
mos su gerove bei komfortu, kurį kelia tėviška apsauga. Tai vie- 
na iš priežasčių, kodėl alkoholikai pagirias laiko atlygiu: nors 
ir jausdamas skausmą, išgyvenantis pagirias individas sulaukia 
pritarimo už paklusimą tėvų vaiko ego draudimui. Šiuo laiko- 
tarpiu alkoholikas patiria laikiną atokvėpį nuo piktosios pamo- 
tės reikalavimų. Nors tėvų tėvo ego pagirių metu gali aktyviai 
kritikuoti žmogų už girtavimą, tačiau kartu tėvo arba motinos 
vaiko ego sako: „Tai mano berniukas!“ 

Priešingas scenarijus nuo tikrųjų scenarijaus pokyčių ski- 
riasi savo nerealumu. Pavyzdžiui, jaunų, nusikalstamu elgesiu 
pasižyminčių juodaodžių scenarijus kaitaliojasi tarp agresy- 
vaus nusikalstamumo (kurio priverčia griebtis piktoji pamotė) 
ir visiškai nerealių mėginimų „prasimušti“ pramogų ar sporto 
pasaulyje, simbolizuojančių kultūriškai priimtiną „gerų juodao- 
džių“ alternatyvą (kurią priverčia pasirinkti aplink esantys tėvo 
ego). Statistinės galimybės sėkmingai įgyvendinti tokius tikslus 
labai menkos, todėl jos beveik visuomet sudaro priešingą scena- 
rijų. Tikrasis nukrypimas nuo scenarijaus, arba naujas gyvenimo 
kelias, negali būti apibūdinamas žodžiais „geras juodaodis“. Šis 
procesas paprastai reikalauja tinkamai koordinuoto, dažnai itin 
savimi užtikrinto ir pikto, tačiau realaus požiūrio į rasizmo reali- 
jas. Šio požiūrio pavyzdys juodaodžių bendruomenėje yra tokios 


jaunimo grupės kaip Black Panthers (Juodosios panteros). Panašūs 

judėjimai labai svarbūs tuo, kad jie aiškiai siūlo įprastų jaunuo- 
lius pasmerkiančių žlugti scenarijų, kurie tokie dažni tarp juo- 
daodžių?, alternatyvą. Šie judėjimai jauniems juodaodžiams 
skelbia žinią: „Tau viskas gerai - ne nepaisant to, jog tu juoda- 
odis, o būtent dėl to. Tu esi princas ir nusipelnai, kad su tavimi 
atitinkamai elgtųsi. Juoda yra gražu. Tavo plaukai gražūs, tu esi 
gražus. Tu gali turėti ką tik panorėjęs. Tu esi princas ir tau viskas 
gerai.“ Pateiktas priimant sprendimą, šis pareiškimas, be abejo- 
nės, yra reikšminga antitezė, prieštaraujanti į susinaikinimą ve- 
dančio scenarijaus (priklausomybės nuo heroino, alkoholizmo) 
pasirinkimui. Labai tikėtina, kad daugeliui jaunų juodaodžių jis 
taps lemiamu veiksniu bei leidimu būti sveikiems ir pasirinkti 
realų kelią į savarankiškumą. Panašų požiūrį pasitelkė moterys, 
homoseksualai, apkūnūs Žmonės“ ir kitos banalių scenarijų en- 
giamos mažumos. 

Diagnostiniu terapijos požiūriu svarbiausias priešingo sce- 
narijaus aspektas yra tai, jog pagal savo scenarijų vis dar gyve- 
nantis žmogus, patiriantis priešingo scenarijaus tarpsnį, gali 
visiškai nesiskirti nuo iš tiesų scenarijaus atsisakiusio asmens. 
Pavyzdžiui, Scenarijų be meilės gyvenanti moteris gali sutikti 
vyrą ir ištekėti. Nors atrodytų, jog taip ji pakeitė savo scenarijų, 
tai gali būti apgaulinga. Tikėtina, kad ji vis dar paiso savo tėvo 
draudimo neprašyti dėmesio, kurio ji trokšta, ir jo nepriimti, tai- 
gi po trumpalaikio priešingo scenarijaus suteikto pasitenkinimo 


ji vėl supras, jog jos gyvenime nėra meilės. 


*> Intensyviausiu Juodųjų panterų pasipriešinimo periodu (1969 m.) šį teiginį patvirtino grupė 
prižiūrinčių pareigūnų iš Alamidos apygardos, kur buvo įsikūrusi Pantery būstinė. Jie paste- 
bėjo, jog tarp jaunų juodaodžių, prisijungusių prie Juodųjų panterų grupės, nusikalstamumas 
ryškiai sumažėjo. 

* Aldebaron, Mayer. Fat Liberation. Issues in Radical Therapy L, 3 (1973): 3-6. 

Priešingą scenarijų palaikęs tikraisiais scenarijaus pasikei- 
timais, terapeutas daro rimtą klaidą. Kita vertus, nepripažįstan- 
tis scenarijaus pasikeitimų terapeutas, teigiantis, kad jie tėra lai- 
kini, klysta ne menkiau. 

Taigi tinkama diagnozė yra itin reikšminga. Ji turėtų būti 
paremta pastebėtais elgesio pokyčiais. Pavyzdžiui, ilgai besi- 
tęsiantis alkoholiko nuosaikaus gėrimo laikotarpis yra įtiki- 
namiausias scenarijaus pasikeitimų įrodymas. Tačiau kadangi 
dauguma metusių gerti alkoholikų praranda susidomėjimą al- 
koholiu, šis kriterijus ne visada yra prieinamas. Apskritai tinka- 
mu kriterijumi gali būti laikomas atsisakymas tiek dalyvauti su 
alkoholiu susijusiose pramogose, tiek prisiimti bet kokį vaidme- 
nį su alkoholiu susijusiame žaidime. Akivaizdžius scenarijaus 
pokyčius rodo ir radikalūs laiko struktūros pasikeitimai bei nau- 
jų pasilinksminimo be alkoholio būdų paieška. Be to, subtilūs 
metusio gerti žmogaus išvaizdos pokyčiai taip pat yra patiki- 
mas, nors ir sunkiai išmatuojamas, rodiklis. Pagal Scenarijų be 
džiaugsmo gyvenantis asmuo, patiriantis priešingo scenarijaus 
tarpsnį, atrodo įsitempęs, suirzęs, sunerimęs net ir linksminda- 
masis, tarsi nuolat balansuotų ties atsipalaidavimo riba, kurios, 
kaipjis jaučia, negali peržengti, nes bijo, kad jo „nesveikas“ vaiko 
ego neperimtų kontrolės. Visiškai nebegeriantis alkoholikas ne- 
pasižymi tokiu balansavimu ties riba, jis atrodo ir jaučiasi visai 
kitaip, nei priešingo scenarijaus tarpsnį išgyvenantis žmogus. 
Priešingo scenarijaus keliama įtampa yra somatinio komponen- 


to, kurį plačiau aptarsiu šiame skyriuje, dalis. 

Sprendimas 


Sprendimą sudaro keletas komponentų: priimant spren- 
dimą pasirenkama egzistencinė pozicija arba uždarbio būdas, 
„Sportinis nertinis“; pozicijai įgyvendinti pasirenkamas mitinis 
herojus, kūniškai sprendimą atspindintis somatinis komponen- 
tas; sprendimo priėmimo laikas. 

Tiksli sprendimo priėmimo data, kai įmanoma ją sužinoti, 
yra naudinga, nes nurodo vaiko amžių ir leidžia išmatuoti ma- 
žojo profesoriaus išsivystymo bei suvokimo lygį priimant spren- 
dimą. 

Apsisprendimo metu priimama egzistencinė pozicija repre- 
zentuoja posūkį nuo pradinės bazinio pasitikėjimo „Aš sveikas, 
tu sveikas“ pozicijos. Be to, ji paremta tam tikromis pozicijų „Aš 
nesveikas“, „Tu nesveikas“ arba abiejų detalėmis. Šis pozicijų 
plėtojimas vadinamas uždarbiu, mat Žmogus išnaudoja kiekvieną 
situaciją, siekdamas pateisinti bet kokią pasirinktą poziciją. Pa- 
vyzdžiui, poziciją „Aš nesveika“ išplėtojusi į uždarbį „Viskas, ką 
daryčiau, pasmerkta nesėkmei“, moteris pasinaudos kiekviena 
situacija ir jausis blogai. Kaskart vykdama į susitikimą ji žaidžia 
taip: jei atvyksta per anksti, jaučiasi blogai, nes galėjo išnaudoti 
tą laiką namų ruošai; jei atvyksta pavėlavusi, jaučiasi blogai, nes 
į ją nukrypsta nepatenkinti kitų susitikimo dalyvių žvilgsniai; 
jei atvyksta laiku, jaučiasi prastai, nes niekas jos nepastebi. Taigi 
nesvarbu, kaip susiklosto situacija, ji išnaudoja ją savo uždar- 
biui - neigiamiems jausmams. 

Sportinis nertinis yra itin glaudžiai susijęs su sprendimu. Tai 
metafora, iliustruojanti faktą, kad daugelį pagal scenarijus gyve- 


nančių žmonių galima įsivaizduoti ant ar po savo rūbais vilkin- 


SCENARIJAI, KURIAIS GYVENA ŽMONĖS 


145 


čius sportinius nertinius. Ant kiekvieno nertinio yra trumpas, 
iš dviejų ar trijų žodžių susidedantis kiekvieno Žmogaus egzis- 
tencinės pozicijos apibūdinimas. Be to, nertiniai turi skirtingus 
užrašus priekyje ir nugaroje. Pavyzdžiui, panelės Feliks nerti- 
nio priekyje esantis užrašas ryškiai skelbia „Aš ieškau vyro“. 
Nugaroje užrašas tarsi pratęsia mintį „Bet ne tavęs“. Kapitono 
Nuostabiojo nertinio priekyje esantis užrašas skelbia „Kapitonas 
Nuostabusis“, o nugaroje užrašyta „Tik kai aš blaivus“. Dar kito 
vyro, „nevykėlio iš prigimties“, nertinio priekyje parašyta „Tu 
negali nugalėti jų visų“, o nugaroje - „Aš negaliu nugalėti nie- 
ko“. Sportinis nertinis yra tarsi kitas būdas pasakyti, kad žmo- 
nių scenarijai yra prigludę tarsi rūbai. Jie taip pat yra somatinio 
komponento dalis. 

Mitinis herojus gana plačiai aptartas anksčiau. Norint nu- 
statyti mitinį herojų praverčia tokie klausimai kaip „Kokia tavo 
mėgstamiausia pasaka?“, „Kas yra tavo mėgstamiausia asmeny- 
bė?“, „Ar stengiesi imituoti kieno nors gyvenimo būdą?“ ir t. t. Jei 
pokalbio metu iškyla žmogui svarbi asmenybė, reikėtų paprašyti 
detaliai ją apibūdinti, nes tai vienintelis būdas gauti informacijos 
apie Žmogaus įsivaizduojamą mitinį herojų, o ne populiariąją jo 
versiją. Jei apibūdinimas tinka žmogui (tokiu atveju žmogus su 
savo herojumi susitapatina itin keistais būdais), tuomet galima 
saugiai teigti, kad mitinis herojus nustatytas. Nuo to momento 
terapiją galima supaprastinti scenarijumi paremtą elgesį vadi- 
nant mitinio herojaus vardu. Pavyzdžiui, kaskart, kai mergina, 
kurios mitinis personažas yra mažoji našlaitė Enė, nuolankiai 
priima gyvenimo smūgius, nes tai yra jos scenarijumi paremto 
elgesio modelis, kuris nors terapijos grupės narys galėtų atkreip- 


ti jos dėmesį į tai sakydamas: „Taip visa tai priimtų našlaitė Enė, 

o ką tu darytum?“ Arba vyro, kurio mitinis herojus Supermenas 
raumenimis skinasi kelią į pokalbį, dėmesį galima tuojau pat at- 
kreipti į jo elgesį sakant: „Štai ir vėl pakilo Supermenas“. 

Ne visi pagal scenarijus gyvenantys žmonės turi aiškiai pa- 
sirinktą mitinį herojų. Kai kurie jų laiko save niekuo neišsiski- 
riančiais nevykėliais, „Ponu Nieku“ arba „Beviltišku pralaimė- 
toju“, ir tokiais atvejais mitinio herojaus nustatyti neįmanoma. 
Kuomet Žmogus susitapatina su aiškiai apibrėžtu mitiniu hero- 
jumi, jo scenarijumi paremtas elgesys yra aiškesnis tiek terapeu- 


tui, tiek grupės nariams, tiek jam pačiam. 


Somatinis komponentas 


Tai dar vienas svarbus scenarijaus diagnozavimo elemen- 
tas. Somatiniu komponentu vadinamas faktas, kad sprendimą 
priėmę žmonės jį įgyvendindami nuolatos naudoja tam tikrus 
savo anatomijos, ypač raumenų, aspektus. Negatyvūs, elgesį 
varžantys draudimai tampa matomi - susitraukia raumenys. Pa- 
vyzdžiui, tam tikru būdu Žmogų verčiančias elgtis atribucijas 
atskleidžia neproporcingai išsivystę raumenys. Ericas Berne'as 
atkreipė dėmesį į sfinkterį, tačiau tai gali būti bet kuris raumuo, 
raumenų grupė ar organas. Šiuos fizinius pokyčius apibūdina 
tam tikra laikysena (išpūsta krūtinė, įtrauktas pilvas, pakelti pe- 
čiai, suspaustos lūpos, sukryžiuotos kojos), padedanti paklusti 
tėvų draudimams ir turinti panašumų į įsivaizduojamą mitinio 
herojaus povyzą, kai jis aiškiai pasirinktas. Tokie organai kaip 
ašarų liaukos, neišskiriančios ašarų net verkiant (mažosios naš- 
laitės Enės atveju), ar širdis (pono Bruto atveju) taip pat gali būti 


somatinio komponento dalis. 

Somatinio komponento, t. y. to, kaip Žmogaus kūnas at- 
spindi scenarijų, tyrimai, mano nuomone, yra scenarijų analizės 
riba. Ir nors šiuo metu mes jo nesuprantame taip gerai, kaip kitų 
scenarijų analizės aspektų, yra nemažai preliminarios informa- 
cijos, kuri skaitytojui gali pasirodyti įdomi. 

Galima drąsiai manyti, kad žmogaus kūnas išsivystytų ir 
subręstų tolygiai ir harmoningai, jei būtų paliktas vienas bei 
turėtų deramą maisto šaltinį. Rankos ir kojos būtų tvirtos; nu- 
garos, krūtinės ir pilvo raumenys - išlavinti. Galva nevaldytų 
kūno ir atvirkščiai. Žmogaus energija pasiskirstytų tolygiai vi- 
same kūne ir nesusikoncentruotų vien galvoje, liemenyje, kojose 
ar genitalijose. 

Tačiau dėl egzistuojančių draudimų ribojami natūralūs žmo- 
gaus veiksmai ir emocijos. Rankoms ir plaštakoms neleidžiama 
siekti žmonių ir daiktų ar atstumti bei kumštelėti to, ko netrokš- 
tama. Pėdoms neleidžiama įsitvirtinti ant žemės, kojos negali 
bėgti visu greičiu. Veido raumenys sustingsta ir negali pajudėti 
bei išreikšti pilve ar širdyje kylančių jausmų. Šypsenos, grimasos, 
ašaros ir juokas yra suvaržyti, laisvai juos reikšti draudžiama. 
Plaučiai ir gerklė neišnaudojami visu pajėgumu, todėl vieni žmo- 
nės nesugeba kalbėti tvirtai, įtikinamai ar piktai, nes pakanka- 
mai neįkvepia, tuo tarpu neiškvepiantys viso oro Žmonės negali 
atsidusti, šnabždėti, maldauti, išreikšti liūdesio ar skausmo. 

Dėl atribucijų įtakos kai kurios kūno funkcijos išpučiamos, 
jomis pradedama piktnaudžiauti. „Intelektualo“ galva dominuoja 
prieš likusį kūną, tuo tarpu „sportininko“ kūnas nepaiso galvos. 

Asmeninės atribucijos lemia tam tikrus kūno pokyčius, 
pavyzdžiui, atsakomybė skatina vystyti rankas, plaštakas ir pe- 


čius bei išpūsti viršutinę liemens dalį, tačiau apatinė kūno dalis 


148 | SCENARIJAI, KURIAIS GYVENA ŽMONĖS 


ignoruojama, todėl tampa sustingusi ir bedvasė. Emocionalu- 
mas vysto pojūčius — klausą, regą, lytėjimą, — o raumenys lieka 
minkšti ir suglebę. 

Su lyčių vaidmenimis susiję draudimai bei atribucijos iš- 
kraipė vyrų ir moterų kūnų skirtumus. Sąlygiškai nedideli jėgos 
skirtumai išpučiami, ir vyrai tampa fiziškai stiprūs, o moterys — 
silpnos. Įgimti moterų rūpinimosi ir priežiūros mechanizmai 
išnaudojami taip, kad moterys paverčiamos prižiūrėtojomis ir 
šilumos šaltiniais, tuo tarpu vyrai tampa šalti ir nejautrūs. Dėl 
banaliųjų scenarijų tikimasi, kad vyrai būtų stiprūs, o moterys — 
nuoširdžios ir šiltos. Vyrai priverčiami bijoti prarasti savo jėgą ir 
neleidžia sau būti švelniems. Lygiai taip pat moterys bijo tapti 
šaltos ir neleidžia sau sustiprėti 

Veikdami kartu, draudimai ir atribucijos deformuoja kūną 
ir iškreipia pusiausvyrą, nes energija ir dėmesys nukreipiami į 
per didelį vienos kūno dalies darbą ir visiškai palieka kitą. Iš- 
sivysto poliškumas: stipri nugara ir silpnas pilvas, tvirtas Žan- 
dikaulis ir silpnos akys, veiklios rankos ir neįgalios kojos, ge- 
bėjimas praryti ir suvirškinti, kartu negalint viso to atsikratyti. 
Kai kurių žmonių kaklo, nugaros, rankų bei kojų raumenys yra 
stiprūs ir sukuria nepralaužiamą kiautą, tačiau tie patys žmonės 
visiškai nesugeba išreikšti savo jausmų. Kiti - priešingai, puikiai 
išreiškia jausmus, tačiau dėl nekoordinuoto raumenyno negali 
veikti atitinkamai. 

Kiekvienas scenarijus pasižymi tik jam būdingais somati- 
nių išraiškų deriniais, fiziologinėmis silpnybėmis ir stipriosio- 
mis pusėmis, kuriomis, kaip jau minėta, dažnai imituojama mi- 


tinio herojaus laikysena ir formos. 


3 Vance, Dot. Reclaiming Our Birthright. The Radical Therapist 2, 3 (1971): 21. 

Laikui bėgant šie chroniški iškraipymai gali tapti audinių 
nykimo, širdies ligų, opų, artrito, raumenų atrofijos (ir, kaip buvo 
įsitikinęs Wilhelmas Reichas, vėžio) priežastimi ir sutrumpinti 
natūralią Žmogaus gyvenimo trukmę, kuri prieinama tiems, ku- 
rių kūnai išnaudojami visu pajėgumu ir sensta tolygiai. 

Buvo ištirta daugybė sąveikos tarp psichinio gyvenimo ir 
kūno funkcijų formų, nes jos gali lemti ligas. Tokias būsenas pa- 
aiškinantiems mechanizmams tarpininkauja autonominė nervų 
sistema, reaguojanti į psichinę būseną ir jos pokyčius. Anksty- 
vojoje vaikystėje priimtas draudimais ir atribucijomis paremtas 
sprendimas yra psichinė būsena, sukurianti tam tikrą šalutinį 
somatinį poveikį. Toliau pateikiamas atvejis iliustruoja realesnį 
tokį šalutinį poveikį sukėlusį sprendimą“. Keletą kartų patyru- 
si šlapimtakių uždegimą, panelė Rein prisipažino, jog tikslingai 
dieną negeria vandens ir stengiasi kaip įmanoma ilgiau sulaiky- 
ti šlapimą, nes nusprendė, kad darbovietės tualetai yra nešva- 
rūs. Jos namų tualetas gausiai papuoštas įvairiomis detalėmis, ir 
ji juo be galo didžiavosi. Jos požiūris į tualetą ir naudojimąsi juo 
akivaizdžiai prisidėjo prie pasikartojančio pūslės uždegimo. Ji 
stengėsi kuo ilgiau sulaikyti šlapimą, taip leisdama bakterijoms 
daugintis. Nuolatinis noro šlapintis kontroliavimas atsispindėjo 
jos laikysenoje, buvo vizualiai pastebimas ir turėjo įtakos jos gy- 
venimui valanda po valandos, diena po dienos, metai po metų. 

Panašūs scenarijų nulemti požiūriai gali sukelti įvairiausias 
lengvas ir sunkias ligas. 

Taigi žmogaus anatomijos stebėjimas dažnai suteikia reikš- 
mingos informacijos apie somatinį scenarijaus komponentą, to- 


dėl yra svarbus diagnozei. 


pavyzdį. 


VII skyrius 


NUO TRAGIŠKŲJŲ IKI BANALIŲJŲ 
SCENARIJŲ 


Visi žinome, kad kai kurie žmonės pasižymi itin teigiamu, kiti — 
ypač neigiamu požiūriu ir tiek dėl vieno, tiek dėl kito gyvena 
visiems žinomus, nepaprastus gyvenimus. Mūsų nestebina tai, 
kad savo laimėjimais išgarsėję žmonės sprendimą priima anksti 
ir siekia jį įgyvendinti elgdamiesi tinkamai bei racionaliai. To- 
kius žmones galime vadinti charizmatiškais, sėkmingais ar tie- 
siog įžymybėmis. 

Tačiau taip pat yra daugybė tokios pat sėkmės sulaukusių 
žmonių, bet įžymūs jie tampa ne dėl gerų dalykų, o dėl to, kaip 
sėkmingai naikina save ar kitus. Beprotybė, savižudybė, žmog- 
žudystė, priklausomybė nuo narkotinių medžiagų ir didžiulis 
nepasitenkinimas — visa tai galima vadinti gyvenimo scenari- 
jais, t. y. iš anksto numatytais ir suplanuotais gyvenimo keliais, 
kuriais žmonės pasiryžę eina nuo sprendimo priėmimo iki mir- 
ties dienos. 

Žmonių gyvenimai, tapę žinomi tiek dėl teigiamų, tiek dėl 
harmatinių priežasčių, patraukia mūsų dėmesį ir išblaško mūsų 
supratimą apie tai, kaip kasdieniame gyvenime laikomės griež- 
tų elgesio normų. Mes nepastebime jų egzistavimo, nes jos tai- 
komos visiems, be to, nebežinome, ką galime daryti ar pasiekti, 
jei tik nebūtume pririšti prie banalaus kasdienio gyvenimo sce- 
narijaus. 

Kitaip nei tragiškųjų, banaliųjų scenarijų Žmonės nepa- 


stebi, o tiesiogiai juose dalyvaujantieji, prieš atsikvėpdami pa- 

skutinį kartą, tegali išvysti šmėstelėjusį savo galimybių, kurios 
kažkokiu paslaptingu būdu buvo išduotos ir nugalėtos, vaizdą 
(anagnorisis). 

Kasdienio gyvenimo banalybės žmonės nepastebi dėl jos 
įprastumo. Tiesą sakant, daugelis žmonių išeikvoja gausybę 
energijos, siekdami paversti netenkinantį gyvenimo stilių kaž- 
kokia „normalybe“ ar geidžiamybe. Daugelis iš mūsų be galo 
didžiuojamės, jei jaučiame, kad gyvename „gerą“ gyvenimą, - 
„gerą“ iš tikrųjų reiškia normalų, vidutinį, atitinkantį kitų žmo- 
nių, kuriuos gerbiame, kuriais žavimės ir kurie mums nurodė, 
kas yra geras gyvenimas, norus. Kur kas anksčiau nei gimstame 
miums nustatoma, kas yra santuoka, sėkmingas verslas, geras tė- 
vas, gera namų šeimininkė, verslininkas, visuomenės veikėjas, 
„tikras“ vyras ar „tikra“ moteris. Mes tegalime pasinaudoti savo 
„laisvės“ iliuzija ir pasirinkti, kaip gyvensime. Pasirinkę savo 
gyvenimo būdą, esame priversti laikytis konkretaus plano nu- 
rodymų, mat kitaip gyvendami patirsime nesėkmę. Apie tai, kad 
kasdienio, banalaus gyvenimo modeliai geriausiu atveju yra ne- 
tenkinantys, žmonės sužino tik po visą gyvenimą trukusių pa- 
stangų laikytis taisyklių — per vėlai, kad galėtų ką nors pakeis- 
ti! Ir vis dėlto ironiška, kad stebėdamiesi, jog mūsų gyvenimai 
atrodo beprasmiai, nors ir pavyzdingai laikomės taisyklių, mes 
linkę kaltinti save, o ne abejoti tuo, ką kiti mums liepė daryti. 

Banalieji scenarijai nuo tragiškųjų labiausiai skiriasi tuo, 
kad pagal banalųjį scenarijų gyvenantis žmogus veikiausiai ne- 
atkreips dėmesio į save, nes jis yra „normalus“. 

Tragiškieji scenarijai yra prieštaringi ir dažniausiai baigia- 
si sprogimu. Tragiškuosius scenarijus mėgstantys Žmonės nu- 


sprendžia gyventi dramatiškai: jiems kyla mintis nužudyti kitą 

žmogų arba pasinerti taip giliai į depresiją, jog kas nors turės 
tai pastebėti. Jie priima sprendimą, kad net ištisos institucijos 
(ligoninės, kalėjimai, psichiatrinės slaugos centrai) bus įtraukti į 
jų gyvenimo planą. 

Banalieji scenarijai yra melodramatiški: jie neturi aiškios 
pradžios ar pabaigos, keičiasi tik į blogąją pusę, juose nevyksta 
nieko įspūdingo, jie nepasižymi netikėtais posūkiais ar įtampos 
kupinomis akimirkomis. Išoriškai jie atrodo geri, tačiau iš tiesų 
yra žlugdantys ir nuobodūs. 

Psichinės sveikatos srities darbuotojų dėmesį pirmiausia 
patraukė tragiškieji scenarijai. Dirbant su pagal tokius scenarijus 
gyvenančiais žmonėmis nesunku susikurti ir išlaikyti viršesnę 
„Aš sveikas, tu nesveikas“ poziciją, kuria pasižymi daugelis te- 
rapeutų. Tačiau, išsamiau patyrinėjus scenarijus, tapo akivaizdu, 
jog visi esame daugiau ar mažiau jų veikiami ir kad tragiškieji 
scenarijai yra tik ekstremalumai to, kuo pasižymime visi: ribo- 
tomis galimybėmis ir laisve bei iš anksto numatytais gyvenimo 
planais. 

Kodėl vienų žmonių scenarijai yra banalūs, o kitų - tragiš- 
ki? Iš dalies tai priklauso nuo to, kokios atribucijos ir draudi- 
mai nustatomi vaikui. Ypač pagiežingi draudimai ir atribucijos 
(V skyrius) lemia per ankstyvus sprendimus, kurie paprastai 
yra netinkami. 

Kitas dalykas — kiek vaikas turi energijos arba užsidegi- 
mo'?. Užsidegimą veikiausiai lemia genetiniai veiksniai. Vieni 
vaikai yra aktyvesni ir energingesni už kitus dar net negimę. 
Jei vaikui liepiama nejudėti, jis gali visiškai liautis judėjęs, bet 
ir toliau juoksis ar dainuos. Tačiau yra vaikų, kurie pasakys: 


*7 English, Fanita. Sleepy, Spunky and Spooky. Transactional Analysis Journal II, 2 (1972): 64-67. 

„Velniop! Judėsiu tiek, kiek norėsiu.“ Tokiu atveju draudimą 
teks sugriežtinti, nes kitaip vaikas jam nepaklus. Kuo didesnis 
pasipriešinimas, tuo griežtesnis turi būti draudimas. Kai kurie 
tėvai, susidūrę su tam tikro lygio pasipriešinimu, liausis stengtis 
sugriežtinti draudimą, tuo tarpu kiti bus pasiruošę mušti ar net 
nužudyti savo vaikus už nepaklusnumą. Kuo jaunesnis vaikas, 
tuo lengviau jį nutildyti, mat jis neturi pakankamai galios. Taigi 
vaiko nuolaidumas susijungia su išoriniu spaudimu, ir kažku- 
riuo momentu jis bus priverstas atsisakyti tam tikro savo poten- 
cialo procento. Kai kurie Žmonės praranda 50, kiti — 10, dar kiti — 
90 procentų. Nuo to momento jie tegyvena 50, g0 ar 10 proc. savo 
gyvenimo. Spaudimas yra ne tik to, ką vaikui perduoda tėvai 
bei mokytojai, atspindys, bet jis atskleidžia ir situaciją, kurioje 
gyvename. (Skurdžiuose kvartaluose spaudimą atsisakyti sava- 
rankiškumo sukuria ne tik tėvas ir motina, bet ir įvairūs juos 
engiantys veiksniai.) 

Prastų gyvenimo sąlygų Ericas Berne'as nelaikė susijusio- 
mis su jo darbu. Jo manymu, tai — politika, o jis nenorėjo de- 
rinti politikos su psichiatrija — tvirtai atsisakė tokią informaciją 
naudoti aptariant psichiatrijos klausimus. Diskusijas, kuriose 
vis dėlto buvo atsižvelgiama į šią informaciją, jis vadino „Argi 
tai ne siaubinga?“ Tačiau aš manau, kad tokiam požiūriui verta 
mesti iššūkį. Socialinis kontekstas, kuriame gyvena žmonės, yra 
natūraliai slogus, ir terapeutui ignoruoti šį faktą reiškia neat- 
sižvelgti į svarbų, lemiamos reikšmės elgesiui turintį veiksnį“. 
Ignoruojantis tokias slogias socialines sąlygas kaip rasizmas, 
seksualinė bei pagyvenusių žmonių diskriminacija, darbuotojų 


> Steiner, Claude M. Radical Psychiatry: Principles. The Radical Therapist 2, 3 (1971): 3. Dar 
kartą išspausdinta leidinyje Readings in Radical Psychiatry, Claude Steiner, New York: Grove 
Press, 1974. 

išnaudojimas ir t. t., terapeutas nesugebės veiksmingai dirbti, 
nebent jo klientai priklauso pasiturinčių žmonių klasei, kurioje 
panašus spaudimas yra sąlygiškai nedidelis. 

Verčiančios Žmones susikurti scenarijus aplinkos sąlygos 
egzistuoja visose socialinėse klasėse, tačiau jos kur kas akivaiz- 
desnės žemesnio socialinio ekonominio lygio klasėse. Pastarosios 
susiduria su kur kas didesniu ir brutalesniu spaudimu - egzis- 
tuoja stipresnis fizinis engimas bei didesnė tikimybė išsivystyti 
tragiškajam, o ne banaliajam scenarijui. 

Vaikas dažnai išreiškia savo užsidegimą pasirinkdamas tai, 
ką Eriksonas? vadina negatyvia asmenybe (Berne'as tai vadina 
antiscenarijumi““), kuri iš pirmo žvilgsnio atrodo tarsi visiškas 
tėvų nepaisymas, tačiau iš tiesų yra visiškas jų pripažinimas, tik 
atvirkščias. Toks priešingas elgesys, tarsi atspindys veidrodyje, 
yra toks pat vergiškai nuolankus, kaip ir tobulas tėvų imitavi- 
mas; galiausiai visas sąlygas diktuoja tėvai. Užsidegimas taip 
pat dažnai pasireiškia tragiškoje scenarijaus pabaigoje, kai vai- 
kas sako: „Dievas mato, aš taip lengvai nepasiduosiu. Aš pasi- 
trauksiu su trenksmu.“ 

Kaip ir tragiškasis, banalusis scenarijus paremtas tokiu pat 
įpareigojančiu sprendimu. Vos sprendimas priimamas, Žmogus 
įsikimba savo banaliojo scenarijaus taip pat stipriai, kaip ir tra- 
giškojo. Kokybiniu aspektu banalieji ir tragiškieji scenarijai pana- 
šūs. Jie skiriasi tik kiekybe - jėga, regimumu ir tragiška pabaiga. 
Tragiškieji scenarijai yra aštresni, labiau apibrėžti. Pagal tragiš- 
kuosius scenarijus gyvenantys žmonės linkę rinktis dramatiškus 


herojus: Robiną Hudą, Pelenę, Jėzų Kristų. Pagal banaliuosius 


39 Erikson, Erik H. Identity: Youth and Crisis. New York: W. W. Norton, 1968. 
“ Berne, Eric. What Do You Say After You Say Hello? New York: Grove Press, 1972. 

scenarijus gyvenantys individai herojaus gali ir visai nepasirink- 
ti. Toks žmogus gali būti tiesiog koks nors Jonas Jonaitis. 
Trumpai tariant, banalieji ir tragiškieji scenarijai nėra tokie 
jau skirtingi. Nenoriu ypač išskirti tragiškųjų scenarijų, nes visi 
mes keliaujame tuo pačiu traukiniu. Vieni Žmonės paprasčiau- 
siai patiria daugiau ekstremalių situacijų nei kiti, ir terapeutų 
darbas bus kur kas veiksmingesnis, jei jie sugebės nustatyti tiek 
banalųjį, tiek tragiškąjį scenarijus bei supras scenarijų poveikį jų 


pačių gyvenime. 


Kontrolinis scenarijaus sąrašas 


Nustatant įvairius scenarijaus aspektus naudinga turėti 
galvoje jį sudarančių elementų sąrašą, vadinamą kontroliniu sce- 
narijaus sąrašu (remtasi S. Karpmano ir M. Groderio idėja). 

Žodžiui „scenarijus“ buvo suteikta ne viena reikšmė, todėl 
sutariama, kad terminas „scenarijus“ apima visus kontroliniame 
sąraše esančius elementus ir kad idealiu atveju kalbėdamas apie 
žmogaus scenarijų stebėtojas turi mintyje visą sąrašą, o ne tik vie- 
ną ar keletą elementų. Remiantis tuo teiginys „Anos draudimas — 
nemąstyk!“ yra tikslesnis už „Anos scenarijus yra nemąstyti“. 

Kontroliniame sąraše“ elementai išdėstyti pagal tai, kaip 
lengviausia juos nustatyti. 

Gyvenimo kelias: apibūdina asmens veiksmus arba gyveni- 
mo kontūrus. Paprastai gyvenimo kelias apibūdinamas glaustu 


/ 


sakiniu, pavyzdžiui, „geriu iki sąmonės netekimo“, „man beveik 


4 


visada sekasi“, „žudau save“, „einu iš proto“, „nemoku linksmin- 


tis“. Gyvenimo kelią geriausia nusakyti pirmojo asmens vienas- 


* Steiner, Claude M. A Script Checklist. Transactional Analysis Bulletin 6, 22 (1964): 38-39. 

kaita bei net ir aštuonmečiui suprantama kalba, siekiant pabrėž- 
ti, kad gyvenimo kelias reprezentuoja ankstyvaisiais gyvenimo 
metais žmogaus suformuluotą savo gyvenimo kryptį. Žmogaus 
gyvenimo kelias yra nesunkiai atspėjamas ir beveik visada at- 
siskleidžia Žmogaus problemos formuluotėje. Gyvenimo kelias 
gali būti banalus arba harmatinis. 

Gyvenimo kelią sudaro keturi elementai: sprendimas, po- 
zicija, mitinis herojus ir somatinis komponentas. Sprendimas yra 
momentas, kai buvo priimta pozicija (sveikas, nesveikas) ir gy- 
venimo sprendimas. Mitinis herojus yra realaus gyvenimo, isto- 
rijos ar fantastinis personažas, kurį Žmogus pasirenka imituo- 
ti gyvenimo kelyje. Gyvenimo kelio atsiradimas yra reakcija į 
neigiamus draudimus bei atribucijas. Ši reakcija paprastai turi 
somatinį komponentą, su kuriuo gali būti susijęs bet kuris organas, 
pavyzdžiui, ašarų liaukos, kaklo raumenys, širdis, sfinkteris ar 
bet kuri kūno sistema. 

Priešingas gyvenimo scenarijus: tam tikru scenarijaus išgy- 
venimo laikotarpiu, kai atrodo, jog Žmogus vengia savo scena- 
rijaus nustatyto kelio, jis pradeda užsiimti nuo scenarijaus nu- 
kreipiančia veikla. Ji sudaro priešingą scenarijų ir simbolizuoja 
prisitaikymą prie kultūrinės ir (ar) tėvų įtakos, tarkim, „nustoti 
gerti“, „riboti alkoholio vartojimą“ ir t. t. 

Tėvų draudimai ir atribucijos: svarbu žinoti, kuris tėvas įsaki- 
nėjo ir kokie buvo draudimai bei atribucijos. 

Laikoma, kad draudimai visada perteikiami varžančiais 
teiginiais: „Nemąstyk!“, „Nejudėk!“, „Nebūk atkaklus!“, „Nežiū- 
rėk!“ Jei draudimas neprasideda priešdėliu „Ne-“ ar skamba per 
sudėtingai, vadinasi, jis dar nėra išgrynintas iki esminės pras- 


mės. Aiškinantis Žmogaus draudimų ir atribucijų turinį svarbu 

nustatyti pačią elementariausią jų reikšmę. Pavyzdžiui, moteris 
pasakojo, kad griežtas, autoritariniam valdymui pritariantis jos 
tėvas neleisdavo jai sėdėti išskėtus kojų taip, kad keliai nesilies- 
tų. Paaiškėjo, kad jo draudimas buvo ne „Nesėdėk sudribusi“ ar 
„Nebūk pajodžarga“, o „Nebūk seksuali“. 

Ta pati moteris prisiminė tėvą nuolat kartojant kaimynams 
ir draugams, jog „Selė yra labai tvarkinga“, „Jos kambarys labai 
švarus“. Kartu su minėtuoju draudimu ši atribucija tapo jos sce- 
narijaus pagrindu, kuris privertė ją būti gerų manierų, deramai 
besielgiančia, tvarkinga, šalta, nutolusia bei intymumo bijančia 
moterimi. 

Roslyn Kleinsinger ištyrė daugybės žmonių scenarijų ma- 
tricas ir pastebėjo, kad tam tikri draudimai yra itin paplitę. Drau- 
dimai „nesuartėk“ ir „nepasitikėk“ yra susiję su Scenarijumi be 
meilės; „nelauk sėkmės“, „nebūk svarbus“ ir „nemąstyk“ — su 
Scenarijumi be proto; „neišgyvenk savo jausmų“ ir „nebūk lai- 
mingas“ — su Scenarijumi be džiaugsmo. 

Programa: tai būdas, kuriuo tos pačios lyties tėvas moko vai- 
ką, kaip paklusti (paprastai) priešingos lyties tėvo nustatytiems 
draudimams. Taigi, jei draudimas yra „nemąstyk!“, programa 
gali būti „gerk“, „apsvaik“ ar „įniršk“. 

Žaidimas: tai transakcinis įvykis, suteikiantis scenarijų 
pastiprinantį atlygį. Kiekvienas scenarijus pasižymi vienu pa- 
grindiniu žaidimu, o visi kiti žaidimai tampa pagrindinio vari- 
acijomis. Taigi gyvenimo kelio „žudau save“ atveju pagrindinis 
žaidimas yra „Alkoholikas“, o galimos jo variacijos - „Skolinin- 
kas“, „Įspirk man“, „Vagys ir policininkai“. Visi jie suteikia tą 
patį atlygį - emocijų, „pašto ženklų, kuriuos galima iškeisti į 


nemokamas išgertuves“. 

Pramogos: tai socialinis mechanizmas, kai pagal panašius 
scenarijus gyvenantys Žmonės kuria laiko sistemą. Depresijos, 
arba Scenarijaus be meilės, atveju gali būti žaidžiamas žaidimas 
„Jei ne dėljo“, o pramogos „Skolininkas“ ir „Argi tai ne siaubin- 
ga?“ užpildo laiko struktūros tarpus tarp žaidimų. 

Pramogų metu dažniausiai vyksta kartuvių transakcijos““. 
Scenarijaus be proto atveju ponas Vaitas pasakoja klausytojams 
apie savo eilinę apmaudžią klaidą, o šie (veikiausiai dalyvaujant 
ir terapeutui) tiesiog švyti iš pasitenkinimo. Klausytojų vaiko 
ego šypsenos pastiprina piktojo burtininko šypseną - jam pa- 
tinka, kad nevykėlis ir neišmanėlis ponas Vaitas paklūsta drau- 
dimui. Taigi dėl žmogaus scenarijaus nulemto elgesio kylančios 
šypsenos vis labiau veržia kilpą aplink jo kaklą. 

Atlygis: jį sudaro pašto ženklai, uždarbio būdas ir sportinis 
nertinis. Pašto ženklai simbolizuoja būseną, kuri kyla žaidimo 
pabaigoje (pyktį, depresiją, liūdesį ir t. t.). Pašto ženklų paieškos 
ir rinkimo veiksmai sudaro uždarbio būdą. Kiekvienam žmogui 
būdingi skirtingi uždarbio būdai bei pašto ženklai. Sportinis ner- 
tinis simbolizuoja faktą, kad žmonės linkę ryškiai demonstruoti 
savo uždarbio būdą - tarsi užrašą ant krūtinės, taip skleisdami 
žinią norintiems žaisti žaidėjams. 

Tragiška pabaiga: ji itin svarbi terapeutams, dirbantiems su 
pagal harmatinius ir į susinaikinimą vedančius scenarijus gyve- 
nančiais žmonėmis. Tragiška pabaiga ateina tam tikru metu, tam 
tikroje vietoje ir tam tikru būdu. Ji yra tarsi modus operandi, charak- 
terizuojantis kiekvieną save naikinantį individą. Į savižudybę linkę 


žmonės apsistoja ties tam tikru savižudybės būdu, taigi terapeutas 


i Šios transakcijos išsamiai aprašomos XXI skyriuje. 
“ Lot. funkcionavimo, elgesio būdas. 

gali sukurti scenarijaus antitezę — transakcinį stimulą, kurio tiks- 
las - nukenksminti į save nukreiptą destrukciją kurstantį draudi- 
mą. Jei tragiška pabaiga yra savižudybė pasitelkiant alkoholį, sce- 


144 


narijaus antitezę turi sudaryti draudimas „Liaukis gėręs!“ kartu su 
antabusu“? (žr. Steinerio „Žaidimai, kuriuos žaidžia alkoholikai“)*4 
ir — ekstremaliais atvejais — visiškai atsikratant prieinamų alko- 
holio atsargų. Scenarijaus antitezė nesunaikina scenarijaus, bet ji 
padeda išlošti laiko terapijai, kuriai padedant scenarijaus gali būti 
visiškai atsisakyta. Scenarijaus antitezę patikrinau savo praktikoje 
ir pastebėjau labai aiškius rezultatus. Įspūdingiausias scenarijaus 
priešpriešos rezultatas buvo įvykis, kai besiruošiantis nuo tilto 
šokti asmuo išgirdo terapeutą sakant „Nešok!“ 

Terapeuto vaidmuo: tai vaidmuo, kurio žmogus tikisi iš spe- 
cialisto prieš pradėdamas terapiją. Paprastai žmonės tikisi, jog 
terapeutas prisiims Gelbėtojo ar Persekiotojo vaidmenį, taip pa- 
stiprindamas tėvų suformuotą scenarijų. Šis scenarijaus aspek- 
tas bus išsamiai aptartas skyriuje apie terapiją. 

Dvidešimt klausimų: informaciją apie Žmogaus scenarijų ga- 
lima išgauti klausimais. 1967 m. aš sudariau originalius „dvide- 
šimt klausimų“ (iš tiesų jų tik 13). Savo knygoje „Ką reikia sakyti 
po žodžio „labas“?“ Berne'as pateikė tris skirtingus sąrašus: iš- 
samų 169 klausimų ir dvi sutrumpintas versijas (glaustą 51 klau- 
simo ir skirtą terapijai - 40 klausimų). 

Dar kartą noriu pabrėžti, kad išsamus scenarijų matricos 
ir kontrolinio sąrašo tyrimas priklauso struktūrinės scenarijų 
analizės sričiai ir nėra pagrindinis mano susidomėjimo objektas 
šioje knygoje. 


“> Preparatas, dar žinomas kaip disulfiramas, skirtas chroniškam alkoholizmui gydyti. 
** New York: Grove Press, 1971. 

Ar kiekvienas turime scenarijų? 


Žmogaus gyvenimas gali būti priskirtas vienai iš kelių 
galimybių. Jis gali turėti arba neturėti scenarijaus. Jei Žmogus 
gyvena pagal savo scenarijų, pastarasis gali būti harmatinis 
(dramatiškas) arba banalusis (melodramatiškas). Nesvarbu, ar 
scenarijus harmatinis, ar banalusis, tačiau jis gali būti geras ir 
blogas. 

Mis Amerikos pavyzdys iliustruoja gyvenimo kelią, kuria- 
me nebus jokio scenarijaus. Ne kiekvienas Žmogus gyvena pagal 
scenarijų, nes ne kiekvienas paklūsta priverstiniam, nesubren- 
dusiam ankstyvosios vaikystės sprendimui. Tam tikru momen- 
tu Mis Amerika gali nuspręsti, kad ji yra graži moteris, tačiau tin- 
kamu laiku priimtas sprendimas neverčia aukoti „Aš sveikas“ 
pozicijos, prarasti autonomiškumą ar varžyti lūkesčius. 

Asmeninio savarankiškumo bei gyvenimo galimybių at- 
žvilgiu pagal scenarijų gyvenantis Žmogus visuomet yra nu- 
skriaustas. Geras ir blogas scenarijai skiriasi pagal tai, ar pasi- 
žymi socialiai priimtinomis savybėmis. Pavyzdžiui, žmogus, 
kurio scenarijus buvo tapti įžymiu, bet tokiu nelaimingu, kad 
mėgintų nusižudyti, tapo geriausiu miesto chirurgu — šeimyni- 
nio gyvenimo ir laimės sąskaita. Šio žmogaus scenarijus buvo 
žalingas jam pačiam, tačiau naudingas socialiai, todėl jį galima 
laikyti geru scenarijumi. Tuo tarpu toks harmatinis scenarijus 
kaip alkoholizmas, kuris ne tik griauna laimę, bet ir neturi jokių 
socialiai priimtinų charakteristikų, laikytinas blogu scenariju- 
mi. Bet kuriuo atveju svarbu pabrėžti, kad, laikantis tiek gero, 
tiek blogo scenarijaus, žmogaus galimybės gyventi gyvenimą 


visu pajėgumu labai nukenčia. 

Kaip minėta, scenarijai gali būti itin dramatiški ir tragiški 
(harmatiniai) arba melodramatiški (banalieji). Pastarieji riboja 
žmogaus savarankiškumą, tačiau tai nėra taip dramatiškai aki- 
vaizdu, todėl banalieji scenarijai susikuriami kur kas dažniau 
nei dramatiški, harmatiniai. Banaliuosius scenarijus paprastai 
prisiima žemesnėmis laikomos didelės žmonių grupės (pavyz- 
džiui, moterys arba juodaodžiai). Šie scenarijai paremti ne to- 
kiais griežtais ir varžančiais tėvų draudimais bei atribucijomis 
kaip harmatinių scenarijų. Banalieji scenarijai dažni tarp vyrų 
ir moterų, tarkim, „Moteris vyrui už nugaros“ arba „Didysis tė- 
tušis“ (žr. XIV ir XV skyrius). Juodaodžiams priskiriamus bana- 
liuosius scenarijus plačiai aprašė White'as“ — tai yra žmonių sa- 
varankiškumo apribojimas, gyvenime turintis melodramatiškų, 
o ne dramatiškų pasekmių. 

Lyginant scenarijus pagal jų populiarumą, banaliuosius 
galima laikyti taisykle, harmatinius scenarijus - mažuma, 0 gy- 


venimus be scenarijaus - išimtimi. 


65 White, Jerome D., ir White, Terri. Self-Fulfilling Prophecies in the Inner City. Chicago: Ilinois 
Institute of Applied Psychology, 1970. 


VIII skyrius 
PAGRINDINIAI MOKYMAI: MOKYMAS 
NEPATIRTI MEILĖS 


Knygoje „Žaidimai, kuriuos žaidžia žmonės“ Ericas Berne'as 
rašė: „Tikslingai ar nenumanydami tėvai moko savo vaikus 
nuo pat jų gimimo atitinkamai elgtis, mąstyti, jausti ir suvokti. 
Išsilaisvinimas iš šios įtakos nėra lengva užduotis. Iš tiesų iš- 
silaisvinti įmanoma tik todėl, kad Žmogus gyvenimą pradeda 
savarankiškas, t. y. sugeba suvokti, būti spontaniškas, patirti in- 
tymumą ir turi tam tikros veiksmų laisvės, todėl gali pasirinkti, 
kurią tėvų mokymų dalį prisitaikyti.“ 

Čia Ericas Berne'as turi galvoje sistemišką scenarijaus kū- 
rimą, kuriam vaikai priversti paklusti ir kurį aš vadinu pagrin- 
diniais mokymais. Spontaniškumą, supratimą bei intymumą jis 
laiko trimis žmogaus gebėjimais, kuriais šis apdovanojamas nuo 
gimimo ir kuriuos vėliau gali susigrąžinti. 

Didelė dalis to, ko mokoma šeimoje, yra paremta spaudimu, 
todėl aš lyginu lavinimą ankstyvojoje vaikystėje, kurį daugiau 
ar Mažiau gauna visi vaikai, su pagrindiniais visiems armijos 
šauktiniams privalomais mokymais. Tarnaujančiųjų kariuome- 
nėje patirtis po kurio laiko gali skirtis, tačiau beveik visi savo 
karjerą pradeda naujokų stovykloje, kur yra mokomi ir turi at- 
likti tam tikras užduotis. Šeimoje, kaip ir kariuomenėje, dalykai, 
kurių reikia išmokti, yra sunkūs, nemalonūs ir abejotini. Ir lygiai 


kaip pagrindiniuose kariuomenės mokymuose, vaikams diegia- 


“ New York: Grove Press, 1964, 183. 

ma, jog dalykai, kurių jie mokosi, yra vertingi ir būtini norint 
„subręsti“ ir sulaukti sėkmės. 

Pagrindiniai gyvenimo mokymai sistemingai apima tris 
pirmines žmogaus potencialo formas: gebėjimą patirti intymu- 
mą, arba gebėjimą mylėti ir priimti meilę iš aplinkinių; gebėjimą 
suvokti, arba gebėjimą suprasti pasaulį ir žmones; gebėjimą būti 
spontaniškiems, t. y. gebėjimą laisvai ir su džiaugsmu atskleisti 
tikrąjį vaiko ego. Galutinį šių trijų dalių mokymų rezultatą aš 


4 4 


vadinu „Be meilės“, „Be proto“, „Be džiaugsmo“. 


Meilės tema yra bene universaliausia ir labiausiai domi- 
nanti žmones. Tačiau psichologijos ir psichiatrijos sričių moks- 
lininkai, kurių dėmesio centre turėtų būti Žmogaus elgesys ir jo 
sutrikimai, regis, nelaiko meilės verta didelio dėmesio ir išsamių 
tyrimų tema. Terminas „meilė“ akademiniuose sluoksniuose 
nėra mielai priimtinas. Kalbėdami apie meilę ar įsimylėjimą, bi- 
hevioristai, jei apskritai išdrįsta minėti šią temą, blausiai šypsosi 
ir vis kartoja: „Ak, meilė yra poetų ir filosofų tema, tačiau mes, 
mokslininkai, neturime ką su ja veikti.“ Iš tiesų kai kurie moks- 
lininkai meilę laiko tam tikra gretimos sąmonės būsena, pasi- 
žyminčia laikinos psichozės savybėmis, - tai visiškai iracionali, 
nekontroliuojama, neapibrėžiama psichinė būsena“. 

Vis dėlto ne tik meilė ypač domina žmones, bet ir nepa- 
sisekimas meilės reikaluose yra pagrindinė priežastis, verčianti 
žmones kreiptis į psichoterapeutus, dvasininkus ir kitus speci- 
alistus, kurių darbas - konsultuoti Žmonių tarpusavio santykių 
klausimais. Meilė verčia pasaulį suktis, tačiau psichologai ir psi- 


chiatrai jai neskiria pakankamai dėmesio. 


$7 Marcus, Joy. Intimacy. Issues in Radical Therapy I, 3 (1973): 18-19. 

Ericas Berne'as pirmasis pradėjo tyrinėti žmogiškąją mei- 
lę. Žmonių pripažinimo vienetą jis pavadino „prisilietimu“. Tai 
mokslinė sąvoka, meilės tyrimams suteikianti bent jau tariamos 
pagarbos. Kalbantis apie prisilietimus psichologas mokslinėje 
bendruomenėje galbūt sulauks trupučio dėmesio. Jei jis iškels hi- 
potezę, kad prisilietimai verčia pasaulį suktis, galbūt ras rėmėjų 
tyrimams, padėsiantiems patvirtinti šį teiginį, ir galbūt publi- 
kuos keletą darbų šiuo klausimu. Gali būti, kad pradėjęs varto- 
ti sąvoką „prisilietimai“ Ericas Berne'as žengė pirmąjį žingsnį 
racionalaus paties svarbiausio žmogiškojo gebėjimo —- gebėjimo 
mylėti - supratimo link. 

Terminas „prisilietimas“ nusako žmogiškojo pripažinimo 
vienetą. Prisilietimai gali būti teigiami ir neigiami, priklauso- 
mai nuo to, kaip priverčia Žmogų jaustis. Nuo šiol šioje knygoje 
minėdamas „prisilietimus“ turėsiu omenyje teigiamus prisilieti- 
mus, o kalbėdamas apie verčiančius jaustis blogai, patikslinsiu, 
kad tai „neigiami prisilietimai“. Skaitytojas gali pamanyti, kad 
siekiu sudaryti įspūdį, jog teigiami prisilietimai yra tikrieji, ge- 
resni ar vertingesni, palyginti su neigiamais, tačiau toks ir yra 
mano tikslas. Žmogaus išgyvenimui prisilietimai būtini, todėl, 
negalėdami pasiekti teigiamų, pasitenkina neigiamais, nes šie 
taip pat (nors ir verčia jaustis blogai) palaiko gyvybę. Capersas 
ir Hollandas“* teigia, jog Žmonių prisilietimų šaltiniui sumažė- 
jus iki tam tikros ribos, kurią vadina išgyvenimo koeficientu, jie 
vis labiau linkę priimti neigiamus prisilietimus, nes išgyveni- 
mui jiems reikalingi bet kokie prisilietimai. Žmogui priimti nei- 
giamus prisilietimus yra tas pat, kas gerti užterštą vandenį, — 


“ Angl. stroke. 
6 Capers, Hedges; Holland, Glen. „Stroke Survival Ouotient.“ Transactional Analysis Journal 


I, 3 (1972): 40. 

didžiulis poreikis leidžia neatsižvelgti į žalingas išgyvenimui 


reikalingo ištekliaus savybes. 


Pasakojimas apie pūkuotukus 


Labai seniai gyveno du ypač laimingi žmonės Timas ir 
Megė, kurie turėjo du vaikus — Džoną ir Liusę. Kad suprastu- 
mėte, kokie jie buvo laimingi, reikėtų suvokti, kaip tais laikais 
klostėsi gyvenimas. Tada vos gimęs kiekvienas žmogutis gau- 
davo mažą, minkštą, pūkuotą maišelį. Kaskart įkišęs į jį ranką 
žmogus ištraukdavo švelnų pūkuotuką. Visiems labai reikėjo 
švelniųjų pūkuotukų, nes gavęs vieną jų žmogus visame kūne 
pajusdavo švelnumą ir šilumą. Reguliariai negaunantiems švel- 
nių pūkuotukų žmonėms kildavo grėsmė susirgti nugaros liga, 
kuri priverstų juos susitraukti ir numirti. 

Tais laikais gauti švelnių pūkuotukų buvo labai nesun- 
ku. Kai tik kas nors pajusdavo, kad nori švelnaus pūkuotuko, 
galėdavo prieiti prie jūsų ir pasakyti: „Aš norėčiau gauti švel- 
nų pūkuotuką.“ Tuomet jūs įkištumėte ranką į savo maišelį ir 
ištrauktumėte mažos mergaitės delno dydžio pūkuotuką. Vos 
tik išvydęs dienos šviesą, pūkuotukas nusišypsodavo ir pa- 
virsdavo didžiuliu, švelniu pūkuotuku. Tuomet jūs uždėtumė- 
te jį paprašiusiam Žmogui ant pečių, ant galvos ar ant kelių, o 
pūkuotukas prisiglaustų ir ištirptų ant žmogaus odos, privers- 
damas jį jaustis kur kas geriau. Žmonės visuomet prašydavo 
vienas kito švelnių pūkuotukų, ir, kadangi jie buvo dalijami už 
dyką, gauti jų nebuvo sunku. Jų niekada nepritrūkdavo, todėl 
visi žmonės buvo labai laimingi ir beveik visą laiką jausdavosi 


gerai. 

Kartą piktoji ragana labai supyko, mat visi buvo tokie lai- 
mingi, kad niekas nepirko jos balzamų ir stebuklingųjų gėrimų. 
Ragana buvo labai gudri ir surezgė nedorą planą. Vieną gražų 
rytą ji prisėlino prie Timo, kai Megė žaidė su dukterimi, ir pa- 
šnabždėjo jam į ausį: „Timai, pažiūrėk į visus tuos pūkuotukus, 
kuriuos Megė duoda Liusei. Žinai, jei ji ir toliau taip darys, ga- 
liausiai pūkuotukai baigsis, ir ji nebeturės ko duoti tau.“ 

Timas buvo apstulbintas. Jis atsigręžė į raganą ir paklausė: 
„Ar nori pasakyti, kad kiekvieną kartą mums įkišus ranką į mai- 
šelį ten nebus pūkuotuko?“ 

Ragana atsakė: „Žinoma, nebus. Ir kai jie baigiasi, nieko 
nebegalima padaryti — jų tiesiog nebelieka.“ Tai tarusi ragana 
nuskrido ant savo šluotos visą kelią kikendama. 

Timas labai sielojosi ir visą laiką pastebėdavo, kai Megė 
duodavo švelnų pūkuotuką kam nors kitam. Galiausiai jis pra- 
dėjo labai nerimauti, nes jam patiko Megės pūkuotukai ir neno- 
rėjo jų atsisakyti. Jis manė, jog neteisinga, kad Megė dalija savo 
švelnius pūkuotukus. Jis pradėjo skųstis kaskart Megei davus 
pūkuotuką nepažįstamam žmogui. Kadangi Megei Timas labai 
patiko, ji liovėsi taip dažnai dalyti žmonėms pūkuotukus ir tau- 
pė juos Timui. 

Vaikai visa tai stebėjo, ir greitai jiems kilo mintis, jog da- 
lyti švelnius pūkuotukus kada tik kas paprašydavo ar kada 
panorėdavo yra negerai. Jie taip pat tapo labai atsargūs. Aky- 
lai stebėdavo tėvus ir pamatę, kad vienas iš jų dalija per daug 
pūkuotukų, tuojau pradėdavo prieštarauti. Jie sunerimdavo 
kiekvieną kartą, kai tik patys išdalydavo daugiau pūkuotukų. 
Nors kaskart įkišę ranką į savo maišelį rasdavo pūkuotuką, jie 


tai darydavo vis rečiau ir pamažu tapo vis šykštesni. Greitai 

žmonės pastebėjo, jog švelnių pūkuotukų trūksta, ir ėmė jaus- 
tis vis prasčiau. Jie pradėjo trauktis, o kai kurie net mirdavo 
dėl pūkuotukų trūkumo. Vis daugiau Žmonių lankydavosi pas 
raganą ir pirkdavo stebuklinguosius gėrimus, nors ir neatrodė, 
kad jie veikia. 

Iš tiesų situacija darėsi labai rimta. Visa tai stebėjusi raga- 
na nenorėjo, kad žmonės mirtų (nes mirę žmonės negalėjo pirk- 
ti stebuklingųjų gėrimų ir balzamų), todėl surezgė naują planą. 
Visiems buvo išdalyti labai panašūs maišeliai, tik kad šie buvo 
šalti, o anie - šilti ir švelnūs. Raganos maišeliai buvo pilni šaltų 
dyglių. Jie neversdavo žmonių jaustis šiltai ir maloniai; jie buvo 
šalti ir skaudžiai durdavo. Tačiau jie sustabdydavo žmones nuo 
susitraukimo ir mirties. Taigi nuo to laiko, kai tik kas paprašyda- 
vo švelnaus pūkuotuko, bijodami išeikvoti savo atsargas, žŽmo- 
nės atsakydavo: „Negaliu tau duoti švelnaus pūkuotuko, bet gal 
norėtum šalto dyglio?“ Kartais du Žmonės prieidavo vienas prie 
kito tikėdamiesi gauti švelnų pūkuotuką, tačiau kuris nors apsi- 
galvodavo, ir jie teapsikeisdavo šaltais dygliais. Taigi galiausiai 
mirdavo vos vienas kitas, tačiau žmonės buvo nelaimingi, jautė 
šaltį ir skaudžius dyglių dūrius. 

Padėtis tapo labai sudėtinga, nes pasirodžius raganai švel- 
nių pūkuotukų vis mažėjo. Taigi, anksčiau laikyti nemokamais 
kaip oras, pūkuotukai staiga tapo labai vertingi. Tai priver- 
tė žmones imtis įvairiausių gudrybių norint gauti pūkuotuką. 
Prieš pasirodant raganai žmonės burdavosi po tris, keturis ar 
penkis, ir niekam nerūpėjo, kas kiek pūkuotukų išdalydavo. At- 
vykus raganai žmonės ėmė poruotis po du ir taupyti pūkuotu- 
kus tik vienas kitam. Kai kurie žmonės užsimiršdavo ir duodavo 


pūkuotuką kam nors kitam, tačiau iškart pasijusdavo kalti, nes 

žinojo, kad jų partneriai įsižeis dėl prarasto pūkuotuko. Negalė- 
dami rasti dosnaus partnerio žmonės turėjo dirbti dienų dienas, 
kad galėtų nusipirkti švelnių pūkuotukų. 

Kai kurie žmonės kažkokiu būdu tapdavo „populiarūs“ ir 
gaudavo daugybę pūkuotukų be įsipareigojimo atsakyti tuo pa- 
čiu. Vėliau šie žmonės parduodavo savo pūkuotukus „nepopu- 
liariems“ žmonėms, kuriems jų reikėjo norint išgyventi. 

Kai kurie žmonės įsigudrindavo šaltuosius dyglius, kurių 
buvo kiek tik nori ir kurie buvo nemokami, apvilkti baltais pū- 
kais ir dalyti kaip švelnius pūkuotukus. Šie suklastoti pūkuo- 
tukai iš tikrųjų buvo plastikiniai ir kėlė papildomų sunkumų. 
Pavyzdžiui, du žmonės susitikdavo ir drąsiai apsikeisdavo plas- 
tikiniais pūkuotukais, kurie turėjo priversti juos jaustis gerai, 
tačiau jie išsiskirdavo jausdamiesi priešingai. Manydami, kad 
apsikeisdavo švelniais pūkuotukais, žmonės jautėsi vis labiau 
sutrikę, mat taip ir nesuvokdavo, kad jų šalti, dygūs jausmai kilo 
dėl nuolatinio keitimosi plastikiniais pūkuotukais. 

Taigi situacija buvo labai niūri, o viskas prasidėjo dėl to, 
kad atskridusi ragana įtikino žmones, jog vieną dieną, kai ma- 
žiausiai to tikėsis, jie įkiš ranką į savo švelnų pūkuotą maišelį ir 
ten nieko neberas. 

Neseniai šioje nelaimingoje žemėje po Vandenio ženklu 
gimė moteris. Rodės, ji nebuvo girdėjusi apie piktąją raganą ir 
nesijaudino, kad švelnūs jos pūkuotukai baigsis. Ji juos dalijo 
laisvai, kartais net neprašyta. Žmonės ją vadino naujamadiška 
moterimi ir smerkė už tai, kad ji mokė vaikus, jog jie neturėtų 
jaudintis dėl pūkuotukų trūkumo. Vaikai ją labai mėgo, nes šalia 
jos visada jausdavosi gerai, ir po truputį pradėjo dalyti pūkuotu- 


kus, kai tik panorėdavo. 

Suaugusieji sunerimo ir nusprendė išleisti įstatymą, kuris 
apsaugotų vaikus nuo švelnių pūkuotukų atsargų išeikvojimo. 
Įstatymas skelbė, kad nerūpestingas švaistymasis pūkuotu- 
kais be oficialaus leidimo yra nusikaltimas. Tačiau daugeliui 
vaikų tai visiškai nerūpėjo ir, nepaisydami įstatymo, jie ir to- 
liau dalijo vienas kitam pūkuotukus. Kadangi vaikų buvo tiek 
pat, kiek ir suaugusiųjų, pradėjo atrodyti, kad galbūt jie pa- 
sieks savo. 

Šiuo metu sunku nuspėti, kas atsitiks. Galbūt suaugusiųjų 
įstatymo ir tvarkos pajėgos sustabdys vaikų beatodairiškumą. O 
galbūt suaugusieji prisijungs prie vaikų ir naujamadiškos mo- 
ters bei surizikuos patikėti, kad švelnių pūkuotukų niekada 
nepritrūks. Kažin ar jie kada nors prisimins tas dienas, kurias 
vaikai stengiasi sugrąžinti, kai švelniųjų pūkuotukų buvo apstu, 


nes žmonės juos dalijo laisvai? 


Prisilietimų ekonomika 


Knygoje „Žaidimai, kuriuos žaidžia žmonės“ kalbėdamas 
apie stimulo alkį, Berne'as teigė: „Emocinę ir sensorinę depriva- 
ciją (lot. deprivatio - netekimas), apatiją, išsigimimą ir mirtį gali- 
ma susieti viena biologine grandine. Šiuo atžvilgiu stimulo alkis 
susijęs su Žmogaus organizmo išlikimu taip pat, kaip maisto al- 
kis.“ Mintis, jog visą Žmogaus gyvenimą prisilietimai yra tokie 
pat nepakeičiami kaip maistas, šiandieninėje TA teorijoje nebu- 
vo pakankama. Todėl noriu iš naujo suformuluoti faktą: žmogaus 
gyvenime prisilietimai yra tokie pat svarbūs, kaip tr kiti pirminiai bi- 
ologiniai poreikiai - vanduo, maistas ir pastogė, - kurių nepatenkinęs 


žmogus miršta. 

Kaip Berne'as pažymėjo savo knygos „Transakcinė analizė 
psichoterapijoje““? skyriuje apie prisilietimus, stimulų kontrolia- 
vimas yra kur kas veiksmingesnė manipuliavimo žmogaus el- 
gesiu priemonė nei brutalumas ar bausmės. Taigi nors keletas 
šeimų vis dar naudoja fizinę jėgą, norėdami priversti vaikus 
paklusti, didžiąją draudimų dalį vaikai priverčiami įvykdyti 
pasitelkus manipuliavimą prisilietimais, o ne fizines bausmes; 
prisilietimai tampa socialinės kontrolės įrankiu. 

Kaip ir Berne'as, Wilhelmas Reichas žmogaus gilumoje įžvel- 
gė „natūralų socialumą ir seksualumą, spontanišką pasitenkinimą 
darbu bei gebėjimą mylėti.7? Jis manė, kad šio giliausio, švelnaus 
žmogaus sluoksnio slopinimas leido iškilti „Freudo pasąmonei“, 
kurioje dominuoja sadizmas, godumas, gašlumas, pavydas ir vi- 
sokiausi iškrypimai. Wilhelmas Reichas sukūrė terminą „sekso 
ekonomika“, nes jis domėjosi politine ir ekonomine neurozės ana- 
lize. Pasak jo teorijos, seksualine energija manipuliuojama siekiant 
socialinės kontrolės. Orgazmas - seksualinės energijos išliejimas — 
išlaisvina žmonių, kurių seksualumas buvo slopinamas, sistemą. 

„Ryšys tarp seksualinio slopinimo ir autoritarinės tvarkos 
visuomenėje yra paprastas ir aiškus: patiriančio spaudimą dėl 
natūralaus seksualumo vaiko charakteris suluošinamas visam 
laikui. Jis neišvengiamai tampa paklusnus, bijantis bet kokio au- 
toriteto ir visiškai nepajėgus pasipriešinti.“ Kitaip tariant, vaiko 
charakteris susiformuoja būtent taip, kad sustabdytų jį nuo bet 
kokio siekio išsilaisvinti. Pirmasis spaudimo veiksmas parengia 
dirvą bet kokiai tolesnei tironijai. Reichas nusprendė, kad slo- 


pinimas egzistuoja ne dėl moralinio mokymo (kaip pasakytų 


Berne, Eric. Transactional Analysis in Psychotherapy, New York: Grove Press, 1961. 
7 Reich, Wilhelm. The Function of the Orgasm. New York: Farrar Straus and Giroux, Inc., 1961. 

tradicinių religijų atstovai) ir ne dėl kultūrinio vystymosi (kaip 
teigė Freudas), tačiau paprasčiausiai tam, kad padėtų sukurti 
nuslopintai visuomenei išlikti būtiną charakterio struktūrą. 

Didelę savo darbų dalį Reichas paskyrė prieštaravimams 
šeimos struktūrai, kurioje dominuoja tėvo figūra, nes jis ją suvo- 
kė kaip „autoritarinės ideologijos fabriką". Reichas tikėjo, kad 
autoritarinį valdymą bei ekonominį žmonių išnaudojimą palai- 
ko autoritarinės šeimos ir kad jos yra neatsiejama jų dalis. Tokių 
šeimų funkcija yra paremti išnaudojimą slopinant jaunų žmonių 
seksualumą. 

Herbertas Marcuse'as - kitas rašytojas, matęs ryšį tarp slo- 
pinančios visuomenės ir žmonių nelaimingumo. Pasak jo, žmo- 
nės gyvena vadovaudamiesi charakteristikų principu: toks įpirš- 
tas gyvenimo būdas priverčia atimti seksualumą iš viso kūno 
ir erotiškumą sutelkti tam tikruose kūno organuose (burnoje, 
išangėje ir genitalijose). Ši seka, kurią Freudas laikė sveiku vys- 
tymusi, iš tikrųjų, anot Marcuse'o, lemia sumažėjusį Žmogaus 
malonumo patyrimo potencialą. Malonumo koncentravimas 
siauroje erogeninėje zonoje sukuria paviršutinišką, nužmogė- 
jusią, „vieno matavimo“ asmenybę. Marcuse'as buvo įsitikinęs, 
kad seksualinio malonumo sutelkimas genitalijose padeda pa- 
naikinti malonumo pojūtį iš likusio kūno. Tokiu būdu slopinant 
sukuriami bejausmiai žmonės - ypač vyrai, - kurių kūnai gali 
būti išnaudojami tarsi mašinos. „Normalus seksualumo vysty- 
masis buvo nukreiptas tokia linkme, kad iš dalinių impulsų ir jų 
zonų seksualumas buvo beveik atimtas, siekiant prisitaikyti prie 


specifinės visuomeninės organizacijos reikalavimų... 


7" Reich, Wilhelm. The Sexual Revolution. New York: Noonday Press, 1962. 
7* Marcuse, Herbert. Eros and Civilization. New York: Vintage Books, 1962. 

Taigi Marcuse'as ir Reichas atrado ryšį tarp vienų Žmo- 
nių socialinio ir psichologinio manipuliavimo kitais —- įskaitant 
ir šeimą — bei slopinančios socialinės santvarkos. Toliau patei- 
kiama teorija apie prisilietimų ekonomiškumą, panašiai kaip ir 
minėtieji autoriai, teigia, kad apsikeitimo prisilietimais laisvė, 
kuri yra tiek žmogaus gebėjimas, tiek polinkis, tiek teisė, dirb- 
tinai kontroliuojama siekiant išugdyti Žmones, kurie elgsis taip, 
kaip naudinga didesniam „gėriui“, nors tai nebūtinai naudinga 
patiems žmonėms. Niekuomet nebuvo laikoma, kad ši manipu- 
liavimo prisilietimais ekonomika, į kurią to net nesuprasdami 
įsitraukia gausybė Žmonių, tarnauja nustatytai santvarkai, taigi 
žmonės neturėjo galimybės įvertinti, kiek naudos ir kiek žalos 
prisilietimų ekonomika jiems iš tikrųjų atneša. 

Norėdami pagyvinti šį teiginį, įsivaizduokite, kad kiekvie- 
nam pasaulio žmogui iškart po gimimo uždedamos įkvepiamo 
oro kiekį kontroliuojančios kaukės. Iš pradžių jos yra atviros, ir 
vaikai gali laisvai kvėpuoti. Tačiau atėjus laikui, kada vaikas jau 
gali atlikti tam tikras užduotis, kaukė pamažu uždaroma ir at- 
veriama tik tam tikram laiko tarpui, kai vaikas atlieka tai, ką lie- 
pia suaugusieji. Įsivaizduokite, kad vaikui draudžiama pačiam 
reguliuoti savo oro sklendę ir kad tik kiti žmonės gali nustatyti 
jam leidžiamą įkvėpti oro kiekį. Be to, tie žmonės kelia griežtus 
reikalavimus. Tokia situacija priverstų daugelį žmonių paklus- 
ti valdantiems jų oro atsargas. Jei grėstų gana griežta bausmė, 
žmonės nenusiimtų kaukės, net jei tai padaryti būtų visai ne- 
sunku. 

Retkarčiais kai kuriems Žmonėms nusibosta dėvėti savo 
kaukes ir jie jas nusiima, tačiau šie žmonės laikomi turinčiais as- 


menybės sutrikimų, nusikaltėliais, kvailiais ar nutrūktgalviais. 

Visi kiti yra pasirengę sunkiai dirbti ir labai stengtis, siekdami 
užsitikrinti savo oro atsargas. Atsisakę dirbti ir stengtis atskiria- 
mi, jiems uždraudžiama laisvai kvėpuoti ir duodama pakanka- 
mai oro, reikalingo norint atitinkamai gyventi. 

Atvirai pritariantys nusiimantiems kaukes žmonės apkal- 
tinami kaukes sukūrusios visuomenės pagrindų ardymu, nes 
kaukes nusiėmę žmonės nebeprivalo pildyti aplinkinių lūkes- 
čių bei reikalavimų. Jie gali ieškoti savanaudiškų, patenkinan- 
čių gyvenimo stilių bei santykių, kuriuose būtų lengva išvengti 
kaukes dėvinčios visuomenės vertinamos ir net jai reikalingos 
veiklos. Nusiėmę kaukes žmonės laikomi grėsme visuomenei, 
dažniausiai su jais elgiamasi itin žiauriai. Oro ištroškusioje, ta- 
čiau kitais atžvilgiais be rūpesčių gyvenančioje visuomenėje oro 
pakaitalai galėtų būti brangiai parduodami, o kai kurie žmonės 
už tam tikrą mokestį galėtų sukurti gudrų nekvėpavimo taisy- 
klių apėjimo planą. 

Kad ir kokia absurdiška atrodytų ši įsivaizduojama situa- 
cija, aš manau, kad tai tinkama analogija nagrinėjant prisilieti- 
mų situaciją. Vietoj kaukių mes turime labai griežtų nurodymų 
apie tai, kaip keistis prisilietimais, rinkinį. Vaikai kontroliuoja- 
mi reguliuojant jiems teikiamų prisilietimų kiekį, o suaugusieji, 
norėdami gauti prisilietimų, dirba ir prisitaiko prie visuomenės 
reikalavimų. Žmonės iš esmės ištroškę prisilietimų, o tokios di- 
džiulės kompanijos kaip Esalen, The American Tobacco Company ar 
General Motors vartotojams stengiasi parduoti kuo daugiau prisi- 
lietimų. („Imbierinio limonado skonis primena meilę“ arba „Iai 
tikras dalykas (koka-kola)“.) 

Prisilietimų ekonomikos nuostatų nepaisančių žmonių el- 


gesys laikomas nukrypimu nuo visuomenės normų, o jei gana 

daug tokių Žmonių susiburia kartu, jie laikomi grėsme nacio- 
naliniam saugumui, kaip 7-ojo dešimtmečio pabaigoje atsitiko 
ilgaplaukiams „gėlių vaikams“. 

Daugelis žmonių išgyvena net ir jausdami nuolatinį prisi- 
lietimų trūkumą, t. y. situacijoje, kurioje jų gyvybę palaiko ma- 
žesnis už idealų prisilietimų kiekis. Šis prisilietimų trūkumas 
gali varijuoti nuo nedidelio iki labai didelio. Ekstremalus tokios 
žmogaus prisilietimų bado dietos pavyzdys yra niekuo neišsi- 
skiriančio alkoholiko, gyvenusio landynių rajono viešbutyje, 
atvejis. Jis pats apskaičiavo, kad nuo antradienio iki sekmadienio 
kasdien gaudavo po du prisilietimus iš viešbučio registratūros 
administratoriaus, o pirmadieniais — dar apie trisdešimt prisi- 
lietimų alkoholikų klinikoje, kur apsikeisdavo prisilietimais 
su priimamojo sekretore ir už vaistus atsakinga medicinos se- 
serimi. Kartą per mėnesį jis gaudavo dar tuziną prisilietimų iš 
vaistų receptą atnaujinančio gydytojo. Jo gyvybingumas buvo 
beveik visiškai išsekęs, jis man priminė žmones, besilaikančius 
ryžių dietos. Galiausiai jo apatiją sukėlusi prisilietimų alkio bū- 
sena pradėjo kliudyti lankytis klinikoje, ir po kurio laiko jis savo 
kambaryje buvo rastas negyvas. 

Tokiomis maisto ir prisilietimų trūkumo sąlygomis gyve- 
nančio žmogaus patirtis labai skiriasi nuo sotaus žmogaus. Šis 
žmogus buvo tik šiek tiek pranašesnis už robotą, ojo asmenybė- 
je nebuvo nieko, ką galima laikyti savarankiškumo ar nepriklau- 
somybės apraiškomis. 

Daugelis Žmonių gyvena ne tokiomis ekstremaliomis 
bado sąlygomis, nors jos taip pat lemia įvairius depresijos bei 
susijaudinimo lygmenis. Šiuo atveju vietoj apatijos žmonės de- 


monstruoja tam tikrą susijaudinimo formą arba „paieškos elge- 

sį“, kuriuo taip pat pasižymi nedidelį maisto trūkumą jaučian- 
tis Žmogus ar gyvūnas. 

Dėl to, kad Žmonės yra priversti gyventi prisilietimų trūku- 
mo sąlygomis, gauti prisilietimų tampa kiekvienos jų gyvenimo 
akimirkos užduotimi. Tai yra struktūros alkio priežastis - laikas 
socialinėse situacijose turi būti organizuojamas taip, kad būtų 
įmanoma gauti maksimalų prisilietimų skaičių. 

Be to, taip, kaip kai kurie žmonės sugeba sąlygiškai men- 
komis pastangomis sutaupyti didelę pinigų sumą, yra žmonių, 
kurie sugeba gauti daug prisilietimų ypač nesistengdami, t. y. jie 
sukuria prisilietimų monopolį, kuris leidžia kaupti kitų žmonių 
prisilietimus. Prisilietimų ekonomikoje, kaip ir piniginėse situ- 
acijose, turtingieji vis turtėja, vargšai vis labiau skursta, o dau- 
guma žmonių kasdien turi grumtis norėdami sudurti galą su 
galu. 

Terapeutai, ypač dirbantys su terapijos grupėmis, turi ga- 
limybę tapti prisilietimų monopolijos savininkais. XIII skyriuje 
aprašysiu tai, ką Wyckoff kalba apie moterų prisilietimus mo- 
nopolizuojančius vyrus. Tėvai dažnai linkę monopolizuoti savo 
vaikų prisilietimus. Kiekvienas, gebantis įkurti prisilietimų mo- 
nopolį, pelnosi iš jo ir tuo pat metu palaiko pagrindines kontro- 


liuojamos prisilietimų ekonomikos taisykles. 


Prisilietimų ekonomikos taisyklės 


Prisilietimų ekonomikos taisyklių dėstymas vaikams yra 
pagrindinių gyvenimo be meilės mokymų esmė. Kaip ir kiek- 
vienas kitas, Scenarijus be meilės yra paremtas draudimais bei 


atribucijomis. 

Prisilietimų ekonomikos draudimai yra: 

Nedalyk prisilietimų, jei jų turi. Šis draudimas paaiškina pats 
save. Tai paprasčiausiai reiškia, kad žmonėms draudžiama lais- 
vai dalytis savo šiltais jausmais. 

Neprašyk prisilietimų, kai tau jų reikia. Šis draudimas taip 
pat aiškus. Jo mokoma bene kruopščiausiai. 

Nepriimk prisilietimų, kai tau jų norisi. Šis draudimas ne toks 
dažnas kaip pirmieji. Jis trukdo Žmonėms priimti jiems teikia- 
mus prisilietimus, kai jiems jų norisi. 

Neatstumk prisilietimų, kai tau jų nesinori. Dažnai Žmonės 
sulaukia prisilietimų, kurie dėl vienų ar kitų priežasčių verčia 
jaustis blogai arba tiesiog yra nepageidaujami. Pavyzdžiui, Ži- 
niasklaidos grožio idealą atitinkančios moterys, ypač tos, kurios 
savo nelaimei atitinka Playboy Žurnalo standartus, dažniausiai 
sulaukia prisilietimų už savo grožį. Ne naujiena, kad laikui bė- 
gant jos pradeda įsižeisti dėl tokių prisilietimų. Tokios moterys 
teigia, jog tai, kad su jomis bendraujantys Žmonės pirmiausia 
vertina jų išvaizdą, yra nervinanti ir nemaloni patirtis, nes ga- 
liausiai išvaizda yra tik išorė. Tokius jausmus išgyvenančioms 
moterims retai, jei apskritai taip būna, leidžiama atstumti pa- 
našius prisilietimus. Viena moterų išsilaisvinimo judėjimo pa- 
sekmių — joms buvo leista pasakyti: „Aš nenoriu girdėti, kad 
esu graži. Aš tai jau Žinau. Ką dar gali apie mane pasakyti?“ Tai 
leidimo atmesti nepageidaujamus prisilietimus pavyzdys. Sude- 
rinusi jį su leidimu prašyti trokštamų prisilietimų, moteris gali 
pridurti: „Kodėl nesakai man, kad esu protinga ar stipri?“ 

Vyrai su panašiais sunkumais susiduria sulaukę prisilie- 
timų, aukštinančių jų jėgą, atsakomybės jausmą, sumanumą ir 


gebėjimą sunkiai dirbti. Vyrų laisvės judėjimas skatina vyrus at- 

stumti tokius prisilietimus ir klausti: „Ar aš esu geras vyras? Ar 
aš jautrus? Ar aš gražus? Ar mane galima mylėti?“ 

Neduok prisilietimų sau. Prisilietimų teikimas sau, transak- 
cinėje analizėje vadinamas „pagyromis“, yra draudžiamas. Vai- 
kai mokomi, kad kuklumas yra geriausia politika, o gyrimasis 
ir savimeilė tam tikra prasme yra nuodėmingi, gėdingi bei ne- 


tinkami. 


Šie penki pagrindiniai draudimai nuolat pastiprina prisi- 
lietimų ekonomiką, kurią kiekvienas Žmogus žino, ir užtikrina, 
kad Žmonėms nuolat reikės prisilietimų. Kaip jau minėta, chro- 
niškas prisilietimų alkis yra depresijos, arba Scenarijaus be mei- 
lės, pagrindas. Vėliau šioje knygoje aptarsiu terapeutinį požiūrį į 
šią dažniausią žmonių nelaimingumo formą. 

Laisvą apsikeitimą prisilietimais griežtai kontroliuoja tėvų 
siunčiamos žinutės, pastiprinančios prisilietimų ekonomiką 
ir aiškiai matomos pagyrose. Jei žmogaus paprašoma atsistoti 
kambario viduryje ir pasigirti, t. y. pasakyti keletą save liaupsi- 
nančių sakinių, reakcija beveik visuomet tokia pati: tą pačią aki- 
mirką kylanti panika. Džekas, nusprendęs pamėginti pasigirti, 
gali jausti, kad sakyti gerus dalykus apie save yra nekuklu ir 
netinkama ar kad jo vardijami teigiami bruožai aplinkinių bus 
palaikyti įžeidimu. 

Džekas gali suvokti žinantis vos keletą (jei apskritai Žino) 
gerų dalykų apie save ir kad nesugeba vartoti žodžių, reiškiančių 
gerąsias savybes ar vertę. Jei kas nors mėgina suteikti prisilieti- 
mų, jis atstums keletą, daugumą ar visus, juos nuvertindamas. 

Jei kas nors pasako: „Tavo graži oda“, viduje tėvo ego at- 


kerta: „Jie nematė tavęs iš arti.“ Jei kas nors pagiria: „Tavo šyp- 

sena labai graži“, tėvo ego antrina: „Bet jie nematė tavęs pikto.“ 
Jei Žmogus sako: „Tu labai protingas“, tėvo ego atsako: „Taip, 
bet tu bjaurus.“ Yra ir kitų prisilietimus priimti kliudančių me- 
chanizmų, pavyzdžiui, parodant prisilietimo priėmimo ženklą, 
kurį papildo gūžtelėjimas pečiais, taigi prisilietimas „nusirita“ 
nuo pečių, o ne „įsiskverbia į vidų“; arba iškart atsimokant pri- 
silietimu, kuris iš esmės reiškia: „Aš nevertas prisilietimo, to- 
dėl turiu duoti vieną ir tau.“ Kitas prieštaraujantis prisilietimų 
priėmimo argumentas yra: „Šie žmonės tavęs nepažįsta, todėl 
jų prisilietimai veikiausiai apsimestiniai.“ Ši mintis kyla netgi 
nepaisant fakto, kad visi susitaria teikti tik nuoširdžius, tikrus 
prisilietimus. 

Taip pat egzistuoja įvairiausi laisvą apsikeitimą prisilieti- 
mais ribojantys tabu: homoseksualumo tabu kliudo vyrams ar 
moterims keistis prisilietimais tarpusavyje; heteroseksualumo 
tabu trukdo vyrui ir moteriai keistis prisilietimais, nebent tarp 
jų vystosi priimtini santykiai (jie susižadėję arba susituokę); tam 
tikri tabu kliudo keistis fiziniais prisilietimais suaugusiesiems 
ir vaikams, nebent jie priklauso tai pačiai šeimai, ir net tuomet 
tik esant tam tikroms aplinkybėms. Trumpai tariant, laisvas kei- 
timasis prisilietimais yra valdomas procesas, situacija, kurioje 
žmonių pagrindinio poreikio patenkinimo priemonės jiems yra 
neprieinamos. 

Galiausiai iš žmonių gebėjimas mylėti atimamas ir nukrei- 
piamas prieš juos, naudojant jį kaip pastiprinimą, siekiant pagei- 
daujamo elgesio. 

Šis aptarimas leidžia manyti, kad, išsilaisvinęs iš prisilie- 
timų ekonomikos apribojimų Žmogus (ar Žmonių grupė) gali 


susigrąžinti paties svarbiausio poreikio patenkinimo priemonių 

kontrolę ir todėl jie linkę atsiskirti nuo plačiosios visuomenės. 
Dėl šios priežasties tarp teisėtvarkos pareigūnų ir valdžios at- 
stovų buvo kilusi didžiulė panika dėl jaunimo, narkotikų ir sek- 
so kultūros. Mintis, kad, išsilaisvinę iš prisilietimų ekonomikos 
gniaužtų, žmonės mes darbą ir nebeprisiims atsakomybės, gali 
pasitvirtinti tuo atveju, jei bus manoma, jog šiuos dalykus nusta- 
tė kiti. Tačiau visai kas kita manyti, kad laisvos prisilietimų eko- 
nomikos aplinkoje žmonės bus neveiklūs ir vegetuojantys, kaip 
kai kurie veikiausiai nerimauja. Didelė vaikų auginimo strategijų 
dalis iki šiol buvo paremta prielaida, kad patenkinti žmonės ne- 
dirba ir nėra atsakingi. Tačiau faktai teigia ką kita. Remdamasis 
savo patirtimi, aš manau, kad kuo žmonių prisilietimų poreikis 
geriau patenkinamas, tuo daugiau galimybių siekti harmonijos 
savyje, tarpusavyje ir gamtoje jie turi. 

Patenkintas prisilietimų poreikis yra tarsi priešnuodis, 
gydantis nuo meilės trūkumo. Kliudančius meilei įsitvirtinti 
žmogaus gyvenime banaliuosius scenarijus galima nugalėti pa- 
sitelkus prisilietimų ekonomiką ir atmetimą. Kaip tai atliekama 


grupinės terapijos metu, bus aptariama XXII skyriuje. 


IX skyrius 


PAGRINDINIAI MOKYMAI: 
MOKYMAS NEITEKTI PROTO 


Supratimas 


Mes gimstame nieko neišmanydami apie gamtos dėsnius, lygiai 
kaip pirmieji urviniai Žmonės, ir per trumpą laiką tarp gimimo 
ir brandos įgyjame didžiulį kiekį informacijos bei supratimo, ku- 
ris padeda išgyventi šiame sudėtingame pasaulyje. 

Žmonės įdėjo daug pastangų siekdami teisės į supratimą, 
kartais net susidurdami su tvirtu pasipriešinimu. Istorijoje buvo 
laikotarpių, kai Žmonėms buvo draudžiama kopti į kalnus, 
skrosti lavonus ar spoksoti į savo atvaizdą veidrodyje. Už kie- 
kvieną tokią su Žinių paieška susijusią veiklą tam tikru metu 
buvo skaudžiai baudžiama. Ne visuomet buvo saugu mėginti 
suprasti ar tyrinėti tai, kaip veikia gamta. Kai kuriuose pasau- 
lio kampeliuose dar ir dabar mokyti vaikus to, ką žinome, nėra 
saugu. Kai kuriose Jungtinių Valstijų mokyklose mokytojai, mo- 
kydami apie žmogaus seksualumą ar socializmo raidą gali netgi 
prarasti darbą. 

Mokslininkai išsiaiškino smulkiausias cheminių elementų 
ir negyvosios gamtos jėgų veikimo detales, todėl gali sėkmingai 
jas kontroliuoti. Šiandien kiekvienas pageidaujantis gali įsigyti 
automobilį, tačiau mes vis dar neturime nė menkiausio supra- 
timo apie save. Net nežinome kaip pradėti garantuotus, meile 
pagrįstus santykius su kitu Žmogumi, nors, atrodytų, visi to 


trokšta. 

Esu įsitikinęs, kad metų metus nepermaldaujamas spau- 
dimas kliudė žmonėms išnaudoti savo suvokimo gebėjimus. 
Nors ir buvo nepailstamai priešinamasi, tačiau mes išmokome 
suprasti žvaigždžių ir planetų judėjimą, įsigilinome į fizikos ir 
chemijos mokslus, ištyrėme savo kūnus ir nemažai apie juos su- 
žinojome. 

Dabar mus domina mūsų bei aplinkinių psichika. Tikiu, 
jog Galilėjo ir Leonardo da Vinčio laikais egzistavęs spaudimas, 
kliudęs siekti Žinių, egzistuoja ir šiandien, mums siekiant su- 
prasti save ir vienas kitą. 

Vienas tokio spaudimo šaltinių yra medicina. Psichiatrai 
kliudo mums suprasti save sakydami, kad mes neįstengsime, ir 
nekreipia dėmesio į tuos, kurie įsitikinę, jog sugebės tai padaryti 
be psichiatrų pagalbos. 

Paprastai žmones, trokštančius suprasti savo kūno sandarą 
ir jį veikiančias ligas, atkalba gydytojai. Geriausiu atveju mums 
pasakoma: „Aš esu gydytojas. Atiduok savo kūną į mano ran- 
kas.“ Blogiausiu atveju mes priverčiami jausti kaltę dėl menkiau- 
sio noro kontroliuoti savo gydymo procesą ar (neduok Dieve) 
savo gydytoją. 

Mąstymas, arba spoksojimas į veidrodį, viduramžiais buvo 
draudžiamas ir už jį baudžiama. XX a. į moteris, pasiėmusias 
veidrodį ir mėginančias atlikti savo ginekologinę apžiūrą, Žiū- 
rėta įtariai, o medicinos asociacijos tvirtina, kad jos susimokė 
užsiimti medicinos praktika be licencijos. 

Kad ir kaip būtų, mes turime teisę ir gebėjimų suprasti 
save bei savo kūnus. Gebėjimas suprasti pasaulį — save - slypi 
suaugusiojo ego būsenoje. Asmenybėje yra dvi suaugusiojo ego 


būsenos: pirminės sistemos suaugusiojo ego, arba suaugusiojo 

ego vaiko ego būsenoje (arba mažasis profesorius), ir antrinės 
sistemos suaugusiojo ego. Abiejų šių ego būsenų funkcija — 
rinkti ir apdoroti išorinę informaciją. 

Antrinės sistemos suaugusiojo ego tinkamiausias tuomet, 
kai reikia mąstyti racionaliai, suprasti sudėtingą medžiagą ar 
žodžiais bei simboliais užkoduotą informaciją. Ši ego būsena, 
kitaip nei intuicija, laikoma moksline. Tačiau tai netiesa. Nera- 
cionalus mąstymas visuomet buvo viena pagrindinių moksli- 
nių tyrimų dalių. Intuicija paremta nuojauta, o iracionalūs min- 
čių šuoliai mokslinius tyrimus verčia tobulėti. Tai pripažįsta 
daugelis sėkmingai dirbančių mokslininkų. Racionalumas nėra 
labiau mokslinis nei intuicija. Paprasčiausiai jis tikslesnis už in- 
tuiciją, Kai išmatuojama informacija yra prieinama. Tuo tarpu 
kai tokia informacija neprieinama, intuicija tampa tikslesnė už 
racionalumą. 

Mažasis profesorius, arba suaugusiojo ego vaiko ego būse- 
noje, dar vadinamas intuicija, labiau tinka nekoduotai informa- 
cijai, kuri vis dar yra netiksli, beformė, neaiški, bet vis dėlto la- 
bai naudinga, apdoroti ir saugoti. Intuicija, arba suaugusiojo ego 
vaiko ego būsenoje, pirmiausia veikia ties žmogaus žinių riba. 
Tirdamas intuiciją Ericas Berne'as atrado, jog ji yra galingas įran- 
kis, kurį galima panaudoti savo naudai. Nors mokslinėje ben- 
druomenėje intuicija nelaikoma patikimu informacijos šaltiniu, 
dauguma žmonių nuolat ją naudoja. Kuomet nėra tikslios infor- 
macijos, intuicija — kartu su tradicija, kuri yra tėvo ego problemų 
sprendimo būdas, - yra naudingas ir veiksmingas įrankis. Ir dėl 
to, kad turime taip mažai tikslios informacijos apie žmonių psi- 
chologijos veikimą, intuicija yra ypač naudinga žmonių tarpusa- 


vio santykių srityje. 

Abi Žmogaus suaugusiojo ego būsenas veikia pagrindiniai, 
banaliųjų scenarijų mokymai. Kai pateiksiu Hogie Wyckoff min- 
tis apie lyčių vaidmenis, paaiškinsiu ir šeimoje egzistuojančią 
tendenciją pulti vieną iš šių dviejų ego būsenų. Vyrų atveju puo- 
lama intuicija, moterų - racionalus, logiškas antrinės sistemos su- 
augusiojo ego, kurį vadinu tiesiog racionalumu. Bet kuriuo atveju 
nei racionalumui, nei intuicijai, kurie laikomi kertiniais galios pa- 
saulio akmenimis, neleidžiama visiškai išsivystyti. Tiek raciona- 


lumas, tiek intuicija nugalimi pasitelkiant melą ir nuvertinimą. 


Nuvertinimas 


Transakcija, vadinama nuvertinimu, yra dažna Žmonių 
bendravimo srityje. 

Nuvertinimas yra kryžminė transakcija, kurios metu nu- 
vertinimo gavėjas siunčia stimulą iš savo suaugusiojo ego į kito 
žmogaus suaugusiojo ego, o šis atsako savo tėvo arba vaiko ego. 
Panagrinėkime tokį pokalbį: 

Naktį mažoji Merė ateina į tėvų miegamąjį ir pažadina 
motiną. 

MOTINA (suaugusiojo ego): Kas atsitiko, Mere? 

MERĖ (suaugusiojo ego): Man baisu. 

MOTINA (tėvo ego): Nebijok. Grįžk į savo lovą. 

Motinos suaugusiojo ego paklausia Merės, kas atsitiko, ir 
jos suaugusiojo ego atsako, kad jai baisu. Motinos tėvo ego at- 
sakymas nuvertina situacijos faktus (Merei baisu). Nuo tos aki- 
mirkos Merė veikiausiai pradeda bijoti dar labiau ir praranda 
bet kokius racionalumo likučius. Jei ji pradės verkti, motina gali 


supykti arba pasiūlyti Merei miegoti kartu. Tačiau nesvarbu, ar 

motina „puoselėja“, ar „persekioja“ Merę, nuvertinimo rezultatas 
yra Merės suaugusiojo ego gebėjimo mąstyti sumenkinimas. 

Panagrinėkime tolesnį pokalbį ir palyginkime su pirmuoju: 

Merė vėl ateina į tėvų miegamąjį. 

MOTINA (suaugusiojo ego): Kas atsitiko? 

MERĖ (suaugusiojo ego): Man baisu. 

MOTINA (suaugusiojo ego): Ko tu bijai? 

MERĖ (suaugusiojo ego): Aš girdėjau bildesį, ir man atrodo, 
kad į namus kažkas įsilaužė. 

MOTINA (suaugusiojo ego): A, suprantu. Manau, tu saugi. 
Šiose apylinkėse jau dešimt metų niekur nebuvo įsilaužta. (Tėvo 
ego) Norėčiau, kad grįžtum į savo lovą, gerai? 

MERĖ (vaiko ego): Gerai, bet ar galiu sugrįžti, jei susapnuo- 
siu dar vieną blogą sapną? 

MOTINA (tėvo ego): Taip. O dabar eik miegoti. 

Šios transakcijos metu Merės baimė nebuvo nuvertina. Ji 
sužinojo kelis svarbius faktus: ji gyvena saugiame rajone, kur 
neverta jaudintis dėl įsilaužėlių; ji gali pasitikėti motina kaskart, 
kai jai baisų; iš motinos ji išmoko, kaip elgtis su žmonėmis, ku- 
riems baisu. 

Nuvertinimai veda žmones iš proto. Šių transakcijų eksper- 
tas Ronaldas Laingas savo knygoje „Mazgai'““ pateikia keletą 
nuvertinimų ir jų poveikio Žmonėms pavyzdžių: 

DŽILĖ: Man baisu. 

DŽEKAS: Nebijok. 

Tai nuvertinimo pavyzdys. Nuvertinimas priverčia jo gavė- 


ją sutrikti; jos mintys skrieja nesustabdomai. Laingas tęsia: 


7 Laing, R. D. Knots. Copyright O 1970 by the R. D. Laing Trust. Pakartotinai išspausdinta su 
Pantheon Books, a Division of Random House, Inc. leidimu. 

DŽILĖ: Man baisu bijoti, kai tu man sakai, kad aš privalau 
nebijoti. 

Baisu. 

Baisu bijoti. 

Nebaisu bijoti. 

Nebaisu. 

Baisu nebijoti. 

Nebaisu nebijoti. 

Kitas pavyzdys: 

DŽILĖ: Man liūdna, kad tu nusiminęs. 

DŽEKAS: Aš nenusiminęs. 

Tai dar vienas nuvertinimo pavyzdys, priverčiantis Džilės 
protą sunerimti. 

DŽILĖ: Man liūdna, kad tu neliūdi, kai aš liūdžiu, nes tu 
nusiminęs. 

Džilė yra ne vienintelė Džeko nuvertinimų auka. Galiau- 
siai ir jis pats turės susidurti su jo nuvertinimų poveikiu Džilės 
mąstymui. 

DŽEKAS: Aš liūdžiu, nes tu liūdi, kad aš neliūdžiu, kai tu 
liūdi, kad aš liūdžiu, kai aš neliūdžiu. 

Ir galiausiai užsimezga mazgas, kuris iliustruoja nuverti- 
nimų saitus su žmonių įsitikinimais, jog jie nesugeba mąstyti ar 
yra kvaili. 

DŽILĖ: Tu manai, kad aš kvaila. 

DŽEKAS: Aš nemanau, kad tu kvaila. 

Tai dar vienas nuvertinimas. Veikiausiai Džilės intuicija 
jai sako, jog vienu ar kitu būdu Džekas negerbia jos sumanu- 
mo. Džekas ir toliau nuvertina šį jausmą, o Džilė, nors ir būdama 


protinga moteris, vėl visiškai susipainioja. 

DŽILĖ: Greičiausiai aš kvaila, nes manau, kad tu laikai 
mane kvaila, kai tu taip nemanai, arba tu meluoji. 

Aš kvaila visais atžvilgiais! 

Manyti, kad aš kvaila, kai esu kvaila. 

Manyti, kad aš kvaila, kai nesu kvaila. 

Manyti, kad tu manai, jog aš kvaila, kai tu taip nemanai. 

Kai kurias iš šių Džilės minčių psichiatrai (psichologai ar 
dar kas nors) pavadintų paranojiškomis. Po šių minčių einantys 
veiksmai gali būti laikomi netinkamais. Nuolat gaunantys ir pri- 
imantys nuvertinimus Žmonės iš tiesų linkę išprotėti ir pasižymi 
paranojiniais simptomais bei nederamais veiksmais. Beprotybė 
yra ekstremaliausia Scenarijaus be proto pasekmė. 

Taigi tėvai ir kiti vaiko pasaulyje gyvenantys Žmonės, pasi- 
telkdami nuvertinimo transakcijas, kišasi į jo galimybes pažinti 
pasaulį ir stabdo jo supratimo galių augimą. Nuvertinimai ken- 
kia kelioms vaikų suvokimo formoms: jų intuicijai, emocijoms ir 


racionalumui. 


Intuicijos nuvertinimas 


Pasitelkdami intuiciją žmonės geba greitai ir neapskaičiuo- 
tai įvertinti psichines aplinkinių būsenas, kitaip tariant, skaityti 
mintis. 

Mes galime atskirti, kai žmogus yra laimingas, liūdnas, su- 
sijaudinęs, išsigandęs, įtarus, pasitiki savimi ar jaučia kaltę. Ge- 
bame nustatyti, kada žmogus puola ir kada ginasi, nepaisant to, 
ar jis meluoja, ar sako tiesą. 

Gebėjimas skaityti kitų Žmonių mintis labai padidina ben- 


dravimo efektyvumą. Veiksmingai, pasitelkus intuiciją, naudo- 

jama surinkta informacija skiriasi nuo suaugusiojo ego surinktos 
informacijos naudojimo. (Nuo šiol antrinės sistemos suaugusiojo 
ego - racionalumą - vadinsiu tiesiog suaugusiojo ego.) 

Suaugusiojo ego surinktą informaciją galima drąsiai nau- 
doti tokią, kokia ji yra. Pavyzdžiui, jei perkame degalų už du 
dolerius ir sumokame dvidešimtine, mes žinome, kad gausime 
aštuoniolika dolerių grąžos, - tuo esame įsitikinę 99,5 procento. 
Tai Žino mūsų suaugusiojo ego. 

Kita vertus, tarkim, gatvėje sutinkame draugę, ir mūsų in- 
tuicija šnabžda, kad ji liūdna, išsekusi bei susinervinusi, todėl 
gali piktai atkirsti į šiltą pasveikinimą. Mes nežinome, kaip bus 
iš tikrųjų, tačiau galime prognozuoti, kaip ji elgsis, ir veikti ati- 
tinkamai. Galime nuspręsti, kad yra 60 proc. tikimybė, jog ji at- 
stums mūsų prisilietimą, todėl prisiartiname su atsargia šypsena 
veide ir laukiame jos atsakymo arba atgalinio ryšio. Jei ji atsako 
plačia šypsena, mes pataisome savo apskaičiavimus, surizikuo- 
jame ir t. t. Tai veiksmingai panaudota intuicija; apskaičiavimai 
turi būti koreguojami atsižvelgiant į atsaką, nes informacija nėra 
100 proc. tiksli. 

Mes galime nuspręsti, kad draugė mus atstums, todėl pra- 
einame pro šalį nė nepasisveikinę. Tai neveiksmingai naudoja- 
mos intuicijos pavyzdys. Jei intuicija pasitikime per daug ir ne- 
koreguojame sprendimų atsižvelgdami į atgalinį ryšį, kiti mus 
gali palaikyti paranojiškais. Net jei žinome, kad intuicija beveik 
niekuomet neapgauna, ją reikėtų naudoti atsargiai. 

Žmogus, kurio intuicija nuolat nuvertinama, patenka į situ- 
aciją, kurioje intuityviai mažojo profesoriaus informacijai nuolat 
prieštarauja nuvertintojo pateikiama informacija. Šis žmogus pa- 


tiria didelę psichinę įtampą. 

Susiduriantis su nuvertinimu Žmogus gali: ignoruoti savo 
intuiciją, ignoruoti nuvertinantį žmogų arba pasistengti reaguo- 
ti tiek į intuiciją, tiek į nuvertintoją. Bet kuriuo atveju kažkas 
prarandama. 

Intuicijos ignoravimas paverčia mus nenuovokiais ir ne- 
mąstančiais bei priverčia jaustis kvailais. Nuolaidžiautojo igno- 
ravimas paverčia mus paranojikais, nesocialiais, su mumis neva 
sunku sutarti. Mėgindami reaguoti tiek į intuiciją, tiek į nuolai- 
džiautoją, mes tik susipainiojame. 

Paveiki reakcija į nuvertinimą vadinama pasiaiškinimu ir 


bus išsamiai aptarta XXIII skyriuje. 


Asmeninių emocijų nuvertinimas 


Nuvertinimai turi neigiamos įtakos ir mūsų žinioms apie 
asmeninius jausmus. Mes nuolat patiriame su aplinkos įvykiais 
susijusių emocijų. Galime jaustis pikti, liūdni, kalti ar laimingį, 
priklausomai nuo to, kas tuo metu vyksta pasaulyje. Šie jausmai 
aplinkiniams gali būti nepriimtini, ypač jei juos jaučia vaikai. 

Kai kuriems tėvams nepatinka, kai jų vaikai liūdni, ki- 
tiems — kai jie laimingi, dar kitiems - kai jie pikti ar patiria 
šiltus jausmus. Vaikams išreiškiant šiuos jausmus, tėvai imasi 
bet kokių priemonių siekdami juos ignoruoti, taip priversdami 
vaikus juos atsiimti, o jausmus pripažinti netinkamais. Vienuo- 
se namuose nuvertinamas pyktis, kituose — baimė ir t. t. Tuo 
pat metu šeimos „jausmų uždarbiu“ laikomos emocijos (pyktis, 
liūdesys, frustracija ir kt.) yra skatinami ir universaliai pritai- 
komi kiekvienoje situacijoje. Toks jausmų nuvertinimas vėlgi 


atima iš vaikų reikšmingą informacijos bei suvokimo šaltinį. 

Laingas"“ paaiškina, kaip Žmonių jausmų pripažinimas netin- 
kamais paverčia juos protiškai neįgaliais. Nuvertinimai suskal- 
do žmogų iš vidaus. Didelė dalis jų egzistencijos ir jausmų yra 
nepripažįstama ir galiausiai galbūt net nejuntama. Tačiau jaus- 
mai niekur nedingsta; jie egzistuoja toliau ir turi įtakos didelei 
žmogaus fizinių būsenų bei elgesio daliai. Neišreikštas pyk- 
tis, gėda, baimė ar liūdesys kaupiasi viduje ir galiausiai ran- 
da būdą prasiveržti. Kartais sukaupti jausmai (pašto ženklai) 
atskleidžiami „emocinės audros“ metu. Kartais jie skverbiasi į 
paviršių ir nuolat pasireiškia fizinių simptomų forma ar tiesiog 
kasdieniame žmogaus elgesyje, kaip nutiko vyrui, kuris mie- 
godamas grieždavo dantimis, ar moteriai, kurios lūpos nuolat 
virpėdavo. Ir vėl žmogus, kurio jausmai nuvertinami, turi tris 
pasirinkimo galimybes: 

Ignoruoti jausmus ir elgtis, tarsi jie neegzistuotų. Tai verčia 
žmogų atsiskirti nuo savo jausmų. Dažnai šią galimybę pasiren- 
ka vyrai: jie tampa šalti ir bejausmiai. 

Išeyventi jausmus ir nekreipti dėmesio į nuvertinimus. Toks 
žmogus bus laikomas per daug emocingu ir nesubrendusiu. Šią 
galimybę dažnai pasirenka moterys: jos tampa emocionalios ir 
iracionalios. 

Mėginti išgyventi jausmus ir taikstytis su jų nuvertinimu. Tai 


kelia sąmyšį. Žmogus tampa nepastovus ir nuolat nerimauja. 


Racvonalumo nuvertinimas 


Seimoje dažniausiai nuvertinama vaiko intuicija ir (arba) 


emocijos. Tačiau racionalios vaiko mintys, suaugusiojo ego 


7 Laing, Ronald D. The Divided Self. New York: Pantheon, 1969. 

funkcija, taip pat nuvertinama - kišamasi į jų suprantamų fak- 
tų suvokimą bei logines sąsajas. Pavyzdžiui, viena moteris pa- 
sakojo vaikystėje nuolat stebėjusi nieko neveikiančią bei atsa- 
komybės neprisiimančią motiną ir prisiminė maniusi, kad jos 
elgesys nesuderinamas su žodžiais. Todėl ji motinai pateikė lo- 
gišką klausimą: „Mamyte, kodėl tu nuolat pyksti, jei tėtis sode 
nenupjauna žolės, kai kriauklėje guli krūva nešvarių indų?“ Šis 
tiesus, logiškas mažos mergaitės suaugusiojo ego pastebėjimas 
susidūrė su dideliu, piktu motinos nepritarimu: „Dar kartą taip 
prieš mane pagudrauk, dukrele, ir aš išpersiu tau kailį!“ Tai aiš- 
kus ir paveikus draudimas mergaitei naudoti savo loginius su- 
augusiojo ego sugebėjimus. Šis draudimas itin suvaržė vėlesnę 
jos logiką ir racionalų mąstymą. Jis prilygo tvirtam draudimui 
„Nemąstyk!“ 

Kita moteris prisiminė, kad jos tėvai visuomet supykdavo, 
jei grįžusi iš mokyklos ji vartodavo įmantrius žodžius, kurių 
išmoko iš mylimiausios savo mokytojos, skatinusios ją mąsty- 
ti logiškai. Ši situacija tapo tokia prasta, kad vos tik jai ištarus 
įmantresnį žodį, tėvai atvirai reikšdavo savo pyktį. Vieną dieną 
tėvas nepakančiai užsiminė apie kaimyną, todėl ji pasakė: „Tu 


41 
! 


vadovaujiesi išankstine nuomone!“ Tėvas atsisuko į ją ir, ištaręs 
„Išankstinė nuomonė? Aš tau parodysiu išankstinę nuomonę! 
Nebūk akiplėša šiuose namuose!“, sudavė jai antausį. Paliepimas 
nebūti akiplėša šiuose namuose giliai įsirėžė jos vaikiškoje gal- 
velėje. Įmantrių žodžių vartojimas ir inteligentiškumas jai tapo 
akiplėšiškumo forma. Studijų koledže metais šis tėvo draudimas 
jai sukėlė nemažai sunkumų - jos kiauliškasis tėvo ego vis pri- 
mindavo: „Tu neišmoksi šių svarbių dalykų. Kas manaisi esanti, 


kad mėgini elgtis geriau nei kiti?“ 

Vienas suaugusiojo ego nuvertinimo ir veiklos varžymo 
būdų susijęs su tuo, kaip Žmonės reaguoja į sudėtingas situaci- 
jas. Ericas Berne'as7 nurodė, kad vienose šeimose nesėkmę pa- 
tyrę tėvai supyksta, įsižeidžia ar tampa prislėgti, tuo tarpu ki- 
tose šeimose reaguojama ieškant problemos sprendimo. Vaikai 
retai mokomi ieškoti racionalaus problemos sprendimo būdo. 
Kur kas dažnesnė tendencija pasitelkti tėvo ar vaiko ego spren- 
dimus. 

Schiffas ir Schiff7? aprašė, kokios įtakos žmonių gebėjimui 
spręsti problemas turi nuvertinimai: iškilus sunkumams, žmo- 
nių reakcijos gali būti skirtingos. Žmogus gali reaguoti sakyda- 
mas: „Štai čia yra problema, ir aš galiu ją išspręsti.“ Tačiau, kaip 
teigia Schiffas ir Schiff, žmogus taip pat gali pasakyti: „Štai čia 
yra problema, bet aš negaliu jos išspręsti“ arba „Čia nėra jokios 
problemos“, taip nuvertindamas savo racionalumą ir gebėjimą 
spręsti problemas. 

Jei tėvai nuvertina vaikų problemų sprendimo gebėjimus, 
pastarųjų reakcijos, susidūrus su sudėtinga situacija, tampa pa- 
remtos kvailumu, pasyvumu ir nesugebėjimu mąstyti. 

Prieš problemų sprendimą nukreiptą scenarijų dažnai lydi 
emociniai sunkumai. Labai dažnai Žmonės jaučiasi taip, tarsi jų 
gyvenimai būtų nulemti ir nieko nebegalima pakeisti. Kai kurie 
netgi mano, kad racionaliai naudojami suaugusiojo ego gebėji- 
mai yra pramanas. Jie gali atkirsti: „Nejaugi viską reikia anali- 
zuoti? Negi nebėra nieko švento?“ Dažnai tokį požiūrį vaikams 
perduoda tėvai, siekę kliudyti vaikams naudotis jų suaugusiojo 
ego gebėjimais. 


7 Berne, Eric. What Do You Say After You Say Hello? New York: Grove Press, 1972. 
7 Schiff, Aaron Wolfe ir Schiff, Jacgui Lee. Passivity. Transactional Analysis Journal I, 1 


(1971): 71-78. 

Kiti mano, kad mąstymas apie galimus sprendimus yra tas 
pats, kas naudoti burtus. Landynėse gyvenantys alkoholikai tiki, 
kad kalbantieji apie savo laimėjimus gali užsitraukti prakeiks- 
mą. Kai kurie Žmonės paprasčiausiai jaučia, kad suaugusiojo ego 
kruopštumas privers gerus dalykus išnykti kaip orą. 

Bet kuriuo atveju faktas tas, kad, plečiant suvokimo gali- 
mybių ribas, daugėja galių ir stiprėja gerovė. Mes tegalime turėti 
teigiamos įtakos savo supratimui. Pateiksiu dažną pavyzdį. 

Gyvenime planavęs plušėti ilgas valandas iki mirties nuo 
širdies smūgio, Brutas išmanė tik su savo darbu susijusias kas- 
dienes užduotis. Jo diena prasidėdavo kelione automobiliu į 
darbą perpildytu greitkeliu, kvėpuojant užterštu oru. Jis sun- 
kiai dirbdavo visą dieną, pasinaudodamas dviem po penkio- 
lika minučių trunkančiomis kavos ir cigaretės pertraukėlėmis 
bei pietų pertrauka, per kurią kaupdavo jėgas likusiai darbo 
dienos daliai. Savaitgaliais jis dirbdavo viršvalandžius, o laisvu 
laiku uždarbiaudavo atlikdamas santechnikos darbus. Jis kar- 
todavo sau, kad turi gerą darbą (jam buvo mokami 7 doleriai 
per valandą), leidžiantį dirbti daugybę viršvalandžių (tiesa, jis 
neturėjo pasirinkimo, mat privalėjo dirbti pasiūlytus viršvalan- 
džius). Vienintelė jam ramybės nedavusi problema buvo nemi- 
ga bei kartais užeinantys nežmoniški galvos skausmai. Taip pat 
kartais jis be saiko gerdavo. Dėl to (jo supratimu) jis niekuomet 
nebuvo paaukštintas ir visuomet būdavo skolingas truputį pi- 
nigų. Kiekvieno mėnesio sąskaitoms apmokėti Brutas išleisdavo 
paskutinius pinigus. Ir vis dėlto jis sugebėjo susimokėti už savo 
automobilį bei namą ir išauklėti vaikus būti gerais, atsakingais 
darbuotojais, nors kartais nerimaudavo, kad jie vartoja narko- 


tikus. 

Jis būtų mėgęs skaityti, tačiau nesugebėdavo susikaupti, 
todėl visą reikalingą informaciją gaudavo iš televizijos žinių per 
vakarienę. Jam atrodė, kad jis žiūri kur kas daugiau televizijos 
laidų, nei derėtų, tačiau negalėjo nieko padaryti. 

Grupinę terapiją Brutas pasirinko todėl, kad jautėsi nu- 
galėtas alkoholio. Jis nieko nesitikėjo, nes nuolat girdėdavo 
žmones kartojant, jog alkoholizmas yra neišgydoma liga, to- 
dėl apstulbo sužinojęs, kad tai visai ne liga, ką jau kalbėti apie 
nepagydomumą. Jis tiesiog gėrė informaciją apie ego būsenas, 
prisilietimus, žaidimus, uždarbį, pašto ženklus, galios žaidi- 
mus bei scenarijus. Jis pasakė: „Tarsi kas būtų pakėlęs šydą nuo 
mano akių.“ Jo supratimas plėtėsi nepaprastai greitai. Jis labai 
domėjosi kitų grupės narių gyvenimo būdu ir tuo, kaip jie su- 
prato pasaulį. 

Brutą apstulbino idėja, jog jo scenarijaus tikslas buvo pri- 
baigti save persidirbant. Jis buvo šokiruotas, kai suprato, kad jo 
išėjimo į pensiją ir saugumo lūkesčiai buvo ne kas kita, kaip ne- 
pagrįstos fantazijos, sukurtos paskatinti tęsti darbą ir galbūt tap- 
ti jo mirties priežastimi vos tik išėjus į pensiją ar net prieš tai. 

Jis iškart pripažino, kad alkoholis ir televizija padėjo palai- 
kyti scenarijų; jie veikė kaip raminamieji ir atitraukė nuo mąsty- 
mo. Pagrindinis jam nustatytas draudimas buvo „Nemąstyk!“, o 
atribucija — „Tu esi darbštus“. Kur kas sunkiau buvo pripažinti, 
jog jis yra priklausomas nuo kavos, cigarečių ir migdomųjų, - vi- 
sai kaip narkomanai, apie kuriuos jam teko girdėti. 

Brutą pribloškė mintis, kad darbas gali teikti malonumą, 
nes visą gyvenimą manė priešingai ir net neleido sau to tikėtis. 

Po darbo jis rasdavo pramogų, tačiau jos neteikdavo ma- 


lonumo. Jis žinojo, kad „vien darbas ir jokių pramogų paverčia 

Džeką nuobodžiu berniuku“, tačiau ir čia jautė nieko negalįs pa- 
daryti. Jis laikė save nuobodžiu ir norėjo išmokti Linksmintis. 

Brutas buvo profesinės sąjungos narys, todėl žinojo, kad 
pramonė išnaudoja darbuotojus, tačiau manė, kad jo atveju tai 
nėra taip blogai, nes jis gaudavo gerą atlyginimą. Jį nustebino kai 
kurių grupės narių nuomonė, kad jo darbas yra niekam tikęs (jis 
valdydavo mašiną ir visą dieną atlikdavo tas pačias monotoniš- 
kas operacijas) ir kad jis buvo išnaudojamas kur kas labiau, nei 
įsivaizdavo. 

Sunkiausia jam buvo susitaikyti su tuo, kad jo tendencija 
sukilti, noras mesti darbą ir sukelti streiką yra geras; toks geras, 
jog jis turėtų drąsiai juo sekti, ir, jei jį kas nors palaikytų, tai pa- 
dėtų mesti gerti. Įgijęs šių suvokimo gebėjimų jis pradėjo kurti 
planus. Jis nusprendė liautis skatinti save darbu, svaigintis alko- 
holiu, cigaretėmis bei kava ir pradėjo ieškoti malonumo šaltinių 
bei poilsio būdų, kad galėtų kuo puikiausiai gyventi įkopęs į 
septintąją dešimtį. Jis metė aukštesnį savo statusą fabrike ir su- 
sirado prasčiau apmokamą bei trumpesnę darbo dieną siūlantį 
darbą netoli namų. Jis taip pat plėtė savo santechnikos verslą. Sa- 
vaitgalius paliko pasilinksminimui, metė gerti ir rūkyti. Mąstė 
apie tai, kas jo gyvenime vyko netinkamai, ir siekė tai pakeisti. 
Savo problemas ir sprendimus aptarinėjo su grupe. 

Brutas pradėjo gerai miegoti bei mėgautis seksu; uždirb- 
davo mažiau, išleisdavo mažiau, dirbdavo mažiau, net televi- 
zorius nebe taip domino. Praėjus šešiolikai mėnesių po pirmojo 
apsilankymo grupinėje terapijoje jis buvo priblokštas. Pamažu, 
be jokių fanfarų, jis susigrąžino savo gyvenimo kontrolę. Dabar 
jautėsi galingas, o ne bejėgis. Jis teigė pajutęs, „kad turėjo laiko 


viskam apmąstyti“. Jis nevadino to suvokimu, tačiau, mano nuo- 

mone, besiplečiantis jo supratimas buvo pirmasis žingsnis po- 
kyčių link. Kitas svarbus veiksnys jo terapijoje buvo kitų grupės 


narių parama sunkiu metu. 


Karalius (ar karalienė) be drabužių 


Kodėl tėvai kišasi į savo vaikų racionalumo ir suvokimo 
vystymosi procesą? Manau, kad pagrindinė priežastis — tėvai 
nesijaučia sveiki ir nenori, kad vaikai juos stebėtų, aiškiai suvok- 
tų ir suprastų jų būseną. Jie gėdijasi savęs kaip Žmonių, tėvų, 
aprūpintojų ir nenori būti laikomi nesveikais, nors tokią poziciją 
priėmė patys. 

Taip, kaip rūbų nedėvėdavęs imperatorius, tėvai viliasi, 
kad vaikai jų akylai nestebės ir neatras kokių nors didelių trū- 
kumų. Tačiau didžiąją vaiko pasaulio dalį sudaro būtent tėvai. 
Jie atsiduria interakcijų centre ir gauna didžiausią vaikų dėme- 
sio dalį. Nekontroliuojamas, smalsus, nuolatinis vaikų dėmesys 
gali priversti tėvus pasijusti nepatogiai. Todėl tėvai nustato to- 
kius draudimus kaip „nežiūrėk į mane“, „nekalbėk apie mane“, 
„nepasakok apie savo šeimą“, „nepasakok kitiems apie save“. 
Šiuos draudimus nustato tėvo ar motinos kiauliškasis tėvo ego, 
kuris galiausiai pradeda kliudyti vaikams matyti pasaulį, ypač 
žmonių, tokį, koks jis iš tikrųjų yra. Tokie pagrindiniai banalio- 
jo scenarijaus mokymai, trunkantys iki vaiko paauglystės, labai 
sumažina gebėjimą suprasti save, kitus ir pasaulį. 

Platesniu suvokimu pasižymintys Žmonės jaučiasi ir ki- 
tiems atrodo gabūs, todėl sugeba pasiekti tai, ko trokšta. Kita 
vertus, beprotybė (kurią lemia nuolatinis, sistemiškas šių gabu- 


mų puolimas) kyla dėl sumišimo jausmo, nesugebėjimo suprasti, 

plėšymosi tarp savo jausmų ir to, ką nurodo jausti kiti, ir dėl ne- 
sugebėjimo pasirinkti tarp asmeninio pasaulio supratimo ir to, 


kaip jį apibūdina aplinkiniai. 


Melas 


Melas kartu su nuvertinimu griauna vaikų gebėjimą su- 
vokti. Melas — dažnas žmonių tarpusavio santykių reiškinys. 
Mes suprantame, kad mums meluoja tiek valdžios atstovai, tiek 
žiniasklaida, tiek nuolat siekiantys įkalbėti išleisti savo pinigus 
prekeiviai, nepaisant to, ar mums reikia to, ką jie siūlo, ar ne. 
Tačiau mes nenorime suvokti fakto, kad melas dažniau nei tiesa 
yra kasdienių mūsų santykių su aplinkiniais dalis. 

Žodyne pateikiamas toks sąvokos „melas“ paaiškinimas: 
„Tai apgaulės aktas; melagingas teiginys, kuriuo siekiama ap- 
gauti.“ Šis žmonėms priimtiniausias melo apibrėžimas akivaiz- 
džiai netinkamas. Jis nurodo, kad melu laikomi tik tie atvejai, 
kai žmonės sako netiesą, kai jie valingai ir sąmoningai kalba da- 
lykus, kurie, kaip jie Žino, yra melagingi. 

Ir vis dėlto, vadovaudamiesi tokiu siauru melo apibrėžimu, 
žmonės nuolat vienas kitam meluoja. Jei šalia nuolatinio įžūlaus 
melo galvoje turėsime ir dalinę tiesą bei tiesos nesakymą, kurie 
taip pat dažni žmonių santykiuose, tuomet tampa akivaizdu, jog 
melas yra pagrindinis vaikų patirties lygmuo. 

Norint pripratinti žmones meluoti ir neprieštaraujant pri- 
imti melą, reikia ilgų mokymų, trunkančių visą vaikystę ir pa- 
auglystę. Vaikams nuo pat mažens meluojama apie kūdikius 
atnešantį gandrą, apie dovanas po Kalėdų eglute padedantį 


Kalėdų senelį, net kasdieniai jų gyvenimo įvykiai aiškinami ir 

pateisinami įvairiausiais melais. Nuo jų taip pat slepiama per 
stipria ar per įtaigia „lengvai formuojamiems“ protams laikoma 
informacija. 

Vaikui paklausus tėvų: „Iš kur atsiranda vaikai?“, akivaiz- 
džiai melagingas atsakymas yra: „Juos atneša gandras.“ Tačiau 
paaiškinimas, kad „jie tiesiog išlenda iš mamos pilvo“, taip pat 
yra netiesa. Tėvai turi informacijos, kurios reikia vaikams. No- 
rėdami būti sąžiningi, tėvai turi suteikti vaikui trokštamų žinių 
arba nuoširdžiai ir nemeluodami paaiškinti, kodėl negali atsa- 
kyti. Melu nebus laikomas atsakymas: „Aš jaučiuosi nejaukiai 
tau tai aiškindamas (-a)“, tuo tarpu teiginys: „Tu esi per mažas 
tai žinoti“ — bus melas. Paaiškinimas: „Aš bijau, kad tu nusimin- 
si“ nėra melas; „Paaiškinsiu tau tuomet, kai būsi pasirengęs“ — 
melas. 

Visiškas atvirumas tarp Žmonių itin retas, o apie nuoširdu- 
mą tarp vaikų ir suaugusiųjų apskritai netenka girdėti. 

Mes neturėtume meluoti, tačiau, išanalizavę šį nurodymą, 
atrandame nesibaigiančių išimčių. Panašu, kad tik viena melo 
rūšis iš tiesų neleistina: tai melas esantiems laipteliu aukščiau už 
mus (tėvams, mokytojams, darbdaviams, valdžiai) ir melas, kurį 
išgirstame iš esančių laipteliu žemiau už mus (vaikų, mokinių, 
darbuotojų, pavaldinių). 

Mes galime meluoti savo vaikams, mokiniams, darbuoto- 
jams ar rinkėjams ir tikimės melo iš savo tėvų, mokytojų, darb- 
davių bei politikų. 

Kaip ir nuvertinimai, melas ir dalinės tiesos ardo vaikų su- 
vokimą. Vaikai tiki tuo, kas jiems sakoma. Kai jiems sakomos ta- 
riamos tiesos prieštarauja viena kitai, jų „kompiuteris užsikerta“, 


o tai verčia juos jaustis kvailiais ir neišmanėliais. 

Meluoti ir apskritai kalbėti galima žodžiais arba pasitel- 
kiant veiksmus. Žmogus gali pasakyti viena, tačiau nepatvirtin- 
ti to veiksmais. Pavyzdžiui, Džonas prisiminė tėvą sakant: 

1. „Aš myliu tavo motiną“ (žodžiai) 

2. „Jei ką nors myli, nebeieškai kitų“ (žodžiai) 

3. „Aš neieškau kitų moterų“ (žodžiai žmonai) 

Džonas matydavo nepagarbų tėvo elgesį su žmona ir gir- 
dėdavo jį visaip ją vadinant. Jis taip pat žinojo, kad tėvui patiko 
kaimynė, nes užtiko juos besibučiuojančius skalbykloje. Taigi 
Džonas pateko į situaciją, kurioje egzistavo bent vienas melas. 
Trečiasis tėvo teiginys akivaizdžiai nebuvo tiesa. Pirmasis teigi- 
nys galėjo būti teisingas, tačiau galėjo būti ir melagingas. Antrojo 
teiginio teisingumas priklausė nuo to, ar pirmasis teiginys buvo 
tiesa. Tačiau kadangi trečiasis tėvo teiginys buvo akivaizdžiai 
melagingas, tai privertė Džoną suabejoti ir pirmaisiais dviem. 

Vaikai turėtų užaugti ir tapti nuoširdžiais suaugusiais, ta- 
čiau turint galvoje jų auginimo aplinkybes, tai nėra labai tikėti- 
na. Viena iš lyg ir turinčių skatinti vaikus sakyti tiesą parabolių 
yra istorija apie „Vašingtono vyšnią“. Tačiau ir ją prasimanė išra- 
dingas knygų pardavėjas Masonas Locke'as Weemsas??. Vaikams 
meluojama apie Kalėdų senelį, o tėvai su liūdesiu ir gailesčiu 
prisimena dieną, kai Kalėdų paslaptis buvo atskleista ir jie išvy- 
do šią šventę bent iš dalies tokią, kokia ji yra iš tikrųjų. Žmonių 
rasės šaknys ir biologinės funkcijos nuo vaikų suvokimo slepia- 
mos kaip įmanoma ilgiau. Šalia esant vaikams suaugusieji slepia 
savo nuogus kūnus, bet kokius seksualumo požymius ir iškrai- 


po ar apskritai laiko paslaptyje savo pokalbius. Ir, žinoma, tėvai 


77 Wise, David. The Politics of Lying: Government, Deception, Secrecy and Power. New York: Ran- 
dom House, 1973. 

nuolat kartoja vaikams, kad jie neturėtų aplinkiniams pasakoti 
apie tikruosius savo jausmus bei mintis. 

Visuomenė yra vartotojiška. Dėl įvairiausių prekių pir- 
kimo ir pardavimo, griežtai paremto aforizmu caveant emptor 
(„pirkėjau, saugokis“) mes skęstame mele apie tai, ką perkame 
ar parduodame. Prekyba ir viešieji ryšiai yra būdas parduoti 
daiktus ar žmones pasitelkiant melą. Taip parduodame patys 
save. 

Televizija ir laikraščiai išsilaiko tik dėl pardavimų (pasitel- 
kus melą). Įstatymai, draudžiantys apgaulingą reklamą, taiko- 
mi tik tiesioginiam verbaliniam melui, tačiau jie bejėgiai prieš 
netiesioginį melą ir melagingą informaciją teikiančias iliustra- 
cijas. Dar daugiau, mes ne tik nesitikime, kad reklama suteiks 
teisingos informacijos, tačiau ir esame tikri, jog tarp reklamos 
pertraukėlių rodomos laidos (nesvarbu, ar tai žinios, ar politiko 
pasisakymas) yra ne mažiau melagingos. Taigi žinome, jog mus 
supa melas, tačiau neišmanome, ką dėl to daryti. 

Įėję į civilizuotą suaugusiųjų pasaulį mes ne tik tampame 
geri melagiai, bet ir esame pasiruošę išklausyti kitų melą. Tai- 
gi neverta stebėtis, kodėl žmonės pasyviai priima savo išrinktų 
valdžios atstovų?“, reklamos agentų bei žiniasklaidos melą, - jie 
nepaliaujamai to mokomi nuo ankstyvosios vaikystės. 

Mokyklose vengiama dėstyti tam tikrus dalykus. Apie žmo- 
nių tarpusavio santykius verčiau kalbama pasitelkiant moks- 
linius istorijos bei politikos terminus, o ne kasdienio žmonių 
gyvenimo, asmeninių istorijų, politinių situacijų, laisvės ar jos 
trūkumo sąvokas. Mokyklose paprastai meluojama netiesiogiai, 


7 Žr. Davido Wise'o knygą Melo politika: vyriausybė, apgavystė, paslaptys ir valdžia (jau nurody- 
tą anksčiau), kurioje pateikiama šiurpą kelianti informacija apie mūsų išrinktų politikų melą; 
Votergeitas (Watergate) yra tik ledkalnio viršūnė. 

tačiau atviras melas taip pat dažnas, ypač kai vaikams kalbama 
apie administracinius ir funkcinius mokyklos, miesto ar šalies 
aspektus. Pastaruoju atveju atviras melas įprastas. Pavyzdžiui, 
vaikams įteigiamas tam tikras požiūris į vyriausybę. Jiems sa- 
koma, kad politikai išrenkami demokratinio proceso metu. Ta- 
čiau kiek vaikų išgirsta, kad politikai iškyla dėl verslo interesų, 
o žmonių nuomonė paprasčiausiai ignoruojama? Švietimo siste- 
moje itin populiarus netiesioginis melas. Tai rafinuoti įmantres- 
nių melo formų naudojimo mokymai. Kerr?? kalba apie požiūrį 
į švietimą, kuris iš esmės yra žaidimas „Argi tai ne nuostabu?“ 
Atrodo, jog mokytojai įsitikinę, kad tik teigiamus, pakeliančius 
dvasią ir stulbinančius faktus verta įtraukti į mokyklos progra- 
mą. Tuo tarpu neigiamus, slegiančius ar gąsdinančius faktus 
mokytojai linkę kruopščiai slėpti nuo vaikų. 

Nepamokytiems vaikams sunkiai sekasi meluoti ar slėpti 
tiesą. Tiek apgavystės, tiek tiesos nesakymas yra nenatūralios 
veiklos formos. Vos tik vaikui ištarus pirmuosius žodžius, pra- 
dedama intensyviai mokyti meluoti ir slėpti tiesą. 

Vaikai tariamai skatinami nemeluoti. Jiems sakoma, kad 
apgaudinėti yra negerai. Sugauti meluojant vaikai sugėdinami ir 
baudžiami. Mano galva, teisybę sakantys vaikai paprasčiausiai 
yra išvystę puikų melo gebėjimą (būdingą suaugusiesiems), o už 
melavimą baudžiami tik neišmokstantys priimtinai meluoti bei 
pamirštantys ar susipainiojantys savo meluose. Kitaip tariant, 
„tiesos sakymas“, kokio suaugusieji moko vaikus, yra tiesiog ra- 
finuotas melavimo būdas, palyginti su tiesiu, paprastu melu, už 


kurį baudžiama. 


"» Kerr, Carmen. Teaching Psychology to High School Misfits. Issues in Radical Therapy I, 3 
(1973): 24-25. 

Kas tuomet yra tiesos sakymas, palyginti su melu? Žodyne 
pateikiamas melo apibrėžimas artimesnis apgavystės apibrėži- 
mui. Tai „atitikimo faktui ar tiesai trūkumas; tyčinis klaidini- 
mas; neteisingas teiginys“. Melavimas yra apgavystė, klaidini- 
mas, apsišaukimas bei tyčinis netiesos gynimas. Šis apibrėžimas 
apima ne tik valingas netiesos išraiškas, bet ir bet kokius veiks- 
mus, kurie sudaro klaidingą įspūdį ar jį palaiko. 

Taigi melą norėčiau apibrėžti šiais požymiais: 1) tai valin- 
gas veiksmas, 2) kurį sudaro klaidingi teiginiai ir 3) teisingų tei- 
ginių, kurie gali išsklaidyti žmogaus susidarytą klaidingą įspū- 
dį, slėpimas. Kitaip tariant, melu derėtų laikyti ne tik tiesioginę 
apgaulę, bet ir netiesioginį klaidinimą, nepataisant susidaryto 
klaidingo įspūdžio. 

Scenarijaus be proto kūrimo procesui melas ir paslaptys 
turi didelės įtakos, o suvienytas su nuvertinimu melas gali su- 
kurti psichinę sumaištį, žinomą kaip šizofreniją, kurią aš linkęs 


vadinti tiesiog beprotybe. 


Beprotybė 


Mums kartojama, kad anksčiau ar vėliau 1 proc. Jungtinių 
Valstijų gyventojų kuriam laikui paguldomi į psichiatrijos klini- 
kas. Kitaip tariant, tiek Žmonių praranda protą, tampa psichiš- 
kai nesveiki. 

Visi žinome apie šį beprotybės spektrą. Kai kurie iš mūsų 
iš tiesų kuriam laikui ar nuolat prarandame protą. Kiti pažįsta 
praradusiųjų protą, galbūt netgi savo šeimoje. Dar kiti yra skaitę 
literatūros kūrinių apie išgalvotų ir tikrų asmenybių, tokių kaip 


Vincento Van Gogho ar Virginios Woolf, beprotybę. Kai kuriems 

iš mūsų beprotybė yra pokštas, iš kurio galima nervingai pasi- 
juokti, kitiems — tai psichinė būsena, kurios labai bijome ir dėl 
kurios užjaučiame. 

Proto netekimas yra ypač bauginanti patirtis, kurios nak- 
tys pripildytos nemigos, košmarų ir begalinės baimės, o dienos 
kupinos nesugebėjimo veikti, nenoro judėti, aplinkinių paniekos 
ir užgauliojimų, sumaišties, dezorganizacijos, įtarimų, beviltiš- 
kumo ir nuolat kylančio noro užbaigti savo gyvenimą. Praran- 
dantys protą žmonės laiko save pasibjaurėtinais, žemesniais, 
kitų valdomais padarais, nuasmenintų apklausų ir apžiūrų, ab- 
surdiško nedėmesingumo, nepagarbos, įkalinimo, hospitaliza- 
vimo, į armiją panašaus tvarkaraščio, priverstinio maitinimo ir 
vaistų vartojimo, elektros šoko terapijos, galbūt net lobotomijos 
objektais. 

Visus šiuos dalykus patiriantys žmonės laikomi psichiškai 
nesveikais; paprastai jiems diagnozuojama šizofrenija, tačiau, 
kaip pripažįsta patys psichiatrai, jie ne ką tegali pasiūlyti ka- 
muojamiems šio sutrikimo. Manoma, kad dauguma raminamųjų 
šizofrenikams leidžia efektyviai funkcionuoti, hospitalizavimas 
gali padėti išlaikyti pusiausvyrą, tačiau nėra jokios vilties, kad 
šizofrenija bus išgydyta. Psichiatrai šizofrenikus laiko pusiau 
žmonėmis, gailesčio ir geraširdiškų minčių objektais. 

Esu įsitikinęs, kad aprašytoji psichinė būsena, beprotybė, 
yra melo ir nuvertinimų kupinos vaikystės bei paauglystės be 
paramos ir priežiūros rezultatas. Priešnuodis prieš beprotybę 
yra suvokimas, žmonių parama ir tikėjimas. 

Laimei, žmonių siekis išlikti sveikiems yra stiprus, ir vai- 
kai auga pasaulyje, kurį sudaro ne vien šeima ir daugelis kitų 


slopinančių visuomenės jėgų. Pasaulyje taip pat yra daugybė už- 

jaučiančių, mylinčių ir atvirai savo jausmus reiškiančių žmonių. 
Labai dažnai šeima, kurioje auga vaikas, susiduria su mokytoju, 
dvasininku, teta, seneliu (net ir terapeutu) arba perskaito knygą, 
peržiūri filmą, kuriuose ginami vaiko jausmai ir perduodama 
žinia, kad vaikas vis dėlto yra sveikas, o ne nepagydomas psi- 
chinis ligonis. 

Šizofrenija nėra liga; tai niekas daugiau, kaip tik įžeidžian- 
ti etiketė, kurią psichinės sveikatos įstaigų darbuotojai naudoja 
civilizuoto pasaulio nelaimingiesiems apibūdinti. Šizofrenijos 
diagnozę galima palyginti su po kaklu pakabinta, aplinkinius 
įspėjančia laikytis atokiau lentele. Su tuo susiduria jauni, pas 
psichiatrus ar kitus terapeutus apsilankę ir šizofrenijos etiketę 
gavę žmonės. Ši etiketė — šizofrenija — yra kraštutinis nuospren- 
dis, nuo to laiko priverčiantis žmogų laikyti save šizofreniku, 
sulaukti atitinkamo elgesio iš aplinkinių, galbūt būti hospitali- 
zuotam, kartais net ilgam laikui. Šeimos ir terapeuto susivieniji- 
mas priverčia auką iš tiesų prarasti viltį bei protą“. 

Beprotybė gali būti rami, kupina nerimo, apgailėtina, pasi- 
baisėtina ar dramatiška. Dramatiškiausia beprotybės forma lai- 


koma vadinamoji paranojinė šizofrenija. 


Paranoja 


Anot oficialaus psichiatrų apibūdinimo, paranojinės reak- 
cijos yra psichotiniai sutrikimai, pasižymintys grandioziniais 
bei persekiojimo kliedesiais ir pseudobendruomenių kūrimu. 
Šį sutrumpintą paranojos apibrėžimą įdomu panagrinėti. Para- 


$ Sis požiūris į šizofreniją nėra naujas. Ronaldas Laingas, Thomas Szaszas ir Theodore'as 
Sarbinas išreiškė panašią nuomonę, kai aš savo magistro studijų metais psichologiniais tes- 
tais nustatinėjau Žmonėms šizofreniją. 


SCENARIJAI, KURIAIS GYVENA ŽMONĖS 


nojiškas asmuo paprastai jaučia, kad yra vienos ar kitos didelės 
organizacijos (FTB, mafijos, Con Edison ar General Motors) plano 
centre ir kad ši organizacija persekioja asmenį, nes jis yra kaž- 
kuo labai svarbus. Taigi grandioziškumas, būtent savo svarbos 
perdėjimas slypi įsitikinime, kad visas Federalinis tyrimų biu- 
ras, mafija ar abu kartu susitelkia ties paranojišku asmeniu. Pa- 
ranojikai dažnai įsitikinę, kad tariamai tarpusavyje susijusios 
žmonių grupės jungiasi ir kartu juos persekioja. Tai iliustruoja 
pseudobendruomenių kūrimo aspektą. Pavyzdžiui, paranojikas 
gali manyti, kad jo terapeutas, Federalinis tyrimų biuras ir Ko- 
munistų partija sudaro tam tikrą schemą ir siekia jį nužudyti. 
Paprastai protiniai paranojiško asmens gabumai išlieka nepaki- 
tę, o elgesys bei emocinės reakcijos atitinka jo mintis. Asmuo yra 
įsitikinęs, kad jo kliedesiai teisingi, todėl nesikreipia terapinės 
pagalbos ir jos nepriima. 

Paprastai klasikinis psichiatrinis požiūris neatmeta gali- 
mybės, kad paranoja tam tikru būdu susijusi su išoriniais stre- 
są keliančiais veiksniais. „Amerikos psichiatrijos vadovėlyje“ 
kalbėdamas apie su paranoja susijusius veiksnius, Cameronas“' 
mini išorinius iššūkius, aršios konkurencijos situacijas ar nuola- 
tinį konfrontavimą su tos pačios lyties asmenimis bei socialinę 
izoliaciją. Cameronas teigia, kad pažeminimas, nesėkmė ar pra- 
laimėjimas, prarastas pagrindinis saugumo ar pasitenkinimo 
šaltinis, kito Žmogaus mirtis ar išdavystė, atstūmimas, nepaisy- 
mas ar apgavystė, ekonominiai praradimai ar fizinis neįgalumas 
taip pat gali lemti paranoją. Nors vėliau jis nuvertina visus šiuos 


faktus sakydamas: 


* Cameron, Norman. Paranoid Conditions and Paranoia. Išspausdinta American Handbook of 
Psychiatry, redagavo Silvano Arieti. New York: Basic Books, 1959. 

Negalima manyti, kad paranojines reakcijas Sukelia agresyvus 
varžymasis ar erotiniai gundymai, nesėkmė ar pralaimėjimas, netikė- 
tas artimas kontaktas ar socialinė izoliacija, prarasti pasitenkinimo ar 
saugumo šaltiniai. Tai paranoją skatinantys veiksniai. Jie paliečia seniai 
nestabilią pusiausvyrą, kuri priklauso nuo vaikiškų gynybos metodų, 
nesugeba veiksmingai įvertinti tikrovės, pasižymi per dideliu selektyviu 
jautrumu iš pasąmonės kylantiems procesams bei neatsispiriamomis 
tendencijomis projektuoti ar kurti pseudobendruomenes. Nepaisant to, 
šie skatinamieji veiksniai yra svarbūs tiek dinamikos, tiek klinikiniu po- 
žiūriu, nes jie gali pradėti paranojos vystymosi procesą, kurio žmogus 
nesugeba sustabdyti dėl defektyvios savo asmenybės struktūros. 

Taigi, nepaisant įrodymų, jog išorinis stresas bei slogios są- 
lygos gali paskatinti paranoją, vis dėlto manoma, kad paranoji- 
kai nesugeba efektyviai įvertinti tikrovės, o jų asmenybės išlieka 
vaikiškos. 

Mano požiūris į paranojos fenomeną yra kitoks. Mano gal- 
va, tai, ką psichiatrai vadina paranojine šizofrenija, iš tiesų yra 
dėl vaikystėje prasidėjusio ir iki šiol žmogaus gyvenime egzis- 
tuojančio sistemiško melo bei slopinimo kilusi psichinė būsena. 
Net ir Cameronas teigia: „Projektuodamas atmestus dalykus, 
paranojikas niekuomet to nedaro atsitiktinai. Apie priešiškus 
bei erotinius impulsus jis pasakoja žmonėms, kurie rodo mini- 
maliausius atitinkamų pasąmoningų impulsų ženklus. Kadangi 
kiekvienas patiria priešiškų impulsų <...>, per dideliu selektyviu 
jautrumu pasižyminčiam paranojikui nesunku rasti savo projek- 
cijų objektą. Taigi paranojinių kaltinimų šerdį visuomet sudaro tiesa.“ 
Čia Cameronas tipiškai sudėtingu psichiatrijos žargonu pateikia 
patį svarbiausią faktą apie paranoją, kurį aš suformulavau taip: 


paranoja yra sustiprinto suvokimo būsena. 

Visi mes jaučiame paranojos prisilietimą. Galime pajusti, 
kad kaimynas mus persekioja ar kad žmonės kalba mums už 
nugarų. Mes netikime politikais ir esame tikri, kad naftos kom- 
panijos mus mulkina, o mūsų telefoniniai pokalbiai yra įrašinė- 
jami. Daugelį paranojinių minčių galime kontroliuoti. Su kitais 
žmonėmis jomis dalijamės atsargiai ir, jei jie jas nuvertina, per 
daug neįsižeidžiame - priešingai, dažniausiai sutinkame ir su- 
sitaikome su nuvertinimu. Tik nedaugelis iš mūsų pasiekiame 
tašką, kai pradedame netekti proto ir tampame laukiniais para- 
nojikais. Ekstremalios paranojos atveju pasireiškiantys kliede- 
siai gali būti laikomi pamišimo forma. Tačiau jie kyla iš to paties 
šaltinio, kaip ir kiekvieno mūsų patiriamos mažos paranojos 
apraiškos. 

Visi mes turime priešų, kalbančių mums už nugarų; nuo- 
latos tampame sąmokslų išvilioti iš mūsų pinigus, priversti 
balsuoti už vieną ar kitą kandidatą bei pritarti arba nepritarti 
politikams aukomis. Pavyzdžiui, reklamos agentūros sukurta 
mėtines cigaretes populiarinanti kampanija, vaizduojanti įvai- 
rias scenas atvirame ore, kai jauni, gražūs ir sveiki žmonės rūko 
mėtines cigaretes, gali būti laikoma sąmokslu siekiant paveikti 
mūsų vertinimą ir priversti vartoti jų produktą. Kai siauras po- 
litikų ratas susiburia ir sutaria sukurti kandidato į prezidentus 
įvaizdį, kuris, kaip Žino visi dalyvaujantieji, visiškai neatitinka 
jo asmenybės, tai irgi laikytina sąmokslu siekiant pakeisti mūsų 
požiūrį. Pirkdami automobilį, namą ar buities prietaisą beveik 
visada susiduriame su pardavėjais, kurių interesai kertasi su 
mūsiškiais ir kurie pasirengę apgaudinėti bei pateikti tik dalį 
tiesos, norėdami priversti mus pirkti. Jei moteris kruopščiai sle- 


pia susidomėjimą kitais vyrais ir apsimeta mylinti sutuoktinį, 

ji rengia sąmokslą jį išduoti. Mes visi puikiai žinome apie šiuos 
sąmokslus. Galima drąsiai teigti, kad apie daugybę sąmokslų net 
nenutuokiame, nes pagrindinis jų elementas yra paslaptis, todėl 
sąmokslų turinys slepiamas nuo žmonių, prieš kuriuos jie rez- 
gami. 

7-0jo dešimtmečio pabaigoje, kai Naujasis kairiųjų judėji- 
mas rengėsi sustabdyti Vietnamo karą, keletas žmonių keliuo- 
se pogrindiniuose „paranojiškuose“ laikraščiuose tvirtino, jog 
Jungtinės Valstijos slapta bombardavo Kambodžą, prezidentas 
Nixonas ir teisingumo ministras Mitchellas susitarė apriboti 
nepritariančių politiniams sprendimams amerikiečių konstitu- 
cines teises, kad telefoniniai pokalbiai buvo įrašinėjami ir t. t. 
Tikėję šiais dalykais žmonės buvo laikomi paranojikais, o dau- 
guma gyventojų paprasčiausiai ignoravo tokius pareiškimus. Ži- 
noma, šiandien šios paranojinės įžvalgos patvirtintos. Naujuosius 
kairiuosius pateikiu kaip paranojos patikimumą apskritai ilius- 
truojantį pavyzdį. Paranoja yra sustiprinto suvokimo būsena, 
kai žmogus pradeda įsisąmoninti tam tikrus faktus, pavyzdžiui, 
tai, kad jį persekioja tam tikros žmonių bendruomenės (jo šei- 
ma, baltieji, didieji verslininkai, politikai ir t. t), rezgančios prieš 
ji sąmokslą. Nesvarbu, ar tai politiniai aktyvistai, prieš kuriuos 
sąmokslą rezga policija, ar juodaodžiai, prieš kuriuos susimokę 
baltieji, ar moterys, prieš kurias veikia vyrai, ar tiesiog žmonės, 
prieš kuriuos sąmokslą rezga jų šeima bei vadovai, - visi kuo aiš- 
kiausiai suvokia, jog kiti mėgina juos kontroliuoti. Šis suvokimas 
pasireiškia paranojos forma. 

Tokiam sustiprintam paranojiškam suvokimui susidūrus 
su nuvertinimu, kuris jį griežtai atstumia ir paneigia, žmogus, 


kaip jau minėta, turi dvi galimybes. Jis gali priimti nuvertinimą 

arba gali nepaisyti nuvertintojo ir elgtis neatsižvelgdamas į iš- 
orinę informaciją. Gebantis suvokti užmaskuotą Žmonių elgesį 
ir motyvus mažasis profesorius pasinaudoja savo sumanumu 
ir sukuria išsamias suvokiamus dalykus ir jų nuvertinimus pa- 
aiškinančias schemas. Kai šios schemos jau būna ypač išsamios, 
paskanintos vaizduote bei tam tikru kiekiu iškreiptų perdėjimų, 
tuomet jos tampa visaverčiais paranojiniais kliedesiais, kuriuos 
patiria visiškai praradę protą žmonės. Nepaisant to, šiuose para- 
nojiniuose kliedesiuose yra kruopelė tiesos, ir vienintelis būdas 
juos suprasti - laikyti juos priverstiniu informacijos prasimany- 
mu ir perdėjimu, nes Žmogaus suvokiamų dalykų nepaisoma. 

Šitaip mąstydami paranoją ir paranojinę šizofreniją prade- 
dame suvokti visiškai kitaip, nei įprastai aiškina psichiatrai. Mes 
galime suprasti psichiatrijos klinikos pacientą, kuris yra įsitiki- 
nęs, kad jo maistas buvo užnuodytas, sienoje esantys garso įra- 
šymo mechanizmai fiksuoja viską, ką jis sako, o komunistai su- 
simokė su jo terapeutu ir siekia sunaikinti jo smegenis rentgeno 
spinduliais. Bet iš tiesų kasdien jis verčiamas vartoti didžiules 
dozes stiprių raminamųjų, viskas, ką jis sako kitiems pacien- 
tams bei personalui, kruopščiai žymima jo medicinos kortelėje, 
o palatą prižiūrintis personalas svarsto elektros šoko terapijos 
galimybes. Paranojos šaltinis yra šie slogūs faktai, o ne vaikiškos 
emocijos, defektyvus tikrovės vertinimas ir kt. Kai šių faktų su- 
vokimas yra ne nuvertinamas, o gerbiamas, paranoja silpnėja, o 
jei ŽMogumi rūpinamasi ir paisoma jo jausmų, kaip ir visų kitų 
beprotybės formų atveju, jis vėl taps psichiškai sveikas. Kaip rei- 
kėtų elgtis su banaliaisiais Scenarijais be proto, bus aptariama 
XXIII skyriuje. 

X skyrius 


PAGRINDINIAI MOKYMAI: MOKYMAS 
NEJAUSTI DZIAUGSMO 


Pradėję abejoti savo gyvenimais ar savo siekių gėriu ir teisingu- 
mu, žmonės susiduria su sudėtingu klausimu: jei tai, kas, pasak 
kitų Žmonių, yra teisinga, iš tiesų nėra teisinga, tuomet kas yra 
teisinga? Kaip aš nuspręsiu, ką man daryti ir ko nedaryti? 

Kai kurie žmonės tiki, kad atsakymai, ką derėtų daryti ir 
kas yra teisinga, slypi tradicijose. Šio požiūrio šalininkai vado- 
vaujasi tradiciniais ar šventais dokumentais, pavyzdžiui, Biblija, 
Koranu, daktaro Spocko** darbu ar kitais rašytais bei nerašytais 
įstatymais ir ten randa atsakymus. Kiti tiki, kad atsakymus į šiuos 
klausimus galima rasti pasitelkus loginį, racionalų mąstymą. 

Tačiau yra ir dar vienas požiūris, į kurį Žmonėms papras- 
tai sunku žiūrėti rimtai. Remiantis šiuo požiūriu, vertingiausias 
informacijos šaltinis apie tai, kas yra teisinga, slypi kiekvieno 
žmogaus viduje. Šis požiūris leidžia manyti, kad giliai viduje 
kiekvienas Žmogus žino, ko jam reikia, kas jam naudinga ir kas 
žalinga, ir, paliktas vienas, jis remtųsi savo Žmogiškuoju bran- 
duoliu, savo centru ir rastų teisingą kelią į harmoniją su savimi, 
kitais žmonėmis ir gamta. 

Skaitytoją šis teiginys gali nustebinti. Mus supanti aplinka 
rodo visiškai ką kita. Atrodo, kad jei žmogus būtų paliktas vie- 
nas ir galėtų daryti, ką panorėjęs, jis žudytų, plėštų, prievartautų 


ir nuolat dalyvautų sekso bei narkotikų orgijose. Mums sakoma, 


5 Dr. Benjaminas Spockas (1903-1998) — vienas iškiliausių pediatrų. Žymiausias darbas The 
Common Sense Book of Baby and Child Care pagal pardavimą nusileido tik Biblijai. 

kad Žmogus neva nori smurtauti, nesaikingai užsiiminėti seksu, 
piktnaudžiauti narkotikais ar elgtis sadistiškai. Dėl to mums rei- 
kalingi įstatymai, tvarka ir disciplina, ar ne? Kuo tikime mes? 

Transakcinės analizės atstovai tiki, kad žmonės yra svei- 
ki, t. y. geri, mylintys, linkę bendradarbiauti ir padėti, gražūs, 
protingi. Kodėl tuomet jie taip prastai elgiasi? Kodėl jie surūko 
tris pakelius cigarečių per dieną? Kodėl persivalgo? Kodėl žudo 
save alkoholiu ir heroinu? Kodėl nuolat pyksta vienas ant kito? 
Kodėl vagia, meluoja ir leidžiasi išnaudojami? Mes manome, kad 
taip elgtis juos verčia jų scenarijus. Be to, aš tikiu, kad susiforma- 
vus scenarijui, tie, kam tai naudinga, drąsina žmogų jo laikytis. 
Maisto ir vaistų pramonė skatina mus rūkyti, gerti, valgyti ir 
piktnaudžiauti vaistais. Mes esame agresyvūs, individualistiški 
ir konkuruojame tarpusavyje, nes, kaip bus paaiškinta vėliau, 
šios savybės paverčia mus lengvai išnaudojamais darbuotojais 
bei piliečiais. 

Scenarijai ne tik skatina Žmones elgtis taip, kaip pataria 
kiti, bei verčia ignoruoti savo nuomonę, bet ir atskiria mus nuo 
savo vidinio centro, mūsų kūno išminties, kuris gali mus in- 
formuoti, kas yra gera, nes tai kelia malonių pojūčių, ir kas yra 
bloga, nes verčia jaustis prastai. Daugelis žmonių visiškai igno- 
ruoja savo kūnus. Kai kurie netgi mano, kad kūnas yra ne tokia 
svarbi jų dalis ar kad jie yra prakeikti apskritai jį turėti. Pajutę ką 
nors malonaus šie žmonės mano, kad tai blogai. Kuo malonesni 
pojūčiai, tuo blogesnis stimulas. Pavyzdžiui, seksas yra viena iš 
maloniausių veiklų, todėl laikoma viena iš labiausiai smerktinų. 
Jausti džiaugsmą yra nuodėminga. 

Aš manau, kad vadovaudamiesi savo pojūčiais galime nu- 


statyti, kas mums naudinga. Įsiklausę į savo kūnus sužinome, 

kad cigaretės, per didelis kiekis alkoholio, melas, prisilietimų 
stygius, tam tikros darbo rūšys, seksas be meilės ir kartais meilė 
be sekso kelia neigiamų pojūčių, tuo tarpu tyras oras, bendradar- 
biavimas, meilė, tam tikros darbo rūšys, masturbacija verčia jaus- 
tis gerai. Persivalgymas yra blogai, jei atkreipiame dėmesį į kūną 
praėjus laikinam pasitenkinimui ir nusiraminimui. Mūsų kūnai 
gali pasakyti, kada norime pabūti vieni, kada reikia kompanijos, 
kada norime miego, o kada - pasivaikščioti, atsisėsti ar prigulti. 
Visi daugiau ar mažiau esame atsiskyrę nuo savo kūnų. 
Tačiau taip pat išsaugome ir naudingų ryšių su jais. Gynybinių 
reakcijų į žalingas situacijas metu galima pamatyti, kaip mūsų 
kūno dalis yra susijusi su centru. Visi atitraukiame ranką pa- 
lietę karštą viryklę. Mūsų saitai su ranka yra gana stiprūs, kad 
pajustume skausmą ir staigiai atsitrauktume. Kai kurie žmo- 
nės tiesiog negali persivalgyti, kiti nesugeba išlaikyti alkoholio 
skrandyje, treti negali įtraukti cigaretės dūmo — pradeda kosėti, 
dar kiti negali nuolat sėdėti vietoje nesimankštindami ar nepa- 
kenčia užteršto oro. Kai kurie negali pakęsti šalutinio aspirino, 
migdomųjų ar stimuliuojamųjų vaistų bei tokių maisto priedų 
kaip MSG (natrio glutamatas) ar sacharinas poveikio. Visi šie pa- 
vyzdžiai įrodo, jog Žmogaus centras („aš“, sąmonė, sprendžian- 
ti, kas yra gerai ir kas blogai) ir tam tikra jo ar jos kūno dalis, 
kuriai kenkiama, yra susiję. Tvirtas ryšys su savo kūnu leidžia 
nustatyti ne tik tai, kas žalinga, bet ir tai, kas mums teikia nau- 
dos. Tokiu atveju švarus vanduo yra skanus, tyras oras kvepia, o 
mūsų kūnas pats pasako, kokio maisto mums reikia. Jis praneša, 
jei mums reikia sportuoti. Paklausę pranešimo, jaučiamės gerai. 
Taip pat yra ir su seksualiniais poreikiais. Kas tomis aplinkybė- 


mis kelia teigiamų pojūčių, tas yra gerai. 

Tačiau jei tai tiesa, skaitytojas veikiausiai paklaus, kodėl 
tuomet heroinas suteikia tokių gerų pojūčių? Kodėl ilgas cigare- 
tės dūmas toks malonus? Kodėl padauginti alkoholio taip sma- 
gu? Norėčiau atsakyti į šį klausimą aiškindamas, kaip džiaugsmo 
nejutimas (atsiskyrimas nuo savo kūno) veda prie piktnaudžia- 
vimo narkotikais. 

Stiprių narkotikų — nikotino, etilo alkoholio, opiatų, rami- 
namųjų ir stimuliuojamųjų — poveikis yra tarsi trumpiausias ke- 
lias į pusiausvyrą. Labai trumpam jie atkuria ryšius tarp centro 
ir likusio kūno. Bent jau iš dalies jie tai padaro užmigdydami 
kiauliškąjį tėvo ego, kuris nenori, kad jaustumės gerai. Skirtingi 
kūnai reaguoja į skirtingus narkotikus; tai paaiškina, kodėl žmo- 
nės pasirenka vienas, o ne kitas medžiagas. 

Tačiau ryšys trunka neilgai, šalutinis narkotikų poveikis po 
kurio laiko tampa nemalonus, ir reikia naujos dozės, kuri padėtų 
pasijusti geriau. 

Ryšys trunka neilgai, tačiau narkotikai išlieka mūsų kūne, 
ir, jiems kaupiantis, šalutinis poveikis tampa vis ryškesnis. Lai- 
kui bėgant, norint atkurti ryšį tarp kūno ir centro, kai kurių 
vaistų ar narkotikų (visų rūšių raminamųjų: alkoholio, barbi- 
tūratų, opiatų ir kai kurių migdomųjų) reikia vis daugiau; kū- 
nui prisisotinus narkotikų, jo reakcija būna itin stipri — negavęs 
daugiau narkotikų, žmogus jaučiasi apgailėtinai. Veikiami di- 
delių narkotikų dozių, reguliuojantys kūno mechanizmai su- 
trinka; į vienus narkotikus reaguojama jautriau nei į kitus. Šiuo 
atveju barbitūratai, heroinas ir alkoholis yra patys pavojingiau- 
si. Mažiausiai tikėtina, kad marihuana (ironiška, turint galvoje 
žiaurias ir neįprastas bausmes už jos vartojimą) turės panašų 


poveikį. 

Taigi nuo kūnų mus atskiriantys draudimai ir atribucijos 
gali lemti priklausomybę nuo narkotikų. Kitais atvejais jie pa- 
prasčiausiai kliudo patirti džiaugsmą; žmogus, jo centras, apgy- 
vendinamas kažkur galvoje ir atskiriamas nuo galybės malonių 
ir nemalonių kūno pojūčių. Nejusdami malonumo, negalime 
patirti ir džiaugsmo. Nejusdami skausmo, nesirūpiname savo 
kūnais tol, kol skausmas tampa nebepakeliamas. Dėmesį atkrei- 
piame paprastai per vėlai - kaip rūkaliai, kurie nejaučia diskom- 
forto plaučiuose tol, kol išsivysto vėžys, ar mėgstantys persi- 
valgyti, kurie nejaučia antsvorio skausmo, kol galiausiai širdis 
nebeatlaiko. 

Už priklausomybę nuo narkotikų atsakingas mechanizmas 
taip pat lemia kitą priklausomybės formą, kurią galime pava- 
dinti vartotojiškumu. Pirkimas teikia malonumą; žmonėms pa- 
tinka turėti naują automobilį, skalbyklę ar spintą, todėl, kaip ir 
narkotikai, pirkimas yra tiesus kelias į malonumą. Prie pirkimo 
priprantama taip pat, kaip ir prie narkotikų: žmonės periodiškai 
įsismagina pirkti ir jaučia panašų potraukį, kaip ir alkoholikai. 
Vartotojiškos „kito ryto“ pagirios, nesaikingumo žala atsispindi 
jo arjos sąskaitose, kurios paverčia žmones vergais taip pat, kaip 
ir alkoholis ar narkotikai. 

Nelaimei, nesugebėjimu patirti džiaugsmo naudojasi vers- 
lininkai. Žiniasklaida labai skatina vartotojiškumą, o daugelio 
žmonių pragyvenimo šaltiniai tiesiogiai priklauso nuo džiaugs- 
mo nepatiriančių Žmonių išlaidų vaistams, narkotikams bei 
iš esmės nereikalingoms prekėms. Tabako augintojų protesto 
šauksmus pastebime tik tuomet, kai iškyla grėsmė cigarečių 
vartojimui. Tuomet iš tiesų suvokiame, kokia didelė ekonomikos 


dalis priklauso nuo bedžiaugsmės populiacijos. Tai tarsi užbur- 

tas ratas. Milijonai išprotėjusių vartotojų keliauja milijardus my- 
lių savo automobiliais, motociklais ar keturračiais draskydami 
užmiesčio kelius, švaistydami energiją, teršdami orą ir ieškoda- 
mi jaudulio, kurį galėtų rasti savyje, tarpusavyje ir gamtoje, jei 
tik sustotų ir leistų savo centrams bendrauti su tuo, kas dedasi 
aplink juos. 

Ekonomikos plėtrą, kuria mes, amerikiečiai, taip didžiuo- 
jamės, skatina didžiulis uždirbimo, išlaidavimo, gamybos, par- 
davimo ir energijos sunaudojimo tempas, naikinantis mūsų re- 
sursus. Mes sėdime milžiniškoje nacionalinio produkto augimo 
mėšlo krūvoje, beviltiškai ieškodami saldžių kvapų, švaraus oro, 


atviros erdvės, saulės šviesos ir gero gyvenimo. 


Džiaugsmą varžantys draudimai ir atribucijos 


Bene didžiausias žmogaus kūno vientisumo puolimas, le- 
miantis pirminį ir svarbiausią skilimą mumyse, yra draudimas 
vaikams reikšti savo geidulingumą. 

Freudas ir jo sekėjai ypač pabrėžė vaikišką seksualumą. Aš 
esu įsitikinęs, kad, kol vaikų seksualumas egzistuoja, Freudo te- 
orija pripažįstama labiau, nei atitinka tikrovę. 

Tai labai svarbus klausimas, nes Freudo perspektyva lei- 
džia manyti, kad mes nuslopiname vaiko seksualumą, o tolesnis 
jo gyvenimas praeina be ryškesnio spaudimo. Tačiau seksualu- 
mo slopinimas tėra mažytė banaliojo Scenarijaus be džiaugsmo 
dalis. Geidulingumo, t. y. tiesioginio ryšio tarp pojūčių ir sąmo- 
nės arba centro, slopinimas yra kur kas svarbesnis žmonių gy- 
venimo veiksnys. Vaikystėje seksualumas dar nėra iki galo susi- 


formavęs ir sužydės tik paauglystės laikotarpiu, nepaisant prieš 

seksą nukreipto auklėjimo. Tačiau pojūčiai visam laikui gali būti 
atskirti nuo mūsų sulaukus paauglystės. 

Regėjimas ir klausa paverčiami racionalumo tarnais ir tokiu 
būdu labai apribojami. Eidetinė vaikų rega paverčiama skurdžiu 
suaugusiųjų suvokimu. Žiūrėdami į rožę mes nematome švelnių 
aksominių pūkelių ant jos žiedlapių, žėrinčių lašelių, pasislėpu- 
sių tarp jų, ar subtilių ryškiai raudonos spalvos atspalvių. Mes 
tematome rožę. Rožė yra rožė ir tik rožė. Ronaldas Reaganas apie 
mūsų sekvojas yra pasakęs: „Jei matei vieną, matei jas visas.“ Kai 
pagrindinis tikslas yra atlikimas, produktyvumas, konkurencija 
ir uždarbis, eidetinis matymas tik sulėtins darbą, todėl gali jį 
pamiršti. Tai mes ir darome. Panašiai pamirštame ir klausytis. 
Girdime žodžius, o ne jų intonacijas; girdime variklius, sirenas, 
lėktuvus, skambučius ir švilpukus, o kadangi jie nedaug tepa- 
sako, mes pamirštame, kaip klausytis įsimintinų melodijų, kaip 
skamba linksmas ar liūdnas žmogaus balsas. Viskas, ką priima- 
me, yra juoda ir balta, abėcėle užkoduoti duomenys mūsų kom- 
piuteriui. 

Mūsų rega ir klausa uždaromos į racionalumo kiautą, kuris 
atima g0 proc. jų jutimo pajėgumo. Manau, kad jauni žmonės 
naudoja haliucinacijas sukeliančius narkotikus ir klausosi roko 
siekdami sudaužyti šį kiautą. Kai muzika groja gana garsiai, ga- 
lime ją jausti visu kūnu taip, kaip girdėdavome motinos lopši- 
nes. LSD ir meskalinas sugrąžina regėjimą, kuriuo nebemokame 
naudotis: rožė vėl tampa nuostabia tekstūros, spalvų ir kvapų 
visata. 

Kontroliuojami ne tik mūsų pojūčiai, bet ir tai, ką galime su- 
vokti. Vaikams nevalia matyti nuogybių, matyti ar girdėti sekso 


ar pykčio, liesti kitų žmonių kūnų ir tam tikrų savo kūnų dalių. 

Vaikų polinkis tyrinėti viską, kas juos supa, labai apribo- 
jamas, išskiriant daugybę dalykų. Jiems akivaizdžiai draudžia- 
ma su pasimėgavimu apžiūrinėti ar liesti tam tikras savo ir kitų 
žmonių kūno dalis. Ekstremalesniais atvejais vaikai verčiami 
miegoti sudėję rankas virš antklodės; jiems sakoma, kad geni- 
talijos ir kitos kūno dalys yra nešvarios; jiems tvirtinama, kad 
masturbacija yra nuodėminga ar pavojinga; jiems netgi kuo aiš- 
kiausiai draudžiama su pasimėgavimu liesti odą (tiek savo, tiek 
kitų). 

Be to, vaikams labai patinka bėgioti, šokinėti, virsti kūlio, 
rėkauti, verkti, juoktis ir kitaip išreikšti savo emocijas. Tai sutei- 
kia didelį malonumą, tačiau tėvai į tokias emocijų išraiškas žiūri 
su nepasitenkinimu, mat jos kupinos energijos ir nuoširdumo. 
Vienašališkai nutraukdami ir apribodami emocines vaikų išraiš- 
kas (ir kartu jų malonumą), tėvai kloja draudimų ir atribucijų 
pamatą Scenarijui be džiaugsmo. 

Vaikai išmokomi gyventi nuolat jaučiant diskomfortą. Ka- 
dangi jiems nesuteikiama galimybė pasirinkti, kas jiems nau- 
dinga ar verčia jaustis gerai, ir jie privalo elgtis taip, kaip jiems 
pasakyta, dėl to nuolat jaučia mažą ar didelį diskomfortą. Vilkėti 
nepatogius drabužius, sėdėti ramiai, bijoti ar jausti skausmą ir 
negalėti išreikšti savo nepasitenkinimo - visos šios skausmingos 
situacijos yra vaikų dalia. Dėl to vaikai (ypač berniukai) išmoks- 
ta kęsti skausmą nesiskųsdami. | 

Viena iš svarbių žmogaus kūno audinių savybių yra ge- 
bėjimas prisitaikyti prie streso ir skausmo. Pirmas cigaretės 
dūmas gali sukelti stiprią organizmo reakciją, tačiau po keleto 
tokių smūgių kvėpavimo sistemai mes nebejaučiame skausmo 


ar atmetimo, nes kūnas prisitaiko prie kenksmingų stimulų. Tą 

patį galima pasakyti apie bet kokį skausmą: susijusį su baime ar 
neišreikštu įtūžiu, užterštu oru ar sekinančiu darbu. Nors prisi- 
taikymas prie skausmo išoriškai gali atrodyti naudingas, iš tiesų 
gali sukelti daug žalos. Nuolat prisitaikyti prie skausmo galima 
tik tuo atveju, jei įtampą patirianti kūno dalis atskiriama nuo 
kūno centro. Centras - vieta, kurioje esame ir kuri apibrėžia tai, 
kas esame, - turi atsiskirti nuo įtampą patiriančios kūno dalies, 
o nuolat prisitaikydami prie įtampos galime visam laikui atsi- 
skirti nuo didelės savo kūno dalies. 

Be to, norėdami išvengti skausmo ir pajusti malonumą, 
vaikai skatinami vartoti vaistus. Liga nelaikoma situacija, kai 
žmogus gali veiksmingai panaudoti savo energiją kovoje su ne- 
galavimu ir prisidėti prie kūno išgijimo. Vietoj to vaikai išmoks- 
ta, kad susirgus geriausia pasyviai vartoti vaistus. Jie taip pat 
sužino, kad, norėdami patirti malonumą, taip pat turėtų vartoti 
vaistus. 

Šie veiksniai lemia banaliojo Scenarijaus be džiaugsmo for- 
mavimąsi. Kai kurie preliminarūs šio scenarijaus terapijos pa- 


siūlymai bus aptariami XXIV skyriuje. 


XI skyrius 


PAGALBA: BANALUSIS 
BEJĖGIŠKUMO SCENARIJUS 


Scenarijus atima iš Žmogaus savarankiškumą. Kuo išsamesnis 
scenarijus, tuo mažiau Žmogus kontroliuoja savo gyvenimą ir 
tuo bejėgiškesnis jaučiasi. Jausdamiesi bejėgiai žmonės negali 
mąstyti, išreikšti savęs, dirbti, mokytis ar džiaugtis, nepajėgia 
mesti rūkyti ar gerti, sunkiai keliasi ryte ir negali užmigti naktį, 
nemoka verkti ar nesiliauja verkę. Kai kurie žmonės nuolat jau- 
čiasi visiškai bejėgiai, kiti tai išgyvena tik kartais. 

Tai, kaip pasitelkus pagrindinius mokymus puolami žmo- 
nių gebėjimai mylėti, mąstyti ir jausti, stengiausi paaiškinti 
pasitelkdamas prisilietimų ekonomiką, nuvertinimus ir kūno 
atsiskyrimą. Šiame skyriuje noriu papasakoti, kaip žaidžiamas 
„Gelbėjimo“ žaidimas ir kokiu būdu jis skatina vaikų bejėgišku- 


mo jausmą. 


Gelbėjimo žaidimas 

Esu įsitikinęs, kad Žmonės iš prigimties linkę bendradar- 
biauti ir giliai savyje jaučia poreikį dirbti kartu ir padėti kitiems. 
Socialinėse grupėse dažnos situacijos, kai vienam Žmogui reikia 
pagalbos, o kitas žmogus gali ją suteikti; pagalbos suteikimas 
gali tapti džiaugsminga, ypač patenkinančia bendradarbiavimo 
patirtimi. Noriu pabrėžti, kad tokia teigiama pagalba skiriasi nuo 
nemalonios ir destruktyvios, kurią vadinu Gelbėjimo žaidimu. 


Zaidimas nagrinėjamas taip: 

Tema: žaidimo tema paprastai nenutolsta nuo fakto, kad 
kartais norintiems ką nors pasiekti žmonėms prireikia pagalbos. 
Tačiau šio žaidimo žaidėjai yra įsitikinę, kad pagalbos prašan- 
tiems Žmonėms neįmanoma padėti; jie negali padėti patys sau. 

Berne'as teigė, kad tam tikri žaidimai, kuriuos jis vadino 
„gyvenimo žaidimais“, „siūlo daugiau gyvenimo karjeros gali- 
mybių nei kiti“. Gelbėjimo žaidimas yra vienas iš šių „karjeros“ 
žaidimų, ir jį dažnai žaidžia ne tik gydytojai, medicinos seserys 
ir kiti pagalbos profesijų atstovai, bet ir (nors ne taip intensyviai) 
visi kiti Žmonės. 

Yra trys šio žaidimo vaidmenys: Gelbėtojas, Persekiotojas ir 
Auka. Išdėliojus šiuos vaidmenis trikampiu, nesunku įžvelgti, 
kaip Žmonės jais keičiasi (8 schema). 

Aukos pozicija yra „Aš nesveikas, tu sveikas“ (aš esu bejė- 
gis ir netekęs vilties; pamėgink man padėti). Gelbėtojas atitinka- 
mai pritaiko savo poziciją prie aukos: „Aš sveikas, tu nesveikas“ 
(tu esi bejėgis ir netekęs vilties, bet aš pamėginsiu tau padėti). 
Persekiotojo pozicija taip pat yra „Aš sveikas, tu nesveikas“ (tu 
esi bejėgis ir netekęs vilties, ir visa tai tavo kaltė). 

Tiek vaidmenimis, tiek su jais susijusiais jausmais žaidėjai 
gali keistis. Aukos vaidmenį atliekantis žaidėjas jaučiasi bejė- 
gis ir sugėdintas, Gelbėtojo vaidmens atlikėjas — kaltas, o Per- 
sekiotojas - piktas. Gelbėjimas paprastai nenusiseka ir pavirsta 
persekiojimu. Nors kiekvienas Žmogus gali atlikti visus tris vai- 
dmenis, paprastai pasirenkamas tik vienas bei šiam vaidmeniui 
priklausantys jausmai (uždarbis). Pasirinktas vaidmuo gali būti 
centrinis žmogaus banaliojo scenarijaus aspektas. 

Iš pradžių psichiatrinėje literatūroje buvo teigiama, kad 


Gelbėtojo, Persekiotojo ir Aukos vaidmenys priklauso skirtin- 

giems žaidimams, kuriuos savo knygoje „Žaidimai, kuriuos 
žaidžia žmonės“ aprašė Ericas Berne'as. Jis teigė, kad žaidimų 
vaidmenimis galima keistis, taigi vieną vaidmenį atliekantis 
žmogus galiausiai galėjo jį pakeisti kitu. Pavyzdžiui, jis kalba 
apie grupinį žaidimą „Kodėl tau ne... - Taip, bet“ (žr. 76 psl), 
kuriame vienas asmuo vaidina Auką, o likusi grupė atlieka Gel- 
bėtojo vaidmenį. Auka pateikia klausimus iš savo bejėgiškumo 
pozicijos, o Gelbėtojai stengiasi atsakyti. Kiekvienas pasiūlymas 
atmetamas, kol galiausiai Gelbėtojai supyksta, pakeičia savo vai- 
dmenis ir pradeda persekioti Auką. 

Berne'as teigė, kad kiekvienas žaidžiantis tam tikrą Žaidi- 
mą žmogus atlieka visus jo vaidmenis, taigi pirmajame ture vai- 
dinęs Auką žaidėjas prisiims Gelbėtojo ir Persekiotojo vaidme- 
nis vėlesniuose turuose. Berne'as pabrėžė, kad šis fenomenas 
itin dažnas žaidime „Alkoholikas“, kuriame Auka (alkoholikas) 
skirtingu laiku suvaidina Gelbėtoją, Persekiotoją, Sąsają ir At- 
pirkimo ožį su skirtingais žmonėmis. Savo straipsnyje „Dramos 
trikampis““* Stephenas Karpmanas puikiai apibendrino anks- 
čiau pateiktus Berne'o pastebėjimus ir teigė, kad trys pagrindi- 
niai žaidimų vaidmenys yra Persekiotojas, Auka ir Gelbėtojas ir 
kad juos galima išdėstyti trikampiu taip, kaip Žmonės pereina 


nuo vieno vaidmens prie kito. 


5 Karpman, Stephen B. Script Drama Analysis. Transactional Analysis Bulletin 7, 26 (1968): 
39-43. 

8 schema 


Gelbėjimo trikampis 


* 
LŽ 
= 


22 
ŽŽ En, 


/ 
J 


Bejėgiškumas 

Hogie Wyckoff teigė (žr. 248 psl.), kad šeima yra tarsi Gel- 
bėjimo žaidimo, kurį taip pat galima laikyti bejėgiškumu, tre- 
niruočių aikštelė. Vaikai priverčiami prisiimti Aukos vaidmenį, 
tuo tarpu Gelbėtojo ir Persekiotojo vaidmenų mokoma pasitel- 
kus tėvų rodomus pavyzdžius. 

Prisiimti Aukos vaidmenį ir tapti bejėgiais vaikus mokoma 
kišantis į tas gyvenimo sritis, kuriose jie turi potencialios galios. 
Kiekvienoje šeimoje beveik universaliai nusitaikoma į tris svar- 
bias galios sritis: galią mylėti, t. y. gebėjimą sėkmingai bendrauti 
su kitais žmonėmis, galią mąstyti, t. y. gebėjimą suprasti pasaulį, 
ir galią džiaugtis, t. y. gebėjimą patirti ir maksimaliai išnaudoti 
savo kūnus bei emocijas. Šių galių puolimas atitinka tris VI sky- 
riuje apibūdintus banaliuosius scenarijus. 

Vaikas sugeba mylėti bei suprasti pasaulį ir save, tačiau jam 
neleidžiama to daryti, taip paverčiant jį Auka, tuo tarpu tėvai pri- 
siima Persekiotojo vaidmenį ir slopina vaiko gebėjimus arba tam- 
pa Gelbėtojais ir atlieka tuos dalykus, kuriuos uždraudė vaikui 
daryti pačiam. Pavyzdžiui, jei vienai dienai paliktume septyn- 
metį vieną visko išmokti, jis atsikeltų iš lovos, apsirengtų, pasi- 
klotų lovą, pasiruoštų pusryčius ir šio to priešpiečiams, išneštų 
šiukšles, suplautų indus, išeitų pro duris, nukeliautų gatve į mo- 
kyklą. Jis sugeba atlikti tokius namų ruošos darbus kaip nuvalyti 
stalą, išplauti grindis, nueiti į parduotuvę ir nusipirkti, ko tik nori. 
Jei jis grįžta namo ir ten nieko neranda, gali susivokti, kad motina 
yra pas savo geriausią draugę, paskambinti informacijos telefonu, 
sužinoti telefono numerį ir susiplanuoti vakarienę bei nakvynę 


pas draugą. Visi šie dalykai, kuriuos septynmetis gali atlikti, pa- 

prastai jam draudžiami. Kitaip tariant, daugelyje šeimų septyn- 
mečiams neleidžiama maksimaliai išnaudoti savo galių, taigi juos 
turi pažadinti motina, kuri paruošia pusryčius, nuveda į moky- 
klą, pasiima iš ten, parveda namo, paruošia vakarienę bei supla- 
nuoja pramogas ir socialinį gyvenimą. Šioje situacijoje vaikas yra 
Auka, kuri iš pradžių persekiojama slopinant jo galias, o vėliau 
gelbėjama atliekant darbus, kuriuos vaikas gali atlikti pats. 

Skaitytojas veikiausiai pastebėjo, kad ką tik apibūdintą gel- 
bėjimo situaciją sudaro: 1) bejėgiškumo tarpusavio santykiuose 
mokymas, neleidžiant vaikui pačiam užmegzti socialinių kon- 
taktų ar priimti savarankiškų sprendimų, su kuo ir kada jis nori 
bendrauti; 2) bejėgiškumo susipažįstant su pasaulio mokymas, 
neleidžiant vaikui susidurti su gana išvystyto pasaulio supratį- 
mo reikalaujančiomis situacijomis, kuriose jis galėtų pats mąsty- 
ti ir spręsti; 3) bejėgiškumo pažinti save mokymas, neleidžiant 
vaikui sužinoti, kas jam teikia malonumą, kaip jis jaučiasi ir kaip 
turi į tai reaguoti. 

Skirtingos šeimos moko vaikus bejėgiškumo skirtingu in- 
tensyvumu ir pasirenka skirtingas galių sritis. Pavyzdžiui, vie- 
nose šeimose puolami gebėjimai mąstyti ir suprasti save, o ge- 
bėjimas mylėti sąlygiškai paliekamas ramybėje. Daugelis šeimų 
berniukus ir mergaites moko skirtingai, taigi berniukai mokomi 
bejėgiškumo meilėje ir pažįstant save, o mergaitės — pažįstant 
pasaulį (žr. XIII skyrių). 

Suaugę Aukų vaidmenis mokyti atlikti vaikai pasižymi įvai- 
riais nesugebėjimų ir negalių lygmenimis. Daugelis vaikų jaučia 
tik nedidelį bejėgiškumo mokymų poveikį, tačiau kai kurie pa- 
virsta visavertėmis Aukomis, visą savo laiką skiriančiomis Gel- 


bėtojo, kuris padėtų joms išsaugoti savo bejėgiškumą, paieškoms. 

Pastarąja ekstremalia pralaimėjimo forma pasižymi va- 
dinamieji psichiškai nesveiki žmonės, šizofrenikai ir tie, kurie 
pasiduoda giliai depresijai ar pradeda vartoti narkotikus. Jie re- 
prezentuoja iškreiptus atvejus, kai pagrindiniai mokymai yra 
paremti bejėgiškumu, kuris reikalingas norint priversti žmones 
tapti paklusniais, nesavarankiškais ir lengvai valdomais. Tai 
„perdozavę bejėgiškumo“ žmonės, kuriuos visuomenė atiduoda 
į psichiatrų ar kalėjimo prižiūrėtojų rankas. 

Bejėgiškumas yra vienas iš slopinančios visuomenės reika- 
lavimų, o šeimos, nelaimei, dažnai moko ne galios ir autonomi- 
jos, o disciplinos, paklusnumo bei autoritarinių taisyklių. Bejė- 
giškumo mokymas ir Aukos vaidmens atlikimas „Gelbėjimo“ 
žaidime verčia žmones manyti, kad pasaulio nebeįmanoma pa- 
keisti. Bejėgiai žmonės pasakys: „Kokia prasmė balsuoti (daly- 
vauti demonstracijose ar rašyti laiškus įstatymų kūrėjams)? Tai 
nieko nepakeis“ arba „Kokia prasmė būti dosniam (mylinčiam 


ar geram), kai visi kiti yra savanaudžiai?“. 


Gelbėjimo trikampis tarp artimiausių šeimos narių 


Gelbėjimo trikampį puikiai iliustruoja klasikinis banalusis 
šeimos scenarijus. Tėvas yra Persekiotojas, motina — Gelbėtojas, 
o vaikai - Aukos. Šioje situacijoje vaidmenys gali keistis taip: tė- 
vas gali tapti motinos Auka, kai ji pradeda jį persekioti už tai, 
kad skriaudžia jos vaikus, o motina gali tapti vaikų Auka, jei 
jiems pavyksta pasinaudoti jos gerumu. Vėliau vaikai gali tapti 
motinos Gelbėtojais, kai tėvas mėgina ją mušti, o ji pasyviai nu- 
sileidžia, ir t. t. Augdami ir įgydami vis daugiau nuo tėvų nepri- 


klausančios galios, vaikai pradeda lieti ilgai kauptą apmaudą už 

tai, kad buvo nuolat laikomi Aukomis, ir tampa tėvų Persekio- 
tojais. Kuo stipresnis buvo tėvų gelbėjimas ir persekiojimas, tuo 
žiauresnis vaikų kerštas. Taigi namuose, kuriuose ypač vyravo 
šios tendencijos, vaikai linkę nuolat įvelti tėvus į įvairiausias že- 
minančias situacijas: vidurinei visuomenės klasei priklausantys 
vaikai nesistengia mokytis, atsisako dirbti, piktnaudžiauja nar- 
kotikais ir (ar) dažnai patenka į teisėsaugos akiratį. Vaikai žino, 
kad viena iš labiausiai tėvus gąsdinančių situacijų yra sužinoti, 
jog jų atžala suimta, ir kad tokiu atveju jie, tėvai, bus pažemin- 
ti policijos, teisininkų bei teisėjų akyse. Pilni apmaudo dėl tėvų 
elgesio vaikai mėgaujasi suėmimu, jiems patinka atsidurti ka- 
lėjime ir priversti tėvus, policiją, teisėjus bei kitus su situacija 
susijusius suaugusiuosius atrodyti kvailai. Tai žaidimas „Didelis 
ir išdidus““*, skirtas laipteliu Žemiau esančių individų kerštui už 
ilgalaikį tėvų gelbėjimą ir persekiojimą. 

Ne tokia dramatiška, bet kur kas dažnesnė situacija - kai 
tėvai gelbėja savo vaikus dėl šių priežasčių: 

Ypač tarp išsiskyrusių tėvų dažnas kaltės jausmas dėl neva 
netinkamo pavyzdžio, kuris verčia juos pernelyg saugoti savo 
vaikus ir nekelti jiems jokių reikalavimų. Taip pat tėvai nepa- 
kankamai įvertina savo vaikų gebėjimus ir galimybes, todėl iš 
jų tikisi nedaug. 

Lūkesčiai, susiję su vaikais, paprastai sutelkiami ties lai- 
mėjimais mokykloje, kurie yra svarbi pasirengimo darbo rinkai 
dalis, todėl, be disciplinos ir uolaus mokymosi, atimančio di- 
džiąją dalį vaikų energijos, tėvai reikalauja labai nedaug. Taigi 
tėvai labai stengiasi siekdami išauginti darbo jėgą, kurią galės 


išnaudoti pramonė ir prekyba, panašiai kaip penintys galvijus 
e 
“4 Steiner, Claude M. Games Alcoholics Play. New York: Grove Press, 1971. 

ūkininkai, tačiau tėvai, kitaip nei ūkininkai, nesitiki pelno sau, 
išskyrus pasididžiavimą darbščiu sūnumi ar dukterimi, kuri yra 
puiki namų šeimininkė. 

Išauginti gelbėjimo trikampio šešėlyje vaikai tampa suau- 
gusiaisiais, į kurių protą giliai įsirėžę trys vaidmenys: Gelbėto- 
jas, Persekiotojas ir Auka. Gelbėjimo trikampis gali veiksmingai 
išmokyti priimti valdžios hierarchiją, kurioje žmogus visuomet 
yra vienu laipteliu aukščiau už vienus ir vienu laipteliu žemiau 
už kitus. 

Kol subręstame, visi puikiai sužinome, ką reiškia būti vie- 
nu laipteliu Žemiau už kitus, nes nuolatos prisiimame Aukos 
vaidmenį. Niekieno nedžiugina pozicija būti laipteliu žemiau. 
Gelbėjimo trikampis nemoko lygybės tarp žmonių. Žmogus te- 
gali būti aukščiau arba Žemiau už kitus. Taigi, didelę laiko dalį 
praleidę bejėgių pozicijoje, pasijuntame geriau, kai įgyjame taria- 
mos galios prieš kitus, tapdami jų Gelbėtojais ar Persekiotojais. 

Stebėję, kaip tėvai gelbėjo ir persekiojo mus, stengiamės da- 
ryti tą patį. Mus ypač skatina liaudies mitai apie Gelbėtojo (gero- 


jo samariečio) ir Persekiotojo (rykštė vaiką taiso) vertę. 


Trys vaidmenys 


Gelbėtojas 
Mūsų visuomenėje Gelbėtojo vaidmuo yra ypač klaidi- 
nantis. Skatinamas nesavanaudiškumas, pagalba kitiems ir 
dosnumas. Kaip dalis šio klaidinančio įspūdžio, skatinamas 
net bendradarbiavimas. Tačiau mums nepasakoma, kad esame 
skatinami būti nesavanaudiški, dosnūs ir bendradarbiaujantys 


net ir su apgavikais, savanaudžiais, šykštuoliais bei nelinku- 


SCENARIJAI, KURIAIS GYVENA ŽMONĖS | 227 


siais su mumis bendradarbiauti žmonėmis. Puikus pavyzdys 
yra politikų ir turtuolių išnaudojami darbuotojai. Jiems tai vi- 
sai nesunku dėl mūsų polinkio gelbėti, kuris skatina bendra- 
darbiauti, padėti, būti darbštiems, kitaip tariant, lengvai išnau- 
dojamiems. 

Motinos ir žmonos ypač nenutuokia, koks iš tiesų slegiantis 
ir slopinantis yra Gelbėtojo vaidmuo. Jo atsisakymas laikomas 
ne paslauga Aukai, o žalingu veiksmu. Toliau atliekamas šis 
vaidmuo savo ruožtu laikomas ne žalingu, o nesavanaudišku, 
dosniu ir bendradarbiavimu pagrįstu veiksmu. Taip yra todėl, 
kad lyčių vaidmenų programavimas paverčia moteris neapmo- 
kama darbo jėga, kuri labai palengvina gyvenimą vyrams. 

Pavyzdžiui, alkoholikų sutuoktiniams labai sunku maty- 
ti, kad nesibaigiantis jų pasiaukojimas, nesavanaudiškumas ir 
valia iškęsti šiurkštų elgesį, kuris paskui atleidžiamas, iš tiesų 
alkoholikui nė kiek nepadeda, 0, priešingai, kenkia. 

Gelbėtojo vaidmuo leidžia mums pasijusti vienu laipteliu 
aukščiau, ir tai yra vienintelis jo teikiamas malonumas - šis 
vaidmuo išlaisvina mus iš Aukos, vienu laipteliu žemesnės, po- 
zicijos. Vienu laipteliu aukštesnę poziciją gali padėti pasiekti ir 
Persekiotojo vaidmuo, tačiau jam nėra taip plačiai pritariama. 
Dažniausiai, norėdami prisiimti Persekiotojo vaidmenį, turime 
turėti tam tikrą oficialų vardą ar ženklelį, kuris pagrįstų mūsų 


persekiojimą. 


Persekiotojas 
Persekiotojo vaidmuo yra neišvengiama Gelbėtojo ir Aukos 
vaidmenų pasekmė. Bet kuris kitam padedantis žmogus, matan- 


tis, kad kitas nepadeda pats sau, neišvengiamai supyks. Kaskart, 

kai Aukos vaidmenį atliekantį žmogų gelbėja kitas, jis puikiai 
žino, kad yra laipteliu žemesnėje pozicijoje, iš kurios Gelbėto- 
jas jam neleidžia pakilti ir įgyti galios. Taigi kaip ir Gelbėtojas, 
Aukos vaidmenį atliekantis asmuo neišvengiamai supyks. Todėl 
galima numatyti, kad kiekviena Gelbėtojo-Aukos transakcija 


galiausiai pavirs į Persekiotojo-Aukos transakciją. 


Auka 

Egzistuoja Aukos ir aukos. Kito Žmogaus engiamas asmuo 
yra auka. Kai kurie žmonės yra teorinės ar tikros aukos ir ne- 
padeda išlaikyti savo vienu laipteliu žemiau esančios pozicijos. 
Pavyzdžiui, partrenktas vilkiko ar gatvėje apiplėštas Žmogus 
yra tikra auka. Tačiau daugelyje situacijų, kai žmonės paverčia- 
mi Aukomis, pati Auka bendradarbiauja: Žmogus nesipriešina ir 
nesistengia pakeisti neteisybės. 

Kai žmogų valdo ar engia kitas individas ar situacija, Auka 
slapčia bendradarbiauja su engėju nuvertindama savo jausmus, 
kad yra persekiojama, ir (arba) neišnaudoja visų savo galių, pa- 
dėsiančių išsivaduoti iš laipteliu žemesnės pozicijos. Norėdamas 
atskirti tikrąjį engimą nuo to, kuris susijęs su pagalba Aukai ar 
kurį lemia nepakankamas pasipriešinimas, žodį „auka“ rašysiu 
mažąja (tikroji auka) arba didžiąja (Auka) raide. 

Ta pati sistema gali būti taikoma ir kalbant apie Gelbėto- 
jo vaidmenį, jei siekiame jį atskirti nuo tikrojo gelbėtojo (gais- 
rininko ar gelbėjimo stoties darbuotojo), kurių darbas - padėti 
tikroms aukoms. Pagrindinis skirtumas tarp gelbėtojo ir Gelbė- 
tojo yra tai, kad pirmasis tikisi, jog jam pasiseks, ir paprastai tai 
išsipildo, tuo tarpu Gelbėtojas tikisi nesėkmės ir pateisina savo 


lūkesčius. 

Dar vienas skirtumas tarp Gelbėtojų, Aukų bei gelbėtojų ir 
aukų - aukos paprastai dėkoja savo gelbėtojams, tuo tarpu Au- 
kos pradeda persekioti joms padėjusius Gelbėtojus. 

Niekam nepatinka laipteliu žemesnė pozicija, tačiau kartais 
malonu pasiduoti ir leisti kitiems vadovauti. Žmogus trumpam 
gali užleisti kontrolę kitiems nežaisdamas žaidimų, ypač jei iš 
anksto susitariama, kad po kurio laiko situacija bus apgręžiama. 
Bet kuriuo atveju buvimas bejėge auka kelia baimę, o sutinkan- 
tys su šiuo bejėgiškumu ir mėginantys mus išgelbėti Žmonės tik 
pablogina situaciją. Nesvarbu, kokie silpni jaučiamės, tačiau gera 
žinoti, kad nesame visiški bejėgiai, o norinčio padėti žmogaus 
prašymas ir lūkesčiai, jog panaudosime savo galią atlikti savo 
darbo dalį, tik suteikia daugiau energijos. 

Muspiktina Žmonės, siekiantys paversti mus bejėgiais, ypač 
kai to net neprašome, o sužinoję, kad kas nors mėgina mums pa- 
dėti to nenorėdami, jaučiamės pažeminti ir įnirštame. 

Norintys išsilaisvinti iš Aukos vaidmens žmonės gali pra- 
šyti, kad kiti nesistengtų jų gelbėti, ir reikalauti nuoširdumo iš 
tų, kurie jiems padeda. Dažnai gelbėjimo tendencija pasižymin- 
tiems žmonėms, kuriems sunku susitaikyti su kaltės jausmu, 
kai jie liaujasi teikti pagalbą, šie reikalavimai turi būti kartojami 
daug kartų. 

Terapijos metu įmanoma veiksmingai kovoti su Gelbėji- 
mo žaidimo skatinamu bejėgiškumu. Trijų vaidmenų įmanoma 
išvengti, ir tuomet Žmonės sužino, jog turi gebėjimų ir gali iš- 
lavinti įgūdžius, apie kuriuos net nesvajojo. Moterys pradeda 
mąstyti logiškai, įgyja mechanikos įgūdžių, tampa stiprios, gali 
eiti, bėgti ar keliauti pėsčiomis taip ilgai ir taip toli, kaip ir vyrai. 


Vyrai gali tapti jautrūs, emocionalūs, rūpestingi ir išmokti atsi- 

palaiduoti, pajusti meilę savo širdyse bei mėgautis gyvenimu. 
Vengdami gelbėjimo trikampio vaidmenų ir leisdami vadovauti 
savo centrui, mes įgyjame galios valdyti savo gyvenimą ir liau- 
jamės kliudyti tai daryti kitiems. Kaip tai padaryti, aptariama 
XIX skyriuje. 


XII skyrius 


KONKURENCIJA: BANALUSIS 
NELYGYBES SCENARIJUS 


Gelbėjimo žaidime vienas asmuo visada yra sveikas ir stovi laip- 
teliu aukščiau (Gelbėtojas arba Persekiotojas), o kitas - visada ne- 
sveikas ir stovi laipteliu žemiau (Auka). Šiuos „vienas viršesnis 
už kitą“ santykius galima supriešinti su lygiaverčiais santykiais, 
paremtais abipuse „Aš sveikas, tu sveikas“ pozicija. 

Prijungusios Gelbėjimo žaidimo pamokas, tipinės šeimos 
moko savo atžalas dar vienos vertybės, kuri yra tokia pat ameri- 
kietiška, kaip ir obuolių pyragas, - konkurencingumo. 

„Visi žmonės gimsta lygūs“ yra dar vienas būdas pasakyti 
„Aš sveikas, tu sveikas“. Nė vienas nėra geresnis už kitus; visi esa- 
me sudėtingi, įdomūs, vertingi ir tampame vienodai svarbūs arba 
ne. Mūsų žinias vienoje srityje ryškiai persveria neišmanymas ki- 
tose. Visi esame ekspertai vienoje srityje ir neišmanėliai kitose. 

Šiuos dalykus mums kartoja teisėjai, krikščioniškoji etika, 
Konstitucija ir mokytojai bei politikai. Tačiau mes tuo netikime. 
Mes linkę laikyti save geresniais už vienus, o kitus — geresniais 
už mus. Sunku įtikinti save galvoti ir tikėti, kad esame lygūs 
su kitais žmonėmis, o išlaikyti šias mintis bei tikėjimą dar sun- 
kiau. 

Dėl to, jog mums sunku laikyti save ir kitus žmones lygiais, 
iš dalies galima kaltinti banaliojo scenarijaus konkurencingumo 
ir individualizmo mokymą. 

Mes, baltieji Šiaurės Amerikos gyventojai, esame visuome- 


nės, kuri mus kruopščiai moko individualizmo ir konkurencingu- 

mo, nariai. Nuo pat vaikystės mums įteigiama, kad šios vertybės 
pageidautinos visuomenėje. Mums sakoma, kad, jei uoliai sieksi- 
me šių vertybių, jos atneš mums laimę ir pasisekimą gyvenime, 
todėl jos tapo neatsiejama mūsų gyvenimo scenarijų dalimi. 

Pagrindinis tokio klaidinimo tikslas yra paversti mus lanks- 
čiais, lengvai išnaudojamais darbuotojais, iš kurių produktyvu- 
mu paversto konkurencingumo pelnosi valdančioji klasė. Esu 
įsitikinęs, kad konkurencija ir individualizmas iš tiesų naikina 
mūsų galimybes pasiekti harmoniją savyje, su kitais žmonėmis ir 
gamta. Besiropšdami į aukštumas mes pamirštame, kaip mylėti 
ir mąstyti, nebežinome, nei kas esame, nei ko iš tiesų trokštame. 

Atrodytų, tarsi gyvename ant kopėčių: vieni žmonės lipa 
mums ant galvos, tuo tarpu mes trypiame kitus, ir tėra du ar trys 
žmonės, stovintys ant to paties skersinio, kaip ir mes. Kartais kai 
kurie iš mūsų pasiekia kopėčių viršūnę ir triumfuodami žvel- 
gia žemyn, o kartais esame nusviedžiami į pačią apačią. Tačiau 
dažniausiai grumiamės kažkur pilkame viduryje, vienu kartu 
įveikdami vos vieną laiptelį į tolimą viršūnę arba visai nepaju- 
dėdami iš vietos. 

Situacija „vienas viršesnis už kitą“ yra tokia įprasta, jog lai- 
kome ją natūralia ir savaime suprantama, todėl tiesiog kaip įma- 
nydami stengiamės išsiveržti į priekį. Daugelis iš tiesų nemėgs- 
ta konkurencinės kovos. Iš tiesų mes nesistengiame išsiveržti į 
priekį, o paprasčiausiai mėginame nenukristi ir neatsilikti, kol 
visi kiti lipa mums per galvas. Deja, mes esame įkalinti nesibai- 
giančiuose konkurencijos ir galios žaidimuose. 

Konkurencingumas ir individualizmas yra labiausiai rekla- 
muojamos „gero“ amerikiečio vertybės, todėl jos įrašomos į žmonių 


gyvenimo scenarijus ir trukdo bendradarbiavimui bei lygybei. 

Individualizmas 


Individualizmas Žmonėms sudaro įspūdį, jog tiek už lai- 
mėjimus, tiek už nesėkmes atsakingas tik pats žmogus, o ap- 
linkiniai tam neturi jokios įtakos. Tikėjimas individualizmo 
verte apsunkina bet kokį supratimą apie teigiamą ir neigiamą 
žmonių įtaką vienas kitam, taigi jis iškreipia tiek despotišku- 
mo, tiek bendradarbiavimo suvokimą. Individualizmas atski- 
ria žmones vieną nuo kito tam, kad jie nesusiburtų ir nesusi- 
mokytų prieš juos valdančias jėgas. Jis verčia žmones lengvai 
pasiduoti įtakai ir paverčia juos lengvais taikiniais, kai jie per- 
žengia ribą ir be kitų paramos mėgina pasipriešinti despotams. 
Individualizmas izoliuoja Žmones, kai jie jaučiasi nelaimingi 
ar nepatenkinti. Jie neieško bendraminčių ir nebendradarbiau- 
ja kovoje su engiančiomis aplinkybėmis; kiekvienas lieka in- 
dividualiai nugalėtas savo atskirtoje, bejėgiškoje, paranojiškoje 
sistemoje. 

Nors garsiai skelbiama, kad individualizmas yra bendravi- 
mo su kitais žmonėmis būdas, tačiau iš tiesų jis gali virsti labiau- 
siai ŽMogų naikinančia elgesio forma. 

Noriu pabrėžti skirtumą tarp individualumo (unikalumo, 
tapatybės, asmenybės) ir individualizmo (savanaudiškumo, 
kitų nepaisymo, karjerizmo). Sumišęs su pagarba ir atsižvelgi- 
mu į kitus, individualumas neturi tapti individualizmu. Mes 
galime išlikti savimi ir neišnaudodami ar neignoruodami kitų. 
Individualūs veiksmai, egocentriškas elgesys gali būti naudin- 
gas tiek individui, tiek kitiems žmonėms. Tiesą sakant, vėliau 
(XXIII skyriuje) įrodysiu, jog pasitikėjimas savimi yra svarbus 


bendradarbiavimo reikalavimas. Bet kuriuo atveju aš tvirtinu, 

kad individualizmas (kitaip nei individualumas) nėra gera, 
siektina ar vaikams diegtina savybė. 

Aš paprasčiausiai prieštarauju idėjai, kad individualizmas 
yra ypatinga vertybė, kurios reikia siekti ir kuria žavėtis. Aki- 
vaizdu, jog kai kurie individai bei individualūs jų veiksmai yra 
labai naudingi tiek jiems patiems, tiek aplinkiniams. Tiesą sakant, 
mokyklose vertingi individualūs lyderių, mokslininkų ar politikų 
veiksmai pateikiami kaip pavyzdys, siekiant pabrėžti individualu- 
mo vertę, kuris padėtų įdiegti konkurencingumą ir individualiz- 
mą jaunimui. Tačiau galimo žalingo konkurencijos bei individua- 


lumo poveikio ir tikrosios bendradarbiavimo naudos nemokoma. 


Konkurencingumas 


Individualizmas žengia koja kojon su konkurencingumu. 
Mes patys esame atsakingi už savo pakilimus ir nuopuolius, va- 
dinasi, aplinkinius turime laikyti taip pat siekiančiais sėkmės ir, 
kadangi visi it pašėlę ropščiasi į viršūnę, turime nepamiršti, kad 
kiti taip pat siekia įgyti prieš mus pranašumą ir užimti laipteliu 
aukštesnę poziciją. Būti laipteliu žemiau yra nepakeliama; vie- 
nintelė alternatyva mūsų visuomenėje yra stengtis iškilti aukš- 
čiau už kitus. Mes ne tik nesuprantame, kas yra lygybė, bet net 
nesvarstome tokios galimybės. Mūsų kultūroje konkurencingu- 
mo mokoma nuo pat vaikystės. 

Šioje srityje atliktų tyrimų rezultatai išties įdomūs“. Konku- 
rencijos tyrimai parodė, kad, susidūrę su situacija, kurioje bendra- 


darbiaudami galėtų gauti apdovanojimą, baltieji amerikiečiai vai- 


55 Nelson, Linden L., Kagan, Spencer. Competition: The Star-Spangled Scramble. Psychology 
Today 6, 4 (1972): 53-57. 

kai, gyvenantys mieste, nusprendžia varžytis tarpusavyje, nors 
tai sunaikina bet kokias galimybes būti apdovanotiems. Vyresni 
vaikai konkuruoja aršiau nei jaunesni; tai aiškiai rodo, jog pa- 
smerkiančios savęs nugalėjimui konkurencijos yra išmokstama. 
Ne visi žmonės išmokomi konkurencija paremto gyvenimo 
būdo. Tas pats tyrimas parodė, jog meksikiečių ir amerikiečių 
vaikai nepasižymi tokia stipria konkurencija ir pasmerkiančiu 
save žlugimui elgesiu, palyginti su anglų ir amerikiečių kilmės 
vaikais. Individualistinėje, konkurencingoje visuomenėje nesu- 
gebantis varžytis su kitais žmogus negali išsilaikyti, todėl nuolat 
atsiduria laipteliu žemiau ir galiausiai visai nutolsta. Dėl to nuo- 
lat kartojama, kad konkurencingumas yra vertybė, mat visiems 
aršiai konkuruojant neįmanoma pasiekti asmeninės gerovės ne- 
turint išvystytų varžymosi įgūdžių. Vienintelė konkurencijos ir 
individualizmo alternatyva, leidžianti pasiekti gerovę, yra kolek- 
tyviškumas ir bendradarbiavimas tarp lygiaverčių individų. Ta- 
čiau mes esame mokomi vien konkurencijos, todėl beveik nieko 
nežinome apie bendradarbiavimą ar lygiavertiškumą. Man teko 
stebėti daugybę situacijų (bendruomenėse ir santykiuose), ku- 
riose žmonės labai stengėsi bendradarbiauti, norėdami sukurti 
lygybę tarpusavyje. Didelė dalis pastangų nedavė jokių rezulta- 
tų, užleisdama vietą gerai žinomam ir įtvirtintam konkurencin- 


gam bei individualistiniam banaliųjų scenarijų elgesiui. 


Nepriteklius 


Konkurencija paremta prielaida, jog Žmonėms reikalingų 
išteklių nėra pakankamai. Jei trūksta daug materialiems Žmo- 


gaus poreikiams patenkinti reikalingų išteklių, savaime aišku, 

jog konkurencija gali padėti išgyventi. Jei dvidešimčiai šeimų 
skiriamas vienas kepalas duonos per dieną, akivaizdu, jog visos 
dvidešimt šeimų badaus. Ir jei vienam gebančiam konkuruoti 
šios grupės nariui pavyks pasisavinti visą duonos kepalą savo 
šeimai, tuomet ši išgyvens, o visos likusios — badaus. Konku- 
rencija nepritekliaus sąlygomis iš tiesų padeda išlikti tiems, kas 
varžosi ir laimi. Tačiau šiandien Jungtinėse Valstijose neprite- 
klius grimzta į praeitį, tuo tarpu konkurencija turi priešingą 
apibūdintam poveikį - ji sukuria trūkumą ir alkį. Konkurenciją 
lydintis išteklių kaupimas lemia tai, jog vieni žmonės turi kur 
kas daugiau, nei jiems iš tikrųjų reikia, tuo tarpu daugybė kitų, 
kurie galėtų išgyventi iš tos mažos grupelės pertekliaus, netu- 
ri nieko. Konkurencija ir kaupimas paremti nerealiu nerimu ir 
nepritekliaus baime. Ir nors kaupėjas engia kitus, tačiau tuo pat 
metu yra engiamas pats. Prisilietimų ekonomika yra dirbtinio 
nepritekliaus, kuris padėtų patenkinti vieną pagrindinių - prisi- 
lietimų poreikį - pavyzdys. Teigiami jausmai yra retenybė, todėl 
žmonės negali paprasčiausiai jaustis gražūs, sveiki, geri ir pui- 
kūs, nebent įrodo, kad kiti tokie nėra, tarsi grožio, sumanumo, 
sveikatos ir gėrio visiems neužtektų. Teigiamus jausmus galima 
kaupti, dėl jų varžytis ir sukurti jų nepriteklių taip pat, kaip tai 
galima padaryti su maistu ar prisilietimais. 

Pirmą kartą santykį tarp konkurencijos ir bendradarbia- 
vimo patyriau 1969-ųjų rudenį Santa Kruzo kalnuose, karinio 
pasipriešinimo stovykloje. Vieną vakarą visi susėdome dideliu 
ratu aplink laužą ir prieš save pasidėjome lėkštes su vakariene. 
Mano į nepriteklių orientuota nuomone, maisto visiems buvo 
per mažai. Mane gąsdino perspektyva likti alkanam, ėmiau rim- 


tai svarstyti. Maisto porcijos pradėjo keliauti ratu, ir kiekvienas, 

pavalgęs iš lėkštės tiek, kiek nori, siuntė ją toliau. Taip maistas 
judėjo ratu, ir aš likau nustebęs, jog vakarienė buvo gana soti. 
Vis dėlto dėl savo į nepriteklių orientuoto, konkurencingo ir in- 
dividualistinio požiūrio jaučiau didelį nerimą ir pavojų negauti 
užtektinai maisto. Gavęs lėkštę į burną dėdavau didesnius kąs- 
nius, nei man reikėjo; dėl to jaučiau kaltę; kūriau schemas, kurios 
padėtų vienam ar kitam maistui sugrįžti į mano rankas; nerima- 
vau, ar nukeliavusi ratu lėkštė sugrįš. Valgiau daugiau, nei man 
reikėjo, todėl, trumpai tariant, dėl trūkumo baimės ir konkuren- 
cijos negalėjau mėgautis vakariene. 

Per kitą vakarienę leidau sau patikėti, kad maisto užteks vi- 
siems, ir patyriau tyrą gausos bei pasitenkinimo jausmą, parem- 
tą bendradarbiavimu, o ne konkurencija dėl didesnės porcijos. ' 

Šis epizodas iliustruoja, kaip esame klaidinami ir įviliojami 
į konkurencingumą bei individualizmą tikėdami, neva jie atneš 
mums naudos, kai iš tikrųjų šiuo istorijos laikotarpiu jie gali tik 
pakenkti, nes išteklių turime pakankamai. 

Nuo pat mažų dienų konkurencingumo mus moko tėvai 
ir dar labiau mokykla. Sporto būreliai, pažymiai ir kontroliniai 
darbai yra konkurencijos įgūdžių tobulinimo dalis - tariamo ne- 
pritekliaus situacijos, kurias pasitelkus esame ruošiami verslo 
pasauliui, konvejeriui, darbo rinkai. Berniukai mokomi varžytis 
atvirai ir akivaizdžiai, tuo tarpu mergaitės - subtiliai, psicholo- 
ginėmis priemonėmis. Banaliesiems konkurencijos mokymams 
ypač didelės įtakos turi tai, jog tėvai visiškai nejautriai reaguoja 
į brolių ir seserų varžymąsi tarpusavyje. Tėvų skatinamas var- 
žymasis tarp brolių ir seserų yra pirmoji konkurencijos bei in- 
dividualizmo patirtis, kuri vėliau kartosis ir bus pastiprinama 


įvairiose gyvenimo situacijose. 

Galios žaidimai 


Viena pagrindinių tarpasmeninių operacijų, kurioje nau- 
dojama konkurencija ir individualizmas, vadinama galios žaidi- 
mu. Tai transakcija, kurios metu vienas Žmogus įgyja trokštamą 
objektą iš kito žmogaus prieš pastarojo valią (galios žaidimai iš- 
samiai aprašomi XVII skyriuje). 

Galios žaidimai gali būti šiurkštūs ir pasižymėti tiesiogine 
fizine prievarta arba subtilūs, kai žmonės kalba ar manipuliuoja 
vienas kitu taip, kad gautų tai, ko trokšta. 

Paprasčiausio galios žaidimo pavyzdys yra atvejis, kai vie- 
nas žmogus atima duonos kepalą iš kito rankų ir gali jį sužeisti, 
jei šis mėgins duoną atsiimti. Atimti duonos kepalą iš kito žmo- 
gaus galima ir pasitelkus psichologines priemones, kurios taip 
pat laikomos galios žaidimais ir turi tokių pat pasekmių. Bet ko- 
kiu atveju galios žaidimai leidžia atimti tai, kas teisėtai priklau- 
so vienam Žmogui, ir atiduoti į kito rankas. Galios žaidimais 
paremti santykiai panardina žmones į apgailėtiną, nelaimingą 
susirėmimų, Mūšių ar ištisų karų seriją, kurioje visi pralaimi. 

Vaikai kasdien susiduria su galios žaidimais, ir šie tampa 
neatsiejama jų banaliojo scenarijaus, „vienas viršesnis už kitą“ 
pozicija paremto gyvenimo būdo dalimi. 

Prisilietimų ekonomika, nuvertinimai, kūno atsiskyrimas, 
Gelbėjimo Žaidimas, konkurencija, galios žaidimai ir lyčių vai- 
dmenys (aptariami toliau) sudaro pagrindinę banaliojo mokymo 
programą, kuri kliudo vaikams vystytis savarankiškai. Apie tai, 
kaip juos nugalėti, bus rašoma 5 knygos dalyje apie „Gerą gyve- 


nimą“. 

3 DALIS 
SANTYKIAI 


o XIII skyrius 
LYCIŲ VAIDMENYS 
(PAGAL HOGIE WYCKOFF) į 


Tolesnius du skyrius parašė Hogie Wyckoff. Tai vienas esminių in- 
dėlių į banaliųjų scenarijų teoriją, todėl įtraukiau juos į šią knygą. 

Vyrus ir moteris visuomenė skatina vystyti vienas asmeny- 
bės dalis ir slopinti kitas. Toks programavimas lemia iš anksto 
nustatytą, nenatūralų ir pasikartojantį elgesį gyvenime, kuris 
šioje knygoje vadinamas banaliuoju scenarijumi (žr. VII skyrių). 
Šie paprasti, banalūs lyčių vaidmenų scenarijai įsiskverbia į kie- 
kvieną mūsų kasdienio gyvenimo etapą. 

Vyrų ir moterų vaidmenų sąvokos nuo pat mažumės die- 
giamos vaikams ir nuolat stiprinamos visą gyvenimą. Klasikiniu 
požiūriu vyras turi būti racionalus, produktyvus ir darbštus, bet 
jis neturi būti emocionalus, atvirai mylintis ar puoselėjantis savo 
jausmus. Moteris neturi mąstyti racionaliai, mokėti tvarkyti fi- 
nansus ar būti stipri. Šalia artimo vyro ji gali atlikti emocines, 
jausmų funkcijas, kurių jam stinga, ojis gali sutvarkyti jos reika- 
lus. Žinoma, tai ekstremalios vyrų ir moterų vaidmenų charak- 
teristikos. Akivaizdu, jog ne visiems Žmonėms galima pritaikyti 
tokius apibūdinimus. Tačiau apskritai visuomenėje žmonės lin- 
kę save apibūdinti moteriškumą ar vyriškumą atspindinčiomis 


sąvokomis. 

Vyrų ir moterų vaidmenų diegimas žmonėms sukūrė spra- 
gų, ribojančių jų galimybes tapti vientisiems. Dažnai neturintys 
priešingos lyties partnerio ar partnerės vyrai ir moterys jaučia, 
kad jiems kažko trūksta, todėl jie nepaliaudami ieško pasiten- 
kinimo šaltinių. Negana to, be minėto trūkumo jausmo, jie taip 
pat nesijaučia sveiki, mat nėra užmezgę tarpasmeninių santy- 
kių. Tarsi dvi dėlionės dalys ar dvi visumos pusės vyrai ir mo- 
terys dažnai nukreipia savo energiją į tinkamos poros paiešką ir 
(arba) įsikabinę baimingai laikosi jau sukurtų priklausomybės 


santykių. 


Struktūrinė lyčių vaidmenų analizė: vyrai 


Jei į žmones pažvelgtume ego funkcijų aspektu, taptų 
akivaizdu, jog iš vyrų reikalaujama - tiksliau, daugiau nei rei- 
kalaujama, jie spaudžiami ar verčiami - paklusti tam tikriems 
scenarijams. Jų suaugusiojo ego vystomas taip, kad vyras būtų 
racionalus, išmanytų matematiką ir kitus tiksliuosius mokslus 
bei apskritai gebėtų mąstyti logiškai. Tačiau jie yra įtikinami 
nevystyti puoselėjančiojo tėvo ego nei dėl savęs, nei dėl kitų. Pa- 
vyzdžiui, į savo įvaizdžius daugelis berniukų neįtrauktų gebė- 
jimo prižiūrėti vaikus ar tiesiogiai pasirūpinti kitais žmonėmis 
bei juos paguosti. Tinkamas berniuko įvaizdis labiau priklauso 
nuo jo gebėjimo tvarkyti reikalus ir būti stipriam, mat jei jam 
reiktų pasirūpinti kitais, tai netiesiogiai atliktų jo suaugusiojo 
ego. Jam sakoma, kad labai svarbu tinkamai išvystyti suaugu- 
siojo ego, tačiau visai nebūtina — gal net negerai - pasižymėti 
tvirtu puoselėjančiuoju tėvo ego. Tačiau kadangi vyrams nuolat 
kartojama, kad jie turėtų būti rūpestingi, palaikantys ir prisidėti 

prie vaikų auklėjimo, jie jaučiasi kalti, jei nenori to daryti, todėl 
paverčia save Gelbėtojais, t. y. už kitus žmones atlieka dalykus, 
kurių daryti visai nenori, tačiau jų kiauliškasis tėvo ego sako, 
kad jie turėtų norėti. 

9 schema 


Vyras , 
Vyriškosios lyties vaidmens sandara 


"4 — 
"4 » 

/ M 
| | 
| T I Silpnas puoselėjantis tėvo ego 

2 
| Į 
v / 
» 4 
— "4 
nų — 


Stiprus suaugusiojo ego 


Stiprus kiauliškasis tėvo ego 
Silpnas mažasis profesorius 
Silpnas tikrasis vaiko ego 


Be to, vyrams draudžiama palaikyti ryšį su savo tikruoju 
vaiko ego. Jiems įteigiama nejausti, nuvertinti savo jausmus; tie- 
są sakant, pagal mums pateikiamą melą, geriausia, jei vyras nėra 
per daug emocionalus. Berniukui būtų sunku varžytis ir nebijoti 
susižeisti žaidžiant futbolą, jei jis puoselėtų savo jausmus, mat 
tuomet bijotų rungtyniauti ar susižeisti. 

Vyrams taip pat sakoma, kad jiems iš esmės nėra svarbu 
palaikyti ryšį su savo mažuoju profesoriumi, intuityviąja vaiko 
ego dalimi. Tarkim, jei sudarydamas verslo sandorį Džounsas 
naudotųsi savo mažuoju profesoriumi, jis veikiausiai pajustų, 
jog Braunas yra išsigandęs ir susirūpinęs dėl derybų. Dar dau- 
giau, jei Džounsas turėtų tiesioginį ryšį su savo puoselėjančiuoju 
tėvo ego, jis užjaustų Brauną, jaustųsi priverstas būti teisingas 
ir nespaustų oponento. Jam sunkiai sektųsi konkuruoti, nes jis 
norėtų būti supratingas ir bendradarbiauti. 

Jei vyrams įtakos turėtų jausmai, jie nesugebėtų išnaudo- 
ti nei kitų, nei savęs ar savo kūnų. Jie nesiimtų nemalonaus ar 
nuobodaus darbo, nerizikuotų savo gyvybėmis ir nežudytų kitų 
tarnaudami kariuomenėje. 

Dažnai vyrai piktnaudžiauja didesnėmis narkotikų dozė- 
mis nei moterys, nes jie nepalaiko ryšių su savo jausmais. Jie lin- 
kę susikurti Scenarijų be džiaugsmo, kuris išreiškiamas ryškiu 
kūno atsiskyrimu ar pasidalijimu (žr. X skyrių). 

Pagrindinis vyrų kiauliškojo tėvo ego darbas yra prižiūrėti, 
kad suaugusiojo ego nuolat būtų aktyvus, kad vyrai darytų tai, 
ką kiauliškasis ego jiems, kaip „tikriems vyrams“, liepia daryti, 
t. y. nutraukti ryšius su rūpestingąja bei intuityviąja savo dalimis 
ir maloniais jausmais. 9 schema iliustruoja vyrų ego vystymąsi 


bei banaliųjų lyčių vaidmenų mokymo pasekmes. 

Struktūrinė lyčių vaidmenų analizė: moterys 


Moterys mokomos tapti produktyviomis ir papildančiomis 
vyrų pusėmis. Tiksliau tariant, vyrai yra netobulos visumos 
pusės, kurių spragas turi užpildyti moterys, bet ne atvirkščiai. 
Moterys mokomos prisitaikyti, iš jų reikalaujama išvystyti sti- 
prų puoselėjantįjį tėvo ego. Jų darbas yra užauginti vaikus, pa- 
sirūpinti žmonėmis (ypač savo vyrais) ir juos prižiūrėti. Joms 
neleidžiama arba tik su tam tikromis išlygomis leidžiama pa- 
sižymėti stipriu suaugusiojo ego. Nieko baisaus, jei moteris ne- 
supranta mokesčių deklaravimo formos, neišmano matematikos 
ar mechanikos. Ji neprivalo mąstyti racionaliai ir logiškai. Tiesą 
sakant, tam, kad moteris išpildytų vyro padėjėjos ar sekretorės 
funkcijas ir užsiimtų namų ruošos darbais bei skatintų savano- 
riškumą, svarbu, kad ji neišvystytų stipraus suaugusiojo ego. 
Tačiau, kaip ir vyrams, moterims būtina turėti kiauliškąjį tėvo 
ego, kuris sergėtų scenarijaus įstatymus, t. y. išlaikytų moterį jos 
vietoje (laipteliu žemiau). 

Visuomenė bendrą moterų scenarijų sumanė taip, kad jaus- 
tumės bejėgės. Kalbant struktūrinės analizės (ego būsenų) ter- 
minais, mūsų suaugusiojo ego yra silpnas, mes linkusios būti 
iracionalios, todėl mums sunku prisiimti atsakomybę už savo 
sprendimus ir poelgius. Vadovaudamosi įprastu scenarijumi, mes 
ieškome Žmonių, ypač vyrų, kurie mus išgelbėtų, prireikus užsi- 
imti rimtais reikalais nepasitikime savimi ar kitomis moterimis. 

Kita vertus, moterims leidžiama turėti gerai išvystytą ma- 
žąjį profesorių, kurio intuicija padėtų rinkti informaciją apie 
kitus žmones, mat taip jos žinos, kada ir kaip jais pasirūpinti. 


Gebančios puikiai įsijausti į kitus, moterys gali pasirūpinti ap- 

linkinių poreikiais net neklausdamos, ko jiems reikia (tai įpras- 
tas moters vaidmuo Gelbėjimo žaidime). Moterims taip pat ne- 
leidžiama turėti stipraus tikrojo vaiko ego, mat jei tokį turėtume, 
vadovautumės tik tuo, ko norime pačios. 

Bendras moterų kūno scenarijus reikalauja, kad jos atitiktų 
žiniasklaidos „gražios moters“ įvaizdį - atrodyti gražiai išore ir 
vidumi, tačiau jaustis gerai nebūtina. Ideali moteris, arba „lėlė 
Barbė“, turi gležnas rankas, ilgus nagus, kurie kompensuoja ne- 
efektyviai naudojamas rankas, liauną liemenį, plokščią pilvuką, 
ilgas ir laibas kojas, kurios nėra itin stiprios, tačiau gražiai atro- 
do, siauras pėdas, ne itin tvirtai stovinčias ant žemės, ir dailią 
krūtinę. 

Moters krūtinės klausimas yra ypač svarbus. Ši kūno dalis 
taip dažnai vertinama ir lyginama su žiniasklaidos nustatytu 
gražios krūtinės įvaizdžiu, jog pradeda atrodyti, kad tai visiškai 
atskiras, su kūnu nesusijęs objektas. Kartais moterys net jaučiasi, 
tarsi krūtinė nepriklausytų jų kūnui, o būtų nusavinta kitų vizu- 
aliniam įvertinimui. Taip pat moterys įtikinamos, kad didesnio 
jautrumo ir emocionalumo, kurį lemia jų menstruacinis ciklas, 
periodu jos turi jaustis prastai ir būti prislėgtos, o ne mėgautis 
paaštrėjusiu jausmų suvokimu. 

10 schema iliustruoja moterų ego vystymąsi ir banalaus ly- 


čių vaidmenų mokymo pasekmes. 


Lyčių vaidmenys šeimoje 


Įprastos sudėties šeimoje vyrai ir moterys nuolat žaidžia 
Gelbėjimo žaidimą (žr. XI skyrių) daugybe įvairiausių būdų. Tėvo 


gelbėjimo operaciją sudaro rūpinimasis, kad automobilis nesu- 

10 schema 


Moteris 
Moteriškosios lyties vaidmens sandara 


Stiprus puoselėjantis tėvo ego 


N 
| 
S I Silpnas suaugusiojo ego 
Ž 
| 
/ 


Stiprus kiauliškasis tėvo ego 
Stiprus mažasis profesorius 
Silpnas tikrasis vaiko ego 


gestų, pajamų deklaravimas ir darbas keturiasdešimt valandų 
per savaitę (kurio jis nekenčia). Motina gelbėja šeimą suteikda- 
ma beveik visą reikalingą rūpestį ir meilę, nes ji visada žino, kaip 
kiti jaučiasi ir ko jiems reikia, todėl kitiems šeimos nariams net 
nereikia nieko prašyti. Galiausiai ji duoda savo vaikams kur kas 
daugiau, nei kada nors gali tikėtis gauti atgal. Taip pat tėvas gel- 
bėja motiną atlikdamas daugiau nei 50 proc. darbo jų seksuali- 
niame gyvenime. Dažniausiai jis yra iniciatorius ir nusprendžia, 
kaip viskas vyks. Galiausiai motina gali nusivilti tiesiog seksu 
(ypač jei nepatiria orgazmo), nes tėvas jai nerodo pakankamai 
švelnumo. Taip yra todėl, kad vyriškasis tėvo scenarijus atskiria 
jį nuo geidulingų jausmų ir kliudo suprasti, ko motina išjo tikisi. 
Tačiau ir motina apie tai nekalba tiesiai šviesiai. Jos kiauliškasis 
tėvo ego nuolat primena, kad žmonės jos nemėgs, jei ji atvirai 
kalbės apie tai, kaip jaučiasi, ypač jei tai susiję su seksualiniu 
gyvenimu, todėl ji tiesiog prisitaiko ir pamažu kaupia apmaudą, 
o vėliau pradeda persekioti tėvą. Taip užburtas gelbėjimo ratas 
sukasi nesustodamas. 

Kaipjau minėta, gelbėjimo trikampis yra tarsi karuselė. Šiuo 
atveju tėvas išgelbėjo seksualinę Auką - motiną, tuomet motina 
išgelbėjo tėvą neatskleisdama tikrųjų savo jausmų. Vėliau abu 
gali iškeisti viduje laikytą apmaudą į persekiojimo veiksmus: su 
juo ji tampa pikta ir frigidiška, ojis nori slapčia mylėtis su kito- 
mis moterimis arba tampa „impotentas“ su savo žmona. 

Tėvas taip pat save nuvertino. Dažnai vyrai net nesuvokia, 
kai tai įvyksta. Paprastai jie tiksliai nežino, ko nori ir ką jaučia, 
nes buvo efektyviai mokomi, jog, norėdami konkuruoti ir nuga- 
lėti, turi nekreipti dėmesio į savo jausmus. Šį užburtą ratą nu- 


traukti labai sudėtinga, nes vyrams pradėjus atsižvelgti į savo 

jausmus pirmiausia paprastai iškyla kaltė ir baimė (žr. XXVII 
skyrių). Taigi norėdami išvengti tokių nemalonių jausmų, vyrai 
nuolankiai pasiduoda nenorui jausti apskritai. Tėvas atidžiai sa- 
vęs nesiklausė, nes jam nepatiko tai, ką išgirdo. 

Kaip teigė R. D. Laingas, nuvertinimai paverčia žmones ne- 
įgaliais, o dėl moterims suteikto leidimo naudotis intuityviąja 
vaiko ego dalimi jos kur kas dažniau tampa nuvertinimų auko- 
mis. Merė sako: „Man atrodo, kad tu manęs nebemyli“, o Fredas 
jaučiasi kaltas ir (arba) yra atitrūkęs nuo savo jausmų, todėl atsa- 
ko: „Tai netiesa, aš tave myliu“. Taip ji priverčiama jaustis kvai- 
la. Vidinis jos monologas skamba taip: „Aš nesuprantu. Viduje 
aiškiai jaučiu, kad jis manęs nebemyli, tačiau jis tvirtina prie- 
šingai. Iš kur kyla šitas jausmas? Kaip aš norėčiau nebūti tokia 
sutrikusi.“ Šitaip iš moterų dažnai atimama jų intuicijos galia ir 
jos priverčiamos jaustis prastai. 

Intuicijos galia yra labai svarbi asmeninės galios forma, ta- 
čiau ja saugiai naudotis ir sulaukti teigiamų rezultatų įmanoma 
tik tuo atveju, jei kitas žmogus sutinka patvirtinti intuityvią pa- 
tirtį būdamas visiškai atviras, o tai reikalauja rizikuoti užmegzti 
itin glaudų ryšį su savimi. Paranojos, kaip sustiprinto suvokimo, 
svarba buvo aptarta IX skyriuje. Vienas kito intuityviąją patirtį 
galime patvirtinti pasitelkdami pasiaiškinimus (žr. XXIII skyrių), 
t. y. būdami visiškai atviri, nieko neslėpdami, dalydamiesi savo 
paranojiškomis fantazijomis (bailiais intuityviais įtarimais) apie 
vienas kitą bei reaguodami į kitų paranoją ir turėdami galvoje 


joje esančią kruopelę tiesos. 

Lyčių vaidmenys tarpasmeniniuose santykiuose 


Bene betarpiškiausiai tarpusavio santykiuose vyras ir mo- 
teris gali bendrauti savo tikraisiais vaiko ego (žinoma, neskai- 
tant kiauliškųjų tėvo ego bendravimo). Dažniausiai šis vaiko ego 
ryšys yra vienintelis meile paremtų santykių tarp vyro ir moters 
pagrindas. Paprastai pirmiausia žmones suveda seksualumu ir 
meile spinduliuojantis vaiko ego susižavėjimas vienas kitu. Šis 
ryšys nėra ilgalaikis, nes apibūdintoje situacijoje pernelyg pabrė- 
žiamas vaikiškasis santykių elementas. 

Ši situacija primena du laimingus, besijuokiančius vaikus, 
valgančius gardų braškių pyragą. Nemąstydami jie mėgaujasi 
skanėstu, kol staiga nustemba ir nuliūsta supratę, kad jo dau- 
giau nebeliko. Mintis, kad jie negali turėti ir tuo pat metu valgyti 
pyrago, juos nuvilia ir įskaudina. Kruopščiai mokytiems tapti 
vartotojais įsimylėjėliams trūksta įžvalgumo ir galios suprasti 
savo poreikius. Jie žino, kaip suvalgyti šį pyragą, bet nemoka jo 
išsaugoti ar pagaminti daugiau ir skanesnių. 

Mes esame mokomi išnaudoti vienas kitą tarsi vienkarti- 
nius žaislus - kai Žmogus „sunaudojamas“, „sulūžta“ ar nebe- 
funkcionuoja taip, kaip norėtume, mes tiesiog jį išmetame ir 
einame pirkti naujo. Už mūsų nugarų plyti dvasinių lavonų 5ą- 
vartynas: žmonės, kuriuos išnaudojome ir išmetėme. Koks mūsų 
investuojamos meilės į kitus Žmones švaistymas! Toks elgesys 
skiria mus vieną nuo kito ir neleidžia bendradarbiauti bei pa- 
siekti kur kas geresnių visų trokštamų rezultatų. 

Nuvertinimai (žr. IX skyrių) sėkmingai padeda sugriau- 
ti santykius tarp vyrų ir moterų bei yra ypač žalingi psichinei 


moterų gerovei. Prie šios problemos prisideda ir nepakankamai 

išvystytas vyrų mažasis profesorius. Fredas ir Merė turi tipiškų 
tarp vyrų ir moterų kylančių sunkumų, kai po dešimties santuo- 
kos metų Merė taria Fredui: „Aš manau, kad tu manęs nebemyli, 
Fredai. Tiesiog nebejaučiu, kad mane mylėtum“, o šis atsako: „Tai 
absurdas, nebūk kvaila. Žinoma, kad myliu tave.“ Arba ji sako: 
„Man baisu likti vienai namie, kai tu išvažiuoji“, o jis atsako: 
„Nebijok. Nėra ko bijoti.“ Jis nuvertina jos jausmus ir nesuvokia 
fakto, kad jos išgyvenimuose yra dalelė realybės. Iš jo kiauliško- 
jo tėvo ego, kuris sako, jog Fredas turi mylėti savo žmoną, kylanti 
kaltė gali trukdyti jam patirti tikruosius jausmus, nors Merė ir 
gali juos nujausti. Jis nuvertina savo jausmus ir intuityvųjį suvo- 
kimą. Dėl to ji susipainioja ir elgiasi iracionaliai, o jis jaučiasi dar 
kaltesnis ir atitrūkęs nuo tikrųjų savo jausmų. Šis elgesio mode- 


lis gali sugadinti daugybę potencialiai gerų santykių. 


Lyčių vaidmenų sąmokslas 


Mums pateikiama klaidinanti informacija apie tai, kad vy- 
rai ir moterys dera kaip saldžiarugštis padažas, karštis ir šaltis 
ar yin ir yang. Tai tariamai žavus ir gražus dalykas. Tačiau pro- 
blema ta, kad iš tikrųjų Žmonės ne itin dera - ne papildo vienas 
kitą, o tampa vieni kitiems paslaptimis. Dažnai sakoma, kad 
vyrai nesupranta moterų mąstymo. Moterys savo ruožtu nesu- 
pranta vyrų. O tikėjimas vienas kitą papildančių lyčių vaidmenų 
mitu santykiuose neatneša tikrosios sėkmės, nes daugelis vyrų 
ir moterų tarpusavio bendravimo kanalų yra sugadinti. 

Dvi didžiulės pilnaverčių ir ilgalaikių santykių tarp vyrų ir 
moterų kliūtys yra 1) tai, kad jie nesugeba sukurti gerų, intymių, 


meile paremtų tarpusavio santykių, 2) tai, kad jiems sunku išvys- 

tyti tenkinančius ir lygiaverčius santykius. 11A schemoje, kurio- 
je pateikiamos galimos transakcijos tarp vyrų ir moterų, aiškiai 
pavaizduota, kaip lengvai bendravimas gali būti nutrauktas. 

Jos puoselėjantysis tėvo ego dažnai bendrauja su jo vaiko ego, 
tačiau atvirkštinės transakcijos labai retos. Dėl silpno suaugusiojo 
ego bendravimo jiems sunku sukurti veiksmingus ir bendradar- 
biavimu paremtus santykius. Tarp poros puoselėjančiųjų tėvo ego 
ryšys taip pat silpnas, nes vyras šio ego neišvystė pakankamai, o 
moterį scenarijus verčia prisiimti didžiąją vaikų auginimo atsa- 
komybės dalį. Mažųjų profesorių bendravimas taip pat silpnas. 
Negalėdami pasidalyti savo intuityviomis įžvalgomis apie vienas 
kitą bei kitus Žmones, jie nuolat jaučia intymumo trūkumą. 

Iš šių dviejų žmonių nulipdę vieną, galime aiškiai pastebė- 
ti, jog ši sąjunga yra mažiau nei du Žmonės. Iš tiesų tokį dviejų 
asmenybių derinį (11B schema) sudaro vienas puoselėjantysis 
tėvo ego, vienas suaugusiojo ego, vienas mažasis profesorius, 
dvi tikrųjų vaiko ego pusės ir du kiauliškieji tėvo ego — tikrai 


menkas žmogelis. 


Grumtynės su lyčių vaidmenimis 


Vyrai ir moterys turi bendradarbiauti, jei nori susigrąžinti 
visą savo Žmogiškąją galią. Moterims reikia atgauti savo suaugu- 
siojo ego galias, gebėjimą racionaliai mąstyti, pradėti daryti tai, 
ką nori daryti pačios, ir liautis gelbėti kitus: nedalyti savo prisi- 
lietimų ir rūpesčio tiems, kurie neatsako tuo pačiu, o ypač liau- 
tis mylėti jų lygiaverčiai nemylinčius žmones. Svarbiausia joms 
turėtų būti rasti lygiavertį partnerį — tuomet jos nustotų jausti 


apmaudą dėl švelnumo nerodančių vyrų ir savo meilės perteklių 

skirti sau ar kitiems, kurie joms atsakytų tuo pačiu. Tiek savo, 
tiek kitų naudai vyrai turėtų vystyti savo puoselėjantįjį tėvo ego 
ir stengtis puoselėti tikruosius savo jausmus, ypač mažąjį pro- 
fesorių ir tikrąjį vaiko ego. Jie turi pradėti daryti dalykus ne dėl 
to, kad jaučiasi kalti jų nedarydami, 0 todėl, kad iš tiesų to nori. 
Tiek vyrai, tiek moterys turi atsikratyti engiančio ir slopinančio 
kiauliškojo tėvo ego. 

Vyrams ir moterims atgavus visas skirtingų ego būsenų 
galias (12 schema), atsiveria galimybės užmegzti abipusį ben- 
dravimą tarp puoselėjančiųjų tėvo ego, suaugusiųjų ego, mažų- 
jų profesorių, tikrųjų vaiko ego bei puoselėjančiojo tėvo ir vaiko 
ego būsenų. Akivaizdu, kad visos šios galimybės sukuria tinka- 
mesnį bendradarbiavimu ir lygiaverte meile paremtų santykių 


pamatą. 


11 schema 


A. Moteris ir vyras: lyčių vaidmenų komunikacija 


Stiprus 


Vyras Moteris 


11 schema (tęsinys) 


B. Vyras ir moteris: tapimas vienu 


Na 


XIV skyrius 
BANALIEJI MOTERŲ GYVENIMO 
SCENARIJAI (PAGAL HOGIE WYCKOFF) 


Moterų scenarijus nuo mažens formuoja tėvai, o jų vaidmenis 
nuolat pastiprina žiniasklaida. Tačiau svarbu paminėti ir tai, kad 
lyčių vaidmenų skirstymas yra dar antikos laikais susiformavęs 
fenomenas, kurį atspindi, pavyzdžiui, graikų mitologijos deivės: 
Atėnė yra „Moters už vyro nugaros“ prototipas, Hera - „Motina 
maitintoja“, o Afroditė - „Plastikinė moteris“. Psichiatrai taip pat 
turi lyčių vaidmenų atitikmenis, pavyzdžiui, Carlo Jungo Anima 
ir Animus archetipai. 

Pristatydama keletą skirtingų moterų gyvenimo scenari- 
jų noriu parodyti, kaip jos mokomos patikėti klaidinančiomis 
idėjomis, jog yra netobulos, nepilnavertės ir priklausomos nuo 
kitų. Toliau aprašomi scenarijai buvo parinkti dėl jų užsitarnau- 
to pripažinimo. Juos man teko nuolat stebėti tarp savo grupės 
moterų. Noriu pabrėžti, kad moters scenarijus gali būti sudary- 
tas iš dviejų ar trijų skirtingų. Be to, nors pagrindinė scenarijaus 
tematika gali būti panaši į šių, tačiau detalės gali ryškiai skirtis. 
Aprašydama šiuos banaliuosius scenarijus pirmiausia pateiksiu 
jų temą, kitaip - gyvenimo planą. Jame atsispindi tai, kaip slo- 
pinamas intymumas, spontaniškumas bei suvokimas, kaip mo- 
teris gali tam priešintis, kokiose pramogose“* ji dalyvauja ir sce- 
narijaus nulemta liūdna pabaiga. Kitos detalės beveik atitinka 


Claude'o kontrolinio scenarijaus sąrašo dalis (žr. VII skyrių). 


* Čia pramogos - tai scenarijaus dalis, plačiau aprašyta VII skyriuje. 

Motina maitintoja (arba Moteris šeimos užnugaryje) 


Gyvenimo planas: visą savo gyvenimą ji rūpinasi visais, iš- 
skyrus save. Ji nuolat duoda daugiau, nei sulaukia iš aplinkinių, 
ir nuolankiai susitaiko su neatitikimų, nes save laiko mažiausiai 
svarbiu šeimos nariu, o jos vertę tegalima pamatuoti pagal tai, 
kiek ji suteikia kitiems. Šią neteisybę nuolat pateisina žiniasklai- 
dos (televizijos bei moterų Žurnalų) reklamuojamas motinos ir 
namų šeimininkės vaidmuo. Prisilietimai ir gyvenimo prasmė 
skirti ne jai ar už jos triūsą, o šeimai, vyrui ir vaikams. Šį scena- 
rijų moteris pasirenka dėl to, kad jis saugus, dangstydamasi juo 
ji išvengia rizikos, kuri neatsiejama nuo konfrontacijos su baime 
tapti nepriklausomu, visaverčiu žmogumi. Ji nesistengia iš jo 
išsivaduoti, nes kaskart pasipriešinus ir pasielgus taip, kaip jai 
norisi, vyras ir vaikai supyksta. 

Nors gelbėjimo trikampyje ji atlieka visus vaidmenis, tačiau 
jai įprasčiausias — Gelbėtojo vaidmuo (žr. XI skyrių). Stengdama- 
si sulaukti bent trupučio atlygio iš savo šeimos, ji paprastai (siek- 
dama dėmesio) kalba per daug arba mėgina sužadinti vyrų ar 
vaikų kaltės jausmą, kai jai atrodo, kad jie nepakankamai ją myli 
ar nesuteikia to, ko ji trokšta, nors pati to niekada neprašo. Ji taip 
pat atsisako mylėtis pasiteisindama dideliu nuovargiu ar galvos 
skausmu ir taip tikisi sulaukti rūpestingų vyro prisilietimų. 

Ji skaito moterų žurnalus, pavydi liekniems, ištaigingus 
rūbus vilkintiems modeliams ir jaučia, jog, palyginti su jais, ji 
tiesiog per prasta. Ji negali išsivaduoti iš užburto valgio ruošimo 
pagal skaniausius receptus ir dietų laikymosi rato. Kuo prastes- 
nė ji jaučiasi, tuo labiau trokšta maištauti, ruošti pagal įmantrius 


receptus ir persivalgyti. 

Vėliau gyvenime ji lieka prislėgta depresijos, vieniša ir nie- 
kieno nevertinama. Vaikai jos nemėgsta, o vyras liaujasi ja domė- 
tis. Jie ją paprasčiausiai išnaudoja. Paprastai ji per dažnai niekina- 
ma dėl vaikų problemų. Pasibaigus jos užduočiai ir išsekus naudai 
aplinkiniams (tai dažnai sutampa su menopauzė), ji dvasiškai 
miršta (tai vadinama involiucine melancholija) ir už ilgą, sunkų 
triūsą gali sulaukti staigaus smūgio (elektros šoko terapijos). 

Priešingas scenarijus: susiradusi darbą ji gali manyti, jog 
tampa nepriklausoma ir išsilaisvina iš gyvenimo plano gniauž- 
tų, tačiau tai ilgai netrunka, nes papildomo darbo našta šalia 
kasdienių jos užduočių greitai tampa per sunki. 

Draudimai ir atribucijos: 

Būk gera motina 

Būk maloni 

Aukokis dėl kitų 

Sprendimas: jaunystėje motina maitintoja nusprendžia ver- 
čiau tapti pavyzdinga motina ir žmona, nei siekti karjeros ar su- 
sidurti su gąsdinančiais nepriklausomybės iššūkiais. 

Mitinė herojė: ji dievino seną televizijos programą I Remem- 
ber Mama, jai patinka Betty Crocker reklamos, ji žavisi Mother 
Earth“ paveikslais. 

Somatinis komponentas: paprastai ji yra apkūni, nes neužsi- 
ima jos kūnui išties naudingomis treniruotėmis ar sporto šako- 
mis. Jos kūnas gležnas, kresnas, ji dėvi patogius, prigludusius 
rūbus. Jei ji priklauso žemesniajai socialinei klasei ar yra kilusi 
iš trečiojo pasaulio šalies, savo vaikų sveikata gali rūpintis ne- 


kreipdama dėmesio į savąją. 


" „Aš prisimenu mamą“. 
“ „Motina Zemė“. 

Žaidimai: 

„Puldinėjama“?7 

„Frigidiška moteris“ 

„Žiūrėk, kaip aš stengiausi“ 

Terapeuto vaidmuo scenarijuje: jis pataria jai stengtis nepyk- 
ti - prisitaikyti — ir skiria raminamųjų, kurie padėtų jaustis gerai 
ir išlikti savo vietoje. Jis nurodo jai laikytis dietos, paskiria ta- 
blečių, padedančių išlikti lieknai, laimingai, ramiai, o galiausiai 
pribaigia ją elektros šoko terapija. 

Scenarijaus antitezė: ji pradeda įsiklausyti, gerbti savo vidi- 
nius troškimus ir pelnyti prisilietimų ne už tai, ką ji gali duoti, 
o-už tai, kokia yra. Ji visiškai liaujasi gelbėti kitus, pradeda rei- 
kalauti, kad žmonės pasakytų, ko iš jos nori, ir nebeduoda ki- 
tiems daugiau, nei gauna atgal. Labai svarbu, kad savo norus ji 
pradėtų laikyti svarbesniais už kitų. Ji rūpinasi savo kūnu (ne 
siekdama atitikti žiniasklaidos propaguojamą grožio idealą, bet 
dėl to, kad myli save ir nori jaustis gerai) ir reguliariai sportuoja. 
Ji gilinasi į moterų studijas, domisi moteriškąja istorijos dalimi, 
įgyja techninių ir kovos menų įgūdžių. Tiek fizinę, tiek psichinę 
savo sveikatą ji paverčia prioritetu. 

Scenarijui įsibėgėjus, iš jo išsivaduoti sudėtinga dėl niū- 
rių, apkūniai keturių vaikų motinai pasiekiamų alternatyvų. 
Tačiau iš tiesų trokštančios pasikeisti moterys gali susigrąžinti 
savo gyvenimo kontrolę. Jos gali kovoti siekdamos susikurti 
gyvenimą, kuris atitiktų jų norus, ir bendradarbiauti bei su- 


laukti kitų moterų paramos. Jos gali dirbti ir bendradarbiauti 


.|-w-— 


$7 Mano nuomone, šie žaidimai paremti išankstine, seksistine nuostata. Apgailestauju, kad 
mano ir Erico Berne'o diskusiją šiuo klausimu nutraukė jo mirtis. 

sos kartu gali sukurti darbo grupę ir siekti patobulintų dienos 


centrų bei teisių gauti pašalpas. 


Plastikinė moteris 


Gyvenimo planas: siekdama prisilietimų ji „įsivynioja“ į dirbti- 
numą:blizgančius papuošalus, aukštakulnius batelius, patrauklius 
drabužius, intriguojančius kvepalus ir ryškų makiažą. Ji stengiasi 
nusipirkti grožį ir gerą savijautą, tačiau visuomet nesėkmingai. Ji 
nuolat jaučiasi esanti laipteliu žemiau už žiniasklaidos idealą ati- 
tinkančias moteris, kurios garbinamos moterų žurnaluose ir fil- 
muose. Ji gauna šiek tiek prisilietimų (dažniausiai iš parduotuvių 
darbuotojų) už tai, jog rengiasi skoningai ir sumaniai apsiperka. 
Šiai veiklai ji skiria visą savo laisvalaikį. Atlikdama vartotojos 
vaidmenį jaučiasi saugi ir mano, jog yra stipri priimdama varto- 
tojiškus sprendimus ir galėdama nusipirkti tai, ko trokšta. Tačiau 
ji nesijaučia tokia stipri už specializuotų parduotuvių sienų, to- 
dėl Gelbėjimo žaidime yra įpratusi prisiimti Aukos vaidmenį. Jos 
laiko struktūrą sudaro apsipirkimas, makiažas, skirtingų rūbų 
matavimasis namuose bei žurnalų apie filmus ir madą skaitymas. 
Scenarijaus pagrįstumą jai nuolat įrodo ją ignoruojantys Žmonės, 
kai ji nedėvi prašmatnių rūbų ir nevaidina „lėlės Barbės“. Iš gyve- 
nimo ji negali gauti to, ko iš tiesų trokšta (nori to, ko neįmanoma 
nupirkti), todėl gali mėginti atgauti prarastas pozicijas vogdama 
iš parduotuvių ar, supykusi ant savo vyro, išleisti krūvas pinigų 
arba už jo pinigus pirkti psichoanalitiko prisilietimus. 

Kai išorinio grožio nebeįmanoma nusipirkti ir užsitepti ant 
veido, ją prislegia depresija: ji negauna prisilietimų, kuriuos iš 


tiesų vertina, iš kitų ir neskiria jų sau pati. Tuštumą ji gali mėgin- 

ti užpildyti alkoholiu, raminamaisiais ar kitomis cheminėmis 
medžiagomis. Vyresniame amžiuje savo gyvenimą ji pripildo 
smulkmenų, o namus - įvairiausių niekučių. 

Priešingas scenarijus: ką tik pabaigusi dietos programą, nu- 
sipirkusi naujų rūbų, gražiai apsirengusi ir puikiai jausdamasi 
dėl to, kad aplinkiniai žavisi ja pritemdytoje vakarėlio ar baro 
šviesoje, ji gali suvokti, kad šis scenarijus teikia laimės. Ji taip pat 
gali puikiai jaustis namuose ar darbe, vis dar apsvaigusi nuo per 
pietus išgerto kokteilio, tačiau svaigulys trunka neilgai, ir ji vėl 
pradeda jaustis tuščia ir nepatenkinta. 

Draudimai 17 atribucijos: 

Nepasenk 

Nebūk savimi 

Būk žavi 

Sprendimas: vidurinėje mokykloje ji nusprendžia susirasti 
darbą pusei dienos, kurį galėtų dirbti po pamokų ir kuris leistų 
užsidirbti pinigų bei nusipirkti naujų drabužių, o ne toliau dirbti 
mokyklos laikraštyje ir domėtis Žurnalistika. 

Mitinė herojė: ji žavisi Doris Day ir panašiomis didžiojo 
ekrano žvaigždėmis, ją pralinksmina aktorės Phyllis Diller, Joan 
Rivers ir Carol Channing. 

Somatinis komponentas: jos kūnas lieknas, bet silpnas. Ji su- 
luošina savo pėdas dėvėdama nepatogius batus ir išdžiovina 
odą nuolat degindamasi. 

Žaidimai: 

„Nupirk man ką nors“ 

„Alkoholikė“ (alkoholį gali pakeisti vaistai) 

Terapeuto vaidmuo scenarijuje: jis išrašo vaistų ir paskiria pla- 


tų terapijos kursą. Jo diagnozė užkerta kelią grupinės terapijos 

galimybei (kadangi ji tokia neurotiška), todėl jis susitinka su ja 
individualiai tris ar keturis kartus per savaitę. 

Scenarijaus antitezė: ji nusprendžia pamėgti save natūralią. 
Padaro išvadą, kad vartotojiška jos stiprybė yra ne kas kita, kaip 
iliuzija, todėl nusprendžia susigrąžinti savo gyvenimo kontrolę 
prisiimdama atsakomybę už jo kūrimą. Ji liaujasi gerti vaistus, 
temdančius tai, kas jos gyvenime netenkina, ir prisijungia prie 
problemų sprendimo grupės, norėdama išmokti iš tiesų ką nors 
pakeisti. Ji pradeda vystyti kitus savo asmenybės aspektus, ne 
vien tik išvaizdą, kuriuos galėtų vertinti tiek ji pati, tiek aplinki- 
niai. Jai pradeda patikti sportas, ir ji įstoja į žygių pėsčiomis klu- 
bą norėdama susipažinti su naujais žmonėmis. Ji pasižada sau 


rūpintis tuo, kaip ji jaučiasi viduje, ne tuo, kaip atrodo. 


Moteris už vyro nugaros 


Gyvenimo planas: visus savo sugebėjimus ir energiją ji ski- 
ria savo vyrui, kuris nėra talentingesnis už ją, tačiau, anot sek- 
sistinių pažiūrų visuomenės, turėtų būti tas, kuris sulaukia sė- 
kmės, paremti. Paprastai ji neturi vaikų, dailiai atrodo kokteilių 
vakarėliuose, yra puiki organizatorė ir projektų vadovė. Ji tarsi 
moteriškosios lyties Sirano de Beržerakas — tamsi persona, nega- 
linti sužibėti dėl įgimto defekto (jos lyties), kuris paverčia ją so- 
cialiai nepriimtina vadovauti. Stengdamasi palaikyti savo vyrą, 
ji skiria jam daugybę prisilietimų bei leidžia priimti jai teisėtai 
priklausančius prisilietimus iš aplinkinių. Pavyzdžiui, ji para- 
šo knygą už savo vyrą, 0 jis prisiima visus nuopelnus. Ji turi 
tenkintis vyrui skiriamais plojimais, stovėdama šalia jo. Kur kas 


lengviau jai yra savo sėkmės vairą nukreipti į vyrą, nei mėginti 

išlikti konkurencija pagrįstoje karjeristės realybėje ar būti vadi- 
nama „kastruojančia kale“. 

Jei vyras sulaukia sėkmės, ji praleidžia daugybę laiko skai- 
tydama jo gerbėjų laiškus, žiūrėdama televizijos laidas, kuriose 
jis dalyvauja, stebėdama jo konkurentus, tobulindama namų 
interjerą bei planuodama prabangias vakarienes, kurių metu 
meilikavimu stengiasi įtikinti jo viršininką paaukštinti vyrą. 
Kaskart, kai leidėjai atmeta rankraštį su jos pavarde ar kai ji 
supranta, kad nesugeba gauti geresnio nei sekretorės darbo, ji 
įsitikina, kad negali išsilaisvinti iš savo scenarijaus. Pasijutusi 
nepatenkinta tokia nelygybė, ji gali mėginti atsikratyti sekreto- 
rės vaidmens, siekdama pabrėžti savo indėlį į vyro darbą, arba 
svarstyti galimybę užmegzti aistringą romaną su vienu iš jo 
konkurentų. 

Galiausiai, kai viršūnė jau visai čia pat ir vyras tampa ne 
toks priklausomas nuo Žmonos, jis gali įsigeisti skyrybų, kad 
galėtų susirasti jaunesnę moterį, už kurią stovėtų laipteliu aukš- 
čiau ar kuri būtų energingesnė sekso partnerė. 

Priešingas scenarijus: pagal šį scenarijų gyvenančios mote- 
rys yra bene mažiausiai išnaudojamos, nes jos sulaukia pripaži- 
nimo kaip „moterys už vyrų nugarų“. Jos jaučiasi gana gerai tol, 
kol vyrai nuoširdžiai vertina jų atliekamą vaidmenį, bet jiems 
pradėjus laikyti tai savaime suprantamu dalyku, jos pajunta pa- 
vydą ir apmaudą ir tuo pat metu mano, kad tai jausti nepriim- 
tina. 

Draudimai ir atribucijos: 

Būk paslaugi 

Neprisiimk nuopelnų 


Palaikyk savo vyrą 

Sprendimas: tam tikru momentu ji priima sprendimą mesti 
mokslus, susirasti darbą ir padėti vyrui pabaigti studijas. Ji nu- 
sprendžia, kad norėdama būti gera žmona ji turi paremti, o ne 
pralenkti. 

Mitinė herojė: ją žavi Eleanoros Roosevelt gyvenimas ir itin 
domina Pat Nixon, Rose Mary Woods ir Jackie Kennedy bio- 
grafijos. 

Somatinis komponentas: ji truputį kūprinasi, savo laikysena 
stengiasi atrodyti nepastebima ir negrėsminga. 

Žaidimai: 

„Oho, koks jūs nuostabus, profesoriau“ 

„Esu laiminga galėdama padėti“ 

„Jei ne dėl tavęs“ 

Terapeuto vaidmuo scenarijuje: jis primena jai moters galimy- 
bių ribas ir pareigą paremti savo vyrą. Jai paminėjus skyrybas, 
jis paaiškina, kad į vyrą nukreiptas pyktis ir kerštingumas sky- 
rybų procese būtų žlugdantis. 

Scenarijaus antitezė: norėdama išsilaisvinti, ji turi prisiimti 
nuopelnus už savo talentą ir pradėti jį naudoti savo siekiams. 
Labai svarbu, kad ji liautųsi slapstytis nuo vyro prisiimamos 
atsakomybės ir pati stotų į priekines linijas. Pirmiausia ji turi 
atsikratyti vidinių žinučių, kuriose kartojama, kad būti stipriai 
ir valdingai yra nepriimtina, ir atsisakyti taikstytis su bijančių- 
jų jos ambicijų žeminimu. Ji gali pradėti dirbti sau savo pačios 
sąlygomis ir patarti vyrui pasisamdyti sekretorę bei namų tvar- 
kytoją. Ji turi nuspręsti, ar trokšta tiesioginės sėkmės, ir būti pa- 


sirengusi sumokėti atitinkamą kainą. 

Vargšelė mažytė „aš“ 


Gyvenimo planas: savo gyvenimą ji praleidžia vaidindama 
Auką ir ieškodama Gelbėtojo. Kadangi ji buvo mergaitė (o mer- 
gaitės turėtų būti bejėgės), už ją visus darbus atlikdavo tėvai, 
taip galiausiai pavertę ją visiškai nuo jų priklausoma ir paklūs- 
tančia jų kontrolei. Ji mėgino priešintis, tačiau galiausiai pasi- 
davė ir nusprendė, jog jie teisūs, - ji iš tiesų yra bejėgė. Ji išteka 
už įžymaus vyro, dažnai psichiatro, kuris atlieka savo mažąją 
dukrelę gelbstinčio tėvo vaidmenį. Ji nesulaukia prisilietimų už 
gerą savijautą ar kai demonstruoja stiprybę. Kadangi prisilieti- 
mų gauna tik tuomet, kai jaučiasi prislėgta, tai verčia ją nuolat 
taip jaustis. Taigi jos gaunamuose prisilietimuose visuomet yra 
kartėlio, t. y. jie nėra puoselėjantys. 

Ji patiria šiek tiek artumos savo vaiko ego bendraudama su 
aplinkinių tėvo ego, tačiau labai retai bendrauja su žmonėmis 
kaip jiems lygi. Jai leidžiama elgtis vaikiškai, todėl spontaniškas 
jos elgesys yra vaikiškas, paremtas bejėgiškumų; kvailai elgda- 
masi ji yra itin išradinga. Supratusi, kad tai, ko nori, gali gauti 
lengviau, jei papasakos žmonėms apie savo bėdas, nepaleidžia 
tokio savo įvaizdžio. Nuolat skundžiasi žmonėms apie tai, kaip 
jai nesiseka, ir stengiasi priversti juos ką nors dėl to daryti. Ji ne- 
siliauja įrodinėti, jog yra Auka, sukurdama tokias situacijas, ku- 
riose manipuliuoja žmonėmis ir priverčia juos daryti tai, ko jie 
nenori, todėl vėliau jausdami apmaudą šie pradeda ją persekioti. 
Jos vyras pelno prisilietimų už gero tėvo vaidmenį, seksualinių 
prisilietimų iš jos kaip įvertinimo ženklą ir galiausiai prisilieti- 
mų už didžiulę kantrybę, kai ji visiškai palūžta. Ji kovoja elgda- 


masi visiškai nesuprantamai, keldama viešas scenas, kurių metu 

pastato savo vyrą į keblią situaciją ir dažnai priverčia visuomenę 
suabejoti jo, kaip vyro ir terapeuto, kompetencija. 

Galiausiai ji nebesugeba adekvačiai reaguoti, todėl yra pri- 
rišama prie slogių, priklausomybe paremtų santykių arba pa- 
guldoma į psichinės sveikatos įstaigą. 

Priešingas scenarijus: scenarijus atrodo teikiantis laimės ne- 
trukus po jos santuokos su riteriu ant balto žirgo, kuris ją nuo- 
lat gelbsti ir palaiko, taigi gali atrodyti, kad ji puikiai susitvarkė 
savo gyvenimą. 

Draudimai ir atribucijos: 

Nesuauk 

Daryk tai, ką liepia tėvai 

Nemąstyk 

Sprendimas: vaikystėje, po to, kai ji spaudimu priverčiama 
nebesivadovauti savo nuomone ir jausmais, nusprendžia, kad tė- 
vai viską išmano geriausiai, t. y. geriau už ją. 

Mitinė herojė: vaikystėje ji labai mėgo skaityti pasakas apie 
Pelenę ir mažąją našlaitę Enę. 

Somatinis komponentas: jos kūnas paprastai silpnas, ji nejau- 
čia pusiausvyros, o akys dažniausiai plačiai atmerktos. Taip pat 
labai dažnai atrodo liūdna ar nustebusi. 

Žaidimai: 

„Argi tai ne siaubinga?“ 

„Kvailys“ 

„Padaryk ką nors dėl manęs“ 

Terapeuto vaidmuo scenarijuje: jis atlieka Gelbėtojo vaidme- 
nį, o po trumpo pažangos periodo jai sugrįžus į pradinę būklę, 
jis tampa Persekiotoju ir apšaukia ją nemotyvuota ar šizofre- 


nike. 

Scenarijaus antitezė: ji atsisako lengviausio kelio, kuris pa- 
grįstas atliekamu Aukos vaidmeniu ar žaidimu „Padaryk ką 
nors dėl manęs“. Ji priima sprendimą, kad daugelyje gyvenimo 
sričių jai reikia suaugti, tinkamai išvystyti savo suaugusiojo ego 
ir pasirūpinti savimi pačiai. Ji sulaukia prisilietimų už savo ro- 
domą stiprybę ir atsisako tų, kurie teikiami už buvimą Auka. 
Ji liaujasi mėgautis vienu laipteliu žemiau esančia pozicija ir li- 
guistu savo įvaizdžiu. Pradeda aiškiai suvokti, kad kitų gelbėji- 
mas yra slopinantis ir globėjiškas, taigi pasižada sau visuomet 
atlikti 50 proc. darbo ir įtikina save, kad Gelbėjimo žaidimas yra 
ne ką naudingesnis už heroiną. Žinodama, jog turi galios ir yra 
stipri, ji jaučiasi puikiai. Norėdama panaudoti savo kūne slypin- 
čią įbaugintą energiją, ji pradeda sportuoti ir išmoksta karatė ju- 
desių, kad gatvėje galėtų jaustis saugi ir stipri. Ji paprašo žmonių 


vadinti ją antruoju vardu Joana, 0 ne pirmuoju Siuzė 


Bauginanti gražuolė 


Gyvenimo planas: ji pasižymi standartiniais „Žiniasklaidos 
gražuolės“ atributais, bet nėra patenkinta savimi kaip žmogumi, 
ir netiki, kad yra graži. Priešingai, ji mano, kad po išoriniu bliz- 
gesiu slypi pasibjaurėtina tuštybė. Žiūrėdama į save veidrodyje 
ji mato ne savo grožį, o dėmes ir trūkumus. Tai vadinama Gra- 
žios moters sindromu, kuris, nors ir paradoksalu, dažnesnis tarp 
moterų, kurios nepastebi savo grožio, nes susitelkia ties atskiro- 
mis išvaizdos detalėmis, kurios, atskirtos nuo visumos, gali ne- 
atrodyti patrauklios. Ji mano, jog apgaudinėja visus, laikančius 
ją gražia, ir yra įsitikinusi, kad jie kvailiai, jei tiki šia apgaule. Už 


savo grožį gauna gausybę prisilietimų, tačiau visus juos nuverti- 

na. Ji trokšta būti mėgstama už savo asmenybę, tačiau atrodo, jog 
žmonės nelinkę žvelgti giliau nei jos išorinis grožis. Kiekvienas 
su ja esantis vyras gauna prisilietimų už tokią Žavią puošme- 
ną savo parankėje. Ji nepaliaudama ieško žaviojo princo, kuris 
užbaigtų visas jos bėdas ir savo tyra meile paverstų ją iš tiesų 
gražia ir vertinama. Ji piktinasi, kad Žmonės jos nevertina pir- 
miausia kaip asmenybės, todėl mėgina su tuo kovoti labai daug 
rūkydama arba artimų draugų rate atrodydama netvarkingai ir 
nepatraukliai. Ji priverčia vyrus duoti jai viską, tačiau neatsa- 
ko tuo pačiu. Pirmiausia ji laiko save Auka. Labai dažnai kitos 
moterys mano, jog ji talentinga konkurentė dėl vyrų dėmesio, ir 
pavydi jos grožio. Dėl savo išvaizdos ji visuomet lengvai gauna 
tai, ko nori. Toks ypatingas elgesys leidžia manyti, jog jai nebū- 
tina išmokti bendradarbiauti su žmonėmis, norint kartais pabūti 
primadona. 

Kadangi santykiuose su žaviuoju princu ji nesinaudoja savo 
suaugusiojo ego, galiausiai jis ją emociškai „apiplėšia“. Vėliau, 
kai ji praranda savo žiniasklaidos idealą atitinkantį grožį, su ap- 
linkiniais ir toliau elgiasi priešiškai, kaip yra įpratusi, tačiau da- 
bar žmonės tiesiog galvoja, kad ji yra „kalė“ be jokios priežasties. 
Dažniausiai ji lieka viena, nemylinti nei kitų, nei savęs. 

Priešingas scenarijus: gyvenimas atrodo labai laimingas, kai 
ji iki ausų įsimyli savo žavųjį princą. Viskas yra puiku apie pus- 
metį, o tuomet santykiai pradeda prarasti žavesį, nes jis susido- 
mi kita gražia moterimi. 

Draudimai ir atribucijos: 

Tavo grožis apgaulingas 

Nesuartėk su žmonėmis 


Nebūk savimi 

Sprendimas: atrodo, jog žmonės ją laiko tik gražiu veideliu, 
o ne asmenybe, todėl ji nusprendžia paversti save sekso objektu 
ir taip gauti bent dalelę to, ko nori, nes negali priversti Žmonių 
laikyti jos lygiaverčiu visuomenės nariu ir rodyti atitinkamą pa- 
garbą. 

Mitinė herojė: ji jaučia liguistą susižavėjimą Marilyn Monroe 
legenda ir gėrisi filmų bei televizijos žvaigždėmis. 

Somatinis komponentas: jos kūnas labai gražus, tačiau ji 
beveik visiškai nuo jo atitrūkusi. Raumenys visuomet tvirtai 
įtempti, nes ji patiria nuolatinį stresą; kartais jai gali būti sunku 
patirti orgazmą. Kai ji šypsosi, juda tik lūpos, kitaip aplink akis 
susidarys raukšlės. 

Žaidimai: 

„Prievartautoja“ 

„Jei ne dėl tavęs“ 

„Trūkumai“ (joje) 

Terapeuto vaidmuo scenarijuje: ji seksualiai jį sujaudina, todėl 
jis pasisiūlo, o ji tuomet gali nuvertinti viską, ką jis sako. 

Scenarijaus antitezė: ji pradeda reikalauti prisilietimų už žmo- 
nėms patinkančias savo asmenybės savybes, o ne grožį, ir neprii- 
ma už išvaizdą skiriamų prisilietimų. Ji pradeda mėgti save tokią, 
kokia yra, liaujasi žaisti Trūkumų žaidimą su savimi ir pasijunta 
patenkinta tikruoju savo vidiniu bei išoriniu grožiu. Ji pradeda 
daryti jai daug reiškiančius dalykus ir lanko moterų terapijos gru- 
pę, norėdama išmokti bendradarbiauti, kad gautų tai, ko nori. 

Ji nusprendžia pasinaudoti savo suaugusiojo ego, kuris pa- 
dėtų sukurti bendradarbiavimu paremtus santykius su jos as- 
menybę vertinančiu vyru. Kurdama gyvenimą pagal save, pra- 


deda mėgautis savo galia ir vertinti tai, ką savyje tobulina. 

Slaugytoja 


Gyvenimo planas: ji yra profesionali Gelbėtoja, dirbanti ją 
išnaudojančioje ir fizines galimybes išbandančioje institucijoje. 
Iš pradžių motyvacija padėti kitiems kyla dėl jos rūpestingumo, 
tačiau šis greitai jai tampa slogus. Ji buvo mokoma meistriškai 
nujausti kitų žmonių poreikius ir juos patenkinti. Tuo pat metu 
ji trokšta, kad ir jos poreikiai būtų panašiai patenkinami, t. y. ji 
tikisi, kad Žmonės perskaitys jos mintis taip, kaip ji skaito jų, ir 
pasirūpins ja taip, kaip ji rūpinasi jais. Tačiau taip niekuomet ne- 
atsitinka. Ji neprašo to, ko nori, todėl nieko negauna. Dažniausiai 
sulaukia dėžutės „šokoladinių prisilietimų“ iš dėkingų pacientų 
arjų šeimų. Nepailstamas gelbėjimas galiausiai priverčia ją jaus- 
tis pikta ir įskaudinta. Ji negauna to, ko trokšta, todėl Gelbėtojos 
vaidmenį pakeičia į Persekiotojos; jis paprastai maskuojamas 
vadinamuoju profesiniu objektyvumu“ jo funkcija dažnai yra 
priešinga gelbėjimui (žr. XI skyrių): „Nesuteikiu nieko, ko nėra 
prašoma!“ 

Ji nuolat skundžiasi, kokie siaubingi yra gydytojai ir jos 
vadovas, tačiau neturi nei laiko, nei energijos su jais ginčytis 
arba nenori to daryti, nes bijo galimų kaltinimų. Ji taip pat gali 
manyti, jog privalo nusileisti ir prisitaikyti dėl praktinių prie- 
žasčių: ji yra pagrindinis ekonominis šeimos ramstis, nes gelbs- 
ti savo vyrą (alkoholiką) arba yra vieniša motina. Nenusisekus 
asmeniniams santykiams ji jaučia, kad turėjo labiau stengtis 
(gelbėti). 

Ironiška, tačiau vyresniame amžiuje ji turi praleisti daug 
laiko gydymo įstaigose dėl to, kad buvo priversta padėti kitiems 


žmonėms savo sveikatos sąskaita. Ji gali susižeisti nugarą steng- 

Sprendimas: atrodo, jog žmonės ją laiko tik gražiu veideliu, 
o ne asmenybe, todėl ji nusprendžia paversti save sekso objektu 
ir taip gauti bent dalelę to, ko nori, nes negali priversti žmonių 
laikyti jos lygiaverčiu visuomenės nariu ir rodyti atitinkamą pa- 
garbą. 

Mitinė herojė: ji jaučia liguistą susižavėjimą Marilyn Monroe 
legenda ir gėrisi filmų bei televizijos žvaigždėmis. 

Somatinis komponentas: jos kūnas labai gražus, tačiau ji 
beveik visiškai nuo jo atitrūkusi. Raumenys visuomet tvirtai 
įtempti, nes ji patiria nuolatinį stresą; kartais jai gali būti sunku 
patirti orgazmą. Kai ji šypsosi, juda tik lūpos, kitaip aplink akis 
susidarys raukšlės. 

Žaidimai: 

„Prievartautoja“ 

„Jei ne dėl tavęs“ 

„Trūkumai“ (joje) 

Terapeuto vaidmuo scenarijuje: ji seksualiai jį sujaudina, todėl 
jis pasisiūlo, o ji tuomet gali nuvertinti viską, ką jis sako. 

Scenarijaus antitezė: ji pradeda reikalauti prisilietimų už žmo- 
nėms patinkančias savo asmenybės savybes, o ne grožį, ir neprii- 
ma už išvaizdą skiriamų prisilietimų. Ji pradeda mėgti save tokią, 
kokia yra, liaujasi žaisti Trūkumų žaidimą su savimi ir pasijunta 
patenkinta tikruoju savo vidiniu bei išoriniu grožiu. Ji pradeda 
daryti jai daug reiškiančius dalykus ir lanko moterų terapijos gru- 
pę, norėdama išmokti bendradarbiauti, kad gautų tai, ko nori. 

Ji nusprendžia pasinaudoti savo suaugusiojo ego, kuris pa- 
dėtų sukurti bendradarbiavimu paremtus santykius su jos as- 
menybę vertinančiu vyru. Kurdama gyvenimą pagal save, pra- 


deda mėgautis savo galia ir vertinti tai, ką savyje tobulina. 

Slaugytoja 


Gyvenimo planas: ji yra profesionali Gelbėtoja, dirbanti ją 
išnaudojančioje ir fizines galimybes išbandančioje institucijoje. 
Iš pradžių motyvacija padėti kitiems kyla dėl jos rūpestingumo, 
tačiau šis greitai jai tampa slogus. Ji buvo mokoma meistriškai 
nujausti kitų žmonių poreikius ir juos patenkinti. Tuo pat metu 
ji trokšta, kad ir jos poreikiai būtų panašiai patenkinami, t. y. ji 
tikisi, kad Žmonės perskaitys jos mintis taip, kaip ji skaito jų, ir 
pasirūpins ja taip, kaip ji rūpinasi jais. Tačiau taip niekuomet ne- 
atsitinka. Ji neprašo to, ko nori, todėl nieko negauna. Dažniausiai 
sulaukia dėžutės „šokoladinių prisilietimų“ iš dėkingų pacientų 
arjų šeimų. Nepailstamas gelbėjimas galiausiai priverčia ją jaus- 
tis pikta ir įskaudinta. Ji negauna to, ko trokšta, todėl Gelbėtojos 
vaidmenį pakeičia į Persekiotojos; jis paprastai maskuojamas 
vadinamuoju profesiniu objektyvumu“ jo funkcija dažnai yra 
priešinga gelbėjimui (žr. XI skyrių): „Nesuteikiu nieko, ko nėra 
prašoma!“ 

Ji nuolat skundžiasi, kokie siaubingi yra gydytojai ir jos 
vadovas, tačiau neturi nei laiko, nei energijos su jais ginčytis 
arba nenori to daryti, nes bijo galimų kaltinimų. Ji taip pat gali 
manyti, jog privalo nusileisti ir prisitaikyti dėl praktinių prie- 
žasčių: ji yra pagrindinis ekonominis šeimos ramstis, nes gelbs- 
ti savo vyrą (alkoholiką) arba yra vieniša motina. Nenusisekus 
asmeniniams santykiams ji jaučia, kad turėjo labiau stengtis 
(gelbėti). 

Ironiška, tačiau vyresniame amžiuje ji turi praleisti daug 
laiko gydymo įstaigose dėl to, kad buvo priversta padėti kitiems 


žmonėms savo sveikatos sąskaita. Ji gali susižeisti nugarą steng- 

damasi sulaikyti krintantį pacientą bei suvartoti per daug darbo 
dieną ištverti padedančių stimuliuojamųjų, o vakare - ramina- 
mųjų vaistų bei alkoholio. 

Priešingas scenarijus: baigusi slaugos studijas ir gavusi pir- 
mąjį savo darbą ji gali manyti, kad pasirinko puikią karjerą ir 
viskas vyksta taip, kaip norėjo. Entuziazmas darbui pamažu 
nyksta, ir ji pajunta skausmą, kai išdalija gausybę meilės, o atgal 
gauna vos truputį. Dirbdama su vėžiu sergančiais pacientais ji 
pamažu pasineria į depresiją ir turi gerti migdomuosius, kurie 
išvaduotų nuo košmarų. Jei ji baltaodė ir (ar) priklauso vidurinei 
socialinei klasei, gali susitikinėti su jaunu, patraukliu gydytoju, 
kuris, pasirodo, yra vedęs arba veda ją ir baigęs savo studijas 
paprašo skyrybų. | 

Draudimai ir atribucijos: 

Pirmiausia pasirūpink kitais 

Neprašyk to, ko nori 

Būk darbšti 

Sprendimas: jaunystėje ji nusprendžia, kad būti gera reiškia 
pirmiausia atsižvelgti į kitų poreikius, o patenkinti savo porei- 
kius pirmiau yra savanaudiška, todėl nepriimtina. 

Mitinė herojė: ji trokšta būti labai kantri ir visuomet išklau- 
santi — tokia kaip Jane Addams ar Florence Nightingale. 

Somatinis komponentas: jai skauda kojas, nes per ilgai stovi, 
venos paprastai išsiplėtusios; nugara taip pat sužeista nuo nuo- 
latinio pacientų kilnojimo. 

Žaidimai: 

„Kodėl tau ne... - Taip, bet“ 

„Argi tai ne siaubinga?“ 


„Jei ne dėl tavęs“ 

Terapeuto vaidmuo scenarijuje: jis pataria jai toliau dirbti, rū- 
pintis kitais ir palaikyti patriarchalinį gydytojų vaidmenį. Tam 
paskiria vaistų: stimuliuojamųjų dieną bei raminamųjų vakare. 
Jis net gali susigundyti išpasakoti jai savo sunkumus, mat ji to- 
kia supratinga ir puiki klausytoja. 

Scenarijaus antitezė: svarbiausia išmokti prašyti to, ko nori, 
ir pirmiausia paisyti savo poreikių. Taip pat labai svarbu, jog ji 
apsispręstų ir liautųsi gelbėti bei išmoktų užmegzti santykius be 
gelbėjimo. Derėtų mesti darbą ligoninėje ir pradėti dirbti pusę 
dienos arba individualiai, mat taip turėtų laiko sau. Ji turi iš- 
mokti pasirūpinti savimi ir gerbti savo poreikius bei kūną. Vė- 
liau jai būtų naudinga prisijungti prie kitų medicinos seserų ir 
reikalauti darbo sąlygų reformų bei kalbėtis su pacientais apie jų 


teises ir pareigas. 


Nutukusi moteris 


Gyvenimo planas: visą gyvenimąji praleidžia kivirčydamasi ir 
reaguodama į svarstyklių rodmenis bei laikydamasi nesibaigian- 
čių dietų, mat kai ko atsisakydama tikisi gerai jaustis. Veikiausiai 
vaikystėje ji nebuvo mokoma sveikos mitybos įpročių, buvo ska- 
tinama vartoti daug angliavandenių, už gerą elgesį apdovanoja- 
ma maistu. Taip pat greičiausiai buvo skatinama suvalgyti visą 
lėkštėje esantį maistą, mat būtų gėda jį išmesti („Pagalvok apie 
badaujančius žmones Kinijoje“ (ne apie savo prikimštą skrandį). 

Jai sunku išreikšti pyktį ir pasakyti „ne“, todėl ji tiesiogi- 
ne prasme viską nuryja. Antsvoris padeda jai jaustis tvirtai ir 
stipriai, o kadangi ji nemoka pasakyti „ne“, apkūnumas atbaido 


vyrus, kuriuos ji norėtų atstumti. Dar vienas antsvorio priva- 

lumas tas, kad jis yra tarsi „medinė koja“ — paranki priežastis 
išsisukti nuo įvairių darbų ar norų įgyvendinimo. Ji ilgisi prisi- 
lietimų, susijusių su jos išvaizda, tačiau niekada jų nesulaukia. 
Didelė dalis jos spontaniškumo apsiriboja tuo, ką ir kada ji val- 
go. Ji jaučiasi taip, tarsi kūnas būtų pavertęs ją Auka, jai trūksta 
savikontrolės bei kitų Žmonių nuomonės apie jos svorį. 

Ji nepajėgia ištrūkti iš užburto maištingo persivalgymo ir 
žiaurių, save baudžiančių dietų rato. Ji yra įsitikinusi, kad nėra 
sveika dėl savo svorio. Pasikartojančios dietų laikymosi nesėk- 
mės nuolat primena, kad ji nesugeba savęs kontroliuoti (t. y. yra 
bejėgė savo priklausomybės auka). 

Visą gyvenimą ji jaudinasi dėl savo svorio, o jos širdis plyšta 
iš skausmo, nes negauna trokštamos meilės, todėl galiausiai suser- 
ga širdies ligomis, kurias gydytojai prognozavo bet kuriuo atveju. 

Priešingas scenarijus: atrodytų, jog gyvenimas krypsta į ge- 
rąją pusę, kai ji laikosi dietos, meta svorį ir dėvi dvylikto dy- 
džio suknelę, tačiau iš tiesų taip nėra, nes ji jaučia nuolatinį alkį, 
jos gyvenimas sukasi aplink svarstyklių rodmenis ir ji vis dar 
nesugeba pykti ar pasakyti „ne“. Pabaigusi dietos programą ir 
susidūrusi su vienais ar kitais sunkumais, ji persivalgo ir susi- 
grąžina prarastą svorį. 

Draudimai ir atribucijos: 

Nesakyk „ne“ 

Nepyk 

Nemylėk savęs 

Sprendimas: būdama penkiolikos ji nusprendžia, kad turi 
problemų dėl savo svorio ir nesugeba savęs kontroliuoti. 

Mitinė herojė: jai patinka Rubenso paveikslai, domisi Eliza- 


beth Taylor nuotykiais bei jos svorio problemomis. 

Somatinis komponentas: riebalai atstoja jos kūno šarvus. Ji 
nelinkusi būti fiziškai aktyvi ir kartais patiria nedidelių traumų, 
pavyzdžiui, išsinarina kulkšnį. 

Žaidimai: 

„Maistoholikė“ 

„Medinė koja“ 

„Argi tai ne siaubinga?“ 

Terapeuto vaidmuo scenarijuje: jis pataria jai išmokti geriau 
prisitaikyti, tai yra susidoroti su savo problema, ir paskiria lie- 
knėjimo tablečių bei nuobodžių dietų. Jį fiziškai atstumia jos kū- 
nas, ir savo elgesiu jis tai subtiliai parodo. 

Scenarijaus antitezė: norėdama išsilaisvinti ji turi suvok- 
ti, kad jos kūnas geras toks, koks yra, ir išmokti jį mylėti bei 
juo rūpintis (žr. Mayerio Aldebarono straipsnį „Storulių 
išsilaisvinimas““?). Ji gali pykti dėl spaudimo, kurį apkūnūs 
žmonės yra priversti patirti. Pamilusi savo kūną gali jį suprasti, 
įsiklausyti ir liautis jį skriausti. Taip pat gali išmokti sveikesnių 
mitybos įpročių ir pradėti valgyti tai, kas skanu ir leidžia gerai 
jaustis. 

Ji taip pat privalo išmokti pasakyti „ne“ ir atvirai parodyti 
pyktį ją spaudžiantiems Žmonėms, ypač jei jie tai daro dėl jos 
svorio, o ne nuryti viską, su kuo susiduria. Galbūt ji niekada ne- 
atitiks žiniasklaidos lieknos moters idealo, tačiau labai tikėtina, 
kad neteks šiek tiek svorio ir pradės jaustis gerai išorėje ir viduje, 
nebus nuolat alkana ir kalta. 

Atkurti ryšį su savo kūnu ir jo siunčiama informacija apie 
tai, ko reikia ir ko nereikia jo priežiūrai bei ko ji nori ir ko nenori 


iš aplinkinių, jai gali padėti centravimo procesas. 


*ė Aldebaron, Mayer. Fat Liberation. Issues in Radical Therapy I, 3 (1973): 3-6. 

Labai svarbu, kad ji atsikratytų neapykantos sau ir liautųsi 
slėpti pyktį. Taip pat ji neturėtų dalyti daugiau prisilietimų, nei 
sulaukia pati, mat prisilietimų trūkumas yra viena iš priežasčių, 
verčiančių ieškoti paguodos maiste. Ji privalo išmokti puoselėti 


save ir atsipalaiduoti be „maisto anestezės“. 


Mokytoja 


Gyvenimo planas: ji nusprendžia imtis mokytojos darbo, nes 
mano, kad tai vienintelis būdas, kuriuo gali perteikti koledže 
įgytas su mėgstamiausiu dalyku susijusias žinias, ir dėl finan- 
sinių sumetimų, bet ne todėl, kad tai yra jos svajonių profesija. 
Greitai ją suvilioja nuolatinio darbo teikiamas saugumas, todėl 
bet kokia kaina siekia jį išlaikyti. 

Visuomenėje ji atlieka dvejopą funkciją. Elgiasi tarsi rafi- 
nuota auklė, taip pat padeda skiepyti vaikams visuomenines 
vertybes ir ruošti juos darbo rinkai. Ji moko juos varžytis, klau- 
syti nurodymų ir prisitaikyti. Ji yra priversta prižiūrėti, kad vai- 
kai laikytųsi taisyklių, kurių pati iš esmės nemėgsta. 

Pagrindinė jos problema ta, kad darbo dienas praleidžia tarp 
vaikų, todėl neturi daug laiko ar galimybių bendrauti su savo am- 
žiaus žmonėmis. Ištekėjusi ji paprastai izoliuoja save vienišuose 
monogamiškuose santykiuose. Priešingu atveju jai sunkiai sekasi 
susipažinti su žmonėmis ir patenkinti savo poreikius. Jos tėvo ego 
sulaukia mokinių vaiko ego prisilietimų, tačiau to nepakanka. Ji 
taip pat linkusi duoti daugiau meilės, nei sulaukia pati. 

Kaupiantis apmaudui dėl prisilietimų trūkumo, ji liaujasi 
mėgautis vaikų mokymu ir pradeda jų nemėgti bei prisiima Per- 


sekiotojos vaidmenį (tačiau turi savo numylėtinių). 

Priešingas scenarijus: atrodo, jog gyvenimas klostosi puikiai 
rudenį prasidėjus mokslo metams, nes visi džiaugiasi ją matyda- 
mi, arba pavasarį, kai ji ruošiasi kelionei po Europą ir nekantrau- 
ja susipažinti su naujais žmonėmis. Tačiau tikrieji jos jausmai 
atsiskleidžia ilgos žiemos metu, kai ji trokšta būti laisva ir pri- 
verčia save jaustis prastai kartodama įvairius bjaurius dalykus 
(„Ką gi, sena patarlė apie tuos (vyrus), kurie gali, ir tas (moteris), 
kurios negali mokyti, puikiai tinka man!“). 

Draudimai ir atribucijos: 

Būk nepriklausoma 

Nebūk savimi 

Laikykis taisyklių 

Sprendimai: lankydama pradinę mokyklą ji nusprendžia, 
kad vienintelis būdas daryti tai, ką ji nori, t. y. dirbti ir būti ne- 
priklausoma, yra imtis moteriško darbo, pavyzdžiui, mokyti. 

Mitinė herojė: ji dievino savo ketvirtos klasės mokytoją Če- 
pmen bei savo tetą Etelę, kuria žavėjosi dėl finansinės jos nepri- 
klausomybės. Jai taip pat patiko skaityti apie Platoną ir Sokratą. 

Somatinis komponentas: ją dažnai kamuoja galvos skausmai, 
akys patiria nuolatinę įtampą; kadangi mokykloje jaučiasi ne- 
kaip, prieš menstruacijas ją apima depresija. 

Žaidimai: 

„Jei ne dėl tavęs“ 

„Kodėl tau ne... - Taip, bet“ 

„Jie džiaugsis, kad mane pažinojo“ 

Terapeuto vaidmuo scenarijuje: jis primygtinai jai pataria iš- 
mokti susidoroti su sunkumais. Kai menopauzės metu jai kyla 
depresija dėl prisilietimų trūkumo, jis pasako, kad pati dėl to 


kalta, kad turėjo kitaip elgtis su vyrais, tai yra turėjo geriau pri- 

sitaikyti. Jis pataria jai į darbą įdėti daugiau savęs ir liautis savęs 
gailėtis - juk ji turi darbo garantijas ir atostogauja visą vasarą. 

Scenarijaus antitezė: norėdama išsivaduoti iš scenarijaus ji 
turi liautis duoti kitiems daugiau, nei gauna pati, ir stengtis vys- 
tyti lygiaverčius, bendradarbiavimu paremtus santykius su savo 
mokiniais bei kolegomis. Ji turi norėti savo socialinį gyvenimą 
paversti tokiu pat svarbiu prioritetu, kaip finansinis saugumas ir 
(ar) materialinis komfortas. Geriausia būtų nuolat sutaupyti kaip 
galima daugiau pinigų, atsisakyti etatinių pareigų ir nedėstyti 
ilgiau nei dvejus metus iš eilės. Kartais ji galėtų užsiimti kitokiu 
darbu, kuris leistų daugiau bendrauti su suaugusiaisiais. 

Jos kūrybos galia gali padėti sukurti alternatyvią mokyklą 
vaikams ir suaugusiesiems, kurios principai būtų paremti ben- 
dradarbiavimu, kiekvienas mokytųsi juos dominančių dalykų, 
ji dėstytų tai, kas patinka pačiai, ir t. t. Tai ne tik leistų dirbti 
reikšmingą darbą, bet ir bendradarbiauti su kolegomis ar ben- 


draamžiais. 


Ragana atsiskyrėlė 


Gyvenimo planas: ji palaiko ryšį su gebėjimu paveikti žmo- 
nes ir juo naudojasi, tačiau šis gebėjimas yra paslaptingas, ma- 
giškas ir kartais nekontroliuojamas, o ne racionalus ir paremtas 
įžvalga (kalbant struktūriniais terminais, jis kyla iš mažojo pro- 
fesoriaus ir vaiko ego, tačiau nėra paremtas suaugusiojo suvoki- 
mu). Prieš vyrų suaugusiojo ir kritiškus tėvo ego ji kovoja pasi- 
telkdama savo slaptą raganišką, intuityvią galią, tačiau nekuria 
strategijos pasitelkdama suaugusiojo ego. Nors jai patinka būti 


moterimi, tačiau ji linkusi nuolat varžytis su kitomis moterimis, 

ir dažniausiai jos elgesys paremtas ne bendradarbiavimu, o in- 
dividualumu. Ji laiko save kitokia nei aplinkiniai, turinčia ypa- 
tingų galių. Galiausiai ji kovoja iš laipteliu žemesnės pozicijos 
ir suvokia save kaip neteisybės auką. Ji yra išsigandusi, jai kyla 
paranojiškų minčių apie kitus, tuo tarpu kiti ją laiko nuolatos 
įsitempusia. Supykusi ji mėgsta smogti Žmonėms, ypač vyrams, 
žemiau juostos taip stipriai, kaip tik pajėgia. Ji jaučiasi patogiai 
atlikdama Persekiotojos vaidmenį ir yra be galo drąsi, todėl vi- 
sada pasirengusi gerai kovai. 

Didelę dalį laiko ji praleidžia skaitydama apie magiją, mis- 
tiką ir astrologiją. Iš aplinkinių negavusi to, ko trokšta, atsimoka 
jiems neigiamomis bangomis ir paskalomis. Supykusi ant žmo- 
gaus ji kuria problemas tarp jo ir kitų, subtiliai skleisdama pa- 
skalas abiem pusėms viena apie kitą (žr. IV skyrių „Burtai“); taip 
ji kuria paranoją ir kursto problemas. 

Galiausiai ji trokšta keršyti visiems, mat nesugebėjo gyve- 
nime gauti to, ko troško. Savo galią ji panaudojo ne atitinkančiam 
jos norus gyvenimui kurti, o problemų kėlimo strategijoms. 

Priešingas scenarijus: šis scenarijus gali atrodyti veiksmin- 
gas, kai ji dirba sekretore ir keri (kaip jai atrodo) savo viršinin- 
ką, kurį iš tikrųjų niekina. Galiausiai šalia jos jis pradeda jaustis 
įsitempęs ir netvirtas, todėl atleidžia ją dėl pastangų sugriau- 
ti jo pasitikėjimą ir valdžią. Ji pajunta, kad jos galia atneša tik 
destruktyvių pasekmių; ji nepadeda pasukti gyvenimo į gerąją 
pusę ar sukurti situaciją darbe, kurioje ji jaustųsi lygiavertė ir 
stipri. 

Draudimai ir atribucijos: 

Nepasitikėk 


Nesuartėk su žmonėmis 

Tu esi ypatinga (kitokia) 

Sprendimas: vaikystėje ji nusprendžia, kad nesugebės įtikin- 
ti motinos ir tėvo duoti jai to, ko nori. Tačiau taip pat sužino, kad 
gali subtiliai jais manipuliuoti, kad pasiektų savo, o geriausias 
būdas tai padaryti - priversti juos susipykti dėl jos. 

Mitinė herojė: ji mėgsta skaityti apie čigones ir fėjas. Mėgs- 
tamiausias jos televizijos serialas yra Bewitched" apie namų šei- 
mininkę Samantą, kuri iš tiesų yra ragana. 

Somatinis komponentas: ji yra liekna ir atrodo nuolat įsitem- 
pusi. Augina labai ilgus nagus ir dažnai kenčia nuo miego su- 
trikimų. 

Žaidimai: 

„Sukiršinkime juos su tavimi“ 

„Dabar tu mano, verksny“ 

„Sujudimas“ 

Terapeuto vaidmuo scenarijuje: dėl netradicinio jos elgesio ir 
idėjų jis diagnozuoja šizofreniją ir paskiria torazino. Tai ją labai 
supykdo, o jis galiausiai atsisako su ja dirbti, nes bijo. 

Scenarijaus antitezė: pirmiausia labai svarbu, kad ji nuspręstų 
atsisakyti ypatingos atsiskyrėlės, vienu laipteliu aukštesnio, „Aš 
sveikas, tu nesveikas“ vaidmens ir prisijungtų prie kitų žmonių. 
Ne mažiau svarbu išmokti bendradarbiauti ir vertinti kitas mo- 
teris, mat tai gali pagelbėti įgyti galios. Jų buvimas greta gali 
padėti vystyti suaugusiojo ego ir išmokti suderinti intuityviąją 
ir vaiko ego galią su aiškiomis suaugusiojo ego strategijomis. 

Ji turi suvokti, kad jos poreikiai ir troškimai nedaug tesi- 
skiria nuo daugybės kitų Žmonių ir kad juos patenkinti gali būti 


daug paprasčiau bendradarbiaujant ir pasitikint kitais. Ji taip 


“ „Kerėtoja“. 

pat turėtų liautis vadovautis savo paranoja apie kitus žmones 
patikrindama šių minčių realumą. Kai ji pradės jaustis saugi 
tarp kitų Žmonių, tuomet galės aiškiai įvardyti ir atvirai išsaky- 


ti savo troškimus. 


Geležinė ledi 


Gyvenimo planas: jos tėvai ją mokė atsiskirti ir nepasikliauti 
kitais, nes jie kaip viena šeima dalyvauja nesibaigiančiame mū- 
šyje dėl išlikimo („Mes prieš visą pasaulį“). Ji taip pat buvo mo- 
koma berniukiško sugebėjimo varžytis ir pasiekti sėkmės. 

Ji yra suinteresuota savo išlikimu, todėl rūpinasi pragyve- 
nimu, tačiau nesistengia savęs puoselėti ir lepinti. Savo reikalus 
tvarko vyriškai, tvirtai, nesivadovaudama jausmais. 

Jai patinka sportas, net gali būti entuziastinga sportininkė. 
Daug laiko praleidžia pykdama ant laipteliu aukštesnę poziciją 
užimančių vyrų (jie gali bėgti greičiau ir toliau) ir ant kitų mo- 
terų, kurios gauna jai nepasiekiamų privilegijų, nes „parsidavė“ 
seksistiniam paklusnumui. Jei ji turi draugų, tai paprastai vyriš- 
kosios lyties. 

Su žmonėmis, kurie ją žemina už ryžtą ir nepriklausomybę, 
kovoja savo kiauliškuoju tėvo ego (sakydama, kad jie patys nie- 
kam tikę) ir patyčiomis. Persekiotojo vaidmuo jai artimiausias, nes 
leidžia pajusti galią, ypač prieš bijančius jos tvirtybės Žmones. 

Ji nuolat sau įrodo, kad negali pasitikėti žmonėmis, nes jie 
nuolat nuvilia. Šias situacijas sukelia pati, nes tiksliai nežino, ko 
nori (išskyrus atvejus, kai reikalus tvarko taip, tarsi nuo to pri- 
klausytų jos išlikimas), ir todėl, kad nuolat siunčia signalus, ro- 


dančius, jog jai nereikia kitų žmonių. 


SCENARIJAI, KURIAIS GYVENA ŽMONĖS 


279 


Vyrai laiko ją „kastruojančia kale“ ir jos vengia, o moterys 
jos nemėgsta dėl globėjos vaidmens ir laipteliu aukštesnės pozi- 
cijos, todėl ji galiausiai lieka vieniša ir graužiama kartėlio. 

Priešingas scenarijus: gali atrodyti, kad ji pralaužia savo in- 
tymumo barjerą, kai įsimyli vyrą, kuriuo žavėjosi. Tačiau laikui 
bėgant ji nepajėgia toleruoti priklausomybės nuo jo. Taip pat nu- 
sprendžia, kad įvairiausių dalykų prašymas jų santykiuose kelia 
per daug problemų. 

Draudimai 17 atribucijos: 

Nepasitikėk 

Kovok, kai tave puola 

Pirmiausia pasirūpink savimi 7 

Sprendimas: ankstyvame amžiuje ji pajunta, kad nieko ne- 
norėti iš aplinkinių yra geriau ir saugiau, todėl nusprendžia ga- 
linti gyventi viena. | 

Mitinė herojė: ji žavisi tokiomis moterimis kaip Bette Davis, 
Marlene Dietričh, Katharine Hepburn ir Amelia Earhart. 

Somatinis komponentas: jos kūnas tvirtas, stiprus, tarsi pa- 
dengtas storais šarvais, kurie leidžia nieko nejausti. Jei atsiranda 
fizinių sutrikimų, tai dažniausiai būna žarnų ir skrandžio nega- 
lavimai, pavyzdžiui, storosios žarnos uždegimas. 

Žaidimai: 

„Dabar tu mano, verksny“ 

„Sujudimas“ 

„Teismo salė“ 

*  Terapeuto vaidmuo scenarijuje: jis mėgina įkalbėti ją prisitai- 
kyti prie įprastų lyčių vaidmenų stereotipų, tačiau ji tik nusijuo- 
kia ir išeina. 


Scenarijaus antitezė: pirmasis žingsnis norint išsivaduoti iš šio 

scenarijaus — nuspręsti, kad ji nori užmegzti intymius santykius 
su kitais, nors tai ir gąsdina, bei suvokti, kad žmonės nėra niekam 
tikę, jais galima pasitikėti ir kad nieko neatsitiks, jei ji surizikuos. 

Taip pat ji turi atsisakyti savo laipteliu aukštesnės pozicijos, 
tapti lygi su kitais ir išmokti prašyti to, ko nori, nesijausdama 
prastesnė. Įžvelgusi bendradarbiavimo teikiamus privalumus, 
ji pradeda įvairiausiais būdais save puoselėti, kad jaustųsi gana 


saugi bendraudama su aplinkiniais. 


Bičių motinėlė 

Straipsnyje „Bičių motinėlės sindromas“ Stainesas ir kiti“? 
bičių motinėle laiko sėkmės pasiekusią moterį, kuri paprastai 
pasirenka teisininkės, gydytojos ar verslininkės profesiją ir, sun- 
kiai dirbdama bei gebėdama konkuruoti, prasiskynė sau kelią į 
vyrų pasaulį. Ten patekti jai vienai buvo labai sunku, todėl mote- 
rų išsilaisvinimo judėjimo atstoves ji laiko tingiomis niurzgomis. 
Slapčia nepritaria feminizmo idėjoms, nors moterų laisvės judė- 
jimo labui teigia, kad yra laisva moteris. Jos pasiekta asmeninė 
sėkmė verčia visais įmanomais būdais išlaikyti unikalią poziciją; 
ji priešinasi tam, kad kitos moterys lengvai išsisuktų ir išvengtų 
jos išgyventų sunkių laikų ar, dar blogiau, pradėtų su ja konku- 
ruoti. Kaip pabrėžia straipsnio autoriai, ji remia Horatio Algerio 
individualaus siekimo filosofiją ir nemėgina prisijungti prie ko- 
lektyvinio visuomeninio moterų išsilaisvinimo judėjimo. Ji yra 
įsitikinusi, kad viską pasiekė savo prakaitu, o jei kitos moterys 


pasiruošę sumokėti atitinkamą kainą, taip pat gali daug pasiekti. 


$9 Staines, Graham; Jayaratne, Toby Epstein; Tavris, Carol. The Oueen Bee Syndrome. Psycho- 
logy Today 7,8 (1974): 55-60. 

Ją dažnai remia vyriškosios lyties moterų diskriminacijos 
šalininkai, laikantys ją įrankiu, mainais už paramą ir žavėjimą- 
si, padedančiu išlaikyti kitas moteris jų vietoje. Bičių motinėlės 
buvo linkusios sutikti su žurnale „Psichologija šiandien“ pateik- 
to klausimyno““ teiginiais, kad „dėl menkų laimėjimų gyvenime 
moterys gali kaltinti tik save“, „norėdamos nugalėti diskrimina- 
ciją, moterys turėtų įrodyti savo sugebėjimus dirbdamos indivi- 


dualiai“. 


* Ten pat, 195 p. 


XV skyrius 
BANALIEJI VYRŲ GYVENIMO 
SCENARIJAI 


Kaip ir moterys, vyrai gali susikurti tam tikrus stereotipinius 
scenarijus, pagal kuriuos pasirenka gyventi. 

Paprastai šie siauri gyvenimo stiliai dera su atitinkamais 
moterų gyvenimo stiliais. „Didysis tėtušis“ ir „Vargšelė mažytė 
aš“ gali sutikti vienas kitą vakarėlyje ir įsimylėti iš pirmo žvilgs- 
nio, nes didelė jų scenarijų dalis papildo viena kitą ir dera kartu. 
Tikra tiesa, kad jie buvo sukurti vienas kitam banaliųjų gyveni- 
mo stilių gamykloje — savo šeimoje. „Bauginančios gražuolės“ 
tėvai, Smitų šeima, žinojo, kokiomis savybėmis turi pasižymėti 
jų duktė, kad tiktų į porą Džounsų sūnui „Plevėsai“. Susitikę ir 
pamilę vienas kitą jie paprasčiausiai puikiai dera kartu, tačiau 
vienas kito iš tiesų nepažįsta. Jų asmenybės suformuojamos pa- 
gal nacionalinius vyrų ir moterų standartus, kurie lemia iškart 
pastebimą abipusį suderinamumą. Šie žmonės nėra savarankiš- 
ki, jų gebėjimams patirti intymumą, būti spontaniškiems ir su- 
vokti buvo pakenkta, nes jie buvo „nulipdyti“ pagal kitų žmonių 
planus. 

Brianas Allenas*' aptarė keletą pagrindinių vyrams nusta- 
tomų draudimų ir atribucijų. Paprastai vyrams sakoma: „Ne- 
prarask savitvardos“, „Niekada nebūk patenkintas“, „Neprašyk 


pagalbos“, „Būk viršesnis už moteris“. Ankstyvuoju banaliųjų 


*'" Allen, Brian. Liberating a Manchild. Transactional Analysis Journal II, 2 (1972): 68-71. 

scenarijų tyrimo laikotarpiu Allenas pirmasis aptarė keletą to- 
liau apibūdinamų gyvenimo stilių („Didžiojo tėtušio“ ir „Rau- 


menų kalno“). 


Didysis tėtušis 

Gyvenimo planas: šis scenarijus yra hiperbolizuota atsakin- 
go tėvo ir vyro versija. Jis gali vesti „Motiną maitintoją“ arba 
„Vargšelę mažytę aš“. Bet kuriuo atveju jo gyvenimas kupinas 
atsakomybės. Jis ne tik turi uždirbti daug pinigų, kurie padėtų 
išlaikyti visą šeimą, bet ir rūpintis jos gerove, kurti ateities pla- 
nus, saugoti, kad nepakliūtų į bėdą, ir t. t. Dėl visos prisiimamos 
atsakomybės jis tampa absoliučiu namų valdovu. Jis viską išma- 
no geriausiai ir netoleruoja jokių prieštaravimų. Jei jis leidžia 
šeimos nariams pasikliauti savo vertinimu, tai tik todėl, kad su- 
teikia jiems progą pasimokyti iš savo klaidų, tačiau nemano, kad 
jie sugeba atlikti dalykus be jo pagalbos. Atsakomybės našta ne- 
leidžia jam atsipalaiduoti ir pasilinksminti, todėl vienintelį ma- 
lonumą suteikia laipteliu žemiau esančių šeimos narių rodoma 
pagarba. Jis sunkiai dirba, aršiai varžosi su konkurentais ir su- 
laukia šiokios tokios sėkmės savo versle ar profesinėje veikloje. 
Vos kilus mintims apie nesirūpinimą kitais, didžiulė kaltė tuojau 
pat sulaiko jį nuo atitinkamų veiksmų. Dažniausiai, artėjant me- 
tui išeiti į pensiją, jis tampa vis didesnis despotas ir reikalauja 
dar daugiau pagarbos ir prisilietimų iš laipteliu žemiau esančių 
žmonių, nes vis aiškiau jaučia, kad jo gyvenimas eina veltui. Jis 
palaiko, įsikimba, nepaleidžia ir skatina gelbėjimo trikampį, jei 


?* Darbą ties banaliaisiais lyčių vaidmenų scenarijais 1971 m. savo straipsniu Prisilietimų eko- 
nomika moterų gyvenimo scenarijuose (Transactional Analysis Journal I, 3 (1971): 16-20) pradėjo 
Hogie Wyckoff. 

tik atsiranda norinčiųjų Žaisti. Daugeliu atvejų jis išėjęs į pensiją, 
kai visa jo darbo energija jau išeikvota, vaikai jį palikę ir nuo jo 
nusigręžę, kai neiškankinta ir nepalaužta atsakomybės jo žmona 
pradeda įgyti daugiau valdžios, persekioja jį už tai, kad ją gel- 
bėjo, ir galiausiai pergyvena jį bei mėgaujasi jo darbo vaisiais. 
Ypatinga Didžiojo tėtušio versija yra Daktaras Gelbėtojas - pro- 
fesionalus gydytojas, kurį, be atsakomybės namuose, slegia ir 
rūpesčio pacientais našta. 

Priešingas scenarijus: jis nusprendžia atsipalaiduoti, išvykti 
atostogų, pasisamdyti sekretorę ir atsikratyti dalies savo darbo, 
taip stengdamasis išlyginti atsakomybę skirtingose gyvenimo 
srityse. Vengdamas atsakomybės jis net gali išsiskirti su žmona ir 
mėginti sukurti naują šeimą arba likti viengungis. Tačiau širdyje 
jis išlieka Gelbėtojas ir galiausiai vėl įklimpsta į tą patį liūną. 

Draudimai ir atribucijos: 

Tu visuomet teisus 

Pasirūpink visais 

Nepripažink savo silpnybių 

Mitinis herojus: Daddy Warbucksas (pramanytas pasakoji- 
mo „Mažoji našlaitė Enė“ (1924 m.) veikėjas), Life with father“, dr. 
Marcusas Welby. 

Somatinis komponentas: jis kupinas energijos, jo pečiai me- 
tasi į kuprą, o krūtinė išpūsta. Dažniausiai jis įsitempęs ir ne- 
lankstus. 

Žaidimai: 

„Gelbėjimas“ 

„Teismo salė“ 


411 


„Jei ne dėl tavęs (jų) 


" „Gyvenimas su tėvu“. 

Terapeuto vaidmuo scenarijuje: terapeutas išreiškia jam savo 
užuojautą, išrašo padėsiančių atsipalaiduoti raminamųjų ir mig- 
domųjų. Užjaučia jį dėl tokios situacijos, nes ir pats gyvena pana- 
šioje, paskatina stengtis toliau. 

Scenarijaus antitezė: jis suvokia, kad gelbsti visus, tačiau jie 
jam atsilygina persekiojimu. Nusprendžia, kad kaltė yra tik jo 
emocinis uždarbis, ir pradeda reikalauti lygiai pasidalyti atsa- 
komybę kiekvienoje su kitais žmonėmis susijusioje situacijoje. 
Atsiriboja nuo Gelbėjimo žaidimo ir pradeda pirmiausia rūpin- 
tis savo gyvenimu. Jis nųsprendžia, kad nieko baisaus kartais 
klysti, nes jis nebėra atsakingas už kiekvieną bet kokio sprendi- 


mo aspektą. 


Vyras moters priekyje 


Gyvenimo planas: kaip teigia Wyckoff (žr. XVI skyrių), Vyras 
moters priekyje nėra toks kompetentingas kaip Moteris už vyro 
nugaros. Jis supranta, kad pasisekimo nebūtų užsitarnavęs be 
sunkaus savo Žmonos ar kitos moters darbo. Tačiau jis privalo 
apsimesti, kad taip nėra ir kad iš tiesų būtent jis yra vadovau- 
jantis genijus jų santykiuose. Nors jis žino, jog daugeliu aspektų 
ji yra kompetentingesnė, organizuotesnė ir gal net protingesnė, 
tačiau vis vien stengiasi išlaikyti antraeilio jos vaidmens įspūdį. 
Jis pritaria jos kompetencijai, tačiau visuomet pabrėžia, jog jis 
yra vadovas. Įvairiuose dokumentuose jų pavardės gali būti pa- 
teiktos atskirai, tačiau jo visada yra pirmoji. Jei jie kartu išleidžia 
knygą, jos pavardė gali būti nurodyta net ir ant viršelio, tačiau 
jo pavardė bus pateikta aukščiau. Kažkokiu paslaptingu būdu 


žmonės mano, kad jis yra veržlumo šaltinis, dvasia ir jų sėkmės 

varomoji jėga, tuo tarpu ji atlieka lengviausią, antraeilę darbo 
dalį ir bet kuri protinga moteris galėtų ją pakeisti. Jis nuolat jaučia 
stiprų kaltės jausmą dėl žmonos talento rezultatų pasisavinimo 
ir negali nuoširdžiai mėgautis sėkme, nes visuomet žino, kad ji 
priklauso ne jam. Seksistiniai visuomenės standartai verčia jį 
tęsti šią apgaulę, nors galbūt jis mieliau visa tai baigtų ir taptų 
lygiaverčiu savo žmonos partneriu. 

Scenarijaus antitezė: jis suvokia, kad jo partnerės talentas 
abiem atneštų kur kas daugiau naudos, jeigu jai būtų leista tapti 
lygia jam. Tuomet jis galėtų atsipalaiduoti ir atsikratytų kaltės 
jausmo dėl neteisingos situacijos. Jis galėtų vėl būti savimi, o ne 


Karaliumi be drabužių. 


Plevėsa 


Gyvenimo planas: savo gyvenimą jjis praleidžia vaikydamasis 
neegzistuojančią tobulą moterį. Plevėsa yra vyras, tapęs Žinias- 
klaidos sukurto idealios moters įvaizdžio Auka. Reklamos agen- 
tūros naudoja moters kūną, siekdamos parduoti savo klientų 
prekes, o Plevėsa jas perka. Jis pradeda tikėti, kad moterys, apie 
kurias rašo žurnaluose, iš tiesų realios ir vertina jas labiau nei 
sutinkamas kasdieniame gyvenime. Jo žmonių suvokimas tam- 
pa toks pats dvimatis, kaip popieriaus lapas, todėl su moterimis 
jis elgiasi paviršutiniškai ir vertina tik jų išvaizdą. Jis niekuomet 
nesijaučia patenkintas savo partnerėmis, nes nuolat žaidžia Trū- 
kumų žaidimą. Jos neatitinka žiniasklaidos įvaizdžio, todėl jis 
keičia moteris kaip kojines, niekuomet nerasdamas to, ko ieško, 
ir nesigilindamas į tai, ką sutiktos moterys gali jam pasiūlyti, 


nes tų dalykų neįmanoma įžvelgti reklamos stende. Radęs ati- 

tinkančią jo svajonių idealą moterį, jis pasisodina ją šalia savo 
mašinoje ir demonstruoja draugėms bei draugams Plevėsoms. 
Didelė gėda, jei kas nors jį pamatys su „bjauria“ moterimi, todėl 
su jomis nesirodo viešumoje, nors paslapčia jos gali jam patikti 
ir sudaryti malonią kompaniją. 

Paprastai jo partnerėmis tampa Plastikinės moterys arba 
Bauginančios gražuolės. Jo romanai su Plastikinėmis moterimis 
paprastai trunka neilgai - jis jas palieka, nes sužino, kad jos „ne- 
tikros“. Santykiai su Bauginančiomis gražuolėmis taip pat nepa- 
vyksta ir baigiasi tuo, kad jos jį atstumia. Kartais jis susipažįsta 
su Raganomis atsiskyrėlėmis, kurios padaro daug žalos (galbūt 
prakeikia arba paverčia impotentu). Reklamose ir žiniasklaidoje 
vengiama vaizduoti piktas ir reiklias moteris, todėl jį glumina 
pyktis ir atakos. Gausybę laiko ir energijos jis iššvaisto siekda- 
mas jį traukiančių moterų prisilietimų. Pagrindinis jo darbo 
tikslas - uždirbti pakankamai pinigų, kad galėtų sau leisti susi- 
tikinėti su Plastikinėmis moterimis ir Bauginančiomis gražuolė- 
mis, su kuriomis praleidžia likusį savo laiką. Galiausiai už savo 
triūsą jis negauna nieko daugiau, tik gausybę panaudotų prekių, 
didelį kaltės jausmą ir trumpą ar ilgą moterų, su kuriomis buvo 
užmezgęs santykius, sąrašą. 

Priešingas scenarijus: kartais jis sutinka savo tobulą moterį. 
Deja, santykiai netrunka ilgai - paprastai dėl to, kad jo meilės ir 
santykių suvokimas yra ne kas kita, kaip žiniasklaidos peršamas 
„Vaikinas sutiko merginą“ scenarijus, kuris niekada nesibaigia 
taip, kaip turėtų, - laimingai. 

Draudimai ir atribucijos: 

Nesitenkink prastesniu 


Nedalyk savęs kitiems 

Mitinis herojus: Hugh Hefneris, Joe Namathas, Porfirio Ru- 
birosa, Don Žuanas. 

Žaidimai: 

„Prievartautojas“ 

„Trūkumai“ 

„Kodėl tau ne... - Taip, bet“ 

Terapeuto vaidmuo scenarijuje: jo seksualiniai žygdarbiai su- 
teikia terapeutui netiesioginio pasitenkinimo, jis pavydi jo sė- 
kmės su moterimis. Jis sutinka, kad moteris suprasti sunku, to- 
dėl į nesėkmes žiūri pro pirštus. 

Scenarijaus antitezė: jis supranta, kad vaikosi neįmanomą 
svajonę. Iš pradžių, jam sunku įžvelgti sutinkamų moterų grožį, 
tačiau jis liaujasi žaisti Trūkumus ir pradeda vertinti asmenines 
jų savybes. Laikui bėgant jis susipažįsta su plačia Žmogiškųjų 
vertybių gama ir suvokia, kad dauguma jo pažįstamų moterų 
yra gražios. Jis užmezga ilgalaikius, įpareigojančius santykius su 
moterimi, kuri vertina jo seksualų, malonumus mėgstantį vaiko 


ego ir leidžia jam būti draugiškam bei mylėti kitus žmones. 


Raumenų kalnas 


Gyvenimo planas: šis vyras paauglystėje (su Charleso Atlaso?> 
pagalba) nusprendžia, kad didžiausias laimėjimas vyrui - iškilti 
sporto pasaulyje. Jis praktikuoja vieną ar kitą sporto šaką ir pa- 
prastai tampa gana profesionalus. Jo kūną sudaro vieni raume- 
nys. Jis nepuoselėja savo jausmų ir ironiška, tačiau garbindamas 
kūną yra atitrūkęs nuo didelės jo dalies. Visą savo seksualinę 


energiją paverčia fiziniu aktyvumu. Tapęs jaunu vyru supranta, 


9> Tikrasis vardas - Angelo Siciliano, žymiausias XX a. kultūristas. 

kad buvo apgautas, kad moterų visai netraukia atletiškas kūno 
sudėjimas ir kad tai kliudo mėgautis seksu bei kitais dalykais, 
kuriuos moterys iš tiesų vertina vyruose. Jis atsisako savo fizinių 
siekių, O raumenys laikui bėgant virsta antsvoriu. Visą gyveni- 
mą ypatingą dėmesį jis skyrė savo kūnui, tuo tarpu racionalu- 
mas, intuicija ir spontaniškumas liko nuošalyje. Dauguma tiek 
vyriškosios, tiek moteriškosios lyties varžovų laiko jį vėpla. Jis 
yra geros širdies ir naivus, todėl dažnai nustemba sužinojęs, kad 
geri vaikinai finišuoja paskutiniai. Daug laiko praleidžia stebė- 
damas sporto varžybas ir prisimindamas senas geras dieneles, 
kai jo kūnas buvo tvirtas ir atletiškas. 

Draudimai ir atribucijos: 

Nemąstyk 

Nenusileisk kitiems 

Somatinis komponentas: jo kūnas sudarytas vien iš raumenų 
ir išvystytas netolygiai, priklausomai nuo pasirinktos sporto ša- 
kos. Vėliau gyvenime jį kankina antsvoris. 

Žaidimai: 

„Kvailys“ 

„Atostogos darbe“ 


M 41 


„Apgaukim Džo“ (jis atlieka Aukos vaidmenį) 

Terapeuto vaidmuo scenarijuje: terapeutas mano, kad jis iš tie- 
sų yra kvailys, todėl jį nuvertina. Terapeutas jį ignoruoja, grupėje 
laiko prastesniu už save ir jaučia palengvėjimą, kai jis liaujasi 
lankyti terapiją. Terapeutas paslapčia jaučiasi laipteliu aukščiau 
už jį ir nemano, kad jam galima padėti. 

Scenarijaus antitezė: jis suvokia, kad aplinkiniai nesitiki, jog 
jis yra sumanus, bet, net pats to nesuvokdamas, su jais bendra- 


darbiauja. Jis nusprendžia pradėti naudotis savo suaugusiojo 


290 | SCENARIJAI, KURIAIS GYVENA ŽMONĖS 


ego ir mesti žaidimą Kvailys. Supranta, kad sportinės varžybos 
nėra sveika, ir iš naujo susipažįsta su savo kūnu. Geraširdiška jo 
prigimtis ir tikėjimas sąžiningu žaidimu, suderinti su reikiamu 


intuicijos ir racionalumo kiekiu, atneša daug naudos. 


Intelektualas 


Gyvenimo planas: paauglystėje šis vyras nusprendžia, kad 
didžiausias įmanomas laimėjimas — išvystytas intelektas. Bet 
kokius fizinius siekius jis atmeta vardan mokslo. Kasdien jis 
skaito ir mokosi, kol galiausiai pajunta, kad kūnas ir emocijos 
tik trukdo intelektiniams siekiams. Jis užsifiksuoja ties suau- 
gusiojo ego ir pasiduoda neatsispiriamai tendencijai bet kokią 
veiklą paversti vienokia ar kitokia racionalumo forma. Visuo- 
menėje racionalumas itin vertinamas, todėl jo scenarijus atsiper- 
ka - sulaukiama sėkmės - ir įtikina, jog toks gyvenimo stilius 
yra pagrįstas. Nelaimei, jis nesugeba patirti emocijų, ypač mei- 
lės, todėl jaučiasi tuščias. Jo gyvenimas jam atrodo nuobodus ir 
netobulas. 

Jo santykius planuoja ir reguliuoja suaugusiojo ego, tačiau 
paprastai jie nenusiseka. Su juo suartėjusios moterys skundžiasi, 
kad jis jų nemyli (nors jis įsitikinęs priešingai) ir nuvertina (šito 
jis apskritai nesupranta). 

Priešingas scenarijus: jis įsimyli, patiria gausybę emocijų ir 
išlaisvina savo vaiko bei tėvo ego. Arba išvažiuoja atostogų ir 
visiškai atsipalaiduoja. Tačiau suaugusiojo ego negali ilgai išlikti 
neveiklus. Laikui bėgant racionalus protas nugali, ir jis vėl grįžta 
į įprastas racionalumo vėžes, o jo aplinka vėl tampa nespalvota, 


konkreti ir nuobodi. 

Draudimai ir atribucijos: 

Nejausk 

Tu esi protingas 

Naudokis savo galva 

Mitinis herojus: Albertas Einsteinas, Bertrandas Russellas, 
Ludwigas Wittgensteinas. 

Somatinis komponentas: jo galva didelė, palyginti su likusiu 
kūnu. Ji tokia sunki, kad pečiai net pakumpę nuo svorio. Krūtinė 
įdubusi, jis kvėpuoja paviršutiniškai, siekdamas išvengti bet ko- 
kių viduje galinčių kilti emocijų. Savo kūną jis laiko proto, kuris 
yra jo egzistencijos centras, įrankiu. 

Žaidimai: 

„Teismo salė“ 

„Kodėl tau ne... - Taip, bet“ 

„Padaryk ką nors dėl manęs“ 

Terapeuto vaidmuo scenarijuje: terapeutas be perstojo anali- 
zuoja individo psichiką. Psichoanalizė yra tobula šio vyro sce- 
narijaus palaikymo priemonė. Viskas yra suprantama ir niekas 
nesikeičia. Jis meluoja gulėdamas ant kušetės, galvoje girdi 
zvimbimą, jo kūnas suglebęs, o laisvų asociacijų metodas tik dar 
labiau atitolina jį nuo kūno. 

Scenarijaus antitezė: pasitelkęs savo suaugusiojo ego jis 
suvokia, kad eina netinkamu keliu, o nuobodus jo gyvenimas 
švaistomas veltui. Jis nusprendžia išmėginti terapiją per poty- 
rius, pavyzdžiui, grupinę terapiją, Geštalto psichologijos meto- 
dus ar bioenergetiką. Jei terapeutas pataria jam nuolat nesivado- 
vauti savo galva, jis įsiklauso į savo emocijas. Pamažu pripažįsta 
klaidingus įsitikinimus apie racionalumą ir pradeda naudotis 


intuicija, puoselėjančiuoju tėvo bei tikruoju vaiko ego. Jis nuga- 

li savo baimę veikti (ne vien tik mąstyti ar kalbėti) bei pakeičia 


savo elgesį ir bendravimo būdą. 


Vyras, nekenčiantis moterų 


Gyvenimo planas: ankstyvame amžiuje stebėdamas savo mo- 
tiną ir klausydamasis tėvo pareiškimų apie moteris, šis vyras su- 
žino, kad jos yra bjaurūs padarai. Greičiausiai jis lieka viengun- 
gis ir tarnauja kariuomenėje ar užsiima kita vien vyriška veikla. 
Savo energiją skiria pomėgiams (sportui, medžioklei), kuriuose 
moterims ne vieta. Mano, kad moterys yra silpnesnioji lytis, nie- 
ko nesugeba, ir didžiuojasi tuo, kad jam jų nereikia. Norėdamas 
išlaisvinti savo seksualinę energiją, kartais apsilanko pas pros- 
titutę ar susipažįsta su moterimi bare, tačiau nejaučia moterims 
jokios pagarbos ir nesitiki nuolatinių ar ilgalaikių santykių su 
jomis. Nevedę vyrai paprastai visuomenėje netoli nueina, todėl 
jis nuolat jaučia kartėlį ir yra nepatenkintas aplinkybėmis, gy- 
vena netvarkingame bute, kur kriauklė pilna nešvarių indų, ant 
grindų mėtosi cigarečių nuorūkos, lova nepaklota, o užuolaidos 
visuomet užtrauktos. Jis daug geria ir rūko bei gali tapti alko- 
holiku; bet kuriuo atveju jo prieš moteris nukreiptas pyktis ga- 
liausiai išplinta ir apima vaikus bei visas keliančias džiaugsmą, 
kūrybiškas, spontaniškas būtybes ir veiklas pasaulyje. 

Priešingas scenarijus: jis sutinka jam patinkančią moterį. Jis 
net gali vesti, tapti civilizuotas ir pasimėgauti trumpu meilės, 
rūpesčio bei šiltų jausmų laikotarpiu. Tačiau jam nustatyti inty- 
mumo ir spontaniškumo draudimai yra tokie stiprūs, jog jis ne- 
gali atsakyti į jos jausmus, ir, trumpai pabuvęs vaiku, vėl tampa 


uždaras, o tie santykiai apkarsta. 

Draudimai 17 atribucijos: 

Nesuartėk su žmonėmis 

Nepasitikėk niekuo. 

Neatsipalaiduok 

Mitinis herojus: generolas Pattonas, Herbertas Hooveris, 
Dickas Tracy, vienišas reindžeris. 

Žaidimai: 

„Dabar tu mano, verksny“ 

„Trūkumai“ 

„Jei ne dėl jų (moterų)“ 

Terapeuto vaidmuo scenarijuje: nelabai tikėtina, kad šis vyras 
apskritai ieškotų pagalbos terapijos grupėse ar juolab kreiptųsi 
į moterį. Terapeuto kabinete jis gali pasirodyti nebent vykdyda- 
mas teisėjo, viršininko ar viršesnio karininko nurodymus. Te- 
rapeutas veikiausiai ignoruos faktą, jog jam nepatinka visas šis 
procesas, ir nesudarys tinkamo kontrakto. Laikui bėgant jis pa- 
liks terapeuto kabinetą nieko nepasiekęs, o patį terapeutą laikys 
sumoteriškėjusiu teoretiku. 

Scenarijaus antitezė: šiam vyrui sunku sukurti antitezę. Jis 
gali sutikti moterį, kuriai bus patrauklus ir kurios tinkamu lai- 
ku pareikalauti tinkami dalykai padės jam atsiverti ir pradėti 
mėgautis gyvenimu. Jis taip pat gali užmegzti meile paremtus 
santykius su kitu vyru. Tačiau jo gyvenimo būdas sustabarėjęs 


ir įsirėžęs itin giliai, todėl pasikeisti bus labai sunku. 


XVI skyrius 


SANTYKIAI GYVENIMO SCENARIJUOSE 


Pagrindinis transakcinės analizės objektas yra tarpasmeniniai 
santykiai. 

Nagrinėdami atskiras transakcijas atskleidžiame įvairius 
ritualus, žaidžiamus žaidimus bei pramogas. Tačiau santykiai 
yra kur kas daugiau nei transakcijų ir pramogų seka. Atsitrau- 
kę ir pažvelgę į platesnį paveikslą galime pastebėti skirtingų jo 
aspektų. Pavyzdžiui, paaiškėja, kad vieni santykiai yra trum- 
palaikiai, tuo tarpu kiti tęsiasi ilgai; vieni santykiai pagrįsti 
bendradarbiavimu, kiti — meile; vienuose santykiuose vyrauja 
konkurencija, kituose — neapykanta. Taip pat pastebime, kad 
vienuose santykiuose žmonės yra lygūs tarpusavyje, turi lygių 
teisių ir galios, tuo tarpu kituose vieni Žmonės jaučiasi geres- 
ni ar stipresni už kitus. Galiausiai vieni santykiai teikia naudos 
visiems juose dalyvaujantiems žmonėms, iš kitų pelnosi tik kai 
kurie dalyvaujantieji, dar kiti neatneša naudos niekam. 

Leidinyje „Transakcinė analizė psichoterapijoje“ Berne'as 
aptarė santykių analizės metodą, kurį taikė „pirmiausia vedybi- 
niams ir įvairiems artimiems nesantuokiniams meilės ryšiams 
nagrinėti“. Berne'as teigė, jog santykių analizė „gali padėti priei- 
ti prie naudingų bei įtikinančių prognozių ir paaiškinimų“. Vė- 
liau knygoje „Seksas žŽmogiškojoje meilėje“ jis pristatė sudėtingą 
santykių klasifikacijos schemą. 

Tarpasmeninių santykių analizė yra itin vaisingas ir ver- 
tingas atradimas, glaudžiai susijęs su banaliųjų bei tragiškųjų 


scenarijų nagrinėjimu. 

Tragiškieji ir banalieji santykiai 

Kaip ir tragiškieji scenarijai, tragiškieji santykiai veikiau yra 
išimtis nei taisyklė. Iš vyro ir moters tarpusavio santykių Romeo 
ir Džiuljetos istorija yra bene geriausiai žinomas tragiškojo meilės 
ryšio scenarijus. Šiuo atveju dviem vienas kitą mylintiems žmo- 
nėms jų šeimos uždraudžia būti kartu dėl rasinių, religinių ar 
politinių priežasčių. Kitas tragiškųjų santykių scenarijaus pavyz- 
dys - Otelas, kuris, patikėjęs Jago melu apie savo mylimą žmoną 
Dezdemoną, galiausiai ją nužudo. Šiuo atveju vyras aistringai 
atstumia moterį ir taip patenkina jos nekenčiančius žmones. 

Uliso ir Penelopės atvejis iš tiesų nėra santykių scenarijaus 
pavyzdys kalbant apie Ulisą, nebent darytume prielaidą, kad jis 
verčiau būtų likęs namuose, nei nuolat keliavęs. Tačiau Penelopei 
vyro laukimas veikiausiai buvo gniuždanti patirtis. Keliaujan- 
čių prekybininkų, profesionalių kareivių, politikų bei gydytojų 
santykiai su žmonomis paprastai vystosi pagal panašų planą. 

Santykiai, kuriuose vyras apgaudinėja ir išnaudoja mote- 
rį, O ji, nepaisant nieko, vis vien jį myli arba atvirkščiai, yra dar 
viena vienpusė, tačiau gana dažna tragedija. Knygoje „Seksas 
žmogiškojoje meilėje“ Berne'as** klasifikuoja santuokas į A, H, I, 
O, S, V, Xir Y tipus. Visi šie aštuoni tipai yra banaliųjų santykių 
scenarijai: 

Santuoka A paprastai yra prievartinė arba laikina. Iš pradžių porą 
nedaug kas tesieja, tačiau netrukus atsiranda juos jungiantis saitas, pa- 
vyzdžiui, kūdikis. Šitai reprezentuoja skersinis A raidės brūkšnys. Lai- 
kui bėgant jie tampa vis artimesni, kol galiausiai pamilsta vienas kitą ir 
susitelkia ties bendru tikslu. Tai iliustruoja A raidės viršūnė. 


*+ Berne, Eric, Sex in Human Loving. Copyright O 1970 by City National Bank of Beverly Hills, 
California. Pakartotinai išspausdinta leidus leidyklai Simon and Schuster. 

Santuoka H prasideda taip pat, tačiau pora taip ir nesuartėja, 0 jų 
santykius išlaiko tik vienintelis juos jungiantis saitas. Priešingu atveju 
kiekvienas jų žengtų ankstesne kryptimi. 

Santuoka I prasideda ir baigiasi porai sudarant vieną vienetą. 

Santuokoje O pora nepaliaujamai suka ratus, niekuomet nieko 
nepasiekdami ir kartodami tas pačias klaidas, kol galiausiai jų ryšį nu- 
traukia vieno iš sutuoktinių mirtis ar skyrybos. 

Santuokoje S pora klaidžioja aplink, ieškodama laimės, ir galiau- 
siai prieina šiek tiek aukščiau ir dešiniau nuo kelio pradžios esantį taš- 
ką, bet ne ką toliau, todėl abu sutuoktiniai lieka nusivylę ir suglumę. 
Jie tampa puikūs psichoterapijos kandidatai, nes juos sieja gana daug 
priežasčių likti kartu. 

Santuoka V prasideda labai artimais poros santykiais, tačiau jų 
interesai netrukus, pasibaigus medaus mėnesiui ar net po pirmosios 
vestuvinės nakties, pradeda krypti skirtinga linkme. 

Santuoka X prasideda taip pat, kaip A tipo, ir tam tikru momentu 
pora patiria didelę laimę. Vėliau jie laukia, kol tai vėl pasikartos, tačiau 
laimė taip ir nesugrįžta, ir netrukus jie pradeda negrįžtamai tolti vienas 
nuo kito. 

Santuoka Y prasideda puikiai, tačiau sunkumų vis daugėja, ir 2a- 
liausiai, atradę individualių interesų, kiekvienas pasuka savu keliu. 

Vyrų tarpusavio santykiuose neretai pasitaiko atvejų, kai 
du broliai iš pradžių myli, bet vėliau nužudo vienas kitą. To- 
kiuose santykiuose gali dalyvauti trečias asmuo - tragiškų pa- 
sekmių priežastis. Panašiai gali vystytis ir moterų tarpusavio 
santykiai, kuriuose vyras yra trečiasis asmuo. Tačiau dažniau- 
sios yra kasdienės nesėkmės santykiuose tarp tėvų ir vaikų, 
vyrų ir moterų bei tos pačios lyties individų. Su santykiais tarp 


vyrų ir moterų esu susipažinęs geriausiai, todėl daugiausia ap- 

tarsiu būtent juos, tačiau kitos santykių formos taip pat vertos 


dėmesio ir laukia savo eilės. 


Trys meilės priešai 


Mano galva, trys destruktyviausios jėgos, kliudančios su- 
kurti patenkinančius meilės santykius tarp vyrų ir moterų, yra 


seksizmas, Gelbėjimo žaidimas bei galios žaidimai. 


Seksizmas 

Tai išankstinė nuomonė apie lyčių vaidmenis, dažnai (ta- 
čiau ne visada) susijusi su prielaida, kad vyrai yra pranašesni. 
Net jei išankstinės nuostatos lyčių klausimais nesuteikia vyrui 
daugiau galios ar privilegijų, jos vis vien žalingos, kaip XIII sky- 
riuje apibūdino Hogie Wyckoff. 

Bet kuriuo atveju noriu dar kartą pabrėžti tai, kas šioje 
knygoje jau minėta. Vyrai ir moterys susiduria su draudimais 
bei atribucijomis, kurie verčia priimti atitinkamus lyčių vaid- 
menis ir yra slopinantys bei žalingi abiejų lyčių atstovams, nors 
dažniau engiamos moterys. Pagal lyčių vaidmenis sukurti sce- 
narijai kliudo tiek vyrams, tiek moterims maksimaliai išnaudo- 
ti savo potencialą, patirti intymumą tarpusavyje ar bendradar- 
biauti. 

Mitą apie vyrų ir moterų skirtumus galima pateisinti kruo- 
pele tiesos, susijusia su iš tiesų egzistuojančiais genitalijų, be- 
prasmiško jėgos naudojimo, kūno dydžio ir galbūt emocijų (bio- 
cheminiais, hormoniniais) skirtumais. Tačiau šie lyčių skirtumai 
jokiu būdu nepateisina žalingų lūkesčių, kurių turi seksistinių 


pažiūrų visuomenė. 

Gelbėjimo žaidimas tarpusavio santykiuose 

Pradėję kurti su tėvų planais nesusijusius santykius su ki- 
tais žmonėmis, dažniausiai esame linkę priimti laipteliu aukš- 
tesnę arba laipteliu žemesnę poziciją. Atrodo, jog kiekvienuose 
santykiuose mums lemta būti laipteliu žemiau, labiau įsitrauku- 
siems, reiklesniems, labiau įsimylėjusiems, nesaugiems ir aps- 
kritai keliantiems daugiau reikalavimų arba laipteliu aukščiau, 
mažiau įsitraukusiems, mažiau reikalaujantiems, ne taip stipriai 
įsimylėjusiems, saugiems ir nekeliantiems reikalavimų. Dažnai 
žmonių gyvenimai susideda iš begalinės tokių santykių grandi- 
nės. Vieni žmonės paprastai yra laipteliu aukščiau, kiti - papras- 
tai laipteliu žemiau. 

Laipteliu žemiau esančią poziciją paprastai prisiima mo- 
terys, tuo tarpu vyrai dažniau yra laipteliu aukščiau. Taip yra 
todėl, kad vyrai kruopščiau mokomi piktnaudžiauti savo galia 
bei neatsiduoti kitam Žmogui, tuo tarpu moterys mokomos atsi- 
sakyti savęs, būti visuomet pasiekiamos, taigi santykiuose tarp 
vyrų ir moterų paprastai egzistuoja nelygybė, lemianti laipteliu 
žemesnę moterų poziciją. Tačiau aukštesnių ir žemesnių pozicijų 
tendencijos egzistuoja ir tarp tos pačios lyties partnerių, o lygy- 
bė tarp Žmonių būna itin retai arba jos apskritai nesiekiama. 

Suaugusių individų tarpusavio santykiuose labai dažni 
Aukos, Gelbėtojo ir Persekiotojo vaidmenys. Jie pasireiškia ne 
tik tiesioginiais būdais, kai vienas Žmogus elgiasi akivaizdžiai 
bejėgiškai, tuo tarpu kitas imasi juo rūpintis arba jį persekioti, 
bet ir kur kas subtilesnėmis formomis. Štai pavyzdys. 

Bet kokia situacija, kurioje vienas asmuo dėl kito daro tai, 
ko iš tiesų nenori, skatina gelbėjimo veiksmus. Dažnai Aukos 


net nesuvokia, jog yra gelbėjamos. Pavyzdžiui, gana dažnai 

žmona lydi vyrą į futbolo varžybas ar žvejybą, nors ji tuo visiš- 
kai nesidomi. Galbūt ji taip elgiasi todėl, kad vyras jos paprašė 
ir būtų įskaudintas ar supyktų, jei ji atsisakytų, tačiau labai ti- 
kėtina, kad ji tai daro neprašyta. Galiausiai gali paaiškėti, kad 
vyras būtų mieliau tam tikra veikla užsiėmęs vienas ar su kuo 
nors kitu. Galbūt ji bijo likti viena, todėl renkasi gelbėjimą, o ne 
Aukos vaidmenį. Bet kuriuo atveju ji gelbsti vyrą, nes daro tai, 
ko iš tiesų nenori, be to, mano, kad ji jam reikalinga ir jis nebus 
patenkintas užsiimdamas viena ar kita veikla vienas. Vaidin- 
dami Gelbėtojus Žmonės nuolatos lanko nepatinkančias vietas, 
atlieka nedominančius darbus ar užsiima nedominančia veikla, 
nes bijo, kad žmonės, kuriuos jie turėtų atstumti, pasijus įžeisti, 
nusimins ar vienaip ar kitaip nesugebės pasirūpinti savimi. 
Gelbėjimo žaidimas žaidžiamas ir tuomet, kai bendros vei- 
klos metu vienas žmogus labiau stengiasi ir yra daugiau susido- 
mėjęs nei kitas. Dažniausiai taip nutinka tuomet, kai reiklus ir 
bejėgis individas (Auka) liaujasi dėti net ir menkiausias pastan- 
gas, kitam asmeniui (Gelbėtojui) mėginant padėti. Pavyzdžiui, 
vieną popietę moteriai gali kilti sunkumų rūpinantis vaikais, 
ruošiant vakarienę ir atliekant kitus namų ruošos darbus. Kita 
moteris, kaimynė, gali ateiti į pagalbą, ir vos tik taip atsitinka, 
Auka liaujasi stengtis prisidėti ir atlikti bent pusę darbų, leis- 
dama Gelbėtojai perimti vadeles. Arba kita situacija: vyrui ir 
moteriai kartu stovyklaujant, vyras gali susidurti su sunkumais 
ruošdamas maistą ir paprašyti pagalbos. Kai tik žmona perima 
pažįstamą virėjos (Gelbėtojos) vaidmenį, jis atsitraukia ir leidžia 
visą darbą atlikti jai. Taigi kiekviena situacija, kai vienas žmogus 
paprašo pagalbos ir jos sulaukęs atlieka mažiau nei 50 proc. dar- 


bo, laikoma gelbėjimo situacija. 

Dar vienas būdas, kuriuo Žmonės gelbsti vienas kitą, atsi- 
skleidžia situacijose, kai jie neprašo to, ko trokšta, vėlgi bijodami 
partnerio reakcijos. Sutuoktiniai dažnai įkalina save abipusiame 
Gelbėjimo žaidime, kai nė vienas nedrįsta atvirai išreikšti savo 
norų, bijodami, kaip reaguos kitas. Kai šie gelbėjimo veiksmai 
nagrinėjami, o sutuoktiniai padrąsinami visiškai atvirai išsaky- 
ti tai, ko nori“, dažnai atrandamas didelis neišreikštas abipusis 
nepasitenkinimas, apie kurį nė vienas iš sutuoktinių nežinojo. 
Nagrinėdamas porų tarpusavio santykius pastebėjau, kad kai 
šie abipusiai gelbėjimo veiksmai iškeliami aikštėn, partneriai 
dažnai gali susitarti visuomet išreikšti savo norus, taip iš savo 
santykių pašalindami Gelbėjimo žaidimą. 

Pagrindinė problema kuriant santykius be Gelbėjimo žai- 
dimo —- žmonės per daug pripratę atsisakyti savo poreikių kitų 
žmonių poreikių vardan, todėl dažnai turi iš naujo išmokti pri- 
pažinti bei išreikšti asmeninius troškimus. Be to, prašyti to, ko 
norime, net ir kai žinome, ko norime, yra sunku ir to taip pat rei- 
kia mokytis. 


Galios žaidimai bus aptariami kitame skyriuje. 


5 Wyckoff, Hogie. Between Women and Men. Issues in Radical Therapy I, 2 (1973): 11-15. 


XVII skyrius 


GALIOS ZAIDIMAI 


Galia 


Iki šiol transakcinėje analizėje santykių galios aspektas buvo 
ignoruojamas, mat buvo manoma, jog jis nėra toks svarbus. To- 
dėl įprastoje transakcinėje santykių analizėje santykinė individų 
galia, susijusi su nagrinėjamais žmonių ryšiais, nelaikoma svar- 
biu veiksniu. 

Norėčiau paaiškinti, ką turiu galvoje vartodamas sąvoką 
„galia“. Fiziniu požiūriu — tai gebėjimas tam tikrą laiko tarpą 
naudoti jėgą. Jei aš galiu nutempti tave per kambarį prieš tavo 
valią, vadinasi, turiu daugiau fizinės galios nei tu. Tačiau tokia 
paprasta asmeninės galios forma nėra vienintelė, į kurią turi būti 
atsižvelgta. Galbūt aš galiu fiziškai nutempti tave per kambarį, 
tačiau tu gali pasisamdyti asmens sargybinį, kuris mane nuga- 
labys, jei tik tave paliesiu. Taigi tu gali mane įbauginti net nepri- 
silietęs (-usi). Arba gali įtikinti mane pereiti per kambarį be gra- 
sinimų, pasitelkdamas (-a) savo patrauklumą, asmeninį žavesį 
ar įtikinančius argumentus, tuo tarpu aš nesugebėčiau padaryti 
to paties. 

Taigi galia yra sugebėjimas priversti žmones daryti vienus 
ar kitus dalykus; tarp žmonių galia paskirstyta netolygiai, todėl 
vieni jos turi daugiau, kiti - mažiau. 

Sudarinėdamas scenarijaus matricą, vaizduojančią tėvus ir 
vaiką, į transakcinę analizę aš nesąmoningai įtraukiau galios as- 


pektą. Scenarijaus matrica ne tik vaizduoja du laipteliu aukščiau 

už vaiką esančius žmones, bet ir atspindi prielaidą, jog tėvai gali 
priversti vaiką daryti dalykus, kurių bet kuriuo kitu atveju jis 
nedarytų. Scenarijaus matrica į transakcinę analizę įtraukė ga- 
lios svarbos svarstymus. 

Scenarijų tyrimai išsiplėtė į vyrams ir moterims įtakos tu- 
rinčių banaliųjų scenarijų analizę, ir labai greitai tapo aišku, kad 
vyrų ir moterų elgesys nenutolsta nuo tam tikrų iš anksto nu- 
statytų vaidmenų lūkesčių, be to, šie lūkesčiai pasižymi aiškio- 
mis galios sąsajomis — būtent kad vyras yra laipteliu aukščiau 
už moterį. 

Santykių tarp vyrų ir moterų analizė leido padaryti išvadą, 
kad galios išsidėstymas santykiuose yra bene svarbiausias jų as- 
pektas ir kad to nesuvokiantis ar į tai neatsižvelgiantis terapeu- 
tas paprasčiausiai nepastebi svarbiausio terapijos veiksnio. 

Psichoterapeutai yra mokomi nekreipti dėmesio į santykinę 
žmogaus, su kuriuo jie dirba, galią. Apskritai galia ar kiti poli- 
tiniai sumetimai laikomi nesusijusiais su psichiatrijos praktika. 
Toks psichoterapeutų nesugebėjimas suvokti galios aspekto ir 
atsižvelgti į jį trukdo įžvelgti piktnaudžiavimą galia tarp žmo- 
nių ir jo sukeliamą nelaimingumą. Pripažinę egzistuojantį pik- 
tnaudžiavimą galia, daugelis terapeutų greitai nuspręstų, kad, 
būdami sielos gydytojai, jie turi palaikyti engiamus Žmones, o 
ne išlikti neutraliais, nesirenkančiais, ką palaikyti, stebėtojais. 
Tačiau dėl to, kad jie turėtų stoti į bejėgių pusę kovoje su ga- 
lingaisiais, terapeutai nesiveržia suvokti galios veiksnio bei į jį 
atsižvelgti. 

Tyrinėdamas santykius tarp vyrų ir moterų, pradėjau su- 
prasti galios žaidimus ir jos pasiskirstymą. Taip atsitiko todėl, 


kad daugelis žmonių, su kuriais man tenka dirbti, yra vienaip ar 

kitaip nepatenkinti savo heteroseksualiniais santykiais. Dėl šios 
priežasties tolesni teiginiai glaudžiausiai susiję su galios žaidi- 
mais tarp vyrų ir moterų. Tuo jokiu būdu nenoriu pasakyti, kad 
kitose situacijose galios žaidimai neegzistuoja ar kad jų kokybė 
ar prigimtis yra kitokia. Paprasčiausiai šiuo metu geriausiai su- 
prantu galios žaidimus tarp vyrų ir moterų. 

Kaip jai buvo paaiškinta, daugelį Žmonių jų scenarijai ver- 
čia jaustis patogiai santykiuose, kuriuose jie yra laipteliu aukš- 
čiau ar žemiau už kitą žmogų. Nuo pat gimimo jie mokomi, kad 
būti laipteliu aukščiau už vienus Žmones ir laipteliu žemiau už 
kitus yra tinkama ir to derėtų tikėtis. Visi vaikai mokomi pa- 
klusti tam tikriems autoritetams ir priimti laipteliu žemesnę 
nei jų poziciją. Vaikams taip pat aiškinama, kad moterims, pa- 
valdiniams, juodaodžiams ir kitiems dera ir yra natūralu būti 
laipteliu žemiau už atitinkamai vyrus, viršininkus, baltuosius ir 
kitus. Toks intensyvus scenarijų kūrimas skatina susitaikyti su 
nevienodu galios pasiskirstymu tarp Žmonių ir toliau ieškoti bei 
tikėtis nelygybės santykiuose. Jei vyras ir moteris santykiuose 
vis dėlto pasiekia galios lygybę, ne itin tikėtina, kad ši lygybė iš- 
liks ilgam, nes toks ryšys yra ypač nestabilus ir nesunkiai paver- 
čiamas kur kas stabilesne, laipteliu aukštesnės ir (ar) žemesnės 
pozicijos situacija. 

Kaip ir bet kurioje scenarijaus situacijoje, žmonės linkę jaus- 
tis patogiai sekdami tuo, ką diktuoja scenarijus. Lygiai taip pat 
žmonės linkę jaustis gerai būdami laipteliu aukščiau ar žemiau 
už kitą; jie ne tik ieško tokių situacijų ir mėgaujasi jomis, bet ir 
atstumia tas, kuriose galia būtų paskirstyta lygiai. 

Nesunku suprasti, kodėl laipteliu aukštesnę poziciją uži- 


mantys Žmonės jaučiasi patogiai, - privilegijos turi daug priva- 

lumų. Tačiau kodėl aiškiai laipteliu žemesnę poziciją užimantys 
žmonės savo situacijoje jaučiasi patogiai? Paklausti, ar norėtų ap- 
sikeisti vietomis su savo turtingais viršininkais, sunkiai dirban- 
tys pavaldiniai paprastai atsako neigiamai: „Jie nežino, kas yra 
gyvenimas“, „Vadovaudami jie susiduria su galybe sunkumų“, 
„Jie yra pusiau mirę“. Neturintys galios ir laipteliu žemiau esan- 
tys žmonės dažnai yra įsitikinę, kad jų pozicija geresnė nei tu- 
rinčiųjų daugiau galios. Tendencija ignoruoti galios tarp žmonių 
nelygybę ir nesiekti lygybės yra banaliojo Bejėgiškumo scenari- 
jaus dalis, laipteliu žemiau esančius žmones išlaikanti laipteliu 
žemesnėje pozicijoje. 

Tik ilgą laiką pabuvus žemiau už kitą žmogų, pradinis pa- 
sitenkinimas scenarijumi paremtais nelygiais santykiais pama- 
žu užleidžia vietą pykčiui bei nepasitenkinimui. Tuomet laipte- 
liu žemiau esantis Žmogus imasi partizaninės taktikos, kurios 
tikslas - suardyti laipteliu aukščiau esančio žmogaus galią. Ho- 
gie Wyckoff pateiktame pavyzdyje (žr. XIV skyrių) daugelį metų 
praleidusi laipteliu žemiau už savo vyrą, Plastikinė moteris pra- 
deda griauti jo galią smogdama į skaudžiausias vietas: piniginę 
ir genitalijas. Ji „mirtinai sumuša jį kredito kortele“ ir atsisako 
mėgautis seksu. Abi šias technikas galima laikyti galios žaidi- 
mais, kurių imasi laipteliu žemiau esantis asmuo, norėdamas 
pakirsti ir atimti laipteliu aukščiau esančiojo galią. 

Itin dažnai santuokos vystosi pagal tam tikrą planą, kuria- 
me pirmus septynerius metus vyras engia Žmoną, o ši nesiprie- 
šina ir su tuo taikstosi. Po septynerių metų ji pradeda maištauti, 
ir vyras gali atkeršyti reikalaudamas skyrybų arba santuoka 
gali tęstis dar septynerius metus, per kuriuos žmona paskelbs 


partizaninį karą prieš vyro galią. Jei santuoka trunka dar sep- 

tynerius metus, sutuoktiniai gali paskelbti nelengvas paliaubas; 
abu gyvens atskirą gyvenimą, nebendraus tarpusavyje ir išlai- 


kys savo galią. 


Galios žaidimai 


Galios žaidimai yra tam tikros technikos, kuriomis priver- 
čiame žmones daryti tai, ko jie nenori. 

Žmogus gali manyti, kad nepasieks to, ko nori, paprasčiau- 
siai prašydamas, todėl pasitelkia galios žaidimus. Taigi galios 
žaidimai lemia egzistuojantį ar įsivaizduojamą nepriteklių. Geri, 
pilnavertiški santykiai paremti prielaida, kad abu partneriai yra 
pasirengę daryti tam tikrus dalykus vienas dėl kito. Tokiu atveju 
vienam iš partnerių tereikia paprašyti to, ko jis ar ji trokšta, ir 
kitas (-a) pasistengs padaryti viską, kas jo ar jos galioje, kad tai 
įgyvendintų. Taip santykiai klostosi sklandžiai, ir abu partneriai 
gauna tai, ko trokšta. Tačiau labai tikėtina, kad šiam sklandžiam 
bendradarbiavimo procesui sutrikus ir jo vietą užėmus nepri- 
tekliui, siekdami patenkinti savo troškimus, žmonės pasitelks 
galios žaidimus. ' 

Tipiški santykiai labai dažnai prasideda susižavėjimu tarp 
dviejų žmonių vaiko ego. Esant tokiam ryšiui, žmonės paprastai 
geba aiškiai suvokti kito norus bei poreikius ir jaučia stiprų troš- 
kimą juos patenkinti. Tol, kol santykiuose išlaikoma ši ryšio tarp 
vaiko ego savybė, kai jausmai išreiškiami ir į juos reaguojama 
atvirai, labai tikėtina, kad žmonės patenkins vienas kito norus. 
Nepaisant to, laikui bėgant iškyla kiti santykių vektoriai (t. y. 
vektorius tarp partnerių suaugusiųjų ego, vektorius tarp tėvo 


ir vaiko ego bei vektorius tarp tėvo ego) ir jiems vystantis gali 

prasidėti įvairiausi sunkumai. Scenarijai sukelia nemažų kliū- 
čių vyrams ir moterims suteikti vieni kitiems to, ko jie labiausiai 
trokšta: prisilietimų abipusio bendradarbiavimo bei intymumo 
situacijose. Prisilietimai bendradarbiavimo situacijose išbraukia- 
mi todėl, kad moterims nuo mažens neleidžiama naudotis savo 
suaugusiojo ego. Dėl to vyrams ir moterims dirbti kartu yra itin 
sunku. Kita vertus, beveik vien tik gebėjimu tuo pat metu būti 
intuityviam ir rūpestingam paremtas intymumas dėl scenarijų 
griežtai draudžiamas vyrams. Šis scenarijaus nulemtas, abipusis 
nesugebėjimas pelnyti dviejų vertingiausių prisilietimų formų — 
darbo kartu ir intymumo - verčia Žmones griebtis galios Žai- 
dimų ir taip gauti trokštamų prisilietimų iš kitų. Anot Berne'o, 
galios žaidimai skirti vien tik prisilietimams gauti. Žmonės gali 
griebtis įvairiausių žaidimų, mat prisilietimų ištekliai yra riboti, 
ir visi jų trokšta. Tačiau galios žaidimai naudojami siekiant gauti 
ir kitų dalykų (pinigų, privilegijų, gaunama kokiu nori būdu ir 
kada tik nori). 

Yra du pagrindiniai galios žaidimų situacijų tipai: Žaidi- 
mai tarp nelygių Žmonių ir žaidimai tarp lygiaverčių Žaidėjų. 
Pirmuoju atveju du Žmonės sutaria, jog jie nėra lygūs. Tokią si- 
tuaciją galima vadinti vergo ir šeimininko santykiais. Susitai- 
kymas su nelygybe gali būti visiškas ir nevisiškas. Susitaikę su 
nelygybe Žmonės gali pradėti bendradarbiauti ir nesiimti galios 
žaidimų. Tokios situacijos pavyzdžių nėra daug; galios kovos 
kyla daugelyje situacijų, išskyrus visiškai totalitarines (tarkime, 
koncentracijos stovyklas ar bepročių namus). Tokiu atveju šei- 
mininkas paprasčiausiai pareiškia savo norus, o vergui telieka 
paklusti. Tačiau dauguma nelygių santykių nėra tobuli, ir juose 


nuolat imamasi daugiau ar mažiau rimtų galios žaidimų. 

Norėdami gauti tai, ko nori, vergas ir šeimininkas pasitel- 
kia skirtingus galios žaidimus. Pavadinkime juos taip: laipteliu 
aukštesniojo (šeimininko) galios žaidimai, pavyzdžiui, „Laikykite 
frontą“ arba „Nušluokime juos“, ir laipteliu žemesniojo (vergo) ga- 
lios žaidimai, pavyzdžiui, „Partizaninis karas“. 

Galios žaidimai tarp lygiaverčių žaidėjų yra trečioji šių Žai- 


dimų rūšis, kurią galima pavadinti „Lemiamomis kovomis“. 


Laipteliu aukštesniojo galios žaidimai 

Šie žaidimai kartojami (pakopomis) naudojant vis daugiau 
galios. Pirmieji žaidimai nėra intensyvūs, tačiau nesėkmės atve- 
ju.juos pakeičia vis intensyvesni. Kitaip tariant, galios žaidimai 
sudaro seką, kurios tikslas - pergalė. 

Trumpai panagrinėkime situaciją, kurioje ponas ir ponia 
Vaitai mėgina nuspręsti, kur praleis kasmetines, dvi savaites 
trunkančias atostogas. Vaitas norėtų važiuoti prie ežero, o jo 
žmona - į kalnus. Problema iškyla aikštėn tuomet, kai pakeliui 
iš darbo Vaitas, žinodamas, jog žmona labiau norėtų atostogau- 
ti kalnuose, pareiškia suderinęs atostogų laiką su viršininku ir 
užsakęs kambarį Lake Inn viešbutyje. Tai pirmasis laipteliu aukš- 
tesniojo galios žaidimas ilgoje sekoje, kuri, kaip parodys šis pa- 
vyzdys, leis Vaitui pasiekti savo. ė 

Ponia Vait gali pasiduoti po pirmojo turo. Vyro sprendi- 
mas, priimtas nepasitarus su ja, gali tapti pakankamu galios įro- 
dymu ir priversti ją atsitraukti. Tačiau tarkime, kad ji nelinkusi 
taip lengvai pasiduoti. Ji sako: „Bet aš noriu važiuoti į kalnus“. 

Šiame pavyzdyje ponią Vait pavaizduosiu ramią, nesive- 
liančią į savo pačios galios žaidimus. Tai darau norėdamas su- 


paprastinti pasakojimą, mat jos žaidžiami laipteliu žemesniojo 

galios žaidimai, susipynę su vyro, gali sukurti itin painią situa- 
ciją. Taigi ponia Vait paprasčiausiai tvirtai ir įtikinamai prašo to, 
ko nori (galios manevras). 

Dabar Vaitas pamėgina sužaisti „Jei negali įrodyti, negali ir 
padaryti“. Šio galios žaidimo metu jis pareikalauja, kad žmona 
logiškai paaiškintų savo pasirinkimą: „Kodėl tu nori keliauti į 
kalnus, o ne prie ežero?“ 

Jei ponia Vait įsitraukia į šį žaidimą, ji pamėgina paaiškinti. 
Ji gali pasakyti ką nors panašaus į: „Nes ten oras grynesnis“ arba 
„Tai pigesnė kelionė“ arba ką nors ne tokio racionalaus, tarkim: 
„Kadangi vaikai gali paskęsti“ arba „Nes tuomet aš būsiu malo- 
nesnė.“ 

Tuomet Vaitas savo naudai pasitelkia puikiai išvystyto 10- 
giško suaugusiojo ego mąstymo gebėjimus. Kiekvieną logišką ir 
nelogišką argumentą jis nugali savo loginėmis mintimis. Pavyz- 
džiui, jis gali užginčyti taip: „Kam reikalingas grynas oras? Tai 
nėra taip svarbu, juk mes abu rūkome.“ Arba jis gali pasakyti: 
„Taip, kelionė į kalnus kainuotų pigiau, tačiau pažvelk, kiek pi- 
nigų mes sutaupome nevažiuoti taip toli“ arba „Nebūk juokinga, 
mūsų vaikai - puikūs plaukikai.“ 

Šis galios žaidimas gali baigtis sėkmingai, tačiau jei taip ne- 
nutinka ir ponia Vait vis dar atkakliai tvirtina, kad jai nebūtina 
logiškai paaiškinti savo pasirinkimo ir ji tiesiog nori važiuoti į 
kalnus, ponas Vaitas gali pamėginti pradėti trečiąjį galios Žaidi- 
mų turą. Šis žaidimas vadinasi „Namų šeimininkas“; tai modifi- 
kuota žaidimo „Biblijoje sakoma“ forma. 

„Šioje šeimoje aš uždirbu pinigus, ir būtent man reikia atos- 
togų. Tu ketini sugadinti mano atostogas reikalaudama keliauti į 


kalnus. Cia aš esu vyras, tad mes važiuosime prie ežero.“ 

Ponia Vait vėlgi gali atsitraukti arba ir toliau primygtinai 
laikytis savo noro važiuoti į kalnus. Ketvirtas galios žaidimas 
gali būti intensyvi žaidimo „Susiraukęs (kuriam laikui)“ partija. 
Vaitas sako: „Gerai, važiuosime į kalnus.“ Tuomet visą mėnesį, 
grįžęs iš darbo, jis susmenga į savo fotelį, atsidaro butelį alaus, 
atsidūsta ir ilgai Žiūri televizorių. Jis net gali padauginti alaus. 
Kartais užsimena apie tai, kokia silpna jo širdis. Jis gali atkreipti 
žmonos dėmesį į sekmadieniniame laikraščio priede išspausdin- 
tą straipsnį, kaip retas oras kenkia širdžiai. Iš tiesų jis net neketi- 
na važiuoti į kalnus, tik laukia savo progos ir mėgina perkalbėti 
žmoną, priversdamas ją jaustis kalta. Nors jie apie tai garsiai ne- 
kalba, tačiau ponia Vait puikiai supranta, kad vyras labai nepa- 
tenkintas tuo, jog negali važiuoti prie ežero, ir, norėdama juo pa- 
sirūpinti, ji gali atsitraukti iš savo pozicijos. Labai tikėtina, kad 
galios žaidimų seka padės ponui Vaitui laimėti prieš žmoną, nes 
jos nenaudai veikia keletas tendencijų, tarp kurių - silpnas suau- 
gusiojo ego bei polinkis gelbėti vyrą ir juo rūpintis. 

Tačiau tarkime, kad ponia Vait vis dar mano, jog jie keliaus 
į kalnus. Kelionės išvakarėse Vaitas atnaujina pokalbį. Jis gali 
pasakyti: „Ką gi, aš pamąsčiau ir nusprendžiau, kad mes važiuo- 
jame prie ežero, o ne į kalnus. Kito varianto nėra. Jei tu nenori 
važiuoti prie ežero su manimi, tuomet aš apskritai nevažiuosiu 
atostogauti.“ Šis galios žaidimas vadinamas „Nenusileisiu“. 

Greitai pastebėsime, kad šiais kokybiškais galios žaidimais 
Vaitui nepasiekus savo, jie taps vis šiurkštesni, t. y. jis vis intensy- 
viau mėgins perimti valdžią pasitelkdamas brutalią jėgą. Kol kas 
jis dar nesiima agresyvių veiksmų, tačiau naudoja jėgą pasyviai. 
Šiuo momentu jis sako nepasijudinsiąs iš vietos tol, kol žmona 


nepakeis planų. Ponia Vait vėlgi gali pasiduoti. Jei ne, Vaitas gali 

imtis agresyvumo, grasinti, gniaužyti kumščius ir griežti danti- 
mis. Jei ir tuomet žmona nenusileidžia, jis gali mėginti išspręsti 
konfliktą suduodamas jai antausį ar sumušdamas. Situacijose, 
kuriose vyras sumuša moterį, paprastai vyras gauna tai, ko nori. 
Šis paskutinis galios žaidimas vadinamas „Įkrėsk jiems proto“, 


tai žaidimo „Nušluokime juos“ forma. 


Laipteliu žemesniojo galios žaidimai 

Kitaip nei laipteliu aukštesniojo galios žaidimai, laipteliu 
žemesniojo galios žaidimai nežaidžiami intensyvėjančia seka. 
Laipteliu aukštesniojo galios žaidimai žaidžiami užimant „Aš 
sveikas, tu nesveikas“ poziciją, kurioje tikimasi būti teisiam ir 
nugalėti. Laipteliu žemesniojo galios žaidimai žaidžiami iš „Aš 
nesveikas, tu sveikas“ pozicijos ir iš esmės yra gynybiniai. Jais 
taip pat stengiamasi priversti priešininką daryti tai, ko jis neno- 
ri, tačiau viskas, ką gali pasiekti laipteliu žemiau esantis žaidė- 
jas, — tai įsikišti į esančiojo laipteliu aukščiau privilegijas. Dėl to 
jie vadinami partizaninio karo galios žaidimais. Kaip ir partiza- 
niniame kare, laipteliu žemesniojo galios žaidimų imasi silpnes- 
ni, engiami žaidėjai, kuriems naudos gali atnešti netikėtumo ele- 
mentas bei išsamios Žinios apie teritoriją. Laipteliu žemesniojo 
galios žaidimų Žaidėjas savo galią naudoja selektyviai, ten, kur 
ji padėtų smogti naudingiausiai, ir tuojau pat atsitraukia, suge- 
bėdamas tik sutrikdyti aukščiau esančio priešininko galios siekį 
ir nesitikėdamas staigios pergalės. Taigi laipteliu žemesniojo ga- 
lios žaidimai neišdėliojami pakopomis ir nepasižymi didėjančia 
bei šiurkštėjančia jėga. 

Sugrįžkime prie Vaitų. Šį kartą ponas Vaitas grįžta namo 


ir praneša Žmonai suderinęs atostogų laiką su viršininku ir už- 

sakęs vietas viešbutyje Lake Inn. Ponia Vait neprotestuodama 
sutinka, mat yra įpratusi būti laipteliu žemiau ir susitaikyti su 
visais vyro priimamais sprendimais. 

Ponia Vait nebūtinai yra tuo patenkinta ir, nors viešai su- 
sitaikė su vyro sprendimu, paslapčia ketina sukliudyti jam pa- 
siekti savo tikslą. Ji vis pasitelkia laipteliu žemesniojo galios žai- 
dimus, siekdama sumažinti jo kontrolę ir apkartinti gerovę. 

Laipteliu žemesniojo galios žaidimai skirstomi į tris kate- 
gorijas: 

1. Kaltės sukėlimo technikos. Jų veikimą nuolat jaučia laipteliu 
aukščiau esantis žaidėjas, kurio mažasis profesorius supranta, 
kokia neteisinga yra situacija, ir kurio kiauliškasis tėvo ego kar- 
toja, koks jis savanaudis ir nedoras. Tarp tokio tipo žaidimų yra 
verkimas, raukymasis, apsimestinės ligos, pavyzdžiui, galvos ar 
nugaros skausmas, nemiga. 

Ponas Vaitas už užrakintų miegamojo durų išgirsta tylų 
žmonos kūkčiojimą. Jis paprašo jos atrakinti duris ir, galiau- 
siai jai tai padarius, pastebi, jog Žmona žiūrinėjo atvirukus iš 
Kordiljerų kalnų. Jis paklausia (puikiai žinodamas atsakymą): 
„Kas atsitiko?“ Ji atsako: „Nieko.“ Jis įsiunta, tačiau negali nieko 
padaryti, tik jaustis kaltas arba dar labiau pabrėžti savo domi- 
navimą. Jis palieka kambarį trenkdamas durimis, o ji tyliai sau 
nusišypso. 

2. Technikos, skirtos įskaudinti kerštu. Ši žaidimų kategorija la- 
biausiai primena partizaninį karą. 

Vaitai mylisi. Jis labai seksualiai susijaudinęs, ji - pikta. Ka- 
dangi ji neatsako į jo glamones, jis baigia vos į ją įėjęs. Ji atsuka 
jam nugarą ir taria: „Žinai, aš nepajutau orgazmo!“ Tai giliai jį 


įskaudina, oji džiūgauja. 

Arba ponia Vait pastebi, kad vyras pamiršo raktus. Prieš 
išeidama iš namų ji kruopščiai patikrina, ar visos durys ir langai 
užrakinti. Grįžęs namo Vaitas turi valandą laukti automobilyje, 
nors tuo laiku planavo pakuoti daiktus. 

Arba ponia Vait nusiperka brangų vasarinį rūbą, dar labiau 
padidindama ir taip nemažą jų skolą, kurią vyras mėgina grą- 
žinti dirbdamas dviejuose darbuose. 

3. Technikos, skirtos priversti engėją švaistyti savo laiką ir energi- 
ją. Šios technikos kelia įtampą ir priverčia vėluoti, daryti netvar- 
ką, skaudžiai klysti, prarasti savitvardą, įsivelti į konfliktą ir t. t. 

Ponia Vait turi nueiti į banką ir paimti pinigų kelionei. Grį- 
žęs namo vyras klausia: 

„Ar paėmei pinigų?“ 

„Ne, negalėjau to padaryti, nes automobilis sugedo.“ 

„Dieve šventas! Kodėl neišsikvietei taksi ar nepasiskolinai 
automobilio?“ 

„Pamaniau, kad galime tą padaryti rytoj, pakeliui iš miesto.“ 

„Rytoj bankas nedirba!“ 

„Ak, aš labai atsiprašau. Ką mes darysime?“ 

„Na, aš galiu paskambinti Fredui, jis visuomet namuose 
turi pinigų.“ (Fredas gyvena kitame miesto gale ir bet kuriuo 
atveju prieš porą valandų išvyko atostogų. Galiausiai vyras iš- 
grynina čekį parduotuvėje, tačiau negauna pakankamai pinigų, 
todėl visą kelionę kankinasi dėl senkančių finansinių išteklių.) 

Arba ją gali apnikti sunki depresija ar liga, todėl kelionę 
tenka apskritai atšaukti. 

Bet kuriuo iš šių galios žaidimų ji sutrikdo jo patiriamą 
malonumą. Tuo pat metu ji beviltiškai tikisi, kad jis susivoks, 


jog ji nelaiminga, ir persigalvos dėl atostogų planų. Nereikia nė 

sakyti, kad viskas, ką ji pasiekia, — tik supykdo vyrą, jis tampa 
dar despotiškesnis ir valdingesnis, o ji gauna dar mažiau to, ko 
iš tiesų nori. | 

Tačiau ji gali pakirsti vyro laipteliu aukštesnę poziciją ir 
sukliudyti jam pasiekti to, ko jis nori, nors ir pačios troškimai 


neišsipildo. 


Lemiama kova 


Dar viena galios žaidimų forma dažna tarp beveik lygia 
galia pasižyminčių ir vienas kitą lygiaverčiais laikančių žmonių. 
Abu individai nori tam tikrų dalykų, tačiau nemoka to išreikšti. 
Jie neprašo vienas kito to, ko nori, bet verčiau stengiasi priversti 
kitą tai duoti pasitelkdami gudrius manevrus. Tokioje situacijoje 
susitarimas neįmanomas; kiekvienas ginčas tik aštrėja, kiekvie- 
nam individui pelnant tašką savo naudai ir perduodant „karštą 
bulvę“ kitam. Berne'as identifikavo panašią transakcijų seką — 
žaidimą „Sujudimas“. Tačiau tai yra galios žaidimų seka, kuria 
mėginama pelnyti prisilietimų. Vaitų atveju „Lemiama kova“ 
gali vykti taip: 

„Brangioji, aš ką tik sužinojau, kada galime atostogauti, ir 
užsakiau kambarį Lake Inn viešbutyje.“ 

„Na, tu galbūt važiuoji prie ežero, o aš važiuoju į kalnus.“ 

„Labai įdomu. Kaip tu manai ten nukeliauti? Aš tau savo 
automobilio tikrai neduosiu.“ 

„Ak, tai čia tavo automobilis? Ką gi, puiku, pasilik jį! O aš 
pasiliksiu kredito kortelę.“ 

„Jei išleisi bent centą iš mūsų kredito kortelės, išbrauksiu 


tave iš jos savininkų sąrašo.“ 

„Gerai, pamėgink. Pažiūrėsim, kaip tau seksis. Manau, kad 
nusiimsiu šiek tiek pinigų ir iš mūsų bendros taupomosios sąs- 
kaitos“ ir t. t. 

Kaip skaitytojas veikiausiai pastebėjo, šis galios Žaidimas 
išties skiriasi nuo pirmojo pavyzdžio, nes labai tikėtina, jog situ- 
acija tik dar labiau įkais ir pavirs šėlstančiu mūšiu, tik neatrodo, 
kad bent vienas iš žaidėjų pasieks pergalę. Vis dėlto kiekvienas 
komentaras tampa mažyte pergale; iš dalies tai strateginis veiks- 
mas, kuriuo priešininkas kuriam laikui pažeminamas, kol per- 
grupuoja savo pajėgas. „Lemiamos kovos“ yra tarsi susišaudy- 
mai - jos prapliumpa staigiai ir netikėtai, kai tik poreikis išlieti 
susikaupusį pyktį ir apmaudą pasiekia kritinį tašką. 

Šiuos galios apraiškų santykiuose pavyzdžius galima su- 
priešinti su atvejais, kai žmonės paprašo vienas kito to, ko no- 
rėtų, ir pasiekia tenkinantį kompromisą, nesiimdami galios žai- 
dimų. Kad tai būtų įmanoma, abu individai turi gebėti ir norėti 
glaustai kalbėti apie savo troškimus bei jausmus tol, kol pasie- 
kiamas tenkinantis susitarimas. 

Tokio tipo ginčas be galios žaidimų gali skambėti taip: 

„Brangioji, aš ką tik susitariau su vadovu, kad atostogausiu 
nuo rugsėjo 7 iki 21 dienos. Norėčiau nuvažiuoti prie ežero.“ 

„Aš mieliau važiuočiau į kalnus.“ 

„Ar labai nusimintum, jei važiuotume prie ežero? Aš taip 
nekantrauju susipažinti su daugybe Žmonių, apsistoti užeigos 
namuose ir skaniai vakarieniauti.“ 

„Na, aš norėjau važiuoti į kalnus, nes oras čia toks užterš- 
tas, jog nekantrauju įkvėpti tyro oro. Juk Žinai, kad prie ežero 
nuolat tvyro išmetamųjų dujų kvapas. Be to, darbe mane nuolat 


supa Žmonės, tad norėčiau pasimėgauti vienatve. Tačiau aš taip 

pat nenorėčiau išleisti didelės sumos pinigų - juk taupome au- 
tomobiliui.“ 

„Aš noriu susipažinti su naujais žmonėmis ir skaniai paval- 
gyti, o tu nori tyro oro ir naujo automobilio. Tuomet kodėl mums 
nenuvažiavus prie jūros? Aš galėsiu užmegzti naujų pažinčių, o 
tu galėsi nueiti į paplūdimį viena, jei nenori nuolat būti apsupta 
žmonių. Prie jūros oras tyras, o pinigų galėtume sutaupyti tuo 
pat metu prižiūrėdami kieno nors namą. Taip mes galėsime pa- 
silinksminti, skaniai pavalgyti ir galbūt sutaupyti pinigų auto- 
mobiliui. Nors man trūks užeigos namų...“ 

„Na, mintis nebloga, tačiau manęs nedžiugina idėja nuva- 
žiavus prie jūros prižiūrėti kažkieno namus. Gal geriau pasilai- 
kykime senąjį automobilį ir apsistokime paplūdimio viešbutyje. 
Kaip tau tai patiktų?“ 

Galios žaidimų naudojimas santykiuose reprezentuoja si- 
tuacijas, kai du Žmonės nori tam tikrų dalykų ir yra pasirengę 
jų atsisakyti dėl net ir trumpalaikio pakilimo laipteliu aukščiau 
už kitą. 

Galios Žaidimai nepadeda pasiekti pasitenkinimo ar lygy- 
bės. Jie visuomet lemia laipteliu aukštesne ir (ar) žemesne pozi- 
cija pagrįstų situacijų paaštrėjimą ar tęsinį. Apdovanojimas už 
pergalę pasitelkiant galią yra saugumo jausmas, kuris pasiekia- 
mas perėmus situacijos kontrolę. Tačiau galia ir kontrolė nepa- 
tenkina žmonių iš vidaus; net ir didžiausias galios ar kontrolės 
kiekis negali visiškai patenkinti Žmogaus poreikių. Pasitenkini- 
mo jausmas kyla tuomet, kai mums reikalingų išteklių - maisto, 
pastogės, erdvės, prisilietimų, meilės ir dvasinės ramybės - turi- 
me pakankamai. Norėdami tą pasiekti, turime pasitelkti ne ga- 


lios žaidimus, o bendradarbiavimą. 


316 SCENARIJAI, KURIAIS GYVENA ŽMONĖS 


Galios žaidimų analizė 


Kaip ir kitus žaidimus, galios žaidimus galima analizuoti 
skirtingais aspektais. Panagrinėkime žaidimą „Jei negali įrodyti, 
negali ir padaryti“. Štai kaip atrodo išsami šio žaidimo analizė: 

Pavadinimas: „Įrodyk“ 

Galia (iš kokios pozicijos — laipteliu aukštesniojo, laipteliu 
žemesniojo ar lygybės — žaidžiamas): Laipteliu aukštesniojo 

Nepriteklius (dėl ko varžomasi? Ar nepriteklius realus? Jei 
realus, ar jis dirbtinis, ar neišvengiamas?) 

Nesutariama dėl to, kurio reikalavimai yra teisėtesni. Vaitai 
negali būti abu teisūs. Teisėtumo nepriteklius yra dirbtinis, nes abu 
turi teisę į tai, ko nori. Jiems sutarus, jog abu yra teisūs, galima 
rasti abu tenkinantį kompromisą. 

Strategija. Šis laipteliu aukštesniojo galios žaidimas parem- 
tas Žmonių įsitikinimu, kad jų elgesys visuomet turi būti logiškas. 
Iš esančiojo laipteliu žemiau reikalaujama logiškai pateisinti savo 
norus. Šis įsitraukia į žaidimą atsakydamas į reikalavimą ir pri- 
imdamas iššūkį. Kiekvienas mėginimas pateisinti savo norus at- 
metamas. Jei pasiteisinimas nelogiškas, į tai tuoj pat atkreipiamas 
dėmesys. Jei pasiteisinimas logiškas, į jį atkertama greitakalbe bei 
retoriniais triukais. Paprastai laipteliu žemiau esančiam žmogui 
prireikia valandų ar net dienų įžvelgti laipteliu aukščiau esančio- 
jo argumentų klaidingumą, tačiau tuomet jau būna per vėlu. 

Ėjimai: 

Ponas V. Aš noriu A. 

Ponia V. Aš noriu B. 

Ponas V. Tu negali gauti B, jei nepajėgi įrodyti, kodėl turė- 


tum tai gauti. 

Ponia V. Pateikia įrodymus. 

Ponas V. Paneigia įrodymus. 

Ponia V. Kapituliuoja. 

Technika: Pseudologiniai argumentai, greitas kalbėjimo 
būdas. 

Antitezė (kaip sustabdyti galios žaidimą?): 

Ponas V. Įrodyk. 

Ponia V. Aš nenoriu įrodinėti. Aš neprivalau to daryti. Aš 
paprasčiausiai to noriu, ir niekas, išskyrus mane pačią, neturi 


teisės vertinti, ar tai, ko noriu, yra teisinga, ar ne. 


4 DALIS 
TERAPIJA 


XVIII skyrius 


MITAI APIE TERAPIJĄ 


Įvadas 


Yra trys pagrindiniai scenarijų tipai ir kiekvienas iš jų gali būti 
tiek banalusis, tiek tragiškasis. Šie trys scenarijų tipai - Scena- 
rijus be meilės, Scenarijus be proto ir Scenarijus be džiaugsmo 
(depresija, beprotybė ir priklausomybė nuo narkotikų) - apima 
platų emocinių sutrikimų, su kuriais nuolat susiduria psichia- 
trai, spektrą. Aš manau, kad šie trys scenarijų tipai gali atitinka- 
mai pakeisti visas Amerikos psichiatrų asociacijos Diagnostikos 
vadovo““ kategorijas, priklausančias funkcinių, tiksliau, jokios 
akivaizdžios žalos centrinei nervų sistemai nekeliančių sutriki- 
mų, grupei. 

Žmogui įtakos gali turėti kiekvienas iš trijų scenarijų ar bet 
koks jų derinys. Scenarijus be meilės ir jo pasekmės (depresija) 
dažniausiai būna vienas arba suderintas su Scenarijumi be pro- 
to (beprotybe) ar su Scenarijumi be džiaugsmo (piktnaudžiavi- 
mu narkotikais). Scenarijus be proto ir Scenarijus be džiaugs- 
mo paprastai nebūna kartu, taigi jei Žmogaus elgesys pasižymi 
ryškiomis Scenarijaus be džiaugsmo savybėmis (kurios būdin- 
gesnės valdančiosios socialinės klasės nariams, t. y. baltiesiems, 


“ Diagnostic and Statistical Manual, Mental Disorders, antrasis leidimas, Amerikos psichiatrų 
asociacijos Psichiatrinių klinikų taryba, 1968. 

pasiturintiems Žmonėms ir t. t.), jis tuo pat metu nepasižymės 
Scenarijaus be proto ypatybėmis. Ir atvirkščiai — gyvenančių 
pagal Scenarijus be proto Žmonių (dažniausiai engiamos klasės 
atstovų, t. y. kitų rasių žmonių, moterų, darbininkų ir t. t.) elge- 
siui nebus būdingos Scenarijaus be džiaugsmo charakteristikos. 
Nepaisant to, kiekvieno žmogaus elgesyje galima įžvelgti visų 
trijų scenarijų savybių, nes visi mes susiduriame su mūsų vi- 
suomenėje taip plačiai taikomais pagrindiniais mokymais viso- 
se trijose srityse. 

Žinodami, jog yra trys scenarijų tipai, galime daryti išvadą, 
kad konkretūs terapijos metodai gali padėti atsisakyti specifinių 
scenarijų. Vienintelė ir rimčiausia išsamios scenarijų analizės 
priežastis — rasti būdų, kuriais Žmonės galėtų nugalėti savo sce- 
narijus. Mane ne itin domina scenarijų analizė, kurios pagrindi- 
nis tikslas — nustatyti ir suprasti scenarijus. Šioje knygoje noriu 
pasiūlyti metodų, kuriais Žmonės gali atsisakyti banaliųjų ar tra- 
giškųjų scenarijų ir paversti savo gyvenimą labiau nepriklauso- 
mu ir savarankišku. 

Norėdamas tinkamai paaiškinti scenarijų analizės meto- 
dus, pirmiausia turiu išsklaidyti keletą su emociniais sutrikimais 
ir psichoterapija susijusių mitų. Dėl šių mitų, kuriuos plačiai pri- 
ima ir jais tiki tiek žmonės, tiek jų psichoterapeutai, šiandieninė 


psichoterapija patiria tiek daug nesėkmių. 


Mitas apie individualiosios terapijos vertę 


Manoma, jog individualioji psichoterapija yra itin naudin- 
ga, ypač patiriantiems sunkių emocinių sutrikimų žmonėms. Šis 


terapijos būdas paremtas medicininiu gydytojo ir paciento bei 

religiniu sielos gydymo dvasininko ir tikinčiojo modeliais. Abu 
šie modeliai laikomi prestižiniais požiūriais į žmogaus kančią, 
todėl nesunku suprasti, kodėl individualiąją psichoterapiją žmo- 
nės laiko gana gilia ir padedančia gydyti ilgalaikius, sunkius 
emocinius sutrikimus. Tuo tarpu grupinė psichoterapija (jei ji 
apskritai pripažįstama terapijos metodu) laikoma paviršutiniš- 
kesne ir tinkama tik menkų emocinių sunkumų patiriantiems 
asmenims. Jei ji vis dėlto taikoma sunkių emocinių sutrikimų 
kamuojamiems Žmonėms, tai tėra pigus savaitinės apžiūros ir 
paramos teikimo būdas, iš kurio nesitikima realios pagalbos. 

Esu įsitikinęs, kad tai ne kas kita, kaip mitas. Kompetentin- 
gai atliekama grupinė psichoterapija yra ne mažiau veiksminga 
(mano galva, ji netgi veiksmingesnė) nei kompetentingai atliekama 
individualioji psichoterapija. Grupinė terapija savo veiksmingu- 
mu neprilygsta individualiajai tik kritiniais psichiatriniais atve- 
jais, kai Žmogus yra toks išsigandęs ar prislėgtas, jog visiškai ne- 
sugeba bendrauti su aplinkiniais, tačiau bet kuriuo kitu atveju ją 
pralenkia net keletu aspektų. 

Pirma, individualiosios terapijos metu neįmanoma veiks- 
mingai tyrinėti žmonių tarpusavio bendravimo. Šis metodas 
skatina gilintis į tai, kas vyksta Žmogaus viduje, taip pastiprin- 
damas įsitikinimą, jog žmonių problemų šaknys slypi juose pa- 
čiuose. Noriu patikslinti, kad kai kurie individualiosios terapijos 
specialistai tiria žmonių tarpusavio santykius bei išorines ne- 
laimingumo priežastis. Tačiau iš tiesų individualioji terapija ne- 
teikia jokios naudos šiam sociologiniam analitiniam požiūriui. 
Priešingai — šis metodas naudingas vidiniam, psichoanalitiniam 
požiūriui — asmens, o ne jo tarpasmeninių santykių ar išorinių 


aplinkybių analizei. 

Antra, individualioji psichoterapija dažnai tampa svarbiau- 
siais sunkumų patiriančio žmogaus santykiais. Kai taip nutinka, 
šie santykiai tampa idealaus ryšio modeliu, kurio pacientas pra- 
deda ieškoti ir siekti tarpasmeniniuose santykiuose už terapijos 
ribų. Neretai apie savo terapeutą žmonės kalba taip pat jausmin- 
gai ir su tokiu pat prisirišimu, koks paprastai rodomas artimam 
draugui, mylimajam ar šeimos nariui. Tokia situacija mane labai 
liūdina, nes kuo ilgiau trunka toks ryšys, tuo daugiau pinigų 
žmogus sumoka norėdamas išlaikyti santykius su terapeutu. Iš 
tiesų individualiosios terapijos santykiai yra absoliučiai dirbtini 
ir nelaikytini tinkamu Aš ir Tu meile pagrįstų santykių modeliu, 
kurio žmonės siekia. Norinčiam suprasti, ką turiu galvoje, skai- 
tytojui tereikia paklausti, kiek laiko trunka terapeuto ir kliento 
santykiai pasibaigus pinigams ar sveikatos draudimui. Tikroji 
draugystė negali būti kuriama pagal šį modelį. 

Galiausiai individualioji terapija skatina ir taip stiprų 
žmonių polinkį slėpti savo sunkumus ar patikėti juos tik ypa- 
tingiems asmenims, pavyzdžiui, gydytojams ar dvasininkams 
privačiuose jų kabinetuose ar klausyklose. Toks elgesys pasitar- 
nauja kiauliškojo tėvo ego tikslui priversti mus jausti nuolatinę 
gėdą ir savo kaltę („Aš nesveikas“) bei įtarinėti ir atsiskirti („Jie 
nesveiki“) nuo kitų. Tai neleidžia mums pastebėti, kad iš tikrųjų 
nesame tokie apgailėtinai vieniši savo nelaimėje, kad kitų žmo- 
nių sunkumai nedaug tesiskiria nuo mūsiškių ir kad neverta 
jausti gėdos dėl to, kad nesugebame rasti ar duoti meilės, mąstyti 
ar džiaugtis savimi. 

Kita vertus, grupinė psichoterapija sudaro sąlygas žmogui 
patirti savo interakcijas su kitais, jam lygiais žmonėmis, bei jas 


analizuoti. Veiksmingo terapijos grupės darbo metu svarbiau- 

si santykiai užsimezga ne tarp grupės nario ir vadovo, o tarp 
grupės narių. Transakcinėje analizėje grupės vadovas yra tik pa- 
tarėjas, besistengiantis nesikišti į interakcijas. Jis nėra toks reika- 
lingas ar idealizuojamas, kaip individualiojoje terapijoje. 

Diskusija su kitais aštuoniais grupės nariais skatina atvirai 
kalbėti apie savo problemas ir mažina gėdos bei kaltės jausmus, 
kurie paprastai lydi žmonių silpnybes bei nesėkmes. Be to, ati- 
tinkama terapija grupėje kur kas pigesnė už individualias sesi- 
jas, todėl yra prieinamesnė prasčiau gyvenantiems Žmonėms, 0 
kompetentingas terapeutas savo įgūdžius gali atitinkamai pa- 
naudoti grupėje, kur per tam tikrą laiko tarpą padėtų kur kas 
didesniam skaičiui žmonių, palyginti su individualiąja psicho- 
terapija. 

Visais šiais argumentais nesiekiu įrodyti, kad individualūs 
santykiai ar terapiniai ryšiai yra nepageidaujami. Šiuos teiginius 
derėtų vertinti turint galvoje ilgalaikę (trunkančią mėnesius ar 
metus) ir intensyvią (kai susitinkama kartą ar daugiau per sa- 


vaitę) individualiąją terapiją. 


Mitas apie menką sveiko proto vertę 


Dar vienas su psichoterapija susijęs mitas teigia, kad dėl 
kažkokių paslaptingų priežasčių sveikas protas ne tik nėra nau- 
dingas emociniuose žmonių tarpusavio santykiuose, bet jo pa- 
liepimai yra nieko verti ar net mažina šių santykių produkty- 
vumą. Dažnai manoma, kad loginio mąstymo reikalaujančiose 
situacijose žmonės negali pasitikėti savo pojūčiais ar intelektu. 
Tiesą sakant, neretai netgi tvirtinama, kad sveikas protas ir 


intelektas priverčia žmones tikėti priešingais tiesai dalykais ir 

elgtis priešingai tam, kas naudinga. Paklausęs kliento, kas, jo 
manymu, sukelia sunkumų jo gyvenime, ir išgirdęs tokį atsaky- 
mą: „Aš nekenčiu savo darbo ir man reikia susirasti naują gyve- 
namąją vietą“, terapeutas tokį sveiko proto vertinimą paprastai 
linkęs subtiliai ar tiesiai šviesiai nuvertinti. Jis neatsižvelgia į 
kliento atsakymo pagrįstumą, o veikiau padaro išvadą, kad jis 
yra pasyviai agresyvus ir kad šiam sutrikimui būdingas gyny- 
binis neapykantos mechanizmas kliudo jam adekvačiai vertinti 
realybę. 

Priešingai tam, ką diktuoja sveikas protas, dauguma psi- 
choterapeutų yra įsitikinę, kad siūlyti tam tikras veiksmų gali- 
mybes pacientams yra didelė klaida. Tokie pasiūlymai priskiria- 
mi manipuliacijoms. Vėliau šiame skyriuje įrodysiu, jog esminis 
scenarijų analizės žingsnis yra leidimas: rekomendacija klientui 
ar net primygtinis reikalavimas imtis tam tikrų veiksmų. Tokią 
terapijos strategiją daugelis terapeutų laiko įtartina ir nerodo di- 
delio noro jos naudoti dėl manipuliacinės jos prigimties bei gali- 
mos paradoksalios reakcijos. 

Paradoksali reakcija — tai priešingi Žmogaus veiksmai 
tiems, kurių jis buvo prašomas imtis. Alkoholizmo atveju teigia- 
ma, kad nederėtų prašyti alkoholiko liautis gėrus, nes tai gali jį 
ar ją paskatinti gerti dar daugiau. Taip pat teigiama, kad alkoho- 
likas pats supranta, jog turi liautis gėręs, todėl psichoterapeutui 
neverta prašyti ar liepti tai padaryti. 

Kalbant transakcinės analizės terminais, paradoksali reak- 
cija yra labai ribotas fenomenas, ką tik pateikto pavyzdžio atveju 
pasireiškiantis tik tuomet, kai savo tėvo ego terapeutas pareika- 
lauja ar maldauja alkoholiko vaiko ego liautis gerti. Alkoholikai, 


užmezgę terapiniu kontraktu paremtus santykius su transakci- 

nės analizės specialistu, gavę patarimą, jog jiems būtina mesti 
gerti, liovėsi gerti arba apskritai nesureagavo, tačiau niekada 
savo praktikoje nesusidūriau su alkoholiku, kuris dėl tokio pa- 
tarimo būtų pradėjęs gerti dar daugiau. Taip gali būti dėl to, kad 
transakcijas išmanantis terapeutas vengia Persekiotojo, Gelbėto- 
jo ar Aukos vaidmenų, kurie lemia paradoksalias reakcijas. Tera- 
peutas paprasčiausiai konstatuoja būtinybę individui imtis tam 
tikrų veiksmų, norint veiksmingai atsisakyti savo scenarijaus. 

Sveikas protas diktuoja, kad, būdami žmonių tarpusavio 
santykių ekspertai, terapeutai turėtų pateikti klientams jiems 
kilusių pasiūlymų vienu ar kitu klausimu, todėl neprofesiona- 
lų skaitytoją turėtų gluminti priešingo pasirinkimo svarstymas. 
Tačiau mitas apie netiesioginės, nemanipuliacinės terapijos po- 
reikį gyvuoja tiek tarp profesionalų, tiek tarp eilinių Žmonių ir 
turi būti išsklaidytas. 

Ilgą laiką buvo įtariama ir dabar sutinkama, kad terapeutas 
negali tikėtis išvengti savo vertybių sistemos piršimo žmonėms, 
su kuriais dirba??. Manipuliacijos problema šiandien pavirto pa- 
prastu klausimu, ar terapeutas savo vertybes klientui atskleis 
sąmoningai ir atvirai, ar tai darys sau ir klientui nesuvokiant. 
Transakcinės analizės kontraktas tarp terapeuto ir kliento aiš- 
kiai nustato, jog pastarasis kreipiasi į pirmąjį tikėdamasis, kad 
šis panaudos bet kokias jam žinomas technikas, siekdamas padė- 
ti klientui. Kontraktas taip pat suteikia terapeutui leidimą imtis 
atitinkamų veiksmų, paremtų jo vertybių sistema. Kita vertus, 
žmonės pagrįstai tikisi, jog terapeutas savo vertinimu naudosis 
tik laikydamasis kontrakto nustatytų sąlygų. 


97 Greenspoon, Joel. Verbal Conditioning and Clinical Psychology. Išspausdinta leidinyje Expe- 
rimental Foundations of Clinical Psychology, redagavo A. J. Bachrach. New York: Basic Books, 
1962. 

Turiu pabrėžti paskutinį su manipuliacija susijusį faktą. 
Terapeutui atvirai pripažinus, jog jis tikisi turėti tam tikros įta- 
kos klientams, o elgesio keitimo technikos praplečia galimybių 
ribas, labai svarbi kad specialistas nesiliautų atsižvelgti į kli- 
ento trokštamus įgyvendinti elgesio pokyčius, nustatytus anks- 
tesniu, aiškiu susitarimu ar kontraktu (žr. XXII skyrių). Be tokio 
susitarimo ar kontrakto atliekama terapija pokyčių pasirinkimą 
palieka terapeuto rankose, kuris tokiu atveju aiškiai peržengia 
žmogaus teisės į apsisprendimą ribas. Nė vienas Žmogus, net jei 
tai terapeutas, neturi teisės priimti sprendimų už kitą asmenį; 
tokie veiksmai dažniau laikomi smegenų plovimu, o ne terapija. 
Taigi terapeutas turi kruopščiai apriboti savo darbą srityse, dėl 
kurių buvo sutarta sudarant kontraktą. 

Probleminiai manipuliacijos ir sveiko proto klausimai glau- 
džiai susiję su savęs pažinimu. Dėl tam tikrų tiksliai neapibrėžtų 
priežasčių kai kurie psichoterapeutai nesutinka, kad bet kokie 
individualūs kliento atradimai turi didesnės vidinės vertės nei 
tai, ką klientas sužino padedant terapeutui. Šis nesutarimas vei- 
kiausiai susijęs su beprasmišku, griežtai tėvo ego paremtu ar pa- 
mokomuoju terapeuto požiūriu, kuris laikui bėgant apėmė bet 
kokį sąmoningai pamokantį ar perduodantį informaciją elgesį. 
Kaip ir nesutarimai dėl manipuliacijos, argumentai prieš savęs 
pažinimą ignoruoja sveiką protą. 

Savęs pažinimo požiūrio analogija gali būti situacija, kai 
nustūmusį savo neužsivedantį automobilį į degalinę Žmogų 
pasitinka mechanikas. Tikėdamas savęs pažinimu, mechani- 
kas primygtinai prašo, kad žmogus pats nustatytų, kas atsitiko 
jo automobiliui ir kaip reikėtų sutvarkyti gedimą. Padedamas 


kompetentingo mechaniko, žmogus veikiausiai teisingai nusta- 

tys gedimą ir gal net sugebės jį sutaisyti, tačiau savęs pažinimo 
vertė nekompensuos laiko sąnaudų bei piniginių išlaidų. 

Sveikas protas terapijoje verčia tikėtis, jog terapeutas pa- 
mokys, išsakys savo nuomonę, darys spaudimą, pritaikys savo 
vertybių sistemą ir iš tiesų aktyviai dalyvaus bei pasinaudos bet 
kokia Žinoma technika tam, kad įvykdytų kontrakto sąlygas. 
Manau, tokie sveiko proto diktuojami lūkesčiai yra teisingi. 

Tikėjimas, kad žmonės pasirinks terapeutą, taip pat sumen- 
kina sveiką protą, kuris sako, jog svarbi ne tik specialisto patir- 
tis bei studijų trukmė, bet ir jo asmenybė, skleidžiama šiluma ir 
kitos savybės. Sveikas protas taip pat nurodo, jog rinkdamiesi 
terapeutą Žmonės turėtų pasikliauti savo vertinimu. 

Tačiau potencialaus terapeuto apklausa nelaikoma protin- 
gu žingsniu. Ieškant terapeuto, kuris padėtų išspręsti seksua- 
lines problemas, žmogus neskatinamas klausti tokių dalykų 
kaip: „Ar turite patirties (ar studijavote) seksualinių problemų 
srityje?“, „Ar esate vedęs (ištekėjusi)?“, „Ar jums patinka užsi- 
imti seksu?“, „Ar manote, kad seksas yra svarbus?“, „Ar skaitėte 
Masterso ir Johnson darbą apie seksą?“ ir t. t. 

Mano nuomone, žmonės turėtų klausti panašių dalykų ir 
vertinti potencialaus terapeuto atsakymus, be to, šis laikas ir ga- 
limybė turėtų būti nemokami. Jei terapeutas atsisako tokio atvi- 
ro pokalbio, galima įtarti, jog jis nėra tiesus ir nuoširdus. Ir kaip 
nelogiška, kad terapeutas mokėtų pinigus klientui už pokalbį su 
juo, taip nelogiška, kad ir klientas mokėtų už atvirą pokalbį su 


terapeutu prieš sutariant dėl terapijos. 

Mitas apie psichinius sutrikimus ir medicinos 
ryšys su terapija 


Įsitikinimas, kad emociniai sutrikimai tam tikra prasme 
panašūs į ligas, yra dar vienas svarbus, psichoterapijoje plačiai 
priimtas mitas. Jį kruopščiai ir tinkamai išanalizavo Thomasas 
Szaszas“. Pakanka pasakyti, kad įsitikinimas, jog banalieji sce- 
narijai ir ekstremalios tragiškųjų scenarijų formos, nesvarbu, ar 
tai depresija, beprotybė ar priklausomybė nuo narkotikų, turi 
kažką bendra su ligomis, yra visiškai nepagrįstas. Kaip jau mi- 
nėta, scenarijaus formavimasis iš dalies panašus į ligos eigą, 
nes turi pradžią, eigą ir pasekmes. Tačiau nė vienas tragiškasis 
scenarijus neatitinka ligos apibrėžimo, kuris reikalauja tam ti- 
kro „bet kurio kūno organo funkcijų nukrypimo ar sutrikdymo; 
įgytų patologinių bet kurių audinių ar viso kūno pasikeitimų, 
kurie pasižymėtų charakteringais specifinių mikrobų sukeltais 
simptomais“. Nė vienos vadinamosios psichinės ligos atveju 
tokių mikroorganizmų sukeltų pokyčių nenustatoma, todėl ne- 
derėtų jų laikyti ligomis ar juolab tikėtis, kad jas galima išgy- 
dyti vaistais. Iki šiol nerasta vaistų, galinčių išgydyti depresiją, 
beprotybę ar priklausomybę nuo narkotikų, ir ne itin tikėtina, 
kad tai kada nors įvyks, nes tragiškuosius scenarijus sukelia ne 
cheminiai pokyčiai ar mikroorganizmų veikla, o iš anksto nu- 
statytos interakcijos tarp Žmonių. 

Skaitytojas gali nesutikti sakydamas, jog pagal ekstrema- 


lias tragiškųjų scenarijų formas gyvenantys žmonės dažnai iš 


?ė Szasz, Thomas S. The Myth of Mental Illness: Foundations of a Theory of Personal Conduct. New 
York: Hoeber-Harper, 1961. 

» Stedman, Thomas Lathorp. Stedman's Medical Dictionary, 20 leidimas. Baltimore: The Wil- 
liams and Wilkins Co., 1962. 

tiesų fiziškai negaluoja ir jiems reikalinga medicininė pagalba, 
ir tai yra tikra tiesa. Tačiau svarbu skirti prastą mitybą, kepenų 
pakenkimus, artritą, opas ar bet kokias kitas ligas, kurias sukelia 
nesirūpinimas kūnu bei nerimas, kurį patiria pagal ekstrema- 
lias scenarijų formas gyvenantys Žmonės, ir pačius scenarijus. 
Taigi alkoholizmas nėra liga, nors per didelis suvartojamo alko- 
holio kiekis laikui bėgant gali pakenkti kepenims ar sukelti kitų 
fizinių sutrikimų, dėl kurių derėtų kreiptis į gydytoją. Tą patį 
galima pasakyti ir apie didžiulę depresiją ar beprotybę; per tam 
tikrą laiko tarpą jos gali sukelti fizinių sutrikimų, tačiau pačios 
jos nėra ligos. 

Nei medicina, nei vaistai nėra tiesiogiai susiję su emociniais 
sutrikimais ar nelaimingumu, todėl galima teigti, kad gydytojai 
neturi išskirtinės kvalifikacijos paskelbti save terapeutais, ir tuo 
atveju, kai jie stengiasi sukliudyti kitiems kompetentingiems 
specialistams padėti žmonėms, jie pasiglemžia jiems nepriklau- 
sančią funkciją. Terapeuto kompetencija priklauso nuo patirties 
ir terapijos studijų, o medicininis parengimas nėra niekaip su 
tuo susijęs. Norintiems išvysti paties gydytojo tokio teiginio pa- 
tvirtinimą, siūlau perskaityti dr. Alleno Marinerio darbą apie 


tai, jog medicininis parengimas nėra susijęs su terapija.'** 


*0 Mariner, Allen S. A Critical Look at Professional Education in the Mental Health Field. Ameri- 
can Psychologist 22:4 (1967): 271-80. 


XIX skyrius 


KAIP IŠVENGTI GELBĖJIMO ŽAIDIMO 


Terapeutai (dvasininkai, pareigūnai, socialiniai darbuotojai, 
psichologai, gydytojai, psichiatrai ir kiti terapijos specialistai), 
kuriems mokama už tai, jog padeda kitiems, bei paprasčiausiai 
visuomet pasiryžę pagelbėti ir atsidavę Žmonės dažnai pastebi, 
kad jų pagalba iš esmės yra žalinga. 

Praėjus keletui pirmųjų pagalbos teikimo mėnesių ar metų, 
kai išsisklaido pradinis entuziazmas ir malonumas, žmonės vis 
dažniau pradeda patirti frustraciją dėl sunkių darbo sąlygų, ne- 
išmatuojamos atsakomybės jausmo ir begalinio nusivylimo ne- 
sėkmės atveju. 

Šie nemalonūs jausmai kyla ypač dažnai, todėl pagalbą 
teikiantys žmonės su tuo susitaiko ir moko savo studentus to 
tikėtis. 

Dirbantys tokiomis sąlygomis žmonės galiausiai susifor- 
muoja neigiamą, persekiojimu paremtą požiūrį į tuos, kuriems 
reikia pagalbos; jie pradeda laikyti šiuos žmones bejėgiais ir be- 
viltiškais, tingiais ir nemotyvuotais ar net nepagydomais ligo- 
niais. 

Kadangi besikreipiantieji pagalbos laikomi bejėgiais, bevil- 
tiškais ir nemotyvuotais, pagalbą teikiantys žmonės linkę prisi- 
imti visą pagalbos ir rūpesčio naštą, spręsti kiekvieną iškilusią 
problemą bei nesitikėti nė menkiausių pastangų iš prašančiojo. 

Ėmęsis teikti pagalbą žmogus, kuris vadovaujasi požiū- 
riu, kad gausybė besikreipiančiųjų yra bejėgiai, tačiau visiems 


jiems reikia kažkaip padėti, greitai pastebi, jog atsakomybės 

našta vis didėja, kol galiausiai tampa nepakeliama ir sutriuš- 
kina teikiantįjį pagalbą, paversdama jį patį bejėge auka. Tokio- 
je padėtyje atsiduria daugybė psichinės sveikatos priežiūros 
darbuotojų, dirbančių valstybinėse klinikose, kuriose tikimasi, 
kad jie pasirūpins emocinėmis viso miesto, rajono ar net šalies 
aukomis. 

Ką tik aprašytas požiūris - tai Gelbėjimo žaidimo apraiškos 


terapeutų darbe. 


Gelbėjimo trikampis terapijoje 


Gelbėjimo trikampį, kartą su juo susipažinus, nesunku pa- 
stebėti terapeutų darbe. Pavyzdžiui, alkoholikų psichoterapijos 
metu klientas dažnai prisiima bejėgės Aukos vaidmenį. Tera- 
peutas priima tokią jo poziciją ir tęsia terapiją be jokio alkoholiko 
įsipareigojimo ar aktyvaus dalyvavimo terapijoje garanto. Ma- 
tydamas, kad klientas nerodo susidomėjimo ar noro dalyvauti 
terapijoje, terapeutas prisiima Gelbėtojo vaidmenį ir atlieka dau- 
giau nei pusę darbo, nes alkoholikas nerodo jokio noro liautis 
gėręs ar apskritai daryti ką nors daugiau, nei pasirodyti terapijos 
seansuose. Kurį laiką gali atrodyti, kad alkoholikas daro pažan- 
gą, tačiau galiausiai, kai aplinkiniai patiki, jog Žmogus iš tiesų 
sveiksta, jis vėl griebiasi taurelės. Iš dalies jis tai daro iš apmau- 
do ir noro kerštauti terapeutui už jo laipteliu aukštesnę poziciją. 
Taip Auka tampa Persekiotoju, o Gelbėtojas - Auka. Persekio- 
damas terapeutą už jo nesėkmę, alkoholikas gali skambinti jam 
naktimis, nuolat reikalaudamas padėti; tai priverčia terapeutą 
imtis Persekiotojo vaidmens ir pradėti kerštauti. Terapeutas gali 


pradėti laikyti klientą šizofreniku, nuvertinti jį ar jausti nuola- 


SCENARIJAI, KURIAIS GYVENA ŽMONĖS | 331 


tinę pagiežą dėl to, kad jis nebėra ta gerutė mažytė Auka. Taigi 
dabar Gelbėtojas tampa Persekiotoju, o alkoholikas grįžta į Au- 
kos poziciją. 

Dauguma terapeutų trykšta entuziazmu pradėję darbą su 
žmonėmis, kurie, kaip paaiškėja vėliau, ne tik visiškai nesidomi 
jų teikiama pagalba, bet netgi ją niekina. Daugelis mūsų esame 
susidūrę su situacijomis, kai vis labiau siekiame padėti žmo- 
nėms, kurie tampa vis pasyvesni, kol galiausiai pradeda atrody- 
ti, kad jų gerovė mus domina labiau nei juos pačius. Taip pat vie- 
nu ar kitu metu daugelis esame klaidingai patikėję, jog iš tiesų 
padėjome žmogui, o vėliau nuo pjedestalo mus privertė nukristi 
žinia, kad mūsų pacientas vėl paniro į alkoholio liūną, mėgino 
nusižudyti ar buvo suimtas už parduotuvės apiplėšimą. 

Dauguma iš mūsų po bevaisio ilgo ir sunkaus darbo su 
žmogumi jutome pyktį ir subtiliai (ar tiesiai ir atvirai) jį arją per- 
sekiojome. 

Terapeutų patirtis labai liūdina. Norėčiau pasiūlyti keletą 
idėjų ir požiūrių, kurie terapijoje galbūt galės padėti išvengti 
Gelbėjimo žaidimo. 

Terapinėse situacijose gelbėjimo trikampio vaidmenys, 
ypač Gelbėtojas ir Auka, išryškėja labai dažnai. Kai kurios puo- 
limo metodus taikančios terapijos grupės taip pat skatina ir Per- 
sekiotojo vaidmenį. 

Norint, kad terapija būtų sėkminga, labai svarbu, jog besi- 
kreipiantis pagalbos žmogus būtų laikomas gebančiu prisiimti 
atsakomybę ir gyvenimo kontrolę, 0 tai yra neįmanoma, jei tera- 
peutas atlieka Gelbėtojo vaidmenį. Persekiotojo vaidmuo, mano 
galva, terapijoje taip pat neteikia jokios naudos. Reikia pabrėžti, 


kad šis vaidmuo padeda atsikratyti gelbėjimo tendencijų gru- 

pėje, tačiau nėra vertingas terapijos atžvilgiu, o vadinamojoje 
puolimo terapijoje naudojamas persekiojimas dažnai yra baugi- 
nantis, nežmoniškas ir priverčiantis žmones sutvirtėti bei tapti 
nejautriems, o ne geresniems ir laimingesniems. 

Trumpai tariant, norėdamas išvengti gelbėjimo trikampio, 
terapeutas turi priimti „Aš sveikas, Tu sveikas“ poziciją ir gerbti 
pagalbos besikreipiantį asmenį (šis klausimas plačiau aptaria- 


mas 58 psl.). 


Kaip liautis žaisti Gelbėjimo žaidimą 

Neretai galima pastebėti, kad kai kurie santykiai ar organi- 
zacijų veikla yra visiškai apribota gelbėjimo trikampio. Tokiais 
atvejais Žmogaus elgesys privalo būti pagrįstas bent vienu iš 
trijų trikampio vaidmenų. Bendravimas, santykiai ar darbas su 
tokiu žmogumi kone reikalauja įsitraukti į žaidimą. Pavyzdžiui, 
bendravimas su nuolat Auką vaidinančiu ir ieškančiu Gelbėtojo 
alkoholiku gali tapti neįmanomas, nebent esame pasiruošę pri- 
siimti Gelbėtojo ar Persekiotojo vaidmenį. Kitaip tariant, alkoho- 
liko nedomina santykiai su žmogumi, kuris nesiruošia jo gelbėti 
ar persekioti. Tą patį galima pasakyti ir apie Žmones, kurie san- 
tykiuose reikalauja būti gelbėjami ar siekia gelbėti patys. 

Tam tikrose organizacijose neprisiimantys Aukos ar Gelbė- 
tojo vaidmenų individai negali dalyvauti interakcijose su kitais. 
Viena iš tokių organizacijų yra psichiatrijos klinika, kurioje yra tik 
dvi žmonių grupės: 1) atliekantieji Aukos vaidmenį (su jais elgia- 
masi taip, tarsi jie būtų bejėgiai ir neturėtų pasirinkimo teisės) ir 
2) terapeutai, arba atliekantieji Gelbėtojo vaidmenį (iš jų tikimasi, 


kad jie su žmonėmis elgsis tarsi su geromis bejėgėmis Aukomis, 

t. y. žmonėmis, kuriems reikia pagalbos, arba tarsi su blogomis 
bejėgėmis Aukomis, t. y. žmonėmis, kuriuos reikia persekioti). 

Jei individas atsisako žaisti Gelbėjimo žaidimą, santykiai 
su minėto tipo žmonėmis bei organizacijomis kelia didelį stresą. 
Tiesą sakant, tai gali būti neįmanoma, nes žmogus bus perse- 
kiojamas už nenorą žaisti, todėl nesitraukimas iš tokios situacijos 
apskritai reiškia savanorišką tapimą Auka. 

Bet kuriuo atveju, kai vienas žmogus gelbsti kitą (nesvar- 
bu, ar darydamas tai, ko nenori daryti, ar atlikdamas daugiau 
nei 50 proc. darbo, ar neprašydamas to, ko nori), Gelbėtojas yra 
įsitikinęs, kad jo gelbėjamas Žmogus vienu ar kitu atžvilgiu 
yra bejėgis, nesugebantis pasirūpinti savimi ar užimantis laip- 
teliu žemesnę poziciją. Visais atvejais gelbėjimo aktas iš naujo 
patvirtina ir palaiko nevienodą galios tarp Gelbėtojo ir Aukos 
pasiskirstymą, taip kliudydamas Žmonėms tapti lygiaverčiais 
tarpusavio santykiuose. Norėdamas liautis gelbėti, asmuo turi 
patikėti, kad visi žmonės yra veiksnūs. Atsisakyti laipteliu aukš- 
tesnės pozicijos ir įsitikinimo, kad kai kurie žmonės tiesiog ne- 
pajėgia kontroliuoti savo gyvenimų, gali būti sudėtinga, tačiau 
tai vienintelis kelias siekiant sukurti bendradarbiavimu ir tikra 


pagalba paremtus santykius. 


Pavyzdys: vieną popietę Radikaliosios psichiatrijos centre 
vykusioje grupinėje diskusijoje pasirodė jauna, netvarkingai atro- 
danti ir išsekusi moteris (13 schema). Išblyškusi ir netekusi vilties 
ji susmuko kėdėje kambario kampe. Visi grupės nariai pastebėjo 
ją ir tai, jog jai iš tiesų reikia pagalbos. Galiausiai ji pakėlė akis ir 
pora grupės narių su ja pasisveikino. Kaip įprasta, po to, kai visi 


prisistatė, diskusijos vadovas paklausė: „Kas nori padirbėti?“ 


334 | SCENARIJAI, KURIAIS GYVENA ŽMONĖS 


Keletas Žmonių atsiliepė, tačiau Kerol (toks buvo moters 
vardas) neištarė nė žodžio. Visi tai pastebėjo, ir vienas iš kam- 
baryje esančių Žmonių (ne diskusijos vadovas) paklausė: „O tu, 
Kerol?“ 

Moteris atsakė: „Ak, aš nežinau...“ 

Vadovas palaukė keletą akimirkų, tuomet pasisuko į kitą 
žmogų ir tarė: „Atrodo, tu nori padirbėti, Fredai. Leiskime Kerol 
pagalvoti, galbūt ji norės padirbėti vėliau.“ Tai buvo labai dro- 
vios pastangos nepradėti Gelbėjimo žaidimo. Kerol atrodė nusi- 


vylusi, tačiau nieko nepasakė. 


12 schema 


Išlaisvintas vyro ir moters bendravimas 


Stiprus 
Silpnas ---------- 


Vyras Moteris 


Fredas dirbo apie dvidešimt minučių, ojam baigus žodžiais 
„Ačiū, aš sužinojau tai, ką norėjau...“, Merė negaišdama pranešė, 
jog per savaitę šį bei tą atliko. Visi atkreipė dėmesį į Kerol neda- 
lyvavimą ir, Merei baigus, stojo tyla. 

Diskusijos vadovas pasisuko į Kerol ir tarė: „Atrodo, jog tau 
kažko reikia. Norėčiau, kad to paprašytum, tuomet pamatysime, 
ar galime tau padėti.“ Kerol pravirko. Greta jos sėdėjęs Džekas 
ją apkabino, tačiau ji susigūžė ir jis, įskaudintas bei nusiminęs, 
atitraukė ranką. 

Tuo metu kai kuriuos kambaryje esančius žmones Kerol 
pradėjo erzinti, kiti juto jos skausmą, kuris atrodė labai realus. 
Leidęs Kerol minutėlę paverkti, vadovas tarė: „Kerol, atrodo, jog 
jautiesi visiškai bejėgė ir praradusi viltį ką nors pakeisti. Ar aš 
teisus?“ 

Sujaudinta žodžio „bejėgė“ ji pažvelgė aukštyn ir tarė: „Ti- 
krai taip, bejėgė. Aš nieko negaliu dėl to padaryti, esu tikra ne- 
vykėlė.“ 

Vadovas atsakė: „Šioje grupėje mes stengiamės kaip galė- 
dami padėti, tačiau reikia, kad ir tu skirtum visą savo energiją, 
kitaip mes nesijausime gerai.“ 

„Jau sakiau jums, kad nieko negaliu padaryti“, — kartojo 
Kerol. 

„Tu gali pasitelkti savo galią imtis veiksmų paprašydama 
to, ko tau reikia...“ 

„Tai ne galios, o silpnumo ženklas“, - atsakė Kerol. 

„Aš taip nemanau, tačiau bet kuriuo atveju norėčiau tau pa- 
dėti paprašyti...“ 

Tuomet Džekas įsiterpė: „Man kai ko reikia...“, ir kurį laiką 


dirbome su juo, duodami Kerol laiko apsispręsti. 

Šis pavyzdys iliustruoja, kaip išvengti aktyvios Aukos gel- 
bėjimo. Galiausiai tą popietę Kerol kai ko paprašė. Jai reikėjo, 
kad kelios grupės moterys ją apkabintų, ji pravirko vienos jų 
glėbyje ir pagaliau prakalbo apie savo bėdas. Tądien ji gavo kele- 
tą naudingų pasiūlymų, tačiau svarbiausia, jog išeidama jautėsi 
geriau, ėjo pakelta galva, o sugrįžusi kitą dieną pasakė: „Man 
reikia daug ką padaryti, bet po vakar aš jaučiuosi gerai. Dabar 
suprantu, kad galiu tai padaryti!“ 

Tolesni teiginiai gali padėti geriau suprasti Gelbėjimo žai- 
dimą ir jo išvengti. 

1. Kiekviena situacija, kurioje vienam Žmogui reikalinga 
kito pagalba, potencialiai gali tapti situacija, kurioje vienas žmo- 
gus prisiima Gelbėtojo, o kitas - Aukos vaidmenį. Gelbėtojo vai- 
dmuo verčia jį atliekantį, laipteliu aukštesnėje pozicijoje esantį 
žmogų, sumenkinti arba nuneigti kito žmogaus —- Aukos - galią 
padėti pačiam sau. Jis tai daro priimdamas pagalbos prašymą 
ir kartu nereikalaudamas lygiaverčio dalyvavimo ar teikdamas 
neprašytą pagalbą. Todėl: 

A. Neteikite pagalbos pirmiausia nesudaręs (-iusi) kontrakto. 

B. Niekada netikėkite, kad žmogus yra bejėgis (nebent jis 
be sąmonės). 

C. Padėkite žmonėms, kurie jaučiasi bejėgiai, rasti būdų pa- 
naudoti savo turimą galią. 

D. Terapijos metu neatlikite daugiau nei 50 proc. darbo; rei- 
kalaukite, kad Žmogus visuomet atliktų mažiausiai pusę darbo. 

E. Nedarykite nieko, ko iš tiesų nenorite daryti. 

2. Gelbėtojas turi daugiau galios ir yra viršesnis už Auką. 
Auka savo ruožtu yra bejėgė ir menkesnė, palyginti su Gelbė- 


toju. Dėl bet kuriuo iš šių vaidmenų paremto elgesio žmogaus 

viduje kaupiasi apmaudas ir pasipiktinimas, todėl anksčiau ar 


vėliau tai verčia prisiimti Persekiotojo vaidmenį. 


Persekiojimas yra neišvengiamas Aukos ar Gelbėtojo vai- 


dmenų atlikimo rezultatas; jo intensyvumas tiesiogiai propor- 


cingas atliekamų Gelbėtojo ar Aukos vaidmenų intensyvumui. 


Todėl: 


A. Venkite elgesio, kuris be reikalo jus pastatytų į laipteliu 


aukštesnę poziciją. 


Nesėdėkite ant ypatingos, išsiskiriančios kėdės. 
Grupinės terapijos metu neatsiliepkite į telefono 
skambučius. 

Nesirenkite brangesniais ir prabangesniais rū- 
bais nei žmonės, su kuriais dirbate. 
Neatkreipkite grupės narių dėmesio į save, ne- 
bent tai darytumėte terapiniais sumetimais. 
Nepertraukinėkite žmonių. 

Nepriimkite laipteliu žemesniųjų teiginių ar 
„Oho, koks jūs nuostabus“ prisilietimų iš grupės 
narių. 

Išlaikykite lygybę visose srityse, išskyrus tas, 
kuriose esate laikomas (-a) laipteliu aukščiau, t. 
y. esate terapijos ekspertas (-ė). Stenkitės suma- 
žinti šį pozicijų skirtumą mokydamas (-a) gru- 
pės narius visko, ką išmanote apie terapiją. 
Nesinaudokite neįtrauktu į abonentų sąrašą te- 
lefonu (nebent turite ir į telefonų knygą įtrauktą 


numerį). 


B. Jeijaučiate pyktį grupės nariui, manykite, jog gelbėjote 


jį arją: 

(i) atlikdamas (-a) daugiau nei 50 proc. darbo, 

(ii) darėte tai, ko nenorėjote daryti, ir nesistengėte 
to pakeisti, bijodamas (-a) įskaudinti tą asmenį. 
Štai keli tokių situacijų pavyzdžiai: klausėtės 
žmogaus, kai jums buvo nuobodu, tęsėte nepro- 
duktyvią terapiją, vedėte terapijos seansus, kai 
nenorėjote to daryti todėl, kad nemėgstate to 
žmogaus, jis ar ji verčia jus nuobodžiauti arba 
esate pavargęs (-usi). 

Jums priklauso pusė atsakomybės. Kuo daugiau pykčio jau- 
čiate grupės nariui ar jis (ji) jaučia jums, tuo didesnė tikimybė 
prisiimti Gelbėtojo ar Persekiotojo vaidmenis. Prisiminkite, kad 
grupės narys paprasčiausiai negali žaisti žaidimo su jumis, jums 
nedalyvaujant žaidime. Jei ant savo grupės, kuriai esate įsiparei- 
gojęs (-usi), narių supykstate dažnai (dažniau nei kartą per šešis 
mėnesius), jums derėtų prisijungti prie terapijos grupės ir padir- 
bėti ties savo problema. 

C. Neleiskite apmaudui ar pasipiktinimui kauptis jumy- 
se ar grupės nariuose. Atsikratykite „pašto ženklų“ 
ar sukaupto apmaudo grupėje ir skatinkite jos narius 
palaikyti kritišką atgalinį savo suaugusiųjų ego ryšį su 
jumis ir vienas kitu 

D. Neleiskite sau sukelti grupės narių persekiojimo ar gel- 
bėjimo. Nenorėdami būti laipteliu aukščiau, kai kurie 
terapeutai stengiasi nusileisti laipteliu žemiau. Tą ga- 
lima padaryti netvarkingai rengiantis, dažnai prastai 
jaučiantis, vėluojant į seansus, jaučiant pagirias, rūkant 
vieną cigaretę po kitos, primenant vieno ar kito asmens 


problemas ar paprasčiausiai elgiantis nekompetentin- 

gai, nemoksliškai ar kartais išsisukinėjant žodžiais: 
„Nežiūrėkite į mane, aš tik eilinis grupės narys...“ ir 
pamirštant, kad, jei tai būtų tiesa, turėtumėte grąžinti 
grupės narių už terapiją sumokėtus pinigus. 
Gebėjimas išvengti Gelbėjimo žaidimo daug pasako apie 
terapeuto darbo veiksmingumą. 
Apskritai kitą žmogų gelbstime tuomet, kai: 
1. Dėl kito žmogaus darome kažką, ko iš tiesų ne- 
norime daryti. 
2. Padėdami kitam žmogui atliekame daugiau nei 
pusę darbo. 
Sudaryti kontraktus su terapijos grupės nariais yra svar- 
bus žingsnis kuriant grupę, kurioje neegzistuoja Gelbėjimo žai- 


dimas. 


XX skyrius 


KONTRAKIAI 


Kontrakto sudarymas — nepakeičiamas pirmasis transakcinės 
scenarijų analizės žingsnis. Transakcinė analizė yra kontraktu 
paremta grupinės terapijos forma, kurią derėtų skirti nuo bet ko- 
kios kitos grupinės bei terapinės naudos turinčios veiklos. Kartu 
su grupe stebimos bokso ar futbolo varžybos, spalvinimas pirš- 
tais, šokiai, šauksmai ar jausmų reiškimas gali turėti terapinės 
naudos, tačiau taip pat gali būti žalingi. Pagrindinis skirtumas 
tarp transakcinės analizės terapijos ir bet kokios kitos grupinės 
veiklos yra kontraktas. Šiame skyriuje apibrėžiamas kontraktas 
bei pristatomi praktiniai jo sudarymo būdai. 

Į terapinius kontraktus turi būti žiūrima su tokia pat pa- 
garba, kaip į bet kokias legalias teisines sutartis; terapiniams 
kontraktams gali būti pritaikomas sutarčių legalumo aspektas.**' 
Tam, kad būtų legalios, teisinės sutartys turi atitikti keturis pa- 
grindinius reikalavimus. Istoriškai šie reikalavimai išsivystė dėl 
šimtmečius nesibaigiančių bylinėjimųsi, todėl juos galima laiky- 
ti ne tik nepakeičiamais teisiniu požiūriu, bet ir pageidautinais 


sudarant terapinį kontraktą. 


Abipusis sutikimas 


Abipusis sutikimas apima terapeuto pasiūlymą ir klien- 


to pritarimą. Pasiūlymas turi būti išsamiai paaiškinamas, o jo 


“1 Dėkoju ponui Williamui Cassidy, kuris pirmasis iškėlė mintį, jog teisiniai ir terapiniai 
kontraktai turėtų būti panašūs. 

sąlygos griežtai apibrėžiamos. Savo pasiūlymu terapeutas sten- 
giasi pagerinti tam tikrą nelaimingumo būseną ar išgydyti su- 
trikimą. Norėdamas pateikti protingą pasiūlymą, terapeutas 
turėtų išmanyti problemos esmę, todėl jo pareiga - surinkti 
informaciją šiuo klausimu dar pradinių terapijos stadijų metu. 
Taigi pagalbos siekiantis žmogus turėtų nusakyti tai, ko jam 
reikia, konkrečiais, vertais dėmesio, elgesį apibūdinančiais ter- 
minais. Pavyzdžiui, alkoholiko ar piktnaudžiaujančiojo kitomis 
narkotinėmis medžiagomis atveju kliento norų apibūdinimą 
sudaro troškimas kontroliuoti alkoholio ar narkotikų vartoji- 
mą; šis konkretus, pastebimas pokytis yra tinkamas terapinio 
kontrakto pagrindas. Kiti kontraktų pagrindai gali būti noras 
išmokti patirti malonumą ir be vaistų atsikratyti galvos ar kitų 
chroniškų skausmų bei įtampos. Troškimas mėgautis prisilieti- 
mais, pasauliu, išmokti juoktis, šokti ir verkti, užsiimti malonu- 
mą teikiančiu seksu, liautis persivalgyti ar leisti per daug pini- 
gų, siekiant patirti malonumą, - visa tai yra terapinio kontrakto 
pagrindas. 

Depresijos kankinamo Žmogaus norai didžiąją laiko dalį 
būti laimingam, sukurti gerus, ilgalaikius, bendradarbiavi- 
mu paremtus draugystės bei meilės santykius, išmokti priimti 
prisilietimus, galėti užmigti ir nubusti, valgyti ar nevalgyti ir 
atsisakyti minčių apie savižudybę - taip pat tinkami terapinių 
kontraktų pagrindai. 

Pagal beprotybės scenarijus gyvenančių žmonių norai galė- 
ti mąstyti, spręsti problemas, sustabdyti beprotybės priepuolius, 
kontroliuoti savo gyvenimą, išmokti pasiaiškinti, prašyti to, ko 
trokšta, ir nejausti nuolatinės baimės — irgi tinkami terapinių 


kontraktų pagrindai. 

Tačiau tokie dalykai kaip laimės siekimas (o ne buvimas 
laimingam didžiąją laiko dalį), geresnių santykių kūrimas (o ne 
tiesiog geri santykiai), emocinės brandos, atsakomybės, savęs 
supratimo bei kiti neapibrėžti siekiai, kartais minimi kaip trokš- 
tamas terapijos efektas, negali būti tinkami kontrakto pagrindai, 
nes yra neaiškūs ir nekonkretūs. Terapinio kontrakto negalima 
sudaryti remiantis tokiais trokštamais, tačiau neapibrėžtais tiks- 
lais; kalbant bendrai, daugiau nei iš dviejų skiemenų sudaryti 
žodžiai sudarant kontraktą primygtinai nerekomenduojami dėl 
jų neaiškumo. Norint, kad kontraktas patenkintų abipusio suti- 
kimo reikalavimą, abi šalys turi gebėti tiksliai nusakyti, dėl ko 
yra tariamasi. Dažnai žmogus gerai nesupranta terapeuto pasiū- 
lymo, tačiau vis vien sutinka, nors pasiūlymas visiškai neaiškus. 
Terapeuto pasiūlymą turi sudaryti aiškus siūlomų paslaugų api- 
būdinimas bei sąlygų, kurios patvirtintų kontrakto įgyvendini- 
mą, išvardijimas. 

Jei asmuo gerai nesupranta terapeuto pasiūlymo, patartina 
sudaryti trumpalaikį, keturių-šešių savaičių kontraktą; per tą 
laiką terapeutas gali įsigilinti į kliento situaciją, o pastarasis - su- 
sipažinti su terapeutu bei jo naudojamais metodais. Pasibaigus 
trumpalaikio kontrakto galiojimo laikui, galima vėl mėginti pa- 
teikti galutinį pasiūlymą ir sulaukti sutikimo, kurie kartu rodo 
abipusį sutikimą. 

Abipusio sutikimo klausimas yra ypač svarbus. Daugelis 
žmonių renkasi terapiją dėl šeimoje jaučiamo spaudimo ar teis- 
mo nutarimu, todėl terapeutas gali klaidingai pamanyti, kad 
jo ir kliento santykiai paremti abipusiu sutikimu. Pagrindinės 
abipusį sutikimą lemiančios transakcijos yra 1) terapijos pagei- 


davimas, 2) terapeuto pasiūlymas ir 3) pritarimas terapijai. Nėra 

neįprasta, kad terapiniai santykiai vystytųsi be vieno ar daugiau 
šių transakcijų. Pavyzdžiui, panagrinėkime toliau pateikiamą 
pokalbį tarp terapeuto ir paciento alkoholiko, vykstantį per pir- 
mąjį susitikimą: 

TERAPEUTAS: Kodėl jūs atėjote čia, pone Džounsai? 

DŽOUNSAS: Aš čia, nes man reikia gydytis nuo alkoholizmo. 

TERAPEUTAS: Puiku. Galėsiu su jumis susitikti kiekvieną pir- 
madienį 10 valandą ryto. 

DŽOUNSAS: Gerai. Pasimatysime kitą pirmadienį. 

Šis pokalbis gali atrodyti panašus į patenkinamą abipusį 
sutikimą. Tačiau panagrinėjus atidžiau, gali pasirodyti, kad pa- 
ciento terapijos pageidavimas skambėjo taip (jei skaitysime tarp 
eilučių): 

TERAPEUTAS: Kas jus atvedė čia, pone Džounsai? 

DŽOUNSAS: [Žmona grasina mane palikti, prieš mane pateikti 
kaltinimai už vairavimą neblaiviam, žmona, motina bei teisėjas mano, 
kad man reikia pagalbos, todėl] aš čia, nes man reikia gydytis nuo al- 
koholizmo. 

Tai nėra terapijos pageidavimas, o veikiau pradinis Gelbė- 
jimo Žaidimo ėjimas. Nenorėdamas jo pratęsti, terapeutas gali 
pateikti tik vieną atsakymą, t. y. aiškiai konstatuoti faktą, kad 
šis Žmogus iš tiesų neprašo terapijos. Įsigilinkime į toliau patei- 
kiamą pokalbį: 

TERAPEUTAS: Kas jus atvedė čia, pone Džounsai? 

DŽOUNSAS: Aš per daug geriu, dėl to suprastėjo mano sveikata, 
po truputį prarandu žmoną ir turiu bėdų su teisėsauga. Noriu mesti 
gerti, todėl esu čia. 

TERAPEUTAS: Puiku. Galėsiu su jumis susitikti kiekvieną pir- 


madienį 10 valandą ryto. 

DŽOUNSAS: Gerai. Pasimatysime kitą pirmadienį. 

Šis pokalbis atskleidžia terapijos pageidavimą, tačiau tera- 
peutas nepateikia pasiūlymo, mat niekaip nepaaiškina, ką ketina 
daryti ar ko tikisi pasiekti. Todėl ponas Džounsas mintyse gali 
susikurti bet kokį būsimą terapeuto vaidmenį; tai greičiausiai 
bus vienas iš žaidimo „Alkoholikas“ vaidmenų““*, 

Tai taip pat gali būti laikoma pirmuoju Gelbėjimo žaidimo 
ėjimu, kuriame terapeutas galiausiai taps Gelbėtoju. Bet koks to- 
lesnis kliento ir terapeuto bendravimas be aiškaus kontrakto tik 
pratęs Žaidimą. 

Terapeuto pasiūlymas rodo, jog jis yra pasirengęs spręsti 
kliento problemą ir kad jaučiasi kompetentingas tai atlikti sė- 
kmingai. Gali atsitikti taip, kad klientas pageidaus terapijos toje 
srityje, kurioje terapeutui trūksta kompetencijos, todėl jo parei- 
ga tokiu atveju yra susilaikyti nuo terapijos pasiūlymo. Kartais 
žmonės pageidauja terapijos dėl menkų sunkumų, tačiau nenori 
į kontraktą įtraukti didelės problemos, pavyzdžiui, priklauso- 
mybės nuo narkotikų ar alkoholio. Terapeuto pasiūlymą spręsti 
sąlygiškai menkas problemas, pavyzdžiui, esant neharmoningai 
santuokai, nekreipiant dėmesio į kur kas didesnę priklausomy- 
bės nuo narkotinių medžiagų problemą, galima palyginti su 
plastinės chirurgijos operacija mirštančiam pacientui; terapeu- 
tas turi atsisakyti dirbti su tokiu klientu paaiškindamas, jog pri- 
klausomybė yra tokia destruktyvi elgesio forma, jog gali sužlug- 
dyti bet kokias pastangas išspręsti menkus sunkumus. 

Ką tik pateikto požiūrio nederėtų painioti su kai kurių te- 
rapeutų įsitikinimais, kad nedera pasisiūlyti gydyti tokius simp- 


tomus kaip gėrimas, seksualinė impotencija, frigidiškumas ar 


"2 Steiner, Claude M. Games Alcoholics Play. New York: Grove Press, 1971. 

fobija, nes šiuos sunkumus sukelia gilūs dinaminiai sutrikimai, 
todėl šių simptomų gydymas ne tik nėra naudingas Žmogui, bet 
kažkokiu paslaptingu būdu gali net pakenkti. Argumentas gali 
skambėti taip: „Ši jauna dama pageidauja terapinio gydymo, ku- 
ris padėtų nugalėti jos seksualinį frigidiškumą. Tačiau jos nesu- 
gebėjimas mėgautis seksu susijęs su giliai paslėptu priešiškumu 
vyrams, kuris, jei ji mėgausis seksu, ją užvaldys ir pavers psi- 
chiškai nesveika. Todėl mes negalime pasiūlyti jai frigidiškumo 
gydymo, tačiau galime padėti įveikti priešiškumą.“ Šis keistas, 
tačiau gana įprastas mąstymo procesas nėra paaiškinamas žmo- 
gui ir šiek tiek primena situaciją, kai, užėjęs į parduotuvę nusi- 
pirkti šluotos, žmogus išeina rankose laikydamas namų priežiū- 
ros sutartį penkeriems metams, dulkių siurblį ir valiklio atsargų 
visiems metams. 

Jei minėtoji moteris pageidauja terapijos, kuri padėtų iš- 
mokti mėgautis seksu, tuomet terapeutas turėtų siekti šio tikslo 
arba atsisakyti ją gydyti. Kad ir kaip būtų įsitikinęs savo teorijos 
teisingumu, terapeutas negali slaptai siekti savų tikslų. 

Grįžkime prie pono Džounso ir panagrinėkime tokį po- 
kalbį: 

TERAPEUTAS: Kas jus atvedė čia, pone Džounsai? 

DŽOUNSAS: Aš per daug geriu, dėl to suprastėjo mano sveikata, 
po truputį prarandu žmoną ir turiu bėdų su teisėsauga. Noriu mesti 
gerti, todėl esu čia. (Pageidavimas) 

TERAPEUTAS: Gerai, pone Džounsai, manau, kartu mes ga- 
lime išspręsti jūsų problemą. Jūsų terapijos procesą sudarys grupinės 
terapijos seansai kartą per savaitę ir galbūt viena kita individuali sesija. 
Tikiuosi, kad kaip galėdamas greičiau visiškai liausitės gėręs ir susilai- 


kysite mažiausiai metus, nes mano patirtis rodo, jog nesusilaikantys 

nuo alkoholio bent metus individai nepasveiksta. Jei išliksite blaivus 
visus metus lankydamas terapiją, labai tikėtina, kad pradėsite visiš- 
kai kontroliuoti savo poreikį gerti ir tai daugiau nekels jums rūpesčių. 
Jūsų pritarimas šiam kontraktui reiškia, kad jūs sutinkate aktyviai siek- 
ti blaivybės ir imtis kitų jums naudingų dalykų. Aš, jūsų terapeutas, 
dirbsiu su jumis tiek, kiek norėsite. Galėsiu su jumis susitikti kiekvieną 
pirmadienį 10 valandą ryto. (Pasiūlymas) 

DŽOUNSAS: Gerai. Pasimatysime kitą pirmadienį. (Pritarimas) 

Šį itin glaustą pavyzdį sudaro terapijos pageidavimas, tera- 
peuto pasiūlymas ir kliento pritarimas, patenkinantys abipusio 
sutikimo reikalavimą, būtiną terapiniam kontraktui. 

Abipusis sutikimas reiškia abipuses pastangas: reikia nepamirš- 
“ti, kad kiekvienoje situacijoje, kai vienas Žmogus padeda kitam 
ir taip kuriam laikui atsiduria laipteliu aukščiau, kiekvienas 
pagalbą priimantis, laipteliu žemiau esantis, žmogus turi tam 
tikrą kiekį jam suteiktos galios. Kad situacija būtų veiksminga, 
pagalbą priimantis žmogus visu pajėgumu turi išnaudoti jam 
prieinamą galią. Kitaip tariant, priimantis pagalbą žmogus kaip 
tik turi prisidėti prie situacijos. Iš ką tik aptarto pono Džounso 
bus tikimasi, jog jis nevėluos į susitikimus, prisijungs prie savo 
terapijos grupės, atliks namų darbus (žr. 332 psl) ir apskritai 
stengsis išpildyti kontrakto sąlygas. Situacija pavirs Gelbėjimo 
žaidimu, jei jis liausis stengtis, mat taip pastangos nebebus abi- 
pusės. Tą galima pritaikyti bet kuriai pagalbos teikimo situacijai, 
net ir tuomet, kai atrodo, jog pagalbą priimantis žmogus visiškai 
neturi galios. Pavyzdžiui, pamąstykime apie žmogų, kurį par- 
trenkė ir sunkiai sužeidė automobilis. Kol šis žmogus guli be 
sąmonės, jis negali prisidėti prie pagalbos, kurią teikia greitosios 


pagalbos vairuotojai, gydytojai, medicinos seserys ir t. t. Tačiau 

vos tik jis atgauna sąmonę, gali nukreipti savo energiją ir galią į 
gijimo procesą, ir, jei to nepadaro, bet kuris jam padedantis as- 


muo patenka į vienpusių pastangų gelbėjimo situaciją. 


Kompensacija 


Suteikiantis pagalbą asmuo atiduoda dalį savęs. Siekiant 
išvengti gelbėjimo situacijos, pagalbą priimantis Žmogus turi ką 
nors duoti atgal. Teisinėje kalboje tai vadinama kompensacija. 

Kiekvienas kontraktas turi būti paremtas teisinga kompen- 
sacija. Tai reiškia, kad terapeutas ir pagalbos ieškantis Žmogus 
gali derėtis ir galiausiai sutarti dėl tam tikro pelno ar naudos. 
Terapeuto siūloma nauda visuomet turėtų būti kompetentingas 
mėginimas išspręsti problemą. Turint galvoje, kad terapeutas ir 
klientas konkrečiai apibūdino nepageidaujamą kliento būseną 
elgesį nusakančiais, pastebimais terminais, laikoma, kad tera- 
peutas suteikia savo kompensacijos dalį, jei tiek klientas, tiek 
terapeutas, tiek dauguma grupės narių sutaria, jog apibūdinta 
problema nebeegzistuoja. Savaime suprantama, kad nebus įma- 
noma nustatyti, ar pagalba žmogui naudinga, jei pradinė pro- 
bleminė situacija nebuvo tiksliai apibrėžta terapijos pradžioje. 
Kliento teikiama kompensacija gali skirtis. Štai mokymo (ne tera- 
pijos) kontrakto pavyzdys: 

Ponas Smitas yra žymus pianistas. Čarlis ateina pas poną 
Smitą ir prašo pamokyti jį skambinti pianinu. Smitas gali nu- 
spręsti, jog pamokys Čarlį skambinti už tris dolerius per valan- 
dą arba jei Čarlis pasirūpins jo sodu. Smitą skambinti pianinu 
išmokė moteris, kuri įžvelgė jo talentą, todėl neprašė pinigų už 


pamokas, taip parodydama savo viltį, kad jos mokymas bus per- 

duotas kitiems talentingiems žmonėms. Todėl Smitas gali sutikti 
mokyti Čarlį, kurį laiko labai talentingu jaunuoliu, taip atsimo- 
kėdamas už savo mokytojos pagalbą. Smitas taip pat gali sutik- 
ti mokyti Čarlį už dyką, jei šis sutiks dalytis iš bendruomenės, 
kurioje jie gyvena, gaunamu pelnu. Galiausiai gali būti taip, jog 
Smitui bus labai malonu mokyti Čarlį dėl jo talento ar kokios 
nors kitos charakterio savybės, ir jis sutiks investuoti savo pa- 
stangas mokydamas Čarlį už paprasčiausią buvimą jo draugijo- 
je. Galbūt ir Čarlis galės kai ko išmokyti Smitą. 

Visos šios alternatyvos gali tapti tinkama kompensacija, jei 
tik abi šalys jas supranta ir su jomis sutinka. Kompensacijai ne- 
egzistuojant ar nustojus egzistuoti, situacija pavirsta Gelbėjimo 
žaidimu. 

Terapijoje dažniausiai kliento siūloma kompensacijos for- 
ma yra pinigai. Tačiau bet kuri iš pirmiau pateiktų alternatyvų 
terapiniame kontrakte taip pat yra priimtina (tačiau retai įverti- 


nama). 


Kompetencija 


Kontrakto galiojimas kai kuriais atvejais gali būti ribojamas: 

1) Nepilnamečiai. Teisiškai nepilnamečiai negali sudaryti tei- 
sėto kontrakto. Kontraktai su tokiais asmenimis sudaromi retai, 
nebent tėvai taip pat dalyvautų procese. Tačiau dažnai nutinka 
taip, kad teisėti nepilnamečio globėjai dėl vienų ar kitų priežasčių 
nusprendžia nutraukti terapijos kursą, ypač jei vaiko elgesyje pa- 
stebi tam tikrų pokyčių. Dažnai toks jų sprendimas yra paremtas 
įsitikinimu, kad jų vaiko būsena tik blogėja, o ne taisosi. Šis feno- 


menas visiškai suprantamas scenarijų požiūriu, nes laikoma, kad 

vaikams, kurie elgiasi taip, kaip pageidauja jų tėvai, reikalinga 
terapija. Kai jie liaujasi vadovautis tėvų nustatytais draudimais, 
tėvai tai interpretuoja kaip neigiamą terapijos poveikį. 

Taigi nepilnamečių atveju terapijos pradžioje svarbu suda- 
ryti kontraktą ne tik su jais, bet ir su jų tėvais. Savo praktikoje 
supratau, kad šį sunkumą galima tinkamai įveikti susitariant su 
tėvais, kad vaikas nenutrauks terapijos, nebent abu globėjai ir 
pati atžala su tuo sutinka. 

2) Nekompetentingumas. Individai, kurių protiniai gabumai 
yra tokie menki, kad jie nesugeba suprasti susitarimo pasekmių, 
negali tapti viena iš terapinio kontrakto šalių ir yra netinkami 
kontraktu paremtos terapijos kandidatai. Šiai grupei taip pat 
priklauso nesugebantys aktyvuoti savo suaugusiojo ego būse- 
nos asmenys, pavyzdžiui, ūmiais (laikinais) psichikos sutrikimo 
atvejais ar protiškai atsilikę individai. 

3) Apsvaigę nuo vienų ar kitų medžiagų individai. Apsvaigę 
asmenys sudaro nekompetentingų individų pogrupį. Į jį įeina 
žmonės, kurie veikiami neleidžiančių adekvačiai funkcionuoti 
medžiagų ir dėl to nesugeba vadovautis savo suaugusiojo ego 
bei sudaryti abipusio susitarimo. Su tokios būsenos Žmonėmis 
sudaryti kontraktai negalioja, todėl, norėdami sudaryti kontrak- 
tą, nuo bet kokių narkotikų (alkoholio, raminamųjų ar stimu- 
liuojamųjų) apsvaigę asmenys pirmiausia turi išsiblaivyti. Noriu 
pabrėžti, kad asmenys, kurie laikomi netinkamais sudaryti kon- 
traktą dėl kompetencijos trūkumo, gali ir turėtų būti skatinami 
pasinaudoti kitomis prieinamomis terapijos priemonėmis. Pir- 
miau pateikti teiginiai taikomi tik kontraktu paremtai terapijai, 
kuri tėra vienas iš daugelio kelių žmonėms, siekiantiems palen- 


gvinti savo būklę. 

Teisinis aspektas 


Nei kontraktas, nei kompensacija negali pažeisti įstatymų, 
visuomeninės tvarkos ar moralės normų. Ši sąlyga taikoma retai, 
tačiau į ją būtina atsižvelgti gydant piktnaudžiaujančius nelega- 
liomis narkotinėmis medžiagomis individus bei įsitraukusiuo- 


sius į nusikalstamą veiklą. 


Transakcinė scenarijų analizė negali būti veiksminga nesu- 
darius terapinio kontrakto, nes vienpusė terapija iš esmės prieš- 
tarauja šios knygos įžangoje apibrėžtiems transakcinės analizės 
principams. Kontrakto egzistavimas ar trūkumas aiškiai skiria 
transakcinę analizę nuo kitų terapijos formų, ypač psichoana- 
lizės, kurioje taip pat atsižvelgiama į kontraktą, tačiau visiškai 
kitaip, nei ką tik buvo apibūdinta“; psichoanalizės kontraktas 


susaisto ne terapeutą, o klientą. 


"3 Menninger, Karl. Theory of Psychoanalytic Technigue. New York: Basic Books, Inc., 1958. 


XXI skyrius 


SCENARIJŲ ANALIZĖS STRATEGIJOS 


Bene kiekvienas patyręs terapeutas intuityviai jaučia ir terapijoje 
stengiasi vengti Persekiotojo, Gelbėtojo ir Aukos vaidmenų, nors 
galbūt ir nežino, kaip jie siejasi tarpusavyje. Būtent šių vaidmenų 
vengimas verčia terapeutus dirbant slėptis už neįpareigojančio 
pasyvumo. 

Nelaimei, stengdamiesi griežtai išlaikyti santykius tarp jų 
ir klientų suaugusiųjų ego be įsipareigojimų, terapeutai atme- 
ta veiksmingoje terapijoje, ypač susijusioje su scenarijais, itin 
pageidaujamą elgesį. Žaidimai ir scenarijai atsiskleidžia akty- 
viuose tėvo ar vaiko ego, todėl su jais susijusioje terapijoje reika- 
lingos, jei galima taip vadinti, instinktyvios, vidinės terapeuto 
reakcijos. Atmesdami šias reakcijas ir vadovaudamiesi tik savo 
galva, savo suaugusiojo ego, terapeutai prasilenkia su esminiu 
terapijos elementu, nes be vidinių, intuicija paremtų reakcijų, 
t. y. transakcijų, kurias inicijuoja tėvo ar vaiko ego, tampa nebejį- 
manoma veiksminga scenarijų analizė. 

Transakcinė analizė padeda išsamiai išnagrinėti bei įver- 
tinti terapijoje galimas transakcijas ir taip leidžia terapeutams 
sukurti įvairių strategijų, naudojamų greta darbo tarp suau- 
gusiųjų ego, kurio reikia norint padėti pagal scenarijus gyve- 
nantiems žmonėms. Šios toliau aptariamos terapijos strategijos 
(būtent antitezė, linksmybės, leidimas ir apsauga) susijusios su 
terapeuto tėvo ir vaiko ego būsenomis. Svarbu jas skirti nuo ža- 
lingų vidinių reakcijų, mat jos yra gana panašios, tačiau iš tiesų 


pastarosios yra gelbėjimo trikampio vaidmenys. 

13 schema 


Grupinė diskusija Radikaliosios psichiatrijos centre 
Ketvirtadienis, rugpjūčio 3-ioji, 1972 m. 
17.30-19.30 val. 

Kasdienė atsitiktinių lankytojų grupė 


(NCN/N 


Kerol Džekas Nora 
(er retas ) 


Džeinė Vadovė o 
Frenkas Vadovas 4 


LL L | 


Darbas 


Darbo transakcija (14A schema) dažniausiai pasitaiko racio- 
nalių ir įžvalgių terapeutų darbe. Tai bendravimas pasitelkus 
suaugusiųjų ego būsenas, kurio metu 1) renkama informacija 
(individo gyvenimo istorija, patiriamo nelaimingumo būdai, 
vaikystės ar dabartiniai gyvenimo įvykiai bei sapnai), 2) darome 
išvadas (interpretuojami sapnai, nustatomos ego būsenos, žaidi- 
mai ir scenarijai, interpretuojamas pasipriešinimas) bei 3) reko- 
menduojama Iaias vienų ar kitų veiksmų; šios rekomendacijos 


yra iš suaugusiojo ego kylantys teiginiai, atskleidžiantys logiš- 

kas pasekmes bei prognozes, pavyzdžiui, „Ką gi, sprendžiant iš 
to, ką man papasakojote, jūs nebesugebate kontroliuoti alkoho- 
lio vartojimo“ arba „Atrodo, kad jūsų meilės romanas su Džeku 
jums žalingas; veikiausiai jūs nepasijusite geriau, jei nesiliausite 
su juo susitikinėti“. 

Grupinės terapijos seanso metu didžiausią transakcijų pro- 
centą sudaro darbo transakcijos; jų eiga visuomet panaši. Dar- 
bas vyksta su vienu grupės nariu. Jis tampa dėmesio centru savo 
noru arba pasiūlytas kito grupės nario. Tai nereiškia, kad jis pa- 
sodinamas į „karštąją kėdę“ ir tampa visų interakcijų centru; jis 
paprasčiausiai atsiduria įvykių sūkuryje. Pirmoji proceso fazė 
vadinama išaiškinimu. Asmuo pristato savo sunkumus arba kitas 
grupės narys užsimena, jog egzistuoja problema, tuomet prade- 
dama į tai gilintis siekiant nustatyti, ar iš tiesų yra kažkas, ties 
kuo reikia padirbėti. Pristatyta problema gali būti ne kas kita, 
kaip grupei numesta „rūkyta silkė“ ar „kaulas“, mat žmogui gali 
būti sunku ar baisu iškelti tikruosius sunkumus. Arba kito gru- 
pės nario paminėta problema gali būti paprasčiausia projekcija 
ar klaidingo suvokimo atspindys. Bet kuriuo atveju išaiškinimo 
procesas vyksta tol, kol atsiranda jausmas, kad grupė dirba ties 
realia problema, reikalaujančia tam tikrų pokyčių. 

Tuomet išaiškinimo procesą pakeičia iššūkis, ir vienas iš 
grupės narių tiesiai ar su užuolankomis paklausia: „Dabar, kai 
žinai, kokia tavo problema, ką ketini daryti?“ Paprastai asmuo 
nežino, ko imtis, arba nenori pasinaudoti pateiktais pasiūly- 
mais. Peržiūrimas senas, ilgai puoselėtas Žmogaus elgesio mo- 
delis, metamas iššūkis tėvų nustatytam draudimui ir tikimasi, 
kad individo adaptuotasis vaiko ego taps pokyčių kliūtimi. Tai 


padėtis be išeities, arba aklavietė, kurios žmogus nedrįsta perženg- 

ti, nebent jaučia spaudimą, kurį tegali sukelti kito asmens vaiko 
ar tėvo ego.'“* 

Visą dėmesį skiriantis darbui terapeutas turi tikėtis, jog 
vienas iš grupės narių inicijuos reikalingas intuityvias transak- 
cijas. Tuo tarpu transakcinės analizės specialistas, pasitaikius 
tinkamai progai, gali panaudoti transakciją, vadinamą leidimu. 
Terapijos procese iššūkį pakeičia kulminacijos taškas, jei asmuo 
priima leidimą, arba priešingas kulminacijai procesas, jei asmuo 
leidimui prieštarauja. Jei individas priima leidimą, grupės nariai 
paprastai jaučiasi gerai ir užbaigia dėmesio centre buvusio žmo- 
gaus darbo procesą. Tuomet stoja tyla, po kurios tas pats proce- 
sas pradedamas kitam grupės nariui tapus dėmesio centru. Jei 
leidimą priima pati grupė, t. y. grupės nariai jaučia pyktį, verkia, 
yra nuoširdūs, prašo prisilietimų ar atskleidžia kiauliškuosius 
tėvo ego, tai gali gerokai sukrėsti dėmesio centre esantį Žmogų, 
ir jis pradės rodyti rūpesčio ar apsaugos ženklus. 

Kartais žmogus yra per daug išsigandęs ir išaiškinimo ar 
iššūkio metu negali išlaikyti aktyvios suaugusiojo ego būsenos. 
Asmuo gali gintis, jaustis nieko vertas, valdomas kaltės, gėdos ar 
pykčio. Jei taip nutinka, labai svarbu sustabdyti darbą ir leisti in- 
dividui pajusti kitų rūpestį bei apsaugą. Kai kurie terapeutai, siek- 
dami pralaužti asmens gynybą, linkę naudoti puolimo techniką. 

Puolimo terapijos naudojimo būdus aptarsiu vėliau. Dabar 
pasakysiu tik tiek: tikiu, jog, žmogui pradėjus gintis, tinkamiau- 
sias atsakas yra ne darbas ar puolimas, 0 apsauga. 

Kartais padėties be išeities neįmanoma išspręsti kulminaci- 
jos ar jai priešingo proceso metu, ir ji tampa žaidimu „Kodėl tau 


ne... - Taip, bet“. Tuomet terapeutui kyla strategijos dilema. Ar jis 


*4 Perls, Fritz S. Gestalt Therapy Verbatim. Lafayette, California: Real People Press, 1969. 

turėtų toliau taikyti spaudimą, ar grupė turėtų pradėti dirbti su 
kitu nariu? Stropios darbo grupės terapeutą visuomet riboja lai- 
kas. Jis taip pat jaučia dvigubą atsakomybę už laiko nešvaistymą 
veltui bei terapijos tikslų įgyvendinimą. Sumanūs sprendimai 
tokiomis darbo sąlygomis patyrusį terapeutą skiria nuo naujoko, 
kuris nesiliaudamas, tačiau visiškai nenaudingai, siekia terapijos 
tikslų arba palieka juos ramybėje prieš pat žmogui išsikapstant 
iš padėties be išeities. Bet kuriuo atveju, jei liaujamasi siekti in- 
divido terapijos tikslų, grupė atsiduria kulminacijai priešingoje 
situacijoje, po kurios stoja tyla, o paskui dėmesio centru tampa 
naujas žmogus. Derėtų paminėti, kad bendradarbiaujančioje 
grupėje visi jos nariai, ne tik terapeutas, yra atsakingi už spren- 
dimus ilgiau nagrinėti tam tikrą klausimą ar pereiti prie kito. 
Mano terapijos grupėse tą dieną norintys dirbti Žmonės užrašo 
savo vardą lentoje; tuomet iš jų tikimasi, kad laikas bus išnaudo- 


tas maksimaliai bei paskirstytas teisingai. 


Dalyvavimas žaidimuose 

Tik įgudęs vadovas gali sutelkti grupės dėmesį į darbą. Pra- 
radę susidomėjimą, grupės nariai ima žaisti žaidimus. Yra keletas 
dalyvavimo žaidimuose formų. Grupė gali įsitraukti į Gelbėjimo 
žaidimą, kai vienas grupės narių prisiima Aukos vaidmenį, o likę 
grupės nariai stengiasi bet kokiais būdais jį ar ją gelbėti. Tokia 
grupė dažniausiai įsitraukia į tokius žaidimus kaip „Kodėl tau 
ne... - Taip, bet“, „Padaryk ką nors dėl manęs“, „Jei ne dėl jų (jo, 
jos)“. Dažniausias tokios situacijos rezultatas - Aukos ir Gelbėtojų 
frustracija bei pyktis. Neretai, grupei žaidžiant Gelbėjimo žaidi- 
mą, Gelbėtojai tampa Persekiotojais ir pradeda pulti Auką. Tokiu 


L 


atveju žaidžiami žaidimai „Sujudimas“, „Įspirk man“, „Dabar tu 

mano, kalės vaike“, „Kvailys“ ir kt. Auka taip pat gali tapti Perse- 
kiotoju ir pradėti žaidimus „Niekas manęs nemyli“ arba „Žiūrėk, 
ką privertei mane padaryti“. Grupės nariai nuolat keičiasi Aukos, 
Gelbėtojo ir Persekiotojo vaidmenimis, taigi šioje nesustojančioje 
karuselėje kiekvienas galiausiai suvaidina visus tris vaidmenis. 
Grupės vadovai natūraliai linkę prisiimti Gelbėtojo vai- 
dmenį. Kiek laiko jie mėgina būti Gelbėtojais, tiek laiko turės 
ir persekioti. Grupės vadovas turi suvokti galimybę, jog grupės 
narys gali liautis laikytis pradinio kontrakto, ir, kai taip nutinka, 
sustabdyti terapijos procesą, kol bus sudarytas naujas kontrak- 
tas. Grupės vadovų tendencija prisiimti Gelbėtojo vaidmenį daž- 
nai kyla dėl kaltės jausmo ar perdėtos atsakomybės už grupės 
narį. Kol vadovas išlaiko poziciją „Aš tau padėsiu, jei esi pasiruo- 
šęs dirbti taip pat sunkiai, kaip ir aš“, jam negresia Gelbėtojo vai- 
dmens pavojus. Nereikia nė sakyti, kad bet kurio grupės nario 
persekiojimas yra dar mažiau pageidaujamas nei jo gelbėjimas. 
Padariau išvadą, kad terapija gali vykti be poreikio šaukti, rėkti, 
pulti, raginti ar kitų terapinių manevrų, kurie yra ne kas kita, 
kaip sadistinės „Aš tik mėginu tau padėti“ žaidimo versijos. Jie 
tampa nereikalingi, kai vadovas išmoksta bendrauti bei ginčytis 


su grupės nariais žmogiškai, su meile. 


Antitezė, arba Įsakymas 


Tai skubios pagalbos transakcijos tarp tėvo ir vaiko ego būse- 
nų, skirtos sustabdyti ar sukliudyti tam tikras transakcijų sekas, 
kurias terapeutas laiko kenksmingomis klientui (14B schema). 

Pavyzdžiui, jei nuolat išgyvenanti nelaimingus seksuali- 


nius santykius paauglė ir pagyvenęs vedęs vyras grupėje prade- 

da flirtuoti, terapeutui derėtų pasitelkus savo tėvo ego griežtai 
pasakyti jų vaiko ego: „Nesusitikinėkite vieni už šios grupės 
ribų.“ Arba jei vienas grupės narys žodžiais ar savo kiauliškuoju 
tėvo ego užsipuola kitą, terapeutas savo tėvo ego turėtų pareika- 
lauti atakuojančiojo vaiko ego liautis. Terapeutui gali tekti griež- 
tai tarti „Užsičiaupk!“, jei nuo vienų ar kitų medžiagų apsvaigęs 
pacientas nuolat pertraukia darbą. Su žmonėmis, gyvenančiais 
pagal į susinaikinimą vedančius scenarijus, dirbantis terapeu- 
tas turi gebėti pasinaudoti šia transakcija, nes jo klientai nuolat 
atsiduria ties pavojinga ar griovimo riba, ir reikalinga griežta 
komanda liautis. Dirbant su siekiančiais susinaikinti individais, 
man teko matyti dramatiškų antitezės transakcijos veiksmin- 
gumo įrodymų. Linkusiems į savižudybę ar smurtaujantiems 
žmonėms taikomos scenarijaus antitezės „Nežudyk savęs“ ar 
„Nemušk savo vaikų“ jau tapo kasdienės; šie žmonės vėliau pri- 
sipažindavo, jog, kaskart mėgindami nusižudyti ar ketindami 
mušti vaikus, išgirsdavo terapeuto balsą ir jo nustatytą draudi- 
mą. Minėtieji individai dažnai padėkoja už teigiamą terapeuto 
nustatyto draudimo poveikį, be kurio, anot jų, jie būtų įvykdę 


savižudybės ar smurto aktą. 


Puolimas 
Antitezę, arba įsakymą, privalu skirti nuo puolimo tran- 
sakcijos, kurios metu terapeutas taip pat naudoja savo tėvo ego 
autoritariniu būdu. 
Tarp puolimo ir įsakymo yra didžiulis skirtumas. Mano 
galva, puolimo technika yra Žiauri, tarnauja despotiškiems 
kiauliškojo tėvo ego tikslams, o svarbiausia - ji neatneša jokios 


naudos. 

Tokia savo nuomone esu visiškai tikras. Man yra tekę ma- 
tyti nemažai grupių, kuriose buvo naudojama puolimo techni- 
ka, aukų. Kai kurie pradeda ypač bijoti grupių ir, rodos, pajunta 
didžiulį palengvėjimą, kai jiems pasakau, kad savo grupėse pats 
nenaudoju ir nepripažįstu puolimo. Kiti išmoksta susidoroti su 
puolimais ir užsiaugina šarvus bei tampa gynybiški, įsitempę, 
nereaguoja į atgalinį ryšį. Man teko girdėti apie netinkamai 
naudojamą puolimo terapiją, derinamą su transakcine analize, 
kalėjimų terapijos grupėse, kuriose puolimas tampa košmariška 
patirtimi, primenančia trečiojo lygio policijos tardymą. Puolimo 
terapija itin kenksminga tuomet, kai grupės nariai yra sulaikyti, 
t. y. negali išeiti, kada panorėję. 

Esu tikras, kad atsiras su manimi nesutinkančių skaitytojų. 
Jie sakys pažįstantys asmenų, kuriems puolimo terapija iš tiesų 
padėjo ir buvo naudojama su šilčiausiais jausmais. Galbūt. Ta- 
čiau, nepaisant to, aš tikiu, jog puolimo technika terapijoje tokia 
pat nederama, kaip ir botagas, net jei ji naudojama (daugiausia) 
siekiant nurodyti tam tikrus dalykus. Aš griežtai prieštarauju, 


kad ji būtų naudojama kartu su transakcine analize. 


Linksmybės 


Tai transakcija, kai grupės narių vaiko ego patiria džiaugs- 
mą kartu (14C schema). Linksmybes sunku atskirti nuo priešin- 
gos, destruktyvios - kartuvių —transakcijos, todėl kai kurie patyrę 
terapeutai jos vengia, baimindamiesi galimų jos keliamų pavojų. 
Tačiau vaiko ego tarpusavio linksmybės yra vienas pagrindinių 
veiksmingos terapijos reikalavimų. Nors terapeutas gali padė- 


ti neįsitraukdamas į šias transakcijas, darbas veikiausiai vyks 

daug greičiau, jei grupės nariai linksminsis kartu. Linksmybės 
taip pat paverčia terapeuto darbą malonesniu bei nuteikiančiu 
palankiai, nes entuziastingas, laimingas specialistas greičiausiai 
praleis kur kas mažiau darbo dienų dėl prastos savijautos ir ne- 
bus kankinamas depresijos - kitaip nei savo darbu nesimėgau- 
jantis terapeutas. 

Bene aiškiausia linksmybių išraiška yra juokas. Tad jei gru- 
pės narys ar terapeutas kiekvieno susitikimo metu bent kartą 
nuoširdžiai nenusijuokia, tiek vienam, tiek kitam derėtų susi- 
mąstyti, ar jie nėra be reikalo paniurę ir ar nesistengia gelbėti 


grupės. 


Kartuvių transakcija 

Tai priešinga linksmybėms transakcija, kai vienas grupės 
narys vienokiu ar kitokiu būdu priverčia kitus grupės narius (o 
kartais ir patį terapeutą) šypsotis dėl jo scenarijaus nulemto elge- 
sio. Harmatinėmis charakteristikomis pasižyminčių, į susinai- 
kinimą linkusių individų elgesys visuomet siejamas su šypsena. 
Savo šypseną pateisinantis žodžiais „Šypsausi, nes tai juokinga“, 
„Šypsausi tam, kad neverkčiau“ ar „Šypsausi, nes man gėda“ 
žmogus tampa sofistikos auka. Šypsena paprastai siejama su 
malonumu, ar, tiksliau sakant, kaip kūdikių atveju, su gerove. 
Tačiau šiuo atveju malonumas yra kiauliškojo tėvo ego pritari- 
mas ir šypsena, kuriais vaiko ego apdovanojamas už į susinaiki- 
nimą nukreiptą elgesį. Terapeuto ar grupės narių šypsenos taip 
pat paskatina šypsotis kiauliškąjį tėvo ego, kuris yra patenkin- 
tas, kai individas paklūsta draudimui. Pavyzdžiui, Vaitas, save 
naikinančiu elgesiu pasižymintis alkoholikas, gali ateiti į grupę 


ir tarti: „Vakar patekau į baisią autoavariją, cha cha“. Žodinis tu- 

rinys kyla iš suaugusiojo ego ir skirtas kitiems suaugusiojo ego, 
tuo tarpu „cha cha“ kyla iš vaiko ego ir yra nukreiptas į grupės 
narių vaiko ar tėvo ego. Individo šypsena pirmiausia skirta kiau- 
liškajam tėvo ego. Vaiko ego mokosi pasitelkdamas nulėmimo 
metodą, ojo reakcijos priklauso nuo stimulų, todėl respondento 
šypsena pastiprina vaiko ego kylantį į save nukreiptą destruk- 
tyvų elgesį. Su į susinaikinimą linkusiais asmenimis dirbantis 
terapeutas turėtų nustatyti, kuris individo elgesys yra išties 
destruktyvus ar priklauso nuo scenarijaus, ir privalo niekuo- 
met nereaguoti į tai su šypsena. Kai kartuvių transakcija bei jos 
charakteristikos paaiškinamos grupei ir taip užkertamas kelias 
jai pasireikšti, rezultatas yra stulbinantis, o individo vaiko ego 
dažnai reaguoja taip, tarsi terapeutas būtų netikėtai įsiveržęs į jo 
vakarėlį ir pasisavinęs visas gėrybes. Kartuvių transakcijų ribo- 
jimas nereiškia, kad terapija neturi būti smagi; paprasčiausiai su- 
sinaikinimas nėra smagi veikla. Kartuvių transakcijų vengimas 
leidžia grupei juoktis iš to, kas teikia džiaugsmą, o ne iš tragiškų 
žmogaus gyvenimo įvykių, bei menkina įvairius į save nukreip- 
to destruktyvaus elgesio aspektus, neleisdamas teikti prisilieti- 


mų, kurių individas tikisi ir paprastai gauna. 


Leidimūs 
Pirmoji transakcinės analizės triadoje (leidimas, apsauga, 
potencija) yra leidimo transakcija, glaudžiai susijusi su scenarijų 
teorija (15A schema). 
Leidimo koncepciją scenarijų analizėje sukūriau dirbda- 


mas su alkoholikais'“. Laužydami galvas, kaip padėti, kai kurie 


*05 Steiner, Claude M. Games Alcoholics Play. New York: Grove Press, 1971. 

14 schema 


šė T 


Edas Merė 
A. Darbas B. Antitezė, arba Įsakymas 
TERAPEUTAS (S): Kodėl tu nelaimingas? TERAPEUTAS (T): Užsičiaupk! 


EDAS (S): Manau, todėl, kad aš vienišas. MERĖ (V): Gerai. 


Bobas 


C. Linksmybės 
TERAPEUTAS (V): Chi chi. 
BOBAS (V): Cha cha. 


terapeutai teigia, jog alkoholikui reikia leidimo gerti nejaučiant 
kaltės. Tuo norima pasakyti, kad kaltė verčia alkoholiką jaustis 
nesveiku ir provokuoja toliau piktnaudžiauti alkoholiu. Scenari- 
jų analizės šalininkai laikosi išoriškai stebinančio požiūrio, jog 
alkoholikui reikalingas leidimas negerti, nes jis yra priverstas tai 
daryti. Ši koncepcija iš tiesų nėra tokia stebinanti, jei turėsime 
galvoje, kad alkoholikas gyvena pagal tam tikrą tėvų draudi- 
mais paremtą scenarijų. Todėl teoriškai alkoholikas vykdo pa- 
liepimą vartoti alkoholį, ir jam reikia leidimo liautis tai daryti. 
Leidimo koncepcija tampa itin aiški praktikoje, kai pritaikoma, 
pavyzdžiui, jaunam alkoholikui, kurį nuolat supa daug gerian- 
tys kolegos ir kuris prarastų pagarbą, jei nuspręstų, jog alkoholis 
yra žalingas, todėl nederėtų jo vartoti. Šis žmogus ne tik turėtų 
gauti leidimą liautis gerti, bet ir nuolat susidurtų su užmaskuo- 
tais ar net atvirais kolegų ir sugėrovų iššūkiais, skatinančiais to- 
liau piktnaudžiauti alkoholiu. 

Taigi leidimas yra transakcija, kurios metu terapeutas mė- 
gina sugrąžinti Žmogui pradinę, scenarijumi neparemtą, tikrojo 
vaiko ego būseną. Leidimo transakciją sudaro tėvo ego įsakymas 
vaiko ego, kaip apibūdinta anksčiau („Liaukis gėręs“), ir racio- 
nalus, logiškas suaugusiojo ego paaiškinimas kitam suaugusiojo 
ego, kuriuo išdėstoma racionali, logiška įsakymo priežastis („Jei 
nesiliausi gerti, prarasi darbą“ arba „Jei nenustosi gerti, vyras 
tave paliks“). 

Leidimą turi išgirsti individo suaugusiojo ego ir, jei šis nėra 
įsitikinęs terapeuto suaugusiojo ego teiginio teisingumu, leidi- 
mas tampa paprasčiausiu įsakymu, kuriam galima pasipriešin- 
ti. Gali prireikti pašalinti individo suaugusiojo ego užteršimą. 


Pavyzdžiui, netrukus prarasianti darbą dėl gėrimo moteris gali 

ignoruoti teiginį: „Jei nesiliausi gėrusi, prarasi darbą“, matji neti- 
ki, jog sugebės išlaikyti darbą, jei negalės gerti bendraudama. Tai- 
gi, jei suaugusiojo ego nesutinka su kito suaugusiojo ego žinute, 
leidimas neturės jokio poveikio. Šiuo atveju terapeuto užduotis 
yra nustatyti esamą ego būsenos užteršimą, t. y. kad moteris tiki, 
jog turi gerti, norėdama išlaikyti savo darbą. 

Kiekvienam scenarijaus draudimui reikalingas atskiras lei- 
dimas. Nugalėjus svarbiausius draudimus, išryškėja menkesni, 
su kuriais taip pat reikia susidoroti. Pavyzdžiui, pademonstra- 
vusi ryškų pagerėjimą visus metus išlikdama blaivi, moteris nie- 
kuomet neinicijuodavo socialinių tarpasmeninių santykių; ji pa- 
sikliovė savo turimais kontaktais bei užsiimdavo įvairia veikla 
su keliais savo draugais. Kuomet tai buvo pastebėta, tapo aki- 
vaizdu, jog jai reikia leidimo prašyti kitų žmonių prisilietimų. 
Kaip dalį savo namų darbų, ji gavo užduotį pakviesti ką nors į 
kiną. Paaiškėjo, jog tai jai nebuvo lengva užduotis ir ji nesugebė- 
jo to padaryti keletą savaičių. Ši problema tapo terapijos dėmesio 
centru, moters aklaviete, iš kurios ji turėjo išsikapstyti, jei norėjo 
tęsti kelią į nuolatinę geresnę būseną. Primygtinis terapeuto kar- 
tojimas bei domėjimasis šiuo konkrečiu veiksmu galiausiai lėmė 
trokštamą rezultatą - ji nugalėjo stiprų draudimą iš aplinkinių 
prašyti to, ko nori. Vėliau paaiškėjo, kad tai buvo labai svarbus 
žingsnis jos gerovės link. 

Svarbu prisiminti, jog leidimą turi suteikti ne tėvo ego vai- 
ko ego būsenoje (T. esantis V.), o subrendęs tėvo ego (T) (žr. 
2 schemą). Skirtumas tarp pirminės sistemos ir vaiko ego bū- 
senoje esančio tėvo ego plačiau aptartas XIII skyriuje, tačiau 
reikia paminėti, kad tėvo ego vaiko ego būsenoje vaidina be- 


jėgio Gelbėtojo arba Persekiotojo vaidmenis. Tėvų draudimui 

atšaukti reikalinga galia prieinama tik pirminės sistemos tėvo 
ego. Kiekvienas terapeutas turėtų gebėti aiškiai suvokti skirtu- 
mą tarp šių dviejų jo asmeninių ego būsenų, nes iš terapeuto 
tėvo ego vaiko ego būsenoje (kiauliškojo tėvo ego, vaidinančio 
Gelbėtoją ar Persekiotoją) kylančios transakcijos lemia būsimus 


sunkumus. 


Apsauga 


Terapinės apsaugos koncepciją pirmoji pristatė Patricia 
Crossman, ir greitai ji tapo nepakeičiama scenarijų analizės da- 
limi.*“ Žmogus, pasidavęs terapeuto leidimo įtakai ir žengęs 
žingsnį tėvų draudimų atmetimo link, gali pasijusti vienišas ir 
išsigandęs, mat atsisakė tėvų apsaugos. Terapeutas negali igno- 
ruoti egzistencinio vakuumo ir jo sukeltos baimės. Jei terapeutas 
nepakeičia kliento prarastos tėvų apsaugos, asmuo dažniausiai 
grįžta prie ankstesniųjų savo elgesio modelių, kurie leido jaus- 
tis saugiai, ir neprieštarauja piktojo burtininko sugrįžimui. Tai 
rodo ryšių su scenarijumi atnaujinimą ir, kalbant psichologiniais 
terminais, atskleidžia žmogaus įsitikinimą, kad terapeutas nėra 
galingesnis už piktąjį burtininką ir kad juo negalima pasitikėti. 

Žmogus turi pasitikėti terapeuto teikiama apsauga, todėl 
labai svarbus leidimų suteikimo laikas. Jie turi būti suteikiami 
tik tuomet, kai tiek terapeutas, tiek pacientas sutinka, jog apsau- 
ga galima. Taigi leidimų nederėtų suteikti prieš išeinant atosto- 
gų ar tikintis perpildytos darbotvarkės. Apsaugos poreikis gali 


kilti beveik bet kuriuo metu, todėl save izoliuoti nuo klientų 


106 Crossman, Patricia. Permission and Protection. Transactional Analysis Bulletin 5, 19 (1966): 
152-53. 

linkę terapeutai reikiamu metu gali nesugebėti suteikti apsau- 
gos. Paprastai ji teikiama telefonu, nes leidimo sukelta panika 
ne visuomet sutampa su terapijos seansų tvarkaraščių. Mano 
asmeninė patirtis parodė, jog dirbančiam su maždaug keturias- 
dešimčia Žmonių terapeutui, be paskirtų terapijos seansų, tenka 
teikti apsaugą apie du kartus per savaitę. Visi žmonės, su kuriais 
dirbu, gali pasiekti mane namų telefonu, ir tai man nesukelia di- 
delių sunkumų. Reikia prisiminti, jog kiekvienas susikrimtimo 
skambutis gali būti kvietimas suvaidinti Gelbėtoją telefonu arba 
tikras apsaugos prašymas, tačiau gana nesudėtinga atskirti pir- 
mąjį nuo antrojo. Apskritai tikro apsaugos prašymo skambutis 
trunka trumpiau nei penkiolika minučių ir tampa išties malo- 
numą teikiančia patirtimi tiek terapeutui, tiek skambinusiajam. 
Kvietimas prisiimti Gelbėtojo vaidmenį sukelia visiškai kitokius 
jausmus, nes į kiekvieną terapeuto nuraminimą atsakoma žo- 
džiais „Taip, bet“, o tai savo ruožtu tėra dar vienas Gelbėjimo 
žaidimo ėjimas. Jei skambinantis asmuo akivaizdžiai siekia įvel- 
ti terapeutą į Gelbėjimo žaidimą, šis turėtų tuojau pat nutraukti 
pokalbį, primindamas skambinančiajam atsakomybę už jo pa- 
ties veiksmus. Panagrinėkime toliau pateikiamą pokalbį: 

DŽEINĖ: Laba diena. 

TERAPEUTAS: Laba diena. 

DŽEINĖ (verkdama): Aš bijau. 

TERAPEUTAS: Kas atsitiko? 

DŽEINĖ: Nežinau, aš tiesiog bijau ir jaučiu norą nusižudyti. 

TERAPEUTAS: Aš suprantu. Mėginti daryti dalykus kitaip, nei 
reikalauja tavo scenarijus, yra baisu. Siūlau paskambinti draugei ir šį 
vakarą nueiti į kiną. 


DŽEINĖ: Man patinka ši mintis. Manau, taip ir padarysiu. 

TERAPEUTAS: Puiku. Laikykis ir skambink man bet kada, kai 
tik vėl pajusi baimę. 

DŽEINĖ: Dabar jaučiuosi daug geriau. Ačiū. 

TERAPEUTAS: Viso gero. 

DŽEINĖ: Viso gero. 

Šis pokalbis yra tipinis apsaugos transakcijos pavyzdys. 
Skaitytojas greičiausiai pastebėjo, kad Džeinė pasiryžusi pri- 
siimti atsakomybę už savo emocinę būseną ir noriai priima te- 
rapeuto rekomendacijas. Džeinė yra iš tiesų išsigandusi ir per 
palyginti trumpą laiko tarpą sureaguoja palankiai. Dabar paly- 
ginkime pirmąjį pokalbį su šiuo: 

DŽIUNĖ: Laba diena. 

TERAPEUTAS: Laba diena. 

DŽIUNĖ (verkdama): Aš bijau. 

TERAPEUTAS: Kas atsitiko? 

DŽIUNĖ: Aš nemiegojau dešimt naktų iš eilės ir jaučiu norą nu- 
sižudyti. 

TERAPEUTAS: Suprantu, kaip jautiesi. Mėginti daryti dalykus 
kitaip, nei reikalauja tavo scenarijus, yra baisu. Siūlau paskambinti 
draugei ir šį vakarą nueiti į kiną. 

DŽIUNĖ: Nesu tam nusiteikusi. Aš neturiu draugų. Negi nega- 
lite man pasiūlyti kitos išeities? Jei nepasiūlysite man nieko geresnio, 
išgersiu visas savo migdomųjų tabletes. 

TERAPEUTAS: Ką norėtum, kad aš padaryčiau? 

DŽIUNĖ: Noriu, kad su manim pakalbėtumėte, paskirtumėte 
man kitokių vaistų ar dar ką nors. 

TERAPEUTAS: Aš noriu tau padėti, tačiau ką tu darysi šioje 
situacijoje? 

DŽIUNĖ: Nežinau. Manau, kad užbaięsiu visa tai. 

TERAPEUTAS: Na, tikiuosi, to nepadarysi, tačiau ne visai su- 
prantu, ko nori iš manęs. Siūlau tau nesėdėti namuose ir nueiti į kiną. 

DŽIUNĖ: Taip, bet... Ir t. t. 

Ką tik pateiktas pokalbis yra Džiunės mėginimas įtraukti 
terapeutą į Gelbėjimo žaidimą. Terapeutui nepaprieštaravus, šis 
pokalbis gali tęstis valandų valandas ir galiausiai neduoti jokių 
rezultatų. Jei terapeutas nesutinka žaisti, moteris gali liautis mė- 
ginusi. Tokiu atveju mažai tikėtina, jog ji laikys terapeutą Gel- 
bėtoju ir pakartos mėginimą priversti jį prisiimti šį vaidmenį; 
priešingai, ji gali prašyti jo apsaugos ir ją priimti. 

Terapinį apsaugos veiksmingumą būtina skirti nuo vadi- 
namojo psichoanalitiko „gydymo perdavimo“, kai pažanga yra 
paremta nenutrūkstamais santykiais su terapeutu. Paprastai 
apsauga Žmogui reikalinga šiek tiek ilgiau nei tris mėnesius po 
to, kai jis apleidžia scenarijaus draudimą. Jei praėjus šiam laiko 
tarpui panika ir bendravimo su terapeutu poreikis nesumažėja, 
labai tikėtina, jog terapeutas žaidžia Gelbėjimo žaidimą. 

Apsauga yra viena iš puoselėjančio tėvo ego funkcijų. 
Jei būtų įmanoma ego būsenas sudėlioti pagal svarbą, pirmą- 
ją vietą skirčiau dviem suaugusiojo ego (S. ir 5), paskui puo- 
selėjančiajam tėvo ego, o trečiąją vietą — vaiko ego. Tuo tarpu 
kiauliškasis, arba kritiškasis, tėvo ego terapijoje neteikia jokios 
naudos. 

Taigi racionalusis ir drauge intuityvusis suaugusiojo ego, 
mylintis ir rūpestingas puoselėjantysis tėvo ego bei laimingasis 
vaiko ego yra svarbūs scenarijų analizės specialisto atributai. 
Savo kiauliškąjį ego jis turėtų palikti už durų, o jei šis terapijos 
metu vis dėlto sugeba įsiterpti į grupės darbą, terapeutas turėtų 


prisiimti atsakomybę ir kreiptis pagalbos į savo terapeutą. 

Potencialas 


Kartu su darbo tarp suaugusiųjų ego transakcija įsakymas, 
leidimas, apsauga ir linksmybės sudaro pagrindinių transakci- 
nės analizės terapeuto įrankių rinkinį. Darbo transakcijos bei 
antitezės, linksmybių, leidimo ir apsaugos derinys transakcinės 
analizės specialistui suteikia lankstumo bei veiksmų laisvės ir 
taip padidina jo ar jos terapijos veiksmingumą arba potencialą. 
Terapijos potencialas — tai terapeuto gebėjimas sukelti teigiamų 
pokyčių per kaip įmanoma trumpesnį laiko tarpą. Terapeuto 
darbo potencialas turi atitikti kliento tėvų nustatyto draudimo 
stiprumą; tai atributas, kurio savo darbe siekia kiekvienas tran- 
sakcinės analizės specialistas. Ericas Berne'as"? teigė: „Drovus 
terapeutas, besistengiantis sutramdyti įpykusį tėvo ego, yra toks 
pat niekam tikęs, kaip bailus, šėliojantį žirgą mėginantis sutram- 
dyti kaubojus. Jei ši ego būsena numeta terapeutą iš balno, jis 
nusileidžia tiesiai ant vaiko ego.“ Terapijos potencialas rodo, kad 
terapeutas yra iš tiesų pasiryžęs padėti išspręsti kliento proble- 
mą, leidžia sau tai daryti bei geba apskaičiuoti reikiamas laiko 
bei pinigų sąnaudas. Tai reiškia, jog terapeutas yra pasiruošęs 
stoti akis į akį su aklavietėje atsidūrusiu klientu, sukelti reikiamą 
spaudimą ir prireikus bet kuriuo metu suteikti apsaugą. Daž- 
nai terapeutų potencialo siekis interpretuojamas kaip troškimas 
pasiekti visagalybę. Tačiau skirtumas tarp potencialo ir visaga- 
lybės gana akivaizdus; savo galimybių bei terapijos potencialo 
koncepcijos ribotumą suvokiantys transakcinės analizės specia- 
listai retai užsikrečia tuo, ką psichoanalitikai vadina visagaly- 
bės fantazijomis, arba, kalbant transakcinės analizės terminais, 
retais atvejais pripranta prisiimti Gelbėtojo vaidmenį. 


'7 Berne, Eric. What Do You Say After You Say Hello? New York: Grove Press, 1972. 

Terapinio potencialo troškimas transakcinės analizės spe- 
cialistus skatina svarstyti bei taikyti terapiją labai pagreitinan- 
čias technikas. Kelios iš tokių technikų yra leidimų pamokos, 
maratonai ir namų darbai. 

1. Leidimų pamokos. Grupinės terapijos seansai, kaip terapijos 
įrankis, yra riboti. Pirminis jų tikslas - sudaryti sąlygas verbali- 
nėms interakcijoms tarp dešimties ar mažiau individų; susitiki- 
mai organizuojami riboto dydžio kabinetuose. Be to, ribojama ir 
susitikimų trukmė, o terapeutai, kalbant apie fizinį kontaktą su 
klientais, dažnai jaučia profesinio etikos kodo suvaržymus. 

Grupinės terapijos potencialą transakcinės analizės tera- 
peutai didina greta jos organizuodami leidimų pamokas, kurias 
dėsto leidimų mokytojas (žr. Steinerio ir Steiner'“* bei Wyckoff'? 
darbus). Šios pamokos rekomenduojamos individams, kuriems 
tėvų nustatyti draudimai kliudo ne tik laisvai mąstyti bei kal- 
bėti (su tokio tipo draudimais galima susidoroti grupinės terapi- 
jos seanso metu), bet turi įtakos ir tokiems fiziniams aspektams 
kaip lytėjimas ir gebėjimas būti liečiamam, judėjimas gracingai, 
užtikrintai ar laisvai, gebėjimai juoktis ir verkti, šokti ir pokštau- 
ti, reikšti seksualumą ar agresyvumą, atsipalaidavimas ir t. t. 

Tinkamiausia vieta leidimų pamokoms - šokių studija, ku- 
rioje gausu didžiulių veidrodžių ir galima pasinaudoti minkš- 
tais kilimėliais pratimams ant grindų. Su kiekvienu į leidimų 
pamokas siunčiamu pacientu sudaromas konkretus kontraktas, 


Li 


pavyzdžiui, „leidimas šokti“, „leidimas liesti kitus“, „leidimas 


"8 Steiner, Claude M., Steiner, Ursula. Permission Classes. Transactional Analysis Bulletin 7, 


28 (1968): 89. 
'9 Wyckoff, Hogie. Permission. The Radical Therapist 2, 3 (1971): 8-10. Dar kartą išspausdinta 
leidinyje Readings in Radical Psychiatry, redagavo Claude Steiner. New York: Grove Press, 


1974. 

būti seksualiam (-ai)“, „leidimas elgtis užtikrintai“, „leidimas va- 
dovauti, o ne sekti kitais“ ir t. t. 

2. Maratonai. Maratonai, arba ilgesnės trukmės terapijos sean- 
sai, trunkantys nuo aštuonių iki trisdešimt šešių valandų, yra kita 
terapijos potencialą didinanti technika. Pastebėjau, jog maratonai 
ypač naudingi po keleto terapijos mėnesių aklavietę priėjusiems 
individams, kurie, regis, niekaip negali su ja susidoroti. Demons- 
truojantys nuolatinę pažangą ar paskutiniu metu nerodantys pa- 
gerėjimo klientai taip pat skatinami dalyvauti maratonuose. 

Ši technika turi keletą skirtingų tikslų. Leidimų maratonai 
yra paprasčiausios didesnės apimties leidimų pamokos. Wyckoff 
apibūdino Amazonių galios maratonus, kurie rekomenduojami 
moterims, norinčioms užmegzti ryšį su fizine savo jėga.“ Prisi- 
lietimų maratonas, arba Prisilietimų miestas, skirtas prisilietimų 
ekonomikai aiškinti. Kūno maratonų dėmesio centras — pagalba 
žmonėms, siekiantiems susigrąžinti ryšį su savo kūnais. Kiauliš- 
kojo tėvo ego atsikratymo maratonų metu grupės nariai atlieka 
pratimus, padedančius atsikratyti šios ego būsenos*". Paprastai 
seansas pradedamas aptariant kiekvieno maratono dalyvio sie- 
kiamus įgyvendinti tikslus bei lūkesčius. Šie tikslai surašomi ant 
didžiulio popieriaus lapo ar sienos taip, kad visi grupės nariai ga- 
lėtų juos aiškiai matyti“*. Tuomet prasideda visą maratono laiką 
trunkantis darbas. Seanso pabaigoje kiekvienas įvertina savo dar- 
bą ir ant sienos, greta savo kontrakto, užrašo laimėjimus. 

"o Wyckoff, Hogie. Amazon Power Workshop. Išėues in Radical Therapy I, 4 (1973): 14-15. 

“1 Wyckoff, Hogie. Permission. The Radical Therapist 2, 3 (1971): 8-10. Dar kartą išspausdinta 
leidinyje Readings in Radical Psychiatry, redagavo Claude Steiner. New York: Grove Press, 1974. 
"2 Dr. Franklinas Ernstas buvo pirmasis, terapijos veiksmingumui gerinti pasitelkęs rašymą 
ant sienų, arba grafitus. (Paskaita buvo skaityta Golden Gate grupės psichoterapijos asocia- 


cijos (Golden Gate Group Psychotherapy Association) vasaros konferencijoje, vykusioje 1968 m. 
San Franciske. 

Šių seansų sėkmė yra neginčytina; paprastai po jų žmonės 
būna džiugios nuotaikos, jaučia pasitenkinimą bei mano, jog 
maratono metu pasiekė išties nemažai. Tai tarsi euforija, trun- 
kanti vieną ar dvi savaites. Teigiama patirtis maratono metu tei- 
kia energijos darbui grupėje bei stumia jį pirmyn. 

3. Namų darbai. Namų darbai yra tam tikros, padedančios 
įgyvendinti terapijos kontraktą, grupės nariams skiriamos 
užduotys, kurias jie atlieka tarp terapijos susitikimų. Dažnai 
namų darbus žmonės atlieka neskatinami terapeuto ar kitų gru- 
pės narių. Pats sau namų darbus skiriantis asmuo dažniausiai 
prisiima atsakomybę už savo situaciją ir supranta, jog turi kaž- 
ką daryti. Jau paaiškinau anksčiau, kad iki šiol naudotos žmo- 
nėms taikomos diagnostinės etiketės ir kategorijos turi labai 
mažai (jei apskritai turi) prasmės. Tačiau namų darbai leidžia 
įžvelgti vertingą skirtumą tarp dirbančiųjų ir nedirbančiųjų. 
Pastarosios kategorijos nederėtų painioti su pažįstama sąvoka 
„nemotyvuotieji“. Nemažai žmonių, kurie būtų vadinami mo- 
tyvuotais, nes reguliariai lanko susitikimus, moka už paslau- 
gas bei dalyvauja grupiniame darbe, iš tiesų yra nedirbantie- 
ji. Motyvacijos koncepcija yra hipotetinė, tuo tarpu dirbantis 
klientas yra asmuo, kuris naudojasi terapeuto bei grupės narių 
pasiūlymais, išbando juos, atmesdamas tuos, kurie nepadeda, 
ir pasilikdamas tuos, kurie buvo naudingi. Mano nuomone, tai, 
ar klientas yra dirbantis, ar ne, yra geriausias būsimos sėkmės 
ženklas. Kitiems terapeutams atrodę beviltiškai psichozės pa- 
veikti dirbantys klientai savo tikslus grupinėje terapijoje pasie- 
kia per metus, tuo tarpu menkus neurozės simptomus demons- 
truojantys nedirbantys klientai nedaug tepasikeičia per metus 


ar dvejus. 

Tuo nenoriu pasakyti, jog vis dėlto egzistuoja prastesnių (ne- 
sveikų) Žmonių kategorija - nedirbantys klientai. Paprasčiausiai 
kai kurių Žmonių scenarijai įskiepijo jiems leidimą stengtis page- 
rinti savo situaciją. Tai reiškia, kad, mėgindami suvokti savo situ- 
aciją, jie naudojasi suaugusiojo ego būsena, įsiklauso į suteiktą at- 
galinį ryšį, eksperimentuoja su gautais pasiūlymais ir t. t. Tokiems 
individams atsisakyti savo scenarijaus yra kur kas lengviau nei 
tiems, kurie neturi leidimo įvykdyti ką tik išvardytų dalykų. Pir- 
moji ir sudėtingiausia terapeuto užduotis — suteikti nedirbantiems 
klientams leidimą dirbti. Ši užduotis negali būti įgyvendinta be 
tinkamo terapinio kontrakto ar žaidžiant Gelbėjimo žaidimą. 

Skiriami namų darbai gali būti tokie pat įvairūs, kaip ir jais 
padedamos nugalėti problemos. Vieni namų darbai skirti socia- 
liniam nerimui įveikti sisteminės desensibilizacijos metodu, 
pasiskolintų iš bihevioristinės terapijos. Pavyzdžiui, droviam 
žmogui skiriamos vis sunkesnės socialinės užduotys, pradedant 
lengviausia klientui. Pradedant tokiais dalykais kaip pasiteira- 
vimas judrioje gatvėje, kiek valandų, namų darbus sudaro tam 
tikras užduočių, kurios turi būti kartojamos nuolat, skaičius. 
Kiekviena namų darbų užduotis yra sudėtingesnė už buvusiąją: 
pasiteirauti, kiek valandų, tuomet paprašyti nupasakoti kelią iki 
vieno ar kito objekto; šypsotis praeiviams gatvėje, paskui pagir- 
ti kitą žmogų už jo išvaizdą; užmegzti trumpą pokalbį ir t. t. 
Šių užduočių tikslas - išmokyti individą gauti prisilietimų. Kiti 
namų darbai skirti ugdyti pasitikėjimą savimi susitikus su svar- 
biais žmonėmis. Kliento ar klientės gali būti prašoma pasikalbėti 
su vadovu dėl didesnio atlyginimo, pasakyti savo vyrui, jog nuo 
šiol linksmybėms ji skirs vieną vakarą per savaitę, pareikalauti, 


kad anyta išsikraustytų, ar paskambinti patinkančiam vyrui ar 

moteriai ir pakviesti jį ar ją į pasimatymą. Su šiomis užduotimis 
susiję pokalbiai paprastai repetuojami grupinės terapijos metu; 
tokia procedūra, kaip ir namų darbų kūrimas bei skyrimas, yra 
puikus linksmybių šaltinis. 

Kenčiančiųjų dėl tokio suaugusiojo ego užteršimo kaip „Aš 


/ 


esu niekam tikęs (-usi)“, „Sakantys, jog jiems patinku, žmonės 
man meluoja, norėdami priversti mane pasijusti geriau“, „Šios 
grupės nariai yra komunistų agentai“, gali būti prašoma para- 
šyti rašinį, ginantį priešingą požiūrį: „Aš esu puikus Žmogus“, 
„Aš patinku žmonėms, ir jie mane myli“, „Šios grupės nariai yra 
tokie pat žmonės, kaip ir aš.“ Vadinusios save pabaisa moters 
buvo paprašyta nupiešti save, mat jai trūko žodžių apibūdinti. 
Tai atlikusi ji pradėjo suvokti, kokį nepagrįstai iškreiptą savęs 
vaizdą ji turėjo galvoje. 

Kitos namų darbų formos, pavyzdžiui, laikytis įtempto 
tvarkaraščio, linksmintis ar atnaujinti kontaktus su senais drau- 
gais, skirtos išmokyti žmones planuoti laiką ar pakeisti atsisaky- 
tą žaidimą. Namų darbų užduotys yra tokios pat skirtingos, kaip 
ir žmonių problemos; tarp jų yra buvę: meilės eilėraščių kūrimas, 
masturbacija, tūkstančio dolerių išleidimas, pasninkavimas, ne- 
miegojimas visą naktį ir t. t. 

Paskyrus namų darbus, kitos savaitės susitikime svarbu 
tikėtis ataskaitos apie tai. Jei grupės narys neatlieka jam skir- 
tos užduoties, namų darbai paskiriami iš naujo, o jei ši situacija 
vėl pasikartoja, individo nuoširdumui metamas iššūkis. Dažnai 
skirtoji užduotis yra per sudėtinga, todėl namų darbai turi būti 
skiriami iš naujo, atsižvelgiant į kliento galimybes. 

Šios papildomos grupinės terapijos technikos padeda pa- 


didinti transakcinės analizės specialisto potencialą. Savaime 


374 SCENARIJAI, KURIAIS GYVENA ŽMONĖS 


suprantama, jog, terapeutams eksperimentuojant su naujomis 
technikomis, o kūrybingiems specialistams nagrinėjant plačias 
galimybes padidinti terapijos veiksmingumą, kiti požiūriai bus 


pridėti prie jau išbandytų, patikrintų ir šiandien galimų. 


Neigiamų jausmų išliejimas 

Dar vieną grupinės terapijos vadovo darbo potencialą di- 
dinantį būdą sudaro dvi technikos, skirtos atsikratyti dviejų 
dažniausių veiksmingos grupinės interakcijos kliūčių. Šios kliū- 
tys — tai pašto ženklai, arba sukauptas nusivylimas ir apmaudas, 
bei slepiamos paranojinės fantazijos. Šias dvi procedūras galima 
paversti ritualu ir atlikti kiekvieno terapijos susitikimo pradžioje 
arba terapijos seansų metu naudoti spontaniškai. 

Sukauptas apmaudas. Šios technikos išmokau Asklepione — 
federalinės griežtojo režimo pataisos darbų kolonijos Marione, 
Ilinojaus valstijoje, terapinėje bendruomenėje. Ją sudaro gali- 
mybių žmonėms išreikšti prieš tai vykusių transakcijų metu 
susikaupusį pyktį kūrimas. Šie jausmai, transakcinėje analizėje 
vadinami pašto ženklais, kyla žaidžiant žaidimus (žr. 79 psl.) 
ir, susikaupę viduje, kliudo atviram bei nuoširdžiam Žmonių 
darbui ir bendravimui. Procesas vyksta sklandžiausiai, jei pir- 
miausia sudaromas kontraktas, t. y. jei dėl pašto ženklų pa- 
siūlymo ir priėmimo susitariama iš anksto. Kai pašto ženklas 
perduodamas gavėjui, šio prašoma neatsakyti. Jei asmuo ne- 
supranta pašto ženklo prigimties, jis gali paprašyti paaiškinti. 
Pavyzdys: 

DŽEKAS: Aš turiu tau pašto ženklą, Fredai. Ar nori jo? 

FREDAS: Gerai, aš jį paimsiu. 


SCENARIJAI, KURIAIS GYVENA ŽMONĖS 


375 


DŽEKAS: Mane papiktino tai, jog per paskutinį susitikimą nu- 
traukei mane viduryje sakinio. 

FREDAS: Nepamenu. Turi galvoje tuomet, kai kalbėjai su Mere? 

DŽEKAS: Ne, kai kalbėjau su Džonu, o tu pradėjai pasakoti apie 
savo reikalus. 

FREDAS: Suprantu. 

Svarbu pastebėti, kad Fredas turi tik suprasti pašto ženklą, 
tačiau jam nebūtina su tuo sutikti. Keičiantis pašto ženklais taip 
pat svarbu, kad procese dalyvautų vis kiti žmonės, t. y. kad Dže- 
kas neperduotų antro iš eilės pašto ženklo Fredui ar kad šis neat- 
sakytų pašto ženklu Džekui prieš tai, kai kas nors kitas perduo- 
da savo pašto ženklą dar kitam (geriausia, jei šis pašto ženklas 
neskiriamas nei Džekui, nei Fredui). 

Paranojinės fantazijos. Paranojine fantazija gali tapti įtarimas, 
nepasitikėjimo jausmas ar įsitikinimas, jog kitas žmogus nelinki 
gero. Tai paprastai turi priežastį. Slėpdami tokias paranojines min- 
tis, Žmonės negali laisvai ir atvirai spręsti savo intymių problemų. 
Todėl svarbu jas išsklaidyti išsakant atvirai. Tinkamas atsakas į 
paranojinę fantaziją yra mėginimas pagrįsti jos egzistavimą tiesos 
kruopele. Akivaizdu, jog; visiškas jos nuvertinimas tik dar labiau 
paaštrintų paranojines mintis ir pablogintų situaciją. Pavyzdys: 

FREDAS: Man kilo paranojinė fantazija apie tave. 

DŽEKAS: Gerai, aš ją priimsiu. 

FREDAS: Aš manau, kad tu man pavydi ir iš tiesų manęs ne- 
kenti. Manau, kad labiausiai tave piktina faktas, jog aš puikiai sutariu 
su Mere. 

DŽEKAS (susimąsto): Nejaučiu tau neapykantos, bet tu mane 
truputį erzini ir aš tau šiek tiek pavydžiu. Dalis mano pavydo kyla dėl 


to, kad Merė klausosi tavęs, bet nesiklauso manęs. 

FREDAS: Ačiū. Tai viską paaiškina. 

Išlieti sukauptą apmaudą ir atskleisti paranojines fantazi- 
jas naudinga ne tik grupinėje terapijoje. Iš tiesų tai atneša dide- 
lės naudos bet kokiame žmonių susitikime, kuriame trokštama 
dirbti visu pajėgumu ir bendradarbiauti tarpusavyje. 

Galimybės išreikšti apmaudą ir išklausyti paranojos prie- 
žastis palengvina sudėtingą terapijos užduotį ir leidžia veiks- 


mingai dirbti. 


XXII skyrius 
TRIJŲ PAGRINDINIŲ SCENARIJŲ 
TERAPIJA: DEPRESIJOS ĮVEIKIMAS 


Depresiją sukelia pagrindinių gyvybę palaikančių išteklių trū- 
kumas. Žmonėms reikia maisto, pastogės, erdvės, saugumo, ge- 
riamojo vandens, tyro oro ir kontakto su kitais žmonėmis (arba 
prisilietimų). Alkani, nuolat esantys spūstyje, išsigandę ar at- 
stumti Žmonės jaučiasi liūdni ir nelaimingi (kitaip tariant, juos 
kankina depresija), nepaisant kitų įvykių ar aplinkybių. 

Gyvybę palaikančių išteklių trūkumas gali atsirasti natūra- 
liai arba būti dirbtinai sukurtas. Konkurencija sukuria trūkumą 
daugeliui, tuo tarpu naudos teikia tik keletui. Tai sakau nepaisy- 
damas peršamos priešingos idėjos, jog konkurencijos tikslas yra 
sukurti gausą ir gerovę. Tiesą sakant, Vakarų visuomenėje kon- 
kurencija tarp žmonių didina jų produktyvumą, kurio didžią- 
ją naudos dalį pasisavina saujelė privilegijuotųjų, o likusiems 
atiduodama tiek, kiek reikalinga, siekiant skatinti juos varžytis 
toliau. 

Šį knyga orientuota į vidutinį amerikietį - individą, turintį 
nuosaikių maisto, pastogės, (galbūt) erdvės, saugumo, vandens 
ir (tik šiek tiek) gryno oro atsargų, todėl čia kalbu apie į dirb- 
tinio prisilietimų trūkumo sukeltą depresiją nukreiptą terapiją 
(šio tipo depresija šioje visuomenės grupėje dažniausia). 

Depresija yra bene dažniausias į terapeutus besikreipiančių 
asmenų nusiskundimas. Tiek lengva, banali, tiek sunki, ūmi, tra- 
giška depresijos formos, kaip jau minėta, atsiranda dėl prisilie- 


timų trūkumo. Pasiteiravę savo klientų, kokia, jų nuomone, yra 

jų depresijos priežastis, terapeutai pastebi, jog didžioji dauguma 
(išskyrus keletą tų, kuriuos ankstesni terapeutai jau pripratino 
prie kušetės ir privertė nepasitikėti savo sveiku protu) atsako, 
jog jie prislėgti dėl to, kad neturi draugų, jiems trūksta meile pa- 
remtų santykių ar kad romantiški santykiai jų netenkina. Depre- 
sijai pasunkėjus ir pradėjus reikštis fiziniais simptomais, pavyz- 
džiui, apatija, mieguistumu ar nemiga, persivalgymu ar apetito 
netekimu, nuolatiniu polinkiu verkti ar mintimis apie savižu- 
dybę, žmonės dažnai pamiršta, ko jiems iš tiesų trūksta. Tačiau 
dažniausiai depresijos atveju Žmogus pats nesunkiai supranta, 
jog tam tikras konkretaus asmens ar asmenų prisilietimas galėtų 
padėti atsikratyti šios nepageidaujamos būsenos. Todėl tinkama 
kovos su depresija strategija yra mokyti žmones gauti trokštamų 


prisilietimų. 


Prisilietimų ekonomikos griovimas 


Dirbtinį prisilietimų trūkumą palaikančių taisyklių įveiki- 
mo procesas vadinamas prisilietimų ekonomikos griovimu. Norėda- 
mi sugriauti prisilietimų ekonomiką ir išlaisvinti prisilietimus, 
žmonės turi įveikti draudimus, kliudančius gauti prisilietimų; 
prisilietimų prašymas, priėmimas, siūlymas, teikimas sau bei 
nepageidaujamų prisilietimų atstūmimas yra skirtingos leidimų 
formos, leidžiančios gauti reikiamų prisilietimų ir galiausiai pa- 
dedančios atsikratyti depresijos. 

Žmonės turi žinoti, kokių prisilietimų trokšta. Apskritai 
prisilietimus galima skirstyti į fizinius ir verbalinius. Fiziniams 
prisilietimams priklauso apkabinimai, bučiniai, nugaros patry- 


nimai, suspaudimai glėbyje, lytėjimas bei glamonės. Šio tipo 

prisilietimai gali būti švelnūs arba tvirti, seksualūs, jausmingi 
ar tiesiog draugiški, puoselėjantys ar truputį gundantys. Verba- 
liniai prisilietimai gali būti susiję su Žmogaus išvaizda (veidu, 
kūnu, poza ir judesiais) arba asmenybe (intelektu, gebėjimu my- 
lėti, jautrumu, drąsa ir t. t.). 

Žmonėms kyla specifinių poreikių konkretiems prisilie- 
timams pelnyti, tačiau šie poreikiai dažnai slepiami, mat žmo- 
nės jaučia gėdą kažko trokšdami ir negalėdami to gauti. Taip, 
kaip alkani žmonės kaltina save už tai, kad yra neturtingi ir 
neišgali nusipirkti maisto, taip trokštantys prisilietimų indivi- 
dai jaučia gėdą dėl savo poreikio. Dėl to šie žmonės slepia, ko- 
kių prisilietimų jiems reikia, ir tai priverčia juos tik dar labiau 
jų trokšti. Daug fizinių prisilietimų, apkabinimų bei bučinių 
sulaukiančiam Žmogui iš dalies nėra sunku vėl jų prašyti (kaip 
ir turtingam Žmogui dar labiau praturtėti). Tuo tarpu dėl vienų 
ar kitų priežasčių vos vieną kitą fizinį prisilietimą gaunančiam 
ir didžiulį jų poreikį jaučiančiam asmeniui paprastai labai dėl 
to gėda, todėl jis savo poreikį slepia. Samuelsas*? pažymėjo, jog 
žmonės suteikia tokių prisilietimų kitiems, kokių trokšta patys, 
taip atskleisdami savo poreikius. Galima aiškiai pastebėti, jog 
šis prisilietimų įgijimo metodas yra itin neveiksmingas ir net, 
priešingai, sukuria dar didesnį nepriteklių. Pavyzdžiui, tipiniu 
atveju vyras trokšta seksualinių žmonos prisilietimų, kuri savo 
ruožtu pageidauja verbalinių prisilietimų, jog yra mylima. Todėl 
jis suteikia jai seksualinių prisilietimų, kurių ji iš tiesų nenori, o 
ji jam atsako verbaliniais prisilietimais, kurie jam nereikalingi. 


Kuo daugiau netrokštamų prisilietimų ji jam suteikia, tuo ma- 


"3 Samuels, Solon D. Stroke Strategy: I. The Basis of Therapy. Transactional Analysis Journal I, 
3 (1971): 23-24. 

žiau patenkintas jis tampa, ir kuo mažiau verbalinių prisilietimų 
ji sulaukia iš vyro, tuo daugiau apmaudo jaučia - visa tai vyksta 
todėl, kad žmona nesulaukia to, ko trokšta, ir todėl, kad atiduo- 
da tai, ko reikia jai pačiai (taip dar sustiprindama savo poreikį). 
Taip pat jaučiasi ir vyras. Šiuo pavyzdžiu noriu parodyti, kaip 
svarbu išmokti prašyti (ir duoti) to, ko žmonės nori (ir yra prašo- 
mi), prisilietimų forma. Grupinėje terapijoje leidimas nepaklusti 
su prisilietimais susijusiems draudimams suteikiamas įvairiais 
būdais. Griaunant prisilietimų ekonomiką naudinga žinoti šiuos 
aspektus: 

Tikėjimas žmonių prigimtimi. Labai dažnai terapeutai bai- 
minasi, kad kai kurie individai, net ir paprašę trokštamų prisi- 
lietimų, jų nesulauks. Dėl to jie nedrįsta siūlyti su tuo susijusių 
užduočių bijodami, jog šie žmonės nesugebės gauti norimų prisi- 
lietimų. Tokia baimė patvirtina faktą, kad terapeutas, kaip ir visi 
kiti žmonės, yra įsitikinęs, jog prisilietimai yra tam tikras pro- 
duktas, o jų trūkumas yra tikras, ne dirbtinis. Iš tikrųjų beveik 
neįtikėtina, jei apskritai įmanoma, kad aštuonių asmenų grupėje 
paprašęs prisilietimo individas jo nesulauks. Žinoma, asmeniui, 
paprašiusiam specifinio prisilietimo iš konkretaus Žmogaus, 
gali tekti nusivilti. Tačiau jei pageidaujami prisilietimai nėra itin 
specifiniai ar jų prašoma visos grupės, prisilietimų neabejotinai 
pakaks prašymui patenkinti. Žmonės iš prigimties yra mylintys, 
todėl terapeutams derėtų išsiugdyti tikėjimą žmogiškąja prigim- 
timi, kuris skatintų juos nedvejojant ir nesibaiminant kovoti su 
prisilietimų ekonomika. 

Prisilietimų badas. Gaunančių pakankamai prisilietimų asme- 
nų nėra daug, dėl to sunku apibūdinti tokių individų elgesį. Tai, 


be abejonės, būtų nepaprasta, nauja ir visiškai patenkinanti būse- 

na. Veikiausiai ji išlaisvintų individą ir leistų užsiimti kitomis, nei 
vien tik prisilietimų siekimas, veiklomis, kurias lydėtų ramybės 
jausmas „Aš sveikas, tu sveikas“ pozicijoje. Taip pat tikėtina, kad 
prisilietimų trūkumo nejaučiančio asmens visiškai nedomintų to- 
kios vartotojiškos prekės kaip nauji automobiliai, rūbai, kosmeti- 
ka ir t. t, kurių troškimas glaudžiai susijęs su prisilietimų alkiu. 

Neigiami prisilietimai taip pat turi tam tikros vertės sie- 
kiant patenkinti prisilietimų alkį, todėl pasiekę tam tikrą alkio 
lygį žmonės yra pasiryžę priimti ir neigiamus prisilietimus, ku- 
rie padėtų jiems ištverti. Todėl, priklausomai nuo jų išgyvenimui 
reikalingų prisilietimų kiekio koeficiento“*, vieni žmonės geba 
atstumti neigiamus prisilietimus, tuo tarpu kiti - ne. Nederėtų 
tikėtis, kad didžiulį prisilietimų alkį jaučiantis žmogus atsisakys 
„plastikinio pūkuotuko“, kaip ir iš badaujančio Žmogaus nesiti- 
kima, jog jis atsisakys pasenusio maisto. 

Kai kurie Žmonės atstumia gerus jiems teikiamus prisi- 
lietimus, todėl pradeda jausti jų alkį. Pavyzdžiui, žiniasklaida 
iškreipia kai kurių vyrų skonį (žr. „Plevėsa“, XV skyrius), todėl 
jie pradeda geisti itin specifinių prisilietimų'“ ir priima juos tik 
iš žurnalo „Playboy“ modelių arba į jas panašių moterų. Tokiu 
būdu jie atstumia tikrų, mylinčių moterų prisilietimus ir galiau- 
siai pajunta didžiulį jų trūkumą - „pradeda badauti pertekliuje“. 
Ši situacija primena miške badaujantį miestietį, nelaikantį uogų 
bei šaknų valgiu. 

Prisilietimų priėmimas 17 atstūmimas. Prisilietimo priėmimas, 
kaip ir valgymas, yra biologinis procesas, reikalaujantis tam ti- 


"+ Capers, Hedges ir Holland, Glen. Stroke Survival Ouotient. Transactional Analysis Journal 


I, 3 (1971): 40. 
“5 Samuels, Solon D. Stroke Strategy: I. The Basis of Therapy. Transactional Analysis Journal I, 


3 (1971): 23-24. 

kro laiko. Prisilietimui reikia leisti „susigerti“. Taip, kaip laistant 
sausoje dirvoje augantį augalą vandeniui reikia šiek tiek laiko 
susigerti, taip ir tam tikriems prisilietimams bei žmonėms rei- 
kia skirtingo „susigėrimo laiko“. Bet kuriuo atveju visiškas gau- 
to prisilietimo priėmimas gali trukti nuo penkių iki penkiolikos 
(ar daugiau) sekundžių. 

Prisilietimas gali būti atmestas keliais skirtingais lygmeni- 
mis. Kai kurie prisilietimai pasitinkami su akivaizdžių nuver- 
tinimu, pavyzdžiui, susitraukimu, grimasa ar atviru neigimu. 
Vienas grupės narys gali pasakyti kitam: „Aš manau, jog tu esi 
labai protingas žmogus.“ Šis gali atsakyti: „Aš taip nemanau ir 
netikiu, kad tu kalbi nuoširdžiai. Tu veikiausiai tenori priversti 
mane pasijusti geriau. Bet kokiu atveju Žinau, jog nesu protin- 
gas, tu tik apsimetinėji.“ Tokį nuvertinimą nesunku pastebėti. 
Tačiau prisilietimai gali būti nuvertinami ir kur kas subtiliau. 
Dėl to labai svarbu atidžiai stebėti, kaip žmogus pasitinka pri- 
silietimą ir ar šis „susigeria“, ar yra atstumiamas. Prisilietimo 
atstūmimą atskleidžia tam tikri gestai, pauzės, žvilgsniai, ato- 
dūsiai, atsakymai tuo pačiu ar skubotai ištartas „ačiū“. Labai 
dažnai sulaukę prisilietimo Žmonės tuoj pat išgirsta kiauliškojo 
tėvo ego paliepimą jį nuvertinti. Šį paliepimą paprastai galima 
pastebėti žmogaus veide bei kūno judesiuose. Svarbu atskleisti 
tokį prisilietimų nuvertinimą ir tiksliai nurodyti jį lemiančias 
kiauliškojo tėvo ego žinutes. 

Jei sulaukęs prisilietimo Žmogus plačiai ir nesidrovėdamas 
nusišypso ir nieko neatsako, tai aiškiausias ženklas, jog prisilie- 
timas buvo priimtas. 

Individui sulaukus nepageidaujamo prisilietimo, svarbu jį 


atvirai atstumti. Kartais sunku suprasti, ar gautas prisilietimas 

yra nuoširdus, ar ne, ypač kai kiauliškasis tėvo ego nuolat kuž- 
da, jog prisilietimas buvo apsimestinis. Dėl to svarbu aiškiai pa- 
reikšti, kad, bent jau kol kas, prisilietimas negali būti priimtas. 
Gilesnis nagrinėjimas gali lemti išvadą, jog prisilietimas buvo 
nuoširdus ir kad jį atstumti privertė kiauliškojo tėvo ego įtaka 
arba — ir tai taip pat tikėtina — kad tai buvo nepageidaujamas 
prisilietimas ar kad jis iš tikrųjų nebuvo nuoširdus. Lengviausia 
visa tai nustatyti grupėje, kurioje stebėtojai paprastai yra objek- 
tyvūs ir geba padėti atskirti minėtas alternatyvas. 

Puoselėjimas. Kalbant iš esmės, prisilietimus vienas žmogus 
suteikia kitam (nors prisilietimų galima sulaukti ir iš gyvūnų). 
Tačiau žmonės gali kaupti prisilietimus kaip maistą ar vandenį 
ir jais pamaloninti patys save. Mums reikalingus išteklius gali- 
me kaupti skirtingai. Mūsų kūnai tegali sukaupti oro apytiksliai 
trims minutėms, tačiau maisto ir vandens gali užtekti net ke- 
lioms savaitėms. Taip pat kaupiami ir prisilietimai. Kupferis"“ 
rašė apie prisilietimų banką. Mano manymu, prisilietimai kau- 
piami tėvo ego. Teigiami prisilietimai saugomi puoselėjančiaja- 
me tėvo ego, o neigiami - kiauliškajame tėvo ego. 

Pagal scenarijus gyvenantys žmonės pasižymi stipriais 
kiauliškaisiais tėvo ego, kurie nuolat kėsinasi nugalėti vaiko ir 
silpną puoselėjantįjį tėvo ego, neturinčius pakankamai prisilieti- 
mų atsargų, kurios padėtų sunkiu metu. 

Todėl, norint išsaugoti gerą emocinę savijautą, labai svarbu 
turėti stiprų, prisilietimais aprūpintą puoselėjantįjį tėvo ego. Ta- 
čiau, kad ir kokia stipri būtų ši ego būsena, be nuolat gaunamų 


prisilietimų iš aplinkinių, geros „aš sveikas“ savijautos išlaikyti 


"6 English, Fanita. Strokes in the Credit Bank for David Kupfer. Transactional Analysis Journal 
L, 3 (1971): 27-28. 

neįmanoma. Taigi galiausiai gera savijauta visiškai priklauso nuo 
gaunamų prisilietimų. Žmogus negali ilgai išlaikyti „aš sveikas“ 
pozicijos negaudamas prisilietimų arba jei gaunami prisilietimai 
yra neigiami. 

Kartais puoselėjantysis tėvo ego sukaupia prisilietimų, 
tačiau negali jų panaudoti, nes jie skirti tik kitiems Žmonėms. 
Tokio individo pavyzdys yra Motina maitintoja (žr. XIV skyrių). 
Puoselėti save suteikiant sau prisilietimų reikia išmokti (vėliau 
aptarsiu tai padedančias padaryti užduotis). 

Švelnūs ir plastikiniai pūkuotukai. Prisilietimai skiriasi nuo- 
širdumu. Kai kurie tėra prastai užmaskuoti kritiški pastebėji- 
mai, pavyzdžiui, „Kaip apkūnus žmogus, tu esi labai gražus (-i)“ 
arba „Tu iš tiesų labai stengiesi“. Kiti prisilietimai yra lyginamo- 
sios prigimties ir skatina konkurenciją tarp žmonių. Pavyzdžiui, 
„Tu esi gražiausias Žmogus šioje grupėje“ arba „Myliu tave la- 
biau, nei ką kitą“, o ne „Tu esi labai gražus (-i)“ ar „Myliu tave“. 
Žmonėms labai svarbu išmokti teikti nuoširdžius prisilietimus, 
kurie nebūtų užteršti konkurencine potekste ar kritiškais tėvo 
ego pastebėjimais. Užteršti prisilietimai vaizdingai vadinami 
„plastikiniais pūkuotukais“; derėtų išmokti jų neteikti kitiems 
ir atstumti gavus. 

Dažniausia situacija, kai Žmonės teikia apsimestinius ar 
„plastikinius“ prisilietimus, būna tuomet, kai jie mano, jog tu- 
rėtų suteikti prisilietimą, bet savyje neturi nė vieno. Kartais taip 
atsitinka tuomet, kai jų tiesiogiai paprašoma, tačiau dažniausiai 
prisilietimo trokštantis žmogus prisiima Gelbėtojo ieškančios 
Aukos vaidmenį, todėl kitas pajunta, jog turėtų suteikti prisi- 
lietimų. Tokiomis aplinkybėmis Žmonės paprastai sukuria pri- 


silietimų, kurie nėra paremti tikraisiais jų jausmais. Nereikia nė 

sakyti, kad laisvoje prisilietimų ekonomikoje šito reikėtų vengti, 
nes tai griauna pagrindines jos prielaidas. Žmonės turi įtikinti 
save, kad nėra nieko blogo nesuteikti tikrais jausmais nepagrįsto 
prisilietimo, mat laisvoje prisilietimų ekonomikoje yra kitų žmo- 
nių, galinčių suteikti tikrų prisilietimų. 

Lytėjimas. Tai didžiulį potencialą turintis terapinis manev- 
ras, kuriuo buvo pradėta abejoti veikiausiai dėl kilusių sunku- 
mų. Kaip juoko pavyzdyje, kur linksmybės teikia terapinės nau- 
dos, tuo tarpu kartuvių transakcija yra žalinga, taip ir lytėjimo 
nauda turėtų būti nuodugniai ištirta, o terapinis jo potencialas 
atskirtas nuo galimos žalos. Esu įsitikinęs, kad lytėjimas yra ne 
tik viena pagrindinių transakcijų, bet ir esminis darbo su tragiš- 
kais scenarijų kraštutinumais elementas. Mano nuomone, fizi- 
niai prisilietimai taip pat yra stiprus specifinis depresijos prieš- 
nuodis, išskyrus retus, aiškiai dėl organinių priežasčių kilusius 
atvejus. 

Kad ir kaip būtų, dėl to, kad nėra aiškaus supratimo, kaip 
veikia neigiamas lytėjimas, šiuo metu būtų protinga šio terapi- 
nio manevro potencialą naudoti atsargiai. 

Terapijos grupėse aš vengiu liesti žmones, su kuriais dirbu, 
tačiau skatinu lytėjimą tarp jų. Taip pat neskatinu nei socialinių 
kontaktų tarp savęs ir kitų grupės narių, nei intymių kontaktų 
tarp grupės narių už terapijos grupės ribų. Tuo tarpu socialiniai 
kontaktai tarp grupės narių, mano manymu, yra sveikintini, ir 
viliuosi, kad jie visuomet palaikys ir suteiks apsaugos vieni ki- 


tiems. 


SCENARIJAI, KURIAIS GYVENA ŽMONĖS 


Prisilietimų negailinčios bendruomenės kūrimas 


Problemų sprendimo pagalbos grupėje sukuriama dirbti- 
nė situacija, kurioje negalioja prisilietimų ekonomikos taisyklės. 
Laikui bėgant Žmonės išmoksta gyventi laisvos prisilietimų 
ekonomikos sąlygomis. Tačiau suprantama, kad tai nėra veiks- 
mingas sprendimas depresijos kankinamam Žmogui, nesuge- 
bančiam pelnyti prisilietimų. Toks individas turi jų gauti ne tik 
grupėje, bet ir išoriniame pasaulyje. Todėl depresijos terapijos 
dalį sudaro pastangos išmokyti individą pelnyti prisilietimų pa- 
saulyje, kuriame galioja prisilietimų ekonomikos dėsniai. Tam 
reikia, kad žmogus draugus bei partnerius rinktųsi atidžiai, o 
sudarydamas susitarimus atsižvelgtų į laisvo apsikeitimo pri- 
silietimais galimybes. Depresijos kamuojami individai turėtų 
bendrauti su pasiruošusiais nepaisyti taisyklių ir laisvai keistis 
prisilietimais žmonėmis. Nesugebantys užmegzti santykių su 
tokiais žmonėmis, pagal scenarijų be meilės gyvenantys indi- 
vidai negali „nutraukti pasirodymo“ ir sukurti naujo. Dėl šios 
ptiežasties dirbant su Scenarijaus be meilės aukomis svarbu, 
kad šios suburtų draugų bei artimųjų ratą už terapijos grupės 
ribų, kuriame prisilietimai būtų prieinami bet kur ir bet kada. 
Scenarijaus be meilės atsisakyti įmanoma tik individui išmokus 
prašyti, duoti, atstumti ar suteikti prisilietimų pačiam sau bei 
bendrauti su žmonėmis taip, kad prisilietimai visuomet būtų 
pasiekiami. 

Toliau apibūdinamos užduotys iki šiol buvo naudingos 


griaunant prisilietimų ekonomiką. 

Užduotys 


1) Prisilietimų teikimas. Norintis išmokti duoti prisilietimų 
kitiems žmogus („Tas“) vaikšto po kambarį ir suteikia po vie- 
ną prisilietimą kiekvienam grupės nariui. Arba „Tas“ pasirenka 
vieną asmenį grupėje ir suteikia jam ar jai tiek prisilietimų, kiek 
tik jam šauna į galvą. Arba kiekvienas grupės narys paprašo spe- 
cifinio prisilietimo, ir „Tas“ turi jų suteikti (žinoma, jei tik gali tai 
padaryti nuoširdžiai). Pastaroji užduotis sudėtinga ir reikalauja 
kruopščios apsaugos. 

2) Prisilietimų prašymas. „Tas“ atsistoja kambario viduryje, 
kiti grupės nariai suteikia jam prisilietimų, o jis turi juos tinka- 
mai priimti. Arba „Tas“ paprašo vieno grupės nario konkretaus 
tipo prisilietimo, kuriuos priimti jam paprastai sekasi sunkiai, ir 
stengiasi jį priimti tinkamai. Šių užduočių metu visa grupė ste- 
bi, ar nebus duotas „plastikinis pūkuotukas“ ir kaip „susigeria“ 
prisilietimai, bei suteikia leidimų ir apsaugos. 

3) Prisilietimai sau ir puoselėjantysis tėvo ego. „Tas“ atsistoja 
kambario viduryje ir pradeda girti save padedant grupės na- 
riams, kurie pasiūlo idėjų, prieštarauja, kai jaučia, jog sau skirtas 
prisilietimas yra „plastikinis“ ar pavirsta savikritiškumu, ploja, 
kai prisilietimai priverčia pasijusti gerai. Ši užduotis vadinama 
pagyromis. Savęs gyrimas gali būti derinamas su prisilietimų 
prašymu bei nepageidaujamų prisilietimų atstūmimu. 

Wyckoff“7 aprašė savo sukurtą užduotį, kuri padeda vys- 
tyti puoselėjantįjį tėvo ego. Šios užduoties metu du ar daugiau 
grupės narių kaire ranka (jei yra dešiniarankiai)“* ant didžiulio 


"7 Wyckoff, Hogie. Permission. The Radical Therapist 2, 3 (1971): 8-10. Dar kartą išspausdinta 
Readings in Radical Psychiatry. New York: Grove Press, 1974. 

"8 Vyrauja nuomonė, jog miklesniąją ranką valdo suaugusiojo ego, todėl, norint sužadinti 
vaiko ego jausmus, grupės narių prašoma naudotis kita ranka. 

popieriaus lapo kreidelėmis pradeda rašyti, koks turėtų būti jų 
puoselėjantysis tėvo ego, pavyzdžiui, tokius būdvardžius kaip 
„Šiltas“, „didelis“, „švelnus“, „dosnus“, „mylintis“ ir t. t. Tuomet 
kitoje lapo pusėje jų paprašoma užrašyti, ką jie norėtų girdėti iš 
savo idealaus puoselėjančiojo tėvo ego, pavyzdžiui, tokius saki- 
nius kaip „Aš tave myliu“, „Tu esi gražus (-i)“, „Pasilinksmink“ 
ir kt. Tai atlikus kiekvieno grupės nario prašoma perskaityti tai, 
ką jie parašė, su atitinkamais jausmais. 

Kiti grupės nariai iš prisilietimų padeda išvalyti užmas- 
kuotą kritiką, paslėptas sąlygas ar lūkesčius bei kitą iš kiauliško- 
jo tėvo ego kilusį turinį. 

Tuomet Žmonės apsikeičia savo sąrašais ir skaito juos vieni 
kitiems grupelėse iš dviejų ar trijų asmenų, tuo pat metu suteik- 
dami vienas kitam atitinkamų prisilietimų ar pastabų. 

Šį sąrašą žmonės taip pat gali skaityti patys sau, stovėdami 
prieš veidrodį. 

Tokia užduotis itin naudinga žmonėms, ypač vyrams, kurie 
gyvena pagal Scenarijų be džiaugsmo, susijusį su nesugebėjimu 
panaudoti puoselėjančiojo tėvo ego savo ar kitų gerovei. 

4) Masažas. Pasitaiko atvejų, kai grupės narys jaučia tokį 
didžiulį prisilietimų alkį, jog nesugeba priimti jokių verbali- 
nių prisilietimų. Tada naudinga pasiūlyti grupinį masažą, kurį 
sudarytų daugybė anonimiškų, griežtai neseksualinių prisilie- 
timų prie galvos, kaklo, nugaros, kojų ir pėdų. Tokia „skubios 
pagalbos prisilietimų dozė“ kartais yra geriausias prisilietimų 
šaltinis, leidžiantis priimti labiau specifinius prisilietimus iš 
konkrečių asmenų. Dažnai tai vienintelis būdas leisti Žmogui 


aktyvuoti savo suaugusiojo ego darbui. 

Visos ką tik aprašytos užduotys skirtos grupinei terapijai, 
tačiau mokytis ir mėginti prašyti, dalyti, priimti, atmesti bei 
teikti prisilietimus sau galima bet kur ir bet kada. Kaip jau minė- 
ta, svarbu, kad savo patirtį ir grupėje išmoktus dalykus žmonės 
pritaikytų kasdieniame gyvenime. Šias užduotis galima atlikti 
ir nuolat kartoti namuose, darbe, autobuse, apsiperkant ir ki- 
tur. Žinoma, situacija nebus tokia saugi, kaip grupinės terapijos 
metu, tačiau pasitelkus šiek tiek rūpestingumo bei pastangų ga- 
lima lygiai taip pat sėkmingai sugriauti prisilietimų ekonomiką 
už terapijos grupės ribų. 

Žmogui gali tekti peržiūrėti savo žodyną ir vietoj žodžio 
„prisilietimai“ pradėti vartoti tokias sąvokas kaip „komplimen- 
tai“ ar „apkabinimai“. Taip pat svarbu būti pasiruošus galimai 
atstūmimo reakcijai. Ir nors tiesa, kad mėginimas sugriauti pri- 
silietimų ekonomiką negailestingame pasaulyje retkarčiais gali 
būti atmestas ar nuvertintas, faktai rodo, jog dauguma žmonių 
domisi prisilietimais ir švelniais pūkuotukais, yra linkę rea- 
guoti dosniai bei geba mėgautis mėginimais išlaisvinti prisilie- 
timus. 

Intymiame žmonių gyvenime už terapijos grupės ribų 
svarbu sudaryti bendradarbiavimu paremtus susitarimus dėl 
siekio sugriauti prisilietimų ekonomiką. Pavyzdžiui, grupės 
narė Merė dar terapijos pradžioje su savo vyru Džeku aptarė pri- 
silietimų, švelnių pūkuotukų ir prieš laisvą apsikeitimą jais nu- 
statytų draudimų idėjas. Jis sutiko, kad šios mintys turi prasmės, 
ir buvo pasiruošęs su ja bendradarbiauti. Jam buvo sunku teikti 
puoselėjančių verbalinių prisilietimų, tuo tarpu Merei nesisekė 
atsakyti seksualiniais, neverbaliniais prisilietimais. Pora sutiko 


bendradarbiauti šiose probleminėse srityse, ir jiems vis geriau 

pradėjo sektis suteikti vienas kitam tai, ko troško, nors Džekas 
terapijos metu ir atrodė lyg nesavas. 

Kartais nutinka taip, kad nedalyvaujantis tokioje terapijoje 
žmogus, kaip Džekas, atstumia idėjas apie prisilietimus ir atsi- 
sako bendradarbiauti. Tokiu atveju, jei Merė išbandė viską, kas 
tik įmanoma, ir nesulaukė trokštamo rezultato, norint atsisakyti 
savo Scenarijaus be meilės, jai gali tekti nutraukti santykius su 
Džeku, mat pagrindinis prisilietimų šaltinis jos gyvenime yra 
neadekvatus, ir labai tikėtina, jog ir toliau ji bus marinama pri- 


silietimų badu: 


XXIII skyrius 


BEPROTYBĖS TERAPIJA 


Kaip jau buvo paaiškinta, beprotybę sukelia ilgą laiko tarpą vis 
pasikartojantys nuvertinimai. 

Nuvertinimas taip pat yra transakcija. Kaip ir bet kurioje 
tarpasmeninėje situacijoje, nuvertinant dalyvauja tiek nuverti- 
nantysis, tiek nuvertinamasis. Nuvertinantysis atsisako reaguo- 
ti į nuvertinamojo pareiškimą. Tuo tarpu nuvertinamasis yra 
pasiryžęs susitaikyti su nuvertintojo reakcijos nebuvimu ir ne- 
siima veiksmų situacijai pakeisti, taip leisdamas nuvertinimui 
egzistuoti toliau. Kai kurie Žmonės susitaiko ir eina į kompro- 
misus dėl nuvertinimo, dėl to jie nuvertinami kur kas dažniau 
nei kiti. Žinoma, nederėtų nepaisyti svarbaus fakto, jog nu- 
vertintojai savo nuvertinimus beveik visuomet paremia galios 
žaidimais, todėl nuvertinamieji atsiduria laipteliu žemesnėje 
pozicijoje ir nesugeba susidoroti su prieš juos naudojama galia. 
Taigi dažnai nuvertinami žmonės, paprastai jaučiantys diso- 
rientaciją ir galbūt galiausiai pasiduodantys beprotybei, kuri 
yra nuvertinimo rezultatas, turi išmokti pritaikyti antitezę nu- 
vertinimui, kuri dar vadinama išaiškinimu, bei susidoroti su 


galios žaidimais. 
Išaiškinimas 
Tai procesas, kurio metu nuvertinimas neutralizuojamas, 


O įjausmus, į kuriuos reikia atsižvelgti, atsakoma. Prisiminkime 


anksčiau pateiktą pavyzdį: 

DŽILĖ: Tu manai, jog esu kvaila. 

DŽEKAS: Aš nemanau, kad esi kvaila. 

Šį kartą Džilė atsisako susitaikyti su nuvertinimu ir jį lydin- 
čia sumaištimi savo galvoje. Dabar ji gali mėginti paaiškinti savo 
jausmus ir reikalauti, kad į juos būtų atsižvelgta. 

DŽILĖ: Na, jei tu nemanai, kad aš kvaila, tuomet kodėl aš jaučiu, 
j09 tu manai, kad aš kvaila? Norėčiau tau pasakyti. Ar nori sužinoti? 

DŽEKAS: Taip. 

DŽILĖ: Aš taip manau todėl, kad tu nuolat pertrauki mane vidu- 
ryje sakinio ir dažnai nesutinki su mano nuomone. Kai stengiuosi tau 
ką nors paaiškinti, tu žiūri į mane abejingu žvilgsniu, tarsi spoksotum 
kiaurai. Be to, tu nuolat net ir prie savo draugų vadini mane, nors ir 
juokais, „vėpla“, „kvailele“, „bukagalve“. Dėl visų šių priežasčių pradė- 
jau manyti, jog laikai mane kvaila. Taigi aš noriu žinoti. Ar tu manai, 
kad esu kvaila? 

Skaitytojas pastebės, kad į Džeko nuvertinimą Džilė ne- 
bereaguoja eile painių vidinių bei išorinių minčių. Dabar savo 
jausmus ji sistemiškai pagrindžia realiomis priežastimis ir rei- 
kalauja Džeko reakcijos. 

Džekas turi jai atsakyti ir arba pripažinti, kad laiko ją kvai- 
la, arba, jei jis taip nemano, paaiškinti, kodėl elgiasi taip, tarsi 
taip manytų. Bet kuriuo atveju jis nebegali nuvertinti jos jausmų, 
o Džilė tokiu būdu išvengia painiavos, kuri kyla, kai Džekas ją 
nuvertina. 

Nuvertinimai tarpusavio santykiuose dažniausi tuomet, 
kai vienas žmogus prašo kito prisilietimų. Pavyzdžiui: 

DŽILĖ: Ar myli mane? 

DŽEKAS: O kas yra meilė? 

Džilė gali mėginti dar kartą. 

DŽILĖ: Tiesą sakant, nemanau, kad tu mane myli. 

DŽEKAS: Dėl Dievo, kiek kartų turėsiu tau kartoti, kad myliu 
tave? 

Pastarasis pokalbis yra galios žaidimo, skirto užkirsti kelią 
Džilės klausimams, pavyzdys. Jį taip pat galima laikyti nuver- 
tinimu. 

Tarkime, kad Džilės nesustabdo Džeko galios žaidimas, ir 
ji tęsia toliau: 

DŽILĖ: Aš nemanau, kad tu mane myli, ir pasakysiu kodėl. Tu 
nesakei, kad myli mane, nė karto per pastaruosius penkerius metus, 
nebent aš tavęs paklausdavau, ir net tuomet atsakydavai man nepa- 
tenkintu balsu. Per tą laiką nesi padovanojęs man nė vienos ypatingos 
dovanos, išskyrus mano gimtadienius. Tu elgiesi taip, tarsi aš būčiau 
ištekėjusi už tavęs, bet tu nebūtum vedęs manęs. Atrodo, jog viskas, 
ką dėl manęs darytum, tave piktina. Todėl jaučiu, kad galbūt tu manęs 
nebemyli. Norėčiau žinoti tiesą vienu ar kitu būdu. 

Išaiškinimo lengviausia išmokti grupėje, žaidžiant vai- 
dmenų žaidimus. Norintis išmokti paaiškinti ir nuvertinantis 
vienas grupės narys vaidina situaciją, kurioje antrasis stengiasi 
įvairiausiais būdais apeiti išaiškinimą. Labai dažnai atliekant šią 
užduotį nuvertinamąjį vis pribloškia naujas nuvertinimas, ir jis 
nežino, ką daryti toliau. Tuomet kiti grupės nariai gali siūlyti, 
jų manymu, tinkamiausią strategiją, kuri padėtų susidoroti su 


konkretaus tipo nuvertinimu. 


Nuvertinimo galios žaidimai 


Mokymasis išaiškinti savo jausmus paprastai susijęs su mo- 


kymusi susidoroti su galios žaidimais, mat nuvertintojai dažnai 

naudoja vis intensyvėjančius galios žaidimus (žr. XVII skyrių), 
jais paremdami savo nuvertinimus. Todėl svarbu ne tik mokė- 
ti išsakyti savo jausmus taip, kad į juos būtų atsižvelgta, bet ir 
gebėti panaudoti galios manevrus, kurie sustabdytų nuvertintojo 
galios žaidimus. 

Dažnai, pareikalavę atsižvelgti į juos, nuvertinamieji su- 
laukia nuvertintojo atsisakymo tęsti pokalbį. Kartais jie įpykę 
išdrožia iš kambario, atsisako toliau aptarinėti klausimą ar tie- 
siog pakeičia temą. Visais šiais atvejais nuvertinimai paremiami 
galios žaidimais. Dėl to nuvertinamajam svarbu išmokti su jais 
susidoroti. 

Tinkamiausias būdas, kuriuo galima atremti galios žaidi- 
mu paremtą nuvertinimą, yra išlaikyti suaugusiojo ego būseną 
ir atsisakyti bet kokio tolesnio bendradarbiavimo, kol nebus pa- 
sirūpinta nuvertinimu. Pavyzdžiui, Džilė prašo Džeko atsižvelg- 
ti į jos jausmus, nes ją įskaudino vyro kritika dėl jos paruoštos 
vakarienės, tuo tarpu jis ją nuvertina su trenksmu palikdamas 
valgomąjį. Tai vienpusis Džeko sprendimas baigti diskusiją — 
dažnas laipteliu aukščiau esančiojo galios žaidimas, vadinamas 
„Susitikimas baigtas“. Vėliau, Džekui panorus pasimylėti su 
Džile, ši jaučia poreikį vėl prisiminti patirtą nuvertinimą ir dar 
kartą prašyti atsižvelgti į jos jausmus. Ji atsisako „tęsti reikalus 
įprastai“ tol, kol sulauks Džeko reakcijos. Skaitytojas veikiausiai 
supras, kad tokia situacija gali tapti itin emocionalia procedūra, 
tad siekiančiam savo jausmų pripažinimo asmeniui labai reikia 
grupės paramos ir palaikymo (leidimo ir apsaugos). 

Labai tikėtina, kad bendradarbiavimu paremtuose tarpusa- 
vio santykiuose išaiškinimas tampa nesudėtinga bei malonumą 


teikiančia patirtimi (žr. XXV skyrių). Kita vertus, tikėtina ir tai, 

kad nesutinkantis bendradarbiauti nuvertintojas niekada neatsi- 
žvelgs į nuvertinamojo jausmus, nes kiekvienas nuvertinamojo 
bandymas bus sustabdytas galios žaidimu. Tokiu atveju nuverti- 
namam žmogui nelieka nieko kito, kaip tik nutraukti santykius 
su nuvertintoju, mat santykiai, kuriuose vyrauja nuvertinimas 
ir neatsižvelgiama į partnerį, yra tinkamiausi beprotybės „de- 
galai“. Žinoma, kai kurie žmonės verčiau renkasi beprotybę nei 
vienatvę, tačiau šį sprendimą gali priimti tik pats žmogus. Kad 
ir kaip būtų, taip, kaip depresijos neįmanoma nugalėti nesugrio- 
vus prisilietimų ekonomikos taisyklių, taip beprotybės nega- 
lima nugalėti nepasiekiant išaiškinimo už kiekvieną sulauktą 


nuvertinimą. 


Paranojos išaiškinimas 

Terapeutas, nuvertinantis žmones, su kuriais dirba, nega- 
li padėti veiksmingai atsisakyti Scenarijaus be proto. Savo kli- 
entus terapeutai nuvertina daugybe įvairių būdų. Pavyzdžiui, 
esant pradinei terapijos stadijai terapeutas neretai susiformuoja 
nuomonę, kas klientui yra negerai ir kokios yra jo nelaimingu- 
mo priežastys. Dažnai ši nuomonė net prieštarauja paties kliento 
mintims apie tai, kas jam negerai. Tarkime, individas gali many- 
ti, kad jo problemų priežastis yra netikęs viršininkas ir tai, jog jis 
gyvena prastoje miesto dalyje, tuo tarpu terapeuto išvados gali 
nurodyti visai kitas „tikrąsias“ problemų priežastis. 

Šiame pavyzdyje terapeutas gali nuspręsti, kad žmogaus 
problemos darbe kyla dėl jo homoseksualinio potraukio savo 
viršininkui ir kad jis turi su tuo susitaikyti. Dėl gyvenamosios 


vietos terapeutas gali padaryti išvadą, jog tai tėra išsisukinė- 

jimas nuo tikrosios problemos (latentinio homoseksualumo), 
todėl klientas neturėtų net svarstyti galimybės persikraustyti 
kitur. 

Transakcinės analizės specialistas gali nuspręsti, kad žmo- 
gaus problemos kyla dėl prisilietimų trūkumo. Jei terapeutas 
padaro išvadas ir tvirtai jų laikosi, nepaisydamas skirtingos 
kliento nuomonės, tai laikoma nuvertinimu. Jei nuvertindamas 
klientą terapeutas net nepasivargina išdėstyti bei paaiškinti savo 
išvadų, tai laikytina ne tik nuvertinimu, bet ir melu. Abu šiuos 
dalykus klientas suvokia savo mažuoju profesoriumi, ir tai tik 
dar labiau paaštrina sumaištį, įtarimus bei nevilties jausmą. To- 
dėl terapeuto darbe labai svarbu nenuvertinti žmonių, su kuriais 
dirbama, nė vienu iš pirmiau aptartų būdų bei visuomet atsi- 
žvelgti į kliento nuomonę. 

Terapeutas turi gebėti įžvelgti tai, kaip kliento idėjos ir 
jausmai susiję su situacija. Jei jis nesugeba to padaryti, tuomet 
turi Žinoti, kaip atskleisti šį faktą. Pavyzdžiui, atėjęs į grupinės 
terapijos susitikimą Žmogus pradeda pasakoti apie nemalonią 
savo situaciją ir teigia, jog pagrindinė to priežastis — piktas ir 
bjaurus viršininkas. Terapeutui gali kilti kitokių minčių, ir jis 
gali jas išreikšti taip: 

DŽEKAS: Aš vis dar labai prislėgtas. Mano viršininkas kasdien 
tampa vis blogesnis. Vakar jis aprėkė mane už kažkieno kito klaidą. Aš 
negaliu jo pakęsti. Anądien jis... 

TERAPEUTAS (pertraukia): Džekai, norėčiau sužinoti, ar šią 
savaitę pelnei prisilietimų. 

DŽEKAS: Prisilietimų? Ar jūs juokaujate? Aš nekenčiu žmo- 
nių! Man reikia nuo jų pabėgti. Turiu išsikraustyti gyventi kur nors 


kitur... 

TERAPEUTAS: Na, mano nuomone, tikroji problema yra ta, kad 
tu negauni prisilietimų. Ir kol jų nesulauksi, tol nepasijusi geriau. 

Tai transakcinės analizės specialisto Džeko jausmų nuver- 
tinimas. Galbūt tiesa, kad Džekui trūksta prisilietimų. Tačiau 
terapeutui nepavyks šito įrodyti, nes jis ignoruoja svarbesnį fak- 
tą - paties Džeko situacijos suvokimą bei jausmus. Šie jausmai 
yra svarbūs; juose slypi bent dalelė objektyvaus pagrįstumo, to- 
dėl į juos reikia atsižvelgti bei žiūrėti rimtai. Štai kita pokalbio 
alternatyva. 

DŽEKAS: Aš vis dar labai prislėgtas. Mano viršininkas kasdien 
tampa vis blogesnis. Vakar jis aprėkė mane už kažkieno kito klaidą. Aš 
negaliu jo pakęsti. Anądien jis... 

TERAPEUTAS: Džekai, aš norėčiau įsiterpti. Žinau, kad tau 
kyla problemų dėl viršininko ir kad tau sunku gyventi ten, kur dabar 
gyveni. Tačiau man sudėtinga patikėti, kad viršininkas ir gyvenamoji 
vieta yra tikrosios tavo nelaimingumo priežastys. Manau, pasijustum 
kur kas geriau, jei pelnytum prisilietimų, tačiau atrodo, kad jų negauni. 
Priešingai, tu taip pyksti ant savo viršininko ir kaimynų, jog gauni vis 
mažiau prisilietimų. 

DŽEKAS: Aš noriu pelnyti prisilietimų, tačiau tiesiog negaliu 
pakęsti situacijos. Jums reikėtų pamatyti mano gyvenamąjį rajoną. Ten 
nėra nieko panašaus į jūsiškį. Pasakysiu jums... 

TERAPEUTAS: Na, galbūt mums derėtų sugalvoti, kaip tau su- 
tarti su viršininku bei kaimynais 17 galiausiai išsikraustyti iš to kvartalo. 
Esu pasiryžęs tau padėti, tačiau turiu žinoti, ar tu pasiryžęs apgalvoti 
savo prisilietimų situaciją, nes nemanau, kad galėsi pasiekti ilgalaikių 
pokyčių to nepadaręs. Ar sutarėm? 

DŽEKAS: Sutinku, bet pirmiausia turiu išspręsti situaciją su 


savo viršininku. 

TERAPEUTAS: Gerai, padirbėkime ties tuo. 

Terapeutas turi atsižvelgti į žmonių jausmus bei suprasti 
(nebent asmuo paprasčiausiai meluoja, kaip kartais nutinka vie- 
šosiose psichinės sveikatos priežiūros įstaigose, kuriose Žmonės 
yra priversti susitikinėti su terapeutu ir dėl to neatskleidžia ti- 
krosios savo situacijos), kad tai, ką žmogus jaučia ir suvokia kaip 
savo sunkumų priežastis, yra svarbi informacija, į kurią derėtų 
atsižvelgti ir ją panaudoti. 

Kraštutinis išaiškinimo ir atsižvelgimo į klientą atvejis, su 
kuriuo tenka susidurti terapeutui, yra paranoja. Įprasta terapeu- 
to reakcija į paranojinius kliedesius ir fantazijas yra išvada, kad 
visa tai — visiškai realybe nepagrįsti psichozės simptomai. Todėl 
terapeutai juos ignoruoja, mėgina su jais dirbti arba įrodyti jų 
klaidingumą. Nė viena iš šių strategijų iš tiesų nėra sėkminga. 
Savo darbe supratau, kad vienintelis būdas dirbti su paranoja — 
atsižvelgti į tą mažą ar didelį kiekį paranojinėse fantazijose sly- 
pinčios tiesos. 

Jei į terapeutą kreipiasi paranojiško pavydo gniaužtuose at- 
sidūrusi moteris, kaltinanti savo vyrą neištikimybe su visomis 
daugiabutyje gyvenančiomis moterimis bei mėginimais ją nu- 
nuodyti, terapeutas turėtų, kad ir kokie nerealūs atrodytų klien- 
tės kliedesiai, susikoncentruoti ne ties akivaizdžia jos nuomonės 
apie savo vyrą netiesa, bet ties galimais tikrais faktais. Terapeu- 
tas turėtų įsigilinti, kodėl, klientės nuomone, jos vyras yra jai 
neištikimas su kaimynėmis ar kodėl jis mėgina ją nunuodyti. 
Kaskart dirbdamas su tokiais pacientais pastebėjau, kad pana- 
šios paranojos situacijoje visada egzistuoja nuvertinama kruo- 
pelė tiesos. Galbūt jos vyras nemiega su visomis kaimynėmis, 


tačiau flirtuoja su kai kuriomis ir yra ypač susižavėjęs viena iš 

jų? Žmonai surengus akistatą jis viską neigia ir neprisipažįsta 
nei dėl potraukio, nei dėl susidomėjimo. Galbūt vyras nemėgi- 
na nužudyti savo žmonos, tačiau mąsto apie skyrybas ar apie 
galimybę uždaryti ją į psichiatrijos kliniką, prie kurios ji ir taip 
jau pripratusi, ir vėlgi neigia visas šias mintis. Abiejų šių vyro 
veiksmų, paremtų nuvertinimais, pakanka norint sukelti ūmią 
žmonos paranoją. Jei jie bus atskleisti ir į juos atsižvelgta, mote- 
ris sugebės atsikratyti sutrikimo. 

Terapeutai turi gerbti psichinį savo klientų gyvenimą. Visos 
keistos jų fantazijos, nederami afektai, mąstymo sutrikimai yra 
teisėto žmonių, kurių protus išvargino melas ir nuvertinimai, 
psichinio gyvenimo dalis. Bet kuris Žmogus, susidūręs su pana- 
šiu melu ir nuvertinimais, galiausiai reaguoja panašiai. Iš neša- 
liškos, laipteliu aukštesnės pozicijos į šias reakcijas Žvelgiantis ir 
laikantis jas gilesnio psichinio sutrikimo simptomais terapeutas 
tik pablogins situaciją ir jokiu būdu nesugebės padėti. 

Pastebėjau, kad aprašytasis metodas dirbti su beproty- 
be arba tuo, kas psichiatrų vadinama „šizofrenija“, yra greitas 
ir veiksmingas, jei pagalbos ieškantys žmonės sąlygiškai nėra 
paveikti destruktyvios psichiatrinio hospitalizavimo, vaistų 
bei šoko terapijos mašinos. Mano vertinimu, dėl didelės tokio 
slegiančio ir žalingo gydymo dozės gali būti sunkiau pasiekti 
terapijos sėkmės. Atsidavimo į psichiatrijos rankas kančia gali 
palikti gilų randą Žmogaus sieloje, kurį pakeisti pasitikėjimo ir 
gerovės jausmais gali prireikti itin daug meilės, puoselėjimo bei 
atsidavimo. Pagal beprotybės scenarijus gyvenantys žmonės tu- 
rėtų vengti psichiatrinio gydymo, ypač jei jam nėra atsiduoda- 
ma visiškai laisva valia. Sakydamas „visiškai laisva valia“ turiu 


galvoje tai, kad gydymo metu nebus jokių užrakintų durų, pa- 

cientas galės laisvai skambinti ar susirinkęs savo daiktus išeiti 
kada tik panorėjęs, prieš jo valią nebus atliekamos jokios tera- 
pinės procedūros (individuali ar grupinė terapija, vaistai, šoko 
terapija ir t. t.) ir dėl jų pacientui nereikės pasilikti įstaigoje. Jei 
hospitalizavimas neišvengiamas, patartina turėti žmogaus ar 
„psichiatrinio paciento“ teises ginančio advokato, kuris galėtų 
iškart pradėti atstovauti pacientui, jei netikėtai gydymas taptų 
paremtas laisva valia, pavardę ir telefono numerį. Net ir šiuo 
atveju psichiatrijos įstaigoje Žmogui gali būti sunku pasiprie- 
šinti subtiliam spaudimui duoti sutikimą atlikti nepakeliamas 


psichiatrinės procedūras. 


XXIV skyrius 
SCENARIJAUS BE DZIAUGSMO 
TERAPIJA 


Dirbant su narkotinėmis medžiagomis piktnaudžiaujančiais 
asmenimis svarbu surasti kūno centrą, arba centruoti. Tai pro- 
cesas, kurio metu individui stengiamasi padėti užmegzti kon- 
taktą su savo kūno reakcijomis, kai jis patiria džiaugsmą ar 
skausmą. 

Scenarijų analizėje taikomas kūno centravimo procesas dar 
tik vystosi. Tačiau apie jį jau galima pateikti šiek tiek išankstinės 
informacijos, kuri skaitytojui gali pasirodyti naudinga. 

Kūno centravimas paremtas sisteminiu individo kontakto 
su jo kūno funkcijomis atnaujinimu. Tokį procesą galima veiks- 
mingai įgyvendinti pasitelkiant kvėpavimą. Ši kūno funkcija 
efektyvi todėl, kad yra tiek nevalinga, tiek kontroliuojama valios 
pastangomis. Didžiąją laiko dalį žmogus kvėpuoja nevalingai; 
tai vyksta savaime, kaip ir širdies plakimas, maisto judėjimas 
žarnose, kraujo filtravimas inkstuose ir t. t. Tačiau, kitaip nei mi- 
nėtąsias funkcijas, kvėpavimą taip pat galime kontroliuoti valios 
pastangomis. Dėl šios priežasties ši funkcija gali padėti susigrą- 
žinti ryšį su likusiu kūnu. 

Paprastai mūsų kvėpavimas yra paviršutiniškas ir nepa- 
kankamas. Per prievartą įkvėpdami ir iškvėpdami daug oro 
(pirmiausia įtraukiant jį į pilvą, paskui į krūtinę ir pečių dalį bei 
iškvepiant visą orą) mes gauname neįprastą kiekį deguonies, 
kuris pirmiausia patenka į plaučius, keliauja kraujotakos siste- 


ma ir galiausiai pasiekia kiekvieną kūno ląstelę. Tokia hiperven- 

tiliacija suteikia energijos atsiskyrusioms ir menkai energijos 
naudojančioms kūno dalims. Kai nuo centro atsiskyrusios kūno 
dalys, kurias iš esmės laikėme negyvomis (per stipriai įtemptos 
ar neveiklios ir suglebusios), gauna deguonies ir energijos, mes 
jas pajuntame: atrodo, kad jos iš tiesų negyvos, paralyžiuotos ar 
stipriai įtemptos. Taigi žmogus pajunta atsiskyrusiąją kūno dalį 
tokią, kokia ji yra, - paralyžiuota, neveikli, nevikri, įtempta, iš- 
kreipta, atskirta ir t. t. 

Pavyzdžiui, gražias ilgas kojas turinti moteris vardu Ana 
paprastai jų nejusdavo, nebent aplinkiniai pradėdavo į jas spok- 
soti ar ji pati apsivilkdavo jas išryškinančius ar slepiančius rū- 
bus. Savo kojų ji nelaikė gražiomis, priešingai, manė, kad jos at- 
rodo bjauriai ir kvailai. Ji nejausdavo savo kojų, išskyrus atvejus, 
kai ilgiau pavaikščiojus jas pradėdavo skaudėti. Iš esmės jos „tik 
judėdavo“ ir leisdavo nukeliaudavo ten, kur reikėdavo. Anos ei- 
sena buvo šiek tiek nerangi, nes savo svorį ji sukoncentruodavo 
ne į visą pėdą, o į pirštus. Savo kojas ji galėjo prilyginti dviračiui: 
jos jai buvo tik judėjimo prietaisai, tačiau ne kūno dalis, kitaip 
nei veidas, galva, pečiai ir krūtinė, su kuria ji juto itin glaudų 
ryšį ir manė, kad tai kūno centras. Pradėjus giliai kvėpuoti ir 
nuo didelio deguonies kiekio užplūdus energijai, ji netikėtai pa- 
juto savo kojas. Kelias akimirkas suvokė, kaip kojos tarsi atsiski- 
ria nuo kūno. Pirmą kartą gyvenime Ana suvokė, kad jos kojos 
buvo it negyvos, lyg būtų tvirtai suvyniotos į audeklą tarsi mu- 
mijos. Taip pat ji suprato, kad kojos „ilgėjosi“ didelių žingsnių; 
jos norėjo būti basos ir justi saulę bei vėją; jos nekentė geidulingų 
vyrų žvilgsnių. 

Laikui bėgant moters „kojų jausmų“ ryškumas išblėso, ta- 


čiau, nors ir menki, tačiau jie išliko labai tikroviški. Aiškiausiai 

ji juto tai, kad kojos norėjo vaikščioti, kopti, bėgti saulėje ir gry- 
name ore. Ji pradėjo suprasti draudimus, susijusius su kojomis, 
kurie daugiausia buvo paremti lyčių vaidmenų stereotipais ir 
skambėjo taip: „Nesėdėk išskėtusi kojas (tai seksualu), „Ne- 
vaikščiok basa (tai provokuoja)“, „Nebėgiok (tai ne mergaitiška).“ 
Ir tokias atribucijas kaip „Tavo kojos gražios (sėdėk ramiai ir leisk 
ponams įjas žiūrėti)“. Ji nusprendė įsigyti trumpų, žygiams skir- 
tų kelnių ir eiti, kur tik panorėjusi. Pajutusi žmonių žvilgsnius, 
Ana slėpdavo kojas, jei žvilgsniai būdavo nemalonūs, ir leisdavo 
žiūrėti, kai tai nekeldavo neigiamų potyrių. Jos kojos pasikeitė 
fiziškai: tapo tvirtesnės, gracingesnės, bet svarbiausia - jos tapo 
moters kūno centro dalimi, teikė jai daug malonumo ir sulaukė 
nemažai laukiamo dėmesio iš pačios moters bei aplinkinių. Vei- 
kiausiai Anos kojos bus gracingos ir energingos iki gyvenimo 
pabaigos, kitaip nei jos motinos, kuri, būdama šešiasdešimt pen- 
kerių, tegali krypuoti iš vienos vietos į kitą, mat pamiršo, kad ir 
jos kojos galėjo padėti jai greitai judėti. 

Šis kūno centro radimo pasitelkus kvėpavimą pavyzdys 
iliustruoja tik vieną iš būdų, kuriuo centravimo procesas gali 
padėti nugalėti banaliuosius bei tragiškuosius gyvenimo sce- 
narijus. 

Suprantu, kad ką tik pateiktas pasakojimas nėra išsamus, 
ypač gilaus kvėpavimo technikų, padedančių sukelti tokius są- 
monės pokyčius, aspektu. Tai buvo padaryta tikslingai, mat, kaip 
minėjau, aš šį metodą nevisiškai suprantu. Wilhelmo Reicho iš- 
plėtotą bioenergetikos metodą praktikuoja kur kas daugiau už 
mane patirties turintys žmonės. Tuo susidomėję skaitytojai ga- 
lėtų sužinoti daugiau ar kreiptis terapijos į vieną iš jų. Nereikia 


nė sakyti, kad, kaip jau paaiškinau skyrelyje apie sveiką protą 

(žr. XVIII skyrių), terapeutą aš rekomenduoju rinktis atidžiai. 
Yra keletas centravimo technikų, kurias veiksmingai naudojau 


grupinės terapijos seansų metu ir kurias dabar norėčiau aptarti. 


Kvėpavimas 


Kaip ką tik paaiškinau, gilus kvėpavimas leidžia mums pa- 
justi ryšį su savo kūnais bei emocijomis; suprasti, kurios kūno 
dalys yra mirusios, o kurios gyvos, ir t. t. Idealiu atveju kvėpavi- 
mas turėtų būti lėtas ir gilus, o plaučiai turėtų visiškai išsiplėsti 
ir susitraukti. Taip kūnas būtų veiksmingiausiai aprūpinamas 
deguonimi. Tačiau paprastai Žmonės įkvepia paviršutiniškai, o 
išsigandę ar nerimaudami apskritai sulaiko kvėpavimą. Pažvel- 
gus į kai kuriuos Žmones net atrodo, jog didžiulė nematoma ran- 
ka laiko suspaudusi jų krūtinės ir, negalėdami įkvėpti daug oro 
į plaučius, jie priversti įkvėpti jį į pilvą. Pažvelgus į kitus žmonės 
atrodo, kad toji pati ranka laiko sugniaužusi jų pilvus, todėl jie 
negali iki galo iškvėpti. 

Nepakankamai gilus įkvėpimas ir iškvėpimas verčia žmo- 
nes kvėpuoti dažniau, įkvepiant mažiau oro, todėl kūne nuolat 
stinga deguonies. Įkvėpiantieji niekada visiškai neatlaisvina 
savo plaučių. Tik giliai iškvėpdami ar kosėdami jie išleidžia seną, 
tvankų orą. Oru užpildytais plaučiais nesunku šaukti ir rėkti, ta- 
čiau sudėtinga prašyti, verkti ar šnabždėti. Iškvėpiantieji nieka- 
da iki galo nepripildo savo plaučių. Suglebusiais plaučiais lengva 
šnabždėti ar verkti, tačiau sunku kalbėti garsiai ir užtikrintai. 
Taigi, kai manau, kad žmogus nori išreikšti švelnius jausmus, 
liepiu jam keliskart visiškai iškvėpti. Ir atvirkščiai, žmonių, kurie 


turi parodyti tvirtybę, pyktį ar įsitikinimą, prašau giliai įkvėpti. 

Dažnai grupinėje terapijoje žmonės pasineria į ilgus, be- 
jausmius pasakojimus, paliekančius stebėtoją sumišusį ir ne- 
suprantantį, kas vyksta. Atrodo, tarsi mintys iš jų burnų liejasi 
automatiškai, tuo tarpu skausmo ar baimės sukaustyti kūnai tik 
susiriečia ir susitraukia. Paprasčiausiai giliai kvėpuojant įmano- 
ma lengviau atkurti ryšį su kūnu, kas savo ruožtu leidžia aiškiai 
atskleisti tikrąją situaciją. Paprašius Žmogaus tris ar keturias mi- 
nutes giliai pakvėpuoti ir tuomet, atkūrus šiokį tokį ryšį su situ- 
acijoje kylančiomis emocijomis, pakartoti savo pasakojimą, jo ar 
jos istorija tampa kur kas suprantamesnė. Pasakojimas įgauna 
prasmę, jis skamba tikroviškai, aplinkiniai gali į jį įsijausti ir su- 
prasti. Kol kas minėtosios dvi technikos yra vienintelės, kurias 
galiu drąsiai rekomenduoti transakcinės grupinės terapijos spe- 


cialistams naudoti kasdien. 


Centravimas 


Šiame skyriuje centravimas beveik neminimas. Šį procesą 
dar reikia suprasti, ištirti ir paversti tinkamu naudoti grupinės 
terapijos seansų metu. Šiuo metu aš atlieku šios scenarijų anali- 
zės formos tyrimus. Negaliu pasiūlyti daugiau terapijos techni- 
kų, tačiau galiu aptarti, kokios naudos mano darbas gali atnešti 
susidomėjusiesiems. 

Aš tikiu, kad Žmonės, nesukaustyti su kūnu susijusių 
draudimų ir atribucijų grandinėmis, galėtų išmokti treniruoti ir 
kontroliuoti savo kūnus taip, kaip išsamiai išmoko treniruoti ir 
kontroliuoti savo protus. Jie galėtų reguliuoti savo širdies ritmą 
ir kraujospūdį, sulėtinti ar pagreitinti virškinimą ar medžiagų 


apykaitą. Moterys galėtų kontroliuoti savo menstruacijų ciklą, 

vyrai — ejakuliaciją. Išmokę šitaip valdyti savo kūnus, žmonės 
galėtų numarinti piktybinius auglius pasitelkę kraujotakos kon- 
trolę. Jų kūnai galėtų kovoti su infekcijomis bei šalinti toksines 
medžiagas kur kas veiksmingiau, nei tai gali dabar. Su savo kū- 
nais žmonės galėtų daryti šiandien medicinoje vadinamus „ste- 
buklus“. 

Kita vertus, Žmonės taptų kur kas jautresni skausmui ir 
žalingiems stimulams, negalėtų rūkyti ar gerti daug kavos, ne- 
toleruotų engimo bei persekiojimo ir juolab jais nesimėgautų be 
nuolatinio skausmingo šių dalykų suvokimo ir to nulemtos ten- 
dencijos liautis. Jie taptų jautresni šalutiniam narkotikų povei- 
kiui ir nebegalėtų žiūrėti į jį pro pirštus. Norint susigrąžinti ryšį 
su kūnu, jiems apskritai nebereiktų narkotikų. 

Tokie žmonės itin mėgautųsi savo kūno funkcijomis. Judė- 
jimas, kvėpavimas, stovėjimas, bėgimas, miegas, įsitempimas, 
atsipalaidavimas, verkimas, tuštinimasis, seksas ir orgazmas — 
visos šios funkcijos teiktų malonumo visam žmogaus kūnui. 

Nejuntantis scenarijaus atribucijų įtakos Žmogus per daug 
nenaudotų ir neišvystytų vienos kūno dalies, pavyzdžiui, gal- 
vos, ignoruodamas likusį kūną. Jo krūtinė nebūtų išpūsta, o šir- 
dis nenusilptų ankstyvame amžiuje. Jo pilvas, pilnas jausmų, 
kurie neturi kur keliauti, nes į juos neatsižvelgiama, nebūtų taip 
išvystytas. 

Laikoma, kad Žmonės, kurių protai palaiko tvirtą ryšį su 
likusiu kūnu, turi pusiausvyrą ir tinkamą centrą. Turinčio tin- 
kamą kūno centrą žmogaus fizinės funkcijos veikia tvarkingai ir 
harmoningai. Užsiimant Rytų kovos menais centravimo moko- 
masi nuo senų laikų. Kai juodąjį Rytų kovos menų diržą turintis 


žmogus yra puolamas ir turi apsiginti, visos jo ar jos kūno dalys 

bei funkcijos sukoncentruojamos ties šia vienintele užduotimi. 
Kvėpavimas, širdies ritmas, kraujotaka, regėjimas, klausa ir kiti 
pojūčiai bei raumenys centruojami ties savigyna. Sis Žmogus 


4 


galvoje negirdi balsų, sakančių „Tu mirsi“ arba „Geriau bėk“. 
Jo kojos nedreba, jam nekyla prieštaringų impulsų, skatinančių 
bėgti, maldauti pasigailėjimo ar pasiduoti. Smūgį šis žmogus 
pasitinka, atremia ir į jį atsako susikoncentravęs taip, kaip tik 
pajėgia kūnas. Tai bauginamai galingas, visiškai koncentruotas, 
tiesus ir atviras veiksmas, kurį padeda įgyvendinti kiekviena 
kūno dalelė. 

Lygiai taip pat žmonės gali mąstyti, žaisti, mylėti, nujausti, 
kalbėti, klausyti ar būti visiškai tylūs. Tinkamą centrą turintys 
žmonės spinduliuoja energiją, kurią vieni vadina aura, kiti — 
charizma ir kuri nuolatos įkvepia aplinkinius (dažniausiai pa- 
lankiai, tačiau kartais sukeldama priešiškumą). Tinkamas kūno 
centras kartu su maksimaliu gebėjimu mylėti bei mąstyti racio- 
naliai ir pasitikėti intuicija sukuria tam tikrą asmeninės galios 
formą, kuri laikoma tvirtu savarankiškumo pagrindu. Mano 
galva, bendradarbiavimu paremti santykiai tarp savarankiškų 
žmonių yra kitame skyriuje aptariamo Gero gyvenimo pagrin- 
das. Tuo tarpu per ateinančius metus tikiuosi sužinoti daug nau- 
jos informacijos apie centravimo procesą ir skatinu savo skaity- 


toją padaryti tą patį. 

T Džekas 


A. Leidimas 

TERAPEUTAS (T): Liaukis gėręs! 

DŽEKAS (V): Gerai. 

TERAPEUTAS (S): Jei nenori netekti savo darbo, turi išlikti blaivus. 
DŽEKAS (S): Sutinku, tai turi prasmės. 


T Džilė 


B. Apsauga 
DŽILĖ (V): Man baisu. 
TERAPEUTAS (T): Nesijaudink, viskas bus gerai. 


5 DALIS 
GERAS GYVENIMAS 


XXV skyrius 


BENDRADARBIAVIMAS 


Prieš apytikriai tris tūkstančius metų Mozė nusileido nuo Sina- 
jaus kalno su dešimčia Dievo įsakymų. Vienas jų liepė „Nežu- 
dyk“. Tais laikais mintis, kad žmogus nėra laisvas nužudyti kitą, 
buvo visiškai nauja. Kad paklustų šiam įsakymui, Žmonės turėjo 
įtikėti, jog taip paliepė pats Dievas. Šiandien mes priėjome tokį 
istorijos tašką, kai sankcionuotas žudymas ne tik yra neleistinas, 
bet net artėja prie visiškos baigties. Iš savo interakcijų pašalinę 
žudynes ir kankinimą, galime žengti kitą Žingsnį - atsikratyti 
melo ir apgavysčių. Galbūt galiausiai bus atsisakyta ir netinka- 
mai naudojamos psichologinės jėgos — galios žaidimų. Galbūt 
"Žmonės pradės tikėti, kad visi gimstame lygūs, ir apie lygybę 
bus ne tik kalbama, bet ji atsispindės tiek daugelio jausmuose, 
tiek veiksmuose. Tuomet bendradarbiavimas tarp savarankiškų, 
nepriklausomų, stiprių Žmonių galėtų tapti kasdienybe, o ne re- 
tenybe. 

Svajoti apie didžiulio masto, tarptautinį bendradarbiavimą 
yra per drąsu. Tačiau tam tikromis ypatingomis aplinkybėmis 
bendradarbiavimu paremti tarpusavio santykiai yra įmanomi. 
Mano supratimu, didelio masto bendradarbiavimas bus įmano- 
mas tik po to, kai žmonės mažose grupėse išmoks bendradar- 


biauti tarpusavyje. 

Bendradarbiavimo taisyklės 


Kaip gi mums, gyvenantiems visuomenėje, kurioje nieko 
nestinga, tinkamai pasinaudoti turimais gausiais ištekliais? At- 
sakymas į šį klausimą yra bendradarbiavimas. Tai tarpasmeni- 
nių santykių forma, paremta prielaida, kad neegzistuoja jokių 
gyvybei palaikyti būtinų išteklių (maisto, pastogės, erdvės) trū- 
kumas, ir suteikianti galimybę kiekvienam gauti visko, ko jiems 
reikia. 

Viena tinkamiausių situacijų, kurioje galima kovoti prieš 
individualizmą ir konkurencingumą bei siekti bendradarbiavi- 
mo, yra poros tarpusavio santykiai. Intymūs, ilgalaikiai dviejų 
žmonių santykiai yra situacija, kurioje individualizmas bei kon- 
kurencingumas gali sukelti nemažai rūpesčių, tačiau jų galima 
sėkmingai atsikratyti. Šių savybių derėtų siekti tuomet, kai in- 
divido nesaisto santykiai su kitais žmonėmis. Tada jis galį net 
nepastebėti, kad konkurencingumas ir individualizmas yra 
destruktyvios jėgos. Jų destruktyvumas aiškiausiai atsiskleidžia 
poros arba šeimyniniuose santykiuose. Poros santykiai yra priei- 
namiausia ir griežčiausiai saugoma asmeninių ryšių „laboratori- 
ja“ ir kartu situacija, dėl kurios žmonės pasiryžę išeikvoti labai 
daug energijos. Taigi bendradarbiavimo lengviausia mokytis 
būtent bendradarbiaujant su partneriu ar partnere. Be to, dviem 
žmonėms tai daryti kur kas lengviau nei trims ar keturiems. Dėl 
to šiame skyriuje daugiausia kalbėsiu apie bendradarbiavimą 
tarp dviejų Žmonių, tačiau šią informaciją galima taikyti bet ko- 
kio dydžio žmonių grupėms. 

Du bendradarbiavimu paremtus santykius trokštantys pra- 


dėti asmenys turi sutarti dėl keleto dalykų: 

1. Jokio nepritekliaus. Abu individai tarpusavyje turi pakan- 
kamai išteklių, kurių tikisi sulaukti vienas iš kito. Šio susitarimo 
ne visada pasiekiama, mat kartais Žmonės neturi to, ko reikia 
kitam. Kai kurie Žmonės negali suteikti laisvės, saugumo, noro 
dalytis, paramos ar žinių, kurių reikia kitiems. Pavyzdžiui, sek- 
sualinių poreikių aspektu vienas Žmogus gali jausti norą mylė- 
tis dukart per dieną, tuo tarpu kitas individas apskritai nejau- 
čia noro užsiimti seksu. Kai žmonių norų neatitikimas yra toks 
didelis, jog nepavyksta pasiekti kompromiso, kyla nepriteklius, 
kurio ištaisyti neįmanoma. Ką tik pateiktoje situacijoje bendra- 
darbiavimu paremtas kompromisas nėra labai tikėtinas. Tačiau 
daugelyje situacijų neatitikimas nėra toks didelis, tad įmanoma 
pasiekti bendrą susitarimą. Dažnesnė situacija - kai vienas indi- 
vidas nori užsiimti seksu kasdien, tuo tarpu kitas - tik kas trečią 
dieną. Tokiu atveju, remiantis prielaida, kad jokių išteklių trū- 
kumas neturėtų egzistuoti, galima pasiekti abi šalis tenkinantį 
kompromisą. Pavyzdžiui, viena pora tokioje situacijoje susitarė, 
kad didesnį seksualinį poreikį jaučiantis partneris masturbuo- 
sis, tuo tarpu kitas stebės ir suteiks švelnių prisilietimų. Tai pa- 
šalino abiejų partnerių įtampą ir galiausiai sulygino jų seksuali- 
nius poreikius. 

Pastebėjome, kad tokio tipo bendradarbiavimas sukuria 
gausą, kuri prieš tai atrodė kaip nepriteklius. Minėtas pavyzdys 
iliustruoja tai, kaip atsiranda dirbtinis trūkumas. Ši pora susidū- 
rė su seksualine problema, kuri nesunkiai galėjo virsti sudėtin- 
gu vyro impotencijos atveju, nes jo nerimas dėl jos seksualinių 
reikalavimų būtų tik augęs ir galiausiai pasibaigęs seksualinių 
prisilietimų nepritekliumi abiem. Problemos pagrindą sudarė 


griežtas prisilietimų ekonomikos taisyklių, draudžiančių su- 

teikti seksualinių prisilietimų sau, ypač stebint kitam asmeniui, 
laikymasis. Tačiau, jam paprašius to, ko nori, ir jai sutikus ieško- 
ti kompromiso, jie sugriovė prisilietimų ekonomiką bei sukūrė 
abu tenkinančius seksualinius santykius. 

2. Lygios teisės. Turint omenyje, kad išgyventi reikalingų 
išteklių yra pakankamai, abu partneriai turėtų sutarti, jog abu 
turi lygias teises į pasitenkinimą ir bendradarbiaudami dalijasi 
vienodą atsakomybę. 

Žmogus gali žinoti, kad išteklių yra pakankamai, tačiau ne- 
būti linkęs dalytis ir išteklių dalybose siekti lygybės. Pavyzdžiui, 
lyčių vaidmenų stereotipais paremti scenarijai skatina nelygybę 
tarp vyrų ir moterų, kuri galiausiai yra naudingesnė vyrams. Iš 
moterų tikimasi didesnio indėlio į namų ūkio darbus (net jei abu 
partneriai dirba), 0 ypač jei moteris nedirba. Namuose moteris 
gali dirbti tiek pat laiko ir taip pat sunkiai, kaip ir vyras savo dar- 
bovietėje, tačiau vyrauja įsitikinimas, jog jis turi teisę į daugiau 
poilsio nei ji. Moteriai paprašius tiek pat laisvo laiko, vyras gali 
pripažinti, kad jis jo gauna daugiau, tačiau dėl savo vyriškosios 
privilegijos nebus linkęs išlyginti šio ištekliaus pasiskirstymo. 

Subtilesniu atveju vyrai skatinami tikėtis daugiau puose- 
lėjančių prisilietimų, nei patys suteikia. Paprastai, jei jiems tai 
atvirai išdėstoma, jie tai pripažįsta, tačiau nesistengia to pakeisti, 
nes vėlgi laikosi savo privilegijos. 

Vis dėlto nelygybė ne visada naudingesnė vyrams. Pavyz- 
džiui, moterys tikisi, kad vyrai atliks didžiąją darbo dalį sek- 
sualiniame gyvenime. Jie tariamai turi inicijuoti, surežisuoti ir 
sėkmingai įgyvendinti seksualinius ryšius. Kai ši nelygybė at- 
skleidžiama moterims, jos vengia atsisakyti savosios privilegijos 


ir atmeta prašymus tai pakeisti. 

Vienos poros bendradarbiavimas vystėsi taip: 

Jai reikėjo puoselėjančių ir rūpestingų prisilietimų tuomet, 
kai sirgdavo ar jausdavo baimę. Jis tai žinojo, tačiau nesutiko pa- 
tenkinti jos poreikių. Jis nesistengė spręsti šios problemos. Jei ji 
gražiai paprašydavo, jis suteikdavo jai trokštamų prisilietimų, 
tačiau niekada pats jų neinicijuodavo. Jis nerodė jokio susidomė- 
jimo ar pastangų dalytis prisilietimais, kurie buvo skirti jai. 

Kurį laiką ji mėgino su tuo kovoti nesuteikdama jam prisi- 
lietimų, tačiau tai tik didino nepriteklių ir visiškai nepadėjo iš- 
spręsti problemos, nors ir išlygino teikiamų prisilietimų srautą. 

Galiausiai jie išsprendė problemą abu atsisakydami savo 
privilegijų. Jie susitarė dėl šių dalykų: jis sutiko pasistengti nu- 
galėti savo nesugebėjimą suteikti jai prisilietimų, jei ji sutinka 
atsikratyti pavydo, kylančio dėl jo teikiamų prisilietimų kitiems 
žmonėms, ypač moterims. Jis pasiryžo atsisakyti nelygios jai 
skirtų prisilietimų dalies, ji padarė tą patį. 

3. Jokių galios žaidimų. Veiksmingas bendradarbiavimu pa- 
grįstų santykių kūrimas taip pat paremtas susitarimu, jog galios 
žaidimai nėra išeitis jokiomis aplinkybėmis. Galios žaidimai pa- 
remti nepritekliaus ir konkurencingumo prielaidomis, ir laiko- 
mi bendradarbiavimu pagrįsto elgesio priešprieša, todėl jų turi 
būti atsisakyta, mat tik taip kiekvienas iš bendradarbiavimu pa- 
remtų santykių partnerių gaus tai, ko nori. 

Iš pirmo žvilgsnio tai gali pasirodyti nesunku, tačiau iš tie- 
sų tai vienas iš susitarimų, kuriuos gerbti sudėtingiausia. Mes 
esame giliai panardinti į nepritekliaus baimę ir kruopščiai išmo- 
kyti naudoti vienokią ar kitokią jėgą tam, kad gautume, ko nori- 
me. Grasinimai, pyktis, riksmai, durų trankymas, nuvertinimai 


ir t. t. yra prieinamesnės priemonės savo siekiams įgyvendinti 

nei diskusijos ar derybos. Abu partneriai turėtų saugotis galios 
žaidimų ir, bet kuriam iš jų juos panaudojus, atvirai tai nurodyti 
ir tuojau pat liautis. 

4. Jokių paslapčių. Jei siekiama bendradarbiauti, nederėtų 
nuo partnerio slėpti nieko, ypač savo norų. Todėl kiekvienas situ- 
acijoje dalyvaujantis individas visada turi atvirai išdėstyti visus 
savo pageidavimus**?. Tendenciją naudoti galios žaidimus savo 
norams įgyvendinti lydi nesugebėjimas suprasti ar prašyti to, ko 
norima, aiškiai ir atvirai. Taip yra dėl to, kad atskleisti poreikiai 
konkurencinėje situacijoje yra tarsi perspėjimas oponentui, ku- 
rioje srityje reikia sukurti nepriteklių. Ne veltui konkurencinėje, 
individualistinėje situacijoje žmonės kruopščiai mokomi laikyti 
savo norus paslaptyje, mat atskleisti norai tuoj pat sumažintų 
reikalingo ištekliaus atsargas ir tik padidintų trūkumą. Tačiau 
bendradarbiavimo situacijoje norų atskleidimas yra pagrindinis 
pasitenkinimo reikalavimas. Turint galvoje ryžtą kovoti su kon- 
kurencingumu, prašyti trokštamo ištekliaus — pirmasis žingsnis 
jo gavimo link. Tai tuoj pat patraukia aplinkinių susidomėjimą ir 
energiją, skatinančius patenkinti šiuos norus. Vienas iš didžiau- 
sių sunkumų kuriant bendradarbiavimą - žmonės neatskleidžia 
savo norų arba nepalaiko ryšio su tikraisiais savo jausmais ir 
galiausiai pajunta pyktį bei apmaudą, nes negali suprasti savo 
norų. 

Kad ir kaip paradoksaliai tai skambėtų, tačiau visuomet 
prašyti visko, ko norima, atrodytų, yra individualistinis ir kon- 
kurencingumo kupinas žingsnis. Vis dėlto tai pagrindinis ko- 
vos prieš konkurencingumą ir individualizmą aspektas. Svarbu 


suvokti, kad visuomet prašyti to, ko norima, nėra tas pats, kas 


"9 Wyckoff, Hogie. Between Women and Men. Issues in Radical Therapy I, 2 (1973): 11-15. 

gudrybėmis ar meilikavimais išvilioti tai iš žmonių. Tai papras- 
čiausias individo pozicijos apibūdinimas; visi, išdėstę savąsias 
pozicijas, gali bendradarbiauti ir derėtis. 

Nenoriu sudaryti įspūdžio, kad bendradarbiavimu pagrįs- 
toje situacijoje kiekvienas tuojau pat gauna tai, ko pageidauja. 
Tačiau procesas, kurio metu individo norai modifikuojami at- 
sižvelgiant į tai, ko nori kiti, yra nepaprastas, beveik magiškas 
įvykis, nes iš pirmo žvilgsnio gali pasirodyti, jog išteklių visiems 
neužteks, tačiau galiausiai visi gauna tai, ko jiems reikia. Atro- 
do, jog Žmonių siekis bendradarbiauti yra toks pat stiprus, kaip 
ir maisto, pastogės ar prisilietimų poreikiai; bendradarbiavimas 
gali pastebimai modifikuoti pastarųjų poreikių intensyvumą. 
Puoselėjančiojo tėvo ego - bendradarbiavimo instinkto šaltinio — 
funkcija laikomas malonumas suteikti kitiems tai, ko jiems rei- 
kia, dažnai yra stipresnis ir svarbesnis už sekso, maisto ar kitų 
materialių išteklių poreikius. Jaučiami ribotų išteklių poreikiai 
mažėja atsidūrus situacijoje, kurioje bendradarbiaujama dalijan- 
tis, tuo tarpu dirbtiniai vartotojiški poreikiai, kuriuos sukelia 
prekyba ir reklama, stulbinamai sumenksta. 

Bendradarbiavimo poveikis vartotojiškiems poreikiams iš- 
ryškėja didelėse Žmonių grupėse. Apskritai šią šalį sudaro žmo- 
nių poros ir jų vaikai, gyvenantys atskiruose namuose su vienu 
šaldytuvu, viena virykle, viena skalbykle, vienu ar dviem au- 
tomobiliais ir t. t. Aštuoni Žmonės ir jų vaikai, turėdami tą patį 
šaldytuvą, viryklę, skalbyklę ir galbūt tris automobilius, galėtų 
gyventi taip pat puikiai, jei gebėtų bendradarbiauti. Be to, su- 
mažėjęs konkurencingumas sumenkintų poreikį „nenusileisti 
Džounsams“. Galiausiai nebūtų jaučiamas toks didelis prisilie- 


timų nepriteklius, dėl to prisilietimų badu pagrįsti vartotojiški 

(kosmetikos, vaistų, naujų rūbų, automobilių ir kt.) poreikiai 
ryškiai sumažėtų. 

Jei bendradarbiaudamas individas negauna to, ko trokšta, 
susitarimas leidžia jam ar jai toliau to prašyti kaip įmanoma daž- 
niau ir aiškiai nurodyti, kai jis ar ji yra patenkinti. Neišreikštas 
nepasitenkinimas gali kauptis apmaudo forma ir galiausiai virs- 
ti tendencija jausti pyktį bei tapti individualistiškiems, besivar- 
žantiems ir besočiams. Paprastai konkurencingoje visuomenėje 
vieno ar kito dalyko trokštančiam ir to negaunančiam Žmogui 
įperšama, jog dėl savo neįgyvendintų norų kaltas tik jis pats. 
Pavyzdžiui, neturtingai gyvenantys žmonės dėl skurdo kaltina 
save, o turtingieji tai tik dar labiau skatina. Skurdas siejamas su 
vidinių paskatų trūkumu, silpna valia ir t. t. Alkani žmonės daž- 
nai gėdijasi šio fakto. Nepatenkintą seksualinį poreikį jaučiantys 
žmonės retai tai atvirai pripažįsta. Nepaprastai svarbu, kad su 
savęs kaltinimu ir engimo priežasčių prisiėmimu būtų kovoja- 
ma nesitaikstant su kaltės ir bevertiškumo jausmais bei prašant 
to, ko norima. Bendradarbiaujančios visūomenės idėja paremta 
prielaida, kad visi yra sveiki, visi nori prisidėti ir visi užtektinai 
nusipelno to, ko jiems reikia. 

5. Jokio gelbėjimo. Penktasis bendradarbiavimu pagrįstos 
situacijos reikalavimas yra nesistengti gelbėti. Žmonės visada 
turėtų prašyti to, ko nori, tačiau taip pat svarbu, kad, jiems nepa- 
prašius padėti patenkinti norų, kiti nesiimtų veikti vedami gė- 
dos, kaltės ar klaidinančio siekio puoselėti, prieš tai neįsitikinę, 
kad poreikis iš tiesų egzistuoja. Šiuo konkrečiu atveju gelbėjimu 
būtų laikomi netrokštami atlikti veiksmai ar susitaikymas su si- 
tuacija, nes tariamai nori kitas Žmogus (dabar jau laikomas nepa- 


jėgiančia apsiginti Auka). Tai gelbėjimas, kuris pažeidžia susita- 

rimą, jog tiek Gelbėtojas, tiek Auka prašys to, ko jiems reikia. Tai 
taip pat sugrąžina situaciją, kurioje galios žaidimais sužadinta 
kalte ir gėda galima pasinaudoti, siekiant patenkinti poreikius, 
nors tai būtų galima padaryti paprasčiausiai paprašius. 

Kita vertus, bendradarbiavimo situacijoje svarbu ir tai, kad 
žmonės nepradėtų persekioti vienas kito (nesiimtų priešingų gel- 
bėjimui veiksmų) nemėgindami atspėti, ko nori kiti žmonės. Prie- 
šingi gelbėjimui veiksmai, kai stengiamasi nekreipti dėmesio į 
suvokiamus kitų Žmonių pageidavimus, siekiant negelbėti, laiko- 
mi persekiojimu. Pavyzdžiui, vienoje poroje moteris nusprendė 
liautis gelbėti savo vyro puoselėjimo poreikį, kurį iki tol ji nuolat 
tenkindavo neprašyta ir nesulaukdama padėkos. Ji liovėsi spėlio- 
ti, ko jis nori, ir priėmė tvirtą negelbėjimo poziciją, kuri pradėjo 
piktinti ir gąsdinti vyrą. Tai nebuvo išbaigtas sprendimas; gru- 
pinės terapijos metu ji susikūrė nepersekiojimo ir negelbėjimo 
poziciją, kurioje suvokė vyro norus ir aiškiai jam apie tai papasa- 
kodavo, tačiau nesirūpindavo ir nepuoselėdavo jo jam nepapra- 
šius ar aktyviai neįvertinus jos pastangų. Ji taip pat sudarė su juo 
susitarimą dėl rūpinimosi ja, kai jai to reikėdavo. Tai nebebuvo 
laikoma gelbėjimu, mat ji nedarė nieko, ko jis neprašydavo. Nauja 
pozicija taip pat padėjo nugalėti persekiojimo tendenciją, nes su- 
teikė alternatyvių galimybių patenkinti vyro poreikius. 

Kad ir kaip sklandžiai būtų kuriamas bendradarbiavimas, 
dažnai nutinka taip, kad vienas iš situacijoje dalyvaujančių žmo- 
nių vienu ar kitu metu pasipriešina ar nėra pasiryžęs dirbti kar- 
tu. Tinkama reakcija tokioje laikinoje nebendradarbiavimo situ- 
acijoje — atvirai išreikšti nusivylimo jausmus. Jei viena iš šalių 
liaujasi bendradarbiauti, kitos šalies pasitraukimas iš dalijimosi 


ištekliais yra tinkamas ir pagrįstas manevras. Tai ypač akivaiz- 

du situacijose su vaikais, kurie atvirai atsisako bendradarbiauti 
arba tiesiog liaujasi stengtis. Tokiu atveju pastangų bendradar- 
biauti ir dalytis atitraukimas yra pagrįstas veiksmas, nelaiko- 
mas galios žaidimu, nes tai nuoširdus, sąžiningas ir atviras ma- 
nevras, pagrįstas individo jausmais. Asmeniui, susidūrusiam 
su nenorinčiais bendradarbiauti žmonėmis, gali paprasčiausiai 
dingti noras bendradarbiauti. Todėl vėlgi, remiantis taisykle, jog 
kiekvienas Žmogus visuomet turi atvirai išreikšti savo norus, tai 
yra tinkamas ir pagrįstas poelgis. 

Pavyzdžiui, namuose, kuriuose bendradarbiaujama, iš vai- 
kų taip pat tikimasi tam tikro indėlio. Vaikai gali bendradarbiau- 
ti atlikdami namų ruošos darbus, padėdami, nujausdami kitų 
poreikius, linksmindami bei rūpindamiesi savimi. Į namų ūkį 
savo energiją investuojantys vaikai yra vertinami ir mėgstami. 
Tuomet aplinkiniai nori su jais užsiimti bendra veikla bei leisti 
laiką kartu. 

Vaikams atsisakius bendradarbiauti, kyla priešinga reakcija. 
Jie nėra mėgstami, niekas nenori dėljų stengtis. Vienuose namuo- 
se tėvai įvairiais būdais liovėsi padėti nebendradarbiaujančiai 
dešimtmetei. Jie nebevežiodavo jos pas draugus, nebekviesdavo 
į kiną, neberuošdavo jai pusryčių ar užkandžių. Jie tai darė ne 
kerštaudami ar iš pykčio, bet paprasčiausiai todėl, kad mergaitės 
elgesio kontekste tai nebeatrodė teisinga. Kai mergaitė suprato, 


ko neteko dėl nenoro bendradarbiauti, jos nuomonė pasikeitė. 


Du, trys ar daugiau 


Kaip jau minėjau, bendradarbiavimu paremto elgesio siekti 


lengviausia poroje, tačiau tai gali daryti ir pora su vaikais bei 

trys, keturi ar penki Žmonės. Bet kuriuo atveju svarbu, kad visos 
šalys gerbtų aptartus susitarimus; ir nors bendradarbiavimo sie- 
kimas tarp artimais santykiais nesusaistytų Žmonių yra ne toks 
įpareigojantis ar išlaikantis Žmones kartu sunkiomis akimirko- 
mis, jis taip pat įmanomas ir trokštamas. Akivaizdu, kad kuo 
daugiau žmonių siekia bendradarbiauti, tuo daugiau sunkumų 
kyla, todėl situacija, kurioje bendradarbiaujama dviese, yra bene 
privalomas pirmasis žingsnis. Aš manau, kad laipsniško indivi- 
do judėjimo nuo konkurencingumo bendradarbiavimo link, kai 
iš pradžių jis veikia vienas, o vėliau įsitraukia į socialines gru- 
pes, pirmasis žingsnis turėtų būti bendradarbiavimo su vienu 
žmogumi siekimas ir, sėkmingai tai įgyvendinus, mėginimas 


įsitraukti į didesnes grupes. 


XXVI skyrius 


SAVARANKIŠKŲ VAIKŲ AUGINIMAS 


Pagal scenarijų matricą žmogus gali priimti vaiko arba tėvų (glo- 
bėjų) poziciją. Pagrindinis transakcinės analizės objektas yra vai- 
kystės išgyvenimų nulemti Žmonių patiriami sunkumai, tačiau 
su scenarijais susijęs ir kitas neišvengiamas klausimas: „Kaip aš, 
būdamas (-a) tėvas (motina), turėdamas (-a) galvoje šias idėjas, 
galiu tinkamiausiai užauginti savo vaikus?“ 

Ko vaikai turėtų būti išmokyti? Kur yra disciplinos ribos? 
Kiek laisvės jiems turėtų būti suteikiama? Ką atžaloms derėtų 
sakyti ir ką nutylėti? Draudimai yra žalingi, tačiau argi nėra 
būtina uždrausti elgesį, galintį padaryti žalos ar sužeisti? Kaip 
sužinoti, ar mūsų nuojauta, susijusi su vaikais, nėra tik pasąmo- 
ninga programa, kurios priverčiame juos laikytis nepaisydami 
jų pačių vertinimo? Kaip išauginti visiškai savarankiškus vai- 
kus, kuriems nestigtų disciplinos, kurie turėtų tikslų, vertybių 
bei idealų, nerizikuojant per daug juos apleisti? Kaip išauginti 
liberalių pažiūrų žmones, nepaverčiant jų palaidūnais? 

Vėlgi atsakymas į šiuos klausimus yra paremtas tikėjimu 
žmonių prigimtimi, tvirtu įsitikinimu, jog žmonės, įskaitant ir 
vaikus, yra gabūs, stiprūs bei geri, todėl suteikus galimybių jie 
gali pasiekti itin daug („Aš sveikas“ pozicija). Jei tėvai logiškai 
vadovaujasi šia idėja, augindami vaikus leidžia jiems patiems 
išsiaiškinti, ko jie nori, nekliudydami jų spontaniškumui, suvo- 
kimui bei intymumo jausmui. 

Vaikai priims tinkamus sprendimus, jei jiems bus suteikta 


pakankamai laisvės, o išorinės aplinkybės nekels spaudimo ir 

streso dėl vienokių ar kitokių pasirinkimų. Prieš vaikus naudo- 
jami galios žaidimai nebūtini ir nepadeda vaikams priimti tin- 
kamų sprendimų; jie tai atlieka savo valia. 

Tarkime, aštuonerių metų mergaitė paprastą darbo dieną nori 
žiūrėti televizorių ir neiti anksti miegoti. Tėvai žino, jog jai reikia 
maždaug dešimties valandų miego, kad būtų aktyvi ir užsiimtų 
viena ar kita veikla, todėl daugelis globėjų linkę nustatyti tam tik- 
ras miego valandas ir rūpintis, kad vaikas laikytųsi šio režimo. 
Dabar tarkime, kad Merė turi keltis septintą valandą ryto, tačiau 
nenori eiti miegoti devintą. Kokios šiuo atveju yra tėvų pasirinki- 
mų galimybės? Ar jie turėtų pasirūpinti, kad mergaitė eitų miegoti 
nustatytą valandą, naudodami tokias galios taktikas kaip prisilie- 
timų nesuteikimas, paliepimai, rėkimas, televizoriaus išjungimas, 
mušimas ar prievartinis nurengimas ir paguldymas į lovą, jei to 
prireikia? Reikia pabrėžti, kad daugelis vaikų nesipriešintų eiti 
miegoti devintą valandą vakaro tiek, kad juos reiktų per prievartą 
paguldyti. Tačiau galime daryti prielaidą, kad Merė, nenorėdama 
eiti miegoti devintą valandą, vienaip ar kitaip priešinsis. Šioje si- 
tuacijoje tėvai stoja prieš savo pačių tikėjimą Žmogaus prigimtimi. 
Jei darysime prielaidą, kad Merė yra protingas žmogus, gebantis 
priimti tinkamus sprendimus, aš, kaip tėvas, norėčiau, kad ji pasi- 
naudotų šiuo gebėjimu ir pasirinktų teisingai. Mano galva, Merė 
turi teisę eiti miegoti kada tik panorėjusi, tuomet pailsėti vos ke- 
lias valandas ir būti paniurusi kitą dieną, jei tik ji taip nori. 

Skaitytojas gali paklausti: „O jei Merė pramiegos, pavėluos 
į autobusą ir ją reikės vežti į mokyklą, iškviesti taksi arba ji aps- 
kritai turės pasilikti namuose?“ Vakarykštis Merės savanaudiš- 
kumas gali priversti ją praleisti pamokas arba sukelti daug nepa- 


togumų tėvams kitą rytą. 

Tai geras klausimas; atsakymas yra toks: savarankiškumas 
nesuteikia laisvės sukelti kitiems skausmo ar nepatogumų. Kol 
vaikas pasirinkimų pasekmes jaučia tik pats, pagal bendradar- 
biavimu paremtą savarankiškų vaikų auginimo teoriją jiems turi 
būti suteikiama galimybė rinktis. Jei priimtas vaiko sprendimas 
yra žalingas ar sudaro nepatogumų kitiems žmonėms, pasta- 
rieji turi teisę reikalauti, kad toks sprendimas daugiau nebūtų 
priimtas. Jei Merė nueina miegoti vėlai, pramiega, pavėluoja į 
autobusą ir turi būti nuvežama į mokyklą, tuomet - tačiau tik 
tuomet - tėvai gali pradėti reikalauti, jog ji eitų miegoti nustatytą 
valandą. 

Tarkime, Merė atsigulė į lovą vėlai ir pramiegojo. Kitą va- 
karą ji vėl nenori eiti anksti miegoti. Tėvai tai pastebi ir paprašo 
jos gultis į lovą. 

„Mere, norėčiau, kad eitum į lovą. Jau po devintos valandos 
vakaro.“ 

„Bet aš noriu pažiūrėti šitą laidą, o ji baigiasi vienuoliktą 
valandą.“ 

„Nemanau, kad tai protinga mintis, Mere, nes paskutinį 
kartą, kai atsigulei vėlai, pramiegojai, ir aš turėjau vežti tave į 
mokyklą.“ 

„Šįkart nepramiegosiu. Prisisuksiu žadintuvą.“ 

Dabar motina galėtų panaudoti galios žaidimą ir priversti 
Merę eiti miegoti arba suteikti jai galimybę rinktis, tačiau šį kar- 
tą — su tam tikromis logiškomis, pasitelkus bendradarbiavimą 
nustatytomis išlygomis. 

„Gerai, Mere. Aš nemanau, kad tai gera mintis. Man atro- 
do, kad tau bus labai sunku atsikelti. Tačiau manau, kad turėtum 


daryti tai, kas, tavo manymu, tau yra geriausia. Tačiau ryte aš 

nesikelsiu tavęs žadinti ar vežti į mokyklą. Todėl, jei pramiegosi, 
norėčiau, kad susimokėtum už taksi savo gaunamais kišenpi- 
nigiais arba eitum į mokyklą pėsčia, kad ir kiek vėluotum. Ar 
sutinki?“ 

„Gerai, mama. Ar galiu susimokėti už taksi išplaudama 
indus?“ 

„Puiku. Mėgaukis savo laida.“ 

Didelė tikimybė, kad Merė nubus laiku ir nepavėluos į mo- 
kyklą. Jei vis dėlto pramiegos ir turės eiti į mokyklą pėsčia, kitą 
kartą veikiausiai rinksis eiti miegoti anksti, o ne žiūrėti televizo- 
rių ir ryte jaustis mieguista. 

Šis pavyzdys iliustruoja, kaip galima leisti Merei pasirink- 
ti, ką ji nori daryti, bei suteikti jai galimybę patirti savo pasirin- 
kimo pasekmes, tuo pat metu neleidžiant kliudyti kitų žmonių 
gerovei. Suteikdami Merei laisvės priimti sprendimus daugy- 
bėje situacijų nuo tada, kai ji sugeba tai daryti, tėvai užtikrina, 
jog augdama ji pripras priimti sprendimus vadovaudamasi savo 
vertinimu. Dalį jos vertinimo sudarys atsakomybė prieš kitus 
žmones. Paklusnūs, paliepimus vykdantys vaikai pripranta da- 
ryti dalykus taip, kaip jiems sakoma, nesavarankiškai ir nesu- 
prasdami priežasčių. Iš taip užaugintų vaikų tikimasi, jog suau- 
gę ir išsilaisvinę iš tėvų kontrolės jie kažkokiu paslaptingu būdu 
sugebės savarankiškai priimti sprendimus. Faktas tas, kad dau- 
gelyje šeimų taikomas vaikų auklėjimo būdas nesuteikia jiems 
galimybės rinktis, patirti savo pasirinkimų pasekmes ar priimti 
bendradarbiavimu bei pagarba kitų Žmonių teisėms paremtus 
sprendimus. 

Dabar tarkime, kad Merė eina miegoti vėlai todėl, kad iš 


tiesų nenori eiti į mokyklą, ir ji verčiau žiūrės televizorių, nei 

ruošis kitos dienos pamokoms. Ji net gali paslapčia tikėtis pra- 
miegoti ir taip praleisti pamokas. Ką daryti tėvams, jei Merė ne 
tik nori pramiegoti, bet ir stengiasi pavėluoti į autobusą ar iš- 
vengti to, kad jie vežtų ją į mokyklą? Tai kur kas sudėtingesnė 
situacija. Ką gali padaryti tėvai, jei kai kurie vaikai nenori eiti į 
mokyklą ir įvairiausiais būdais stengiasi to išvengti? Norėčiau 
atsakyti iškeldamas kitą klausimą. Kas labiau domina jus: lais- 
vė ar mokyklos (universiteto) lankymas? Ar norite auginti savo 
vaikus versdami juos daryti tai, ko jie nemėgsta ir kas veikiau- 
siai jiems yra žalinga? Jei vaikui nepatinka lankyti mokyklą, 1a- 
bai tikėtina, jog tai nėra jam tinkama vieta. Vėlgi tikėjimas žmo- 
gaus prigimtimi reikalauja daryti prielaidą, kad vaikui mokytis 
bus įdomu, jei pats procesas bus įdomus, ir kad jis norės eiti į 
mokyklą, jei tai bus jam tinkama vieta. Tai verčia manyti, kad, 
jei mokykla yra bjauri, kupina įtampos ir konkurencijos vieta, 
kurioje vyrauja socialinė bei rasinė nesantaika, autoritarizmas 
ir į spontaniškumą, suvokimą bei intymumą nukreipti draudi- 
mai, vaikai gali stengtis laikytis nuo jos atokiau. Tačiau įstaty- 
mai nustato, kad vaikai privalo lankyti mokyklą. Taigi ką daryti 
tėvams? 

Akivaizdu, kad problema vis didėja. Tėvams, norintiems 
išauginti laisvus ir slogių, žlugdančių scenarijų nesusaistytus 
vaikus, gali tekti atlikti kur kas daugiau, nei namuose vien tik 
laikytis paprastų bendradarbiavimo formulių. Savarankiškumo 
ugdymas nesuderinamas su vaiko vertimu lankyti prastą mo- 
kyklą, kad ir koks tvirtas bendradarbiavimas vyrautų namuose. 
Todėl tėvams gali tekti rinktis - leisti vaikams neiti į mokyklą (tai 
reiškia, kad jie turi surasti jiems geresnę mokymo įstaigą, kurios 


kaina gali būti neprieinama, arba apskritai neleisti jų į mokyklą) 

ir kelti reikalavimus mokyklai, tapti socialiai aktyviems bei ats- 
tovauti savo vaikams, kad mokykla taptų geresne vieta, į kurią 
jų atžalos eitų su malonumu. 

Asmeninės laisvės, savarankiškumo ir gyvenimo be scena- 
rijaus neįmanoma pasiekti slogiomis, engiančiomis sąlygomis. 
Mes negalime užauginti scenarijų nevaržomų vaikų, jei juos su- 
pančios socialinės aplinkybės nesuteikia jiems laisvės rinktis. 

Jei tėvai turi ypač sunkiai dirbti ar tiesiog neišgali sukurti 
tinkamos aplinkos savo vaikams, jei šeimos yra izoliuoti, tar- 
pusavyje konkuruojantys vienetai, besirūpinantys tik savimi, 
beviltiškai besistengiantys pavalgyti, pamiegoti ir išgyventi dar 
vieną dieną, spontaniškumui, suvokimui ar intymumui vietos 
beveik nelieka. 

Tačiau pamėginkime įsivaizduoti ramesnę namų situaciją. 
Tėvai nepersidirba ir nesiskundžia per menkais atlyginimais. 
Mokyklų atmosfera priimtina. Galima pasistengti bendradar- 
biauti bei užauginti savarankiškus vaikus, nes yra pakankamai 
maisto, vietos ir poilsiui skirto laiko. 

Tokioje situacijoje tėvai gali bendradarbiauti su vaikais. 
Jie gali būti auginami netaikant draudimų ir atribucijų, jei tai 
nebūtina. Kitaip tariant, jiems nebus draudžiama daryti to, kas 
jiems patinka, ir jie nebus verčiami daryti to, ko nenori. Vaikai 
kontroliuos savo elgesį atsižvelgdami į savo norus bei troškimą 
bendradarbiauti su kitais. Taigi, jei jie įsigeis daryti ką nors, kam 
nepritaria jų mylimi žmonės, gali pasirinkti laisva valios susi- 
laikyti nuo šių veiksmų. Dažniausiai vaikai prisitaikys prie tėvų 
pageidavimų. Jie tai darys vedami meilės ir noro bendradarbiau- 
ti, o ne vengdami bausmės ar tikėdamiesi pastiprinimo. Vaikai 


visada nesitaikys prie tėvų norų ir kartais pasirinks daryti tai, 

ko nori jie patys, tačiau tėvai tai supras ir laikys priimtina kaina 
už tai, kad jų vaikai yra savarankiški bei gabūs, o ne priklausomi 
nuo kitų, pasyvūs ir bejėgiai. 

Bet kuriuo atveju viena yra visiškai aišku. Tokioje situaci- 
joje vaikai tikrai nedarys to, kas jiems kelia skausmą, žeidžia ar 
neteikia naudos. Tokiomis aplinkybėmis vaikai atsisakys lanky- 
ti prastas mokyklas, laikytis despotiškų taisyklių, reikalaus būti 
išgirsti, visada prašys visko, ko jiems reikia, ir tikėsis, kad į jų 
norus namuose bus atsižvelgiama taip pat, kaip ir į suaugusių- 
jų. Kad ir kaip sunkiai įgyvendinama tai atrodytų, tačiau tokių 
vaikų tėvai sulaukia didžiulio atlygio. Pirmiausia jie gyvena ne 
su Aukomis, kurias reikia nuolat gelbėti, o su pilnaverčiais žmo- 
nėmis. To pasekmes jie galės įžvelgti tuomet, kai jų vaikai išreikš 
vidinį troškimą bendradarbiauti, maksimaliai panaudodami 
savo gebėjimus. Suaugę šie vaikai bus stiprūs, savarankiški ir 
gebantys apsiginti. Jie netoleruos neteisybės, engimo, melo ar iš- 
naudojimo. Galiausiai šį vaikų auklėjimo požiūrį pasirinkę tėvai 
galės būti tikri, kad jų vaikai patys kuria savo likimus, pasitelk- 
dami savo „Aš sveikas“ poziciją bei konstruktyvią prigimtį, nes 
jie turės pasirinkimo laisvę ir išminties priimant sprendimus. 
Labai tikėtina, kad taip užauginti vaikai bus mylintys, gerbs 
savo tėvus ir vertins tai, ką šie dėl jų padarė, o ne nusisuks ir po 
ilgamečio tėvų pasiaukojimo kaltins juos vienaip ar kitaip pa- 
kenkus, mat tokie vaikai nepatiria daugelį metų trunkančio gel- 
bėjimo, persekiojimo bei priverstinai prisiimtos Aukos pozicijos. 
Toks mano įsitikinimas paremtas asmenine patirtimi su dviem 
vaikais, Mimi ir Eriku, kuriems dabar trylika ir dešimt metų. 

Savarankiškų vaikų auginimas yra projektas, kurio nej- 


manoma įgyvendinti nesuprantančioje ir nepalaikančioje šio 

proceso aplinkoje. Kai bendruomenėje priimami sprendimai 
paremti vien konkurencija, individualizmu, nuvertinimais, gel- 
bėjimu ir persekiojimu, vienai šeimai laikytis visiškai kitokių 
principų yra labai sudėtinga. Dėl to svarbu, kad žmonės burtųsi 
į didesnes grupes, mokytų vieni kitus bendradarbiavimo prin- 
cipų, prireikus steigtų alternatyvias mokyklas savo vaikams bei 
remtų vieni kitus kovoje dėl geresnio gyvenimo. Niekas negali 
mėgautis aptartų pamokų nauda, jei aplinkiniai yra engiami ir 
žlugdomi. Vienas Žmogus tegali pakilti keletu centimetrų aukš- 
čiau už kitus; vienam Žmogui siekiant visiškai išsilaisvinti, visi 
jį supantieji taip pat turi keliauti tuo pačiu keliu bei siekti tų 


pačių rezultatų. 


Savarankiškų vaikų auginimas: dešimt taisyklių 


1. Neturėkite vaikų, jei negalite užtikrinbi jiems aštuoniolika 
metų trunkančio puoselėjimo bei apsaugos. Augindami 
vaiką stenkitės sutrumpinti laiką, kai vaikas negali 
apsieiti be šių dviejų dalykų, leisdami jam kaip galima 
anksčiau tapti savarankiškam. 

2. Pagrindinis savarankiško vaiko auginimo tikslas — suteikti 
jam laisvės visiškai atskleisti ir išnaudoki savo intymumo, 
suvokimo bei spontaniškumo gebėjimus. Joks kitas tikslas 
(disciplina, geros manieros, savikontrolė ir t. t) nėra 
svarbesnis už savarankiškumą. Tėvai gali jo trokšti ir 
siekti, tačiau tik tuo atveju, jei tai neprieštarauja pa- 
grindiniam tikslui - savarankiškumui. 

3. Intymumą žlugdo prisilietimų ekonomika. Nedrauskite vai- 


kui visiškai atvirai reikšti savo meilės ar jos trūkumo. 

Skatinkite juos suteikti, prašyti, priimti ir atstumti pri- 
silietimus bei girtis. 

Suvokimą žlugdo nuvertinimai. Nenuvertinkite savo vai- 
kų racionalumo, jausmų ar intuicijos. Mokykite vaikus 
paaiškinti savo jausmus ir reaguokite į jų reikalavimus, 
kai jie mėgina tai daryti. 

Niekuomet nemeluokite savo vaikams, nei kalbėdami netie- 
są, nei nutylėdami teisybę. Jei nuspręsite nuslėpti nuo 
jų tiesą, pripažinkite tai ir paaiškinkite kodėl. 
Spontaniškumą žlugdo abejotinos taisyklės, taikomos žmo- 
gaus kūnui. Nesistenkite kontroliuoti vaikų judėjimo, re- 
gos, klausos, lytėjimo, uoslės ar skonio pojūčių, nebent 
tai akivaizdžiai kliudo jūsų pačių gerovei ar kelia jiems 
pavojų, ir net tuomet tai darykite remdamiesi bendra- 
darbiavimo principais. Prisiminkite, kad jūsų kūno 
išmintis pralenkia jūsų vaiko beveik visais atžvilgiais. 
Taip pat per daug rimtai nepriimkite „ekspertų“ (mo- 
kytojų, gydytojų) patarimų; jie klydo anksčiau ir klys 
ateityje. Niekada fiziškai nepulkite vaikų ir laikykite jų 
kūną jų šventove. Priešingu atveju tuoj pat nuoširdžiai 
atsiprašykite, tačiau nedidinkite klaidos — negelbėkite 
jausdami kaltę. Prisiimkite atsakomybę už savo veiks- 
mus ir nekartokite tų, kuriems nepritariate. 

Negelbėkite ir vėliau nepersekiokite savo vaikų. Nedarykite 
dėl savo vaikų to, ko nenorite daryti. Priešingu atve- 
ju nedidinkite klaidos vėliau juos persekiodami. Prieš 
mėgindami padėti suteikite vaikui galimybę apsiginti. 
Nemokykite vaikų konkuruoti. Varžytis jie užtektinai iš- 


moks žiūrėdami televizijos laidas bei skaitydami laik- 

10. 


raščius. Rodydami pavyzdį mokykite juos bendradar- 
biauti. 

Neleiskite vaikams jūsų engti. Jūs turite teisę turėti laiko ir 
erdvės sau bei asmeninį intymų gyvenimą, nepriklau- 
santį nuo vaikų. Reikalaukite, kad ir į jūsų poreikius 
būtų atsižvelgta; jie tai darys iš meilės jums. 

Tikėkite žmogaus prigimtimi ir savo vaikais. Už tokį pasiti- 


kėjimą jie atsidėkos jums meile. 

XXVII skyrius 


VYRŲ IR MOTERŲ IŠSILAISVINIMAS 


XIII šios knygos skyriuje Wyckoff aprašė skirtumus tarp vyrų 
ir moterų, kuriuos absurdiškai išpūtusi visuomenė pavertė ba- 
naliaisiais lyčių vaidmenų scenarijais. Moterų laisvės judėjimas 
nuo pat pradžių buvo nukreiptas būtent į juos. Pasak žiniasklai- 
dos, vadinamasis feminizmas gąsdina Amerikos moteris. Vos 
jam prasidėjus, spauda šį judėjimą sugebėjo paversti nacionali- 
niu pajuokos objektu, neatsižvelgusi į kontekstą paviešindama 
radikaliausių judėjimo aktyvisčių veiksmus. 

Tačiau judėjimas už lygias moterų teises (priešingas žinias- 
klaidos feminizmui) sulaukia vis daugiau pritarimo ir paramos 
iš Amerikos moterų, pusė kurių šiuo metu remia „organizuotas 
pastangas pagerinti moterų statusą'“**. Mano patirtis parodė, jog 
iš moterų, susipažinusių su judėjimo tikslais, apibūdintais kas- 
dieniškais, konkrečiais, suprantamais terminais Lyčių vaidme- 
nų scenarijų kontekste, tik nedaugelis tam nepritaria. 

Aš laikau save atsidavusiu feministu ir, gindamas moterų 
teises (dažniausiai nesikišdamas į jų reikalus bei darbą), paste- 
bėjau, kiek daug privilegijų turi vyrai, palyginti su moterimis, 
ir kaip dažnai jie jas naudoja savo naudai ir moterų nenaudai. 
Tačiau, žvelgdamas giliau, taip pat pastebėjau, kad daugelį vyrų 
sugadino būtent naudojimasis privilegijomis. Vyrams reikia mo- 
terų kompanijos, draugystės, prisilietimų, meilės, jie nori dirbti 


kartu su jomis. Tačiau šių dalykų neįmanoma pasiekti, jei mote- 


"20 Staines, Graham; Jayaratne, Toby Epstein; Tavris, Carol. The Oueen Bee Syndrome. Psycho- 
logy Today 7,8 (1974): 55-60. 

rys laikomos prastesnėmis, pasyviomis, vergiškai nuolankiomis 
ar paprasčiausiai yra dėl to piktos. Šeimininko vaidmuo vergo ir 
šeimininko tarpusavio santykiuose priverčia jausmus sustaba- 
rėti, kliudo patirti meilę, žadina nuolatinį kaltės jausmą. Moterų 
judėjimas už lygias teises aiškiai ir garsiai gina moteris; šiame 
skyriuje norėčiau aptarti vyrų judėjimą už lygias teises — savo 
brolių, pasiryžusių atsisakyti privilegijų dėl laimės, kovoje dėl 
laisvės stovinčių petys į petį su moterimis, vardu. 

Vyrų susidomėjimas kova prieš seksizmą paremtas miglo- 
tais ir neaiškiais motyvais. Kitaip nei moterų judėjimas už lygias 
teises, kurį akivaizdžiai galima laikyti netikėtu smūgiu, pasižy- 
minčiu aiškiausia tiek jausmais, tiek protu suvokiama logika, 
vyrų kova prieš seksizmą gana sunkiai paaiškinama. 

Jei stengiamės padėti moterims išsikovoti laisvės ar, dar blo- 
giau, joms ją suteikti, tai laikoma globėjiškumu, ir mums tiesiai 
šviesiai paliepiama rūpintis savais reikalais. Jei tampame tam 
tikra žemesne vyriška pagalbine moterų judėjimo dalimi, tuo- 
met prisiimame priešingą - Žeminantį ir neproduktyvų - vai- 
dmenį. Mums sunkiai sekasi suvokti, kokia iš to nauda mums, 
nors ir galime apie tai postringauti valandų valandas; dar su- 
dėtingiau - pajusti tam poreikį. Mes norime, kad moterys turėtų 
daugiau laisvės daugiausia dėl to, kad tuomet jos nesilaiko įsika- 
binusios į mus ir yra atsakingesnės seksualiniu aspektu. Tačiau 
nesame patenkinti šia laisve tuomet, kai, ją pajutusios, moterys 
pažvelgusios į mus taria: „Keliauk sau, broleli, ir sugrįžk, kai 
suaugsi!“ arba kai suvokiame, kad moteris labiau traukia kitos 
moterys, ir mums prieš nosį užtrenkiamos durys. 

Taigi kodėl turėtume kovoti prieš seksizmą? Kodėl turė- 


tume atsisakyti savo galios, leidžiančios gauti iš moterų tai, ko 

norime ir ko mums reikia? Kodėl savo laipteliu aukštesnę pozi- 
ciją turėtume užleisti moterims, kurios dažnai su mumis elgiasi 
priešiškai ir nebevertina mūsų vyriškumo? 

Manau, vyrus būtų naudinga suskirstyti į keletą tipų. Vieni 
jų yra šovinistinės kiaulės, kiti — tiesiog šovinistai. Šovinistinės 
kiaulės gali būti šiurkštūs ir subtilūs. Šiurkštūs šovinistinės kiau- 
lės žino, jog jie yra vyrų dominavimo šalininkai ir tuo didžiuo- 
jasį; jie yra tikrieji fanatikai, kurių karaliumi galima laikyti Nor- 
maną Mailerį, o dvaro juokdariu - Bobby Riggsą. 

Subtilūs šovinistinės kiaulės paprastai moterų judėjimo už 
lygias teises akivaizdoje pritariamai tuščiažodžiauja apie, tarki- 
me, atlyginimus, ypač jei jie nėra darbdaviai. Tačiau tikrosios jų 
mintys iškyla tuomet, kai kartais su kreiva šypsena veide mote- 
ris jie pavadina „mergaitėmis“ ar įtraukia jas į diskusijas, kurių 
metu pašiepia feminizmą. Šis vyrų tipas pasižymi dar didesniu 
polinkiu engti nei šiurkščiųjų jų brolių, mat subtilūs šovinistinės 
kiaulės gerai užmaskuoja savo diskriminuojantį požiūrį. Bet ku- 
riuo atveju nesvarbu - šiurkštūs ar subtilūs, šovinistinės kiaulės 
laikosi įsikibę savo vyriškų privilegijų ir stengiasi iš to gauti visą 
įmanomą naudą. Norintis atsikratyti kiaulės vardo vyras gali tai 
padaryti parodydamas susirūpinimą bei pripažindamas faktą, 
jog tiek jis, tiek kiti vyrai engia moteris, ir nuspręsdamas pradėti 
nuoširdžiai tam priešintis. 

Visi mes nuo pat gimimo buvome kruopščiai mokomi vyrų 
dominavimo principų, todėl nėra labai tikėtina, kad bent vie- 
nas, įskaitant ir aktyviausiai kovojančias mūsų seseris, visiškai 
sužlugdėme šio auklėjimo pasekmes. Daugelio (51 proc. ir dau- 
giau) vyrų problema ne tai, jog jie yra šovinistinės kiaulės, nes 


pasiryžę susiremti su diskriminacija ir atsisakyti savo vyriškųjų 

privilegijų taip nuoširdžiai, kaip tik moka. Jų problema ta, jog jie 
nesuvokia, kad yra šovinistai, kokių pasekmių tai kelia ir kaip 
šios savybės atsikratymas jiems padėtų. 

Esu įsitikinęs, kad mes, vyrai, nesugebame suvokti šios ko- 
vos kaip mūsų pačių judėjimo už laisvę. Mes nesijaučiame engia- 
mi, nors ir žinome, kad taip yra; iš mūsų atimama ne tik laisvė, 
bet ir suvokimas apie tai; prieš mūsų akis sukuriama iliuzija, 
kad mums visa tai naudinga. Šis klaidinimas dar paremiamas 
menkomis (kelnių dėvėjimo, sėdėjimo stalo gale) privilegijomis, 
kurios lydi slogius mūsų gyvenimus. Mes neturime nė menkiau- 
sio supratimo, kokio atlygio sulauktume gerovės kelyje, atsisakę 
šovinizmo, tačiau puikiai žinome, ko tektų atsisakyti privilegijų 
kelyje: privilegijos į pirmą ir paskutinį pasirinkimą bei laipteliu 
aukštesnės už moterų pozicijos. 

Taigi kokia mums iš to nauda? Kaip galima nupasakoti 
brolišką žvilgsnį aklajam? Kokiais žodžiais apibūdinami be- 
simylinčiųjų skleidžiami garsai kurčiajam? Telieka tikėtis, kad 
vien žodžių pakaks, kad iš pamirštų prisiminimų apie vaikystę 
ir atsitiktinių laisvės potyrių jie atkurs kad ir kokį miglotą su- 
pratimą, ką vyrui gali reikšti išsilaisvinimas, ką mums reiškia 
maksimalaus žmogiškojo potencialo susigrąžinimas. 

Ar laisvė mylėti stipriai, nejaučiant įkalinimo baimės, suvir- 
pina širdį? Ar ramybė ir patogumas be sekinančio bei gyvenimą 
trumpinančio darbo ką nors primena? Ar visiškas meilės, neapy- 
kantos, baimės, džiaugsmo suvokimas, nelydimas gėdos, skamba 
gražiai? Ar bendradarbiavimu paremti santykiai, kuriuose gauni 
visko, ko tau reikia, su moterimi kaip lygiaverte partnere tave su- 
jaudina? Ar norėtum neprivalėti išspręsti kiekvienos kylančios pro- 


blemos? Ar vertini kikenimą, skruostais riedančias ašaras, virpan- 

čias kojas? Ar pajustum malonumą, jei nuo pečių nusiristų našta? 
Ar norėtum šėlti, nebijodamas sužeisti ar nužudyti kitą? Ar tau 
patiktų justi visą savo galią neengiant kitų? Ar supranti tai, broli? 

Noriu manyti, kad kalbu ne su tokiu šiurkščiu šovinistu, 
kuris vis dar yra įsitikinęs, jog moterys iš prigimties nesugeba 
mąstyti taip logiškai, kaip vyrai, ar kad jos yra natūraliai emo- 
cionalesnės, todėl ne tokios stabilios, kaip vyrai, ar kad joms, 
labiau nei vyrams, patinka atlikti namų ruošos darbus, ar kad 
jos laimingos tik tuomet, kai yra priklausomos nuo vyrų, pa- 
klusnios, augina vaikus ir kursto namų židinį. Jei tu tinki šiai 
kategorijai, tuomet mes gyvename skirtinguose pasauliuose ir 
šiame knygos skyriuje mūsų keliai turi išsiskirti. 

Tikroji mūsų problema yra subtilusis šovinizmas. Tokiomis 
pažiūromis paprastai pasižymi vyrai ar moterys, kurie tiki lyčių 
lygybe, tačiau, nepaisant to, įvairiais subtiliais būdais savo elge- 
siu engia moterį. 

Subtilūs šovinistai vyrai paprastai tiki moterų judėjimu už 
lygias teises. Dažnai su tokiu vyru užmezgusią santykius moterį 
glumina faktas, jog skelbdamas tai, kad neva palaiko feministi- 
nes jos idėjas, ir nuolat apie tai tuščiažodžiaudamas, jis vis dėlto 
pasirodo esąs laipteliu aukščiau už moterį ir nesiekia lygybės. 


Kaip ir kodėl tai nutinka? 


Lyčių vaidmenų priespauda 


Nė vienam iš mūsų neleidžiama visiškai išsivystyti, taigi 
daugybė žmogiškųjų gebėjimų buvo itin sumenkinti pasitelkus 
lyčių vaidmenų mokymą ar scenarijų formavimą. Šiek tiek ma- 


žiau gebėjimų buvo atimta ir iš moterų. 

Naujagimiai skirstomi į dvi grupes. Vienai grupei sakoma: 
„Kai paaugsi, tapsi mergaite. Gera moteris yra rūpestinga ir nuo- 
lat teikia paramą, todėl, kai tik bet kuriam šeimos nariui ko nors 
prireikia, ji gali tai suteikti. Kad tai puikiai sektųsi, jai derėtų 
būti itin intuityviai bei gebėti skaityti kitų Žmonių mintis, mat 
kai jos aplinkoje esančiam Žmogui, ypač vyrui, ko nors prirei- 
kia, būtų idealu, jei ji suprastų jo norus jam netarus nė žodžio. 
Pagrindinė tavo užduotis bus rūpintis kitais, todėl racionalumas 
nebūtinas; jis nepadeda rūpintis kitais, priešingai, gali tam net 
kliudyti. Geriausia tau nesistengti suprasti tam tikrų dalykų.“ 

Tuo tarpu vyriškosios lyties vaikai mokomi: „Kai užaugsi, 
būsi vyras. Geras vyras turi gebėti sunkiai dirbti. Jis turi mąstyti 
aiškiai ir logiškai bei suprasti gamtos dėsnius, mat pagrindinė jo 
užduotis - spręsti problemas, ypač susijusias su galia beijos didi- 
nimu. Tačiau tau nederėtų naudotis jautrumu bei jausmingumu 
savo bei kitų Žmonių atžvilgiu, nes logiškai mąstyti labai sunku, 
kai stengiesi atsižvelgti į kitų Žmonių jausmus. Tave supančių 
žmonių jausmų suvokimas bei rūpestingumas nėra vertingi ar 
rekomenduotini ir tik kliudys tau kaupti galią, mat vyrų ir ga- 
lios pasaulyje nėra vietos poreikiams bei emocijoms. Jautrumą ir 
emocionalumą palik moterims; joms tai sekasi geriau.“ 

Šie banaliųjų scenarijų draudimai bei atribucijos užtikrina, 
kad moterys nukreips visą savo energiją į rūpinimąsi kitais, o 
vyrai - į išorinio pasaulio realybę bei galios kaupimą. Vyrai ir 
moterys atitolinami nuo įvairių žmogiškojo potencialo funkcijų, 
nes yra slopinami, tai pateisinant neva „tinkamu“ vyriškumu ir 
moteriškumu. 

Kaip jau paaiškino Wyckoff (žr. XIII skyrių), pasitelkus 


scenarijų sukurtas vyrų nesugebėjimas mylėti kliudo lygiomis 

teisėmis keistis prisilietimais, o tai galiausiai moterims lemia 
prisilietimų trūkumą. 

Kita vertus, išmokytiems naudotis galia vyrams gauti tai, 
ko jie nori, yra kur kas lengviau nei moterims. Vyrams taip pat 
lengviau gauti tai, ko jiems reikia, iš moterų, nei moterims - iš 
vyrų. 

Šios dvi nelygybės vyrų ir moterų santykiuose pasireiškia 
subtiliais, tačiau didelės griaunamosios galios turinčiais būdais, 
kurie anksčiau ar vėliau sužlugdo mažiausiai kas antrus hetero- 
seksualius santykius. 

Todėl, norėdami atitaisyti seksistinių scenarijų iškraipy- 
mus, vyrai turėtų padirbėti ties dviem sritimis: 

1. Vyrai turi išmokti mylėti. To galima pasiekti lavinant 

intuiciją ir rūpestingumą. 

2. Vyrai turi išmokti naudotis savo galia nepiktnaudžiau- 
dami ja. To galima pasiekti mokantis bendradarbiauti 
bei išsižadant konkurencingumo ir individualizmo. 

Iš vyrų atimto žmogiškojo potencialo susigrąžinimas yra 
įtemptas procesas, reikalaujantis energijos bei ištvermės. Pats 
procesas primena vaikų mokymą skaityti. Jei raštingame pasau- 
lyje vaiką paliktume vieną, jis gana nesunkiai išmoktų skaityti 
pats. Lygiai toks pat procesas vyksta ir vyrams susigrąžinant 
savo žŽmogiškąjį potencialą. 

Gebėjimas mylėti priklauso nuo turimų dviejų, tarpusavy- 
je susijusių gebėjimų - intuicijos ir rūpinimosi. Iš esmės intuicija 
yra Žmogaus gebėjimas pažinti kitus, ypač suprasti emocines jų 
būsenas. Tik sugebantis tinkamai jausti kitų žmonių emocines 
būsenas be platesnių paaiškinimų poreikio individas gali nau- 


dotis savo gebėjimu rūpintis. Rūpinimasis priklauso nuo gebėji- 

mo suprasti tai, ką jaučia kiti. Vieno gebėjimo neįmanoma susi- 


grąžinti nesusigrąžinus kito gebėjimo. 


Vyrų pasitikėjimo ratas 


Aštuoni vyrai sustoja ratu. Džekas žengia į rato vidurį, už- 
simerkia ir pradeda judėti į kraštą. Jis atrodo tvirtas ir drąsiai 
šypsosi, tačiau, atsitrenkęs į vieną iš ratą sudarančių vyrų, suvir- 
pa. Tuomet jis apsisuka ir pradeda nedrąsiai žingsniuoti skersai 
rato. Jam pasiekus centrą, Fredas taria: 

„Tu atrodai išsigandęs... Ar aš teisus?“ 

Džekas paskubomis atsako: „Ne!“ 

Stoja tyla. Džekas klausia: „Ar aš išsigandęs? Jaučiuosi kaž- 
kaip keistai.“ 

„Tu atrodai išsigandęs“, - atsako Džonas. 

„Vadinasi, taip ir yra.“ 

„Ko tu bijai?“ 

„Aš bijau, kad kuris nors pakišite man koją ir aš suklupsiu. 
Suprantu, kad tai kvaila.“ 

Edas taria: „Čia niekas nepakiš tau kojos. Aš pažadu. Ne- 
sijaudink.“ 

Džekas pradeda eiti toliau ir atsitrenkia į Edą. Šis jį apkabi- 
na. „Nesijaudink, brolau...“ 

Pasitikėjimo ratas yra puiki užduotis vyrams. Džekas iš- 
moksta pripažinti bei išreikšti savo baimę, gėdą ir nepasitikė- 
jimą. Edas, Džonas ir Fredas išmoksta skaityti Džeko mintis; jie 
lavina gebėjimą nujausti jo emocijas ir pademonstruoti paramą 
bei rūpestį. Rūpestis savo ruožtu padeda Džekui išmokti patikėti 


kitiems savo jausmus bei saugumą. 

Procesas, kurio metu mokome intuityvumo, vadinamas 
grįžtamaisiais jausmais ir yra panašus į atsakomosios reakcijos 
procesą, kai žmogus užmezga ryšį ir išmoksta kontroliuoti ne- 
valingas, pasąmoningas kūno būsenas pasitelkdamas grįžtamąjį 
ryšį, kontroliuojantį šias būsenas. Šiuo atveju grįžtamąjį ryšį tei- 
kiantis prietaisas pakeičiamas kitu Žmogumi, kuris patvirtina 
arba paneigia intuicijos teikiamą informaciją. Akivaizdu, kad 
šio proceso metu visi dalyviai turi būti atviri ir pasiryžę dalytis 
savo jausmais su kitais, mat priešingu atveju grįžtamieji jausmai 
neįmanomi. Džekas turi pasiryžti būti atviras; kiti turi sukelti 
jam pakankamai pasitikėjimo, leidžiančio jaustis saugiai atsklei- 


džiant savo jausmus. 


Didieji vyrų prakeikimai: atsakomybė ir kaltė 


Vyrai ne tik nesugeba tinkamai skaityti žmonių minčių, bet 
ir į aplinkinių, ypač moterų, emocines būsenas reaguoja imdami 
jausti kaltę. Ši kaltė paremta tvirta, scenarijaus sukurta tenden- 
cija jausti atsakomybę už kitus žmones, gelbėti juos, o ne leisti 
jiems pasirūpinti savimi patiems. 

Pavyzdys: vyras ir moteris susitinka parke. Giliausi jų troš- 
kimai labai panašūs. Juodu nori susikibti už rankų, bėgti per 
žolę, glostyti vienas kito plaukus, liesti vienas kito odą ir pasa- 
koti vienas kitam apie save. Jei galėtų elgtis laisvai, juodu da- 
rytų visus šiuos dalykus tol, kol kuris nors iš jų nuspręstų liau- 
tis; tuomet jų santykiai pasikeistų arba nutrūktų. Tačiau įprasta 
įvykių tėkmė yra kitokia. Vyro pozicijoje paprasta moters rankos 
siekimo reakcija, žiūrint jai į akis ir glostant jos plaukus, tuoj pat 


cenzūruojama ir pakeičiama kaltės jausmu. Vidutinis vyras dėl 

tokio kūniško, gyvuliško troškimo pajunta kaltę. Jis mėgina save 
įtikinti, jog turėtų pažinti šią moterį geriau, prieš ją paliesdamas; 
jis turėtų nusivesti ją į kiną, pakviesti pavakarieniauti ir ką nors 
jai padovanoti, prieš jai leidžiant jam pelnyti trokštamų fizinių 
prisilietimų. Arba į spontanišką norą liesti ir fiziškai suartėti su 
moterimi jis reaguoja mintimis, jog; tai seksistiška ir smerktina, 
kad tai paverčia moterį sekso objektu, su kuriuo jis tegali suartėti 
fiziškai. Taigi jis nuslopina savo pradinę laisvą, kūnišką reakciją ir 
pakeičia ją priimtinesne, sumažinančia jo jaučiamą kaltę. Jei jis jai 
tikrai patinka ir ji parodo meilę, švelnumą, lūkesčius ar nusivyli- 
mą, jam dažnai kyla panika. Staiga jis atsiduria atsakingojo pozi- 
cijoje. Jis privalo atsakyti į jos meilę tuo pačiu ar patenkinti visus 
jos poreikius. Jis jaučiasi kaltas, jei to neįgyvendina. Labiausiai 
tikėtina, jog jis prisitaikys ir galiausiai liks kaltas ir įkalintas.“ 

Į kaltę vyrai reaguoja atsitraukdami nuo ją sukeliančių jaus- 
mų bei emocijų į pasyvias intelektines gaudynes, kuriose gali 
panaudoti savo geriausiai išlavintą — racionalumo - gebėjimą. 
Nuslopinęs tikruosius savo jausmus dėl kilusios kaltės, vyras 
yra linkęs pasinerti į nesibaigiančius apmąstymus apie tai, ko jis 
turėtų norėti. Jam gali atrodyti, kad jis turėtų vertinti ne moters 
kūną, o protą. Ar galbūt jis turėtų norėti ją vesti. Ar turėtų būti 
jautrus ir kovoti su savo šovinizmu. Jis apie tai nuolat galvoja, 
kalba; jis imasi bet kokių veiksmų, išlaisvinančių nuo įsipareigo- 
jimo, mat taip jis mano išvengsiąs kaltės jausmo. 

Šio proceso pasekmės paprastai yra katastrofiškos. Abiejų 
žmonių natūralios, kūniškos reakcijos buvo sustabdytos, nors gal- 


būt jos būtų suteikusios būtent tai, ko juodu troško. Paprastai mo- 


=! DeGolia, Rick. Thoughts on Men's Oppression. Issues in Radical Therapy I, 3 (1973): 14. 

teris trokšta gilių ir emociškai turtingų santykių, kuriuose būtų 
vertinami ne tik išoriškai patrauklūs jos bruožai, bet ir gilesni, 
laikui bėgant atsiskleidžiantys asmenybės aspektai. Vyras trokšta 
santykių, kuriuose jis galėtų elgtis laisvai, nebijodamas pakliūti 
į spąstus. Tačiau jis ima daryti dalykus, kuriuos turėtų daryti ir 
kurių iš tiesų daryti visai nenori. Tai kelia pyktį ir apmaudą, kurie 
dažnai paskatina kaltę tik didinančią melo grandinę. Tai sukliudo 
vystytis jųdviejų santykiams ir galiausiai apskritai juos sužlugdo, 
o būsimo jų potencialo pumpurai nugnybami dar neišsprogę. Ap- 
maudas kaupiasi todėl, kad vyras nedaro to, ką norėtų daryti, o, 
priešingai, daro tai, ko daryti nenori, bei jaučia atsakomybę visa 
tai tęsti. Tuo tarpu moteris jaučia vis didėjantį nusivylimą bei su- 
maištį. Jis toliau stengiasi prisitaikyti; jis nepalaiko ryšio su tikrai- 
siais savo norais ir jaučia vis didesnę kaltę dėl tikrųjų savo jausmų. 
Galiausiai po tam tikro laiko jis ištrūksta iš tokių santykių, bėgda- 
mas nuo to, kas tapo netenkinančia ir nepakeliama situacija. 

Tačiau visa tai nevyksta vakuume. Moterys pasižymi pa- 
pildančiomis reakcijomis, kurios skatina ir palaiko vyro kaltės 
jausmą. Daugeliu atvejų moterys ir vyrai sutinka, kad pradinis 
fizinis jų susidomėjimas vieni kitais yra nepriimtinas ir nusipel- 
no kaltės. Jos jaučia nuolatinį garantijų, jog „jam reikia daugiau 
nei vien tik sekso“, „jis mane ves“ ar „pasirūpins manimi“, po- 
reikį. Tačiau vis daugiau netrokštančių panašių garantijų mo- 
terų piktai pastebi, kad net jei jos trokšta laikytis už rankų ar 
vartytis po žolę ir apie tai užsimena, vyrai vis tiek laikosi savo 
kalte persmelktų reakcijų ir nesistengia suprasti. 

Reaguoti kaltės jausmais, pasitarnaujančiais priespaudai, 
žmones išmoko jų tėvai. Kaltė neleidžia vaikams siekti to, ko jie 


trokšta ir ko jų tėvai nenori jiems suteikti. 

Iš suaugusių ir vyrais tapusių berniukų tikimasi, jog jie su- 
kurs šeimą. Mūsų visuomenė klesti dėl dirbančių vyrų bei dar- 
bo jėgos išnaudojimo. Labai svarbu, kad jie pakliūtų į gudrius 
santykių spąstus su moterimi bei jų vaikais ir būtų izoliuoti ats- 
kirame name ar bute. Tokioje aplinkoje jie gali veiksmingiausiai 
dirbti savo darbdaviams ištisas aštuonias valandas kiekvieną 
dieną. Po darbo jiems reikia kitų aštuonių valandų, kad galė- 
tų atsipalaiduoti ir išsimiegoti dar aštuonias valandas, po ku- 
rių vėl kibtų į darbą. Kad vyras būtų pajėgus tinkamai atlikti 
savo darbą, jis privalo gyventi su gebančia suteikti jam energijos 
nedarbo valandomis moterimi. Jis visą dieną dirba automobilių 
gamykloje, o grįžus namo Žmona apgaubia jį prisilietimais ir rū- 
pesčiu. Tuomet juodu eina miegoti (patartina nenaudojant savo 
seksualinės energijos atsargų), o kitą rytą jis yra kur kas produk- 
tyvesnis nei vienišas vyras. Taigi vyrams įdiegiamas įsipareigo- 
jimo jausmas leistis įkalinamam santykiuose su moterimi tam, 
kad vėliau juos galėtų išnaudoti darbdaviai. Besistengiantys iš- 
sivaduoti iš šio modelio vyrai, atsisakantys vesti ar turėti vaikų, 
jaučia didžiulę kaltę. 

Vyrai iš seksizmo gniaužtų paprastai išsilaisvina tam tikru 
būdu. Kaltė yra pirmasis atviras ženklas, rodantis, jog vyras yra 
pasiryžęs pradėti kovą su šovinizmu. Kaltę paprastai lydi pa- 
syvumas — energijos bei galios įtraukimas, siekiant liautis būti 
engiančia jėga. Ši pasyvumo pozicija, kurią vyrai linkę priimti 
slegiami kaltės dėl savo šovinistinių pažiūrų, yra žingsnis link 
susidorojimo su aktyviu mačo tipo vyro despotiškumu, tačiau tai 
tik pati proceso pradžia. Šios pasyvios fazės metu vyrai visiškai 
neutralizuoja savo energiją nukreipdami ją į vidų ir tiksliai ne- 


žinodami, ką su ja daryti. Jie tampa baikštūs, gynybiški, nekal- 

būs, jiems trūksta spontaniškumo, tačiau ne visi atsisako savo 
laipteliu aukštesnės pozicijos, kuri dabar paremiama subtiliais 
(nebe šiurkščiais ir atvirais) galios žaidimais, siekiant išlaikyti 
status guo. Vyrai, įkliuvę į šią pasyvią, dažnai su mažų berniukų 
žaidimu „Viskas arba nieko“ siejamą būseną, gali netekti savo 
žavesio ir tapti visiškais nevykėliais; savo galvoje jie susikuria 
intelektinę iliuziją, jog veiksmingai susidorojo su savo šoviniz- 
mu, tuo tarpu iš tiesų tik žengė pirmuosius žingsnius ilgame iš- 
silaisvinimo kelyje. 

Potencija yra dažnai, tačiau klaidingai, siejama su mačizmu 
(isp. nuolatinis, perdėtas vyriškumo demonstravimas). Tai privertė 
daugelį vyrų savo tvirtybę, energiją bei potenciją supainioti su 
šiuo fenomenu. Mačizmas yra fizinės energijos naudojimo būdas, 
kuriuo engiamos moterys ir kiti vyrai. Tačiau energija, arba ga- 
lia, nebūtinai turi būti slegianti. Tinkamai naudojama, ji laikoma 
gerąja žmogaus savybe. Moterys taip pat nori turėti energijos bei 
galios. Atsakomoji vyrų kova prieš moterų puolimus turėtų būti 
paremta ne atsitraukimu į pasyvumą, o mokymusi naudoti galią 
nedarant žalos kitiems. 

Kad ir kokia reikalinga vyrų galios įtraukimo fazė, ją turi 
lydėti laisvos nuo subtilių ar šiurkščių galios žaidimų bei ste- 
reotipinių vyriškųjų vaidmenų energijos atgimimas. Naujoji jų 
galia turi būti paremta maksimaliu visy Žmogiškųjų gebėjimų 
(puoselėjimo, racionalumo, intuicijos ir spontaniškumo) išnau- 
dojimu. Bendradarbiavimas yra piktnaudžiavimo galia prieš- 
prieša; mokydamiesi ne varžytis, o bendradarbiauti, vyrai vėl 
gali mėgautis rodydami savo energiją bei pasitikėjimą savimi, 


tik šį kartą be kaltės naštos. 

Išlaisvinti santykiai ir gyvenimo būdas 


Vyrai ir moterys gali gyventi savo gyvenimus kiekvienas 
sau arba kartu, išlikdami savarankiški, bendradarbiaujantys, 
lygiaverčiai individai. Moterys gali kopti karjeros laiptais ne- 
tapdamos Bičių motinėlėmis, kurios netoleruoja nė menkiausios 
moteriškos konkurencijos, arba sukurti didelę šeimą ir gyventi 
milžiniškame name su daugybe kambarių bei erdvia virtuve, 
pilna spintelių, netapdamos apkūniomis Motinomis maitinto- 
jomis. 

Vyrai gali mėgautis viengungių gyvenimu užmegzdami 
šiltus, emocingus, nuolatinius santykius su keliomis moterimis 
vienu metu, tačiau netapdami Plevėsomis, arba susituokti ir su 
žmona susilaukti daugybės vaikų, kuriuos išlaikytų netapdami 
iš aukšto žvelgiančiais, tironiškais Didžiaisiais tėtušiais. Vyrai 
gali sulaukti devyniasdešimt devynerių, o moterys būti gražios 
visą gyvenimą. Moterys gali tapti sportininkėmis bei chirur- 
gėmis, o vyrai - slaugytojais ar namų šeimininkais. Vyrai gali 
patirti savo gyvenimo meilę su kitais vyrais, o moterys - su mo- 
terimis, nesislapstydami tamsiose spintose ir nesibaimindami 
būti užklupti. Žmonės gali gyventi vieni, su savo mylimuoju 
(-ąja) (žr. Wyckoff „Išlaisvintų santykių taisykles“'**) ar su ke- 
letu asmenų bendradarbiavimu paremtoje bendruomenėje; jie 
gali būti homoseksualūs, biseksualūs ar heteroseksualūs. Žmo- 
giškuosius poreikius galima patenkinti daugybe būdų, išven- 
giant banalių alternatyvų, iš kurių mums paprastai leidžiama 
rinktis. Pasitenkinimas gali reikšti kovą, tačiau dėl gero gyve- 


nimo kovoti verta. 
*22 Wyckoff, Hogie. Between Women and Men. Issues in Radical Therapy I, 2 (1973): 11-15. 

Šioje knygoje apibūdinau keletą žmogiškųjų idealų, ku- 
riuos galima laikyti tinkamomis banalaus, slegiančio gyvenimo 
stiliaus alternatyvomis. Dabar norėčiau visus juos išvardyti: 

Lygybė (aš sveikas, tu sveikas) 

Savarankiškumas (pasirinkimai vietoj scenarijų) 

Teisingumas (vietoj melo, paslapčių ir žaidimų) 

Bendradarbiavimas (vietoj konkurencijos ir galios žaidimų) 

Meilė (prisilietimų gausa vietoj griežtai kontroliuojamos 


prisilietimų ekonomikos). 


XXVIII skyrius 


KAS PO GYVENIMO SCENARIJŲ? 


Šimtmečių šimtmečiais kiekvienas naujagimis viltingai šypsojo- 
si savo civilizuotiems tėvams. Ištisos Žmonijos kartos dabar turi 
visiškai naują galimybę pasiekti pasitenkinimą. Tai gali užtruk- 
ti, tačiau mūsų diena išauš. Naujagimiai geba stulbinamai prisi- 
taikyti ir išgyventi aplinkinių sukeltą siaubą bei sadizmą. 

Žmogiškasis potencialas yra toks pat begalinis, kaip ir 
gebėjimas prisitaikyti. Kiekvienos kartos tėvai gali pasirinkti 
prislėgti savo atžalas pasenusiais prakeikimais arba apsaugoti 
jų spontaniškumą, skatinti suvokimą bei išpildyti jų intymu- 
mo poreikius ir taip padėti jiems pasiekti maksimalų potenci- 
alą. Skverbdamasi į paviršių, esminė Žmonių prigimtis yra tarsi 
neišdžiūstantis šaltinis, visuomet pasiruošęs pagirdyti gyvybę 
savo saldžiais vandenimis. 

Intymumas, suvokimas bei spontaniškumas yra įsišakniję 
žmogaus prigimtyje ir, net sutrypti, vėl išdygsta naujoje kartoje. 

Taip motina gamta žmonijai maloningai užtikrina nemirš- 
tančią viltį; be visos žmonių rasės vilties negali egzistuoti atski- 


rų jos narių viltis. 

„Apgaukim Džo“ 290 

„Argi tai ne nuostabu?“ 201 

„Argi tai ne siaubinga?“ 154, 159, 265, 
270, 273 

„Aš tik mėginu tau padėti“ 357 

Atėnė 255 

„Atostogos darbe“ 290 

Atpirkimo ožys 80, 221 

Auka 80, 134, 220, 221, 223-225, 266, 
299, 300, 325, 331, 332, 337, 338, 356, 
357, 385, 418, 419, 428 

Bauginanti gražuolė 266-268, 283, 288 

Be džiaugsmo 124, 126-128, 158, 164, 
210-218, 227, 319, 320, 389 

Be meilės 124, 126-128, 158, 164, 176- 
180, 319, 387, 391 

Be proto 124-128, 158, 159, 164, 191, 
192, 202, 209, 319, 396 

„Biblijoje sakoma“ 309 


Bičių motinėlė 281-282, 445 

„Dabar tu mano, verksny (kalės 
vaike)“ 278, 280, 294, 356-357 
„Didelis ir išdidus“ 226 


Didysis tėtušis 162, 284-286, 445 


E 


„Esu laiminga, galėdama padėti“ 263 


F 
Frigidiška moteris 258 


G 
Gelbėjimas 219-232, 239, 246-249, 252, 
259, 266-268, 286, 298-301, 330-340, 
345, 348, 349 

Gelbėtojas 80, 134, 220, 221, 227-231, 
299-301, 325, 331-340, 356-357, 365, 
369, 385, 418-419 

Geležinė ledi 279-281 

Geras juodaodis 142 


Geras mamytės berniukas 116 


H 
Hera 255 


I 
Intelektualas 291-293 


Į 
„Įkrėsk jiems proto“ 311 


„Įspirk man“ 158, 356 


J 
„Jei ne dėl tavęs (jo, jos, jų)“ 74, 263, 
268, 270, 275, 285 
„Jei negali įrodyti, negali ir padaryti“ 
309, 317 
Jėzus Kristus 119-121, 155 
„Jie džiaugsis, kad mane pažinojo“ 275 


Juoda yra gražu 143 


K 
Kapitonas Nuostabusis 146 
Karalius be drabužių 196, 287 
„Karšta bulvė“ 110-112, 314 
Kiauliškasis tėvo ego 52, 66, 82-88, 
98, 108-112, 191, 196, 213, 243-248, 
252, 279, 312, 322, 355, 358, 360, 365, 
368, 383-385 


Taip pat žr. Tėvo ego; Puoselėjan- 
tysis tėvo ego 
„Kodėl tau ne... Taip, bet“ 76-79, 221, 
270, 275, 289, 292, 355-356 
Kritiškasis tėvo ego 65, 368 
Taip pat žr. Tėvo ego; Kiauliškasis 
tėvo ego 


„Kvailys“ 265, 290 


L 
„Laikykite frontą“ 308 


Lemiama kova 308, 314 


M 
„Maistoholikė“ 273 
Mažasis profesorius 82, 86-88, 115, 
132, 183, 209, 243, 251-252, 312 
Mažoji našlaitė Enė 146, 285, 272, 273 
„Medinė koja“ 272, 273 
Mis Amerika 138, 161 
Misteris Amerika 138 
Mokytoja 274 
Moteris už vyro nugaros 261, 286 


Motina maitintoja 255-257, 284, 285 

„Nenusileisiu“ 310 
„Niekas manęs nemyli“ 357 
„Nupirk man ką nors“ 260 
„Nušluokime juos“ 308, 311 


Nutukusi moteris 271-274 

O 
„Oho, koks jūs nuostabus, profeso- 


riau“ 134, 263 


P 

„Padaryk ką nors dėl manęs“ 265, 292 

Pamestinukas 106 

Pamišęs vaiko ego 96-98 
Taip pat žr. Vaiko ego 

Panelė Feliks 146 

Panelė Rein 150 

Partizaninis karas 305, 308, 311-312 

Pelenė 155, 265 

Persekiotojas 80, 134, 220-221, 223, 
225, 227-228, 265, 269, 277, 299, 325, 
352 

Plastikiniai pūkuotukai 169, 382, 385 

Plastikinė moteris 255, 259, 288, 305 

Plevėsa 283, 287, 382, 445 

Ponas Brutas 102, 121, 147, 193-195 

Ponas Niekas 147 

Ponas Salvadoras 119-121 

Princas varlė 119 

Prievartautojas (-a) 75-76, 78-79, 268, 
289 

Prisilietimų ritualas 73 

Puldinėjama 258 

Puoselėjantysis tėvo ego, 84-88, 96, 
98, 108-109, 138-139, 141, 242-245, 
247, 252, 253, 292, 368, 384, 385, 
388, 389, 417 
Taip pat žr. Tėvo ego; Kiauliškasis 


tėvo ego 

Ragana 82, 96, 167-169, 276, 288 
Taip pat žr. Ragana atsiskyrėlė 
Ragana atsiskyrėlė 276, 288 
Taip pat žr. Ragana 
Raumenų kalnas 289 


Robinas Hudas 155 


Sąsaja 80, 221 

Skolininkas 159 

Slaugytoja 269-271 

Suaugusiojo ego 29, 36-37, 44, 52, 60, 
63-71, 77, 81, 86-88, 95, 132, 182-193, 
242-244, 252-254, 267, 278, 291, 306- 
309, 339, 350-389 

„Sujudimas“ 278, 280, 314, 356 

„Sukiršinkime juos su tavimi“ 278 

Susiraukęs 310 

„Susitikimas baigtas“ 395 

Sužeista motina 106 

Š 
Šalti dygliai 168-169 


Švelnūs pūkuotukai 166-170 


T 
„Teismo salė“ 280, 285, 292 
Taip pat žr. Kritiškasis tėvo ego; 
Puoselėjantysis tėvo ego; Kiauliška- 
sis tėvo ego 
Tikrasis vaiko ego 83, 86, 88, 247 
Taip pat žr. Vaiko ego 
„Trūkumai“ 268, 289, 294 

U 
Užsidegimas 153-155 


V 
„Vagys ir policininkai“ 158 
Vaiko ego 29, 40, 60, 61-62, 64-66, 81- 
88, 95-98, 113, 132, 136, 138, 142, 
144, 183, 244, 250, 264, 276, 306, 
352, 359, 364, 369 
Taip pat žr. Adaptuotasis vaiko 
ego; Vaikai; Pamišęs vaiko ego; Tik- 
rasis vaiko ego 
Vargšelė mažytė aš 264, 283-284 
Vyras moters priekyje 286-287 
Vyras, nekenčiantis moterų 293-294 
Ž 
Žavusis princas 267 
„Žiūrėk, kaip aš stengiausi“ 258 
„Žiūrėk, ką privertei mane padaryti“ 
357 
Žmogėdra 82-83, 95, 102 


Sąvokos 


A 
Alkoholizmas 115, 193, 329 
Taip pat žr. Žaidimai: „Alkoholikas“ 
Antitezė 352, 357-362 
Apsauga 118, 352, 365-368 
Atlygis 72-77, 159 
Atribucijos 103-106, 116, 128, 135-137, 
148-149, 153, 157 
Atsiskyrimas 231, 239 


B 

Banalieji scenarijai, 115-116, 128, 151- 

156, 162, 303-305 

vyrų, 283-204 

Taip pat žr. Žaidimai, 

moterų 255-282 

Taip pat žr. Žaidimai 
Bazinis pasitikėjimas 117-119 
Bejėgiškumas 223-225 
Bendradarbiavimu paremti santykiai 

411-421 
Beprotybė/pamišimas 113, 125, 151, 

202-204, 319, 328-329 

terapija 392-401 

Taip pat žr. Maniakinė depresija; 
Scenarijus be proto; Paranoja ir pa- 
ranojinės fantazijos; Šizofrenija 
Bioenergetika 
Taip pat žr. Atsiskyrimas; Kūno pojū- 
čiai; Centras/centravimas; Somatinis 


komponentas 


C 
Centras/centravimas 127, 210-215, 218, 
231, 402-409 
D 
Darbo transakcijos 353-356 
Depresija 125, 319, 329 
terapija 379-391 
Taip pat žr. Scenarijus be meilės 


Draudimai 101-102, 116, 128, 135-137, 


147-150, 153, 157 

Eagletonas, Tomas 54 

Edipo mitas 91-96 

Egograma 87-88 

Ego įvaizdis 40-41 

Ego būsenos 60-71, 96, 124, 125 
suaugusiojo 63 
vaiko 61-62 
tėvo 63, 64 

Egzistencinės pozicijos 75-79, 117- 
118, 145 

Elektrodas 81, 82, 98-99 


Emocijos, jų nuvertinimas 187-190 


G 

Galia, jos išraiška 110 

Galios žaidimai 239, 302-318, 415 
nuvertinimo 394-396 

Geroji magija 108-109 

Geštalto psichologijos terapija 50, 69, 
292 

Grafitai 371 

Grupinė psichoterapija 321-323 


H 
Haliucinacijas sukeliantys narkotikai 
216 


Homoseksualumas 39 


I 
Individualioji terapija 320-323 
Individualizmas 232-236 
Intuicija 249, 440 
nuvertinimas 187-189 


Išaiškinimas/pasiaiškinimas 249, 


392-394, 390-401 
Išgyvenimo koeficientas 165 


Į 
Įsakymas 357-359, 369 


K 
Kaltė 440-444 
Kartuvių transakcija 159, 360-361, 386 
Konkurencija 232-239 
Kontrolinis scenarijaus sąrašas 156- 
160 
Kūno pojūčiai/atsiskyrimas 127, 210- 
215, 216-218, 239 


Kvėpavimas 405-406 


L 

Leidimas 135, 352, 361-365, 369 
Leidimų pamokos 370-371 
Linksmybės 352, 359, 369, 386 
Lyčių vaidmenys 432-436 

draudimai ir atribucijos 117, 149, 

224, 241-254 

sąmokslas 251-252 

priespauda 436-444 

struktūrinė analizė (vyrų) 242-244, 
246 

struktūrinė analizė (moterų) 245-246 

seksualinis slopinimas ir sociali- 


nė santvarka 171-172, 212 


M 
Mačizmas 444 


Maniakinė depresija/depresinė psi- 

choė 56, 115 
Taip pat žr. Beprotybė 
Maratonai 371 
Melas 197-202 
ugdymo metu 200 
Mitai apie terapiją 319-329 
psichinius sutrikimus ir medici- 
nos ryšys su terapija 328-329 
individualiosios terapijos vertę 
320-323 
sveiko proto vertę 323-327 


Mitinis herojus 119-122, 145-146 


N 
Namų darbai 372-375 
Neigiami jausmai 375-377 
Nepriteklius 110-111, 236-238, 413-415 
Nesibaigiantis darbas 192-194 
Neurotiniai sutrikimai 114-117 
Nixonas, Richardas M. 208 
Nuvertinimas 


vaikų suvokimo 184-187 


P 
Pašto ženklai 159 
Paranoja ir paranojinės fantazijos 
204-209, 376-377 
atsižvelgimas 399-401 
tiesa 208-209 
Taip pat žr. Beprotybė, Šizofrenija 
Piktnaudžiavimas narkotikais ir 
priklausomybė 126-128, 151, 210- 
215, 225, 319, 328 


Taip pat žr. Scenarijus be džiaugsmo 


Piktoji magija 109-113 

Potencialas 369-374 

Pozicijos alkis 74 

Pramogos 74, 159 

Priešingas scenarijus 138-144 

Prisilietimai 
neigiami 165 
fiziniai 379 
priešnuodis nuo depresijos 386 
fizinių prisilietimų naudojimo te- 
rapijoje draudimai 50-51 
stimulų alkio malšinimui 72-74 
verbaliniai 379 

Prisilietimų ekonomika 52, 125, 170- 
176, 239 
griovimas 379-386 
užduotys griovimui 388-390 
draudimai 176-180 

Programa 158 


Puolimas 358-359 


R 
Racionalumas, jo nuvertinimas 188, 
190-196 
Rokas 216 


S 
Santykių analizė 295-301 
Savaime išsipildanti pranašystė 91-94 
Savarankiškumas 117, 422-431 
Savižudybė 56, 151 
Scenarijai 29 
banalieji. Žr. Banalieji scenarijai 


pagrindiniai 124-128 

palyginimas su graikų tragedijo- 
mis 89-94 
nelygybė 302-306 
modeliai 119-122 
lyčių vaidmenys 117, 432-440 
Taip pat žr. Banalieji scenarijai 
struktūrinė analizė 124 
transakcinė analizė ir diagnozė 
128-135 
tragiškieji. Žr. Tragiškieji scenarijai 
Scenarijus be džiaugsmo 126-128, 
159, 164, 210-218, 319 
terapija 402-409 
Taip pat žr. Piktnaudžiavimas nar- 
kotikais ir priklausomybė 
Scenarijus be meilės 124, 158-159, 
164, 176-180, 319 
Taip pat žr. Depresija 
Scenarijus be proto 126, 128, 159, 164, 
181-209, 319 
Taip pat žr. Beprotybė 
Scenarijų analizė 
pradžia 40-41 
svarba psichiatrijoje 53-57 
strategijos 352-377 
Šizofrenija 62, 113, 115, 203, 225, 400 
Taip pat žr. Beprotybė; Paranoja ir 
paranojinės fantazijos 
Somatinis komponentas 147-150, 157 
banaliuosiuose moterų scenari- 
juose 257, 260, 263, 265, 268, 270, 
273, 275, 278, 280 
banaliuosiuose vyrų scenarijuose 


285, 290, 292 


Taip pat žr. Kūno šarvai; Kūno pojū- 
čiai; Centravimas 
Sportinis nertinis 145-146, 159 
Stimulo alkis 72-74 
Struktūrinė analizė 60-66 
scenarijų 123-124 
antrinės sistemos 81-88 
Struktūros alkis 74-66 
Supratimas 181-184, 187, 197 
Sveikas protas 323-327 


T 
Terapeutas 
žaidėjas Gelbėjimo žaidime 330-340 
vaidmuo moterų scenarijuose 
258, 260, 263, 265, 268, 271, 273, 
275, 278, 280 
vaidmuo vyrų scenarijuose 286, 
289, 290, 292, 294 
vaidmuo transakcinėje analizėje 
160 
Terapinės užduotys 388-390, 439 
Terapinis kontraktas 341-351 
Tragiška pabaiga 159-160 
Tragiškieji scenarijai 103, 153, 156, 328 
Transakcinė analizė 69-71 
pagrindinės koncepcijos 48 
iškraipymas 34-38 
diagnozė 128-135 
scenarijų 124 
terapinis kontraktas 341-351 
Transakcijos 70 
Taip pat žr. Išaiškinimas; Nuverti- 


nimas; Žaidimai 

Uždarbis 77-79, 145, 159 

suvokimo nuvertinimas 184-187 
sugebėjimai 223-225 
sprendimų priėmimas 114-122, 424 
energija 153 

draudimų ir atribucijų įtaka 101- 
106, 116, 128, 135-138, 152, 157 

gyvenimo planai 92 
bejėgiškumas 223-225 

Vardai, jų reikšmė 106 
Vartotojiškumas 200, 214, 261, 382, 417 


Vudu mirtis 113 

